
PREFAȚA 

Acest volum conţine o teorie a cunoașterii. Cum sugerează 
titlul, în prim plan apar aspectele evolutive dar cititorul nu va găsi 
referiri de tip istoriografie, fiind în discuţie nu evoluţia cunoașterii 
pe diverse coordonate spatio-temporale ale planetei noastre, ci 
devenirea capacităţii de cunoaștere. 

Am focalizat atenţia asupra genezei și devenirii cunoașterii 
deoarece investigaţiile anterioare i au dezvăluit dependenţa 
posibilității de a aprofunda înțelegerea organizării și funcţionării 


domeniului social-umanului - domeniu desemnat prin termenul 
antroposferă - de descifrarea cunoașterii, a posibilităţii si 
proprietăţilor ei. Dependenţa se explică prin funcţiile cunoașterii în 
orientarea și eficacitatea manifestărilor umane; prin evoluţia ei 
stadială, prin deschiderile și limitele specifice fiecărui stadiu, 
cunoașterea condiționează manifestările omului și instituţiilor 
sociale, starea etnosistemelor și antroposferei, tendinţele din 
evoluţia acestora. 

Orientarea de ansamblu a investigaţiilor noastre își are 
originea în convingerea că rămâne actuală o precizare de natură 
metodică pe care Karl Marx o face în Bazele criticii economiei 
politice: „S-ar părea că e just să se înceapă cu ceea ce este real și 
concret, cu premisele reale... Dar, privită mai îndeaproape, această 
metodă se 

1 Lucian Culda, Omul, valorile și axiologia, Editura 
Științifică şi Enciclopedică, București, 1982; Idem, Omul, 
cunoașterea, gnoseologia, Editura Ştiinţifică şi Enciclopedică, 
București, 1984, pe care în continuare le vom menționa folosind 
prescurtările O.V.A. si, respectiv, O.C.G. 

dovedește a fi greșită”. În același context, explicitându-și 
metoda de cercetare, Marx consideră că trebuie să se înceapă prin 
a se identifica ,,determinatiile cele mai simple” pentru a se ajunge 
treptat la o înțelegere ca-e să dezvăluie „o bogată totalitate de 
determinatii si relaţii multiple’. Nu numai că perspectiva de 
cercetare adoptată de Marx e valabilă, dar modelul cunoașterii 
semnalează că este indispensabilă pentru a se evita erori și 
capcane inerente când investigaţiile se centrează pe aspecte 
disparate. 

Constatarea se dovedește a fi importantă nu doar teoretic, 
din ea decurge nevoia de a se modifica strategia de raportare la 
marile probleme cu care omenirea se confruntă în acest sfârșit de 
secol. Omul constientizeazd probleme localizate spatio-temporal 
tot mai complexe și din ce in ce mai multe probleme globale dar isi 
focalizează atenţia asupra lor fără a lua în considerare că soluţiile 
pot fi eficace numai dacă cercetătorul dispune de o corectă 


înțelegere teoretică a antroposferei. Ajungerea pe un corp ceresc 
sau combaterea cancerului sunt „probleme reale și concrete”, dar 
de câteva decenii s-a conștientizat că soluţionarea lor depinde de 
stadiul cercetărilor fundamentale; nu aceeași este însă poziția 
adoptată în cazul problemelor de natură socială. Dovada 
suficientă o furnizează studiile publicate în ultimele decenii în 
domenii de interes major pentru omenire, care păcătuiesc prin 
aceea că abordează ceea ce este real și concret fără a se clarifica în 
prealabil problema modelului teoretic care ar trebui adoptat 
pentru a se reuși o diagnosticare corectă a realităţii sociale (fie ea 
economică, politică, educaţională etc), pentru a se sesiza factorii 
conditionanti sau tendințele majore într-o zonă a existenţei 
sociale. Recurgerea la diverse tipuri de analize (statistice, 
cibernetice, structurale etc.) indică starea preparadigmatică a 
cunoașterii antroposferei. 

Rezultatul investigaţiilor noastre - un model al devenirii 
cunoașterii umane în contextul evoluţiei antroposferei - explică 
această situaţie, demonstrează dependenţa capacităţii omului de a 
adopta o decizie eficace în sfera socialului de utilizarea unui model 
teoretic corect, cuprinzător si suficient de nuantat al antroposferei, 
oferă noi repere pentru a nu se confunda planul „realului” cu cel al 
„teoreticului” în cazul investigaţiilor sociale și sugerează o 
strategie de cercetare care, aplicată. 

ar rationaliza demersul științific de  descifrare a 
determinismului ce guvernează domeniul ontic al umanului. 

Consultând cuprinsul cărţii cititorul poate constata 
preocuparea noastră de a supune la probe modelul obținut, 
îndoiala metodică trebuie să continue; dorind să _ inlesnim 
raportarea critică a cititorului la lucrare pentru a descoperi 
eventuale erori sau limite ale modelului, am explicitat nu doar 
rezultatele cercetărilor ci și premisele adoptate, strategiile de 
investigare și evaluare utilizate. 

În procesul de redactare a volumului am beneficiat de 
remarcile, observaţiile și sugestiile prof. univ. dr. Achim „Mihu și 
conf. dr. Ilie Pârvu, faţă de care ne exprimăm si pe această cale 


gratitudinea. 

Recunostinta noastră se îndreaptă, de asemenea, către toţi 
cei care, prin climatul moral și intelectual pe care îl stimulează și 
intretin, mențin credința în puterea rațiunii, credință 
indispensabilă pentru a persevera în realizarea unui proiect de 
durată. 

aprilie 1986 

AUTORVI. 

CONSIDERAȚII PREALABILE 

Schița determinărilor generale ale antroposferei dezvăluie 
posibilitatea şi necesitatea reconsiderării obiectului de studiu al 
gnoseologieil si pledează pentru investigarea lui unitară, 
sistematică. Rezultatele studiilor efectuate din noua perspectivă 
confirmă corectitudinea acestei piste de cercetare, ele atestă că 
prin abordarea globală a problematicii cunoaşterii se obțin date 
care permit să se avanseze în înțelegerea devenirii umanității. Nu 
numai că s-a descifrat modul în care capacitatea de cunoaştere 
evoluează, dar schița obținută deschide un nou orizont teoretic, 
oferă repere şi instrumente semantice care fac posibilă depăşirea 
unor aspecte problematice care retin de secole atenția omului, 
creează condiţii favorabile unor ample reconsiderări în diverse 
domenii ale acțiunii, cu consecințe pozitive lesne de intuit nu 
numai asupra competenţei cognitive ci şi asupra evoluției 
antroposferei. 

Reuşind să elaborăm un model al genezei şi devenirii 
cunoaşterii umane, am supus modelul antroposferei la o nouă 
probă și, deoarece noile investigaţii nu l-au infirmat, am parcurs 
încă o etapă în efortul de aprofundare a înțelegerii domeniului 
ontic al umanului; actualele rezultate devin componente ale 
modelului antroposferei. 

Am început cu aceste precizări deoarece, constientizand 
avantajele unei lucrări de sine stătătoare, nu putem să nu 
reținem atenţia cititorului asupra contextului teoretic în care am 
localizat investigaţiile si, ca un 

1 O.C.G., cap. XI. 


mare, asupra dificultăţilor de receptare ce decurg din 
faptul că volumul se situează în continuarea lucrărilor publicate 
anterior. Pentru a înlesni lectura vom prezenta succint 
rezultatele anterioare care au constituit cadrul teoretic al noii 
etape, de studiu și, pentru detalii, vom menţiona volumul și 
capitolul în care cititorul poate găsi explicaţii suplimentare. 

O particularitate a investigaţiilor ce au precedat redactarea 
volumului constă în faptul că după o primă etapă, în care am 
studiat problematica cunoașterii utilizând metode folosite 
anterior, am probat corectitudinea modelului obţinut utilizându-l 
pentru a schiţa o metodică a cercetării ştiinţifice şi o metodică de 
evaluare a teoriilor ştiinţifice. Am procedat astfel presupunând 
că dacă explicaţia dată cunoașterii științifice nu este corectă, 
astfel de metodici fie nu se pot concepe, fie se vor dovedi 
ineficace. Schițe ale celor două metodici sunt expuse în ultimele 
două capitole ale cărţii. După elaborare, le-am adoptat și am 
refăcut ansamblul investigaţiilor. Ar trebui mult spaţiu și timp 
pentru a relata corectiile si, îndeosebi, nuantarile obţinute cu 
acest prilej; menţionăm doar că opțiunile metodice expuse în 
continuare sunt cele care au ghidat investigaţiile după ce am luat 
în considerare deschiderile oferite de „metodici, iar modelul 
cunoașterii este rezultatul final al investigaţiilor. 

Structura cărții exprimă concepţia autorului despre 
specificul activităţii științifice, despre obligaţia cercetătorului de 
a explicita nu doar rezultatele investigaţiilor ci şi premisele si 
procedurile utilizate, de a supune rezultatele finale la prime 
probe capabile să le falsifice înainte de a le face publice. În aceste 
condiţii analiza critică a volumului nu se poate realiza printr-o 
abordare lineară. Pentru a se sesiza ratiunile ce au fundamentat 
opțiunile metodice, lectura ar putea începe cu cele două metodici 
(capitolele 31, 32) dar critica lor este posibilă numai după studiul 
modelului (capitolele 1 - 25). 

Domeniul cunoașterii fiind în devenire, încercarea noastră 
de a dezvălui determinările cele mai generale ale acestei 
complexitati s-a soldat cu un model care conţine schițe ale 


stadiilor cunoașterii în cazul unei evoluţii neafectate de accidente 
cosmice sau produse de om, când cunoașterea este doar parţială. 

Am marcat marile stadii identificate prezentându-le în 
secțiuni distincte, iar cuprinsul încearcă să semna leze 
principalele aspecte care caracterizează complexa evoluţie a 
cunoaşterii. Studiile au dezvăluit numeroase dependențe între 
devenirea mecanismelor semantice ce realizează performanța 
cognitivă, a structurilor sociale în care oamenii efectuează actul 
cunoaşterii și a construcţiilor semantice în care se obiectivează 
procesul cognitiv. Este o devenire de o mare complexitate, care 
guvernează actul cognitiv individual prin vaste rețele de 
dependențe. 

Ne-am străduit să expunem cât mai concis rezultatele 
investigațiilor pentru a  înlesni sesizarea caracteristicilor 
întregului, ale devenirii lui în interiorul antroposterei; urmărind 
acest deziderat a trebuit să poposim mai puţin asupra unor 
detalii. De asemenea, concepând probarea modelului în 
modalități conforme metodicii expuse în capitolul 32, nu am 
considerat necesar să invocăm cât mai multe surse teoretice, să 
susţinem ipotezele apelând la autoritatea altor autori. 
Compararea teoriei pe care o expunem cu teorii ce abordează 
anumite zone sau aspecte din domeniul cunoașterii este un 
demers util dar deocamdată, fiind necesar încă un amplu efort 
constructiv, am preferat să efectuăm numai un minimum de 
analize comparative, cele indispensabile pentru a supune 
rezultatele obţinute la prime probe de corectitudine (capitolele 
26 - 30). Îndemnăm cititorul să realizeze însă astfel de analize, 
ele putând să se soldeze cu constatări care să contribuie fie la 
corectarea modelului, fie la nuantarea lui. 

OPȚIUNI METODICE 

Dacă în volumele anterioare opțiunile metodice au fost 
sugerate de mai multe concepții gnoseologice și metodologice, de 
astă dată, cum am specificat deja, ele sunt deduse din cele două 
metodologii schitate în capitolele 31 si 32. În momentul în care 
am constientizat că schiţele cunoașterii științifice contin date 


care fac posibile metodologii de investigare şi evaluare a 
teoriilor, nu am ezitat să desprindem concluzii de ordin metodic 
şi să le adoptăm ca sistem de referință pentru a ne reconsidera 
propriile modalităţi de cercetare. 

Conform schițelor metodice adoptate, eficacitatea 
demersului ştiinţific e condiționată de trei genuri de competențe 
semantice. Cercetătorul trebuie: a) să fie capabil să folosească 
pertinent principii şi procedee de cercetare care decurg din 
specificul domeniului de referință; b) să poată să orienteze 
investigațiile astfel încât ele să determine și amplificarea 
capacității sale semantice; c) să ştie să evalueze ipotezele 
enunțate, rezultatele parțiale și finale ale investigațiilor sale. 
Dacă primul gen de competențe se obține prin raportare la 
proprietățile considerate cunoscute ale domeniului de referință, 
cel de al doilea gen prin raportare la concepția despre cunoaştere 
pe care cercetătorul o consideră corectă iar cel de al treilea gen, 
prin adoptarea unor seturi de criterii şi reguli de evaluare 
compatibile cu concepția despre cunoaştere acceptată. Primele 
două genuri de competențe presupun elaborarea unei strategii 
de cercetare în care ambele aspecte să se concretizeze în opțiuni 
care pot orienta și esalona demersurile, pe când al treilea gen de 
competență se cere concretizat într-o strategie de evaluare. 
Corelând cele două strategii am obținut o perspectivă globală, 
care s-a dovedit pertinentă. 

1. Strategia cercetării 

Modelul cunoaşterii - dezvăluind raporturile dintre 
cunoaşterea empirică şi cea științifică, explicitând caracteristicile 
cunoaşterii științifice si raporturile dintre cunoaşterea ştiinţifică 
şi metodologie, oferind repere pentru a se deduce principii noi de 
studiere a antroposferei - pune cercetătorul într-o nouă situație 
epistemică. Posibilităţile de proiectare a demersului științific se 
amplifică, sunt altele decât cele ale cercetătorului care este ghidat 
de o gnoseologie „spontană”. A devenit acum evident că şi în 
cazul cercetării ştiinţifice proiectarea este determinantă; de ea 
depinde nu doar orientarea dată studiilor dar și capacitatea de a 


rămâne deschis la eventuale reconsiderări, de a nu intra în 
capcane semantice ce instalează „somnul dogmatic”. Evitarea lor 
presupune conştientizarea caracterului sistemelor de referinţă si 
acțiuni deliberate pentru a stimula îndoiala metodică și a elabora 
instrumente semantice cât mai adecvate (31.2). 

Metoda organizațională schitata în 31.1 solicită ca 
proiectarea studiilor să cuprindă precizarea domeniului de 
referință şi a domeniului existential ce-l înglobează genetic si 
funcțional, iar din perspectiva lor să se circumscrie obiectul de 
studiu. De asemenea, pentru ca cercetătorul să obţină o detaliere 
succesivă a domeniului de referință evitând orientarea 
investigaţiilor spre aspecte neconcludente, metoda propune un 
set de reguli, în funcție de care am întreprins opţiunile 
menționate în continuare. 

A. Domeniul de referinţă ales, într-o primă aproximare, este 
ansamblul cunoașterii; avem în vedere necesitatea de a obține o 
explicație unitară a tuturor aspectelor implicate în devenirea 
cunoaşterii. Nu limităm interesul la aspectele incluse traditional 
în sfera de preocupări a gnoseologilor. Gnoseologii au susținut că 
urmăresc clarificarea posibilității cunoașterii dar în realitate nu 
s-au raportat decât la anumite modalităţi în care se manifestă 
cunoaşterea, îndeosebi la acele modalități care erau mai lesne de 
sesizat în spaţiul semantic al filosofiei. 

În procesul elaborării modelului antroposferei am 
identificat zonele ce se cer a fi studiate global pentru a avea şansa 
de a obţine o explicaţie cuprinzătoare. În O.C.G., în capitolul 
rezervat analizei domeniului de referință al gnoseologiei, am 
comis însă o eroare; deşi modelul antroposferei semnalează că 
autonomizarea activității cognitive este posibilă numai odată cu 
stadiul teoretic al cunoașterii, am emis ipoteza constituirii unor 
domenii profesionale empirice cognitive înainte de apariția 
cunoaşterii teoretice, pe care le-am inclus în sfera domeniului de 
referință al gnoseologiei. Reconsiderând modelul antroposferei, 
am sesizat că domeniul de referinţă al gnoseologiei ar trebui să 
cuprindă activitatea cognitivă empirică, produsele acesteia, 


domeniile teoretice ce se constituie în antroposferă ca urmare a 
dezvoltării cunoașterii în varianta teoretică și raporturile 
genetice şi funcționale dintre cunoașterea empirică şi cea 
teoretică. Prin expresia „devenirea cunoașterii” desemnăm deci o 
zonă ce cuprinde mecanisme și activități semantice specializate, 
produse ale acestora si instituţii, unele dintre ele constituind 
treptat domenii profesionale teoretice distincte, ce se manifestă ca 
subsisteme ale antroposferei. Activitatea cognitivă se conturează 
în orice etnosistem iar domeniile profesionale cu funcţii cognitive 
se dezvoltă inițial în unele etnosisteme și tind să se reorganizeze 
ca componente ale antroposferei. 

B. în raport cu domeniul de referință considerat pertinent, 
domeniul care îl înglobează genetic şi funcțional nu poate fi decât 
antroposfera-în-devenirea-ei. Altă lo calizare nu este corectă 
deoarece împiedică investigarea globală a cunoașterii; reducerea 
cunoaşterii la cea care se realizează într-o zonă sau alta a 
antroposferei, fie şi la acele zone în care ea se dezvoltă mai mult, 
sau nu mai la performanţele ei în unele din stadiile pe care 
antroposferă le parcurge anulează şansele de a se înțelege 
caracteristicile cunoașterii, ca manifestare seman tică. 

C. Din perspectiva metodicii adoptate nu e suficient să se 
identifice domeniul ce înglobează domeniul de referință; este 
dezirabil ca cercetătorul să dispună de un model al acestui 
domeniu, model care să dezvăluie principalele raporturi genetice 
şi funcţionale dintre cele două domenii. Mai mult, un astfel de 
model trebuie să se afle în acel grad de nuantare care face 
posibilă si necesară abordarea în continuare a domeniului de 
cercetare ales pentru a fi investigat. 

Modelul  antroposferei satisface cerința metodică 
menționată; el conține date care nu numai că au dezvăluit 
obiectul gnoseologiei şi au indicat complexitatea ce îl înglobează 
funcțional, dar au oferit și repere pentru orientarea noilor 
investigaţii pe piste care s-au dovedit a fi corecte. În modelul la 
care ne referimi antroposfera este complexitatea ce se constituie 
ca o consecință a umanizării unor entităţi biotice. Antroposfera 


se dezvoltă ca o reţea de relaţii tot mai densă si ierarhizată 
succesiv care include, pe lângă om, componentele abiotice si 
biotice ale existenţei cu care el își dezvoltă capacitatea de a intra 
în relaţii, complexitatile sociale ce înglobează treptat omul şi 
produsele sale semantice. 

În evoluţia ei, antroposfera inițial parcurge un stadiupre 
sistemic în care comunitățile umane si contextul lor fizic, social si 
semantic (= etnosistemele) intră în relaţii sporadice, condiţionate 
de zona geografică în care se află şi de stadiul dezvoltării lor 
interne; când diversele etnosisteme se dezvoltă atât de mult încât 
ajung la relații multiple și relativ stabile, antroposfera intră în 
stadiul sistemic, devenind o complexitate organizată ale cărei 
însușiri influențează starea funcţională a componentelor sale, 
inclusiv a omului, care rămâne componenta de bază. 

Modelul dezvăluie raporturile genetice, structurale si 
funcționale dintre om şi complexitatile ce-l înglobează. El 
semnalează modul în care evoluţia organizării domeniului ontic 
al umanului depinde de caracteristicile funcționale ale omului; 
dacă omul n-ar fi capabil să-și modifice succesiv capacitatea 
funcțională, antroposfera s-ar afla într-o stare staționară. La 
rândul lui, omul evoluează, sub influența mediului ce-l înglobează 
funcțional, dar cu precizarea că fiind o complexitate organizată 
guvernată de mecanisme specifice, el nu poate trece din orice 
stare în oricare alta; în fiecare stadiu acţiunile omului și 
organizarea socială sunt condiționate de deschiderile oferite 

1 Vezi 0.V.C. si O.C.G. 

de stadiul capacităţii lui semantice. Din această constatare 
am conchis că înţelegerea devenirii cunoașterii, inclusiv a 
domeniilor profesionale ale cunoașterii, presupune nuantarea 
informaţiilor disponibile despre om. 

În modelul antroposferei se argumentează că nu 
organismul ci mecanismele semantice ce se constituie în reţelele 
neurocorticale - numite coduri psihice - fac din om o 
complexitate în devenire; 2 luând în considerare atât studiile 
care semnalează specializarea  emisferelor cerebrale in 


prelucrarea informațiilor verbale,  figurativ-cromatice şi 
muzicale, cât si folosirea curentă de către om a trei tipuri de 
„vocabulare” pentru a se manifesta semantic - articulate, 
figurative şi muzicale - se introduce distincția între codul verbal, 
codul figurativ și cel muzical; se susține ipoteza că fiecare tip de 
cod psihic funcționează folosind grupuri specifice de criterii și 
reguli semantice si are capacitatea de a realiza constientizari 3 
care au funcţii distincte în orientarea conduitei omului. De 
asemenea, modelul se pronunţă asupra succesiunii constituirii 
celor trei tipuri de coduri psihice semnalând că primul se 
constituie codul figurativ; el pregătește condiţiile pentru apariția 
codului verbal, din care se separă apoi codul muzical. Pe măsură 
ce omul dispune de codurile menţionate, manifestările lui se 
diversifică si devin mai eficace; la noile performanţe concură si 
faptul că manifestările pot fi și rezultante ale conlucrării dintre 
procesele semantice ale celor trei coduri, îndeosebi dintre cele 
verbale și figurative. 

Codul verbal având posibilități mai mari de evoluţie si, ca 
urmare, o dinamică accentuată a funcţiilor în manifestările 
omului, a făcut obiectul unor investigații mai ample4. Din 
perspectiva acestora, codul verbal se caracterizează prin 
coexistenta mai multor mecanisme semantice, specializate 
pentru a realiza anumite procese semantice, și un vocabular. 
Investigatiile anterioare s-au soldat cu ipoteza constituirii a patru 
genuri de mecanisme semantice; cognitive, evaluative, 
decizionale si de proiectare a acțiunii. În model se susține că în 
funcție de domeniile existenţiale la care omul se poate raporta, 
mecanismele semantice se specializează pentru a regla 

2 O.C.G., cap. IV. 

3 O.V.A,, cap. VIII. 

4 0.C.G., cap. III. 

— Asupra acestei clasificări se va reveni. 

relațiile omului cu mediul fizic, cu ambianța social-umana 
şi cu cea semantică. Se argumentează că inițial, în funcție de 
caracteristicile etnosistemelor, se pot constitui me -, canisme 


semantice sub influența mediului fizic (tip F) sau a ambianţei 
social-umane (tip S-U), dar că varianta care favorizează 
devenirea codului verbal este cea în care primele mecanisme 
semantice verbale sunt tip F (numită si varianta „evoluţiei 
normale a codului verbal”). 

Iniţial mecanismele semantice fac posibilă reglarea 
manifestărilor practice ale omului, (ceea ce ne-a determinat să le 
denumim mecanisme semantice „pragmatice”); ulterior însă, în 
anumite condiţii, se constituie mecanisme semantice si într-o altă 
variantă, pe care am numit-o „teoretică” deoarece reglează 
procese semantice de altă natură, care se pot solda cu construcții 
semantice de tipul celor pe care in mod curent le numim teorii”. 

Modelul la care ne referim dezvăluie de asemenea anumite 
raporturi genetice şi funcționale între mecanismele semantice 
identificate, precum si consecinţe ale caracteristicilor lor asupra 
modului de a fi al omului5 si, prin manifestările lui, asupra 
domeniului ontic al umanului 6. 

Studiile au impus concluzia că omul reușește să 
exteriorizeze distinct procesele cognitive și produse ale acestora 
numai ca urmare a constituirii codului verbal; proprietăţile 
termenilor verbali fac ca mecanismele semantice cognitive să se 
autonomizeze functional si să obiectiveze semnificații de natura 
cognitivă. Așadar, geneza cunoașterii, ca activitate dist & ictd, 
trebuie urmărită în cadrul devenirii codului verbal. 

Constatarea cu consecinţele cele mai ample în plan metodic 
este cea referitoare la natura codului verbal. Numeroase indicii 
au făcut plauzibilă ipoteza: codul verbal este un mecanism 
capabil să se autoorganizeze, adică să-și modifice succesiv 
organizarea, criteriile şi regulile întrebuințate în procesul 
semnificării pentru a asigura omului o capacitate funcțională cât 
mai bună. Autoor-ganizarea codului verbal realizându-se sub 
presiunea relaţiilor omului cu ambianța sa, o investigare 
pertinentă a codului verbal presupune extinderea studiilor 
asupra 

5 O.V.A., cap. VII, IX, XI, XIII; 0.C.G., cap. IV. * 0.V.A., cap. XV; 


O.C.G., cap. V, XI. 

relatiilor genetice si functionale pe care le intretine cu 
celelalte componente ale omului si, prin om, cu complexitatile ce 
înglobează omul. lată de ce, dispunând de o schiță a constituirii 
codului verbal, ne-am pus problema nuantarii ei luând în 
considerare îndeosebi două clase de dependențe semnalate de 
modelul antroposferei: a) structurile psihice ale omului sunt 
genetic şi funcțional dependente de caracteristicile organismului, 
ale unităţii integratoare - omului - si mediului său; b) la rândul 
lor, codurile psihice exercită presiuni formatoare asupra 
manifestărilor omului si, prin ele, asupra etnosistemelor si 
antroposferei. 

Insusirile omului fac ca antroposfera să fie o complexitate a 
cărei evoluţie nu este nici predeterminată, nici aleatoare, nici 
guvernată de legi de echilibru; evoluţia ei în mai multe etape 
decurge din reorganizarea mecanismelor semantice. 
Autoorganizarea antroposferei este condiționată de existența 
abiotică şi de biosfera în care se află, dar se realizează în 
modalităţi ce-i sunt specifice. Devenirea în funcție de mecanisme 
proprii, aflate într-un continuu proces de autoorganizare, fiind 
principala caracteristică a antroposferei, investigarea ei este 
corectă numai dacă se desfășoară în modalități capabile să-i 
descifreze evoluţia. Cerinta metodică formulată este valabilă si în 
cazul investigării domeniului cunoaşterii. 

D. Ultima concluzie, coroborată cu cea din para graful 
anterior, justifică afirmaţia: pentru a se ajunge la o corectă 
înțelegere a domeniului de referință al gno seologiei, obiectul de 
studiu trebuie să fie mai cuprinzător; investigaţiile trebuie să 
cuprindă atât mecanismele ce guvernează geneza si devenirea 
cunoaşterii, cât si funcţiile cunoașterii în orientarea proceselor ce 
se succed în antroposfera. Aşadar, din perspectiva metodologiei 
organizaționale cunoaşterea trebuie studiată ca o caracteristică 
funcțională a antroposferei, astfel încât să se descopere rețelele 
de dependențe ce determină devenirea capacităţii de cunoaştere; 
cercetătorul trebuie să identifice inițial geneza mecanismelor 


semantice si caracteristicile lor pentru ca apoi să caute 
consecințele lor funcţionale și structurante și să sesizeze 
corelatiile ce se dezvoltă între evoluţia cunoașterii si cea a 
antropos ferei. 

E. Metoda organizaţională schitata în capitolul 31 cere ca 
orice complexitate în devenire să fie investigată ast 

fel încât să i se identifice stadiile, raporturile de generare 
dintre ele, mecanismele ce guvernează evoluţia organizării și 
funcționării complexităţii. Având în vedere că fiecare stadiu 
deschide un con de posibilităţi, se cer identificate acele variante 
care nu se dovedesc a fi fundături, care sunt cele mai favorabile 
sistemului, în cazul nostru care permit cunoașterii și 
antroposferei să parcurgă toate stadiile ce îi sunt specifice. 

Metoda organizațională presupune luarea în considerare a 
faptului că o organizare reprezintă o reţea de interacțiuni dintre 
anumite  „componente” ce asigură „întregului' o unitate 
funcțională, capacitatea de a se auto-mentine determinându-și 
„marginile” si relaţiile cu alti ,,existenti” în funcție de propriile 
necesități funcționale. Numai în cazul abordării organizaționale - 
depăşindu-se, deci, tratarea structurală, în care investigația se 
limitează la aspecte fie sincronice, fie diacronice ale organizării - 
devine posibilă o corectă studiere atât a proceselor de constituire 
a organizărilor cât și a proceselor prin care ele îşi mențin 
integritatea si funcționalitatea în pofida modificărilor ce au loc in 
ambianța lor - avem în vedere procese denumite în literatura de 
specialitate „autoreglări” şi ,autoorganizari”. 

În cadrul metodei organizaționale a apărut a fi esenţială 
distincția între constituirea unei organizări şi capacitatea unei 
complexităţi organizate de a-și modifica periodic organizarea 
pentru a-și menţine sau ameliora capacitatea funcţională într-un 
mediu aflat în evoluţie, capacitate numită în teoria sistemelor aut 
Oorganizare dar care, pentru o mai mare claritate ar trebui 
numită auto-reorganizare. Insistăm asupra distinctiei dintre 
constituirea unei complexitati organizate şi autoorganizarea ei 


deoarece natura diferită a celor două tipuri de procese nu este 
încă luată în considerare în unele studii7. 

În concluzie, metoda organizațională este nu numai 
utilizabilă în investigarea domeniului cunoașterii, ea este singura 
în măsură să orienteze studiile astfel încât ele sa cu se oprească 
asupra unor aspecte periferice ci să contureze un model care să 
dezvăluie raporturile dintre 

7 De pildă, în lucrarea Nouă alianţă, J. Prigogine si E. 
Sten-gejr utilizează termenul autoorganizare pentru a denumi 
procese de constituire a unor organizări. 

procesele formatoare și cele funcționale din interiorul 
cunoașterii si dintre cunoaștere și antroposferă. 

F. în cazul investigaţiilor ştiinţifice centrate pe obiecte ce 
nu includ și cunoașterea, opţiunile ce decurg din caracteristici 
cunoscute ale obiectului de studiu și cele orientate spre 
ameliorarea proceselor cognitive sunt independente; în cazul 
investigaţiilor gnoseologice situaţia este diferită, dar menţinerea 
distinctiei se justifică fiind în discuţie opţiuni sugerate de aspecte 
situate la niveluri diferite de generalitate. Astfel, dacă regulile 
metodice expuse anterior decurg din caracteristici de maximă 
generalitate ale domeniului cunoaşterii, în continuare luăm în 
considerare regulile cuprinse în schița metodologiei cunoașterii 
ştiinţifice care au fost deduse doar din organizarea si 
functionarea codurilor semantice. 

Stadiul încă incipient al înțelegerii funcționării celor două 
coduri implicate în cunoaștere nu face posibilă desprinderea 
unui set de principii metodice care să maximizeze controlul 
capacității semantice; schițele disponibile sugerează doar câteva 
intervenții ce nu pot avea decât efecte vagi. 

Modelul codului verbal sugerează că pentru a crește 
capacitatea de cunoaștere științifică trebuie să se directioneze 
procesele semantice primare prin precizarea aspectelor 
problematice în variante cât se poate de detaliate și să se 
simplifice procesele semantice secundare departajând cât mai 
mai multe finalitati si tratându-le separat. Cerinţele formulate 


presupun etapizarea obiectivelor. 

Pentru a stimula si directiona acele procese semantice prin 
care se sporeşte competența mecanismelor semantice primare 
încât ele să se specializeze în funcţie de obiectivele finale ale 
cercetării, am conceput liste de întrebări, problematizări, planuri 
de idei, analize si evaluări în funcție de o mare varietate de 
premise adoptate ipotetic. 

Considerând constientizarile doar afirmaţii ipotetice, am 
aplicat sistematic regulile menţionate în metodologie pentru 
evaluarea ipotezelor de lucru. O atenţie constantă am acordat 
dezvoltării consecinţelor ipotezelor si evaluării acestora din mai 
multe perspective ontice. 

Necontradictia semantică fiind un indiciu al constantei 
semnificatiilor atribuite termenilor utilizați în procesul 
semnificării, al conservării  caracteristicilor mecanismelor 
semantice pe parcursul investigaţiilor, am urmărit să identificăm 
incompatibilitatile semantice ce apar în fluxul cercetării; odată 
sesizate, am analizat sensul modificărilor ce au avut loc în 
mecanismele semantice și implicaţiile lor pentru rezultatele deja 
obținute. Pe baza concluziilor desprinse am refăcut si reevaluat 
acele procese semantice care nu mai apăreau a fi satisfăcătoare 
din perspectiva noii competenţe semantice. 

2. Strategia evaluării modelului cunoaşterii 

Majoritatea gnoseologilor sunt de acord că teoriile 
ştiinţifice reprezintă construcţii ce trebuie tratate global, 
evaluarea izolată a unor rezultate parțiale nu poate fi 
concludentă. Poziţia menţionată e confirmată de investigaţiile 
noastre; teoriile științifice fiind modele semantice ale unor 
complexitati organizate, nu pot fi înțelese şi, cu atât mai mult, 
evaluate dacă sunt segmentate. 

Metodica expusă în capitolul 32 are ca premisă faptul că în 
procesele semantice teoretice omul nu se raportează la entități 
perceptibile empiric ci la domenii existenţiale mult mai 
cuprinzătoare, aşa cum sunt decupate de procesele semantice 
teoretice; ca urmare, testarea unei teorii nu se poate face prin 


simpla confruntare cu datele furnizate de cunoașterea empirică - 
cunoaștere dependentă de codul figurativ și de analizatorii și 
selectorii organismului -, ci în modalităţi indirecte. Făcându-se 
distincția între stadiul presistemic al cercetării științifice si cel 
sistemic, iar în al doilea stadiu între evaluarea teoriilor ce propun 
modele ale existenţei abiotice, biosferelor sau antroposferelor, 
abordate global si unitar, si a teoriilor care oferă modele ale 
unora din domeniile cu relativă autonomie funcțională semnalate 
de teoriile cadru, pentru ultima situaţie - care este si a studiilor 
noastre - se susține că evaluarea unei teorii se poate realiza prin 
analiza: 

— Compatibilităţii modelului obţinut cu modelul-cadru; 

— Posibilităţilor explicative ale noii teorii în raport cu cele 
ale teoriilor anterioare, presistematice, care au același domeniu 
de referință sau parti ale acestuia; 

— Deschiderilor teoretice pe care noua teorie si modelul 
cadru nuantat prin asimilarea ei le face posibile; 

— Performantelor pragmatice și practice pe care noua 
teorie le face posibile. 

Astfel de analize ar trebui să conducă la concluzia că teoria 
ce face obiectul evaluării satisface cel putin următoarele condiţii; 

a - raportată la teoria-cadru, ea furnizează date care sunt 
pertinente pentru a se conchide asupra justetei pistelor de 
cercetare şi ipotezelor enunțate din perspectiva acesteia; 

b - raportată la teorii ce au același domeniu de referință 
sau parti ale acestuia elaborate în stadiul presistemic al 
cunoaşterii științifice, să fie mai cuprinzătoare, să explice 
aspectele ce rămân problematice în acele teorii si să nu mai 
deschidă noi probleme; 

e - raportată la teorii elaborate în stadiul sistemic ale căror 
domenii de referință se află în relaţii de diferite tipuri cu 
domeniul ei de referință, să nu se constate incompatibilitati si să 
furnizeze argumente pentru ameliorarea acelor teorii; 

d - adoptată ca sistem de referință pentru cercetarea 
ulterioară, să indice domenii ce trebuie investigate pentru a 


continua nuantarea modelului-cadru; 

e - utilizată pentru a regla manifestări pragmatico-practice, 
să facă posibile acţiuni cu efecte controlabile, fără să apară si 
efecte neprevizibile și necontrolabile. 

Performanţele menţionate constituie indicii suficiente că 
obiectul de studiu a reuşit să acopere un domeniu relativ 
autonom funcțional, iar modelul elaborat este suficient de 
nuantat. 

Desi consideram evaluarea unei teorii stiintifice un proces 
de durată la care participă inevitabil numeroși cercetători 
interesaţi în utilizarea ei, deci o activitate complexă care nu poate 
fi redusă doar la demersurile evaluative ale autorului, ne-am 
propus un număr relativ mare de teste alese astfel încât, 
acoperind trei din cele patru modalităţi de testare menţionate, să 
abordăm aspecte de interes pentru actualul stadiu al activităţii 
teoretice (capitolele 26 - 32). Am considerat, de asemenea, că 
evaluarea teoriei în spaţiul teoretic trebuie s-o preceadă pe cea în 
spațiul pragmatico-practic, care devine mai concludentă când 
teoria atinge un grad ridicat de nuantare. 

Pe lângă probele concepute pentru a evalua modelul 
cunoaşterii, indicii ale corectitudinii lui obținem analizându-i 
consistenţa: se semnalează procese generative genetice și 
funcționale din sfera cunoașterii care, dacă ar conţine erori, ar 
trebui să conducă la dezvoltări contradictorii, la concluzii 
incompatibile. Apreciem ca fiind concludenta si constatarea că 
modelul include explicația evoluției gnoseologiei ca o 
componentă a evoluţiei capacităţii cognitive. În model, termenul 
»gnoseologie” capătă o acceptiune nouă, care nu se reduce la cea 
de abordare filosofică a problematicii cunoașterii, abordare ce 
apare acum ca fiind doar un stadiu al investigării cunoașterii. De 
aceea în lucrare termenul gnoseologie este utilizat pentru a 
desemna ansamblul proceselor cognitive si teoriilor ce au ca 
obiect de studiu, indiferent de perspectiva și modalitatea de 
abordare, componente sau aspecte ale cunoaşterii. În această 
situație disciplinele teoretice apărute anterior în sfera 


gnoseologiei constituie indicii ale corectitudinii semnificației 
date cunoașterii nu numai prin compararea gradului de 
izomorfism pe care ele îl ating cu domeniul de referinţă, dar şi 
prin aprecierea măsurii în care teoria pe care o expunem este 
capabilă să explice raţiunea funcţională a teoriilor anterioare, 
succesiunea, caracteristicile şi limitele lor. 

În concluzie, premisele adoptate sunt cele furnizate de 
modelul  antroposferei, strategia cercetării este cea 
organizațională, orientarea pe parcurs a investigaţiilor si 
evaluarea ipotezelor si rezultatelor parţiale s-au realizat luând în 
considerare reguli metodice care decurg din organizarea 
psihicului uman, evaluarea globală a modelului a fost concepută 
ca acțiune distinctă. 

PARTEA I 

CE ESTE CUNOAȘTEREA? 

„În mod cert, trecerea de la natură la cultură, cum a 
demonstrat atât de bine Claude Lévi-Strauss, presupune 
aptitudinea de a utiliza simboluri, fără de care nicio societate nu 
se poate constitui”. 

RENE ALEAU, La science des symboles 

Problematica cunoaşterii a primit deja numeroase 
răspunsuri; ele s-au succedat pe măsură ce capacitatea de 
cunoaştere a evoluat și au contribuit în modalităţi contradictorii 
la această evoluție. Interpretarile continuă însă să fie 
nesatisfăcătoare. Faptul că în studierea cunoașterii s-au implicat 
numeroase discipline teoretice iar răspunsurile lor nu se 
constituie într-o explicație globală unitară - unele fiind chiar 
incompatibile - atestă că omul nu a ajuns încă să descifreze 
principala sa competenţă, că el continuă să realizeze procese de 
cunoaştere în modalități ce-i rămân cel putin partial neintelese si 
influenţat de ipoteze eronate. Multe din interpretări au făcut deja 
obiectul unor analize iar remarcile critice sunt de neignorat deși 
sunt contradictorii. Caracterul incompatibil al teoriilor 
gnoseologice şi al criticilor pe care le-au generat reprezintă 
indiciul suficient al necesității unui nou răspuns, iar evoluţia 


stadială a capacităţii de raportare la domeniul cunoașterii indică 
apropierea treptată de un răspuns corect, cuprinzător si nuantat, 
adică o caracteristică a cunoaşterii pe care gnoseologia trebuie să 
o explice. 

1 Sunt concludente studiile din volumele: Criticism and the 
Growth of Knowledge, I. Lakatos, A. Musgrave (Eds.), Cambridge 
Univ. Press, 1970; Ilie Pârvu, Introducere în epistemologie, 
Editura Ştiinţifică şi Enciclopedică, Bucureşti, 1984; Dudley 
Sha-pere, Reason and the Serch for Knowledge, Reidel Publishing 
Company, Dordrecht, Holland, 1984. 

Demersul nostru, realizat în cadrul metodic schițat, a 
conturat o ipoteză privind natura cunoașterii care s-a dovedit a fi 
fructuoasă, deschizând posibilitatea descifrării caracteristicilor 
cunoaşterii. Prima probă a corectitudinii interpretării date 
naturii cunoașterii a fost trecută cu succes când, din perspectiva 
ei, s-au putut elabora ipoteze privind necesitatea si posibilitatea 
cunoaşterii, ipoteze ce s-au dovedit a fi premise pertinente 
pentru a studia geneza și dezvoltarea cunoaşterii. 

CAPITOLUL I 

NATURA CUNOAȘTERII 

Principalele dificultăți întâmpinate în cursul investigării 
cunoașterii decurg din faptul că studiile nu pot fi corect 
direcționate până nu i se identifică natura, specificitatea. 
Cunoașterea nu poate fi redusă la actul cognitiv realizat de omul 
concret într-o situație particularizantă, la procesualitatea avută 
în vedere în afirmaţii de genul „stadiul teoretic al cunoaşterii”, la 
diverse modalităţi în care actul de cunoaștere se realizează sau la 
mecanismele psihice ce efectuează actul cognitiv. Ca performanţă 
a omului localizat, spatio-temporal - pe care în continuare o 
desemnam prin C/ - cunoaşterea nil poate fi înțeleasă - desi 
„poate fi investigată - fără. a dispune de explicaţii corecte atât ale 
tipului de cunoaștere C3 - cât si ale stadiului cunoașterii - Cz - în 
care se integrează, iar C2 si C3 nu pot şi înțelese fără a descifra 
mecanismele psihice implicate în cunoaștere, considerate generic 
- Ct -, dar si caracteristicile CUNOAȘTERII, ca domeniu ce se 


dezvoltă în domeniul ontic al umanului. 

În accepțiunea cea mai cuprinzătoare, CUNOAȘTEREA este 
acea;  procesualitate prin care omenirea îşi dezvoltă 
capacitatea.de a se raporta la zone tot mai extinse ale 
EXISTENŢEI. Cunoașterea nu e statică, se amplifică prin 
reorganizări succesive inițial în interiorul comunităților umane 
disparate dar, pe măsură ce interacțiunea dintre ele se amplifică 
şi se diversifică, devine o performanță a domeniului ontic al 
umanului. Dacă initial are ca obiect reali ai oamenilor si posibili 
ai acestor reali treptat obiectul cunoașterii se reconstruiește, se 
extinde pana cuprinde EXISTENȚA. CUNOAŞTEREA se 
autonomizează în an troposferă prin specializarea unor oameni, 
prin obiectivarea si tezaurizarea entităților semantice cognitive, 
prin dezvoltarea unor raporturi tot mai complexe între subiecții 
cunoscători, domeniile de referință ale proceselor cognitive și 
construcțiile semantice cognitive obiectivate. La aceasta 
procesualitate concură instituții ce se specializează treptat 
pentru a facilita procesele cognitive, conservarea, transmiterea, 
utilizarea şi reconsiderarea construcţiilor cognitive. 

Acceptând distincţiile menţionate putem obține anumite 
clarificări, suficiente pentru a ne pronunța asupra naturii 
cunoaşterii. Implicarea omului în cunoaștere, rolul său activ, 
creator sugerează că natura ei poate fi descifrată luând în 
considerare inițial procesele semantice. 

Spre deosebire de mecanismele informaționale ale 
entităților biotice de alt tip, care funcționează doar ca traductoriJ 
- pe care le numim procese informaţionale primare - 
mecanismele informaţionale ce se constituie în neocortex 
efectuează prelucrări de tip semantic. Dacă traductorii folosesc 
echivalenți informationali ai anumitor stimuli pentru a declanșa 
instrucțiuni - echivalenți informationali ce nu sunt modificabili, 
reorganizabili sub presiunea consecințelor lor - mecanismele 
informaționale de tip semantic utilizează semne, criterii şi reguli 
de prelucrare a semnelor ce se constituie si se modifică sub 
presiunea propriilor produse si a consecinţelor lor. Prelucrările 


semantice nu mai sunt instrucțiuni de tipul celor generate de 
traductori, ci procese de o mare diversitate, reorganizabile care 
pot directiona direct manifestările omului dar pot si să 
obiectiveze construcții semantice. Posibilitatea ca mecanismele 
semantice să se modifice sub presiunea semnificatiilor receptate, 
a proceselor semantice declanșate de receptarea unor 
semnificaţii, a evaluării consecinţelor acţiunilor dirijate de 
semnificaţii face evoluţia lor nealeatoare. (Detalii în capitolele 
ulterioare). Indicii ale specificului proceselor se 

1 Cum remarcă numeroşi cercetători, este impropriu a 
vorbi de un limbaj în comunicarea dintre animale sau dintre 
păsări; comunicare reglată de un cod de semnale implementat 
genetic, deci nemodificabil. Este de presupus că şi omul deţine 
astfel de coduri de semnale dar ele sunt mascate de codurile 
semantice. A se vedea, de pildă, Jacob Bronowski, The Origins of 
Knowledge. and Imagination, Yale Univ. Press, London, 1978. 

mantice sunt simbolizările, metaforizările, abstractizările, 
generalizările, tipizările etc. 2. Semnificația poate pune în relaţie 
un subiect cu un obiect, poate fi o relaţie între oameni care 
comunică, ea aparține atât sferei acțiunilor umane cât şi sferei 
gândirii 3 pentru că în reţelele neuro-corticale se constituie 
ansambluri de criterii şi reguli semantice capabile să transforme 
mesajele receptate în semne și să le prelucreze în modalităţi care 
fac aceste mecanisme funcționale pentru complexitatea ce le 
integrează, pentru om. În schema 1 semnalăm integrarea 
capacităţii de cunoaștere în fluxurile funcționale ale omului. 

Niciun tip de cunoaştere nu este reductibil la procese 
bioelectrice sau biochimice, care au de asemenea funcții de 
reglare a entităților biotice, procesele semantice fiind de altă 
natură. Diferența calitativă la care 

2 Numeroasele discipline teoretice ce studiază aspecte ale 
procesualitatii semantice oferă o mare varietate de modele 

ative ipotetice elaborate din diverse perspective ontologice 
şi metodologice, unele dintre ele puternic nuantate. Critici ale 
principalelor teme ce au fost abordate în analiza semantică până 
recent, însoțite de noi ipoteze oferă, de pildă, A. Schaff, 
Introducere în semantică, Editura Ştiinţifică, Bucureşti, 1966 şi 
Noel 

Mouloud, L'analyse et le sens, Payot, Paris, 1976. Într-un 


studiu ulterior vom nuanţa actualele ipoteze pentru a verifica şi 
pe această cale corectitudinea lor. 

3 Ne departajăm astfel de explicaţiile pragmatice, poziția 
viste, psihologiste, sociologiste date semnificației, pe care le 
considerăm unilaterale, deoarece ignoră existența mecanismelor 
semantice. 

ne referim a fost sesizată intuitiv şi vag încă în antichitate, 
când s-a afirmat că omul are suflet, psihic, spirit etc. 
Nereductibilitatea proceselor semantice la alte tipuri de procese 
biotice rezultă și din caracteristicile produselor lor. Atât 
cunoştinţele obiectivate cât și acţiunile reglate de ele indică 
implicarea unor procese realizate de mecanisme ce nu sunt, ce nu 
pot fi preformate 4 (cum sunt cele hormonale sau cele 
neurovegetative) deoarece se autoconstruiesc (autoorganizeaza) 
sub influenţa stadiului cunoașterii, în funcție de mediul omului si 
de consecinţele propriilor acțiuni. Dacă mecanismele biochimice 
şi bioelectrice de reglare sunt preprogramate iar reglările pe care 
ele le realizează sunt stereotipe si utilizabile la un număr 
restrâns de stimuli, în schimb mecanismele semantice au o 
organizare internă care le permite să se programeze în funcţie de 
specificul mediului în care omul se află și să-și amelioreze 
performanțele prin învățare; programele sunt perfectibile sub 
presiunea rezultatelor proprii dar și a progreselor intervenite în 
cunoaştere, între limite impuse de sistemul neurocortical, dar si 
de caracteristici ale antroposferei. Posibilitatea reorganizării 
mecanismelor semantice decurge din capacitatea de a recepta şi 
de a compara diverse semnificaţii atât direct cât şi prin luarea în 
considerare a consecinţelor lor, din reorganizările declanşate de 
diversificarea treptată a criteriilor si regulilor semantice si a 
seturilor de semne si din facilitățile generate de memoriile active. 
Discontinuitatile în evoluția mecanismelor semantice cognitive 
sunt inevitabile deoarece în rețelele neurocorticale se pot 
constitui criterii şi reguli semantice incompatibile cu cele 
constituite anterior iar memoriile pot asimila informații 
divergente; în acest fel în mecanismele semantice se dezvoltă 


tensiuni ce exercită presiuni pentru anularea unor criterii și 
reguli semantice sau regruparea acestora. (Schema 2) 

Aceste caracteristici fac ca CUNOAȘTEREA să se dezvolte 
sub presiunea deschiderilor si limitelor propriilor produse; ea 
amplifică succesiv funcționalitatea oamenilor, face posibile noi 
modalități, mai eficace, de adaptare la variațiile mediului, care 
iau în considerare mai multe variabile, mediază intrarea în relaţie 
cu un număr mai mare de entităţi, în modalități pe care alte 
genuri de mecanisme biotice nu le pot guverna. 

Jean Piaget, Epistemologia genetică, Editura Dacia, 
Cluj-Napoca, 1973; Biologie și cunoaștere, Editura Dacia, 


Cluj-Napoca, 1971. 

Unele  gnoseologii menționează conştientizarea si 
conceptualizarea ca proprietăți ale cunoașterii5. Sunt însă 


legitime câteva întrebări. Nu se realizează si procese semantice 
de tip cunoaştere care reglează manifestările omului fără ca 
semnificaţiile atribuite unor stimuli să fie constientizate? Orice 
conștientizare este verbală, poate fi conceptualizată? Pentru a 
marca distincția între procesele cognitive constientizate si cele 
rămase neconstientizate am putea include în sfera cunoașterii 
doar procesele din prima categorie, am putea fi chiar mai 
restrictivi limitând cunoaşterea la procesele conștientizate în 
variante conceptualizate, dar procedând astfel nu aducem în 
prim plan doar cazuri particulare ale cunoașterii care - chiar 
dacă sunt performante mascheaza amploarea proceselor 
semantice cognitive, diversitatea acestora. si mecanismele ce fac 
din cunoaştere un proces în devenire? Prin astfel de decupaje nu 
se blochează accesul la un domeniu care poate fi corect înțeles 
numai dacă este abordat global, în toată complexitatea lui? lată 
considerente care ne-au determinat să nu reducem mecanismele 
psihice ale cunoașterii la manifestări mai lesne de studiat și să nu 
includem conştientizarea si conceptualizarea în caracterizarea de 
maximă generalitate a cunoaşterii, cand îi  precizăm 
specificitatea. 

Cornel Popa, Teoria cunoașterii, Editura Științifică, 
Bucuresti, 1972. 

Retinem deci, necesitatea de a lua în considerare 
implicarea mecanismelor semantice în realizarea cunoașterii, 
contribuția lor la ameliorarea succesivă a performanţelor 
cognitive si devenirea, reorganizarea mecanismelor semantice în 
contextul evoluției antroposferei. Concluzia se dovedeşte a fi 
utilă pentru identificarea naturii cunoașterii nu numai pentru că 
aduce în prim plan procesualitatea semantică; schița expusă 
dezvăluie şi implicarea altor procese în funcționarea și devenirea 
cunoaşterii. Ceea ce am numit Q, C2, C3, C4 nu ar fi posibile daca 
oamenii nu ar intra în relaţii de genul celor numite „sociale. În 
acest caz, natura cunoașterii nu poate fi descoperită fără a le lua 
în considerare. 

Dar ce sunt procesele sociale? Ele nu sunt numai 


concretizări ale semnificatiilor în sfera manifestărilor omului. 
Relaţia socială poate implementa o semnificaţie, o poate vehicula, 
poate fi o conlucrare reglată semantic în vederea producerii, 
conservării, transmiterii, verificării sau  valorizării unor 
semnificaţii dar procesele sociale nu sunt dependente doar de 
semnificaţii; ele sunt condiţionate și de alte tipuri de mecanisme 
ce intervin în reglarea manifestărilor omului, de la cele 
neurovegetative la cele informaţionale primare. În lipsa 
proceselor semantice omul nu ar fi o entitate socială dar ele, 
singure, nu pot explica complexitatea manifestărilor sociale. 

Concluzia, acceptată, îndreptățește afirmaţiile: daca în 
cunoaştere sunt implicate procese sociale și procese semantice 
natura ei nu poate fi nici doar semantică, nici doar socială. 
Deoarece procesele sociale sunt dependente de cele semantice si, 
la rândul lor, prin consecinţele pe care le generează, prin cadrul 
pe care îl creează omului, ele condiționează proprietăţile si 
starea funcţională a mecanismelor semantice, performanţele 
cognitive, cunoașterea nu are nicio dublă natură - semantică și 
socială, ea este un produs al interacțiunii anumitor procese 
semantice şi sociale, rezultanta interacțiunilor dintre anumite 
procese semantice și sociale. În acest caz, studierea pertinentă a 
CUNOAȘTERII presupune descifrarea caracteristicilor acestor 
interacțiuni. Ignorarea constatării explică numeroasele variante 
în care problematica gnoseologică a fost abordată până acum. 

CAPITOLUL 2 

NECESITATEA FUNCȚIONALĂ A CUNOAȘTERII 

Să fie cunoaşterea o performanţă ce apare accidental sau 
întrucât e necesară omului? întrebarea nu poate fi ocolită dacă se 
urmărește elucidarea problematicii cunoașterii, consecințele 
nefiind echivalente în cazul în care capacitatea de cunoaștere 
apare aleatoriu sau sub presiunea unor determinări. Se observă 
că întrebarea formulată are sens într-un demers ştiinţific 
deoarece e falsificabilă: dacă este corectă a doua presupunere, ar 
trebui să se poată identifica factorii care-i determină geneza. 

2.1. Ce semnificaţie atribuim termenului „necesitate”? 


La ce anume ne referim când afirmăm că un proces are 
caracter necesar? Cum remarcă Mircea Flonta în Studiul 
introductiv al disputatei lucrări Cercetare asupra intelectului 
omenesc, David Hume are meritul de a fi sesizat existența unui 
mecanism neurofiziologic care face ca omul să ajungă la anumite 
certitudini în procesul cunoașterii comune, dar în același timp, 
nefăcând distincţia între cunoașterea comună si cea teoretică, el 
s-a înșelat când, generalizând pripit, a afirmat: 

„Nu raționamentul este cel ce ne determină să presupunem 
o asemănare între trecut si viitor si să așteptăm efecte 
asemănătoare din cauze care sunt în aparenţă asemănătoare”. 

M. Flonta remarcă în mod îndreptăţit: 

1 David Hume, Cercetare asupra intelectului omenesc, 
Editura Științifică si Enciclopedică, Bucuresti, 1987, p. 118. 

„Supoziţia tacită care o sprijină este că toate relaţiile 
cauzale se reduc la reguli desprinse pe baza unei experiențe 
uniforme. Nu există nicio indicație că Hume ar fi distins în vreun 
fel legile ştiinţei teoretice de regulile cunoaşterii comune. 
Dimpotrivă, atunci când recurge la exemple, filosoful pune pe 
acelaşi plan regularitati ca cele ale acțiunii focului sau apei cu 
«producerea mișcării prin impuls si gravitație», ca legi care nu au 
admis până acum nicio excepţie. lar într-un alt pasaj, filosoful 
subliniază că dacă în cunoașterea relaţiilor cauzale intervine vreo 
operaţie a intelectului, aceasta ar trebui să fie elementară si ușor 
de indicat, căci principiul cunoașterii trebuie să fie același la 
savanți şi la oamenii cei mai nestiutori, la copii mici si chiar la 
animalele care au capacitatea de a învăţa din experiență. Hume 
porneşte deci de la supoziţia nemărturisită că cercetarea 
ştiinţifică, în toate formele ei, nu este decât o simplă extindere a 
simțului comun. Analiza critică a cunoașterii cauzale este limitată 
de fapt, chiar dacă nu de drept, la cunoașterea comună” 2. 

Luând în considerare distincția semnalată, când ne referim 
la caracterul necesar al unor procese avem în vedere cunoașterea 
ştiinţifică, pe care nu o considerăm o extindere a simțului comun. 
În demersul ştiinţific descoperirea unor relaţii sau raporturi 


constante, repetabile între anumite fenomene, procese, entități a 
condus la afirmarea caracterului necesar al acestora, la enuntarea 
unor „legi” pentru a le descrie. 

Căutarea relațiilor constante este considerată 
caracteristica investigaţiei ştiinţifice dar sunt suficiente indicii că 
afirmaţia este o generalizare pripită; ea este caracteristică doar 
unui mod de a concepe demersul științific, a acelui mod 
caracterizat prin luarea în considerare a unor cazuri de o 
simplitate limită, a unui număr mic de variabile abordate izolat. O 
astfel de situaţie, considerată ideală, este de fapt o simplificare 
adoptată din considerente metodice. Tratând izolat procese care 
în realitate aparțin unor sisteme cel putin semideschise, metoda 
se menţine până cand teoreticianul, sub presiunea limitelor 
teoriilor utilizate, concepe alte modalități de abordare. Astfel, 
evoluția ştiinţei semnalează dezvoltarea investigației de tip 
statistic ca încercare de depășire a dificultăților ce s-au conturat 
treptat în procesul abordării cauzale. Principiile cunoașterii 
statistice reduc rigoarea investigațiilor presupunând fie că 
relațiile de 

2 Mircea Flonta, Studiu introductiv, în David Hume, Op. cit., 
p. 63. 

determinare nu sunt univoce și stabile, fie că domeniul 
investigat este cunoscut incomplet. Este cunoscută disputa 
generată de cele două interpretări; 3 ea a fost posibilă deoarece 
s-a menţinut orientarea demersului științific spre identificarea 
unor legi, de astă dată statistice. 

Nedepășindu-se limita principală a analizei cauzale, s-a 
menținut presiunea pentru căutarea altor perspective de 
cercetare. Alternativa pe care o avem în vedere este cea holistă. * 
Se dezvoltă metode sistemice, se renunţă la căutarea unor legi ca 
modalitate de explicare a existenţei, preocupările fiind orientate 
spre elaborarea unor modele ale unor domenii clar delimitate. 
Modelele dezvăluie nu relaţii constante ci structuri, funcţii, 
finalitati şi, în ultimii ani, organizări; ele fac posibilă investigarea 
unor complexitati organizate luând în considerare relaţiile lor cu 


alte complexitati precum și mecanismele lor de autoreglare. 

Analizele de tip sistemic își propun să descopere nivelurile 
ierarhice de organizare si caracteristicile lor, să explice 
nereductibilitatea acestora. Încă nedesprinsă suficient de limitele 
reductioniste ale determinismului de tip cauzal, unii specialişti în 
teoria sistemelor îşi propun să identifice  „invarianțţii 
organizationali” r>, dar tendinţa tot mai pronunţată este de a se 
elabora modele care să posede grade tot mai mari de izomorfism 
cu obiectul de studiu. 

Concepţia holistă nu neagă existența determinărilor de tip 
cauzal dar semnalează coexistenta lor cu alte tipuri de 
determinări, neexprimabile prin „legi”. Şi în cazul determinarilor 
structurale, funcționale, organizaționale raporturile sunt 
necesare dar nu iau forma relației cauză-efect. Studiile recente 
privind emergenta organizărilor dezvăluie procese în care 
consecințele sunt inevitabile, decurg cu necesitate din anumite 
stări. Relația cauză-efect apare acum ca un caz particular al unor 
relații de o mare diversitate care au ca notă comună însă 
caracterul necesar 

3 Concludente sunt, de pildă, analizele efectuate de W. 
Hei-senberg: Pași peste granițe, Editura Politică, Bucureşti, 1977 
şi în alt plan. de Mircea Flonta: Adevăruri necesare? Editura 
Științifică şi Enciclopedică, Bucuresti, 1975. 

Ervin Laszlo, Le sistemisme, vision nouvelle du monde, 
Pergmon Press, Paris, 1981. 

3 Ibidem, p. 19. 

6 H. Haken (ed.), Dinamics of Synergetic Sistems, 
Springer-Verlag, Berlin, 1980. 

al consecinţelor. În acest nou cadru de gândire teoretică, 
afirmaţia lui Hegel privind caracterul necesar al întâmplării 
apare într-o nouă perspectivă. 

Pentru a ilustra discontinuitatea pe care concepţia ho-listă 
o induce în studierea relaţiilor cu caracter necesar ne vom referi 
succint la evoluţia concepţiilor 7 ce au ca obiect de studiu 
evoluția „viului”. Conceptiile evoluționiste s-au dezvoltat de-a 


lungul secolelor într-un cadru semantic dominat de tipul cauzal 
de determinare, în care conceptele necesitate și întâmplare sunt 
centrale. Se consideră că procesele ce generează noi tipuri de 
entităţi biotice sunt aleatoare dar ele se menţin, proliferează dacă 
se dovedesc viabile, dacă favorizează anumite fluxuri trofice, 
dacă sunt compatibile cu variațiile mediului. Un proces 
structurant întâmplător se perpetuează, începe să se producă cu 
necesitate dacă se întrunesc anumite condiţii. În paradigma 
determinist-cauzală de regulă se manifestă rezerve față de 
ipoteza apariţiei necesare a unor noi tipuri de entităţi biotice, ea 
fiind susținută secole de-a rândul de viziunile religioase iar în 
cadrul gândirii teoretice făcând inevitabilă întrebarea: „care este 
sursa necesitatii?”, întrebare la care s-au acumulat răspunsuri 
considerate nesatisfăcătoare. 

Dar rezerve s-au conturat și față de ipoteza generării 
aleatoare a noi tipuri de entităţi biotice. Sunt tot mai numeroase 
studiile ce dezvăluie că „jocul întâmplării”, când are loc, se 
produce într-un con de posibilități delimitat de caracteristici ale 
mediului, că realizarea variantelor posibile presupune o anumită 
procesualitate, anumite, durate si secventieri ce se succed 
nealeatoriu. Durata condiţiilor prielnice generării unor entități 
biotice în sistemul nostru solar este insuficientă pentru a se 
ajunge prin jocul întâmplării la complexitati ce au gradul de 
organizare al vertebratelor si, cu atât mai mult, la complexitati 
care realizează şi performanțe semantice. În acest caz este 
legitimă întrebarea: dacă evoluţia „viului” are o anumită tendinţă, 
nu cumva variantele atribuite jocului întâmplării sunt totuși 
produsul unor procese organizante care nu au fost încă 
identificate? Cu alte cuvinte, nu cumva în fiecare stadiu al 
cunoașterii omul numește aleatoriu orice proces guvernat de 
tipuri de determinări pe care încă nu 

7 Marcello Bărbieri, The semantic theory of evolution, 
Har-wood Academic Publishers, Loncton, 1985. 

Le-a descifrat şi, implicit, necesare doar procesele pe care a 
reuşit să le înțeleagă? Din această perspectivă devine de înţeles 


de ce opoziția  necesitate-întâmplare s-a conturat când 
cunoaşterea era dominată de determinarea cauzală. Teoria 
sistemelor şi, recent, sinergetica8 ilustrează convingător intrarea 
cunoașterii ştiinţifice într-un nou stadiu, în care omul devine 
capabil să diagnosticheze noi tipuri de determinări. Dar 
constientizeaza el si amploarea schimbării? O dezvoltă el 
deliberat? îi fructifică el sistematic consecinţele? Sunt întrebări 
aflate încă în conul de umbră al cercetării epistemologice. 

2.2. Necesitatea funcțională a capacităţii de cunoaștere 

Considerentele anterioare indreptatesc întrebarea: să fie 
cunoașterea un gen de procesualitate ce apare accidental sau ea 
se constituie cu necesitate dar „necesitatea” nu e de tip cauzal? 

Când emitem ipoteza caracterului necesar al cunoașterii ca 
performanță semantică avem în vedere cel putin 9 o necesitate 
de tip funcţional pentru entități biotice ce au anumite proprietăţi, 
a căror organizare se menţine dacă și numai dacă realizează şi 
procese de tip cunoaștere. Așadar, sursa necesității, dacă există, 
trebuie căutată în caracteristicile funcționale ale omului, în acele 
procese care-i asigură integritatea si stabilitatea prin complexe 
relații cu mediul. Presupunem, deci, că în cazul omului 
organizarea sa include mecanismele informaţionale de tip 
semantic cu necesitate. Dacă performanţele cognitive nu ar fi 
necesare funcțional omului, dezvoltarea cunoașterii nu ar fi o 
caracteristică a antroposferei, ar fi o manifestare secundară, cu 
consecințe neglijabile pentru om. 

Să considerăm omul doar o entitate biotică și să încercăm 
să înțelegem cum își menţine capacitatea funcțională. Biologia, în 
varianta ei sistemică, argumentează 

8 Avem în vedere studiile tot mai ample centrate pe 
procesele ce au loc în stări departe de echilibru, procese 
generatoare de „structuri disipative”, unele dintre ele publicate 
în 

Springer Series în Synergetics. 

9 Modelul cunoașterii pe care îl prezentăm în continuare 
îndreptățește ipoteza determinării organizaționale a cunoașterii, 


a genezei şi devenirii ei. 

că o entitate biotică este o complexitate organizată deschisă 
Ju care dispune de mecanisme specializate pentru a regla diferite 
procese, inclusiv schimburile energetice şi de substanțe cu 
mediul, astfel încât să-și menţină integritatea si să participe la 
propria reproducere. 

Cu cât variațiile condiţiilor de mediu sunt mai ample si 
entitatea biotică este mai complexă, cu atât supraviețuirea ei 
presupune mecanisme reglatorii mai performante. Toate 
entităţile biotice contin mecanisme reglatorii neinformationale 
(de pildă, hormonale) dar ele sunt în măsură să le asigure 
supraviețuirea dacă nu depășesc un anumit grad de complexitate 
iar mediul întruneşte anumite condiţii. 

Entitatile care contin și mecanisme informaţionale 
(psihice) primare au posibilități mai mari de supravieţuire, ele 
dispun de o gamă mai diversificată de răspunsuri la situaţiile 
restrictive, își modifică manifestările în funcție de mai multe 
variabile şi au viteze mai mari de reacţie. Dar și ele sunt capabile 
să realizeze numai răspunsuri stereotipe. 

Cum biosfera este o complexitate cu evoluţii condiționate 
de numeroase variabile, care se pot afla într-o mare varietate de 
relaţii, inclusiv aleatoare, niciun tip de reglare stereotipă nu 
poate asigura supraviețuirea entităților biotice în cazul în care 
ele depăşesc un anumit grad de complexitate sau de complicare, 
ca si în cazul în care mediul depăşeşte un anumit grad de 
mobilitate. Sunt funcțional necesare, deci, mecanisme prin care 
entitatea biotică să poată acționa în funcţie de situaţii cât mai 
complexe sau cât mai complicate II, de procese guvernate de 
numeroasele tipuri de determinări pentru care reglările 
stereotipe nu pot fi eficace. Mecanismele semantice satisfac 
aceste condiţii deoarece prin procesele de cunoaștere 
organismele se pot programa pentru a explora nu numai diverse 
tipuri de determinări directe dar si mai multe niveluri de 
determinări, pentru a identifica răspunsuri în funcţie de 
particularități ale situaţiilor existențiale și pentru a guverna 


acțiuni transformatoare corelate 

10 W.H. Tefler, D. Kennedy, Biologia organismelor, Editura 

Științifică si Enciclopedică, Bucuresti, 1986. 

11 Aspecte importante ale locului și rolului cunoașterii în 
funcționarea omului dezvăluie Jean Piaget în Biologie și 
cunoaștere; edificatoare sunt şi semnificațiile acordate 
conceptelor acomodare, asimilare şi adaptare în psihologia 
genetică. 

În propria funcţionare si în mediu în variante care reduc 
dependenţa de variațiile biosferei. Mecanismele semantice sunt 
funcțional necesare deoarece sporesc adaptabilitatea omului; ele 
fac posibile manifestări constructive precedate de proiectare 
care se pot ameliora sub presiunea consecinţelor. 

Putem nuanța înţelegerea problematicii abordate dacă 
luăm în considerare și întrebarea: mecanismele semantice sunt 
funcțional necesare oricărei entități biotice, celei ce are cel puţin 
un anumit grad de complicare, sau celei cu o anumită organizare? 
Dacă mecanismele semantice sunt integrate funcțional în 
entitățile biotice răspunsul este: mecanismele semantice sunt 
funcționale pentru acea entitate biotică a cărei organizare în lipsa 
proceselor semantice nu-i asigură supraviețuirea decât în 
condiţii dificil de menţinut si care dispune de mecanisme biotice 
şi informaţionale primare prin care se receptează mesaje ce pot 
genera mecanisme semantice. Ele sunt deci necesare în cazul în 
care entitatea biotică nu numai că are un anumit grad de 
complicare dar are şi o organizare care face posibilă atât 
efectuarea actelor cognitive cât şi orientarea acțiunilor în funcție 
de semnificații. 

Aşadar, necesitatea funcțională a cunoaşterii decurge atât 
din caracteristici ale existenţei, în ansamblul ei, cât si din 
caracteristici ale omului, ea acționează ca o presiune generată de 
situaţii care imprimă o anumită orientare unor procese din 
organism. Presupunând concluzia corectă, numai luând în 
considerare variabilele care determină geneza mecanismelor 
semantice putem orienta investigaţiile pe o pistă fructuoasă, 


putem înţelege de ce cunoașterea are o evoluţie nealeatoare, 
corelată cu practica socială şi organizarea antroposferei. 

CAPITOLUL 3 

POSIBILITATEA APARIȚIEI CAPACITĂȚII DE CUNOAȘTERE 

Nu e suficient ca mecanismele semantice să fie necesare 
functional fiinţei hominizabile pentru ca ele să se si constituie. 
Conturarea lor este posibilă sub presiunea necesităţii funcționale 
dar când sunt satisfăcute anumite condiţii. 

Când omul a reușit să conștientizeze anumite manifestări 
cognitive, el a şi întrebat: cum e posibilă cunoaşterea? 
Generalizarea pripită şi nedeliberată a mascat dimensiunile reale 
ale problemei și, ca urmare, au părut a fi plauzibile diverse 
presupuneri, initial în variante mistice, apoi laice dar empirice si, 
când omul devine capabil să realizeze si procese semantice 
teoretice, în variante filosofice. Nu menţionăm această evoluţie 
cu intenţia istoricului, ci pentru a semnala dependenţa 
răspunsurilor atât de stadiul cunoașterii cât și de cel ăl 
gnoseologiei. Abordarea organizațională indică de ce 
răspunsurile date din perspective unilaterale nu puteau fi 
corecte, dar si rolul lor constructiv în evoluţia cunoașterii si a 
gnoseologiei. 

O contribuție majoră la conştientizarea importanţei 
problematicii posibilității cunoașterii si la orientarea studiilor a 
avut Immanuel Kant; întrebările si răspunsurile lui au rămas 
repere pentru analize ulterioare până în ultimele decenii. Karl 
Marx, semnalând rolul proceselor sociale în evoluţia omului, 
inclusiv a capacității sale cognitive, a adus în atenţia 
teoreticienilor dependenţa cunoașterii de relaţiile sociale, de 
manifestările omului, îndeosebi de cele productive, care exercită 
presiuni pentru dezvoltarea, diversificarea si corectarea 
capacității Eee In acest fel se descopera nu doar un factor 
ce face posibila cunoasterea dar si caracterul ei evolutiv. Cu Jean 
Piaget încep să se studieze sistematic, în variante stiintifice, noi 
determinări ale cunoașterii. Investigând posibilitatea apariţiei 
capacității de cunoaștere, epistemologia genetică schiteaza un 


răspuns cu largi ecouri în cercetarea ulterioară. Modelul 
constituirii mecanismelor cognitive pune în discuție premisele 
cercetărilor întreprinse de Kant, neagă posibilitatea raţiunii pure, 
furnizează date ce indică limite ale gnoseologiilor anterior 
conturate si, bazându-se pe rezultate ale psihologiei genetice, 
deplasează analizele într-o zonă ce permite abordarea corelată a 
aspectelor genetice şi a celor funcţionale, emiterea unor ipoteze 
referitoare la procesele de structurare a capacităţii de 
cunoaștere. Studiile de epistemologie genetică pun pe o bază 
ştiinţifică analiza raporturilor dintre organism și procesele 
cognitive |, ele dezvăluie inevitabilitatea conturării capacităţii de 
cunoaștere în anumite condiţii şi rolul interacțiunilor generate 
atât de manifestările spontane ale organismului cât şi de 
presiunea mediului în procesul analizat. Intervenind în reglarea 
relațiilor omului cu mediul său, cunoașterea decurge nu doar din 
caracteristici ale organismului; și caracteristici ale existenţei ce-l 
înglobează sunt implicate în constituirea mecanismelor ce 
realizează procese cognitive. J. Piaget a contribuit la orientarea 
corectă a cercetărilor când a emis ipoteza: 

„.... cunoştinţele nu izvorăsc nici din subiect (cunoaștere 
somatică sau introspectie), nici din obiect (deoarece percepţia 
însăşi comportă o parte considerabilă de organizare), ci din 
interacțiunile provocate initial de activitățile spontane ale 
organismului si, în egală măsură, de stimulii externi” 2. 

Delimitarea incorectă a cunoașterii şi, ca urmare, lipsa 
consensului asupra domeniului de referinţă fac însă ca diversele 
orientări gnoseologice să considere explicația genetică periferică 
şi să continue să coexiste diverse explicaţii ale posibilității 
cunoaşterii. 

Din perspectivă organizaţională sunt unilaterale atât 
perspectivele ce iau în considerare cunoașterea ca fenomen 
social dar ignoră dimensiunea individuală a cunoaşterii, relația 
corp-psihic, cât si cele ce procedează invers. 

1 Jean Piaget, Biologie și cunoaștere. 

2 Ibidem, p. 34. 


atât cele ce se întreabă doar cum e posibilă cunoașterea 
teoretică, cât şi cele ce interoghează doar posibilitatea 
cunoaşterii „comune”. Întrebarea corectă din noua perspectivă 
este: cum e posibilă CUNOAȘTEREA, în accepțiunea ce decurge 
din analiza întreprinsă în capitolul. 2. Apariţia capacităţii de 
cunoaştere (Q) nu ar fi posibilă dacă omul și mediul său nu ar fi 
complexitati compatibile sau dacă raporturile dintre om si 
existență, prin absurd, ar fi aleatoare. Caracteristicile existenţei 
sunt cele care fac ca omul să dispună de componenta 
neuroeortical., de analizatori si efectori cu anumite proprietati. 
Caracteristicile mecanismelor biochimice si bioelectrice de 
reglare a organismului, cele ale mecanismelor informationale 
primare dar si diferentierea sexuala, viata de grup, raporturile 
naturale dintre generatiile ce se succed conditioneaza si ele 
apariţia cunoaşterii si variantele. În care ea evoluează. 
Capacitatea de cunoaștere a omului este posibilă, se menține si se 
dezvoltă în interiorul CUNOAȘTERII care, la rândul ei, este 
posibilă în interiorul antroposferei, în conturarea căreia este 
implicată. Tipurile de relaţii ce se dezvoltă între C „C3, Ci si C; fac 
posibilă conturarea și, apoi, evoluția CUNOAȘTERII, dar ele nu 
pot fi studiate decât dacă se iau în considerare determinările 
existenţiale în ansamblul lor, nu, doar cele sociale. Să ne oprim, 
de pildă, asupra modalităţii în care proprietățile organismului fac 
posibilă capacitatea de cunoaștere. Dezvoltarea electronicii, ca 
domeniu ce studiază posibilitatea dirijării semnalelor în anumite 
medii, sugerează o ipoteză a posibilității proceselor, semantice. 
Organizarea neurocorticală întruneşte condiţiile pentru a afirma 
că are funcţii similare cu cele ale structurii calculatoarelor, ea 
făcând posibile mecanisme informaționale similare cu 
arhitectura calculatoarelor. Fiind astăzi clară dependență 
arhitecturii calculatoarelor, de structura lor3, diferențele dintre 
performanțele psihice ale indivizilor ce aparțin unor specii 
diferite decurg., din caracteristicile organizărilor neurocorticale. 
Cu cât ele sunt mai dezvoltate, cu atât sunt posibile performanțe 
informaționale mai mari, adică arhitecturi mai performante., 


Dacă la entități biotice ce aparțin altor specii organizarea 
neurocorticală face posibile nu numai arhitecturi cu: per 

3 Este edificatoare analiza întreprinsă de Mihai 
Drăgănescu: A doua revoluție științifică, Editura Tehnică, 
Bucuresti, 1980. 

Formante mai limitate dar si neameliorabile prin 
reorganizări periodice, in cazul omului ea face posibile 
arhitecturi ce se autoconstruiesc succesiv, care devin astfel tot 
mai funcţionale. 

Detaliind aceste  condiţionări, emitem ipoteza: 
mecanismele semantice ce realizează procesele de cunoaştere 
pot să se constituie deoarece rețelele neurocorticale în cazul 
omului funcționează astfel încât traduc mesaje receptate în 
fluxuri bioelectrice care, în neocortex, generează biocâmpuri 
semantice; în aceste biocâmpuri se con turează criterii şi reguli ce 
reușesc sa codifice semantic mesajele transmise de senzorii, 
analizatorii si selectorii organismului şi raporturile dintre ele 
astfel încât să rezulte reacţii care ar trebui să fie eficace. 
Biocâmpurile din neocortex pot avea capacitatea de a genera 
mecanisme semantice atât ca urmare a proprietăţilor lui x-l şi a 
complexității proceselor bioelectrice, a modului tân care 
analizatorii şi senzorii sunt specializați si a performanţelor de 
care ei sunt capabili. Viteza marea, proceselor bioelectrice, viteză 
mult superioară celor cu fire se realizează alte tipuri de reglări, 
marea densitate FREE şi masa neocortexului sunt factori ce 
contribuie la conturarea biocampurilor în care se dezvoltă 
mecanismele semantice...). 

Primele criterii și reguli semantice, semnele utilizate inițial 
în prelucrările semantice sunt condiţionate de caracteristici 
funcționale ale senzorilor, analizatorilor și selectorilor, de natura 
mesajelor pe care ele le pot recepta, ca și de natura proceselor 
informaţionale primare. ind spunem că acestea influențează 
caracteristicile primelor mecanisme semantice, avem în vedere 
condiționări ce se regăsesc. În proprietăţile proceselor semantice 
şi în semnificaţiile produse de ele (detalii în cap. 5 - 9) dar] și în 


capacitatea mecanismelor semantice de a funcționa., Să 
presupunem, prin absurd, că o entitate biotică dispune de un 
sistem neurocortical ce face posibile biocâmpurile semantice dar 
nu şi de analizatori capabili să-i furnizeze mesaje adecvate: în 
acest caz mecanismele semantice nu se pot contura. Dacă 
entitatea biotică ar conţine analizatori adecvati dar nu și efectori 
care pot orienta acţiunile în funcție de semnificaţii, desi primele 
mecanisme semantice s-ar putea contura, ele nu s-ar dezvolta, 
deoarece evoluţia lor este condiționată de posibilitatea receptării 
efectelor proceselor semantice. Mecanismele semantice nu se pot 
constitui nici dacă în structura neurocorticală se receptează 
mesaje doar ale analizatorilor, senzorilor sau selectorilor; 
receptarea corelată a celor trei tipuri de mesaje este condiţia 
minimă a  conturării primelor mecanisme semantice. De 
asemenea, dacă efectorii nu ar fi în măsură să transmită 
semnificaţii iar receptorii să le recepteze - nu luăm acum în 
considerare fidelitatea transmiterii şi receptarii - evoluţia 
mecanismelor semantice ar avea alte caracteristici; C;! nu ar 
genera C3 iar Q s-ar dezvolta ca performanţă strict individuală, 
dacă oamenii nu ar avea capacitatea de a comunica semantic. 

Când ne referim la posibilitatea apariţiei mecanismelor 
semantice avem în vedere nu doar acele aspecte care le 
favorizează, ci şi pe cele care le limitează performanţele, faptul că 
orice condiționare generând anumite posibilități, blochează alte 
variante. Aşa se explică, de pildă, decalajul între momentele în 
care se conturează codul figurativ şi cel verbal. 

Dependența mecanismelor semantice de organism se 
concretizează şi în orientarea dată specializării lor: 
constituindu-se în funcție de caracteristici ale organismului și 
pentru a-i ameliora performanțele, ele nu pot să nu se 
specializeze astfel încât să realizeze procese prin care să se 
contureze soluții la anumite situații problematice (receptate ca 
problematice), să evalueze cum si când trebuie să se acționeze, ce 
este favorabil sau nefavorabil organismului, de fapt noii stări a 
entității biotice ce rezultă din includerea mecanismelor 


semantice în organizarea lor. 

Concluzionând, gnoseologia trebuie să studieze 
posibilitatea CUNOAŞTERII, să nu reducă investigațiile la 
posibilitatea dezvoltării capacității semantice a omului dar să nu 
o ignore. Explicația posibilității cunoaşterii schitata în acest 
capitol, adoptată ca ipoteză de lucru, s-a dovedit un sistem de 
referință adecvat pentru a studia proprietățile cunoaşterii iar 
modelul obținut o confirmă. 

PARTEA A II-A 

CUNOAȘTEREA FIGURATIVĂ ÎN PERIOADA CE PRECEDE 
CODUL VERBAL 

„La început producţia ideilor, a reprezentărilor, a 
conștiinței se împletește direct cu activitatea materială si cu 
legăturile materiale ale oamenilor, cu acest limbaj al vieţii reale. 
Formarea reprezentărilor, gândirea, legăturile spirituale dintre 
oameni mai apar aici ca izvorând direct din comportarea 
materială a acestora”. 

KARL MARX, FR. ENGELS» Ideologia germană: 

Istoria consemnează puţine date despre perioada 
preverbală a omului; suficiente însă pentru a face plauzibilă 
presupunerea că se caracterizează prin reglarea manifestărilor 
cu concursul semnificatiilor de natură figurativă, semnificaţii pe 
care unii antropologi le atribuie unei „protolimbi” 1. Argumentul 
suficient e furnizat de faptul că ritualurile - manifestări ce sunt 
guvernate de semnificatii-imagini (simboluri) - sunt anterioare 
magiilor, în care intervin si termeni verbali. Pe de altă parte 
succesiunea ritualuri, magii, mituri indica desprinderea, 
autonomizarea treptată a manifestărilor reglate verbal (deci şi a 
mecanismelor semantice ce le generează) de cele figurative, 
precum si o creştere a capacităţii semantice verbale în variante 
dependente de semnificaţii figurative anterior obiectivate. 
Mircea Eliade, de pildă, caracterizează mitul într-un mod din care 
rezultă anterioritatea ritualului: 

„=. Mitul povesteşte o istorie sacră; el relatează un 
eveniment care a avut loc în timpul primordial, timpul fabulos, al 


«începuturilor» „2. 

De asemenea, el remarcă: 

„= funcţia dominantă a mitului este de a înfățișa modele 
exemplare ale tuturor ritualurilor și ale tuturor activităților 
omenești semnificative” 3. 

1 Considerăm semnificativ studiul realizat de G. W. Hewes, 
Primate Comunication and the Gestural Origin of Language, în 
„Current Anthropology”, Febr., 1973. 

2 M. Eliade, Aspecte ale miturilor, București, Editura 
Univers, 1978, p. 5. 

3 Ibidem, p. 8. 

Este semnificativ, de asemenea, faptul că pe măsură ce ne 
raportăm la mituri mai vechi, la mituri ale unor comunităţi aflate 
într-un stadiu mai primitiv, constatăm că mitul este integrat 
într-un ritual; desprinderea mitului de ritual însoțește devenirea 
comunităților si poate fi interpretată ca un indiciu al dezvoltării 
capacității semantice verbale. 

Nefiind posibilă investigarea nemijlocită a perioadei 
preverbale a omului, am presupus anumite caracteristici ale 
acestui stadiu al codului figurativ luând în considerare 
caracteristici ale organismului - îndeosebi ale analizatorului 
vizual şi efectorilor -, ale ambianţei fizice în care omul se putea 
afla si ale grupurilor în care omul se integra functional în acea 
perioadă; de asemenea, am studiat comportamentul reglat de 
semnificații figurative si de creaţiile artistice figurative pentru a 
desprinde caracteristici ce pot fi considerate constante ale 
codului figurativ. În acest fel am obținut o schiță a factorilor care 
fac ca cunoașterea figurativă să o preceadă pe cea verbală. 
Investigând un domeniu despre care avem doar mărturii 
indirecte, schița este sumară; ea este însă plauzibilă din 
perspectiva rezultatelor pe care le-a facilitat când am folosit-o 
pentru a ne pronunța asupra genezei şi devenirii cunoaşterii 
verbale. 

CAPITOLUL 4 

GENEZA CODULUI FIGURATIV 


Omul are, prin organism, o situație ontică asemănătoare 
oricărui animal dar, spre deosebire de animalele neumanizabile, 
el dispune de un subsistem - neocortexul - cu proprietăţi ce fac 
posibile biocâmpurile semantice si de analizatori si efectori cu 
posibilitati actionale sporite. 

Primele mecanisme semantice sunt de tip figurativ 
deoarece dintre analizatorii de care omul dispune, cel vizual 
receptează gama cea mai diversificată de stimulii şi furnizează 
neocortexului majoritatea informaţiilor. Este plauzibil deci ca 
primele criterii şi reguli semantice să se constituie în variante 
care generează prelucrări semantice ale imaginilor stereoscopice 
şi colorate construite de analizatorul vizual. 

Este de presupus ca primele mecanisme semantice 
figurative să se specializeze pentru a prelucra îndeosebi acele 
mesaje vizuale care provin de la situaţii ce condiţionează mai 
puternic ființa umanizabilă: datorită proceselor selective operate 
de mecanismele informaţionale primare (de pildă, de „atenţie”), 
ele au o frecvență mai mare în neocortex şi generează 
biocâmpuri mai puternice. Dependenţa de natură determină 
constituirea a numeroase criterii şi reguli semantice figurative ce 
se implică în procurarea hranei, construirea adăposturilor, 
adaptarea omului la variațiile climatice etc, dar raporturile 

1 Importanța proprietăţilor ochiului omului pentru 
apariția capacităţii de cunoaștere este analizată de ]. BronOwski: 
The Origins of Knowledge and Imagination, Yale Univ. Press., 
London, 1979, p. 11 - 17. 

dintre generații, diviziunea generată de sexe, necesitatea 
colaborării pentru procurarea si conservarea hranei, creşterea si 
protejarea copiilor determină acțiuni frecvente în grupuri care se 
reglează inițial în modalități presemantice şi - având ample 
consecințe pentru starea indivizilor - concură la conturarea 
mecanismelor semantice figurative. Presupunem, deci, că 
primele mecanisme semantice figurative sunt de o mare 
diversitate şi constau din grupuri de criterii şi reguli semantice 
specializate în funcţie de domeniul existențial ce a concurat la 


conturarea lor. Orice mecanism semantic poate conține initial 
doar puţine criterii şi reguli semantice, iar ele nu pot fi 
satisfăcătoare din considerente pe care le vom analiza ulterior. 
Dacă ipoteza enunțată este corectă, primele mecanisme 
semantice se constituie la indivizii mai puternic conditionati de 
mediu si în variante ce depind de natura presiunilor existenţiale, 
dar viata de grup stimulează si - orientează apariţia lor şi la 
ceilalți indivizi, inclusiv prin transferuri semantice. Așadar, 
mecanismele semantice pot să se constituie fie direct, sub 
presiunea unor nevoi existenţiale, fie indirect, prin transferuri 
semantice de la un individ la altul: în al doilea caz, este puţin 
probabil ca individul primitor să-și formeze mecanisme cu 
posibilități semantice identice deoarece transferul este un proces 
complicat, mediat de semne, semnificația rămânând implicită. 
Mecanismul semantic rămânând inaccesibil celui ce îl posedă, 
procesele semantice și semnificațiile figurative neputând să fie 
explicitate - omul neputând nici să apeleze la codul verbal pentru 
a încerca o „traducere” verbală - cel ce poate recepta un mesaj 
semantic îi atribuie o semnificaţie în funcţie de caracteristici ale 
mecanismelor sale semantice: Dificultatea cu care se realizează 
transferul semnificatiilor figurative este de presupus că se află la 
originea apariției formelor-simboluri concretizate in 
obiecte-simbol, desene-simbol, ceremonii-simbol, gesturi-simbol. 
În câmpurile semantice generate de receptarea unui simbol nou 
este de presupus că se constituie criterii şi reguli semantice care 
doar cu aproximaţie pot fi similare cu cele pe care le deține omul 
care a creat simbolul. Din aceste considerente un simbol - 
indiferent care este suportul folosit pentru a fi obiectivat - 
îndeplinește doar vag o anumită funcție în comunitate. Totuși, 
funcţia atribuită simbolurilor - mai lesne de sesizat deoarece 
simbolurile se asociază cu anumite evenimente naturale (venirea 
primăverii, furtuni, secete etc.) sau sociale (plecarea la vânătoare, 
primirea oaspeţilor etc.) - contribuie la transferul semnificației 
lor de la un om la altul, de la o generaţie la alta. interpretăm 
ceremoniile de iniţiere ca o preocupare pentru a transfera nu 


simple ritualuri, ci semnificaţiile ce li se atribuie. 

În cazul în care procesul umanizării se declanşează separat 
în mai multe grupuri ce nu comunică între cler mecanismele 
semantice figurative se constituie în variante inevitabil diferite, 
care se concretizează în conturarea unor domenii de competență 
semantică, performanţe şi modalități de acțiune reglate semantic 
neechivalente; Si viteza de conturare a unor competențe 
semantice poate să difere de la un grup la altul. Cu cât grupurile 
sunt mar numeroase, este de presupus ca procesul de constituire 
a codurilor semantice figurative odată declanşat, să se desfăşoare 
cu efecte mai mari, cu ritmuri mai accentuate și să conțină mai 
multe criterii şi reguli semantice ce vizează relaţii interumane si 
probleme generate de complexitatea grupurilor. Totuși codurile 
figurative ce se constituie în diverse comunităţi, chiar dacă 
comunitățile rămân izolate, vor avea anumite trăsături comune, 
ele fiind determinate de factori similari: tipurile de nevoi 
funcționale ale organismului; caracteristicile celorlalte tipuri de 
reglări biotice; caracteristici structurale si funcționale ale 
grupurilor; anumite caracteristici geoclimatice etc. 

Încă de la primele criterii şi reguli figurative, procesele 
semantice trebuie să fie în măsură să exprime raporturi 
spatio-temporale, anumite succesiuni, coexistente, ritmuri si 
proporții. 

Dată fiind natura biocâmpurilor semantice, procesele 
figurative în orice comunitate nu pot să nu conţină simbolizări, să 
nu genereze simboluri si relații interumane mediate de 
simboluri. Capacitatea oamenilor de a utiliza simboluri 
reprezintă, în orice comunitate, un indiciu al desprinderii de 
existența animalică2, al dezvoltării unui nou mediu, specific 
omului, cel semantic3. 

Este plauzibil ca în procesul autoorganizant descris „în 
orice comunitate, procesele semantice figurative la un moment 
dat să genereze semnificaţii privind existența 

2 M. Eliade, Traité d'Histoire des Religions, Payot, Paris, 
1977. 


3 Vezi White Leslie, The Science of Culture A. Study of 

Man and Civilisation, Oxford Univ. Press, 1969. 

un cir entități sau energii invizibile. Caracterul necesar al 
acestei evoluţii decurge din caracteristicile existenței; numeroase 
aspecte percepute figurativ sunt dependente de organizări şi 
procese care rămân „ascunse” omului. El receptează nașterea, 
moartea, evoluția vegetală si animală, manifestări ale entităților 
organice, cutremure, succesiunea anotimpurilor, alternanţa zi 
noapte etc. iar arhitectura sa semantică îi permite să facă 
presupuneri privind relaţii de dependenţă între diverse aspecte 
percepute, în aceste condiţii, manifestări de genul celor 
menționate sunt. considerate dependente de entități sau energii 
(forţe) invizibile. Presupunerile sunt inevitabil eronate, procesele 
semantice figurative putând realiza doar asocieri spatio - 
temporale. Ele sunt, de asemenea, inevitabil de o mare 
diversitate şi condiționate de natura entităţilor si proceselor care 
sunt percepute ca dominante în sfera vizibilului. Faptul că în 
toate comunităţile arhaice oamenii fac iniţial presupuneri privind 
existența unor entități si energii invizibile 4, ca si posibilitatea ca 
presupunerile să fie de tip animist, antropomorf sau zoomorf 
atestă corectitudinea scenariului prin care am schițat apariția 
codului figurativ. 

M. Eliade, Istoria credințelor şi ideilor religioase, vol. I şi II, 
Editura Științifică și Enciclopedică, Bucuresti, 1980. 

CAPITOLUL 5 

GENURI DE PROCESE SEMANTICE FIGURATIVE 

Din schița anterioară a codurilor psihice (0.C.G.) reținem 
referirile la capacitatea codului figurativ de a realiza 
constientizari, de a proiecta procese constructive si de a-și 
ameliora succesiv capacitatea semantică sub presiunea propriilor 
produse și a efectelor lor. Adoptând ca premise aceste 
caracteristici şi scenariul genezei codului figurativ am elaborat 
mai multe modele ale cunoașterii figurative în perioada ce 
precede codul verbal. Analiza comparativă a acestora, realizată 
din perspectiva capacității lor de a explica proprietăţile omului în 


comunitățile arhaice si de a dezvălui contribuţia codului figurativ 
la apariţia codului verbal, a impus atenției modelul pe care îl 
expunem în continuare. Procesele semantice figurative primare 
generează constientizari care pot fi gen rezolvări de probleme 
(solutii, decizii), evaluari sau reprezentari despre unele entitati, 
relatii, procese sau proprietati ale acestora. Investigand natura 
acestor genuri de semnificatii, am descoperit caracteristici care 
indreptatesc ipoteza: procesele semantice  rezolvatoare, 
evaluatoare și constatatoare sunt de natură cognitivă. 

5.1... Cunoaşterea rezolvatoare 

Confruntat cu o situație existențială, pentru a adopta o 
anumită poziție, omul trebuie să afle nu numai în ce constă 
situația - cunoaştere identificatoare, constatatoare - si ce-i este 
favorabil sau nefavorabil în acea situație (cunoaştere 
evaluatoare), ci şi ce poziție trebuie să adopte, care variantă de 
acțiune este eficace, deci să realizeze o cunoaștere rezolvatoare; o 
numim astfel pentru a ne delimita de semnificaţiile atribuite 
termenului  „decizie'”, semnificații ce maschează caracterul 
cognitiv al proceselor semantice de acest gen. Omul realizează 
procese de natură cognitivă nu numai când caută răspunsuri la 
întrebări de genul „ce este?” ci si la întrebări de genul „cum 
este?”, „ce trebuie să fac?”, „cum trebuie să fac?”, „când trebuie sa 
actionez?”, sau „ce nu trebuie să fac?’, „cum nu trebuie să 
actionez?” etc. 

Sunt posibile astfel de procese semantice în cazul codului 
figurativ? MNu este indispensabilă implicarea proceselor 
semantice verbale? întrebările sunt sugerate de faptul că în 
psihologie nu se distinge între mecanisme semantice verbale si 
figurative şi se tratează cunoașterea si adoptarea deciziilor ca 
procese realizate prin procese semantice verbale. Sunt însă 
numeroase indiciile care justifică ipoteza: codul figurativ are 
capacitatea de a elabora variante de acțiune. Orientarea în spaţiu, 
evitarea obstacolelor, utilizarea unor obiecte ca unelte, 
construirea adăposturilor, coordonarea acțiunilor în interiorul 
grupului si chiar efectuarea unor operaţii aritmetice, / au 


precedat utilizarea limbajului articulat. În ultimă instanță 
rațiunea de a fi a cunoașterii, funcţionalitatea ei pentru entitatea 
integratoare - deci pentru om - este de a furniza cunoștințe 
privind modul de acțiune pertinent în marea varietate a 
situaţiilor în care se poate afla. 

5.2. Cunoașterea evaluatoare 

Reglarea semantică a acțiunilor necesită luarea în 
considerare nu doar a unor caracteristici de tipul dimensiunilor, 
formelor sau localizărilor spatio-temporale - pe care le 
realizează cunoașterea identificatoare - ci si a unor aspecte 
privind raporturile funcționale dintre entităţi, inclusiv dintre om 
şi entitățile pe care le poate recepta vizual: este o entitate 
periculoasă pentru alta? este ea comestibilă? etc. Cunoașterea 
efectelor posibile ale intrării omului în relaţie cu diverse entități 
receptate este o condiție a reglării comportamentului în 
modalități semantice. Două stări ale oricărei complexitati nefiind 
funcțional echivalente, cunoașterea rezolvatoare nu se 

1 Ge.orges Ifrah, Histoire Universelle des Chiffres, P.U.F., 
Paris, 1983. 

poate realiza dacă nu dispune și de date privind efectele 
proceselor în care se implică, natura stărilor entităților receptate 
şi a relaţiilor dintre ele. De asemenea, omul se confruntă 
permanent cu procese ce modifică starea entităților. Astfel de 
procese au loc si în propriul organism, chiar în codurile sale 
psihice; dezvoltându-se sub presiunea unor procesualitati de 
acest fel mecanismele semantice cognitive devin capabile să 
descopere si să ia în considerare si natura efectelor lor. Aceste 
performanţe nu pot fi excluse din sfera cunoașterii dar presupun 
procese cognitive de alt gen decât cele rezolvatoare sau 
identificatoare, procese pe care le numim evaluatoare. Dacă s-ar 
dezvolta mecanisme semantice cognitive capabile doar să descrie 
aspecte statice si procesuale, fără să descopere si natura 
efectelor acestora, cunoașterea nu s-ar justifica funcțional, omul 
nu ar fi capabil să facă opţiuni iar acţiunile lui ar continua să fie 
reglate doar de analizatori organici. Așadar, cunoașterea, ca 


performanță semantică, pentru a fi funcţională trebuie să 
cuprindă si procese evaluatoare. Dacă evaluarea este sau nu 
corectă este o altă problemă, pe care o vom aborda ulterior. 

Modalitatile evaluatoare de cunoaștere sunt nu numai 
necesare dar şi posibile ca urmare a acelorași proprietăţi ale 
existenței şi a unor proprietăți funcționale ale organismului 
omului. Dacă mecanismele semantice se constituie în funcţie de 
caracteristici ale mesajelor  receptate, dacă  analizatorii 
organismului pot recepta mesaje referitoare la natura efectelor 
unor procese si a unor relaţii dintre diverse entităţi fizice, in 
rețelele neuro-corticale se constituie criterii şi reguli semantice 
specializate în prelucrarea acestora. Detaliind analiza constatăm 
că organismul prelucrează mesajele receptate în modalități ce 
includ reacţii de acceptare sau de respingere în funcţie de natura 
,senzatiei’ generate; cele două tipuri de reacţii sunt în 
concordanță cu nevoile funcționale ale organismului, îl 
protejează. Senzatia de durere generează respingere iar cea de 
plăcere acceptare. Se cunoaşte că organismul învaţă chiar să evite 
situaţii care generează anumite senzaţii şi să caute situaţii care 
provoacă anumite senzaţii, că atât stimulii indezirabili cat si cei 
dezirabili pot să difere de la o specie la alta. 

Diferenţierea reacțiilor în funcţie de specie și 
funcționalitatea reacțiilor pentru organism indică mecanisme 
biotice complexe de reglare a relațiilor entităţilor biotice cu 
anumite componente ale mediului lor. Omul, dispunând si el de 
astfel de mecanisme, receptează psihic nu doar mesaje despre 
entități din ambianta, despre procese și relații din mediul său ci 
şi reacţii ale! propriului organism la diverse senzaţii. Caracterul 
constant al reacţiilor la același tip de senzaţii și asocierea lor cu 
anumite caracteristici ale entităților ce au generat senzațiile fac 
posibilă generarea unor criterii si reguli semantice care să 
realizeze procese evaluatoare. Dacă frunzele unei plante 
generează senzaţii ce declanşează reacţii de respingere, codul 
figurativ își formează mecanisme semantice care ulterior vor 
evalua negativ astfel de plante în funcţie de formele sau culorile 


lor, deci fără a mai interveni diverşi selectori ai organismului. 
Proprietăţile rețelelor neurocorticale fac posibile nu doar 
evaluări primare; procesele evaluatoare pot fi şi conștientizate, 
comunicate, comparate. Se dezvoltă astfel premise pentru ca 
performanțele evaluatoare figurative să se amelioreze treptat. 

5.3. Cunoaşterea constatatoare 

Supravietuirea omului într-un mediu dinamic si viata în 
grup presupun capacitatea de adecvare a manifestărilor la 
situaţii de o mare diversitate, aflate în continuă schimbare. În 
aceste condiţii calitatea si eficacitatea proceselor evaluatoare si 
rezolvatoare depinde de informaţii descriptive. Se pot evalua si 
informaţii furnizate de analizatori sau de mecanismele 
informaţionale primare dar în acest caz omul nu depășește 
concretul. Procesele semantice constatatoare, folosind criterii şi 
reguli semantice, realizează clasificări, introduc diversele obiecte 
şi procese identificate în anumite clase încât, în fapt, omul nu se 
mai raportează la un anumit obiect; de pildă, percepând un 
anumit animal, se raportează la el ca la un exemplar ce aparține 
unei specii. În acest fel capacitatea evaluatoare si cea 
rezolvatoare cresc iar omul îşi extinde capacitatea funcţională. 

Studiile de psihologie genetică nu lasă niciun dubiu asupra 
faptului că actul constatator din manifestarea semantică 
figurativă nu se poate interpreta doar ca aport al receptorului 
vizual, deci ca proces de tip biotic. O primă prelucrare biotică a 
mesajelor receptate de ochi e urmată de procese de natură 
semantică, în care intervin criterii şi reguli ce dau un sens 
informației, o transformă într-o semnificaţie care devine apoi 
„materie primă” pentru evaluări şi, eventual, pentru identificarea 
modalităţii eficace de acţiune. 

Cunoașterea  constatatoare în cazul  procesualităţii 
semantice figurative este codificare a formelor, a proprietăţilor 
acestora, dar si a dinamicii formelor şi proprietăţilor lor, a 
tendințelor dinamicii sesizate. Astfel de procese sunt posibile 
deoarece mediul omului conține organizări ce pot fi receptate 
vizual şi percepute figurativ, dar şi datorită însuşirilor omului. 


Proprietățile domeniilor de referință, fie ele complexitati 
abiotice, biotice sau umane, fac ca cunoașterea constatatoare 
figurativă să cuprindă procese atât sincronice cât si diacronice şi 
procese prin care le corelează. Cunoaşterea figurativă este 
dependentă de receptorul vizual, poate să prelucreze acele 
proprietăți, procese sau relaţii receptabile vizual. Din aceste 
Urnite rezultă: a) caracterul organizat al existenţei, distribuirea 
spatio-temporala a proceselor exercită presiuni pentru a se 
constitui mecanisme semantice figurative care nu doar să 
„descrie” ci şi să  „explice'; b) mecanismele semantice 
constatatoare vor realiza semnificaţii inevitabil eronate în 
măsura în care aspectele receptate sunt dependente de 
proprietăți, procese sau relaţii nereceptabile vizual; c) codul 
figurativ generează semnificaţii ce afirmă dependențe care trec 
dincolo de posibilitățile sale de receptare vizuală; d) sesizarea 
dependenţei aspectelor  receptate vizual de aspecte 
neidentificabile prin analizatori generează presupuneri privind 
existența unor zone, entităţi, procese și relaţii „invizibile”, 
ascunse omului; e) codul figurativ neavând alte posibilități de a 
realiza semnificații decât prin îmbinarea, regruparea sau 
modificarea imaginilor-simbol obţinute cu prilejul prelucrării 
mesajelor provenite din organism si ambianța fizică, mesaje 
condiționate de limitele funcţionale ale analizatorilor, îndeosebi 
ale celui vizual, obiectele si forțele „ascunse” sunt imaginate ca 
fiind de aceeași natură cu cele receptate vizual dar mult mai 
puternice. 

5.4. Evoluţia raporturilor dintre cunoaşterea figurativă 
constatatoare, evaluatoare şi rezolvatoare 

Când caracterizăm cunoașterea figurativă realizată de om 
ca una capabilă să efectueze cele trei genuri de procese 
semantice, ne referim la procese numite anterior „primare”, care 
rămân  neconştientizate, produsele lor putind să regleze 
manifestările organismului în modalități constientizate sau 
neconstientizate; ambele modalităţi fiind diferite de reglările pe 
care le efectuează mecanismele biotice și de procesele pe care le 


pot efectua mecanismele informaţionale ale altor specii, 
generează manifestări ce determină trecerea de la preom la om. 

Mecanismele semantice constituindu-se pentru a media 
raporturile omului cu ambianța sa, initial cunoașterea are de 
solutionat probleme de tipul „ce-i de facut”? Din perspectiva 
funcțională, întrebările de tipul „cum e bine?” sau „ce e folositor?” 
(evaluatoare) si cu atât mai mult cele de tipul „ce este...?” 
(descriptive, identificatoare) nu se pot dezvolta autonom, ci sub 
presiunea problemelor pe care le ridică procesele cognitive prin 
care omul caută variante de acțiune tot mai eficace. Dacă ipoteza 
este corectă mecanismele semantice figurative în stadiul 
preverbal dezvoltă îndeosebi capacitatea de a realiza procese 
semantice cognitiv rezolvatoare; deci cunoașterea constatatoare 
şi cea evaluatoare se dezvoltă în măsura în care situaţiile 
existenţiale, semnificaţiile rezolvatoare și acțiunile pe care ele le 
reglează exercită presiuni asupra mecanismelor psihice. 
Amplificarea treptată a presiunilor este însă inevitabilă cel puţin 
din două considerente: 1) acțiunile declanșate de cunoașterea 
rezolvatoare fiind deseori ineficace, punând omul în noi situații 
problematice, se cer realizate noi procese primare identificatoare 
şi evaluatoare, deci diversificate criteriile şi regulile semantice; 
2) memoriile omului acumulează tot mai multe semnificații 
evaluatoare şi constatatoare, cu atât mai multe cu cât 
mecanismele rezolvatoare se diversifica. Sub presiunea 
aspectelor semnalate fiecare din cele trei genuri de mecanisme 
semantice tinde să realizeze și procese cu finalitate autonomă; 
performanţa, când devine posibilă, se concretizează în 
constientizari pe care omul le exteriorizează si le transmite 
separat. Progresele semantice, dacă se produc, extind şi 
diversifică conlucrarea dintre cele trei genuri de procese 
semantice în reglarea manifestărilor omului dar, concomitent, fac 
din om o ființă ce obiectivează semnificaţii încercând să le 
comunice. 

CAPITOLUL 6 

CARACTERISTICI ALE CUNOAȘTERII FIGURATIVE 


Pe măsură ce se conturează, mecanismele semantice 
figurative se implică tot mai mult în reglarea manifestărilor 
oamenilor şi, ca urmare, presiunile pentru dezvoltarea lor cresc. 
Caracteristicile acestor presiuni determină specializări multiple, 
complicarea organizării codului figurativ, dezvoltarea 
posibilităților sale de a realiza procese de cunoaștere și, ca un 
corolar, accentuarea limitelor inerente acestui tip de cod 
semantic. 

6.1. Domenii ce pot face obiectul cunoaşterii figurative 

Omul fiind o entitate a cărui organizare se menține numai 
dacă funcţionează iar funcţionarea sa implicând relații cu 
exteriorul, capacitatea semantică este permanent solicitată să 
contribuie la reglarea lor. Codurile psihice - iniţial cel figurativ, 
dar ulterior si cel verbal - sunt funcționale daca pot recepta si 
prelucra mesaje ce îşi au sursa în organism, în codurile psihice, în 
manifestările omului şi în exteriorul lui încât să genereze 
conduite cel puţin parţial eficace. 

Despre mediul omului, codul figurativ primește mesaje 
prin intermediul mai multor analizatori si  selectori. 
Semnificațiile, fie ele constatatoare, evaluatoare sau rezolvatoare, 
fiind consecința prelucrărilor la care sunt supuse mesajele 
furnizate de analizatori, vor fi dependente de caracteristicile lor 
funcţionale. În acest caz semnificaţiile se pot referi doar la 
anumite caracteristici ale mediului omului și în variante 
condiționate de caracteristicile organismului (la forme, 
dimensiuni, deplasari, caracteristici cromatice, diverse senzatii 
etc). Analizatorul vizual furnizand cele mai multe mesaje, 
caracteristicile lui vor influenta mai mult procesele semantice 
figurative, semnificatiile despre mediul omului pe care ele le 
genereaza. 

In acelasi mod omul dispune de semnificatii ce rezulta din 
prelucrarea psihica a mesajelor receptate despre propria actiune, 
despre poziţiile pe care omul le adoptă în diverse situații 
existențiale. Semnificațiile constatatoare și evaluatoare pot 
furniza doar date parțiale si codificate de organism despre 


procese de o mare complexitate, despre situația omului. 
Utilizarea însă a acelorași analizatori şi selectori pentru a realiza 
semnificaţii despre mediul omului si despre acţiunile sale face 
posibile asociații semantice spatio-temporale încât: a) se obţin 
semnificații despre eficacitatea acţiunilor şi, implicit, a proceselor 
semantice, b) astfel de semnificaţii exercită presiuni care 
determină modificări ale mecanismelor semantice care, de regulă, 
sunt ameliorative. 

Când ne referim la posibilitatea receptării psihice a unor 
mesaje ce isi au sursa în codurile psihice avem în vedere în 
primul rând semnificaţii furnizate de propriile constientizari, 
semnificaţii pe care codurile le pot memora, la care se pot 
raporta în modalități de o mare diversitate. Receptarea 
semnificatiilor figurative ca entități este generatoare de 
probleme pentru mecanismele semantice: ce sunt ele? cum pot să 
apară?... Răspunsurile posibile sunt numeroase în prima etapă a 
constituirii unor mecanisme ce se specializează pentru a se 
raporta la semnificaţii figurative. Este putin probabil să se obțină 
de la început interpretări corecte dar, indiferent de natura 
primelor răspunsuri, consecinţele lor exercită presiuni pentru a 
se dezvolta mecanisme semantice capabile să se raporteze la 
semnificații în mod corect. La procesul menționat contribuie si 
faptul că dezvoltându-se ca mecanisme ce reglează ansamblul 
manifestărilor omului, deci şi relaţiile dintre oameni, codurile 
psihice devin capabile să recepteze şi semnificaţii exteriorizate 
de alt om. Receptarea unor semnificații emise de semeni este un 
proces distinct de cel în care se receptează activităţi proprii sau 
entități și procese fizice. Posibilitatea receptării semnificatiilor în 
relaţiile dintre oameni este condiţia cooperării lor, dar o astfel de 
performanță presupune constituirea unui tip de mecanism 
semantic specializat pentru a interpreta semnificaţii receptate si 
pentru a regla relaţiile dintre oameni în modalități ce decurg din 
posibilitatea comunicării semantice. Avem în vedere mecanisme 
semantice diferite de cele care mediază relaţiile omului cu mediul 
său fizic. 


Insistăm în continuare asupra mesajelor ce pot fi receptate 
din propriul organism deoarece analizele au condus la 
identificarea a doua situaţii ce au ample repercusiuni asupra 
cunoaşterii. 

a) o primă situaţie este cea în care mesajele sunt furnizate 
de senzori ai organismului; prin prelucrarea lor omul poate 
constientiza anumite stări ale organismului sau a unora din 
subsistemele sale. Avem în vedere, de pildă, starea de frig, de 
foame, de sete etc. Posibilitatea receptării psihice a acestui tip de 
mesaje şi a anumitor acte reflexe sau reglate informațional prin 
care se modifică anumite stări ale organismului este la originea 
unor procese semantice figurative prin care omul acționează 
astfel încât să obțină stări receptate ca favorabile si să evite stări 
evaluate ca indezirabile. În acest fel omul dispune nu numai de o 
nouă modalitate de autoreglare, ci si de posibilitatea de a recepta 
consecințe ale diverselor lui acţiuni pentru starea sa fizică si 
psihică. Dacă, prin absurd, mecanismele semantice nu ar avea 
capacitatea să recepteze stări ale organismului, să le evalueze și 
să conceapă modalităţi psihice de intervenţie, capacitatea lor 
funcțională ar fi afectată deoarece nicio acțiune reglată semantic 
nu ar fi orientată în funcţie şi de stările organismului. Intervenţia 
mecanismelor semantice în reglarea organismului, dată fiind 
capacitatea lor de a-și ameliora permanent competenţa, face însă 
posibilă atât identificarea si selectarea variantelor eficace de 
evaluare cât și evoluţia modalitatilor în care omul poate interveni 
în propriile mecanisme funcţionale. 

b) A doua situație este cea în care codurile psihice 
receptează reacţii ale organismului la diverse mesaje, inclusiv la 
semnificaţii ale propriilor coduri psihice: frica, plăcerea, bucuria, 
descurajarea sunt termeni ce denumesc astfel de reacții. 
Receptarea psihică a reacţiilor organismului la diverşi stimuli 
face posibilă implicarea codului figurativ (şi, apoi, şi a codului 
verbal) în reglarea relaţiilor complexe dintre om şi mediul său. 
Deoarece organismul poate reacționa si la semnificații, la acţiuni 
ale omului si la efecte ale acestora, capacitatea codului figurativ 


de a recepta și prelucra astfel de reacţii se concretizează în bucle 
de reglaj cibernetic atât ale organismului cât şi al mecanismelor 
semantice. 

Remarcă. Pistele de cercetare deschise de luarea în 
considerare a capacității codurilor psihice de a prelucra mesaje 
ce-şi au sursa în organism, structurile psihice, acțiunile omului 
sau existența exterioară omului, explorate, s-au dovedit 
fructuoase. Modelul evoluţiei cunoașterii dezvăluie posibilitatea 
implicării deliberate a omului în variante semantice în reglarea 
propriilor stări şi a conceperii raporturilor dintre om și 
antroposferă în variante care să nu-i afecteze echilibrele interne. 

6.2. Trăirile estetice și cunoașterea figurativă in 
complexele raporturi ce se dezvoltă între organism și 
mecanismele sale semantice se află și sursa manifestărilor 
estetice, îndeosebi a celor mediate de procese semantice 
figurative. Este deja cunoscut si acceptat că ignorând organismul 
nu se pot înţelege preferinţele omului pentru anumite proporții 
spaţiale, ritmuri, armonii cromatice. Multitudinea variantelor în 
care trăirile estetice se manifestă și dificultățile încă 
nesurmontate privind explicarea raporturilor dintre organism si 
procesele psihice au făcut însă ca manifestările estetice să fie 
doar vag identificate, comentate sau cercetate mai multe secole, 
iar conditionarea somatica a proceselor estetice să fie susținută 
de numeroși teoreticieni în variante diferite; de la teoria 
empatiei 1 până la esteticile fenomenologice. Dificultatea 
principală constă în identificarea acelor aspecte de bază care, 
aflate, fac posibilă abordarea globală, unitară a problematicii 
manifestărilor estetice si elaborarea unei teorii care să poată fi 
adoptată ca schita-cadru pentru a se orienta investigaţiile ce se 
focalizează asupra unor tipuri de manifestări estetice. O schiță 
care să întrunească aceste condiţii este indispensabilă pentru a 
se obține si o înţelegere corectă şi nuanţată a cunoașterii, 


1 Vezi Th. Lipps, Estetica, Editura Meridiane, 1987. 


deoarece procesele estetice sunt implicate în actele cognitive. 
Aceste considerente ne-au determinat să studiem posibilitatea 
descoperirii principalelor raporturi dintre trăirile estetice si 
procesele de cunoaștere figurativă. 

Investigatiile au impus concluzia: conditionarile estetice 
ale manifestărilor omului nu sunt produse de mecanisme biotice 
specializate; ele decurg din caracteristici funcționale ale 
organismului și ale componentelor sale. Caracteristicile 
generatoare de conditionari estetice sunt periodicitatile şi 
proportiile proprii proceselor din organism. Orice entitate biotica 
isi mentine integritatea cat timp se mentin anumite armonii 
funcționale, începând de la nivelul celular până la nivelul 
raporturilor dintre marile ei componente. Cu alte cuvinte, 
integritatea organismului este condiționată de coordonarea 
proporțiilor si periodicitatilor proceselor ce au loc în diversele lui 
componente şi în relaţiile dintre ele. Simetriile organismului sunt 
o expresie a acestor coordonări. Se știe, de asemenea, că 
analizatorii au caracteristici funcționale ce determină preferarea 
anumitor periodicitati sau proporții iar efectorii au capacitatea 
de a imprima acțiunilor anumite periodicitati și proporții. 
Aşadar, organismul are proprietăţi care îl fac să reacționeze 
selectiv fata de periodicitatile și proporţiile pe care le recepteaza 
şi să imprime propriilor acţiuni anumite periodicitati si proporții. 
Numim aceste potente implicate în orice manifestare a omului - 
conditiondri estetice. În acest caz sensibilitatea estetică apare ca o 
expresie a conditionarilor estetice ce se concretizează atât în 
preferinţe pentru acele periodicitati și proporţii care sunt 
concordante cu anumite caracteristici estetice interne, cât si in 
evitarea sau respingerea acelor proporții si periodicitati ce nu 
sunt compatibile cu cele proprii. 

Conditionarea estetică este proprie oricărei entități biotice 
care poate recepta si reacționa la periodicitati si proporții din 
mediul ei, dar se manifesta fn variante si cu intensitati diferite, in 
functie de caracteristici ale mecanismelor ce-i regleaza relatiile 
cu exteriorul. În măsura in care entitatile biotice sunt active, 


sensibilitatea lor estetică inevitabil le condiționează orice 
manifestare. În fiecare situaţie conditionarea estetică se 
manifestă în variante ce depind de componentele organismului 
ce sunt implicate mai puternic în acţiune. 

Mecanismele psihice fiind şi ele dependente de 
caracteristicile rețelelor  neurocorticale, de proprietățile 
senzorilor, analizatorilor şi efectorilor, procesele psihice au şi ele 
anumite periodicitati și proporții şi, ca urmare, au o sensibilitate 
estetică specifică, nereductibilă la cea a organismului. 

Problematica abordată a făcut deja obiectul a numeroase 
studii si a primit mai multe explicaţii. P. Servien, de pildă, 
consideră adoptarea unor ritmuri de către om, respectarea lor în 
diverse situaţii, un rezultat al perceperii unor periodicitati. 

„Ritmul este periodicitate percepută. Ea acționează în 
măsura în care o asemenea periodicitate deformează în noi 
curgerea obișnuită a timpului... Astfel orice fenomen periodic 
perceptibil pentru simţurile noastre se detașează din ansamblul 
fenomenelor neregulate... pentru a acționa singur asupra 
simţurilor noastre şi pentru a le impresiona într-un fel cu totul 
disproporționat fata de slăbiciunea fiecărui element care 
acționează... şi, putin câte putin, respirația noastră, pulsatiile 
noastre, gândurile noastre si tristetile noastre, totul dansează pe 
ritmul şters, însă persistent, pe care credem că nu-l auzim” 3. 

M. Ghyka, comentând afirmaţia redată mai sus, semnalează 
intervenția proceselor psihice, aportul lor la conturarea unui 
ritm. 

„Această definiție scoate în relief elementul cel mai 
important al ritmului (al ritmului tipic, adică al ritmului de 
durată, muzical sau  prozodic) care este, într-adevăr, 
periodicitatea. Mai mult, această periodicitate, pentru a deveni 
ritm, trebuie să fie percepută: ritmul este subiectiv” 3. 

Textele aduse în discuţie retin atenția că mecanismele 
semantice pot fi condiţionate estetic nu doar de proprietăţi 
estetice ale organismului; si periodicitatile şi proporţiile din 
existența exterioară omului pot induce proprietăţi estetice în 


procesele semantice. Posibilitatea decurge din rolul relațiilor 
omului in constituirea mecanismelor semantice. Dubla 
condiţionare a proprietăţilor estetice în cazul mecanismelor 
semantice nu poate să nu aibă ample consecințe pentru 
sensibilitatea lor estetică dar şi pentru procesele de cunoaștere. 

2 P. Servien, Essai sur les rythmes toniques du Francais, 
citat după M. Ghyka, Estetica și teoria artei, Editura Ştiinţifică și 
Enciclopedică, București, 1981, p. 352. 

3 M. Ghyka, Op. cit., p. 352. 

Dacă proprietăţile estetice ale semnificatiilor figurative 
decurg din caracteristici ale mecanismelor semantice, atunci 
orice construcție figurativă, orice manifestare reglată de codul 
figurativ este condiționată estetic; de asemenea, receptarea 
oricărei manifestări reglate de semnificaţii figurative sau a 
produselor ei trebuie să genereze reacţii estetice (desigur, de 
acceptare sau de respingere) de intensitati diferite, în funcție de 
compatibilitatea ce există în mod obiectiv între receptor si 
domeniul receptat. Proprietăţile estetice ale codurilor semantice 
se manifestă deci atât în actul receptării unui obiect - fie el şi 
semantic -, cât si în cel al producerii lui, fie el fizic sau semantic. 
Construcţiile figurative de genul picturilor sau sculpturilor, dar și 
obiectele de utilitate curentă produse cu concursul codului 
figurativ posedă inevitabil anumite proporții si periodicitati, 
diverse simetrii spaţiale sau armonii cromatice; receptate, ele pot 
genera, în funcție de caracteristicile estetice ale receptorului, 
reacții estetice. 

Corelând scenariul expus cu cel al autoformării codurilor 
semantice rezultă că mecanismele semantice sub presiunea 
sensibilităţii estetice, a diverselor conditionari estetice, a 
consecinţelor acestora în zona acţiunilor omului, pot să devină 
capabile să cunoască anumite caracteristici estetice, deci să 
conțină criterii si reguli semantice formate sub presiunea unor 
proprietăţi estetice. În acest stadiu, codurile semantice devin 
apte să directioneze voluntar acțiuni în funcţie si de criterii si 
reguli semantice ce exprimă anumite condiționări estetice. 


Desigur, codul figurativ, în perioada pe care o analizăm, nu poate 
realiza încă procese semantice deliberate în funcţie de criterii şi 
reguli estetice (detaliem această problematică în 9.6.) dar 
condiționările estetice sunt implicate în manifestările semantice 
figurative încă de la constituirea codurilor figurative. 

În concluzie, dacă proprietăţi estetice au atât organismele 
cât și codurile semantice, manifestarea estetică a omului poate 
exprima sensibilitatea estetică a ambelor componente; de 
asemenea este în afara oricărui dubiu că omul reacționează 
estetic receptând atât obiecte naturale cât si creaţii semantice, 
procese fizice dar și procese sociale. Capacitatea organismului 
omului de a avea sensibilitate estetică nefiind o excepție (fiind 
comună entităților biatice evoluate), având o anumită 
funcționalitate, sunt plauzibile afirmaţiile: a) mecanismele 
semantice, pri aracteristicile lor estetice pot amplifica 
potentele estetice ale organismului si, astfel, capacitatea 
funcțională a omului; b) caracteristicile estetice ale proceselor 
semantice, semnificatiilor și activităților omului conturându-se 
sub influența organismului dar si a existenței exterioare omului, 
pot contribui la armonizarea raporturilor dintre biosferă, om si 
antroposferă; c) initial capacitatea de cunoaștere (Ci) şi 
manifestările ei concrete (C.t) sunt condiţionate doar de 
sensibilitatea estetică ce concretizează conditionari estetice ale 
organismului şi mecanismelor semantice dar, de la un anumit 
stadiu, pot să intervină si procese semantice evaluatoare sau 
rezolvatoare realizate cu concursul unor criterii şi reguli 
semantice estetice; d) competenţa estetică a codurilor semantice 
inițial nu poate să nu fie afectată de criterii şi reguli semantice 
eronate, ea evoluează după regulile ce guvernează 
auto-organizarea cunoaşterii. 

6.3. Generarea semnificatiilor derivate și funcțiile lor în 
umanizarea grupurilor 

Sunt numeroase indicii că pe măsură ce mecanismele 
semantice se dezvoltă şi memoriile interne au mai multe 
semnificații conservate, codul figurativ devine capabil să 


realizeze atât procese prin care prelucrează mesaje receptate 
pentru a soluţiona diverse aspecte problematice concrete, cât si 
procese semantice care nu au o finalitate imediată. Se obține 
astfel o nouă clasă de semnificaţii, care rezultă din prelucrarea 
unora din semnificațiile  constatatoare, evaluatoare sau 
rezolvatoare ce au intervenit în reglarea manifestărilor omului, 
ele fiind conservate în memorii. Numim primare semnificaţiile 
care rezultă din prelucrarea semantică a mesajelor receptate din 
exteriorul codurilor semantice si derivate semnificaţiile ce 
rezultă din prelucrarea unor semnificaţii. 

Domeniul de referinţă al semnificatiilor derivate figurative 
ar trebui să fie dat de acele entităţi, situaţii și procese care retin 
mai mult atenţia omului fie prin frecvenţa lor, fie prin amploarea 
influențelor pe care codul figurativ le poate recepta. Finalitatea 
semnificatiilor derivate ar trebui să fie diferită de cea a 
semnificatiilor primare; ea ar trebui să fie de natură explicativă - 

adica sa rezulte din punerea in diverse relatii semantice a 
semnificatiilor primare -, să conţină evaluări ale unor 
semnificaţii primare sau răspunsuri la probleme generate de 
analiza semnificatiilor primare, de asocierea acestora, îndeosebi 
de luarea în considerare a semnificatiilor ce descriu si evaluează 
efectele acțiunilor: originea entităților si situaţiilor percepute, 
cauza proceselor și efectelor receptate, relaţiile dintre diverse 
entități sau evenimente sunt aspecte care pot face obiectul 
semnificatiilor derivate figurative. 

Pentru a se explica natura si geneza entitatilor, proceselor 
şi fenomenelor percepute, repetabilitatea unora ca si 
imprevizibilitatea altora, precum și relaţiile dintre ele, 
mecanismele semantice figurative în mod inevitabil presupun 
entități şi procese neaccesibile vizual („invizibile”), în acel stadiu, 
semnificaţiile derivate pot reprezenta existenţa perceptibilă ca o 
zonă vizibilă dependentă de entităţi si forte „invizibile”; dinamica 
proceselor vizibile, fenomene ca nașterea, moartea, schimbarea 
anotimpurilor, ciclurile vegetației, alternanţa zi noapte etc. nu 


pot induce decât convingerea că anumite entități sau forte 
invizibile au capacitatea de a controla vizibilul. Așadar, 
caracteristicile codului figurativ generează procese semantice ce 
disting între două zone ale existenţei, afirmă dependenţa de 
invizibil şi atribuie entităților din acea zonă puteri de care 
entitățile perceptibile vizual nu sunt capabile (detalii în 6.5.). 

Omul care poate realiza semnificaţii derivate încearcă să le 
obiectiveze utilizând gesturi, mimica, desene, obiecte-simbol, 
diverse sunete; acestea, în conexiunea lor, constituie ritualuri, 
adică manifestări purtătoare de semnificaţii figurative. Așadar, 
semnificaţiile figurative nu se pot obiectiva și comunica decât în 
modalităţi indirecte. În acest caz, receptarea semnificatiilor 
derivate figurative implică receptarea ritualului şi descifrarea 
simbolurilor, de fapt un proces în care ritualului i se atribuie 
anumite semnificaţii, semnificaţii care pot să nu fie similare cu 
cele ce au generat ritualul. Dificultăţile ce decurg din modul de 
obiectivare a semnificatiilor derivate figurative fac ca ritualurile 
să se modifice treptat, în funcţie de caracteristicile acelor 
mecanisme semantice figurative care le interpretează. 
Semnificațiile derivate conținând explicaţii, evaluări și opţiuni ce 
prezintă interes pentru supraviețuirea omului, este de presupus 
să se manifeste dorința de a fi transmise grupului de apartenenţă. 
Dacă pot fi receptate si dacă sunt compatibile cu mecanismele 
semantice ale membrilor influenţi din grup, ele devin semnificații 
ale grupului. Dacă procesul la care ne referim este real, fiecare 
grup devine treptat posesorul unui mare număr de semnificații 
derivate, fiecare concretizată într-un ritual; acestea vor influența 
coeziunea grupului, vor orienta anumite procese semantice 
primare, vor contribui la socializarea copiilor, dar vor fi şi 
modificate prin contribuţii nedeliberate, ce rămân nesesizate, 
anonime. 

Semnificațiile derivate și ritualurile dezvoltându-se în 
interiorul grupurilor, au inevitabil caracteristici care nu pot să nu 
difere de la un grup la altul. Cu cât contactele dintre comunități 
sunt mai numeroase, îndeosebi dacă sunt pozitive, ele ar trebui 


să determine convergente, transferuri, similitudini mai 
numeroase între modul de a realiza procese semantice, inclusiv 
între semnificaţiile derivate și ritualurile comunităţilor. 

Acceptând posibilitatea ca mecanismele semantice 
figurative să realizeze procese atât primare cât și derivate, se 
întrevăd unele modalități în care codurile semantice își pot 
ameliora capacitatea funcțională. 

a) Semnificațiile derivate și ritualurile, asimilate, devin 
sisteme de referință semantice pentru a se realiza diverse 
semnificații pragmatice; procedându-se astfel se obțin 
semnificații pragmatice diferite de cele anterioare. 

b) Noile semnificații pragmatice reglând manifestările 
omului, sunt supuse unei selecții evaluante si, devenind obiectul 
unor procese semantice, dezvoltă o nouă generație de 
semnificații derivate, care devin sistem de referință pentru noi 
semnificări pragmatice. 

c) Codul semantic având acum posibilitatea să prelucreze 
ambele generații de semnificații derivate, se obține o a treia 
generație de semnificații derivate care, preluată și utilizată 
pentru a realiza noi semnificații pragmatice, este supusă 
evaluării. 

Capacitatea de a realiza semnificații derivate este cea care 
face posibile generalizări, serieri, abstractizări figurative; sunt 
performanțe semantice care, pe măsură ce se diversifică, 
ameliorează instituirile teleologice, evaluările şi identificările 
figurative. 

Semnificațiile derivate au ca urmare ameliorarea succesivă 
a capacității de a realiza semnificații pragmatice deoarece ele 
determină reorganizări în interiorul mecanismelor semantice 
prin care se obține creşterea coerentei lor si extinderea 
aspectelor din existență ce pot fi supuse prelucrării semantice. 
Procesele semantice derivate pun în relații semantice diverse 
aspecte ale existenței și activității omului ce fac obiectul 
semnificatiilor pragmatice, obținându-se semnificatii-imagini mai 
cuprinzătoare. Astfel de semnificaţii, memorate, devenind 


semnificatii-cadru utile mecanismelor semantice pentru a 
soluţiona diverse aspecte  conștientizate ca aparținând 
domeniului lor de referință, modifică modul de funcționare al 
codului figurativ. Cu cât în memoriile interne se conservă mai 
multe semnificaţii derivate, cu cât ele sunt mai diversificate, se 
creează condiţii pentru a se constitui noi criterii și reguli: 
semantice, capabile să le utilizeze. 

Ansamblul aspectelor menţionate sugerează că ritualurile, 
ca exteriorizări ale semnificatiilor derivate, precum și obiectele 
folosite cu aceste prilejuri (de pildă „desenele-simboluri) exercită 
funcţii reglatoare în comunităţile umane în modalităţi multiple. 
Fiind utilizate în mod curent, ele conservă si transmit semnificaţii 
de la o generaţie la alta; efectele lor formatoare asupra codurilor 
figurative nu se reduc la posibilitatea ca copilul să aibă 
mecanisme semantice similare cu cele ale adulților. Crescând 
într-un grup cu o anumită dinamică internă, confruntat cu 
diverse aspecte percepute ca problematice, copilul își formează 
mecanisme semantice care devin capabile să acorde ritualurilor 
şi cutumelor semnificaţii similare celor acordate de ceilalți 
membri ai grupului dar să introducă și unele modificări, chiar să 
genereze noi semnificații derivate. Funcţii reglatoare în grup 
exercită in mod deosebit ritualurile de „inițiere” a unor categorii 
de oameni, de pildă a tinerilor, în anumite domenii ale vieții 
sociale; ele impun anumite structuri semantice şi, prin 
intermediul lor, anumite organizări sociale. Și desfăşurarea 
unora dintre ritualuri doar în anumite locuri si împrejurări, în 
prezența anumitor oameni are efecte organizatoare în grupuri, 
conservă anumite structuri sociale. Putem conchide că 
mecanismele semantice au caracteristici care fac posibilă atât 
generarea şi conservarea unor organizări sociale, cât şi 
modificarea lor; deși al doilea gen de efecte este de intensitate 
mai mică, din cauza limitelor funcţionale ale codurilor figurative 
şi a dificultăţilor de comunicare a semnificatiilor, îndeosebi a 
celor derivate, el este cel care pregăteşte apariția codului verbal. 
împreună, cele două genuri de efecte contribuie la socializarea 


oamenilor şi la umanizarea grupurilor, dau caracterul istoric al 
existenţei umane. 

Schița expusă este o construcţie ipotetică. Confruntată cu 
informaţii despre perioada în care comportamentul uman este 
guvernat de ritualuri și cutume - perioadă pe care o atribuim 
reglării manifestărilor omului de către codul figurativ - schița 
este verificabilă. Ea este și confirmată deoarece ritualurile 
populațiilor numite de regulă primitive, desenele şi picturile 
realizate de oamenii acelor timpuri care s-au conservat până în 
acest secol, atestă nu numai implicarea unor criterii şi reguli de 
natură semantică, ci si intervenţia unor semnificatii-cadru în 
aprecierea situației omului si în reglarea manifestărilor lui. 
Marea diversitate a ritualurilor, constanta acestora în interiorul 
grupurilor și diferenţierea lor de la o comunitate la alta sunt de 
neexplicat dacă le considerăm doar manifestări de natură biotică; 
de asemenea, ele sunt inexplicabile dacă le considerăm 
manifestări reglate de semnificaţii realizate de codul verbal. 
Apreciindu-le însă manifestări semantice de natură figurativă ce 
includ semnificații derivate, cercetătorul își deschide un larg 
orizont de studiu. 

Despre perioada ritualică datele sunt puţine, dar ele pot îi 
completate cu cele din perioada următoare, magi-co-miiică, 
despre care omenirea dispune de informaţii mult mai bogate 
deoarece, utilizând codul verbal, oamenii acelor timpuri au putut 
obiectiva si conserva mai multe semnificaţii. Sunt numeroase 
lucrările ce dezvăluie diverse aspecte ale functionalitatii 
ritualurilor și obiectelor-simbol în viața comunităţilor aflate în 
stadiul mitic; ele pot fi considerate mărturii ale modului în care 
codul figurativ poate regla manifestările omului în absența 
codului verbal. lată un text edificator. 

„În unele cazuri scrierea egipteană în morminte și în 
temple este contaminată de concepţii magice şi mistice. În special 
egiptenii credeau că hieroglifele din morminte puteau să capete 
viata si să facă rău răposatului din mormânt, căci o relaţie de 
magie simpatetică, analogică, există între tigrul desenat în 


hieroglife, între măgarul din inscripție si animalele reale care, 
inviind, îl puteau devora pe cel ce se savarsise din viata. În aceste 
cazuri se desena doar o jumătate de tigru, de câine, de măgar, 
care să nu poată învia, sau hieroglifa acestora se picta cu un cuțit 
înfipt în ea. Pentru a asigura pacea şi tihna celui răposat trebuiau 
deci luate măsuri speciale...” 4. 

Pentru a utiliza miturile ca indicii ale caracteristicilor 
funcționale ale codurilor figurative în perioada preverbală, 
trebuie însă clarificată relația dintre ritual si mit. Această 
problematică o analizăm în 8.3. Şi 8.4. 

6.4. Caracterul empiric al cunoașterii figurative în măsura 
în care este condiționată de caracteristicile analizatorilor, 
selectorilor și efectorilor, de reactivitatea și nevoile funcționale 
ale organismului, cunoaşterea realizată de codul figurativ este 
situată, situantă şi subiectivă. Finalitatea ei nu este și nu se vrea o 
imagine despre componente ale existenţei, ci o interpretare a 
proprietăților acestora din perspectiva nevoilor omului, o 
evaluare ce operează selecții avantajoase pentru om sau o 
instituire teleologicd. Numim cunoaşterea astfel orientată 
empirică. 

Când afirmăm caracterul situat al cunoașterii empirice 
avem in vedere dependența inevitabilă de sursele mesajelor pe 
care mecanismele semantice le prelucrează, faptul că omul se află 
localizat spatio-temporal în diverse complexitati ce-l înglobează 
functional si este prizonierul propriei spatio-temporalitati. 
Consideraţii interesante referitoare la faptul că omul este o 
entitate  „situată”, localizată ontic avansează Amorim de 
Carvalho: 

„Considerând concret formele ființei, vom spune că formele 
vegetale sunt situate în lumea formelor anorganice situante; că 
formele animale sunt situate în lumea formelor anorganice și 
vegetale situante, că formele umane sunt situate în lumea 
formelor anorganice, vegetale si animale situante - ceea ce este o 
situație ontologică totală” 5. 

Când afirmăm caracterul situant al cunoaşterii empirice 


avem in vedere că procesele semantice constatatoare, 
evaluatoare si rezolvatoare situează inevitabil omul, îl pune în 
anumite relaţii, îl orientează către anumite finalitati, îl face o 
ființă activă, ce generează noi situaţii ontice. 

4 Constantin Daniel, Cultura spirituală a Egiptului antic. 

Editura Cartea Românească, București, 1985, p. 51. 

5 Amorim de Carvalho, De la connaissance en general a la 
connaissance esthétique, Editions Klincksieck, Paris, 1973, p. 151. 

Cand afirmam caracterul subiectiv al cunoasterii empirice 
avem in vedere consecințele inevitabile ale implicării 
analizatorilor, diverselor mecanisme biotice de reglare a 
organismului, a mecanismelor informaţionale primare in 
prelucrarea mesajelor ce ajung la mecanismele semantice 
empirice, faptul că procesele cognitive se realizează cu informaţii 
ce provin şi din interiorul omului, că semnificaţiile sunt 
condiționate de caracteristici estetice ale organismului și 
mecanismelor semantice. Aspectele conditionante menţionate 
având parametri ce diferă de la un om la altul, influențând atât 
mesajele  receptate psihic cât și starea funcțională a 
mecanismelor psihice, dau caracterul subiectiv al cunoașterii. 

Particularităţi ale cunoașterii empirice figurative au fost 
deja sesizate. Astfel A. de Carvalho, analizând „cunoaşterea 
perceptivă”, dezvăluie implicarea analizatorilor organismului, ei 
fiind cei care oferă structurilor psihice informaţii despre mediu 
ca „percepții ale unor forme”, definite astfel: 

„Înţeleg prin formă, individualizarea fizică a obiectelor 
percepţiei, sesizate prin intermediul simțurilor noastre, si prin 
care obiectele se disting fie între ele, fie de contextul în care sunt 
şi de care ele se detașează. Diferite specii de simțuri determina 
diferite specii de forme. Astfel, există forme tactile, gustative, 
olfactive, sonore și vizuale” 6. 

„Situarea omului în lume include ca o caracteristică 
fundamentală cunoașterea perceptivă a lucrurilor ce intră în 
zona simţurilor sale... aceste lucruri care intră în zona simţurilor 
omului se diferențiază grație formelor lor” 7. 


Luarea în considerare a contactului om-mediu prin 
intermediul formelor, îndeosebi a celor vizuale, îl determină pe 
autorul citat să vorbească de „o ontologie a formelor din care 
decurge o axiologie a formelor: 

subiectul cunoscător, situat într-o lume a formelor, a 
trebuit să înceapă în mod natural prin a le iubi și a le valoriza 
într-un mod interesat”. 8 

Aprecierea o susține astfel: 

„Valorizarea e interesată când ea vizează avantaje ce se 
obțin de la obiect în funcție de valoarea ontică practică de 
utilizare, fără a lua în considerare valoarea lui ontologică. 

6 Ibidem, p. 149. 

7 Ibidem, p. 279. 

8 Ibidem. 

În funcţie de proprietăţile intrinseci, independente de orice 
utilitate”. 

„... realul vizat ontic prin intermediul unui interes este un 
real ontologic decăzut, chiar subiectul interesat este de asemenea 
o realitate ontologic decăzută, realitatea se sărăcește...; o mare 
parte a realității sau rămâne în afara interesului (realul inutil), 
sau suscită o atitudine defensivă (realul ostil sau periculos)” 9. 

Cu precizarea că expresia „real ontologic decăzut” credem 
că nu exprimă corect situația, suntem de acord că în varianta ei 
empirică, cunoaşterea nu este în măsură să orienteze omul spre 
descifrarea organizării și funcţionării existenţei. Concluzia o 
considerăm importantă deoarece relevă particularităţi și limite 
ale proceselor semantice empirice, limite din care, cum vom 
argumenta ulterior, decurge necesitatea dezvoltării altei 
competențe semantice - a celei teoretice -, capabile să se 
raporteze la existență cu intenţia de a o studia depășind 
particularități induse de necesități funcționale ale organismului. 

6.5. Atitudinea sacră - consecința unor caracteristici ale 
semnificatiilor figurative în literatura consacrată perioadei 
inițiale a omenirii s-a impus concluzia: omul „primitiv” se 
caracterizează prin adoptarea unei atitudini de venerare fata de 


presupuse forțe sau entități invizibile, atitudine desemnată ca 
sacră. Astfel de forţe îi apar omului ca aparținând altei ordini, de 
altă natură decât cea pe care el o percepe cu mijloacele de care 
dispune în zona vizibilului, deci nenaturală si inaccesibilă omului. 
Venerarea decurge din credinţa în dependenţa lumii în care omul 
se află - a lumii vizibile - de forte invizibile „din percepţia 
propriei existente ca fiind dependentă de forte sau ființe ce au 
puteri supranaturale, față de care, în acest caz, el nu poată să aibă 
decât o atitudine umilă, de respect și teamă. Emil Durkheim și 
Mircea Eliade utilizează termenii sacru şi profan pentru a 
desemna cele două lumi presupuse de om în mod vag; ei susțin că 
manifestările omului sunt controlate constant de atitudinea 
adoptată față de forțele invizibile, de preocuparea de a nu le 
supăra, de teama de a nu dezlantui măsuri represive din partea 
acestora, de încercarea de a le obţine sprijinul în anumite situații 
10. 

9 Ibidem. 

Aşadar, lumea „sacră” şi atitudinile de venerare, teamă 
sau respect față de ființe invizibile decurg din anumite 
reprezentări ale omului. 

Dacă descrierea făcută în literatura de specialitate sacrului 
este corectă, este justificată întrebarea: modelul codului figurativ 
este compatibil cu această descriere a comportamentului și 
viziunii omului primitiv? Conţine modelul repere pentru a 
confirma sau infirma această caracteristică a omului „primitiv”, 
pentru a o explica în cazul în care nu o infirmă? întrebările nu pot 
îi evitate deoarece sacralitatea este considerată principala 
caracteristică a umanităţii în acea primă perioadă iar în sprijinul 
ei se invocă argumente numeroase şi indubitabile. 

Din perspectiva datelor incluse în acest capitol, 
caracteristicile atribuite conduitei sacre sunt generate de 
constituirea codului figurativ și decurg din caracteristicile 
funcționale ale acestui cod; aşadar, în perioada preverbală 
manifestările omului au inevitabil caracteristici de tipul celor 
atribuite conduitei sacre. Faptul că într-o primă perioadă omul 


dispune doar de codul figurativ explică atât ritualurile prin care 
se manifestă atitudinea sacra cât si distincţia între vizibil si 
invizibil, locul central al sacrului în reprezentările omului, 
implicarea reprezentărilor despre entităţi si forte invizibile în 
interpretarea proceselor şi evenimentelor percepute figurativ şi 
în reglarea manifestărilor omului. Marea diversitate a entităților 
şi forțelor presupuse ca existente, conceperea lor în variante ce 
diferă de la o comunitate la alta, proprietăţile ce le sunt atribuite, 
credinţa în posibilitatea oamenilor de a le influenţa, chiar de a le 
corupe prin jertfe, tendința de a ascunde străinilor ritualurile 
prin care omul se adresează presupuselor forte invizibile ce-l 
protejează - caracteristici ale comportamentului sacru semnalate 
în studiile antropologice şi de istorie a religiilor - se explică prin 
caracteristicile funcționale ale codului figurativ anterior 
menționate. Este suficient să luăm în considerare că procesele 
semantice constau în asocieri cu caracter empiric iar 
semnificaţiile iau forma simbolurilor în încercarea de a 
reprezenta relații de dependenţă de o mare complexitate cu 
mijloace sărace, inadecvate. 

19 Vezi Mircea Eliade, The Sacred and the Profane, New 
York, Harcourt, 1959. 
Caracterul concret al reprezentărilor despre forţele invizibile ce 
condiționează situaţii şi procese vizibile decurge din 
caracteristicile funcționale ale codului figurativ, cod ce nu poate 
„gândi abstract”. Caracterul generalizat al atitudinii sacre, 
raportarea constantă la diverse situaţii, evenimente și entități din 
zona invizibilă în varianta descrisă decurge din constituirea 
semnificatiilor derivate si din funcționarea lor ca viziuni despre 
aspecte ale existentei care devin sisteme de referinta semantica 
pentru reglarea manifestărilor pragmatico-practice; ele nu pot sa 
nu implice invizibilul cand este lesne de sesizat ca procesele si 
evenimentele din sfera vizibilului nu sunt suficiente pentru a 
explica situatia omului, pentru a-i indica modalitati de actiune 
eficace. 

Venerarea, starea de umilinta, constanta in timp a acestor 


atitudini decurg din incapacitatea codului figurativ de a se detașa 
critic, în perioada iniţială, de propriile reprezentări. Caracterul 
generalizat al atitudinii precritice se explică prin faptul că 
atitudinea critică presupune mecanisme semantice mai 
complexe, care contin criterii si reguli semantice capabile să 
efectueze analize comparative, să raporteze efectele scontate la 
cele obținute, să conceapă soluţii alternative etc.; competenţe de 
acest gen nu se pot însă contura decât ulterior, sub presiunea 
acumulării acelor consecințe negative ale conduitei sacre pe care 
omul este în măsură să le recepteze psihic. 

La situația pe care am schitat-o trebuie să concure și 
capacitatea omului de a avea. vise şi halucinaţii. În acel stadiu 
omul nefiind în măsură să distingă între stările sale psihice şi să 
atribuie „realitate” numai unor procese semantice ce au loc în 
starea de veghe, invizibilul este imaginat în variante la care 
concură reprezentări pe care omul le are în diversele stări în care 
sistemul său neuro-cortical se poate afla. 

Amalgamarea proceselor semantice care păstrează 
semnificaţiile în zona realului și a proceselor semantice care 
generează semnificații imaginare, neconstientizarea 
caracteristicilor celor două variante de a efectua procese 
semantice contribuie la diversificarea reprezentărilor despre 
zona invizibilă, la construirea unor reprezentări eronate despre 
modalităţile în care omul depinde de invizibil şi-l poate influenţa. 
Pe de altă parte, incapacitatea omului de a înțelege în acest stadiu 
posibilitatea si sursa conștientizărilor sale explică uimirea ce o 
manifesta fata de diversele sale reprezentări, interpretarea lor în 
numeroase variante, inclusiv ca modalități de a comunica cu 
entități invizibile, ca revelații despre entităţi şi procese invizibile, 
atitudinile adoptate fata de oamenii care au reprezentări mai 
deosebite. În stadiul preverbal, omul însă nu poate efectua 
distincții semantice între entități şi energii „naturale” si 
„nenaturale” sau  „supranaturale”, distincţii care presupun 
mecanisme semantice mai evoluate. Expresia „forțe 
supranaturale”, presupunând că ar exprima reprezentări ale 


omului ce deține doar mecanisme semantice figurative, nu poate 
să desemneze o distincţie între două tipuri de determinări, 
deoarece codul figurativ nu e în măsură să realizeze o 
reprezentare relativ coerentă despre  determinările ce 
guvernează procesele percepute. O astfel de distincţie poate fi 
produsă doar de codul verbal. Cunoaşterea empirică figurativă 
fiind situată, subiectivă si situantă, omul poate doar să aprecieze 
diversele forte atribuite unor entități prin raportare la 
posibilităţile lui; în acest caz nenatural este ceea ce nu poate face 
el. Așadar, această explicație a posibilității atitudinii sacre, a 
inevitabilitatii ei în primul stadiu al capacităţii semantice nu 
include si afirmarea inevitabilă a caracterului nenatural 
(supranatural, divin) al invizibilului. Atitudinea sacră este 
generată de imposibilitatea conștientizării naturii cunoaşterii, 
este consecința credinței naive în corectitudinea primelor 
semnificaţii derivate figurative constientizate, semnificaţii în care 
se includ procese imaginare; aceste aspecte sunt suficiente 
pentru a explica atitudinea de supunere și venerare fata de 
construcții semantice care populează existența invizibilă 
presupusă de om. 

CAPITOLUL 7 

SEMNIFICATIILE FIGURATIVE 

SI APARITIA COMPLEXELOR SONORE 

7.1. Presiuni pentru emiterea sunetelor articulate 

Caracteristicile codului figurativ anterior mentionate 
sugerează că semnificaţiile figurative au capacitatea de a 
interveni in reglarea manifestarilor omului, depasindu-se stadiul 
reglarilor doar de tip biotic, dar nu-i ofera deschideri suficiente 
pentru a actiona si coopera eficace. 

Este lesne de intuit ca principala limita resimtita de ora se 
manifesta în zona cooperării, a comunicării funcționale, a 
coordonării acțiunilor celor ce convietuiesc într-un etnosistem; 
ea se amplifică pe măsură ce cresc posibilitățile semantice 
figurative. Dacă aceasta este limita stânjenitoare, este plauzibilă 
ipoteza: manifestările - sonore de care este capabil dispunând de 


analizatorul auditiv si efectorul verbal reprezintă o rezervă pe 
care omul va începe să o utilizeze sub presiunea reacțiilor lui 
spontane la diversi stimuli. Posibilitatea de a utiliza instrumentul 
sonor pentru coordonarea acțiunilor, în condiţiile lipsei de 
vizibilitate şi la distanțe mai mari face sunetul preferabil gestului, 
inamicii sau desenului. 

Acordarea unor., denumiri trebuie să fie un proces spontan 
însă condiționat multiplul - îndeosebi de natura sunetelor pe 
care omul tinde să le emită în anumite situații, de capacitatea de 
imitare a sunetelor receptate, de cerinţe armonice și, nu în ultimă 
instanţă, de semnificaţii figurative - explicabil prin posibilitatea 
fiziologică a omului de a articula sunete și de a recepta sunete 
mai complexe. Odată realizate, articulările sonore se 

1 Al. Graur, Arbitrar și motivat, în Tratat se lingvistică 
generală, Editura Științifică, Bucureşti, 1972. 

Integrează funcţional în manifestările reglate de codul 
figurativ, extinzând posibilităţile lui semantice. 

Articulările sonore se realizează în variante care nu, pot să 
nu difere de la un etnosistem la altul dar într-o comunitate 
umană, ea fiind relativ putin numeroasă, o. variantă de articulare 
sonoră, odată realizată și asociată unei semnificaţii figurative sau 
unei stări a organismului, dacă este înțeleasă de ceilalți oameni, 
este preluată și utilizată de întregul grup. 

Sistematizând, considerăm că presiunile pentru utilizarea 
capacităţii sonore își au originea în organism, în codul figurativ și 
în mediul omului; desigur, în ultimă instanţă, anumite entități şi 
procese din mediul omului sunt la originea proceselor fiziologice 
şi a celor figurativ-semantice. 

1 Mesajele ce pot fi receptate kinestezic, olfactiv etc. nu 
sunt numeroase dar, datorită posibilităţii de a afecta puternic 
organismul, declanşează procese ce se soldează cu ceea ce în mod 
curent numim „senzaţii, despre care stim că au capacitatea de a 
alerta subsisteme ale organismului şi chiar de a orienta reacţii ale 
organismului. Datorită acestor reacții, senzațiile pot intra în sfera 
factorilor care exercită presiuni pentru constituirea unor 


structuri verbale care să le exprime și să favorizeze conlucrarea 
oamenilor. În geneza unor termeni verbali recunoaștem rolul 
acelor senzaţii puternic trăite de om (dureri, plăceri, frig, căldură 
etc), ca si al emoțiilor (spaimă „bucurie, surpriză) care şi astăzi 
declanșează articulări spontane. Aşadar, trebuie ca organismul să 
aibă senzaţii de frig, durere etc. pentru a se ajunge la denumirea 
lor. Şi intervenția diferiților analizatori în procesul semantic 
figurativ poate să se soldeze cu denumiri de genul: fructul-dulce; 
fructul-acru; frunza-amară etc. Este lesne de intuit însă că dacă 
facem abstracție de analizatorul vizual, ceilalți furnizează o gamă 
restrânsă de senzaţii încât ei pot genera puţini termeni, 
insuficienti pentru a explica constituirea codului verbal în 
variantele cunoscute astăzi. 

7.2. Rolul semnificatiilor figurative în diversificarea 
complexelor sonore 

Luând în considerare marea diversitate de mesaje pe care 
omul le poate recepta vizual, funcţia lor majoră în reglarea 
relațiilor omului cu mediul său și posibilitățile omului de a se 
deplasa în spaţii mari, sesizăm ponderea importantă a 
semnificatiilor figurative în ansamblul termenilor verbali ce apar 
sub presiunea mediului cu care omul se confruntă. Dacă avem în 
vedere şi caracterul evolutiv al codului figurativ devine plauzibil 
ca imaginile-semnificatii să se diversifice tot mai mult, să puna 
omul în situaţii tot mai complexe, în care nevoia funcțională de 
utilizare a complexelor sonore se amplifică. Apar articulări 
sonore care desemnează senzații date de  analizatorii 
organismului ce depășesc anumite grade de intensitate (foame, 
frig, sete, durere etc), sau emoţii care au o importanţă funcțională 
mai mare pentru om (teamă, bucurie etc), dar pe parcurs tot mai 
multe complexe sonore vor desemna diverse conștientizări 
figurative (pericole, obiecte etc), însușiri ale unor obiecte ce pot 
fi dezvăluite de constientizari figurative (dimensiuni, culori, 
forme), procese fizice perceptibile figurativ (deplasări, îngheţ, 
curgere...), acțiuni ale omului reglate figurativ (a prinde, a lovi, a 
tăia...), procese şi semnificații figurative (a număra, a desena...); 


în ultimul caz vor apare îndeosebi termeni care vor desemna 
evaluări (semnalând ceea ce se consideră a fi bun, periculos...) şi 
semnificații cu care se soldează procese semantice rezolvatoare 
(acceptare, respingere...). Despre caracteristicile acestui spațiu 
semantic ne furnizează anumite indicii ritualurile ce au precedat 
magiile şi conținutul semantic figurativ al ritualurilor ce s-a 
conservat în magiile şi miturile 2 din perioada prereligioasă a 
umanității. 

Marea diversitate a situaţiilor cu care omul se confruntă și 
a acțiunilor pe care el trebuie să le desfăşoare pentru a 
supravieţui justifică afirmaţia că odată procesul de articulare 
început, treptat omul va apela pentru exteriorizarea proceselor 
semantice figurative la tot mai multe articulări sonore. 

Denumirile se pot da în numeroase variante; nu am 
identificat aspecte care să justifice ipoteza unei variante 
privilegiate, care să îngrădească modalitățile de desemnare 
lingvistică a semnificatiilor figurative prilejuite de raportarea 
omului la existența fizică. Ca urmare, este plauzibil ca primii 
termeni să difere de la un grup uman la 

2 Afirmația este compatibilă cu numeroase remarci și 
ipoteze avansate atât de cercetători ai miturilor cât si de lingvisti: 
vezi E. Cassirer, Language and Myth; M. Eliade, Mythes, réves et 
mysteres; Claude Lévi-Strauss, La pensée sauvage. 

altul atat din punct de vedere lingvistic (sonor) cat si prin 
viodul in care sunt decupate semnificatiile. De pilda, se pot 
desemna distinct entități, proprietăţi, procese dar se pot 
desemna prin termeni diferiți aceleași entități aflate în situații 
sau stări diferite, percepute în funcție de caracteristicile 
funcționale ale codului figurativ. Analiza vocabularului diverselor 
popoare în perioada timpurie a conturării lor3 ar fi de o mare 
utilitate pentru a aprofunda problematica deoarece ipoteza 
enunțată ridică cel putin o problemă: aceste prime diferențieri 
ale vocabularelor de la un etnosistem la altul conferă deschideri 
şi echivalente și neechivalente ale devenirii codurilor verbale? 

Concluzionând, este de presupus că termenii verbali se 


constituie sub presiunea preponderentă a imaginilor-semnificatii 
deoarece analizatorul vizual, care este sursa de mesaje pentru 
codul figurativ, nu furnizează mesaje direct codului verbal. Dintre 
ceilalți analizatori, numai cel acustic furnizează informaţii despre 
ambianta, analizatorii kinestezici, olfactivi etc. furnizează de fapt 
informaţii despre reacția organismului la anumite categorii de 
stimuli. În aceste condiţii se constituie termeni pentru a 
desemna: 

a) anumite entităţi constientizate de codul figurativ, acele 
însușiri ale entităților ce pot fi dezvăluite de imaginile figurative, 
cum ar fi dimensiuni, culori etc, precum si procese ce pot fi 
receptate figurativ ca deplasarea, arderea, curgerea etc. 

b) anumite acţiuni prin care omul relationeaza cu diverse 
entități din ambianța sa, reglate, de asemenea, de procese 
semantice figurative; 

c) procese şi semnificații figurative; 

d) senzaţii, reacţii si stări ale organismului ce au o 
intensitate mai mare sau sunt mai frecvent generate de anumiţi 
stimuli. 

Ipoteza genezei anumitor articulări sonore înaintea 
constituirii codului verbal, articulări care se integrează funcțional 
în manifestările omului, fiind utilizate în cadrul proceselor 
semantice de natură figurativă, este tes 

3 Sunt deja numeroase lucrările care dezvăluie dependențe 
între caracteristicile unor limbi și evoluţia popoarelor care le 
vorbesc. Vezi Sergiu Al - George, Limbă şi gândire în cultura 
indiană; Nadia Anghelescu, Limbaj şi cultură în civilizația arabă, 
etc. 

stabilă. Proba concludentă ar putea fi furnizată de studiul 
datelor existente despre comunităţile aflate în stadiul premagic, 
ritualic; în caz că lipsesc astfel de date și pe TERRA nu mai există 
comunități aflate în acest stadiu, ipoteza poate fi testată și prin 
analiza ritualurilor ce persistă în comunităţi aflate în stadiul 
magic sau mitic; ea ar fi confirmată dacă s-ar identifica în 
ritualuri termeni intercalati, a căror folosire nu presupune 


procese semantice verbale. 

Plauzibilitatea scenariului expus este susținută si de 
numeroase dovezi furnizate de literatura antropologică şi de 
istoria matematicii. Ne oprim asupra unui singur exemplu, 
considerându-l concludent. Numeroase lucrări de istoria 
matematicii 4 semnalează că înainte de a utiliza termeni pentru a 
număra sau face operaţii aritmetice, omul utiliza semne, apelând 
la propriul corp și la diverse obiecte pe care se puteau face 
noduri sau încrustări. Se realiza astfel o corespondenţă vizuală 
între anumite obiecte și semnele utilizate; de pildă, se 
semnalează ca diverse parti ale corpului erau folosite într-o 
succesiune constantă pentru a desemna anumite cantități. 
Această modalitate de a aprecia vizual cantităţi si de a conserva 
sau comunica semnificaţii figurative ce vizau cantități a pregătit 
apariția unor articulări sonore pentru a le denumi, articulări ce 
ulterior s-au constituit ca sisteme de numere. Dependenţa 
articulărilor sonore ce denumesc diverse cantități de semnele 
utilizate anterior pentru a le desemna este atestată de faptul că în 
toate comunitățile denumirile cantitative sunt semantic 
dependente de modalitatea figurativă de apreciere cantitativă, 
îndeosebi de modul în care erau folosite inițial degetele şi 
mâinile. De pildă, la anumite comunităţi în cazul cifrei 5. se 
folosea un termen ce desemna mâna omului, afirmându-se astfel 
că este vorba de atâtea obiecte câte degete are mâna5. Şi faptul 
că primele operaţii numerice sunt aditionari si duplicări realizate 
fără concursul proceselor semantice verbale, utilizând doar 
corespondențe vizuale 6, indică implicarea codului figurativ în 
realizarea lor, deci faptul că procese semantice cantitative de 
natură figurativă preced codul verbal. 

4 Menţionăm numai câteva din aceste volume: Georges 
Ifrah, Histoire Universelle des Chiffres, Paris, 1983; L. 
Brunschvicg. 

La philosophie mathématique, Librairie Felix Alean, Paris, 
1912; 

M. Turlea, Filosofia și fundamentele matematicii, Editura 


Academiei R.S.R., 1982; O. Becker, Fundamentele matematicii, 
Editura Științifică, Bucuresti, 1968. 

5 L. Brunschvicg, La philosophie mathematique, Librairie 
Felix Alean, Paris, 1912, p. 11. 


Apariţia articulărilor sonore şi utilizarea lor pentru a 
denumi procese semantice figurative sau produse ale acestora au 
desigur consecinţe favorabile asupra codurilor figurative, în noua 
situație sunt plauzibile supozitiile: a> cunoaşterea figurativă se 
amplifică; b) comunicarea figurativă se extinde spatio-temporal; 
c) capacitatea de memorare internă creşte. În noile condiţii 
comportamentul grupurilor umane se  diversifică și se 
stabilizează, ritualurile devin mai complexe, exprimă noi 
semnificaţii derivate. Se ajunge astfel la situaţii noi în grup care 
exercită presiuni pentru apariţia altor complexe sonore, în 
contextul unor noi procese semantice figurative. Se dezvoltă deci 
o reţea de dependențe de natură nu numai funcțională, ci si 
formatoare, care pregătește constituirea codurilor verbale”. 

6 Ibidem, p. 12. 

1 Evoluţia explicatiilor date genezei și posibilităţii 
limbajului articulat poate fi urmărită studiind: W. Penfield and L. 
Roberts, Speech and Brain Mechanisms, Princeton Univ. Press, 
1959; A.R. Luna, Higher Cortical Functions in Man, London, 
Tavis-tock, 1966; Noam Chomsky, Cartezian Lingvistics, New 
York, Harper, 1966; Eric H. Lenneberg, Biological Foundations of 
Language, New York, Wiley, 1967. 

PARTEA A III-A 

CUNOAȘTEREA ÎN STADIUL PRETEORETIC AL CODULUI 
VERBAL 

„Marile schimbări ce apar din timp în timp în constituirea 
societăților nu pot fi nici efectul hazardului si nici numai al forței. 
Cauza care le produce trebuie să fie puternică, şi această cauză 
trebuie să rezide în om. Faptul că legile societății omenești nu 
mai sunt aceleași ca în antichitate se explică prin aceea că în om 
s-a schimbat ceva. Într-adevăr, o parte din ființa noastră se 


modifică de la secol la secol: inteligența. Ea este mereu în 
mişcare, aproape întotdeauna în progres si din pricina ei 
instituţiile şi legile noastre sunt supuse schimbării”. 

FUSTEL DE COULANGES, Cetatea antică 

Opțiunile metodice sugerează că studiul pertinent al 
cunoaşterii presupune aprofundarea problematicii evoluţiei 
codului verbal într-o variantă aptă să dezvăluie geneza 
mecanismelor semantice cognitive și a activității cognitive în 
contextul evoluției raporturilor funcţionale și structurante din 
interiorul etnosistemelor. 

Pentru a sesiza determinările acestor raporturi, începând 
cu cele mai simple - aceasta fiind exigenta metodică adoptată 
încă de la primul volum -, a trebuit să întreprindem o noua 
nuantare a condiţiilor în care apare codul verbal. Noile condiţii 
identificate au dezvăluit ca însuşirile primelor mecanisme 
semantice verbale sunt dependente îndeosebi de însușirile 
existenţei abiotice, a celei biostructurate 1 şi a vieţii de grup, dar 
şi de cele ale codului preverbal și ale organismului uman. 
Concluziile au făcut posibilă o schiță mai detaliată a constituirii si 
evoluției codului verbal până în stadiul diferentierii. 

1 E. Macovschi, Concepţia biostructurală și teoriile 
moleculare ale materiei vii, Editura Științifică şi Enciclopedică, 
Bucuresti, 1984. 

prin specializare, a produselor semantice, verbale cognitive 
preteoretice. 

Înainte de a prezenta concluziile studiilor rezervate acestei 
problematici, trebuie să facem o precizare: nu am putut ajunge la 
rezultate falsificabile referitoare Inactivitatea semantică până nu 
am descoperit și caracterul activ al codurilor psihice. Modificarea 
sau asimilarea unor criterii si reguli semantice se realizează nu 
numai sub presiunea unor mesaje din exterior, ci și ca urmare a 
unor nevoi funcţionale interne; întrebările pe care omul le pune 
mediului, efortul făcut de om pentru a-și clarifica unele 
nedumeriri, neacceptarea unor afirmaţii pe care le consideră 
necompatibile cu altele, achiziționate anterior, preocuparea 


pentru a obţine informaţii din „curiozitate” etc. sunt indicii ale 
unei autonomii funcționale a codurilor psihice, autonomie ce face 
din om o entitate semantic activă. 

Aşadar, pentru a avansa în înțelegerea modului în care 
codul verbal generează activitatea cognitivă a trebuit să corelăm 
studiile privind evoluția codului verbal sub presiunea existenţei 
fizice, a produselor sale semantice si a modificărilor pe care omul 
le provoacă în etno-sisteme cu studiile centrate pe efectele 
caracterului activ al codurilor psihice. 

CAPITOLUL 8 

INFLUENȚE ALE CODULUI FIGURATIV ASUPRA PRIMULUI 
STADIU AL CODULUI VERBAL 

Schița expusă în capitolele anterioare s-a dovedit a îi 
suficientă pentru a deduce unele modalități în care codul 
figurativ influenţează constituirea codului verbal și proprietățile 
lui în primele stadii. 

La rândul lor, capitolele următoare vor semnala că 
influențele deduse nu sunt periferice în procesul organizării 
codului verbal, ceea ce îndreptățește presupunerea că atât 
modelul codului figurativ cât și ipotezele avansate în acest capitol 
reuşesc să dezvăluie caracteristici de bază ale genezei 
cunoaşterii. 

8.1. Rolul codului figurativ în constituirea codului verbal 

Scenariul apariţiei termenilor verbali face plauzibilă 
ipoteza fi & instituirea codului verbal este consecința unor 
presiuni exercitate de noile nevoi funcționale ale omului, nevoi 
generate de amplificarea capacității semantice figurative ca 
urmare a diversificării termenilor verbali și utilizării lor în 
contextul semantic figurativ pentru a denumi (semnala) anumite 
obiecte sau proprietăţi și procese ale acestora, acțiuni ale omului, 
procese psihice figurative sau senzati-g 

este suficient să luăm în considerare că diversificarea 
treptată a articulărilor sonore generează inevitabil un nou 
context semantic pentru om, iar acest context exercită presiuni 
crescânde asupra reţelelor neurocorticale, pentru a intui 


posibilitatea de a se constitui mecanisme semantice diferite de cele 
figurative, de natură verbală. Existenţa a tot mai multor termeni 
verbali şi utilizarea lor ca componente ale manifestărilor factuale 
a creat o nouă situație; omul nu mai recepteaza doar zgomote, 
ciripitul păsărilor sau răgetul animalelor, ci și sunete articulate 
care desemnează semnificaţii figurative referitoare la anumite 
entităţi, procese, pericole percepute dar și la acțiuni umane, stări 
şi reacţii ale organismului, senzaţii. Termenii verbali, ca 
sonorități articulate, pot să preceadă codul verbal deoarece ei pot 
fi utilizați doar pentru a denumi şi, în procesul comunicării, 
pentru a semnala diverse entități, procese, senzaţii într-un 
context semantic figurativ. Acești termeni preluând însă 
semnificaţii furnizate de codul figurativ, diversificându-se, la un 
moment dat întrunesc condiţiile minime pentru a se contura 
mecanisme semantice capabile să prelucreze doar semnificații 
devenite verbale. Este plauzibil ca inițial omul să reacționeze la 
termeni verbali ca la orice alt semn recepționat figurativ, dar 
proprietățile termenilor si presiunea problemelor sintactice 
generate de gruparea sunetelor articulate, probleme care nu pot 
fi asimilate de codul figurativ, determină apariția si gruparea 
unor criterii şi reguli semantice specializate pentru prelucrări 
verbale, deci constituirea mecanismelor semantice capabile să 
realizeze construcţii semantice verbale. indiciul genezei codului 
verbal este furnizat de posibilitatea omului de a realiza propoziţii 
și agregate de propoziţii: Plin acest proces este implicat 
analizatorul acustic, care urmează să fie tot mai mult utilizat, pe 
măsură ce manifestările verbale se diversifică si se desprind de 
manifestările factuale. 

În concluzie, presupunând capacitatea de articulare a 
sunetelor ca o caracteristică apărută odată cu intrarea 
organismului în starea stabilă, deci odată cu capacitatea de a 
realiza si conştientizări figurative, putem înțelege de ce codul 
verbal se constituie totuși mai târziu. Decalajul între constituirea 
codului figurativ şi cea a codului verbal decurge din diferenţele 
dintre mesajele pe care omul le poate recepta prin analizatorii 


specifici ai celor două coduri. Analizatorul vizual poate de la 
început să introducă în reţelele neurocorticale o gamă amplă de 
informaţii despre ambianta; de la aspecte dimensionale și 
cromatice la diverse procese din ambianta si propria acțiune, în 
timp ce analizatorul acustic, în condiţiile în care omul nu dispune 
de codul verbal, poate recepta doar diverse zgomote, sunetele 
emise de diverse specii de păsări și animale, şipotul apei etc. 

Dacă luăm în considerare faptul că parametrii funcționali ai 
organismului rămân constanti de la o generaţie la alta, creșterea 
presiunii pentru constituirea codului verbal se datorează 
evoluției codului figurativ, genezei termenilor verbali, 
diversificării manifestărilor umane şi amplificării nevoilor 
funcționale de comunicare m şi între etnosisteme. Ipoteza 
ponderii mari a caracteristicilor codului figurativ în procesul 
constituirii codului verbal este testabilă; dacă este corectă ar 
trebui ca în orice etnosistem codul verbal inițial să conțină 
preponderent semnificații de proveniență figurativă si să se 
poată constata mari diferențe de la un etnosistem la altul privind 
momentul apariției mecanismelor semantice verbale şi 
caracteristicile funcționale ale acestora. 

8.2. Dependența semnificațiilor primelor construcții 
verbale de simboluri figurative 

Dacă din ansamblul termenilor verbali, cei ce desemnează 
constientizari figurative au ponderea cea mai mare iar codul 
figurativ oferă, prin conştientizările ce le realizează, „materia 
primă” pentru procesele semantice verbale, este plauzibil ca 
primele criterii şi reguli de semnificare verbală să se afle sub 
influența proceselor semantice preverbale. 

În orice etnosistem primele mecanisme semantice verbale, 
fiind dependente de imaginile-simbol furnizate de codul 
figurativ, realizează procese semantice verbale ce se situează în 
continuarea celor de natură figurativă, le preiau, le justifică, le 
nuanteaza iar eventualele modificări, se produc în acel cadru, pe 
acel fond. 

Codurile verbale, apărute prin constituirea unor criterii și 


reguli semantice capabile să realizeze procese semantice 
utilizând termenii generati în interiorul codului figurativ, este de 
presupus că initial vor folosi semnificaţii furnizate de codul 
figurativ, vor denumi verbal acele Imagini-simbol si procese 
semantice figurative pe care omul reuşeşte să le conștientizeze. 
De pildă, deoarece omul nu poate să perceapă verbal obiecte din 
ambianta (un copac, luna, un şarpe etc), ci imaginile lor 
constientizate ca simboluri generate de codul figurativ, codul 
verbal va acorda semnificaţii verbale nu unui copac concret, ci 
copacului ca simbol, nu imaginii soarelui, ci soarelui-simbol 
ş.a.m.d. 

În perioada constituirii codului verbal nu numai că omul 
receptează mesaje vizuale prelucrate de codul figurativ, dar 
procesele semantice verbale se pronunţă asupra unei ambiante 
umane condiționată de imagini-simboluri, chiar organizată în 
funcţie de procese semantice proverbale. În aceste condiţii 
presupunem că și procesele semantice verbale sunt condiţionate 
de caracteristicile funcționale ale codului figurativ. 

I Dependenţa de semnificaţiile figurative se manifestă şi în 
cazul prelucrărilor verbale ce au ca obiect activitatea omului. Mfn 
etapa preverbală, codul figurativ generează comportamentul 
ritualic iar modalitatea ritualică de realizare a activităţilor, fie că 
e vorba de manifestările de grup, fie de cele individuale, 
percepute de codul figurativ, deci conştientizate, este și ea sursa 
unor termeni ce desemnează imagini-simboluri care, cum am 
argumentat, sunt generati de comunicarea dintre oameni si de 
nevoi de coordonare a activităților de grup. Ritualurile, fiind 
coordonări gestico-vizuale reglate de simboluri, nu pot fi 
suficiente, iar termenii aparuti si utilizați în timpul conlucrării 
dintre oameni, pe măsură ce se diversifică, pot genera criterii și 
reguli semantice verbale care prelucrează imagini-simbol, 
rezultând semnificaţii 

8.3. Afirmarea dependenței omului de invizibil - 
caracteristică a primelor generații de semnificații derivate 
verbale 


Și codul verbal, odată conturate primele mecanisme 
semantice, devine capabil să genereze semnificații derivate. 
Posibilitatea constituirii semnificatiilor derivate verbale decurge 
din dezvoltarea capacității semantice verbale, dar și din existența 
semnificatiilor figurative conservate şi transmise îndeosebi prin 
ritualuri, obiecte și desene-simbol. 

Ij Codul figurati generând semnificații derivate ce afirmă 
existența unor entităţi, forțe sau procese în zone ce depășesc 
posibilitățile omului de receptare vizuală, pe care le consideră 
„ascunse” si capabile sa conditioneze obiectele şi procesele 
vizibile, să intre în relaţii cu ele, inclusiv sa fie influențate de om, 
iar codul verbal constituindu-se în procesul desemnării verbale a 
simbolurilor figurative, este de presupus că prima generaţie de 
semnificaţii derivate verbale afirmă existența unei zone a 
existenţei ce-i rămâne omului invizibilă si dependenţa omului sia 
evenimentelor din zona vizibilă de entități si procese ascunse 
omului. Presupusa relație de dependenţă are inevitabil caracter 
misterios, omul atribuie în continuare forțelor invizibile puteri 
superioare, adoptă fata de ele ceea ce Emil Durkheim si Mircea 
Eliade au numit atitudine sacră. 

Semnificațiile figurative - rămase implicite în ritualuri - nu 
sunt lesne traductibile în semnificații verbale. Este de presupus 
că procesele semantice derivate verbale ce încearcă să reproducă 
semnificaţiile ritualurilor - semnificaţii doar simbolizate in 
ritualuri - inevitabil le precizează. Încercând să expliciteze ceea 
ce in ritual era doar implicit si după reguli rămase necunoscute, 
procesele semantice derivate verbale nu pot să nu introducă 
modificări si nuantari. Așadar, semnificația verbală rezultată nu 
poate fi decât aproximativ similară semnificației figurative 
adoptată ca domeniu de referinţă. 

Nu este exclus ca în această primă etapă a mecanismelor 
semantice verbale empirice să se contureze și semnificații 
derivate care nu sunt încercări de redare verbală a 
semnificatiilor cuprinse în ritualuri; fiind produse însă de 
mecanisme semantice cu caracteristici dependente de 


semnificaţii figurative, ele nu pot să nu aibă caracteristici 
semantice similare semnificatiilor derivate ce traduc ritualuri. În 
acest caz, omul dispune de semnificaţii derivate mai diversificate, 
care cuprind numeroase afirmații incompatibile. Se creează astfel 
o situație semantică nouă pentru om și pentru comunitate. Omul 
este în situația de a recepta. si practica un ritual în varianta 
nonverbală sau într-o variantă ce conţine si expresii articulate 
dar el se poate raporta și la construcția semantică verbală ce îl 
„traduce” sau la altă semnificație verbală derivată. Este plauzibil 
ca construcţiile semantice verbale să fie asimilate si să 
înlocuiască treptat ritualurile; pe măsură ce intervin în reglarea 
acțiunii oamenilor, în organizarea comunităţilor, consecințele lor 
se amplifică. 

Dezvoltarea semnificatiilor derivate încă în primul stadiu 
al codului verbal este nu numai posibilă, ci si necesară functional. 
Dispunând şi de codul verbal, fie el doar în primul stadiu, omul isi 
extinde capacitatea actionala, inclusiv de comunicare; 
interogatiile şi nevoile funcționale se  diversifică încât 
semnificaţiile figurative (ritualurile) nu mai reușesc să fie 
sisteme de referință pentru tot mai multe procese pragmatice, 
deci pentru orientarea unei părți din manifestările practice. 
Construcţiile semantice verbale derivate sunt funcțional necesare 
deoarece devin semnificatii-cadru pentru instituiri teleologice. 
Putându-se raporta la noile semnificaţii derivate ca la modele 
explicative, evaluatoare si actionale, domeniile de acţiune ale 
proceselor pragmatice se diversifică iar posibilitățile semantice 
se lărgesc în fiecare domeniu. Cu cât noile semnificatii-cadru se 
referă la domenii mai cuprinzătoare şi care se consideră că 
condiționează puternic existența, cu cât ele afirmă posibilitatea 
omului de a influența evenimente, procese, starea diverselor 
entități vizibile sau invizibile, cu atât sunt folosite mai mult 
pentru a orienta procese semantice pragmatice, fie ele figurative 
sau verbale. Semnificatiile-cadru ce coexistă într-un etnosistem, 
indiferent care este domeniul lor de referință, decurgând din 
prelucrarea unor semnificații primare, de natură pragmatică, 


conţin inevitabil referiri la om, la raporturi genetice şi funcţionale 
dintre acele domenii și om, orientează omul spre anumite 
atitudini şi descurajează alte atitudini. 

Pe măsură ce noile semnificaţii derivate intervin în 
reglarea proceselor pragmatico-practice, ele determina noi 
situaţii contradictorii şi noi tipuri de insuccese, pun oamenii în 
situaţii care îi fac să conştientizeze coexistenta unor semnificaţii 
derivate diferite despre același domeniu existenţial. Cresc astfel 
presiunile semantice pentru a elabora construcţii semantice 
derivate, care să se pronunţe asupra raporturilor genetice și 
funcționale dintre om si ambianța sa în alte modalităţi. Noile 
semnificații nu pot fi nici ele corecte dar capacitatea semantică 
verbală se dezvoltă. 

La tendința semnalată se adaugă treptat o alta; pe măsură 
ce se dezvoltă mecanisme semantice verbale specializate pentru 
a regla raporturi ale omului cu existenţi abiotici, biotici, sociali şi 
semantici, se amplifică și necesitatea funcțională a unor 
construcții verbale care să se pronunţe asupra unor caracteristici 
şi procese din interiorul domeniilor menţionate. Mistica 
numerelor1 si concepţiile alchimistilor2 ilustrează această a 
doua tendință în evoluţia construcţiilor semantice derivate 
verbale; ambele sunt construcții verbale cu caracteristici diferite 
de cele din prima generaţie. 

Construcţiile verbale derivate empirice din a doua 
generație sunt produsul unor procese verbale mai puţin 
dependente de semnificaţii figurative, dar care încă presupun 
existența unor zone, entități sau forțe inaccesibile omului în 
varianta figurativă. Ele conţin într-o mai mare măsură procese 
semantice ce nu sunt preluări verbale ale semnificaţiilor 
figurative (cum sunt simbolurile sau metaforele); avem în vedere 
procese de tipul judecăților si rationamentelor, care pregătesc 
condiţiile pentru a se trece la constituirea mecanismelor 
semantice specializate în realizarea proceselor semantice 
derivate; acea etapă va inaugura seria construcțiilor semantice 
pe care le vom numi teoretice. 


8.4. Mitul - produs al primelor semnificaţii derivate 
verbale 

Schița primei generaţii de semnificații derivate verbale 
conține suficiente detalii pentru a ne întreba dacă putem 
identifica construcţii verbale cu astfel de proprietăţi în perioada 
timpurie a omenirii. Deoarece intenționăm să testăm 
corectitudinea modelului pe care îl expunem în acest volum 
adoptându-l ca sistem de referință pentru a interpreta datele 
disponibile despre evoluţia omului și a comunităţilor umane 
până la conturarea cunoașterii teoretice, acum ne limităm la 
câteva remarci. Vom aduce în discuţie principalele referiri pe 
care Mircea Eliade și Roland Barthes le fac cu privire la natura 
miturilor, le considerăm suficiente pentru a susține că prezența 
construcţiilor verbale cu proprietăţile atribuite miturilor în 
primul stadiu al conturării capacităţii verbale reprezintă un 
indiciu puternic al corectitudinii ipo 

1 Matila C. Ghyka, La philosophie et mystique du nombre. 

Payot, Paris, 1971. 

2 De pildă, Mircea Eliade, Forgeron et Alchimistes, 
Flammarion, Paris, 1977; Claude Levi-Strauss, Gândirea sălbatică. 

Editura Științifică, Bucuresti, 1970, tezei noastre 
referitoare la proprietățile primei generaţii de semnificații 
derivate verbale. 

În interpretarea lui Mircea Eliade mitul este o „realitate 
spirituală” prin care omul se raportează la o existență 
considerată sacră, ne-naturală, misterioasă, despre care nu poate 
avea decât anumite revelatii3. Analizând conţinutul unor mituri 
preluate din comunităţi în care erau încă funcționale, Mircea 
Eliade semnalează aspecte care, interpretate în contextul 
modelului expus, atestă implicarea unor semnificaţii ce nu pot fi 
decât produse de procese semantice figurative, înainte de 
construirea codului verbal. Se semnalează deci că semnificația 
figurativă nu numai că intervine în orice mit dar îl precede. Sunt 
numeroase datele cuprinse în opera lui Mircea Eliade din care 
rezultă că miturile popoarelor arhaice sunt narări ce redau 


aspecte caracteristice ale ritualurilor funcționale în momentul 
constituirii capacităţii verbale, ritualuri ce simbolizează procese 
semantice cognitive de natură figurativă. De pildă, M. Eliade 
remarcă: 

„.„„ având cunoştinţă de mit, cunoaştem «originea» - 
lucrurilor şi astfel ajungem să le dominăm și să le manipulăm 
după bunul nostru plac; nu este vorba de o cunoaștere 
«exterioară» -, abstractă, ci de o cunoaștere pe care o trăim în 
chip ritual, narând mitul în cursul unei ceremonii, fie efectuând 
ritualul căruia el îi serveşte drept justificare” 4. 

Faptul că omul nu se îndoiește că narând un mit poate 
obține efecte similare cu cele atribuite ritualurilor este un indiciu 
că mecanismele semantice verbale sunt încă dependente de cele 
figurative, nu sunt în măsură să distingă natura diferită a 
manifestărilor verbale în raport cu cele figurative şi a ambelor în 
raport cu cele factuale. Lucrarea citată, ca de altfel si alte lucrări 
care analizează mituri ale comunităţilor arhaice, dezvăluie că 
miturile narează o succesiune de evenimente care au avut loc 
într-un trecut îndepărtat și fabulos ca și cum ar fi fost văzute5, 
dar că ele nu sunt simple descrieri, ci conţin evaluări și explicaţii 
de tip figurativ, indică moduri de acțiune concepute cu mijloace 
semantice specifice codului figurativ. Mircea Eliade semnalează 
această situație semantică când afirmă: 

„... Miturile descriu nu numai originea lumii, a animalelor, a 
plantelor si a omului, ci si toate evenimentele primordiale în 
urma cărora omul a devenit ceea ce este azi, adică o ființă 
muritoare, sexuată, organizată în societăți, nevoită să muncească 
şi muncind potrivit anumitor reguli” 6. 


3 Mircea Eliade, The Sacred and the Profane, New York, 
Harcourt, 1959. 

Mircea Eliade, Aspecte ale mitului, Editura Univers, 
Bucureşti, 1978, p. 19. 

5 Ibidem, p. 11. 


Analizele efectuate de M. Eliade nu lasă niciun dubiu cu 
privire la funcţiile ritualurilor și miturilor în procesualitatea 
socială; ritualul şi mitul, raporturile genetice dintre mit si ritual 
nu reprezintă accidente semantice 7. 

Distinctiile pe care le întâlnim la M. Eliade între mit si 
semnificaţiile pe care el le narează sunt nuantate de Roland 
Barthes, care le dă și o interpretare semiologică, adoptând cadrul 
de referință conturat de Saussure. Pentru R. Barthes mitul este 
un sistem semiologic, în el regăsindu-se schema tridimensională 
- semnificant, semnificat, semn -, dar el este un sistem 
semiologic secund. 

„Mitul este un sistem particular prin aceea că el se edifică 
plecând de la un lanţ semiologic care îl precede: este un sistem 
semiologic secund” 8. 

Cum explică R. Barthes relaţia dintre sistemul primar si 
mit? În raport cu mitul, construcţia semiotică de care depinde 
este un ansamblu de semne perceput ca un semn global, ca 
termenul final al unui lant semiologic. Acest termen final este cel 
ce va deveni primul termen sau termen parţial al noului sistem, 
amplificat, pe care mitul îl edifică. Totul se desfăşoară ca și cum 
mitul extrage sistemul formal al semnificatiilor prime. R. Barthes 
consideră această translare esenţială pentru înţelegerea mitului. 

„În mit există două sisteme semiologice...; un sistem 
lingvistic, limbajul (sau modalitățile de reprezentare care îi sunt 
asimilate), pe care îl numesc limbaj-obiect pentru că el este 
limbajul de care mitul se foloseşte pentru a construi propriul său 
sistem; mitul însuși, pe care îl numesc metalimbaj pentru că este 
un limbaj secund, în care se vorbește de primul” 9. 

6 Ibidem, p. 12. 

7 Concludente sunt si datele furnizate de Edwart Tylor, 
Primitive Culture, 1881; E. Levi, Histoire de la Magie, Paris, 1892; 

S. Hooke (ed.), Myth and Ritual, Oxford, 1935. 

8 Roland Barthes, Mythologies, Editions du Seuil, Paris, 
1957, p. 199. 


Roland Barthes se pronunță și asupra naturii 
limbajului-obiect si, desi nu limitează analiza la gândirea mitică 
arhaică, argumentează că el conține diverse reprezentări în care 
se folosesc anumite genuri de imagini pentru a simboliza 
anumite semnificatii10. 

Analiza la care R. Barthes supune mitul conține numeroase 
aspecte care ar putea fi invocate în continuare pentru a susține 
compatibilitatea construcţiilor noastre explicative, dar aspectele 
deja menționate sunt suficiente. Mitul ca „sistem semiologic 
secund” este o construcție semantică derivată verbală iar 
limbajul primar de care mitul se foloseşte este cel figurativ. În 
ceea ce R. Barthes numește ansamblu de semne perceput ca un 
semn global, care devine termen prim al noului sistem semiologic 
- al mitului -, recunoaștem semnificaţiile derivate figurativ ce 
sunt concretizate într-un ritual. Dezvăluind factorii ce determină 
decalajul inevitabil între constituirea codului figurativ și 
constituirea codului verbal şi proprietăţi ale codului figurativ ce 
fac inevitabile presupunerile despre o zonă invizibilă, căreia i se 
atribuie însuşiri misterioase, modelul nostru explică 
anterioritatea unui sistem semiologic care nu e de natură verbală 
şi centrarea inevitabilă a codului verbal, imediat după 
constituirea sa, asupra semnificațiilor ce domină deja 
comportamentul omului. Presupunerea că mitul extrage doar 
sistemul formal al semnificației prime devine de înțeles dacă 
luăm în considerare dificultățile semnalate referitoare la 
traducerea cu mijloace verbale a unei semnificații figurative, dar 
expresia trebuie amendată deoarece modelul dezvăluie un 
proces mai complex, în care proprietățile mecanismelor 
semantice verbale ce construiesc treptat mitul exercită influențe 
pe mai multe planuri asupra produsului lor. 

Schița pe care o testăm nu numai că nu e infirmată de 
studiile pe care Mircea Eliade si Roland Barthes le consacră 
miturilor dar conține explicații care nuanteaza sau modifică 
explicații date până în prezent genezei miturilor. Ele pot fi 
adoptate ca ipoteză de lucru de către cei ce studiază apariția 


fenomenului religios în diferite 

9 Ibidem, p. 201. 

10 R. Barthes, Op. cit., p. 195. 

comunități umane. Avem în vedere, de pildă, afirmaţiile 
privitoare la factorii ce determină marea diversitate a variantelor 
în care se construiesc răspunsuri figurative la probleme ce-i apar 
omului primitiv ca vitale; apariţia codului verbal și a mitului ca o 
consecință a amplelor influențe funcţionale și structurale 
exercitate de evoluția capacităţii semantice figurative in 
grupurile umane; mitul ca reconstrucție a unei semnificații 
derivate figurative care, fiind obiectivată în simboluri relatate 
prin ritualuri, nu poate fi decât intuită, tradusă și redată cu 
mijloace semantice specifice codului verbal, deci de altă natură; 
stadiul inevitabil precritic al capacităţii semantice verbale ce 
elaborează mituri, atitudinea de acceptare necondiționată a 
dependenţei omului de presupuse entităţi și forte invizibile, deci 
de semnificaţii de natură figurativă. 

Specialistul sesizează de asemenea că schița pe care am 
expus-o, confirmând un tip de interpretare a naturii și 
posibilității mitului, pune în discuţie corectitudinea celorlalte 
tipuri, de pildă a celor funcționaliste (Malinowski), simboliste 
(Frazer, Freud, Jung) sau structuraliste (Claude Lévi-Strauss). 

Raman desigur deschise numeroase aspecte problematice 
privitoare la caracteristicile si evoluția miturilor, îndeosebi cele 
referitoare la presupusa perenitate a conduitei mitice, la 
coexistenta ei cu cea generată de gândirea filosofică şi ştiinţifică, 
dar sperăm ca ele să fie elucidate pe măsură ce se va aprofunda 
problematica funcționării şi evoluţiei codului figurativ şi cea a 
evoluției raporturilor dintre codul figurativ si cel verbal. 

CAPITOLUL 9 

PRINCIPALELE EVOLUȚII ALE CODULUI VERBAL 

„Caracterul cel mai frapant al limbii egiptene este realismul 
ei concret, preocuparea ei fată de obiectele exterioare și 
fenomenele externe, neglijând acele distincţii subiective care 
joacă un rol proeminent în limbile moderne si chiar în cele 


clasice. Subtilitati de gândire ca «poate» -, «trebuie» -, «se 
cuvine», «cu greu» ca şi abstractiuni precum «cauza», «motiv», 
«datorie» aparțin unui stadiu ulterior de dezvoltare lingvistică”. 

A. H. GARDINER, Egyptian Grammar tendința limbii 
egiptene spre concret este o caracteristică generală a limbilor 
popoarelor aflate pe o treaptă mai timpurie de evoluţie”. 

CONSTANTIN DANIEL, Cultura spirituală a Egiptului antic t 
Codurile verbale fiind complexitati organizate care se dezvoltă 
prin reorganizări succesive - ipoteză adoptată în prima etapă a 
investigațiilor - după identificarea unei explicaţii posibile a 
genezei codului verbal ne-am pus problema descoperirii unor noi 
variabile conditionante, stadii si modalități de transformare a 
mecanismelor semantice verbale. Studiile au sugerat noi ipoteze 
privind procesele de diferenţiere şi reorganizare a mecanismelor 
semantice verbale și au confirmat dependenţa evoluţiei codului 
verbal, atât de mediul său, pe măsură ce el îl poate recepta mai 
nuantat, cât si de propriile procese si de produsele lor semantice. 

9.1.  Conturarea mecanismelor semantice verbale 
constatatoare, evaluatoare şi rezolvatoare 

Deoarece omul se confruntă îndeosebi cu probleme 
existențiale generate de nevoi ale organismului si de convietuirea 
în grupuri organizate, primele mecanisme semantice verbale 
cognitive ce se conturează preiau și dezvoltă capacitatea codului 
figurativ de a realiza instituiri teleologice; ele se implică deci în 
orientarea acelor manifestări ale omului care se includ în sfera 
practicii. Dependenţa la care ne referim este atestată de 
numeroși cercetători ai popoarelor primitive când semnalează 
capacitatea limbilor primitive de a reda îndeosebi procese, 
obiecte si acțiuni, acele caracteristici ale acestora în variante 
dependente de simţurile omului. 

Conturându-se sub presiunea creşterii numărului 
articulărilor sonore ce denumesc semnificaţii figurative cognitive 
produse de procese pragmatice identificatoare, evaluatoare sau 
rezolvatoare si a nevoilor funcționale ale omului, primele 
mecanisme semantice verbale nu pot să nu se specializeze în 


acelaşi mod. Spre aceeaşi concluzie converg şi analizele privind 
posibilităţile funcţionale inițiale ale codului verbal. Ele au 
dezvăluit că dacă ulterior codul verbal se poate implica în 
reglarea manifestărilor omului atât în conexiune cu codul 
figurativ, cât şi în mod autonom, în primul stadiu prima variantă 
este mai frecventă din trei considerente: 

codul figurativ, folosind analizatorul vizual, are acces la 
mai multe informaţii despre mediul omului decât codul verbal, 
căruia analizatorul auditiv îi poate furniza mult mai puţine 
mesaje si, ca urmare, este cel care identifică situatii-problema si, 
pe parcursul realizării proceselor semantice, generează 
probleme semantice a căror soluționare presupune intervenţia 
codului verbal; 

— V) codul verbal constituindu-se sub presiunea 
proceselor semantice figurative, inițial nu dispune de suficiente 
mecanisme semantice pentru a realiza autonom ansamblul 
proceselor semantice de care depinde orientarea manifestărilor 
omului într-o situaţie existențială; 

— Componenta  biotică a omului generează 
situatii-problema care, având în vedere localizarea 
spatio-temporala inevitabilă a organismului, în majoritatea 
cazurilor nu pot fi soluționate fără contribuţia codului figurativ. 

Se observă că ultimul argument este suficient pentru a 
susține că nu numai în primul stadiu codul verbal trebuie să 
ghideze manifestările omului de natură practică în colaborare cu 
codul figurativ; procesele semantice verbale pragmatice se pot 
dovedi suficiente doar în cazul în care se pot ignora conditionarii 
spațiale, de pildă când relaţiile practice ale omului se pot reduce 
la cele verbale (în practica om-om, om-institutii sociale, om-grup 
uman). 

Dacă dependenţa primelor procese semantice verbale 
pragmatice de cele figurative este reală, conchidem că şi codul 
verbal isi dezvoltă inevitabil mecanisme semantice specializate 
pentru a realiza procese cognitive identificatoare, evaluatoare și 
rezolvatoare; în caz contrar nu ar fi posibilă conlucrarea lor. 


Dar şi în cazul proceselor pragmatice verbale care s-ar 
desfășura autonom, finalitatea lor - aflarea unei soluţii la o 
situație problematică  - presupune procese cognitive 
rezolvatoare iar ele, la rândul lor, implică procese constatatoare 
şi evaluatoare. În orice situaţie aflarea modalităţii pertinente de 
conduită este dependentă atât de informaţii despre proprietăţile 
contextului cât si de evaluări ale naturii raporturilor dintre 
entități şi ale consecinţelor lor; cum am semnalat deja, 
caracteristicile existenţei sunt cele care fac ca reglarea semantică 
a manifestărilor omului să presupună procese constatatoare, 
evaluatoare si rezolvatoare. Reglarea semantică depășește 
performanțele reglării biotice - căreia îi este specifică reacția 
standardizată la o gamă restrânsă de situaţii - deoarece codurile 
psihice au posibilitatea să-și elaboreze cele trei genuri de 
mecanisme semantice, prin intermediul cărora spaţiul de acțiune 
al omului se lărgește, practica propriu-zisă este precedată de 
instituiri teleologice iar efectele ei, receptate, pot induce 
modificări în codurile psihice. În fluxul cunoaşterii evaluările pot 
să preceadă și să orienteze procese descriptive, ultimele se 
intercalează în fluxul cunoașterii pragmatice pentru a furniza 
informaţii în funcţie de necesitățile proceselor evaluatoare si 
rezolvatoare; instituirile sunt rezultante ale unor procese prin 
care se precizează ce-i de făcut şi cum se poate proceda; în 
sfârșit, cunoașterea include tatonări, ipoteze, utilizarea unor 
informaţii memorate, inclusiv a semnificatiilor derivate, fie ele 
figurative sau verbale. 

9.2. Dezvoltarea mecanismelor cognitive verbale sub 
presiunea efectelor practicii 

Primele procese semantice verbale sunt, cum am semnalat 
anterior, nu numai influentate de codul figurativ, ci si integrate 
functional fn procese semantice figurative ce reglează 
manifestările omului. Conlucrarea dintre cele două coduri psihice 
presupune transferuri de semnificaţii de la un cod la altul și, ca 
urmare, traductori. Este plauzibil ca termenii ce se constituie 
denumind semnificaţii figurative să funcționeze ca primi 


traductori în ambele sensuri; preocuparea de a găsi anumite 
reprezentări pentru diverse semnificaţii verbale - prezentă 
inclusiv în cazul cunoașterii științifice - indică posibilitatea de a 
se constitui traductori de-a lungul întregii evoluţii a codului 
verbal, prin transferuri de semnificaţii între cele două coduri în 
ambele sensuri. 

Manifestările omului și efectele lor sunt sursa principală a 
presiunilor ce determină transformări în primele mecanisme 
semantice verbale. Modificările se produc iniţial în mecanisme 
semantice primare dar când se întrunesc anumite condiţii, sub 
presiunea situaţiilor tot mai complexe în care procesele 
semantice îl pun pe om și pe care codurile psihice le pot recepta 
tot mai bine, procesele semantice primare generează nivelul 
secundar al codului verbal. 

Schema 3 indică fluxuri ce pot interveni pentru 
ameliorarea capacităţii cognitive primare. Procesele semantice 
care compară efectele cu proiectul semantic sunt realizate de 
mecanisme semantice primare, ele preced constientizarile și pot 
determina atât apariția unor noi criterii și reguli semantice în 
primul nivel al codului verbal cât și apariţia unor termeni verbali 
pentru a denumi rezultate ale noilor procese semantice. 
Consecința inevitabilă a proceselor de genul celor presupuse este 
creşterea ponderii proceselor verbale în raport cu cele figurative. 
Procesele verbale generează semnificaţii diferite de cele generate 
anterior de codul figurativ făcând posibilă reducerea 
dependenţei semantice de semnificaţiile figurative. Ele nu conduc 
doar la ameliorări ale performanţelor, ci și la diversificarea 
competenţelor deoarece modificările ce au loc în codurile verbale 
nu pot să nu difere de la un om la altul, fiecare aflându-se într-o 
altă situaţie existenţială. 

În cursul proceselor semantice primare implicate în 
reglarea manifestărilor practice se conturează însă și criterii şi 
reguli semantice care pot fi constientizate și, ca urmare, utilizate 
apoi deliberat, generând ceea ce am denumit nivelul secundar al 
codului verbal. Noua capacitate semantică este consecința 


efectelor formatoare ale acțiunilor omului, ale presiunilor pe care 
transformările declanșate în ambianta le exercită asupra 
codurilor psihice. Capacitatea semantică a omului intră acum 
într-un nou stadiu deoarece devine posibilă activitatea semantică 
prin care omul începe să-și proiecteze conștient acțiunile, nevoi 
umăr. 

situații existenţiale 


receptori ai >! 


procese organismului ] 
cognitive 


figur Im 


perceperea acțiunii ca reușita perceperea unor diferenţe 
„între efectele obținute și cele scontate conservarea instituintor 
teleologice şi a schemetar de acțiune 

| 


presiuni pentru modificarea mecanismelor semantice 
nivelul secundar al codul)! verbal 

Schema 3 

obiectivele si modalitățile de manifestare, să urmărească 
deliberat eficacitatea proiectului, să introducă deliberat corectii. 
Desigur, semnalăm o evoluție complexă ale cărei caracteristici 
urmează a fi analizate în detaliu. 

9.3. Rolul proceselor semantice derivate în dezvoltarea 
cunoaşterii empirice verbale 

Am semnalat deja posibilitatea realizării semnificatiilor 


derivate verbale şi unele din caracteristicile lor în stadiul inițial 
al codului verbal (8.3 si 8.4). Modalitatile în care semnificaţiile 
derivate sunt produse şi posibilitatea funcționării lor ca 
semnificatii-cadru în procesele semantice verbale si figurative 
sunt indicii ale implicării lor în evoluţia codurilor psihice. 

Semnificațiile verbale derivate, obiectivate, introduc 
treptat în procesele semantice verbale termeni care presupun 
generalizări, abstractizări, comparații. Pe măsură ce mecanismele 
semantice verbale se diversifică, procesele semantice derivate se 
pot referi la aspecte tot mai numeroase, pot pune în relaţie 
semnificații de o mare diversitate si, ca urmare, pot genera 
semnificaţii care nu ar putea fi produsul unor procese semantice 
pragmatice. Spre deosebire de semnificaţiile derivate figurative, 
cele verbale, putând fi obiectivate şi exteriorizate verbal, au 
efecte mult mai ample; devenind obiecte ale comunicării, omul 
putând să se raporteze deliberat la ele şi să descopere marea lor 
diversitate, inevitabil sunt surse ale unor evoluţii semantice. 
Aspectele menţionate fac plauzibilă ipoteza: în cazul codului 
verbal primele semnificaţii derivate, obiectivate, pot constitui 
sisteme de referință pentru apariţia altor semnificații derivate, 
semnificaţii care, în raport cu cele anterioare, au altă sferă de 
cuprindere şi alt grad de corectitudine. 

Dacă ipoteza e corectă, evoluția cunoașterii empirice e 
marcată de mai multe generaţii de semnificatii-cadru care se 
specializează treptat în funcţie de domeniile existenţiale la care 
omul se poate raporta; fiecare generație ar trebui să determine 
alt stadiu al cunoașterii pragmatice, caracterizat prin noi 
caracteristici ale sferei instituirilor teleologice, noi modalități de 
proiectare şi realizare a manifestărilor practice, noi posibilităţi de 
coordonare a acţiunii oamenilor și, ca urmare, performanţe 
practice diferite de cele anterioare. Așadar, ipoteza este 
falsificabilă. 

9.4. Posibilităţi evolutive deschise de apariția unor 
modalități de conservare a semnificatiilor 

Amplificarea treptată a capacităţii semantice are ca urmare 


diversificarea si creşterea gradului de complexitate al produselor 
proceselor semantice, complică inevitabil conservarea, utilizarea 
şi comunicarea semnificatiilor. De pildă, cercetătorii semnalează 
că pictogramele şi ideogramele au fost precedate de încercări de 
a reda semnificații prin desene și picturi, dar cum ele nu pot 
obiectiva informaţii mai complexe, omul nu putea să nu caute 
alte soluţii. Preocuparea de a consemna semnificaţii este o 
consecință atât a capacităţii de a memora cat si a procesualitatii 
la care omul participă; cu cât situaţiile cu care omul se confruntă 
sunt mai dinamice şi mai diversificate, iar codul semantic este 
mai dezvoltat, asupra mecanismelor semantice se exercită 
presiuni pentru a lua în considerare semnificații anterioare. 
Situaţia la care ne referim poate să apară încă înainte de 
constituirea codului verbal dar se accentuează pe măsură ce 
procesele semantice verbale se complică. Indiciul suficient al 
corectitudinii acestei supozitii este furnizat de faptul că 
alfabetele, ca modalități de transmitere a cuvintelor si sunetelor 
articulate, sunt precedate de ideograme, ca modalități de 
transmitere a ,ideilor’, (care pot fi nu doar verbale, ci şi 
figurative), iar ultimele de pictograme, ca modalități de 
transmitere a imaginilor. Cum observă Luc Benoist, pictogramele 
şi ideogramele „sunt independente de limba vorbită” 2, ele 
reprezintă un „limbaj vizual”. Distincția menţionată o întâlnim si 
la cercetătorii care, analizând geneza scrisului, au distins între 
ideograme - care desemnează semnificații figurative - şi 
fonograme - semne folosite pentru a desemna pronuntii3. 

Spre deosebire de codul figurativ, codul verbal are 
posibilitatea de a constientiza, exterioriza si obiectiva atât 
procese semantice cât şi produse ale acestora. Și codul figurativ, 
prin desen sau prin prelucrarea unor materiale poate reda 
anumite semnificații dar obiectivarea semnificatiilor figurative 
este un proces dificil, el surprinde nu 

1 Constantin Daniel, Cultura spirituală în Egiptul ontic, 
Editura Cartea Românească, București, 1985. 

2 Luc Benoist, Signes, symboles et mythes, P.U.F., Paris. 


1975, p. 102. 

3 Constantin Daniel, Op. cit., p. 48. 

mai starea finală a semnificației si numai în măsura în care 
mina, uneltele şi materialele utilizate nu o afectează (alterează). 
Exprimarea semnificației verbale nu întâmpină dificultăți 
similare, iar problema modalităţii de conservare, de obiectivizare 
a proceselor semantice si semnificatiilor verbale constientizate 
generează căutări care conduc la elaborarea unor variante de 
scriere diferite de cele concepute pentru a obiectiva semnificații 
figurative. 

Cu cât omul se manifestă mai mult verbal, cu cât el 
realizează semnificaţii verbale mai diversificate și mai complexe, 
a căror exteriorizare se concretizează în secvenţe verbale mai 
lungi și cu o structură mai complexă, cu atât refolosirea cât şi 
comunicarea entităților verbale ridică probleme mai complicate, 
a căror soluție nu poate să constea decât în conceperea unor 
modalități specifice de conservare şi comunicare a semnificatiilor 
verbale. Memoria internă având posibilităţi limitate, elaborarea 
unor semne prin care omul să-şi amplifice capacitatea de 
memorare devine o necesitate funcțională. Memorând 
semnificaţiile semnelor şi reguli de utilizare a acestora, cum 
confirmă istoria scrisului, 4 omul își extinde nu numai 
capacitatea de conservare a semnificatiilor, ci si posibilităţile de a 
le utiliza, chiar de a le supune la noi procese semantice. Așadar, 
generarea unor modalități de consemnare a semnificatiilor 
verbale pune omul într-o nouă situație. De pildă, scrierea 
alfabetică reprezintă o ocupaţie care exercită presiuni asupra 
mecanismelor primare verbale pentru a genera criterii şi reguli 
semantice capabile să regleze raționamente. Dar consemnarea 
semnificatiilor verbale, în măsura în care codul verbal 
interacționează cu cel figurativ, dezvoltă și capacitatea semantică 
figurativă încât ea poate treptat să obiectiveze semnificaţii, nu 
doar să regleze manifestările omului. Când omul pictează pentru 
a exprima şi conserva o semnificaţie, o „imagine” pe care o 
consideră, să zicem frumoasă, codul său semantic se află într-un 


nou stadiu funcţional, superior în raport cu cel în care omul 
pictează într-un lăcaș al mortului convins că astfel îi asigură cele 
necesare în noua lui existenţă sau îl îmbunează, pentru a veghea 
la bunăstarea urmașilor. 

Consemnând ceea ce „vede', ceea ce se întreprinde în 
funcție de procese semantice figurativ-verbale sau doar 
figurative, omul creează condiţii noi pentru funcţionarea 
codurilor sale psihice. 

4 James G. Février, Histoire de lescriture, Paris, Payot, 
1959. 

Este plauzibil ca dezvoltarea tehnicilor de conservare a 
semnificatiilor să aibă trei tipuri de consecinţe asupra codurilor 
psihice; 1) ameliorarea capacităţii lor funcționale; 2) creşterea 
autonomiei lor; 3) apariția unor noi posibilități de conlucrare 
între ele, pe măsură ce primele două consecinţe se amplifică. 
Plauzibilitatea consecinţelor enunțate decurge din faptul că prin 
conservarea semnificatiilor omul devine capabil nu doar să le 
refoloseasca; este lesne de intuit presiunea „scrisului” și picturii 
asupra „gândirii” pentru a o face mai coerentă, posibilitatea de 
raportare la o imagine sau la un text, indiferent în ce variantă, 
făcând posibilă examinarea critică a „gândului” anterior sau a 
„expresiei” lui. În felul acesta mecanismele semantice își 
ameliorează criteriile şi regulile funcționale, generează noi 
modalități de exprimare. 

Obiectivarea prin scris a unor procese semantice constituie 
sursa unor vaste posibilități de dezvoltare a capacităţii cognitive 
verbale. Pe această cale devin posibile procesele semantice 
secundare, deliberate și, ulterior, raportarea critică la ele, 
încercarea de a controla si ameliora semnificaţiile elaborate 
înainte de a le utiliza pentru a regla diverse acțiuni ale omului. În 
același timp, obiectivarea semnificatiilor verbale deschide un nou 
con de posibilități comunicării interumane şi, pe această cale, 
conlucrării în realizarea şi verificarea unor procese semantice si 
în înfăptuirea instituirilor teleologice; consecința majoră, desi nu 
imediată, a acestor posibilități este apariția mecanismelor 


semantice capabile să realizeze performanţe teoretice si a unor 
generații de mecanisme semantice empirice capabile să utilizeze 
deliberat teorii ştiinţifice în proiectarea instituirilor teleologice. 

9.5. Autonomizarea proceselor semantice imaginare și 
generarea spaţiilor posibilului semantic 

Pe măsură ce se constituie, codul verbal este tot mai mult 
implicat în reglarea manifestărilor omului, inclusiv a celor ce 
decurg din ritualuri dezvoltate sub influența 
semnificatiilor-cadru figurative. În acest fel se dezvoltă capacităţi 
semantice verbale diversificate iar în memorii se acumulează 
numeroase semnificații încât procesele semantice derivate pot 
avea finalitati diferite. Astfel, devin posibile semnificaţii derivate 
care nu au corespondent în domeniul existenţial al omului, care 
utilizează anumite semnificații disponibile pentru a genera 
semnificaţii noi. Numim creații imaginare aceste procese 
semantice empirice; semnificaţiile empirice rezultate au 
caracteristici diferite de cele ale semnificatiilor pragmatice si, 
treptat, generează un domeniu semantic distinct în antroposferă. 
Recunoastem creaţiile imaginare în obiectele de artă ca si în 
creaţia literară dar - cum vom argumenta ulterior - procesele 
semantice imaginare, singure, nu pot explica posibilitatea 
creațiilor artistice; în realizarea lor sunt implicate și procese de 
alt tip, estetice, pe care Io vom analiza în 9.6”. 

Fiind produsul unor mecanisme semantice ce reglează și 
relaţiile omului cu contextul său, obiectele imaginare au 
numeroase însuşiri similare construcţiilor semantice care se 
referă la aspecte din contextul existențial al omului (de pildă, 
cuprind procese de genul celor pe care le-am numit 
identificatoare, evaluatoare si rezolvatoare), dar obiectul 
prelucrării nefiind un mesaj din ambianța omului, finalitatea lor 
nu poate fi o instituire teleologică. Specificul procesualitatii 
semantice imaginare este redat sugestiv de H. Delacroix într-o 
lucrare în care se pronunţă asupra „psihologiei artei”. lată un text 
în care autorul opune cele două variante de realizare a 
proceselor semantice empirice. 


„Arta înlocuieşte percepţia utilitară cu percepţia vizionară 
a vieţii lucrurilor. 

Percepția utilitară este acțiunea și cunoașterea, viata 
practică, lumea perceptiilor - semne pe care le depasim fără a ne 
opri la ele, căci ele nu constituie decât un mijloc pentru acțiune și 
cunoaștere... arta este lumea ca realitate concretă, integrală a 
spiritului în capacitatea lui pură de a percepe si de a acționa”.2 

Ceea ce Delacroix numește „capacitate pură a spiritului de 
a percepe și de a acționa” sau „percepţie vizionară a vieţii 
lucrurilor”, reprezintă de fapt referiri la procese complexe de 
explorare pe care codurile psihice le întreprind în propriul lor 
spațiu semantic, explorare posibilă ca urmare a proprietăţilor 
mecanismelor semantice, a semnificatiilor conservate în 
memoriile interne, a colaborării dintre codurile psihice ce se 
dezvoltă în reţelele neurocorticale ale omului. 

* în acest volum, urmărind consecvent să dezvăluim doar 
caracteristici ale evoluţiei cunoașterii, nu analizăm raporturile 
dintre creația imaginara şi procesele estetice dar această 
problematică va face obiectul altei lucrări, elucidarea naturii și 
posibilităţii artei fiind o condiţie indispensabilă a înţelegerii 
evoluţiei antroposferei și a omului-în-antroposferă. 

Orice cod psihic are competenţe semantice care se pot 
manifesta nu numai pentru a regla relaţiile omului cu mediul său, 
ci şi pentru a produce entități semantice imaginare. 

Explorările în spaţiul semantic pot fi declanșate și 
orientate de stimuli aflați în mediul omului sau în interiorul său. 
O pondere mare ar trebui să aibă anumite caracteristici si 
rezultate ale proceselor semantice empirice; evaluările si 
proiectele semantice empirice, îndeosebi prin efectele lor în zona 
practicii, stimulează procese semantice ce construiesc în spaţiul 
semantic alte situaţii decât cele cu care omul se confruntă, pe 


2 H. Delacroix, Psihologia artei, Editura Meridiane, Bucuresti, 
1983, p. 58. 


care le consideră posibile, dezirabile sau indezirabile. Astfel de 
construcții semantice sunt dirijate de anumite caracteristici ale 
mecanismelor semantice prin intermediul conștientizării unor 
aspirații, idealuri etc, ca şi a unor inspiratii. 

Deşi semnificațiile construite în spaţiul posibilului 
semantic nu se referă la aspecte existenţiale, inițial codurile 
semantice nu pot să distingă natura diferită a celor două clase de 
semnificaţii şi, ca urmare, le realizează indistinct și le acordă 
același statut. Considerăm miturile o ilustrare a îmbinării 
proceselor semantice pragmatice şi imaginare în varianta 
menționată. Credinţa în realitatea miturilor6, utilizarea lor 
necritică pentru a regla relaţiile dintre oameni atestă 
incapacitatea codului verbal de a separa într-o primă perioadă 
cele două finalitati semantice atât în procesul construirii lor, cât 
şi în cel al receptării. Și atitudinea copiilor față de basme, 
perceperea povestirilor într-o primă perioadă a copilăriei ca 
situaţii reale reprezintă un indiciu al corectitudinii ipotezei 
enunțate. 

Pentru a distinge natura diferită a proceselor semantice 
pragmatice şi imaginare, codul verbal trebuie să dispună de 
criterii şi reguli semantice specializate, care 

6 Sunt concludente analizele efectuate de Mircea Eliade în 
Mithus, Dreams and Misteries (1J960), şi în Mith and Reality, 
(1964) şi de James Thrower în The Alternative Tradition (1980). 

nu se pot constitui însă decât sub presiunea problemelor 
pe care le generează utilizarea neadecvată a celor două variante 
de semnificaţii empirice. Așadar, disfunctiile provocate în zona 
practicii de conştientizarea confuză a naturii celor două clase de 
semnificaţii, de considerarea lor ca referiri la procese și 
evenimente reale, exercită presiuni pentru a se constitui 
mecanisme semantice care să poată distinge semnificaţiile prin 
care omul se raportează la ambianța sa - vom spune, la domeniul 
realului - de cele care rezultă din folosirea capacității semantice 
pentru a crea semnificații ce nu au corespondent în mediul 
omului. Dacă ipoteza privind principiile ce guvernează evoluţia 


codurilor psihice este corectă, trebuie ca omul să se raporteze de 
mai multe ori la astfel de situaţii și să se afle sub presiunea lor 
pentru a se constitui criterii si reguli semantice prin care el 
devine capabil să sesizeze aspecte ce le sunt specifice. 

Cât timp codurile semantice nu se pot raporta critic la 
semnificaţii, omul nu are posibilitatea să distingă între posibilul 
ontic şi posibilul semantic, el consideră reale semnificaţiile 
pragmatice  constatatoare şi evaluatoare, realizabile 
semnificaţiile pragmatice  rezolvatoare şi  ontic posibile 
semnificaţiile imaginare. Deoarece semnificaţiile imaginare 
aparțin posibilului semantic dar nu în mod cert si posibilului ontic, 
astfel de evaluări pot fi surse ale unor atitudini generatoare de 
disfuncţii sociale. Semnificațiile imaginare, evaluate, pot fi 
considerate realizabile, deziderabile sau indezirabile, pot stimula 
pe această cale anumite manifestări sociale; în măsura în care 
semnificaţiile imaginare nu aparţin posibilului ontic, influenţele 
lor pot genera conflicte sociale. 

Când ne referim la perceperea naturii diferite a proceselor 
semantice pragmatice și a celor imaginare, a produselor celor 
două clase de procese semantice empirice, avem în vedere doar 
conştientizarea faptului că nu au același referential si, ca urmare, 
nu pot avea aceeași utilitate; descifrarea caracteristicilor celor 
două genuri de procese semantice empirice rămâne o problemă 
deschisă, care urmează a fi abordată ca problemă a cunoasterii7. 

7 Dacă modelul evoluţiei cunoașterii este corect, creaţia 
imaginară este studiată în variante empirice înainte de a face 
obiectul analizelor teoretice; ea este înțeleasă inițial cel puţin 
partial eronat si unilateral, interpretările fiind dependente de 
stadiul 

Dată fiind dependența proceselor imaginare de 
caracteristici ale mecanismelor semantice, capacitatea omului de 
a genera obiecte imaginare se corelează cu devenirea capacității 
sale de a realiza activități cognitive. Fiecare nou stadiu al 
cunoaşterii empirice face posibil un alt stadiu al creaţiei 
posibilului semantic. Procesele imaginare nu pot fi considerate 


procese de cunoaştere în sens strict deoarece nu reprezintă 
demersuri prin care omul caută un răspuns la o problemă 
existenţială, dar ele pot fi încorporate în sfera cunoașterii în cazul 
în care reprezintă preocupări de a concepe lumi alternative la cea 
reală, de a interoga deziderabilul şi indeziderabilul, de a 
identifica evoluţii empirice posibile iar rezultatul acestor 
preocupări aparţine posibilului ontic, existenţial. Când arta este 
conștiința societăţii, şi sunt numeroase indiciile că ea reuşeşte 
uneori să fie, procesele imaginare extind sfera cunoaşterii 
empirice. Performanţa este posibilă în măsura în care posibilul 
semantic este şi posibilitate ontica8. Clarificarea funcţiei 
cognitive a creaţiei imaginare rămâne o problemă deschisă; 
schița expusă nu reprezintă decât o succintă referire la geneza si 
autonomizarea creației imaginare în perioada ce precede 
cunoaşterea teoretică. Problematica nu poate fi ocolită deoarece 
de elucidarea ei depinde înţelegerea nuanţată a cunoașterii și a 
funcționării antroposferei. 

9.6. trăirile estetice şi evoluţia codului verbal în 6.2. am 
semnalat capacitatea organismului omului de a avea trăiri 
estetice şi am emis ipoteza privind conturarea proprietăţilor 
estetice ale codurilor psihice şi dependenţa funcţionării lor de 
receptarea trăirilor estetice. 

Incipient al mecanismelor semantice ce le receptează. 
Aşadar, dacă ipoteza expusă este corectă, istoria omenirii ar 
trebui să confirme caracterul empiric al primelor interpretări, 
coexistenta, apoi, a mai multor interpretări empirice si teoretice, 
caracterul inevitabil eronat nu numai al interpretărilor empirice, 
ci şi al primelor interpretări teoretice (filosofice). 

8 Un indiciu al corectitudinii ipotezei privind posibilitatea 
caracterului cognitiv al proceselor semantice imaginare este 
furnizat de posibilitatea deja explorată de a reconstitui 
caracteristici ale unei societăți sau epoci istorice studiind 
produsele ei imaginare dar cu condiția de a deosebi între 
informațiile furnizate de semnificaţiile imaginare și deductiile 
cercetătorului prilejuite de studierea  caracteristicilor 


construcțiilor semantice, a morfologiei lor. 

Daca dependentele sunt reale, ignorându-le nu se poate 
obține o înțelegere corectă a codului verbal. Din perspectiva 
menționată am formulat ipoteza: caracteristicile estetice ale 
analizatorilor organismului, anumite caracteristici ale 
organismului (proporții si ritmuri biotice) si influențele acestora 
asupra codului figurativ au, încă de la conturarea codului verbal, 
două genuri de consecinţe: a) apar termeni care denumesc fie 
trăiri estetice, fie proprietăți estetice ale semnificatiilor 
figurative; b) se conturează caracteristici funcționale ale codului 
verbal care fac ca procesele semantice verbale și produsele lor să 
posede anumite caracteristici estetice. 

Ambele ipoteze sunt confirmate. În orice limbă există 
termeni ce denumesc trăiri estetice și însușiri estetice ale 
semnificatiilor figurative. De asemenea, este în afara oricărui 
dubiu că procesele semantice verbale posedă armonii interne ce 
decurg din anumite proporții și ritmuri; ele au efecte multiple 
asupra produselor semantice şi, prin ele, asupra manifestărilor 
omului. Creaţia poetică, de pildă, conține de regulă referiri la 
trăiri estetice, redă prin metafore semnificaţii figurative cu 
pronunțate caracteristici estetice, iar propriile ei armonii sonore 
exercită asupra omului o fascinatie comparabilă cu cea 
declanșată de receptarea anumitor forme spatiale si armonii 
cromatice. Utilizând articulări sonore, procesele semantice 
verbale sunt dependente de reactivitatea estetică a analizatorului 
auditiv, care induce preferința pentru anumite ritmuri si 
proporții sonore şi evitarea unor combinaţii sonore. M. Ghyka 
remarcă: 

„Cuvântul, Logosul, Verbul pot avea un ritm armonic, 
concentra o capacitate de farmec, de sugestie datorită acestui 
ritm, timbrului său, metaforelor latente pe care le reprezintă în 
potenţial” 9. 

Autorul citat se referă la caracteristici ale culturii Egiptului 
antic într-un context în care susține existența proprietăţilor 
estetice ale exprimării religioase și conexiunilor ei cu 


manifestările magice și ritualice dar afirmaţia sa nu este 
infirmată nici de cultura secolului nostru. Dacă ipoteza pe care 
am enuntat-o nu este eronată, analizele ar trebui să identifice 
prezența unor proporții şi ritmuri în orice proces semantic 
verbal si consecinţe ale acestora la nivelul manifestărilor omului, 
în relaţiile dintre ei, în 

9 M. Ghyka, Estetica și teoria artei, Editura Științifică si 
Enciclopedică, București, 1981, p. 162. 

ansamblul produselor lor. Prin caracteristicile estetice ale 
codurilor psihice si prin procesele semantice estetice 
manifestările omului se armonizeaza cu anumite proporții si 
ritmuri ale organismului său, dar şi cu anumite ritmuri si 
proporţii din existenţă. În același timp, criteriile şi regulile 
semantice estetice orientează manifestările omului, inclusiv pe 
cele pragmatico-practice, astfel încât produsele omului induc în 
antroposferă anumite ritmuri și proporții, ce-i influențează 
caracteristicile spatio-temporale si au funcții organizatoare. 
Caracteristicile estetice nefiind statice, modificându-se odată cu 
trecerea codurilor psihice într-un nou stadiu, influenţele lor în 
antroposferă nu sunt liniare, devin din ce în ce mai complexe și 
mai diversificate. 

Dar codul verbal, putând recepta semnificaţii figurative, 
deci si însușiri estetice ale acestora, este de presupus că dezvoltă 
mecanisme care să exploreze cognitiv trăiri estetice receptate 
figurativ si caracteristici estetice ale semnificatiilor figurative. De 
asemenea, sub presiunea evoluţiei propriilor semnificaţii 
verbale, a caracteristicilor lor estetice, nu se poate să nu se 
dezvolte mecanisme semantice verbale care să le investigheze, să 
încerce să le descopere natura și funcționalitatea. Dacă ipoteza 
dezvoltării capacităţii codului verbal de a se raporta la 
manifestări estetice ale codurilor psihice este corectă, limbajul 
articulat al oricărei comunități umane trebuie să conţină treptat 
şi termeni specializați pentru a realiza procese semantice 
constatatoare, evaluatoare si rezolvatoare empirice care au ca 
obiect de referință manifestări estetice. 


Dacă această performanță cognitivă se dezvoltă sub 
presiunea diversificării manifestărilor estetice și a amplificării 
efectelor lor în comunitățile umane, în vocabulare trebuie să 
apară inițial termeni care denumesc trăiri estetice, apoi termeni 
ce indică însușiri estetice ale codurilor psihice, inclusiv ale 
codului verbal, si doar într-o a treia etapă termeni utilizați pentru 
analiza trăirilor estetice si a însușirilor estetice ale proceselor 
psihice si produselor acestora. De asemenea, raportarea 
cognitivă 1? proprietăți estetice, încercarea de a le explica se 
conturează inițial în varianta empirică şi evoluează parcurgând 
aceleași stadii ca orice alt domeniu al cunoașterii. Dacă primele 
abordări sunt inevitabil empirice, ulterior manifestările estetice 
fac obiectul cunoașterii teoretice; 

atât aprecierile empirice cât si primul stadiu al explicatiilor 
teoretice nu pot fi satisfăcătoare deoarece un răspuns pertinent 
presupune nu numai dar si dezvoltarea capacităţii estetice a 
omului sub influența primelor stadii ale teoriilor despre 
fenomenele estetice. În fiecare stadiu al studierii trăirilor estetice 
şi caracteristicilor estetice ale proceselor psihice, rezultatele - fie 
ele de natură empirică, filosofică sau științifică - sunt adoptate ca 
sistem de referinţă si, astfel, pot influenţa numeroase manifestări 
estetice, atât verbale cât și figurative si muzicale. Interpretările 
date manifestărilor estetice fiind condiţionate de stadiul și 
caracteristicile mecanismelor semantice ce le realizează, 
influenţele lor asupra acestora sunt inevitabil de o mare 
diversitate, eterogene, contradictorii. Constientizarea evoluţiilor 
estetice sub influența unor semnificații acordate capacității 
estetice contribuie la apariția unor noi piste de cercetare 
teoretice 10. 

Totuși, la înţelegerea corectă și cuprinzătoare a 
caracteristicilor estetice ale manifestărilor omului nu se poate 
ajunge doar prin devenirea corelată a proceselor estetice și a 
domeniilor teoretice care le studiază; o astfel de înţelegere se 
obține numai în contextul în care se investighează sistemic, 
cuprinzător omul și funcţiile codurilor psihice în devenirea lui. 


Cum atestă investigaţii ale căror rezultate le prezentăm în acest 
volum, studierea nuanţată a capacităţii de cunoaştere în varianta 
organizațională - variantă care face posibilă abordarea globală a 
problematicii - dezvăluie implicarea proceselor estetice in 
procesele semantice şi specializarea treptată a unor mecanisme 
semantice verbale pentru a le studia. Se deschide n astfel acel 
orizont al cunoașterii care face posibilă abordarea globală, într-o 
concepție unitară, a manifestărilor estetice, a raporturilor ce se 
dezvoltă între proprietăţile estetice ale omului si antroposferă. 

10 Afirmațiile sunt nu numai testabile dar există deja o 
vastă literatură care le confirmă; spre exemplificare, Udo 
Kultermann. 

Istoria istoriei artei, Editura Meridiane, Bucureşti, 1977. 

11 Problematica doar schitata în acest context pentru a-i 
marca prezenţa în evoluţia cunoașterii umane va face obiectul 
unor investigaţii ulterioare nuantate, clarificarea ei fiind 
indispensabilă pentru a descifra devenirea corelată a omului și 
antroposferei. 

9.7. Diversificarea tipurilor de mecanisme semantice 
verbale 

După apariţia codului verbal, omul se confruntă cu o 
situație mai complexă, generată de noile sale capacități 
semantice si de noile modalităţi în care se realizează instituirile 
teleologice şi, prin ele, manifestările practice. 

Amplificarea diferenţelor dintre sferele de competență 
semantică ale oamenilor ce coexistă într-o comunitate umană, 
diversificarea produselor lor semantice, conştientizarea unor 
incompatibilitati între semnificaţii si a diferenţelor dintre 
efectele sperate si cele obținute în activităţile curente reprezintă 
factori care exercită presiuni pentru ca dezvoltarea codului 
verbal să se realizeze prin specializarea mecanismelor sale 
semantice în funcție de diversele domenii la care omul se poate 
raporta. Deşi specializarea la care ne referim este de o mare 
diversitate, ea făcându-se în funcție de multitudinea situațiilor 
concrete pe care omul le poate recepta, putem descifra o 


clasificare. Din perspectiva modelului antroposferei mecanismele 
semantice verbale empirice în stadiul pe care îl analizăm se pot 
specializa pentru a se raporta la existenți abiotici (tip Ab), la 
existenți biotici (tip B), la oameni (tip S-U), la organizările sociale 
pe care ei le generează (tip S-I) sau la procese şi entități 
semantice (tip S). Specializarea la care ne referim dovedindu-se a 
avea consecințe ample asupra ansamblului evoluţiei omului și, 
prin el, asupra evoluţiei antroposferei, o analizăm în continuare 
în mai multe capitole, cu preocuparea de a ne pronunţa și asupra 
raporturilor ce se dezvoltă între tipurile de mecanisme semantice 
menționate. 

Oprim aici considerentele privind principalele evoluţii ale 
codurilor verbale în perioada ce urmează constituirii lor. Ele sunt 
suficiente pentru a conchide: codul verbal fiind un instrument de 
reglare a relaţiilor omului, evoluează sub presiunea nevoilor 
acestuia dar fiind şi o complexitate organizată, anumite 
transformări sunt determinate de nevoi funcționale și structurale 
interne. Desigur nu numai aspectele semnalate determină 
evoluția codurilor semantice. Studiile lingvistice contemporane 
avansează numeroase ipoteze care, dacă sunt corecte, dezvăluie 
aspecte care este de presupus că se manifestă în toate stadiile 
codului verbal. Astfel, studii recente realizate cu metode 
funcționale evidenţiază tendințe spre consistență internă, spre 
simplificare a regulilor gramaticale, încât să se înlesnească atât 
producerea cât şi receptarea mesajelor verbale, spre izomorfism 
între semnificație si forma lingvistică 12. Aceste ipoteze sunt 
compatibile cu cele avansate în modelul pe care îl expunem. 

Remarca 1. O analiză a măsurii în care diverse texte 
antropologice şi etnologice confirmă sau infirmă modelul codului 
verbal este inevitabil laborioasă. Nu apelăm în acest context la 
texte care îl confirmă deoarece ele sunt rezultatul unor concepții 
care condiționează si alegerea datelor considerate semnificative 
şi interpretarea lor. Pentru a ilustra însă dificultățile unui demers 
de acest gen facem succinte referiri la cunoscuta lucrare Gândirea 
sălbatică, în care Claude Levi-Strauss susține existența a două 


moduri de „gândire ştiinţifică”: actuala gândire științifică si 
„ştiinţa concretului” specifică omului din protoistorie, dar care, 
din perspectiva modelului codului verbal, confirmă atât 
corectitudinea distinctiei între mecanisme semantice empirice si 
teoretice, cât si dependenţa primului stadiu al codului verbal de 
performanțele codului figurativ, constituit anterior. lată un prim 
text concludent: 

„Omul din neolitic sau din protoistorie este așadar 
moştenitorul unei lungi tradiţii ştiinţifice. Totuşi, dacă spiritul lui, 
ca si al premergatorilor săi, ar fi fost exact acelaşi ca al celor 
moderni, cum am putea înțelege faptul că el a cunoscut o oprire şi 
că mai multe milenii de stagnare se intercalează, ca un palier, 
între revoluția neolitică si ştiinţa contemporană? Paradoxul nu 
admite decât o singură soluţie: aceea că există două moduri 
distincte de gândire ştiinţifică, în funcţie si unul şi celălalt nu de 
stadiile inegale de dezvoltare a spiritului uman, desigur, ci de 
două nivele strategice la care natura se lasă atacată de către 
cunoaşterea ştiinţifică: unul oarecum adaptat aproximativ 
aceluia al percepţiei şi imaginaţiei și celălalt decalat, ca şi cum 
raporturile necesare, care fac obiectul oricărei științe - fie ea 
neolitică sau modernă - ar putea fi atinse pe două căi diferite: 
una foarte apropiată de intuiţia sensibilă, cealaltă mai depărtată” 
13. 

12 Alain Bossuyt (ed.), Functional Explanation in 
Lingvistics. 

Editions de l'Université de Bruxelles, 1986. 

13 Claude Lévi-Strauss, Gândirea sălbatică, Editura 
Științifică, Bucuresti, 1970, p. 155. 

Noi credem că datele despre gândirea şi comportarea 
populațiilor dominate de ritualuri, magii si mituri folosite de 
Claude Lévi-Strauss pentru a susține existența unei „ştiinţe a 
concretului” confirmă de fapt dependența primului stadiu al 
proceselor semantice verbale de semnificaţiile figurative. lată o 
afirmaţie concludentă: 

„.... Miturile si riturile oferă, ca valoare principală a lor, 


faptul de a fi păstrat până în epoca noastră, sub o formă 
reziduală, modul de observaţie si de reflexie care, la timpul lor au 
fost (şi, fără îndoială, mai sunt și azi) adaptate exact unor 
descoperiri de un anumit tip, si anume acelea pe care le permite 
natura, pornind de la organizarea și de la exploatarea speculativă 
a lumii sensibile, în termenii sensibilului. Această știință a 
concretului trebuie să fie, prin esenţa ei, limitată la alte rezultate 
decât acelea sortite științelor exacte si naturale, dar ea nu a fost 
mai puţin ştiinţifică” 14. 

De ce „știința concretului” este realizată „în termenii 
sensibilului” și prelucrând doar „lumea sensibilului'”? Noi 
spunem: deoarece la această zonă omul are acces prin 
intermediul analizatorilor organismului și codului figurativ. 

lată şi o altă remarcă a aceluiași autor: 

„.... specificul gândirii mitice este de a se exprima cu 
ajutorul unui vocabular a cărui compoziţie este eteroclită şi care 
deşi destul de bogat, rămâne totuşi limitat; cu toate acestea, ea 
trebuie să se servească de el oricare ar fi sarcina pe care și-o 
asumă, căci nu are nimic altceva la îndemână” 13. 

Avem aici indiciul că vocabularul este în formare și, 
folosind expresia lui Claude Levi-Strauss, gândirea mitică este 
„prinsă în mrejele imaginilor”. 

Autorul citat, desi susține existența a două moduri de 
gândire ştiinţifică şi nu le admite ca stadii diferite ale evoluţiei 
umane, face afirmaţii ce pledează pentru etapizarea din modelul 
nostru. 

lată două fragmente concludente: 

„=. elementele reflexiei mitice se situează întotdeauna la 
jumătatea drumului dintre precepte si concepte. Ar fi imposibil a 
desprinde pe cele dintâi din situația concretă în care au apărut, în 
timp ce pentru a putea recurge la concepte ar trebui ca gândirea 
să poată pune, cel putin provizoriu, proiectele sale între 
paranteze. Ori, între imagini si concept există un intermediar: 
acesta este semnul, care poate fi întotdeauna definit în felul 
inaugurat de Saussure în legătură cu acea categorie specială pe 


care o constituie 

„Ibidem, p. 156 - 157”. Ibidem, p. 157. 

semnele lingvistice, şi anume ca o legătură între o imagine 
si un concept si care, în uniunea astfel realizată, joacă respectiv 
rolul de semnificant (signifiant) si de semnificat (signifie). 

Ca şi imaginea, semnul este o realitate concretă, dar se 
aseamănă cu conceptul prin puterea lui de referinţă: atât unul cât 
şi celălalt nu se raportează fiecare exclusiv la sine, ele pot să 
înlocuiască altceva decât pe ele însele. Cu toate acestea, 
conceptul posedă în această privință o capacitate nelimitată, pe 
când aceea a semnului este limitată” 16. 

„Imaginea nu poate fi idee, dar ea poate juca rolul de semn, 
sau mai exact, poate convietui cu ideea într-un semn, iar daca 
ideea nu este încă prezentă, să-i respecte viitorul ei loc si să-i 
traseze in negativ contururile acesteia. Imaginea este 
încremenită, legată în mod univoc de actul de conştiinţă care o 
însoţeşte; dar semnul și imaginea devenită semnificantă, daca 
sunt încă fără atribute, adică fără raporturi simultane și teoretic 
nelimitate cu alte ființe și lucruri de același tip - ceea ce este 
privilegiul conceptului - sunt deja permutabile, adică susceptibile 
de a întreține raporturi succesive cu alte ființe și lucruri, în 
număr limitat însă si - așa cum s-a văzut - cu condiţia să formeze 
întotdeauna un sistem în care o modificare afectând un element 
va interesa automat toate celelalte elemente. Pe acest plan, 
extensiunea și comprehensiunea logicienilor există, dar nu ca 
două aspecte distincte și complementare, ci ca o realitate 
solidară. Se poate astfel înțelege de ce gândirea mitică, deşi 
prinsă în mrejele imaginilor, poate fi încă de pe acum 
generalizatoare, deci ştiinţifică; ea lucrează de asemenea, cu 
ajutorul analogiilor si al comparatiilor...” 17. 

Aşadar, iniţial omul dispune de imagine, apoi foloseşte 
cuvântul ca semn al imaginii, urmând ca el să devină ulterior 
concept! „Ideea nu este încă prezentă” în cuvânt deoarece codul 
verbal nu dispune încă de mecanisme semantice capabile să se 
desprindă de semnificaţiile figurative. (A se vedea capitolul 11, în 


care delimităm specificul cunoașterii științifice.) în accepțiunea 
noastră, cunoaşterea nu este științifică pentru că este 
„generalizatoare” şi „lucrează... cu ajutorul analogiilor si a 
comparatiilor’; diferența între „gândirea mitică” si „gândirea 
ştiinţifică” decurge din faptul că intervin mecanisme semantice 
cu caracteristici diferite. 

Ne rezumăm la aceste remarci deoarece prin ele, cum am 
afirmat anterior, am vrut doar să semnalăm dificultatea 
analizelor comparative prin care s-ar dori să se testeze modelul 
pe care îl expunem în acest volum. 

16 Ibidem, p. 158 - 159.» Ibidem, p. 161 - 162. 

Remarca 2. În procesul noilor investigaţii privind 
raporturile dintre organism şi codurile psihice a trebuit să 
reconsiderăm semnificaţia acordată „senzaţiei” în cercetările 
psihologice şi neurologice, pentru a distinge cu claritate între 
procese de natură organică şi procese de natură psihică. 

În majoritatea teoriilor psihologice şi neurologice termenul 
senzaţie denumeşte procese organice în care sunt. implicate şi 
semnificații. Având în vedere natura diferită a proceselor psihice 
şi a celor organice, ele se cer a fi desemnate însă prin termeni 
diferiţi. 

Prin termenul senzație desemnăm acele procese organice 
care, sub influența unor stimuli, între anumite praguri de 
intensitate, au capacitatea de a alerta și orienta reacţii ale 
organismului, iar între alte praguri de intensitate pot fi receptate 
de codurile psihice si eventual, provoca constientizari. Deci 
distingem senzațiile de conștientizarea lor, care intervine în urma 
unor procese semantice. 

Din perspectiva distinctiei introduse, percepția este 
rezultatul unor procese figurative, verbale sau muzicale prin care 
omul poate conștientiza existența unei entități localizabile 
spatio-temporal, dar si senzaţii furnizate de anumiţi analizatori. 
În ambele cazuri percepţia este rezultatul unei prime prelucrări 
semantice a unor mesaje receptate din afara codurilor psihice. 
Prelucrările semantice ulterioare, mai complexe, se soldează cu 


constientizari de altă natură. Omul percepe senzaţii de durere, 
dar conștientizează un pericol; el percepe senzaţia de frig, dar 
conștientizează că „a sosit iarna”! în schema 4 prezentăm 
schematic distinctiile enunțate în text. 

Coexistenta celor trei tipuri de coduri psihice ridică 
problema distinctiei între percepții muzicale, figurative şi 
verbale, fiecare din cele trei tipuri de coduri psihice având 
posibilitatea să recepteze și să prelucreze anumite tipuri de 
senzaţii. Această problematică nu o abordăm în acest context, 
deoarece aparține altui nivel de generalitate. 

Remarca 3. Dacă filogenetic constituirea codului verbal 
este dependentă de caracteristicile şi stadiul codului preverbal, 
figurativ nu se poate conchide printr-o simplă analogie că în 
cazul oricărui om, dispunând de analizatori vizuali și acustici, ar 
trebui să se manifeste aceeași dependenţă. Se cer întreprinse 
studii distincte pentru clarificarea problemei cel puţin din două 
considerente 

MT>j. 

Prorpse ipaliza-l Op rti aii73*or. ai e* ganismilui 

Senzatii 

Reactii ale organismului 

Oientarea manifestărilor „involuntare, ale omului 

Procese psihice primare elementare 

Procese psitxe primare derivare 


Ori Constienti 
entarea zari sub forma 
manifesta perceptiilor, 
rilor evaluarilor si 
voluntare instituirilor 
ale teleologice 
omului 


Constientizari ce presupun prelucrari semantice complexe 


Schema 4 

1) Apare o diferență ce nu poate fi ignorată; după 
dezvoltarea codului verbal, copilul se naște într-un mediu 
semantic verbal din ce în ce mai diversificat care exercită 
presiuni formatoare asupra sa din momentul în care poate 
recepta sunete. 

2) Nu pot fi ignorate nici studiile neurologice privind 
maturizarea treptată, într-o anumită succesiune, a unor zone ale 
neocortexului. 

În volumul O.C.G., analizând raportul dintre modelul 
codurilor psihice si modelul ontogenezei psihicului uman 
elaborat de Jean Piaget, am interpretat datele experimentale 
furnizate de psihologia genetică drept indicii ale decalajului 
dintre constituirea codului figurativ si a celui verbal, ale 
dependenţei procesului de constituire a codului verbal de 
caracteristicile şi stadiul codului figurativ; luând însă în 
considerare că studiile de psihologie şi epistemologie genetică nu 
tratează distinct geneza mecanismelor semantice verbale şi 
figurative, precum şi funcţiile ambianţei semantice verbale în 
dezvoltarea „structurilor psihice”, problematica se cere 
restudiată. 

CAPITOLUL 10 

EVOLUȚIA CUNOAŞTERII EMPIRICE SUB INFLUENȚA 
EXISTENȚEI FIZICE 

Dacă evoluția codului verbal este determinată de 
numeroase variabile - cum s-a argumentat anterior -, la 
înțelegerea nuanțată a devenirii cunoaşterii se poate ajunge 
studiind impactul fiecărui tip de influențe. În acest capitol 
prezentăm principalele concluzii cu care s-au soldat investigațiile 
focalizate pe acele mecanisme semantice verbale pe care anterior 
le-am numit „tip F”, ele specializându-se pentru a regla relațiile 
omului cu componente ale existenței fizice. Indiciul suficient al 
dezvoltării lor este furnizat de dependența performanței omului 
în orice profesie de un anumit proces de învățare, proces în care 
sunt implicate mecanisme semantice. 


10.1. Specializarea mecanismelor semantice verbale sub 
presiunea caracterului organizat al existenţei fizice 

Organismul omului are un spectru relativ redus de 
posibilităţi, constante în timp, de a recepta mesaje din ambianta 
şi de a regla reacţiile la diverse situaţii; cum am menționat, 
mesajele furnizate de organism, ca urmare a proprietăţilor 
analizatorilor, indică doar anumite proprietăţi ale unor entităţi si 
procese fizice si în variante codificatei. Concludenti sunt termenii 
care redau vor 

1 Asupra caracterului acestor mesaje - deşi în modalități 
nesatisfăcătoare - a atras atenţia încă D. Hume si Kant are 
dreptate când se plânge ca Hume a fost greşit înțeles si când - 
contrazicând realismul naiv - introduce distincţia între lucrul în 
sine şi lucrul pentru om. A se vedea Immanuel Kant, Pro bal 
anumite senzaţii: tare, moale, sărat, cald, rece etc. Codul figurativ 
oferă informaţii mai complexe dar numai despre acele entităţi si 
procese din ambianta sau despre manifestări ale omului care pot 
fi receptate de analizatorul vizual. Fiind în evoluţie, el tinde să 
furnizeze informaţii tot mai diversificate, îndeosebi despre 
acțiunile omului și efecte ale acestora. 

Posibilităţile funcționale ale codului figurativ sunt totuși 
reduse. El realizează procese cognitive care se soldează cu 
imagini spatio-cromatice evaluate dihotomic (favorabil sau 
nefavorabil) şi cu opţiuni capabile să dirijeze anumite 
manifestări ale omului în raport cu entitățile receptate vizual. 
Limitele semnificatiilor figurative condiționează caracteristicile 
primelor mecanisme semantice verbale; ca urmare ele 
desemnează doar entități ce pot fi receptate figurativ (care au un 
anumit ordin de mărime), numai proprietăți ale acestora care pot 
fi percepute figurativ (dimensiuni, aspecte cromatice, forme) sau 
prin intermediul analizatorilor (senzaţii kinestezice, olfactive 
etc), numai procese care pot fi percepute figurativ (creştere, 
deplasare, uscare, naştere...) sau acțiuni ale omului (generate de 
procese semantice figurative). 

Existenţa fizică fiind nereductibilă la cea receptabila 


figurativ, codul figurativ si, ca urmare, prima variantă în care se 
constituie codul verbal nu reușesc să regleze eficace 
manifestările omului. Orice obiect cu care omul relationeaza în 
această perioadă este generat si funcționează altfel decât 
,imaginea” pe care omul şi-o face despre el. Caracterul organizat 
al existenţei, deci vasta reţea de interdependente si procese, face 
ca în perioada constituirii codului verbal omul să se afle într-o 
situație precară: el nu este reglat satisfăcător de mecanismele 
biotice şi informaţionale primare disponibile iar semnificaţiile ce 
le acordă situaţiei sale sunt inevitabil vagi şi eronate. 
Presupunerile de tip figurativ privitoare la existența unor zone 
„invizibile”, „ascunse” omului nu pot fi decât eronate; caracterul 
empiric al proceselor semantice și utilizarea simbolurilor în 
procesele de tip explicativ nu pot să deschidă omului acel orizont 
de cunoaștere în care să descopere determinările ce guvernează 
existența. De asemenea, semnificaţiile figurative derivate pun în 
legomene, Bucureşti, Editura Științifică si Enciclopedică, 1987, p. 
85. 

relație aspecte „vizibile” ale entităţilor fizice receptate cu 
presupuse aspecte „nevizibile” („ascunse”) în modalităţi care nu 
pot fi corecte. 

În aceste condiţii cel puţin o parte din diversele situaţii şi 
evenimente ce au loc cu sau fără participarea omului îi infirmă 
semnificațiile. Proprietăţile entităţilor fizice şi proceselor 
naturale denumite de om în variante sugerate de semnificații 
figurative, precum și acțiunile ce pot fi reglate inițial cu concursul 
mecanismelor semantice generează presiuni în codurile verbale 
care - având alte posibilități funcționale decât cele figurative - 
determină apariția unor noi criterii și reguli semantice. 
Conditionate de conexiunile pe care informaţiile receptate si 
proprietățile proceselor semantice le fac posibile, noile 
mecanisme semantice vor avea alte proprietăţi funcționale, dar 
nu inevitabil mai bune. Se creează însă o situație nouă: oamenii 
îşi reglează conduita în funcție de mecanisme semantice tot mai 
diversificate iar succesul sau insuccesul lor este tot mai mult 


perceput ca fiind generat de modul lor de a acționa. Devin astfel 
posibile atitudini selective - desigur initial neconstientizate - fata 
de diversele variante în care se conturează gândirea empirică. 

Formarea unor mecanisme semantice tip F eficace nu 
poate fi decât un proces îndelungat deoarece depinde de 
existentii percepuți, care sunt inglobati genetic si functional în 
retele de dependente organizate ierarhic si, la randul lor, 
înglobează alti existenți cu proprietăți similare. Plecând de la 
nivelul la care omul este situat ontic prin proprietăţile 
organismului și codului său figurativ, capacitatea semantică 
verbală tip F evoluează în variante numeroase, depinzând de mai 
multe variabile, în complexul proces la care ne referim se pot 
sesiza însă anumite caracteristici. 

a) Dacă iniţial criteriile şi regulile semantice verbale tip F 
se constituie sub influența directă a mesajelor furnizate de 
organism si codul figurativ, ulterior perceperea unora din 
dificultățile generate de limitele proceselor semantice tip F și 
procesele semantice ce se pot realiza cu concursul semnificatiilor 
memorate sunt surse ale presiunilor pentru conturarea și 
proliferarea proceselor semantice tip F derivate. 

b) Organizarea existenței pe mai multe niveluri, includerea 
oricărei entități în rețele de dependențe atât orizontale cât si 
verticale fac ca cunoașterea verbal-figurativă tip F să se 
specializeze treptat pentru descifrarea fie a nivelurilor micro, fie 
a nivelurilor macro, deci să avanseze pe două direcţii. 

c) Contextul social, caracteristicile organizării sociale, 
modalitățile de conservare și transmitere a experienţei, 
orientarea practicii în funcţie de caracteristici geoclimatice 
reprezintă factori ce directioneaza în modalități de o mare 
varietate procesul de constituire a mecanismelor semantice 
verbale tip F (detalii în 10.2) încât ele nu pot să nu difere de la un 
etnosistem la altul. 

d) Aprofundând problematica modului în care omul se 
poate raporta la existenţa fizică nu putem să nu luăm în 
considerare distincția între existența abiotică si biosferă si 


caracterul organizat al acestora. Deși în stadiul pe care îl 
analizăm codul verbal nu poate să conștientizeze caracterul 
organizat al celor două tipuri de existente și specificul 
determinismului ce guvernează existența abiotică în raport cu 
cea biotică, cele două determinisme exercită presiuni pentru 
specializarea mecanismelor semantice prin care omul intră în 
contact cu zone ale celor două tipuri de existente. Luând în 
considerare că ele au proprietăţi reciproc nereductibile, nu se 
constituie un singur tip de mecanisme semantice (tip F), ci două 
tipuri. Pentru a le distinge le numim mecanisme semantice tip Ab 
(abiotice) şi tip B (biotice). 

10.2. Dependenta caracteristicilor mecanismelor cognitive 
tip Ah si B de proprietăţi ale etnosistemelor 

Cum am semnalat, procesul de diferentiere semantica pe 
care îl analizăm nu poate să nu fie condiționat de caracteristici 
ale etnosistemelor în care omul acționează; existenţa fizică 
influențează codul verbal nu direct, ci prin intermediul 
contactului omului cu anumiți existenţi abiotici și biotici, aflați în 
anumite stări şi în anumite contexte. 

Mesajele pe care codul verbal le poate recepta de la 
existenţi fizici aflaţi în anumite stări si contexte sunt condiționate 
de nevoile funcționale ale omului, precum și de caracteristici ale 
organismului său și ale codului figurativ; sunt factori care în 
acelaşi timp selectează şi influențează mesajele ce ajung la codul 
verbal. 

Pentru oameni aflați în etnosisteme diferite atât existenţa 
abiotică cât si cea biotica este diferită. Este suficient să luăm în 
considerare diferenţele geoclimatice pentru a înțelege că oamenii 
nu se confruntă cu aceleași probleme existenţiale. Deoarece 
diferențele se mențin relativ constante de-a lungul generațiilor, 
este plauzibilă ipoteza: particularitatile contextului fizic 
condiționează puternic caracteristicile codurilor verbale ce se 
dezvoltă succesiv în aceeași comunitate umană. Astfel de 
conditionari sunt accentuate de faptul că se produc pe trei căi: 
prin intermediul influențelor pe care clima, flora și fauna le 


exercită asupra organismului, îndeosebi asupra sistemului 
nervos central; prin intermediul influenţei exercitate asupra 
codului figurativ, ale cărui particularități condiționează primul 
stadiu al codului verbal; prin problemele existenţiale cu care se 
confruntă omul concret în cadrul etnosistemului. 

Prima cale exercită influenţe indirecte în măsura în care 
particularitatile funcționale ale sistemului nervos vegetativ si ale 
celui endocrin, cum atestă studiile de specialitate, condiționează 
parametrii funcționali ai sistemului nervos central, ierarhia 
trebuintelor şi starea funcțională a omului în general. 

Asupra celei de a doua căi ne-am pronunţat anterior 
semnalând conditionari care se vor dovedi si în continuare 
importante pentru funcționarea si evoluţia codului verbal, 
inclusiv pentru raporturile lui cu codul figurativ, la rândul său 
intrat într-un nou stadiu sub influenţa codului verbal. 

La cea de a treia cale ne vom referi în continuare, 
dezvăluind conditionari care s-au dovedit a avea ample 
consecinţe pentru devenirea cunoașterii. 

Dată fiind marea varietate a conditionarilor, inevitabil atât 
criteriile si regulile semantice cât și vocabularul se constituie în 
variante numeroase; primele mecanisme semantice Ab si B nu 
pot să nu realizeze procese cognitive care să difere de la un 
etnosistem la altul atât prin domeniul de competenţă cât şi prin 
particularităţile semnificatiilor realizate. Cu cât etnosistemul 
conține o mai mare varietate de existenți fizici, cu cât procesele 
fizice sunt mai diversificate și mai complexe şi afectează mai mult 
omul, cu atât cresc presiunile pentru a se dezvolta mecanismele 
semantice. Este plauzibilă, deci, presupunerea privind 
dezvoltarea  neechivalentă a ic: semantice, 
diferentierea lor de la un etnosistem la altul. Desigur, in nicio 
varianta mecanismele semantice empirice nu pot sa realizeze o 
cunoaștere cuprinzătoare, singura corectă, a domeniilor 
existențiale dar prin performanţele și limitele proceselor 
semantice, prin problemele pe care le generează în viața omului 
unele pregătesc condiţii mai favorabile pentru constituirea 


mecanismelor semantice teoretice. 

10.3. Rolul proceselor semantice derivate în dezvoltarea 
cunoașterii existenţei fizice 

Desprinderea semnificatiilor verbale tip Ab sau B empirice 
de semnificaţiile figurative și mesajele organismului apare ca o 
necesitate funcțională, dar ea este posibilă numai când codul 
verbal se dezvoltă suficient încât să poată conţine criterii si reguli 
semantice care nu se formează decât sub presiunea lor. După 
conturarea primelor criterii şi reguli semantice primare tip Ab 
sau B, acumularea semnificatiilor conștientizate dezvoltă condiţii 
favorabile realizării proceselor semantice derivate. Dacă initial 
termenii denumesc semnificaţii figurative date unor entități 
receptate prin intermediul analizatorilor organismului, îndeosebi 
a celui vizual, ulterior mecanismele semantice empirice verbale 
generează termeni prin care se denumesc entităţi si proprietăți 
ale acestora atribuite de procese semantice verbale. Utilizarea 
noilor termeni, cu semnificații de natură verbală, împreună cu 
termenii apăruți initial, dependenţi de simboluri figurative, fac 
dificile procesele pragmatice iar relaţiile practice pe care omul le 
întreține cu existenţi abiotici și biotici se dovedesc a fi ineficace. 

Mecanismele semantice empirice verbale ce se dezvoltă în 
aceste contexte sunt sub influența contradictorie a acelor 
proprietăţi ale entităţilor fizice care sunt receptabile vizual și a 
presupunerilor privind proprietăţile „ascunse” ale acestora. Sunt 
posibile astfel procese derivate care se soldează cu clasificări, 
serieri şi  generalizări; ele generează noi termeni, noi 
semnificatii-cadru, noi probleme semantice. Fiind rezultate ale 
unor procese semantice realizate de diverse coduri verbale și 
figurative, ele nu pot să nu fie de o mare diversitate, nu sunt 
compatibile nici între ele, nici cu semnificaţii obiectivate anterior. 

Incompatibilitatile dintre diverse semnificaţii referitoare la 
aceiași existenți abiotici sau biotici, la situaţii și procese pe care 
omul le poate recepta într-un anumit stadiu al capacităţii sale 
semantice, percepute, generează procese semantice derivate care 
pot fi surse ale unor noi criterii şi reguli semantice, cu o 


capacitate cognitivă mai mare. Procesul la care ne referim este 
facilitat, chiar stimulat de utilizarea semnificatiilor tip Ab si B in 
sfera practicii, de efectele practicii și de ansamblul 
transformărilor ce au loc în codurile semantice: dezvoltarea 
diverselor modalități de scriere, a aritmeticii si geometriei, a 
logicii etc. 

Procesele semantice derivate se specializează lent dar 
inevitabil în funcție de proprietăţile anterior menționate, în 
aceste condiţii construcțiile semantice se vor referi în variante 
tot mai diversificate si nuantate la zone ce includ niveluri micro 
sau macro în raport cu nivelul accesibil omului prin intermediul 
analizatorilor, în ambele cazuri, depasindu-se finalitatea specifică 
instituirilor teleologice, se fac asocieri între semnificaţii rezultate 
din procese pragmatice, se caută răspunsuri la întrebări cu 
caracter mai cuprinzător, se schiteaza explicaţii şi evaluări ce 
includ zone neperceptibile figurativ. Ele devin apoi sisteme de 
referință pentru procese pragmatice dar si pentru alte procese 
semantice derivate. 

Caracterul organizat al existenţei, rețelele de dependențe 
dintre nivelurile de organizare, procesualitatea caracteristică 
complexitatilor organizate fac ca fiecare stadiu al cunoașterii 
empirice derivate să ofere noi deschideri care, datorită 
caracteristicilor codului verbal, sunt conștientizate ca noi 
„probleme”, „obiective” etc. Sub presiunea lor, apar termeni, 
criterii si reguli semantice ce fac posibile noi performanțe 
semantice, încât cunoașterea derivată concomitent.se extinde si 
devine capabilă să realizeze semnificaţii în variante noi, să se 
pronunţe asupra unor caracteristici anterior ignorate sau 
interpretate în modalităţi considerate acum eronate. 

Procesele semantice derivate empirice putând evolua în 
direcții de o mare diversitate, se obțin semnificaţii tot mai 
eterogene, în care se îmbină tot mai multe presupuneri. Astfel de 
construcții semantice pot să includă semnificaţii dar ele nu pot fi 
decât eronate din considerente care vor fi explicitate în capitolele 
în care vom analiza necesitatea si proprietăţile cunoaşterii 


teoretice. 

CAPITOLUL 11 

CUNOAȘTEREA EMPIRICĂ VERBALĂ SPECIALIZATĂ ÎN 
REGLAREA RELAȚIILOR DINTRE OAMENI (TIP S-U) 

În literatura teoretică problematica pe care o analizăm în 
acest capitol este abordată din perspective inevitabil eterogene. 
Deoarece nu decurg dintr-o concepție globală despre om si 
consecinţele devenirii lui în antroposferă, explicaţiile nu pot fi 
decât provizorii, nu reușesc să dezvăluie decât unele din 
determinările ce reglează relaţiile dintre oameni şi în modalități 
care nu fac posibilă integrarea lor într-o teorie cuprinzătoare. 
Astfel de demersuri teoretice, deși nesatisfăcătoare, sunt 
contribuţii la ameliorarea strategiilor de cercetare şi la 
descoperirea dimensiunilor reale ale domeniilor de referință, 
reprezintă etape ce pregătesc abordarea cuprinzătoare. Ele au 
făcut posibile, de pildă, în ultimele decenii studiile prin care 
Jurgen Habermas aduce în prim plan acțiunea comunicativăl. 
Teoria acțiunii comunicative constituie o contribuție majoră la 
clarificarea problematicii relaţiilor interumane. Investigatiile 
noastre confirmă mijlocirea semantică a interacțiunilor sociale si 
distincția dintre acțiunile raționale în raport cu un scop și cele 
rationale în raport cu comunicarea. Habermas isi construiește 
însă teoria într-un cadru ontic si metodic care nu poate să 
orienteze investigaţiile spre acea abordare globală a acțiunii 
sociale care să conducă la identificarea mecanismelor ce fac 
posibilă specializarea diferitelor tipuri de acțiuni. Descoperirile 
sale se referă la un domeniu prea îngust decupat încât 
numeroase constatări - fie ele 

1 Jurgen Habermas, Preliminarii la o teorie a componenţei 
comunicative, în Cunoastere și comunicare, Bucureşti, Editura 
Politică, 1983. 

şi corecte - nu pot fi explicate prin dezvăluirea unor 
determinări de fond. Aceste determinări pot fi sesizate - cum 
vom semnala în continuare - în cazul tratării organizational 
genetice a cunoașterii, acțiunea comunicativă fiind un caz 


particular al acesteia. 

În capitolul 9 am argumentat că evoluţia codului verbal 
este marcată de conturarea mai multor tipuri de mecanisme 
semantice, printre care şi a celor specializate pentru a regla 
relaţiile dintre oameni (tip S-U), altele decât cele care reglează 
comportamentul oamenilor în interiorul și în raport cu 
instituţiile sociale (tip S-I). Relaţiile dintre oameni sunt mediate 
semantic, contin acțiuni comunicative si intervin în toate tipurile 
de manifestări pe care omul devine capabil treptat să le realizeze, 
ori de câte ori el nu acționează izolat. 

Pentru a clarifica proprietățile mecanismelor semantice 
verbale empirice tip S-U am studiat geneza lor - îndeosebi modul 
în care codul figurativ le condiționează -, rolul lor în reglarea 
relaţiilor dintre oameni - nefiind singurele ce intervin -, 
caracteristicile pe care ele le imprimă relaţiilor dintre oameni, 
factorii ce exercită presiuni pentru dezvoltarea acestora. 

11.1. Geneza mecanismelor semantice verbale empirice tip 
S-U 

Pana la constituirea unor ansambluri de criterii si reguli 
semantice verbale specializate pentru a regla relatiile dintre 
oameni, ele pot fi mijlocite de procese biotice, de procese 
semantice figurative, de procese informationale primare si de 
alte tipuri de procese semantice verbale, daca eventual ele se 
contureaza inaintea celor tip S-U. Aceste modalitati de reglare a 
relatiilor dintre oameni, atat prin limitele cat si prin deschiderile 
lor, pregatesc constituirea mecanismelor semantice tip S-U 
verbale; actiunile pe care le fac posibile complica si diversifica 
relatiile dintre oameni, genereaza noi situatii in care oamenii 
intră în contact, impun coordonari mai complexe. Ritualurile - ca 
manifestări reglate de codul figurativ - nu mai sunt 
satisfăcătoare, devin tot mai complicate, solicită utilizarea a tot 
mai multe obiecte-simbol si fac din om o entitate tot mai 
complexă. Codul figurativ dezvoltându-și capacitatea de a realiza 
atât semnificații derivate cât şi cele trei genuri de procese 

ive pragmatice, omul resimte nevoia de a comunica, de a-și 


interoga semenii, de a-i contrazice, de a obţine acordul lor etc. 
Dintre variantele în care încearcă să comunice, cea care constă în 
articulări sonore este cea mai eficace. Dacă ipoteza constituirii 
termenilor verbali sub presiunea nevoii de a comunica 
semnificaţii figurative şi stări ale organismului este corectă, 
treptat se acumulează numeroși termeni, eventual expresii 
verbale care denumesc semnificaţii figurative ce au ca obiect şi 
omul, manifestări ale acestuia, atitudini fata de alt om sau fata de 
sine; astfel de semnificaţii pot fi sursa constituirii unor criterii şi 
reguli semantice verbale pentru a realiza procese 
diagnosticatoare, evaluatoare şi rezolvatoare ce au ca domeniu 
de referință omul şi relaţiile dintre oameni 2. 

În aceste condiţii, primele procese semantice verbale tip 
S-U se desfășoară în prelungirea celor figurative, contribuie la 
concretizarea acestora, la înlesnirea desfășurării acţiunilor 
colective conform semnificatiilor figurative. 

Dacă mecanismele semantice S-U apar sub presiunea 
contactelor nemijlocite dintre oameni, contacte în care codul 
figurativ este inevitabil implicat, este plauzibilă ipoteza 
dependenţei caracteristicilor proceselor cognitive S-U pragmatice 
de procesele semantice figurative. Dezvoltând analize pe pista 
schitata am conchis că initial procesele semantice S-U cognitive 
pragmatice constau în evaluări și procese rezolvatoare; 
argumentul este furnizat de faptul că în limbajele arhaice 
termenii descriptivi sunt dependenţi de procese figurative, 
denumesc semnificaţii figurative. Sunt dificil de identificat 
termeni care descriu aspecte privind omul și relaţiile interumane 
în modalităţi care să nu trădeze implicarea analizatorului vizual. 
Fiind precauti, deoarece sunt necesare investigații de detaliu ale 
vocabularelor și modalitatilor de exprimare a numeroase 
comunități umane în stadiul preteoretic, deocamdată emitem 
ipoteza că iniţial se dezvoltă îndeosebi mecanisme semantice S-U 
cognitiv evaluatoare 

2 Sunt numeroase lucrările care conţin informații 
compatibile cu ipotezele avansate în acest capitol, deși abordează 


aspecte diferite ale apariţiei „limbajului”. Spre ilustrare 
menționăm: Ernest Renan, De l'origine du language, Paris 1864; 
lac Benoist, Signes, symboles et mythes, Paris, P.U.F., 1975; Ce. 
Gusdorf, La parole, Paris, P.U.F., 1968. 

lar procesele diagnosticatoare tip S-U verbale se dezvoltă 
insuficient, deoarece pot fi preluate și utilizate semnificaţii 
furnizate de codul figurativ. 

Ipoteza este plauzibilă si din altă perspectivă: relaţiile 
interumane sunt mediate de procese organice şi semantice care 
rămân necunoscute omului în stadiul preteoretic; propriile 
mecanisme funcționale sunt pentru el, utilizând expresia 
introdusă de cibernetică, „cutii negre”. Omul, raportându-se la alt 
om, constientizeaza anumite stări pe care treptat le desemnează 
verbal (afirmând că iubeşte, dorește, urăște, simpatizează etc.); 
de asemenea, obține despre un alt om informaţii ce sunt indicii 
ale ,comportamentului” său, ale „atitudinilor”, „aptitudinilor”, 
„sentimentelor” sale, adică indicii ale unor realități dependente 
de caracteristici ale unor mecanisme care rămân de asemenea 
„cutii negre” pentru cel ce realizează actul pragmatic cognitiv. În 
această situaţie procesele S-U pragmatice ce se referă la om, ca 
entitate funcțională, nu pot fi decât vagi, dependente de 
analizatorii organismului și de semnificaţiile furnizate de 
mecanismele semantice figurative și, în consecință, preponderent 
evaluative, până când procesele semantice teoretice vor dezvălui 
organizarea si funcţionarea omului si vor oferi criterii si reguli 
semantice care să facă posibile procese cognitiv-descriptive mai 
eficace decât cele realizate de codul figurativ. 

Dacă în cazul raportării omului la entități abiotice, 
procesele semantice figurative deschid piste pentru a se dezvolta 
şi instrumente semantice verbale constatatoare pertinente (cap. 
10), în cazul relaţiilor interumane la o cunoaștere identificatoare 
pertinentă se poate ajunge numai după succese importante în 
studiul teoretic al bioticului si semanticului. Până atunci 
cunoaşterea verbală tip S-U rămâne dependentă de codul 
figurativ, de procese informaţionale primare, de cunoașterea tip 


Ab sau B şi de reacţiile organismului. 

Mecanismele semantice figurative fiind capabile nu numai 
să regleze manifestări practice, realizând şi procese semantice 
derivate imaginare, capacitatea semantică verbală tip S-U se află 
şi sub presiunea tendinței de explicitare si comunicare a 
semnificatiilor figurative ce concretizează procese de tipul celor 
menționate, semnificații constientizate doar indistinct. 
Corectitudinea ipotezei poate fi probată analizând conținutul 
primelor construcţii semantice verbale implicate în reglarea 
relaţiilor dintre oameni. Dacă acestea sunt expresii ale unor 
semnificaţii de tip figurativ, dacă ele includ 
semnificatii-evenimente si semnificații derivate, ipoteza este 
confirmată; dacă, în schimb, acele prime construcţii verbale nu au 
caracteristicile menționate, ipoteza este infirmată. Analiza celor 
mai vechi construcții semantice verbale, a miturilor 
comunităților aflate în stadii cât mai apropiate de cele guvernate 
de ritualuri și cutume poate furniza date concludente cu condiția 
să se separe și să se analizeze primul strat, prima generație de 
construcții semantice verbale. 

11.2. Locul proceselor semantice verbale tip S-U în reglarea 
relațiilor interumane 

Conform relatării anterioare, relațiile dintre oameni nu 
sunt reglate doar de procese semantice de tipul celor pe care le 
analizăm; în orientarea lor putând fi implicate mai multe tipuri 
de mecanisme semantice figurative şi verbale și diverse alte 
tipuri de mecanisme ale, organismului, este legitimă preocuparea 
pentru a le preciza posibilitățile funcționale. Este plauzibilă 
ipoteza: mecanismele semantice verbale tip S-U se specializează 
pentru a media anumite genuri de relații și, în măsura în care 
acestea fac disfunctionale manifestările anterioare „le înlocuiesc. 
De asemenea, pe măsură ce se dezvoltă, ele pot influența 
proprietățile și starea funcțională a celorlalte tipuri de 
mecanisme semantice şi a organismului. Rezultă că mecanismele 
semantice verbale tip S-U tind să aibă o poziție dominantă în 
reglarea relaţiilor interumane, dar nu pot să excludă celelalte 


mecanisme. De regulă, în orientarea relaţiilor interumane 
intervin procese de genul celor indicate de schema 5. 

Relativa autonomie a fiecărui tip de mecanism implicat în 
direcționarea manifestărilor interumane este atestată de faptul 
că se întâlnesc situaţii în care organismul, codul figurativ si codul 
verbal determină reacţii diferite fata de același om: să spunem că 
X îl întâlneşte pe Y. Mirosul lui Y, receptat de X, poate atrage sau 
respinge, înfățișarea lui poate place sau displace, iar 
manifestarea verbală poate contraria, interesa sau să nu prezinte 
încredere. 

Ca urmare, conduita lui X in raport cu Y poate fi o 
rezultanta dar si consecinta uneia din cele trei reactii, daca ea 
este dominanta. 

În sfera de competenţă a mecanismelor semantice tip S-U 
se includ procesele verbale specializate pentru a regla semantic 
manifestările omului în raport cu alti oameni într-un context 
social neinstitutionalizat. Un indiciu al specificului acestui tip de 
proces semantic este oferit de ceea ce în mod tradițional numim 
comportamentul moral al omului. Criteriile si regulile semantice 
care intervin pentru a determina atitudini incluse în sfera 
moralității nu pot fi utilizate în cazul raportării la existenţa fizică, 
pentru a investiga proprietățile numerelor sau capacitatea 
cognitivă a omului. Nu putem însă afirma că toate acţiunile 
umane în care sunt implicate aspecte morale (educarea copiilor, 


relațiile barbat-femeie, tată-fiu, conlucrarea între „prieteni” sau 
„vecini”) sunt doar de competența mecanismelor semantice 
verbale tip S-U, deoarece la reglarea relaţiilor interumane poate 
concura și codul figurativ și unele dintre celelalte tipuri de 
mecanisme semantice verbale empirice. De pildă, procesele 
semantice verbale tip S-I, fiind dependente de criterii si reguli 
semantice impuse de instituţii sociale, pun omul în situaţii care 
pot să nu fie compatibile cu procesele sale semantice tip S-U. Un 
indiciu al posibilităţii acestui conflict și, ca urmare, al posibilităţii 
intervenției a doua tipuri de mecanisme semantice verbale în 
reglarea relaţiilor interumane este furnizat de conflictele 
frecvente, cunoscute de la apariţia instituţiilor sociale, dintre 
normele morale şi cele juridice de conduită, de refuzul unor 
oameni din considerente „personale” de a proceda conform 
deciziilor ce ar decurge din acceptarea normelor unei instituții. 

11.3. Specificul relaţiilor dintre oameni în raport cu 
modalităţile în care omul se raportează la entități de natură fizică 

Anterior am semnalat că relaţiile omului cu orice fel de 
entitate implică procese cognitive care pot fi pertinente numai 
dacă sunt realizate cu mecanisme semantice specializate. Putem 
obține o înțelegere intuitivă a specificului mecanismelor 
semantice verbale ce reglează manifestările omului în relaţiile 
sale cu semenii comparând acțiunile pe care ele le generează cu 
cele generate de mecanismele semantice tip Ab (abiotice). Ca să 
apreciem că o plantă este comestibilă utilizăm alte criterii decât 
în cazul în care apreciem că un om este mincinos sau prietenos. 
Particularitatile cunoașterii interumane sunt sesizabile intuitiv si 
dacă luăm în considerare specificul termenilor utilizați. Să 
comparam câteva afirmaţii de natură cognitivă. 

Când spunem „se apropie patru oameni” sau „Ion este mai 
înalt ca toţi ceilalți” nu realizam un act cognitiv verbal de tip S-U, 
ci denumim rezultatul conștientizat al unui proces semantic 
figurativ. Cunoașterea este însă de tip S-U în afirmații ca: 

Este un om onest. 

A dovedit curaj moral. 


El nu e capabil să jignească pe cineva. 

Acest copil este educat bine. 

Termeni ca onest, curaj moral... presupun procese 
semantice nerealizabile nici de codul figurativ, nici de alte tipuri 
de mecanisme semantice verbale. Afirmatii de genul celor 
menționate sunt tipice pentru procesele cognitive tip S-U 
pragmatice. 

Diferența pe care o considerăm principală decurge din 
specificul manifestărilor pe care le reglează: dacă mecanismele 
semantice tip Ab reglează manifestări ale omului în raport cu 
entitățile de altă natură, mecanismele semantice de tip S-U 
reglează relaţii cu entități de aceeași natură, semantice. Ipoteza 
este confirmată de comportamentul oamenilor, indiferent care e 
stadiul dezvoltării antroposferei noastre: relaţiile de conlucrare 
în realizarea unui obiectiv comun, relaţiile de subordonare, 
procesul educaţional ca tip de relaţie interumană, ilustrează 
manifestări în care sunt implicate procese semantice verbale care 
nu pot fi realizate de mecanisme ce dau competența omului ca 
agricultor, navigator, constructor etc. Sunt indicii suficiente că în 
orice epocă istorică chiar și omuciderea este produsul unor 
procese semantice de altă natură decât cele ce reglează vânarea 
animalelor. 

În cazul relaţiilor interumane raportul între manifestări 
pragmatice, deci semantice, şi cele practice este altul decât în cel 
al manifestărilor tip Ab. Într-o manifestare tip Ab, procesul 
semantic pragmatic nu poate fi eficace decât dacă este urmat de o 
manifestare factuală, pe când într-o manifestare de tip S-U 
procesul semantic verbal, dacă este obiectivat, poate fi receptat 
direct de un alt om, declanșând reacţii care pot fi factuale sau tot 
verbale. În relaţiile în care părțile deţin mecanisme semantice se 
observă că acțiunea propriu-zisă, de natură practică, poate fi 
verbală, iar în cazul în care exteriorizarea rezultatului procesului 
semantic nu se face verbal, ci prin manifestări factuale (de pildă, 
se oferă un obiect), ceea ce se receptează este semnificația 
gestului. Aşadar, în astfel de situaţii, expresiile verbale pot fi 


echivalentul faptei din manifestările practice de tip Ab; în relaţia 
om-natură practica este factuală, pe când în relațiile interumane 
ea este de natură semantică chiar şi atunci când se apelează la 
fapte. 

Din caracteristica menţionată rezultă că relaţiile dintre 
oameni, fiind reglate de mesaje semantice, presupun o minimă 
compatibilitate între codurile lor psihice. În cazul oricărui cod 
semantic, compatibilitatea trebuie să se manifeste la nivelul 
criteriilor şi regulilor semantice dar și al limbajului. O anumită 
compatibilitate, minimă, între mecanismele semantice este 
indispensabilă pentru reglarea manifestărilor oamenilor într-o 
comunitate și se obține într-o primă etapă ca o consecință a 
convietuirii oamenilor, a formării codului lor verbal în contexte 
semantice ce au numeroase caracteristici comune. 

Când ne referim la necesitatea funcțională a constituirii 
unor mecanisme semantice verbale empirice specializate pentru 
a regla anumite aspecte ale relaţiilor inter-umane avem în 
vedere, desigur, toate cele trei genuri de procese cognitive 
deoarece și în cazul relaţiilor interumane pot să intervină 
instituiri teleologice. Dar este posibil ca relaţiile interumane să 
nu fie simple aplicări (concretizări) ale unor instituiri teleologice 
ca, de pildă, semnificaţiile evaluatoare să fie „comunicate” sau să 
declanșeze reacţii ale organismului care, la rândul lor, să 
determine si să orienteze relații cu alti oameni. 

Procesele semantice verbale S-U pot fi segmentate ca 
urmare a exteriorizării sau comunicării unor semnificaţii 
parțiale, de pildă, a evaluărilor, iar reacția semantică a 
partenerului poate înlesni sau îngreuna procesul semantic, 
modificând reacția organismului sau activând codul figurativ. 
Marea varietate a posibilităților oamenilor de a intra în relaţie, 
dependenţa relațiilor concomitent de semnificaţii figurative și 
verbale si de „starea afectivă? a organismului (reacţii 
neurovegetative si endocrine) reprezintă factori ce determină o 
poziție aparte a mecanismelor semantice S-U verbale în 
ansamblul codului verbal. Ele nu pot reduce relaţiile interumane 


la acțiuni subordonate unor scopuri explicite, ca în cazul 
relațiilor pe care omul le poate avea cu diverse entități de alt tip. 

11.4. Limite ale proceselor semantice verbale empirice tip 
S-U 

Domeniul de referinta al tipului de procese semantice 
verbale pe care îl analizăm este omul dar in două situaţii: 1) ca 
raportare la sine, la propria existență (alcătuire, funcţionare, 
manifestare); 2) ca raportare la manifestările semantice și 
factuale ale altor oameni. 

Dacă omul are organizarea pe care am schitat-o, dacă el se 
poate afla în diverse stări funcționale, inclusiv în cele numite 
„patologice”, dacă omul, ca rezultat al jocului proprietăţilor 
organismului și codurilor semantice, poate să se afle în stare de 
veghe sau de somn, iar în ultimul caz să realizeze procese 
semantice numite „vise”, dacă, în sfârşit, codurile semantice pot fi 
acționate de mesaje exterioare omului, din organism sau ale altui 
tip de cod dar se pot şi autoactiva, este evident că într-o primă 
perioadă mecanismele semantice verbale tip S-U nu vor reuși să 
realizeze procese semantice pragmatice pertinente. 
Constituindu-se în funcţie de o mare diversitate de stimuli 
receptati de la parteneri sub presiunea unor nevoi funcționale, 
ele nu pot fi inițial în măsură să realizeze procese derivate, 
îndeplinesc doar funcţii operaționale, preponderent în modalităţi 
involuntare. 

Cand vor reuși să efectueze semnificaţii derivate, ele vor fi 
eronate și vor deruta omul deoarece, într-o primă etapă, 
procesele semantice tip S-U derivate vor amalgama zone ale 
realului cu cele ale posibilului semantic, vor da interpretări 
eronate raporturilor dintre organism şi codurile psihice, 
manifestărilor patologice, viselor şi, desigur, posibilităţii şi 
naturii proceselor semantice comunicative. Aceste limite nu pot 
să nu conditioneze relaţiile dintre oameni si organizarea 
grupurilor. 

În concluzie, mecanismele semantice tip S-U, 
constituindu-se sub presiunea nevoilor de comunicare, neputând 


realiza procese semantice derivate corecte, generând manifestări 
atât voluntare cât si involuntare, intervenind în relaţiile 
interumane împreună cu alte mecanisme, nu pot da un caracter 
unitar, coerent relaţiilor interumane. 

Ipotezele enunțate pot fi probate analizând informaţii 
(disponibile) despre relaţiile interumane și produsele semantice 
din perioadele pe care le-am numit „magice” şi „mitice'. 
Dificultățile ce apar în înţelegerea empirică verbală a naturii 
codurilor semantice si raporturilor lor cu organismul, a funcţiilor 
lor în reglarea manifestărilor omului sunt ilustrate de postularea 
existenței unui „suflet”, a unei entități de altă natură decât cea 
trupească în interiorul omului; marea diversitate a referirilor la 
proprietățile acestei entități în etnosisteme aflate în stadiul 
preteoretic al codului verbal confirmă corectitudinea ipotezei 
noastre. Schița expusă poate fi testată si utilizând-o pentru a 
explica posibilitatea si caracteristicile manifestărilor religioase. 
Dacă este corectă, ea ar trebui să ofere repere pentru a se schița 
răspunsuri noi la problemele cu care se confruntă cercetătorii 
genezei și evoluţiei religiilor. 

11.5. Surse ale evoluţiei mecanismelor semantice tip S-U în 
perioada preteoretică a codului verbal 

Conform schiţei generale a evoluţiei codului verbal, 
evoluția mecanismelor semantice tip S-U decurge din 
transformările ce au loc în domeniul social-umanului și constă în 
modificarea si completarea criteriilor si regulilor semantice; la 
nivelul manifestărilor semantice evoluţia se concretizează în 
schimbarea semnificației unor termeni, apariţia a noi termeni, 
diversificarea si ameliorarea produselor semantice. 

Actualele investigări nu au infirmat schița expusă dar au 
nuantat-o. Sursa principală de presiuni asupra mecanismelor 
semantice empirice analizate o reprezintă evoluţiile ce se produc 
în organizarea etnosistemului; ele au ponderea cea mai mare 
deoarece reprezintă cadrul în care se desfășoară activitățile 
umane, au o relativă stabilitate în timp si reprezintă efectul 
structural al tuturor tipurilor de procese ce au loc în etnosisteme, 


cumulat de-a lungul generațiilor. Organizarile sociale în „orice 
etnosistem evoluează sub influenţa transformărilor ce au loc în 
toate domeniile pragmatico-practice. De pildă, transformările din 
mecanismele semantice tip Ab empirice generează în activitatea 
practică modificări ce declanșează restructurări în comunităţi: 
alte diviziuni sociale, alte statusuri si roluri sociale, deci si alte 
procese semantice tip S-U. 

O sursă permanentă de presiuni transformatoare asupra 
mecanismelor semantice S-U este capacitatea lor de autoactivare. 
Ele nu sunt doar capabile să prelucreze mesaje recepționate, pot 
utiliza competența semantică pentru a elabora procese 
semantice cu date fictive si să exteriorizeze rezultatele acestora. 
Astfel de construcții semantice, obiectivate, se constituie într-un 
mediu semantic ce influențează funcţionarea și chiar organizarea 
altor mecanisme semantice tip S-U. Situaţia descrisă este 
confirmată de producţia literară apărută încă înaintea constituirii 
gândirii teoretice, semnalată de numeroase surse istorice şi 
antropologice. 

O altă sursă de presiuni pentru evoluţia Mc.s. tip S-U sunt 
activităţile semantice tip S si produsele semantice pe care le 
obiectivează. Datorită producţiei semantice tip S - această 
problemă o vom trata în capitolul următor - omul dispune de 
instrumente semantice pe care le poate utiliza deliberat fie 
pentru a ameliora și extinde activitatea tip S-U (ca în cazul 
utilizării posibilităţilor de calcul aritmetic în activități comerciale 
sau militare), fie pentru a controla procese semantice tip S-U ce 
preced și pregătesc acțiunile practice (ca în cazul utilizării unor 
principii logice pentru a verifica demersurile semantice). 

După apariţia instituţiilor sociale evoluția mecanismelor 
semantice tip S-U este puternic influențată de mecanismele lor 
semantice. Pe măsură ce etnosistemele au o organizare mai 
complicată și complexă, instituţiile au inevitabil o pondere tot 
mai mare în reglarea manifestărilor omului. Sub presiunea 
proceselor semantice realizate de instituţiile sociale, a normelor, 
statusurilor şi rolurilor pe care ele le generează în comunitățile 


umane, în codurile verbale se dezvoltă mecanisme semantice noi, 
diferite de cele tip S-U, care reglează comportamentul omului 
fata de instituție. Cele două tipuri de mecanisme semantice 
verbale se condiționează în modalităţi de o mare diversitate și 
raporturile dintre ele pot evolua în variante care să determine fie 
o creștere a compatibilitatii semnificatiilor lor, fie o accentuare a 
incompatibilitatii semnificatiilor pe care le generează. La nivelul 
comportamentului uman cele două tendinţe se concretizează în 
manifestări care fie armonizează relaţiile dintre oameni și 
structurile sociale inglobante, fie le tensionează. În a doua 
situaţie, tensionarea relaţiilor sociale rezultă îndeosebi din 
opoziția ce apare între oameni la care dominante sunt 
mecanisme semantice tip S-I, dezvoltate sub presiunea 
mecanismelor semantice sociale, pe de o parte și oameni la care 
sunt dominante mecanismele semantice tip S-U, ale căror 
caracteristici sunt cel puţin parţial incompatibile cu mecanismele 
semantice ale instituţiilor sociale. Stări tensionale sunt posibile si 
în interiorul manifestărilor unui om, în măsura în care diversele 
sale mecanisme semantice sunt incompatibile. 

Remarcă. Noile investigaţii nu au confirmat ipoteza expusă 
în modelul antroposferei referitoare la constituirea unor domenii 
semantice S-U pragmatice autonome funcțional în raport cu 
domeniile practicii; actuala nuantare atestă că procesele 
semantice pragmatice sunt implicate în manifestările practice, în 
acțiunea practică. Se pot specializa oameni care să realizeze doar 
acțiuni pragmatice iar alţii care să desfăşoare acțiuni practice 
preluând rezultatele lor, dar această specializare se realizează în 
interiorul domeniilor practicii. 

CAPITOLUL 12 

DIFERENȚIEREA MECANISMELOR COGNITIVE PRIN 
RAPORTAREA OMULUI LA SEMNIFICAȚII ȘI PROCESE 
SEMANTICE 

Procesele semantice verbale se finalizează nu numai în 
manifestările factuale ale omului; posibilitățile deschise de 
articularea sonoră conduc la autonomizarea treptată a 


manifestărilor verbale și, ca urmare, la obiectivarea unor 
produse semantice. Cu cât activitatea semantică este mai amplă 
şi mai diversificată, cu atât ea condiționează mai puternic omul, 
relațiile interumane, instituţiile sociale, etnosistemele. Procesele 
semantice, prin reusitele si insuccesele lor, pe măsură ce se 
diversifică, își amplifică presiunile asupra codului verbal pentru a 
se constitui mecanisme semantice capabile să se raporteze fie la 
activități semantice, fie la entități semantice. Astfel de mecanisme 
fiind empirice, se centrează inevitabil pe aspecte disparate ale 
procesualității semantice, pe acele aspecte care sunt mai 
implicate functional în viata omului, iar noile procese cognitive 
tind să aibă tot o finalitate pragmatică. Încercările de a controla 
visurile şi gândurile prin magie sau prin invocarea unor entități 
considerate invizibile, aprecierea capacităţii intelectuale ca un 
dar al zeilor, atitudinea mistică iniţială fata de numere etc, despre 
care istoria ne oferă mărturii certe, sunt indicii ale 
caracteristicilor primelor modalităţi în care omul se raportează la 
domeniul semantic pe care el însuși l-a generat. Dispunem de 
asemenea de texte? care semnalează evoluţii ale interpretărilor 
date capacităţii semantice, conturarea mai multor variante de 
abordare a diverselor activități semantice, diversificarea 
entităților și activităților semantice incluse în sfera cunoașterii 
verbale. 

Pentru a studia acest proces am adoptat ipoteza: iniţial 
omul se poate raporta la procese semantice pe care le 
constientizeaza, inclusiv la vise, si la entitățile semantice cele mai 
simple, în cazul produselor semantice ale codului verbal - la 
termeni verbali și semnificaţiile lor. Dintre termenii verbali 
aparuti în perioada constituirii codului verbal, unii nu au 


3 Analize ale devenirii capacității semantice revelatoare pentru 
problematica abordată fac, de pildă, E.R. Dodds, în Dialectica 
spiritului grec, Editura Meridiane, Bucuresti, 1983 si E. Rohde, în 
Psyche, Editura Meridiane, Bucureşti, 1985. 


corespondent în existența fizică sau în cea umană, ei fiind o 
consecință fie a denumirii unor semnificaţii sau procese figurative, 
(cerc, pătrat, unu, doi... desen, a repera, a grupa), fie a denumirii 
unor procese semantice verbale (a chema, a provoca, a număra) 
sau produse ale acestora (zeu, cuvânt), fie a unor stări ale omului 
(frică, bucurie, dorinta...). Pe măsură ce astfel de termeni se 
diversifică şi se implică mai mult în viața comunităţii, ei atrag 
atenţia omului. În noua situaţie omul se poate raporta la domenii 
desemnate prin termeni ca „apă”, „foc”, „piatră”, la acţiuni numite 
„vânătoare”, „apucare”, „spălare”, dar şi la procese de genul 
„numărare”, „adunare”, sau entități de genul „unul”, „doi', „cerc”, 
„pătrat”. Dacă termenii din prima parte a enumerării trimit omul 
la aspecte din ambianța sa percepute figurativ, termenii din 
partea a doua sunt de altă natură, pun omul într-o situaţie nouă. 
Nu este același lucru să te întrebi ce este „apa” si ce este „unu'. 
Acum, când dispunem de schiţele expuse în capitolele anterioare, 
înțelegem că apariția termenilor din a doua categorie în 
vocabular decurge din caracteristicile funcționale ale 
mecanismelor semantice figurative şi verbale, însă în stadiul pe 
care îl analizăm această proveniență nu poate fi înțeleasă; omul 
doar începe să interogheze domeniile vizate deschizând o nouă 
etapă în devenirea codului verbal. Avem în vedere constituirea 
mecanismelor semantice pe care în modelul antroposferei le-am 
numit „tip S”, deoarece se specializează pentru a se raporta la 
entități semantice. Textele care s-au păstrat din antichitate oferă 
indicii referitoare la caracteristicile primelor procese semantice 
ce au ca domeniu de referință acele produse semantice care nu 
au un corespondent în existența abiotică, biotică sau umană; cele 
mai multe se referă la modul în care omul s-a raportat la termenii 
ce desemnau numere şi figuri geometrice, dar sunt texte care ne 
dezvăluie că omul s-a întrebat, de asemenea, ce sunt numele 
proprii si care este originea lor, ce sunt şi cum au apărut anumite 
entități semantice (de pildă, miturile) ce sunt semnificaţiile (am 
în vedere disputele privind IDEILE); odată cu apariţia în 
vocabular a termenilor ce desemnează actul cognitiv, omul se 


întreabă cum este posibil să cunoască. Indicii despre astfel de 
interogatii şi despre modul în care se realizează întâlnim în texte 
caldeene, sumeriene, egiptene, dar ele devin numeroase în 
textele greceşti şi le întâlnim într-o variantă relativ coerentă, 
sistematizată în dialogurile lui Platon, care pot fi considerate 
concludente pentru stadiul preocupărilor semantice din acea 
perioadă, mai ales că se referă la aspecte care erau în centrul 
atenției multor „iubitori de înțelepciune”. Deși din perspectiva 
modelului codului verbal gândirea lui Platon sau cea a sofiştilor 
reprezintă o perioadă relativ târzie în evoluția proceselor 
semantice deoarece ne dezvăluie nașterea rationamentului, 
folosirea lui deliberată pentru a se pronunţa în diverse probleme 
aflate în dispută, totuși prin problematica pusă în discuţie cel 
putin o parte din dialogurile pe care Platon le-a lăsat omenirii 
rămân încă în sfera preocupărilor întâlnite și în textele anterioare. 
Ele semnalează că primele raportări ale omului la acele entităţi 
semantice care nu au un corespondent fizic sau uman, care 
exprimă doar procese semantice sau produse ale acestora, nu pot 
să se realizeze decât în variante similare raportării la entități 
fizice sau la om. Apelul la divinităţi pentru a explica astfel de 
termeni, atribuirea unui caracter sacru miturilor, unor numere, 
figuri geometrice, idei, inclusiv cunoașterii, sau presupunerea 
existenței unei „lumi a ideilor” indică o puternică dependenţă de 
semnificaţiile realizate anterior de codul figurativ. Această 
modalitate de interpretare semantică denotă utilizarea sau, cel 
puţin, puternica influență a mecanismelor semantice anterior 
constituite, tip Ab sau B, deci confirmă referirile din modelul 
codului verbal la modul în care se realizează specializarea 
primelor mecanisme semantice. 

Redăm în continuare, plecând de la datele oferite de 
nuantarile anterioare, modul de constituire a unora din 
activitățile semantice tip S. Dacă datele sunt corecte, în cazul 
evoluției normale a codului verbal, deci și a omului în 
antroposferă, geneza activităţilor la care ne vom referi are 
caracter necesar, fiind determinată de presiunile ce rezultă din 


dezvoltarea activităţilor semantice tip Ab. 

B şi S-U. Ca urmare ele ar trebui să poată fi identificate în 
evoluția omenirii și, în continuare, să fie considerate ca repere 
ale devenirii omului și antroposferei. 

12.1. Geneza calculului aritmetic ca activitate semantică 
empirică începem prin a ne referi la geneza numerelor şi a 
operațiilor aritmetice din două considerente: a) mecanismele 
semantice responsabile de geneza aritmeticii sunt primele 
mecanisme tip S ce apar în codurile verbale; b) ele s-au dovedit a 
oferi cheia înţelegerii autonomizării şi evoluţiei cunoașterii 
verbale, ca activitate semantică. 

Termenul „număr”, ideea de număr, dacă modelul devenirii 
codurilor psihice este corect, nu se constituie decât după ce omul 
generează modalități verbale de enumerare si le utilizează 
frecvent. 

Termenii-numere apar deoarece existenţa fizică fiind 
inițial percepută figurativ, codul verbal îşi formează mecanisme 
semantice capabile să se raporteze îndeosebi la caracteristici 
dimensionale si cantitative. Cum aceste caracteristici au și o mare 
importanță pentru supraviețuirea omului, pentru activitatea sa 
practică, mecanismele semantice specializate pentru a realiza 
procese semantice ce vizează aspecte dimensionale si cantitative 
se vor dezvolta puternic. 

Expresii de genul „mare”, „lung, „scund” etc. sunt denumiri 
ale unor semnificaţii figurative, dar ele dezvoltă mecanismele 
semantice verbale ce pregătesc condiţiile pentru ca omul să 
realizeze semnificaţii cantitative, care presupun atât un sistem de 
numerație, cat şi anumite unități de măsură. 

Primele operaţii cantitative devin posibile datorită unor 
proprietăţi ale entităţilor fizice, modului în care ele sunt 
receptate figurativ şi apariției unor termeni verbali ce 
desemnează cantităţi; proliferarea lor în vorbire semnalează 
reducerea dependenței codului verbal de semnificațiile 
figurative. Dacă în perioada preverbală procese de natură 
figurativă reuşesc să realizeze anumite operaţii cantitative pe 


baza unor corespondențe între obiectele ce trebuiau apreciate si 
parti ale corpului, (de cele mai multe ori degetele mâinilor), după 
constituirea mecanismelor semantice tip Ab reperele utilizate 
pentru a realiza corespondentele cantitative primesc anumite 
denumiri și apar, astfel, noi posibilități de a efectua operaţii 
semantice și, îndeosebi, de comunicare interumană. Calculul este 
realizat cu concursul codului figurativ; indiciul suficient este 
utilizarea degetelor și mâinilor în procesul numărării, dar 
concludent este și faptul că primele operaţii cantitative verbale 
constau în adăugiri sau duplicări. Aceste procedee sunt 
semnalate ca fiind cele mai „primitive” de către toţi cercetătorii 
genezei gândirii matematice la diverse popoare. 

Din perspectiva reperelor furnizate de modelul 
antroposferei este plauzibilă următoarea stadializare în 
conturarea aritmeticii: 

— Operații cantitative realizate fără aportul codului verbal, 
deci de codul figurativ; 

— Operații cantitative verbale realizate în diverse sisteme 
de numerație, care vizează întotdeauna entități concrete; 

— Operații cantitative verbale realizate ca exercițiu de 
calcul, în spațiul posibilului semantic; 

— Interpretări date numerelor considerate ca entități 
distincte; 

— Apariția termenului ,numar’, ca expresie a 
constientizarii că numerele au un statut aparte si a deschiderii 
unei noi etape, in care interogatiile vizează mulțimea numerelor, 
raporturile dintre ele, proprietăţile lor. 

Prin constituirea mecanismelor semantice tip S 
specializate în operaţii de calcul, mecanismele semantice tip Ab 
intră într-o nouă etapă, caracterizată prin micșorarea 
dependenței de operațiile semantice figurative si colaborarea cu 
mecanismele semantice verbale tip S, care se constituie ca 
instrumente utile în procesul cunoașterii unor existenţi fizici. 

Asupra primului stadiu nu ne mai pronuntam deoarece am 
făcut-o în contextul in care am analizat contribuţia codului 


figurativ la generarea codului verbal. 

Stadiul al doilea apare ca fiind dependent de procese 
semantice figurative deoarece chiar denumirile date cantităților 
corespunzătoare actualelor numere 1, 2... sunt dependente de 
denumirile date de obicei degetelor. Dependența de codul 
figurativ este puternic atestată de faptul că multe comunități 
dezvoltă inițial sisteme de numărare în care utilizează doar 
termenii 1 şi 2 pentru a realiza operaţii cantitative, sau, când au 
termeni ce depășesc cifra 5, îi obțin combinând primele numere. 
Leon 

Brunschvicg, analizând dezvoltarea calculului digital, 
semnalează că în acest stadiu „Gândirea aritmetică nu se 
manifestă decât ca o minimă corespondenţă între obiecte și 
degete” 2; el constată că în dezvoltarea capacității de calcul 
„distincţia calitativă între degete enumerate succesiv” reprezintă 
o etapă3 şi reține atenţia asupra modului diferit în care sunt de 
obicei folosite degetele de la cele două mâini4. De obicei primele 
variante de calcul numeric combină două tipuri de unităţi, „una 
oferită de imaginea degetelor, cealaltă furnizată de imaginea 
mâini” 5. 

Interpretăm stadiul al doilea ca o conlucrare între codul 
figurativ şi mecanismul semantic tip Ab, conlucrare din care 
rezultă îmbogățirea vocabularului cu termeni ce denumesc 
cantități. 

Faptul că termenii-numere sunt folosiți pentru a realiza 
diverse procedee de calcul și apoi se constituie într-un sistem de 
numerație, îl interpretăm ca un indiciu puternic al genezei unor 
mecanisme semantice specializate; în lipsa unor criterii si reguli 
capabile să realizeze ceea ce numim în mod curent operații 
aritmetice, termenii ce denumesc numere ar intra în limbajul 
uman, dar ar fi folosiți doar pentru a denumi rezultate ale unor 
procese semantice de tip figurativ. 

Trecerea de la operaţii care vizează obiecte concrete la 
calculul numeric propriu-zis este un indiciu al apariţiei 
mecanismelor semantice specializate în operaţii aritmetice, 


mecanisme autonome nu numai în raport cu codul figurativ, dar 
şi cu mecanismele semantice tip Ab. Ele sunt mecanisme 
semantice tip S, deoarece obiectele lor de referinţă - numerele - 
sunt entităţi semantice. 

Studiile dedicate cunoașterii istoriei matematicii, primelor 
etape ale calculului aritmetic oferă date care pot fi interpretate ca 
indicii ale corectitudinii etapelor prin care am marcat geneza 
gândirii matematice. De pildă, Leon Brunschvicg, în lucrarea 
citată, analizând caracteristicile calculului pe baza celor mai 
vechi documente disponibile la începutul secolului nostru, 
consideră că documentele egiptenilor „pot să ne furnizeze 
trăsătura cea mai semnificativă a acestei perioade arhaice” (p. 
26). 

2 Leon Brunschvicg, La philosophie mathematique, Felix 

Alean, Paris, 1912, p. 15. 

3 Ibidem, p. 16. 

4 Ibidem, p. 17. 

5 Ibidem, p. 19. 

Ca urmare, el analizează probleme luate din papirusul 
Rhind şi conchide că din investigarea problemelor și tabelelor 
descoperite, ca 

„Forme cristalizate ale aritmeticii egiptene, nu avem nicio 
lumină asupra concepţiei fundamentale a gândirii egiptene. Dar, 
dacă îndrăznim să extragem o presupunere din rarele documente 
pe care le posedam, si care nu sunt poate de cea mai buna 
calitate, atunci (putem spune) că absenţa consideratiilor 
teoretice este caracteristică aritmeticii egiptene” 6. 

Şi, argumentând concluzia, L. Brunschvicg, afirmă: 

„... Noi putem acum sa înțelegem judecata severă... pe care 
rațiunea speculativă a grecilor a făcut-o culturii egiptene: cele 
mai ingenioase din descoperirile lor rămân în stadiul de 
prescriptii utilitare, de reţete tehnice; ele interesează arta 
gândirii, nu ajung la stadiul de ştiinţă propriu-zisă, la aritmetică, 
căci aritmetica presupune, ceea ce egiptenii se pare că nu au 
cunoscut» (să se trateze) numărul, în sine un obiect al 


reprezentării și să fie adoptat explicit ca bază a unui sistem de 
demonstraţii riguroase” 7. 

Aceeași interpretare a etapei la care ne referim o găsim la 
mijlocul acestui secol la Oskar Becker, în Fundamentele 
matematicii; recunoscând că egiptenii şi babilonienii au pus 
bazele tehnicii noastre de calcul, el susține: 

„Tehnica de calcul egipteană consecvent aditivă este, 
într-un anumit sens, primitivă, senzorial-intuitivă. Dublarea, 
înjumătățirea, înzecirea se pot efectua imediat intuitiv din cauza 
particularitatilor cifrelor egiptene” 8. 

Ilustrările folosite de O. Becker atestă că atunci când se 
referă la caracterul senzorial-intuitiv al calculelor are în vedere 
implicarea imaginilor, a ceea ce noi numim codul figurativ. 

Faptul că apariţia termenului „număr” a reprezentat o 
etapă nouă în evoluţia aritmeticii este dovedit de numeroasele 
informaţii rămase în cultura antică și analizate de numeroși 
cercetători. În acest context ne vom referi la o singură lucrare, 
intitulată semnificativ Filosofia și mistica numărului, elaborată de 
Matila C. Ghyka. În acord cu ceilalți cercetători ai genezei 
matematicii M.C. Ghyka localizează geneza termenului „NUMĂR” 
la greci. lată un text concludent: 

6 Ibidem, p. 29. 

7 Ibidem, p. 31. 

8 O. Becker, Fundamentele matematicii, Editura Științifică. 

Bucureşti, 1968, p. 21. 

„... Mai înainte de greci, care au studiat temeinic numerele 
întregi şi fractionare si au descoperit, apoi, cu ajutorul diagonalei 
pătratului (2 pentru un pătrat cu latura 1) și a teoremei 
ipotenuzei, numerele iraționale, trebuie să-i menţionăm încă o 
data pe caldeeni şi egipteni; cu toate că aceștia n-au căutat - cum 
au făcut-o mai târziu pitagoricienii - să degajeze ideea abstractă 
a Numărului, din utilizarea lui practică, ei au făcut să se realizeze 
pentru aritmetică şi geometria practică (cea a arpentorului, 
însăşi etimologia cuvântului geometrie) progrese de care au 
profitat grecii. 


Contextul în care se realizează performanţa semantică de a 
se constientiza și denumi clasa numerelor si consecinţele ei sunt 
redate sintetic de același autor în următorii termeni: 

„... pitagoricienii din Grecia sau, mai curând, din Marea 
Grecie, înlocuind numerele prin grupuri de puncte aranjate 
geometric, au dezvoltat disciplina Numerelor figurate care le-a 
permis să pătrundă direct corelatiile dintre numerele si figurile 
geometrice din plan și din spaţiu, apoi să transporte numărul în 
centrul unei metafizici epurate care, cu Pitagora, a făcut din el 
arhetipul sau paradigma prin excelenţă a unei doctrine rezumate 
prin: - «Totul este aranjat prin număr» si în care numele de 
Cosmos (lume organizată armonios) a fost dat Universului” 10. 

Legătura pe care M.C. Ghyka o face între reprezentarea 
numerelor prin grupuri de puncte aranjate geometric și geneza 
unei reprezentări a lumii ca un tot armonios organizat dezvăluie 
amplele posibilități semantice deschise de dezvoltarea 
proceselor semantice matematice; în același timp, caracterul 
mistic al viziunii, necontestat de niciun cercetător al istoriei 
matematice, indică natura preteoretică a primului stadiu al 
aritmeticii. Faptul că alte popoare atribuie cu secole înaintea 
grecilor puteri magice unor numere, că le consideră „sacre” 
atestă că însăși viziunea preteoretică are „o istorie”. Textele 
greceşti furnizează însă informaţii care semnalează că în „secta” 
lui Pitagora se conturează și germenii abordării teoretice a 
matematicii. Avem în vedere distincția, semnalată de M.C. Ghyka, 
pe care Nicomach de Gerasa o face în lucrarea Theologumena 
Arithmeticae între trei interpretări date numerelor: 

9 Matila C. Ghyka, Estetica şi teoria artei, Editura Ştiinţifică 
şi Enciclopedică, Bucureşti, 1981, p. 414.10 

Matila. Ghyka, Op. cit., p. 413. 

Matila C. Ghyka, Estetica și teoria 

„Numărul este, mai întâi, împărțit în Numere pure sau 
divine, cele de care se ocupă Mistica Numărului (Arithmologia), în 
Numere ştiinţifice si în numere concrete, cele de care se ocupă 
calculul propriu-zis...” il. 


Dacă interpretarea mistică era o continuare si rationalizare 
a multor interpretări de aceeași natură întâlnite anterior la 
numeroase popoare, iar cea care ia în considerare numerele 
concrete, dezvoltând calculul propriu-zis, decurge din utilizarea 
numerelor în contextul unor procese semantice figurativ-verbale, 
în schimb interpretarea numită „științifică” este creația gândirii 
greceşti, semnalează nașterea abordării teoretice. Asupra acestui 
proces vom reveni însă într-un alt capitol. 

12.2. Geneza calculului geometric ca activitate semantică 
empirică 

Cazul geometriei este similar cu cel al aritmeticii. Dacă 
modelul evoluţiei codurilor psihice este corect, apar iniţial 
termeni ce denumesc anumite figuri geometrice pe care omul 
le-a putut construi cu concursul codului figurativ, sub influența 
formelor obiectelor receptate vizual. 

Nu dispunem de date care să descrie figurile geometrice 
folosite deja de om când se conturează codul verbal dar emitem 
ipoteza: desenele, încrustările pe diferite obiecte realizate de om 
în cele mai vechi timpuri atestă că omul utilizează anumite forme 
geometrice simple, regulate, înainte ca el să devină capabil să 
efectueze calcule geometrice utilizând expresii verbale. Avem în 
vedere posibilitatea ca primele operații semantice cu figuri 
geometrice să fie realizate înaintea constituirii codului verbal; 
indiciul pe care îl considerăm concludent este furnizat de 
prezența cercurilor și triunghiurilor în tatuajele specifice 
ritualurilor populațiilor care încă nu realizează calcule 
matematice, inclusiv geometrice. 

Dacă ipoteza realizării primelor operaţii geometrice de 
către codul figurativ este corectă, astfel de operaţii vor primi 
denumiri verbale și vor fi, apoi, realizate cu concursul noului cod, 
ceea ce va înlesni comunicarea procedeelor și diversificarea lor. 
Dependenţa de codul figurativ în stadiul empiric al matematicii 
este ilustrată și 

11 Matila C. Ghyka, Op. cit., p. 416. 

de preponderența geometriei, de rolul ei major chiar și în 


studierea proprietăţilor numerelor. (Se ştie că aritmetica s-a 
dezvoltat când grecii au avut ideea să reprezinte geometric, 
folosind pietricele, numerele întregi pozitive.) Thomas Kuhn, 
într-un text consacrat raporturilor dintre tradiţiile matematice și 
cele experimentale, realizează o descriere care confirma 
afirmaţia dedusă de noi din analiza raporturilor genetice dintre 
codul figurativ și cel verbal. 

„... matematica este chiar mai veche şi mai dezvoltată decât 
astronomia. Dominată, din secolul 5 î.e.n. de geometrie, ea era 
concepută ca știința cantităților fizice reale, mai cu seamă 
spaţiale, şi a avut un rol însemnat în determinarea caracterului 
celorlalte patru ştiinţe grupate în jurul ei. Astronomia si teoria 
armoniei se ocupau de poziţii si, respectiv, proporții, fiind astfel 
literalmente matematice. Statica şi optica geometrică isi 
extrăgeau din geometrie concepte, diagrame şi vocabularul 
tehnic, împărtăşind cu ea o structură logică deductivă generală, 
comună atât expunerii cât şi cercetării. Nu este surprinzător deci 
că, în aceste condiţii, oameni ca Euclid, Arhimede si Ptolemeu, 
care şi-au adus contribuţia în unul dintre aceste domenii, au 
contribuit în mod semnificativ şi la celelalte. Acest fapt, mai mult 
decât nivelul lor de dezvoltare, a făcut din cele cinci domenii un 
conglomerat natural...” 12 

Al doilea stadiu, verbal, al geometriei este condiţionat de 
conturarea sistemelor de numerație și, la rândul lui, nu poate sa 
nu influențeze capacitatea de calcul aritmetic; presupunem deci o 
anumită condiționare reciprocă a aritmeticii si geometriei, 
inclusiv a mecanismelor semantice care le realizează. 

Şi în cazul calculului geometric, ca și în cel al calculului 
aritmetic, primul stadiu verbal este preteoretic. Este semnificativ 
faptul că Oskar Becker începe analiza geometriei egiptene si 
babiloniene cu precizarea: 

Mai întâi trebui să remarcăm faptul fundamental că toate 
geometriile preelene nu sunt o ştiinţă , pura” sau independentă, ci 
o ştiinţă aplicativă, anume arta calculării şi măsurării 
dimensiunilor spatiale, ariilor si volumelor etc, care nu trebuie 


considerate altfel de cum se consideră măsurarea și calcularea 
greutăților, a gramezilor de monede etc”. a 

12 Thomas Kuhn, Tensiuni esenţiale, Editura Ştiinţifică şi 

Enciclopedică, București, 1982, p. 87. 

13 Oskar Becker, Op. cit., p. 37. 

Precizarea pe care Oskar Becker o face nu este contrazisă 
de niciun studiu al istoriei matematicii; caracterul preteoretic al 
acestui stadiu este însă atestat și de existența unei mistici a 
figurilor, în care se atribuie unor figuri geometrice însușiri 
oculte: de pildă, sfera este considerată de greci, și nu numai de ei, 
simbol al divinului. 

Depăşirea acestui stadiu prin intrarea geometriei în stadiul 
abordării teoretice este un fapt bine cunoscut care pledează, de 
asemenea, în favoarea stadializării geometriei. Modelul pe care 
acum îl menționăm explică posibilitatea stadiului teoretic prin 
constituirea unei noi generaţii de mecanisme semantice tip S, 
mecanisme capabile să desprindă analizele semantice de 
influența proceselor semantice figurative şi a stadiului inițial al 
codului verbal, să abordeze distinct figurile geometrice cu scopul 
explicit de a le cunoaște proprietăţile. 

12.3. Geneza stadiului empiric al investigării cunoaşterii 

Pe măsură ce capacitatea de cunoaștere empirică se 
exercită şi, prin receptarea efectelor ei, se dezvoltă, mediul 
semantic al omului se populează cu entități semantice ce 
obiectivează procese cognitive empirice tot mai complexe și 
diversificate. 

Diferenţele inevitabile dintre caracteristicile codurilor 
psihice, atât ale celor verbale, cât și ale celor figurative, fac ca, 
referindu-se la aspecte similare, oamenii să realizeze totuși 
semnificaţii diferite. Diferențele constau nu numai în gradul de 
nuantare a cunoștințelor; în măsura în care oamenii folosesc 
criterii sau reguli semantice necompatibile semnificaţiile 
acordate de ei unui obiect vor fi şi ele necompatibile. Cu cât se 
amplifică posibilitățile cognitive ale omului, cu atât etnosistemele 
se vor popula cu mai multe semnificaţii cognitive necompatibile. 


Incompatibilitatea se manifestă inevitabil începând cu 
semnificaţiile acordate termenilor intrebuintati în procesul 
cunoaşterii. 

Dată fiind implicarea cunoașterii în ansamblul activităților 
pragmatice si practice, este plauzibil ca treptat tot mai multi 
oameni să se confrunte cu diverse aspecte ce decurg din situația 
semnalată și, pe un plan mai general, cu consecinţe ale limitelor 
proceselor semantice cognitive empirice. Dacă astfel de 
confruntări pot avea efecte formatoare asupra codurilor verbale, 
ele sunt sursa constituirii unor mecanisme semantice cognitive 
de un tip nou, care se specializează în interogarea acelor aspecte 
critice ale cunoașterii empirice care le-au generat. 

Cunoașterea în acest stadiu al evoluţiei codului verbal fiind 
preponderent implicită, omul nu poate constientiza natura ei 
specifică, existenţa codurilor psihice şi a proceselor semantice; ca 
urmare, întrebările pot viza inițial doar diverse manifestări 
concrete ale cunoașterii. Omul poate descoperi existența unor 
entități semantice, el se poate întreba ce sunt ele, cum sunt 
posibile, care sunt raporturile dintre ele si om. În această primă 
etapa sunt posibile si întrebări care să vizeze explicit diverse 
activități cognitive după ce omul dă denumiri acestor procese 
semantice, dar răspunsurile nu pot fi decât de natură empirică. 

Graţie Dialogurilor lui Platon, avem posibilitatea sa 
surprindem caracteristici ale perioadei la care ne referim si 
modul în care omul se apropie de întrebarea „ce este 
cunoașterea?”, în spaţiul semantic grecesc. În acest context 
redăm doar un fragment din Cratylos, cunoscutul dialog dedicat 
discutării „dreptei potriviri a numelor”, care semnalează cum s-a 
apropiat omul de interogarea capacităţii cognitive. 

„SOCRATE S-ar părea că am înaintat de-a binelea pe calea 
cunoaşterii. 

HERMOGENES De bună seamă. 

SOCRATE Curând vei avea si mai multe de spus. 

HERMOGENES După acest soi de cuvinte, eu as examina cu 
plăcere care este dreapta potrivire a acelor nume alese care se 


referă la virtute ca: inteligență (phronesis), înțelegere (synesis), 
dreptate (dikaiosyne) şi altele asemenea lor. 

SOCRATE Dar trezești aici, prietene, un soi de nume care 
nu sunt de rând! Totuşi, de vreme ce am îmbrăcat pielea leului, 
nu-mi este îngăduit să mă înspăimânt, ci se cuvin cercetate, pe 
cât se pare, inteligența (phronesis), înțelegerea  (synesis), 
cunoașterea (gnome), știința (episteme), şi toate celelalte nume 
frumoase de care spui tu. 

HERMOGENES De bună seamă, nu trebuie să ne dăm bătuți. 

SOCRATE Da, pe câine! Cred că nu aveam o inspiraţie 
proastă mai adineaori, când îmi închipuiam că pe oamenii aceia 
din timpurile foarte vechi care au statornicit numele - cum se 
întâmplă de altfel şi astăzi cu cei mai multi dintre învăţaţi - tot 
răsucindu-se mereu ca să găsească firea lucrurilor, îi cuprindea 
până la urmă ameteala si așa ajungeau să-și închipuie că lucrurile 
erau cele care s-au învârtit în jurul lor, mișcându-se de-a binelea. 
Numai că, ei nu pun pe seama stării lor lăuntrice pricina acestui 
fel de a vedea, ci cred că în firea lucrurilor este ca niciunul din ele 
să nu fie statornic ori trainic, ci ca ele să curgă și să fie purtate 
mai departe, cuprinse fiind de o totală mobilitate și devenire. 
Spun asta gândindu-mă la toate cuvintele pe care le-am pus în joc 
acum. 

HERMOGENES Cum asta, Socrate? 

SOCRATE Poate că tu nu ai înţeles cele pe care tocmai le 
spuneam, și anume că lucrurilor li s-au dat asemenea denumiri 
tocmai în sensul că ele se mișcă, curg şi devin. 

HERMOGENES Nu, nu mi-am dat seama deloc. 

SOCRATE Şi, ca să începem, chiar primul nume pe care l-am 
citat, a fost pus în joc într-un asemenea sens. 

HERMOGENES Care anume? 

SOCRATE Inteligența (phronesis), căci ea înseamnă gândul 
(noesis) trecerii (phoras) şi al curgerii (rhoii). Ar putea fi înțeleasă 
şi drept un câștig al trecerii (onesin phoras). Oricum, ea este în 
raport cu trecerea. Dacă vrei apoi, cunoașterea (gnome) dă la 
iveală, în general, cercetarea și examinarea procesului de 


zămislire (gones skepsin kai nomesin). Căci a examina (nomân) și 
a cerceta (skopein) sunt unul şi același lucru. Daca vrei, însuși 
gândul (noesis) este o dorinţă a noului (toţi neon hesis). lar daca 
lucrurile sunt noi, înseamnă că ele sunt fără încetare în devenire. 
Or, această devenire sufletul o dorește, ne arată cel care a dat 
numele de noesis. Căci nu noesis era denumirea veche, ci în loc de 
e trebuiau pronuntati doi de e: noeesis. Chibzuintd (sophrosyne) 
este păstrarea (soteria) a ceea ce tocmai am cercetat: a 
inteligenţei (phroneseos). lar știința (epist eme), arată că sufletul, 
demn de numit așa, însoţeşte lucrurile în mișcarea lor, fără să 
rămână în urmă si nici să le-o ia înainte”. u 

Astfel de consideraţii aparțin evident stadiului empiric al 
cunoaşterii, ele dezvăluie dependența de reprezentările 
figurative. Mecanismele semantice care le realizează reprezintă 
primul stadiu al preocupării omului de a înțelege posibilitatea 
cunoașterii. În textele sofistice se întâlnesc numeroase referiri la 
aspecte particulare ale cunoașterii care indică preocuparea de a 
înțelege diverse manifestări ale cunoașterii empirice şi limite 
inerente răspunsurilor de tip empiric. 

Acest prim stadiu deschide însă omului un nou orizont al 
cunoaşterii, distinct nu numai de cel oferit de cunoașterea 
empirică tip Ab, B, S-U sau I, dar si de cunoașterea tip S centrată 
pe entități semantice tip numere sau figuri geometrice. 
Perseverarea omului în acest 

14 Platon, Opere, vol. 3, Editura Științifică si Enciclopedică 
Bucuresti, 1978, p. 289 - 290. 

domeniu semantic se soldeaza cu semnificatii tot mai 
diverse si cel putin partial incompatibile, generând condiţii 
favorabile aparitiei ulterioare a stadiului filosofic al gnoseologiei. 
La aceasta evolutie contribuie si implicarea produselor acestui 
prim stadiu - empiric - al gnoseologiei in modul in care se 
realizează celelalte tipuri de procese semantice cognitive 
empirice. Construind o explicaţie a unei anumite performanţe 
cognitive, oricât ar fi de aproape sau de departe de explicaţia 
corectă, si obiectivând-o, ea devine o entitate semantică pe care 


oamenii o pot recepta si lua în considerare. Explicatiile date 
naturii unor performanţe cognitive si posibilității cunoașterii - 
oricare ar fi ele - receptate, generează acceptari sau respingeri, 
deci polarizarea poziţiilor, si confruntarea cu o nouă situaţie 
semantică, deci evoluţii în interiorul codurilor verbale. Gândind 
funcțional, importanța apariției stadiului empiric al gnoseologiei 
nu rezidă în corectitudinea soluţiilor elaborate, ci în stimularea 
proceselor cognitive, în conştientizarea existenţei unor entități si 
procese semantice de tip cognitiv, în presiunile exercitate asupra 
codurilor verbale pentru constituirea mecanismelor semantice 
teoretice specializate în investigarea domeniului cunoașterii. 
12.4. Dezvoltarea capacităţii de a sesiza și interpreta stări 
psihice în primul stadiu codul verbal, constituindu-se sub 
influența codului figurativ şi a mesajelor furnizate de analizatorii 
organismului, poate fi capabil să discearnă între o senzaţie, deci 
un proces din propriul organism, și un mesaj receptat din mediul 
său, dar încă nu poate să distingă acele stări funcţionale ale 
omului care decurg din stările funcţionale ale codurilor psihice. 
Avem în vedere starea de veghe, starea de vis, stările patologice 
neuro-psihice. O astfel de performanţă presupune mecanisme 
semantice verbale diferite, criterii şi reguli semantice care nu se 
pot forma decât sub presiunea repetată a confruntării omului cu 
consecințe ale stărilor menționate în activitatea curentă, în 
funcționarea comunităților. Ipoteza enunțată decurge din 
principiul: mecanismele semantice verbale de un anumit tip se 
formează numai sub presiunea unor situaţii existențiale cu 
e ample pentru om și numai dacă structurile semantice în 
funcţiune au atins un anumit Stadiu, încât sunt în măsură să 
recepteze noua categorie de mesaje. Dacă ipoteza este corectă, în 
primul stadiu al codului verbal omul nu poate să adopte poziţii 
corecte fata de manifestările psihice patologice si fata de vise, 
criteriile şi regulile sale semantice fiind încă dependente de 
limitele funcţionale ale codului figurativ, anterior constituit. 
Analiza miturilor atestă că în perioada generării lor, omul 
constientizeaza natura diferită a viselor în raport cu 


constientizarile din starea de veghe, dar criteriile şi regulile 
semantice verbale încă nu-i permit să interpreteze corect 
diferenţele. Spre ilustrare menţionăm analiza pe care Erwin 
Rohde o face evoluţiei concepţiei omului despre structurile 
psihice. Analizând ce se crede despre suflet în perioada homerică, 
aduce în prim plan aspecte care dezvăluie dependența de 
mecanismele semantice figurative. 

„În concepţia homerică omul există într-o dublă ipostază, în 
înfăţişarea lui vizibilă si în imaginea lui invizibilă, care se 
eliberează, abia în clipa morții, aceasta din urmă si nu altceva 
fiind ceea ce numim psyche. O astfel de concepţie, potrivit căreia 
în omul viu, insufletit, sălășluiește, ca un fel de oaspete străin, un 
dublu al său, un al doilea eu mai inconștient, aşa-numita psyche, 
ni se pare fireşte foarte ciudată. De fapt însă aceasta este credința 
tuturor popoarelor «primitive» „15. 

Textele analizate de E. Rohde îi permit să se pronunţe și 
asupra genezei acestei viziuni despre om: 

„La ideea existenţei în om a unui dublu principiu vital, a 
existenţei înăuntrul eului vizibil de fiecare zi a unui „al doilea eu”, 
independent si capabil să se desprindă de acesta, s-a ajuns nu pe 
baza manifestărilor sensibilităţii, voinţei, percepţiei şi gândirii 
omului conştient în stare de veghe, ci pe baza manifestărilor unei 
aparente vieți duble în vis, în starea letargica si în extaz. Ne-o 
spune limpede mărturia unui grec care, mult mai târziu, arată, 
mai precis decât oriunde în poemele homerice, ce este în esență 
psyche şi totodată care este originea credinţei în existenţa ei. 
Spune Pindar (fr. 131): Trupul se supune morții atotputernice. 
Vie rămâne însă imaginea celui ce a trăit („căci numai ea vine de 
la zei”, credinţă, evident, alta decât cea a lui Homer); ea (acestei d 
olon) doarme însă când membrele omului sunt în mișcare, dar în 
timpul somnului îi vestește adesea în vis ce se va petrece în 
viitor. Nu se poate vorbi mai clar despre 

15 Ervin Rohde, Psyche, Editura Meridiane, Bucuresti, 
1985, p. 19. 

faptul că imaginea sufletului omului nu participă în niciun 


fel la activitatea lui conștientă, diurnă. Domeniul acestei 
componente a vieţii omului este lumea viselor; numai când 
celălalt eu doarme, inconștient de sine însuși, se trezește si 
acționează dublul său. Fapt este că, în timp ce trupul celui 
adormit se află in nemiscare, eul lui însuși vede si trăiește în vis o 
mulţime de lucruri ciudate, eul lui însuși (asupra acestui fapt nu 
poate exista vreo îndoială) şi totuși nu eul lui vizibil, așa cum îl 
cunosc si el si ceilalți oameni, căci acesta zace ca mort, inaccesibil 
oricăror impresii. Trăieşte așadar în om un al doilea eu, activ 
doar în vise” Is. 

Explicaţia lui E. Rohde este susținută de modelul devenirii 
codurilor psihice; din perspectiva lui textele homerice dezvăluie 
natura proceselor psihice în perioada în care codul verbal este 
încă puternic dependent de codul figurativ, dependenţă 
evidenţiată de interpretarea viselor. lată o altă remarcă 
edificatoare a lui E. Rohde, a cărei corectitudine nu poate fi pusă 
la îndoială. 

„... pentru Homer este mai presus de orice îndoială că toate 
cele trăite în vis sunt întâmplări reale, nu doar vane închipuiri. El 
nu spune niciodată, cum spun adesea alti poeţi de mai târziu, că 
celui ce visează i s-a părut că vede un lucru sau altul; pentru 
Homer ceea ce omul percepe în vis sunt, făpturi reale ale zeilor 
înşişi sau ale unui demon al visului trimis de ei, ori „imagini (ei 
dola) fugare pe care ei le fac să apară pentru o clipă; si, tot asa 
cum viziunea din vis este privită ca un fapt real, si ceea ce vede o 
mul în vis este considerat a fi un obiect real. Ceea ce îi apare celui 
ce visează ca făptura cuiva care a murit de curând este așadar 
ceva real; această făptură supravieţuieşte deci morții, dar fireşte, 
doar ca o imagine aeriană, aşa cum ne vedem propriul chip în 
luciul apei, căci ființa aceasta aeriană nu este, ca odinioară eul 
vizibil, palpabilă, nu poate fi cuprinsă si strânsă, de unde si 
numele ei de psyche. Străvechea concluzie cu privire la existența 
în om a unui astfel de al doilea eu o repetă Ahile (Iliada, XXIII, 
103 şi urm.) atunci când prietenul său îi apare în vis și apoi 
dispare; „O, zei, este deci adevărat că si în sălașul lui Hades mai 


există sufletul (psyche) şi umbra omului, dar fără diafragmă” şi, 
odată cu ea, fără toate forțele care-l tin în viata pe omul vizibil)” 
17. 

Ipsteza referitoare la decalajul între apariția capacității de 
a visa şi capacitatea omului de a distinge visele de produsele 
semantice realizate în stare de veghe, între posibilitatea ca codul 
verbal să aibă stări funcționale normale şi patologice (cu 
accepțiunea în care terme 

16 Ibidem, p. 20. 

17 Ibidemp. 21. 

nu sunt folosiți azi în medicină) si capacitatea codului 
verbal de a le distinge şi, în continuarea acestora, între 
activitățile psihice şi capacitatea de a le distinge de procese 
biotice si a le aborda empiric este verificabilă. Infirmarea ipotezei 
enunțate presupune fie a) identificarea unei comunități umane 
aflate în primul stadiu al conturării codului verbal, deci când 
procesele semantice verbale sunt încă dominate de semnificații 
preverbale, în care oamenii reușesc să conștientizeze corect 
natura diferită a proceselor verbale menţionate, fie b) 
identificarea unor comunități umane aflate în stadii mai târzii ale 
evoluţiei lor, dar nu încă în stadiul teoretic al codului verbal, în 
care construcțiile semantice obiectivate, cutumele și regulile de 
viata să nu conţină semnificaţii care să se explice tocmai prin 
existența unei perioade anterioare în care oamenii încă nu sunt 
capabili să realizeze distincţii între procesele semantice 
menționate. 

În secţiunile rezervate genezei variantei empirice a 
aritmeticii, geometriei, gnoseologiei si psihologiei am schițat 
proprietăți a patru categorii de mecanisme semantice tip S, 
ilustrând astfel procesul constituirii în etno-sisteme, în anumite 
condiţii, a unor mecanisme semantice ce se specializează pentru 
cunoaşterea unor clase de procese si entități semantice. Ne-am 
oprit asupra lor deoarece au apărut a fi mai puternic implicate în 
devenirea cunoașterii empirice și în practica umană. Alte 
mecanisme semantice tip S se dezvoltă mai lent si nu capătă 


amploarea acestora în perioada preteoretică a codului verbal. 
Desigur, înţelegerea nuanţată a devenirii umane presupune 
identificarea si studierea tuturor mecanismelor semantice tip S 
ce se pot contura în antroposferă. 


PARTEA A IV-A 

DOMENIILE PROFESIONALE TEORETICO-FILOSOFICE 

„În antichitate, grecii au început să elaboreze speculații 
asupra substanţelor naturale, ca, de pildă, apa, şi să descrie 
comportamentul uman cu ajutorul iubirii și urii, al nașterii și 
morții. La început ei au admis drept succesiune cauza-efect 
relația necesară dintre crimă și pedeapsă, considerând-o pe 
aceasta din urmă ca o răzbunare a Eriniilor. Ei au izbutit însă 
curând „să-şi abstractizeze” emoţiile, dorințele si temerile 
provocate de descrierea lumii exterioare şi să gândească într-un 
mod mai ,,formal” sau mai „simbolic”. Astfel a luat naștere teoria 
atomismului şi a cauzalitatii impersonale, teorie care, desi nu era 
încă, e drept, o realizare ştiinţifică, constituia totuși un progres 
fără de care ştiinţa modernă nu ar fi putut să apară”. 

ERNEST H. HVTTEN, Ideile fundamentale ale fizicii 

Din schema expusă în prima parte a volumului rezultă că 
situația omului în lume, dependența lui de complexitati 
organizate pe care încă nu le sesizează cât timp poate realiza 
doar procese semantice figurative şi verbal-empirice, limitele 
funcționale ale codurilor sale psihice generează tensiuni si 
insuccese în spațiul actionai iar în cel semantic nedumeriri, 
întrebări, căutări. Conturarea tipurilor de acțiuni pragmatice 
menționate anterior favorizează însă specializări ale oamenilor, 
diversificări ale preocupărilor semantice, popular ea 
etnosistemelor cu entități semantice tot mai numeroase printre 
care unele conţin semnificații care depăşesc posibilitățile 
perceperii figurative. 

În modelul anterior i se afirmă că în condiţiile menţionate 
în structurile neurocorticale ale unor oameni se constituie 
mecanisme semantice cu caracteristici noi. 

1 O.C.G., capitolele III, VIII si IX. 

teoretice, care iniţiază un nou stadiu în evoluţia codului 
verbal si generează noi tipuri de acţiuni în etnosisteme. In noua 
etapă a investigaţiilor ne-am pus problema aprofundării 
analizelor atât pentru a supune la noi probe schița genezei 


proceselor semantice teoretice cât și pentru a obţine o schiță a 
constituirii şi evoluţiei domeniilor teoretice. 

Noile rezultate atestă că procesele semantice teoretice sunt 
modalități pertinente de raportare la existență; ele explorează 
raporturile dintre ,,vizibil” si „invizibil” în variante ce reprezintă 
o alternativă la presupunerile anterioare empirice privind 
dependenţa omului și evenimentelor din zona accesibilă omului 
ce dispune de codul figurativ de anumite entități sau forțe 
invizibile. Cunoașterea teoretică, dezvoltându-se sub presiunea 
Existentei - cu care omul intră treptat în relaţii tot mai 
diversificate si mai complexe - tinde să producă modele ale 
organizării si funcționării marilor ei domenii: existența abiotică, 
biosferele şi antroposferele. La această performanţă nu se poate 
ajunge însă decât la capătul unei evoluţii marcate de 
discontinuități deoarece: 

a) mecanismele semantice teoretice se constituie în funcţie 
de situații semantice dependente de anumite caracteristici ale 
cunoaşterii empirice; 

b) după constituirea mecanismelor semantice teoretice, 
procesele semantice empirice facilitează accesul doar la unele din 
componentele existenţei și furnizează semnificații doar despre 
anumite stări ale acestora; 

c) evoluţia cunoașterii teoretice are şi o determinare 
internă, care face ca la stadiul ce dă competenţă maximă să nu se 
poată ajunge decât prin ameliorări succesive. 

În devenirea la care ne referim au fost identificate două 
mari stadii. Primul stadiu al gândirii teoretice l-am numit 
filosofic, deoarece este cel care a generat activități si entități 
semantice teoretice pe care în mod tradițional le numim 
filosofări şi, respectiv, filosofii; din aceleași considerente al doilea 
stadiu l-am numit stimat. Fiecare din cele două stadii este 
marcat de mai multe discontinuități. 

În această a patra parte a volumului prezentăm concluzii 
privind procesul de constituire a mecanismelor semantice 
teoretice ce fac posibilă filosofarea și conturarea domeniilor 


teoretico-filosofice. Studiile s-au soldat cu o schiță a tipurilor de 
domenii teoretico-filosofice care tind să se constituie si cu 
identificarea unora din caracteristicile lor; in acest cadru ne 
pronuntam si asupra dezvoltării stadiului filosofic al 
gnoseologiei. 

În fiecare capitol semnalăm și câteva aspecte din evoluţia 
filosofiei în antroposfera noastră care ilustrează capacitatea 
explicativă a ipotezelor enunțate. Desigur, invocarea unor fapte 
nu echivalează cu probarea corectitudinii modelului schițat; cum 
am precizat, probarea o concepem într-o modalitate mai 
complexă, în funcție de metodica schitata în ultimul capitol. 

CAPITOLUL 13 

GENEZA ACTIVITĂȚII TEORETICE 

„= în mod originar, denumirea de teorie s-a dat acelor 
cunoștințe imediate, obținute direct de intuiţia intelectuală”. 

ANTON DVMITRW, Teoria logicii în modelul antroposferei 
ne-am pronunțat sumar asupra genezei și evoluției 
mecanismelor semantice teoretice, în acea schemă am marcat 
trecerea de la mecanismele semantice empirice la mecanismele 
semantice teoretice prin deplasarea proceselor semantice de la 
obiectele concrete desemnate de termenii verbali, la clase de 
obiecte, iar pentru a sugera ruptura produsă la apariţia 
proceselor teoretice am apelat la distincţia făcută de Platon între 
„obiect” şi „ideea-obiect”. Posibilitatea acestei deplasări s-a 
explicat prin faptul că termenii concomitent desemnează și 
semnifică. În acelaşi model se argumentează că iniţial 
mecanismele semantice teoretice contin doar nivelul primar - 
nivelul secundar urmând să se constituie treptat - si că 
mecanismele semantice se diferențiază în funcţie de 
caracteristicile domeniilor de referinţă, în acel context distingând 
între mecanisme semantice teoretice tip F, S-U, S. 

Datele furnizate de capitolele anterioare au făcut posibil un 
răspuns mai nuantat la întrebarea: „ce anume determină apariţia 
unor mecanisme semantice diferite de cele empirice?” Ele 
semnalează că apariția modului teoretic de a realiza procese 


semantice este consecința a doua tipuri de presiuni: unele 
determinate de caracteristicile existenței căreia omul îi aparţine, 
cu care inevitabil se află în relaţii tot mai complexe, pe măsură ce 
codurile verbale evoluează; celelalte generate de evoluția 
mecanismelor semantice verbale în varianta descrisă anterior. 

Dacă primul tip de presiuni face necesare funcţional 
mecanismele teoretice, cel de al doilea tip le face posibile. 

13.1. Presiuni ale existenței pentru constituirea unor 
mecanisme semantice cognitive capabile să elaboreze modele ale 
complexitatilor neperceptibile figurativ 

Când susţinem evoluţia codului verbal spre mecanisme 
semantice teoretice sub presiunea unor caracteristici ale 
existenței, avem în vedere trei aspecte: 

— Existenţa este constituită din organizări şi mecanisme 
funcționale cu care omul, dacă nu le constientizeaza corect, nu 
poate intra în relaţii eficace; 

— Entitatile pe care omul le poate percepe figurativ când 
se constituie codul verbal reprezintă doar parti, zone din 
complexitatile organizate care în mod obiectiv condiționează 
existența omului și eficacitatea manifestărilor sale; 

— Mecanismele semantice verbale inițial sunt în măsură să 
asigure raportarea omului la un număr restrâns de complexitati 
şi în modalități nesatisfăcătoare; deoarece cunoașterea lor este 
doar parțială şi dependentă atât de caracteristici ale 
organismului cât şi de cele ale codului figurativ, se 
constientizeaza numai anumite stări ale acestora, în situații 
particulare. Să detaliem. 

Entitatile percepute de codul figurativ - individualele -, 
adică primele entități ce fac obiectul proceselor semantice 
verbale, nu sunt autonome, ci înglobate în complexitati organizate 
mai ample, nesesizabile vizual. 

Actualul stadiu al cunoașterii dezvăluie omului vasta rețea 
de dependențe dintre micro, macro si megacosmos încât e 
legitimă ipoteza unităţii funcționale a existenţei abiotice; 
biosferele apar ca ample complexitati organizate generate în 


anumite condiţii de existența abiotică, iar antroposferele ca 
complexitati organizate generate de biosfere în anumite condiţii. 
Ca urmare a rețelelor de dependențe în care omul este înglobat, 
acțiunea sa nu poate fi functional optima până când nu reușește 
să construiască modele explicative ale celor trei tipuri de 
complexitati si ale rețelei de dependențe dintre ele. 

Cât timp omul nu dispune decât de codul figurativ, el nu 
poate să ia în considerare existența acestor complexitati, să se 
raporteze la ele. În perioada în care utilizează doar codul 
figurativ, procesele din ambianta sunt neprevizibile iar 
manifestările sale generează situații care nu pot să nu îl 
surprindă, să nu-i infirme semnificaţiile, să nu-i sugereze 
existente pe care omul nu le percepe. Presupunerile figurative 
privind existența unor complexitati neperceptibile vizual nu pot 
fi inițial decât vagi, ele creează probleme noi omului iar 
încercarea de a le soluţiona în modalități asemănătoare cu cele 
utilizate când omul se raportează la entități percepute figurativ 
nu se poate dovedi pertinentă. 

Exprimandu-ne în termeni funcționali, în stadiul 
preteoretic omul se află într-o situaţie dificilă; conduita sa nu e 
reglată satisfăcător nici prin mecanisme biotice, nici prin 
mecanisme psihice. Caracteristicile organismului i-ar permite să 
se integreze numai în anumite biotopuri ale biosferei, dar 
primele mecanisme semantice făcându-l ființă conștientă, i-au dat 
un nou orizont; spre deosebire de celelalte genuri de entități 
organice omul este o complexitate care tinde să se 
autodepășească. 

Datorită proprietăţii codurilor psihice, omul nu este o 
entitate capabilă doar să se acomodeze, el nu dispune doar de 
posibilități de a-şi regla manifestările între anumite limite, în 
funcție de anumite variaţii ale ambianţei. Mecanismele semantice 
ale omului sunt complexitati capabile să se autoorganizeze, adică 
să-şi modifice organizarea pentru a face față unor noi presiuni, 
pe măsură ce le receptează. 

Omul începe prin a se raporta la o ambianta foarte limitată, 


atât cât îi permite organizarea somatică şi codul figurativ; 
conduita sa nu poate fi eficace deoarece el ignoră rețelele de 
dependențe prin care ,ambianta” sa aparţine unor complexitati 
mai cuprinzătoare. Situaţia sa este dramatică; prin codul figurativ 
el îşi dereglează posibilitățile de vietuire de care dispune 
organismul, fără ca în schimb procesele semantice să se 
dovedească a fi eficace. Pe măsură ce performanţele psihice 
cresc, implicarea proceselor semantice în reglarea relaţiilor 
om-mediu are ca urmare diminuarea ponderii mecanismelor 
biotice în orientarea manifestărilor omului. Deoarece, cum am 
argumentat deja, mecanismele semantice se formează treptat și 
în modalităţi care nu se reduc la simple acumulări de noi criterii şi 
reguli semantice, omul parcurge inevitabil o lungă perioadă în 
care nu se poate limita la reglarea de tip organic, dar nici nu 
poate avea un comportament eficace, deoarece nu dispune de 
mecanisme semantice și informaţii minime pentru a-l concepe în 
funcţie de complexele reţele de dependențe în care se integrează 
entităţile cu care intră în) relaţie. 

Concretul ontic este o complexitate organizată cu 
proprietăți nereductibile la cele specifice uneia din stările lui, 
stare particularizată de istoricul raporturilor cu ambianța; fiind o 
complexitate organizată, are proprietăți nu doar spatiale, îl 
caracterizează procese prin care își menține integritatea mai 
complexe decât cele pe care omul le poate percepe prin 
intermediul analizatorilor, într-o secvenţă de timp 1. Ca urmare, 
pentru a deveni capabil să intre în relaţii pertinente cu 
complexitatile existenţiale, inclusiv cu cele neperceptibile 
figurativ, omul ar trebui: 

— Să dimensioneze corect complexitatile; 

— Sa cunoasca organizarea si functionarea acestora; 

— Sa dispuna de procedee de actiune care sa-i permita sa 
ia in considerare influentele exercitate de astfel de complexitati 
sau de componentei ale acestora ce au o anumită autonomie 
funcțională. 

Aceste performanţe nu sunt posibile cât timp omul se 


raportează doar la entități percepute figurativ; procesele 
semantice figurative furnizează imagini-cadru prin intermediul 
cărora omul se raportează la anumite entităţi fără a constientiza 
deocamdată nici organizarea lor internă, nici complexitatile în 
care sunt înglobate funcțional. 

Codul verbal, cât timp realizează doar procese semantice 
empirice, nu se dovedeşte capabil să asigure raportarea eficace a 
omului la complexitati neperceptibile figurativ. Limitele 
mecanismelor semantice verbale preteoretice, limite care decurg 
din dependenţa lor de semnificaţiile figurative, se concretizează 
în capacitatea omului de a se raporta doar la situaţii particulare, 
la anumite stări ale unor entităţi, îndeosebi la acele proprietăţi 
ale entităților care sunt percepute prin intermediul 
semnificatiilor furnizate de codul figurativ. Astfel de abordări nu 
pot fi pertinente deoarece, ignorându-se organizarea, 
funcționarea și caracteristicile evoluției obiectului de referință, 
relațiile lui cu domeniul ce-l înglobează functio 

1 Asupra erorii de a confunda percepția figurativă cu 
entitatea despre care percepţia furnizează doar anumite indicii 
au reţinut atenția numeroși cercetători. Alfred Whitehead, de 
pildă, se referă la identificarea greşită a concretului (fallacy of 
misplased concreteness): a se vedea Philosophers of Process, 
Dou-glas Browning (Ed.), Random House, New York, 1965, p. 
302. 

n-ai sau cu alte domenii ce-i condiționează starea, 
diagnosticarea nu poate fi corectă și, ca urmare, opţiunile nu vor 
lua în considerare numeroase variabile conditionante. Așadar, 
cunoașterea oricărei entități (complexitati organizate) 
presupune două performanțe: 

— Realizarea unui model care să dezvăluie organiza rea și 
mecanismele funcționale caracteristice complexitatilor de tipul 
celei la care omul se raportează: 

— Diagnosticarea stării funcționale (parametrilor de stare) 
a entității care interesează. 

Se observă că prima performanță trebuie să o preceadă pe 


a doua pentru ca atunci când se diagnostichează o complexitate 
localizată spatio-temporar să se poată preciza în care stare 
funcțională din cele posibile se află, care este capacitatea 
funcțională sau tendința complexităţii, etc. în cazul în care un om 
se raportează la o entitate fără a apela la un model alk entității, el 
nu poate surprinde decât aspecte disparate, manifestări si 
procese dependente de context si starea entității iar 
interpretarea lor nu poate fi corectă; cu cât entitatea este mai 
complicată sau depinde de o complexitate cu un grad mai mare 
de organizare, cu atât este mai dificil, cunoscând doar aspecte sau 
manifestări izolate, să se sesizeze ceea ce este necesar pentru 
succesul unei eventuale acţiuni. Raportarea la o complexitate de 
tipul celor receptate de codul figurativ si de mecanismele 
semantice verbale preteoretice nu poate prinde decât anumite 
aspecte, nu însă şi caracteristici, anumite manifestări, nu însă şi 
tendinţe, deoarece atât ceea ce este caracteristic cât şi tendințele 
se pot sesiza numai dispunând de o înțelegere a 
întregului-în-devenirealui. 

Limitele raportării la perceptibilul empiric au fost 
semnalate de numeroși teoreticieni. lată un text care excelează 
prin exprimarea concisă si clară a necesității ca gândirea să 
devină teoretică pentru a reuși să realizeze o cunoaștere corectă 
şi cuprinzătoare: 

„Pentru aprehensiunea actului de geneză ca atare (adică 
pentru cuprinderea de către intelect a actului de geneză), de 
dezvoltare ca atare a subiectului se impune atât trecerea de la 
diversele începuturi empirice la conceptul de început, cât și 
trecerea de la diversele existente empirice la conceptul de 
obiectivitate. Geneza și dezvoltarea nu pot fi prinse doar. 

cu văzul sau auzul, ci ele, potrivit naturii lor autentice, 
originare, sunt cuprinse de gândire prin concept”. 2 

Aprecierea este prilejuită de analizarea modului în care 
Hegel a putut să construiască o ontologie a inteligibilului cu 
scopul „desacralizării” operei sale teoretice, operă ce ilustrează 
limite ale „gândirii” teoretice cât timp teoreticianul încă nu 


constientizeaza corect specificul demersului său. 

Codul verbal, spre deosebire de cel figurativ, are 
capacitatea de a realiza distinct cele două performanţe; el poate 
elabora modele ale unor tipuri de complexitati, se poate 
pronunța asupra caracteristicilor si tendinţelor acestora, dar 
poate de asemenea realiza diagnosticarea parametrilor de stare 
ai unei anumite complexitati. Cele două performanţe decurg din 
caracteristicile limbajului verbal și sunt posibile numai dacă cele 
două tipuri de procese cognitive sunt realizate de mecanisme 
semantice specializate. Aspectele semnalate dezvăluie rațiunea 
funcțională a genezei mecanismelor semantice de tip teoretic 
care, din descrierea anterioară, rezultă că sunt cele care 
realizează primul tip de performanţe. În cazul a-bordării 
teoretice nu interesează parametri de stare ai unei anumite 
complexităţi. Procesele teoretice cognitive vizează înțelegerea 
organizării şi mecanismelor funcționale ale complexitatilor, 
considerate în devenirea lor; pentru demersul teoretic entitățile 
localizabile spatio-temporal ilustrează doar stări particulare ale 
complexitatilor studiate. 

Această caracteristică a abordării teoretice a făcut pe unii 
cercetători să afirme că cercetarea teoretică studiază „clase de 
obiecte”, iar cea empirică, obiecte „concrete”. Dacă modul în care 
se departajează abordarea teoretică în modelul pe care îl 
expunem este corect, teoreticianul nu trebuie să investigheze o 
„clasă” de obiecte - performanţă, de altfel, nerealizabilă „clasele” 
fiind nelimitate - ci un număr oarecare de „obiecte”, posibil si 
unul singur, cu scopul de a elabora un model al organizării şi 
funcționării unui tip de complexitate organizată. 

2 Radu Stoichiţă, Natura conceptului în Logica lui Hegel, 
Editura Științifică, Bucuresti, 1972, p. 24. -"! 

13.2. Caracteristici ale evoluţiei codului verbal ce pregătesc 
geneza mecanismelor semantice teoretice 

Cel de al doilea grup de presiuni pentru constituirea 
mecanismelor teoretice este generat de codul verbal, decurge din 
caracteristicile sale funcționale. Dacă geneza mecanismelor 


semantice teoretice este funcțional necesară omului pentru a 
deveni capabil să relationeze cu complexitati neperceptibile 
figurativ, în schimb ea este posibilă datorită anumitor 
caracteristici funcționale ale mecanismelor semantice 
preteoretice. 

Am argumentat anterior că inițial codul verbal nu poate să 
se raporteze la alte entități decât la cele de la care receptează 
mesaje prin intermediul codului figurativ sau al analizatorilor 
organismului, dar primele semnificații verbale şi vocabularul ce 
se dezvoltă treptat creează premise pentru ca omul să se 
raporteze la entități a căror existență este afirmată de codul 
verbal, entități ce nu coincid cu cele semnalate de codul figurativ. 
La noua situație se ajunge astfel: prin intermediul codului 
figurativ omul percepe acele obiecte din ambianța sa care pot fi 
receptate de analizatorul vizual, el le sesizează îndeosebi 
particularitatile, ceea ce le diferențiază, dar nu este exclus să 
sesizeze şi anumite asemănări privind forma, culoarea, 
manifestările ce pot fi receptate vizual, etc. Primii termeni 
verbali, desemnând semnificaţiile constientizate figurativ, vor 
genera mecanisme semantice verbale care vor tinde să 
denumească proprietăţi ce se regăsesc la mai multe entități. 
Criteriile şi regulile semantice ale codului verbal fiind 
condiționate de însușiri ale domeniului de referință, se creează 
premise pentru ca treptat omul să conștientizeze asemănări si 
deosebiri între diverse entități, să creeze termeni care să 
denumească diverse entităţi în virtutea asemănărilor descoperite. 
Aşadar, ca urmare a modului în care codul verbal se constituie, 
omul depășește dependența semantică de codul figurativ și 
devine capabil să utilizeze același termen pentru a denumi 
entități care, după criteriile semantice ale codului verbal, sunt 
asemănătoare. Primele criterii și reguli semantice ale codului 
verbal constituindu-se în funcție de mesaje insuficiente și 
dependente de calitatea unor procese semantice figurative, dau o 
competenţă semantică limitată dar procesele semantice realizate 
în limitele ei furnizează date noi, ce exercită presiuni pentru 


ameliorarea criteriilor şi regulilor semantice. Se ajunge astfel la o 
nouă competență semantică; ea se manifestă prin modificarea 
semnificatiilor acordate unor termeni utilizați anterior si prin 
apariţia a noi termeni şi a noi activități semantice. În acest mod 
codul verbal se depărtează functional de cel figurativ, 
performanţele sale vizează domenii mai cuprinzătoare decât cele 
percepute figurativ. 

În contextul semnalat, la un anumit stadiu al devenirii 
codului verbal apar termeni ce nu mai denumesc entităţi 
perceptibile figurativ, (de pildă, termenii cosmos, animal, pasăre, 
atom, om). Cu cât un astfel de termen are o semnificație mai 
largă, mai cuprinzătoare, cu atât el trebuie să apară mai 
misterios, să rețină mai mult atenţia deoarece semnifică ceva mai 
departe de ceea ce este observabil cu participarea codului 
figurativ. Semnificațiile acestor termeni, fiind produse de coduri 
verbale, sunt în măsură să contureze viziuni despre domenii ce 
nu sunt perceptibile figurativ, dar care pot îngloba entități 
percepute figurativ. 

Pe măsură ce astfel de construcţii semantice verbale sunt 
conturate, ele devin pentru om o realitate; neputând fi percepute 
figurativ, ele generează în spațiul semantic al omului întrebări, 
căutări, deci procese semantice verbale diferite de cele empirice. 
În structurile neurocorticale se constituie astfel mecanisme 
semantice verbale cu caracteristici funcționale diferite de cele 
anterioare, capabile să interogheze realitățile presupuse de aceşti 
termeni, mecanisme pe care le-am numit teoretice. 

Dacă ne centrăm asupra evoluţiei proceselor semantice 
identificăm alte presiuni pentru constituirea mecanismelor 
semantice teoretice. Cum am argumentat anterior, proceselor 
semantice pragmatice le este specifică o finalitate de ordin 
practic, satisfacerea unei nevoi concrete a omului, scoaterea lui 
dintr-o dificultate existenţială. Dar pe parcursul dezvoltării lor, 
mecanismele semantice generează şi nivelul secundar; în noua 
situație, omul ajunge să realizeze acțiuni semantice cu dublă 
valoare: omul măsoară pentru a construi dar prin această acțiune 


el generează o procedură de măsurare; el numără entități 
perceptibile figurativ dar produce, ca efect secundar, un sistem de 
numărare. Aşadar, procesele semantice verbale generează 
involuntar construcţii care conţin criterii şi reguli semantice, 
sunt transmisibile de la om la om și utilizabile deliberat. Se 
creează astfel posibilitatea ca omul să se raporteze la ele 
întrebându-se: cum au apărut? ce proprietăți au? Apar astfel 
procese semantice tip S nedependente de codul figurativ care, cum 
am argumentat în capitolul 12, contribuie la conturarea unor 
mecanisme semantice teoretice. 

În sfârşit, autonomizarea activităţii semantice de cea 
practică, diversificarea și complicarea demersului verbal, 
îndeosebi diversificarea activităţilor verbale secundare, 
deliberate si a construcţiilor semantice derivate, pe fondul marii 
diversitati de variante în care mecanismele semantice se 
constituie și a posibilității ca atât criteriile cât și regulile 
semantice să fie eronate, generează conștientizarea faptului că 
afirmaţiile verbale pot să nu fie corecte. Apar astfel întrebări 
privind corectitudinea unor afirmaţii, originea și natura lor, 
modul în care oamenii pot să cadă de acord când fac afirmații 
necompatibile. Datorită multor scrieri rămase din antichitate, 
îndeosebi Dialogurilor lui Platon, omenirea are posibilitatea să 
cunoască această perioadă; ele ilustrează convingător faptul că 
deși inițial sunt preponderente întrebările ce se focalizează 
asupra unor aspecte concrete apar și întrebări ce se referă la 
zone mai largi ale cunoașterii si chiar la cunoaștere. De pildă, 
când Platon se întreabă ce sunt ideile, el depășește abordarea 
empirică prezentă când discută originea unui nume oarecare sau 
corectitudinea unei anumite afirmaţii. Dar Dialogurile lui Platon 
dezvăluie că oamenii încă nu au criterii comune de apreciere. 
Numeroasele texte rămase de atunci în care unii „iubitori de 
înțelepciune” își pun probleme privind posibilitatea cunoașterii 
şi răspunsurile care se succed ilustrează geneza mecanismelor 
semantice tip S care au ca domeniu de referință chiar aspecte ale 
cunoaşterii. 


lată deci trei căi prin care se ajunge la mecanisme 
semantice diferite de cele empirice; ele sugerează nu numai 
modalitățile în care gândirea teoretică se conturează, ci și faptul 
că se constituie mai multe feluri de mecanisme semantice 
teoretice, specializate în funcție de anumite domenii de referință. 
Evoluţia reală a omenirii confirmă constituirea treptată a trei 
domenii teoretice corespunzătoare celor trei preocupări 
semnalate: avem în vedere ontologiile, matematicile şi 
gnoseologiile. 

Cele spuse despre condițiile în care se naşte „gândirea 
teoretică” sugerează ipoteza: mecanismele semantice verbale 
empirice pot genera condiţii favorabile apariției mecanismelor 
semantice teoretice numai dacă evoluează într-o anumită 
variantă. De pildă, condiţiile semantice favorizează cunoașterea 
teoretică numai dacă procesele semantice empirice generează 
termeni care desemnează separat entităţi, stări ale acestora, 
procese, relaţii etc, nu însă si în cazul în care termenii 
desemnează sintetic situaţii particulare, (singulare) în care se 
află o entitate; din astfel de decupări semantice nu pot rezulta 
„obiecte”  explorabile teoretic. Ipoteza este verificabilă 
întreprinzând analize comparative ale evoluţiei limbii și culturii 
popoarelor care au contribuţii la apariţia cunoașterii teoretice si 
a celor care până în acest secol nu au trecut la cunoașterea 
teoretică decât prin preluări, prin asimilări prilejuite de contactul 
cu activităţi teoretice din alte etnosisteme. 

13.3. Precizări privind specificul „teoreticului”. 

Noile date despre geneza codului verbal şi despre evoluţia 
raporturilor dintre codul figurativ şi cel verbal fac posibilă o 
înțelegere mai nuanțată a specificului cunoașterii pe care am 
numit-o „teoretică”. Acum stim de ce cunoașterea empirică, 
exercitată de mecanisme semantice constituite sub presiunea 
anumitor nevoi funcţionale ale omului, este situată, situantă și 
rezolvatoare in timp ce cunoașterea teoretică este o 
procesualitate semantică decentrată în raport cu nevoile 
empirice ale omului. 


Cunoașterea teoretică este și ea necesară funcțional omului 
dar pentru a se raporta interogativ, deci din altă perspectivă, la 
zone ale existenței constientizate (deci presupuse), pe care codul 
verbal le consideră reale. Astfel de zone, fie ele de natură 
abiotică, biotică sau social-umană, nu se reduc la entităţi 
perceptibile figurativ si, odată „descoperite”, prezintă interes nu 
doar practic, ci și semantic. 

Existenţii presupusi de codul verbal ce nu au un 
corespondent în codul figurativ sunt implicați în satisfacerea 
nevoilor omului doar în măsura în care din caracteristicile 
mecanismelor sale semantice rezultă că ei pot influența starea 
entităţilor și situaţiilor perceptibile figurativ. Nevoile omului 
fiind dependente îndeosebi de solicitările funcţionale ale 
organismului, de problemele ce apar în relaţiile dintre oameni și 
în relaţiile acestora cu entități percepute figurativ, de regulă 
existentii presupusi de codul verbal nu sunt implicaţi în procese 
semantice pragmatice. Interesul semantic apare însă şi se 
dezvoltă deoarece codul figurativ este intrigat de natura 
entităților și proceselor presupuse de unele procese semantice 
verbale, de imposibilitatea perceperii lor figurative, în aceste 
condiţii apar mecanisme semantice verbale de un tip nou, care 
pot funcționa autonom si se pronunţă asupra unor „idei”, de fapt 
asupra semnificaţiilor acelor termeni ce nu au un corespondent 
în sfera semnificatiilor figurative. Edificatoare este semnificația 
originară a termenului teoriei. Anton Dumitriu, analizând sensul 
etimologic al termenului în limba greacă, semnalează că el vine 
de lat verbul a contempla, a „vedea direct”, adică nu prin 
intermediul semnificatiilor figurative. „Prin urmare, în mod 
originar, denumirea de teorie s-a dat acelor cunoștințe imediate 
obținute direct, de intuiţia intelectuală”. În consecinţă o teorie, în 
concepția  anticilor, conţinea „un corp de adevăruri 
nedemonstrate, obţinute direct, (contemplate) sau reflectate în 
oglinda intelectului omenesc, aşa cum se găsesc ele-esential în 
realitate” 3. Deşi în modalități vagi, acest specific al „gândirii 
teoretice” a fost afirmat de-a lungul secolelor de numeroşi 


teoreticieni. Descartes, de pildă „a susținut existența unui 
„intelect pur” şi a altui intelect care intuieşte imaginile lucrurilor 
materiale. Dacă modelul codului verbal este corect, Descartes a 
sesizat just că „ideile” sunt produse ale intelectului empiric, adică 
ale mecanismelor semantice figurative si ale celor verbal 
empirice, intelectul pur, adică mecanismele semantice teoretice, 
urmând a se raporta la idei existente, regândindu-le pentru a 
descifra domeniile pe care le semnifică. 

Caracteristicile domeniilor la care trimit semnificaţiile fac 
nu doar posibile dar şi necesare mecanisme cu caracteristici 
diferite de cele ale mecanismelor empirice). 

3 Anton Dumitriu, Teoria logicii, Editura Academiei R.S. Ro 
mânia, Bucuresti, 1973, p. 5. 

4 Descartes, Reguli utile si clare, Editura Stiintifica, 
Bucuresti, 1964, p. 53. 

mecanismele semantice teoretice trebuie sa fie in masura 
nu să diagnosticheze stări sau situații în care se află o anumită 
entitate dintre cele percepute figurativ sau să caute soluții pentru 
o situație percepută ca problematică, ci să se focalizeze pe 
înțelegerea globală, unitară a domeniilor delimitate prin 
semnificaţii denumite verbal. În cazul proceselor semantice 
teoretice raportarea nu se face la entităţi, procese sau relaţii 
percepute figurativ, ci la domenii mai cuprinzătoare sau care 
sunt doar componente presupuse ale acestora, care nu se mai 
prezintă omului în variante localizate spatio-temporal, în rețele 
de relaţii particularizante şi în anumite stări. 

Cunoașterea teoretică investighează presupuse domenii 
neaccesibile codului figurativ încercând să descopere 
caracteristici ale organizării şi funcționării acestora. 
Neputându-se raporta direct la obiectul de studiu (datele 
obținute prin intermediul mecanismelor semantice empirice 
referindu-se doar la aspecte ce surprind componente (părți) 
aflate în anumite stări şi relații), pentru a fi eficace mecanismele 
semantice teoretice trebuie să se constituie în variante care să 
facă posibilă descoperirea: indirectă a proprietăţilor, organizării 


şi funcţionării acelui domeniu. Acceptarea unor presupuneri, 
emiterea unor ipoteze, dezvoltarea lor, deducerea unor 
consecințe, conceperea unor modalități de testare prin 
raportarea teoriilor obţinute la diverse sisteme de referinţă, 
introducerea unor corectii în oricare din etapele menţionate si 
reluarea fluxului semantic reprezintă - în lumina premiselor pe 
care le-am adoptat - caracteristici ale cunoașterii teoretice. 
Mecanismele semantice teoretice putându-se specializa numai 
treptat, la aceste caracteristici se poate ajunge numai prin 
dezvoltări succesive, marcate de numeroase tatonări 5, de 
modificarea succesivă a concepţiilor despre obiectul de studiu și 
modalitățile de concepere a cercetărilor. 

5 Remarci interesante privind evoluția semnificației 
acordată termenului teorie, ce pot fi interpretate ca o confirmare 
a concluziilor noastre, întâlnim la P. Gould în Allowing, 
Forbidding, but not Requiring: A Mathematic for a Human World, 
studiu publicat în Complexity, hanguage, and Life: Mathematical 
Approaches, Springer Verlag, Berlin, 1986, p. 5 - 7. 

CAPITOLUL 14 

FILOSOFAREA - PRIMUL STADIU 

AL PROCESELOR SEMANTICE TEORETICE 

„După toate cele arătate vedem că nu e nepotrivit să 
susţinem că gândirea filosofică izbuteşte prin mișcări ce-i sunt 
caracteristice si care îi reliefează profilul, să violeze simţul 
comun, să-l suspende, să-l deruteze, şi anume nu simțul comun 
sub forma conținuturilor sale accidentale, ci simțul comun sub 
aspectul structurilor sale fundamentale. În lumina celor 
desfășurate în capitolul de fata, a filosofa înseamnă aşadar a te 
păstra disponibil pentru moduri de a gândi care structural nu 
sunt proprii simțului comun”. 

LUCIAN BLAGA, Despre conștiința filosofică 

Deşi omul filosofează de peste două mii de ani și încearcă 
să-şi explice teoretic posibilitatea filosofiei de câteva sute de ani, 
este în afara oricărui dubiu lipsa de consens asupra naturii 
filosofiei şi, ca urmare, asupra a ceea ce îi este specific în raport 


cu cunoașterea empirică si cu demersul științific. Immanuel Kant 
a constientizat situaţia particulară a filosofiei în ansamblul 
demersului teoretic când s-a întrebat: 

„Dacă metafizica este o știință, atunci cum se face că ea nu 
poate dobândi, ca și celelalte ştiinţe, o recunoaştere generală si 
durabilă? lar daca nu este o ştiinţă, cum se întâmplă că reușește 
să ne ia ochii, pretinzându-se sub aparenţa unei științe, şi sa 
amăgească mintea omenească cu speranţe care nu pier niciodată, 
dar nici nu se împlinesc vreodată?” 1 

Fata de situația constatată, el adoptă o atitudine de o 
probitate intelectuală exemplară: 

» Tinta mea este da a-i convinge pe toţi cei ce cred că merită 
să te indeletnicesti cu metafizica de faptul că este neapărat 
necesar ca ei să-şi întrerupă pentru o vreme orice activitate, să 
nu mai ţină seama de cele ce s-au înfăptuit până în prezent si 
să-şi pună mai întâi de toate întrebarea: «este metafizica în 
genere posibilă? «,2 

1 Immanuel Kant, Prolegomene, Editura Ştiinţifică şi 
Enciclopedică, București, 1987, p. 46. 

2 Ibidem, p. 47. 

Răspunsul formulat de Kant, deși în acest secol s-a dovedit 
a fi nesatisfăcător, are meritul de a fi atras atenţia asupra 
dependenţei demersului cognitiv de anumite caracteristici 
funcționale ale omului. Dacă și după Kant se filosofează iar 
filosofiile au rămas incompatibile și neverificabile, rămâne 
actuală întrebarea: cum este posibilă filosofarea? 

Modul în care caracterizăm filosofarea si filosofia în 
continuare îndreptățește afirmaţia: lipsa de consens asupra 
naturii filosofiei decurge din caracterul inadecvat al 
perspectivelor din care teoreticienii au abordat problematica. 

Filosofiile fiind produse ale activității semantice, are 
presupus că la descifrarea naturii filosofiei se poate ajunge 
printr-o abordare unitară a filosofării și produselor ei, în 
contextul în care procesualitatea semantică este analizată global. 
Cum vom argumenta, investigaţiile desfăşurate din această 


perspectivă metodică au condus la o explicaţie care satisface 
exigente ale cercetării științifice si neagă numeroase afirmaţii 
considerate de multi cercetători „adevărate”. De pildă, se neagă 
afirmația: 

„Este bine cunoscut faptul că la început știința și filosofia 
făceau corp comun, iar ulterior s-au separat” 3. 

14.1, Filosofarea - consecinţă a constituirii mecanismelor 
semantice teoretice primare în volumul O.C.G., folosind texte în 
care filosofi cu formaţii diferite caracterizează gândirea filosofică 
- printre care Lucian Blaga, Anton Dumitriu4, George Gus-dorf5, 
Louis Althusser - am argumentat că modul de a „gândi” filosofic 
şi produsele „gândirii filosofice” au proprietăți care indreptatesc 
afirmaţia că sunt generate de mecanisme semantice de tipul celor 
pe care în modelul codului verbal le-am numit „mecanisme 
semantice teoretice primare”. Cititorul putând consulta volumul 
menționat, nu reluăm argumentarea dar menționăm una din 

3 Mario Bunge, Stiinta şi filosofie, Editura Politica, 1984, p. 
319. 

4 A. Dumitriu, Philosophia mirabilis, Editura Enciclopedică 

Română, 1972. 

5 G. Gusdorf, De l'histoire des science o L’histoire de la pen 
sie, Payot, Paris, 1975. 

caracterizări, ea fiind edificatoare. Lucian Blaga, 
pronunțându-se asupra caracteristicilor „conștiinței filosofice” 
afirmă: 

„= edificiile metafizice, cu care atâția si atâţia filosofi 
prekantieni sperau să convertească misterul existenţei în sisteme 
de concepte, au fost construite fără de o cercetare prealabilă a 
posibilităţilor de cunoaștere proprii spiritului uman. Cunoașterea 
conceptuală, cu procedeele ei intrinseci, fusese pusă în 
deprindere și silită la lucru fără de controlul necesar al 
mijloacelor întrebuințate de ea. Se făcea caz bunăoară de ideea 
de ,substanta” sau de ideea de „cauzalitate” cu o încredere 
ingenua în caratele lor fireşti, si se opera cu el? ca si cum mintea 
omenească ar fi deținut cu aceasta înseşi pârghiile lumii şi ale 


ideatiei divine”. 

„Filosoful isi caracterizează problematica în legătură cu un 
tot ce depășește orice limită inerentă experienţei, și anume nu 
numai în mod extensiv, ci si vertical, în înălțime si în adâncime”. 

„În filosofie avem de a face cu o experienta-pretext, în 
ştiinţă cu o experienta-instanta. Pentru filosof experienţa apare, 
în ansamblul ei, exclusiv ca un pretext de interpretare si atât; 
fiindcă el urmăreşte o anume ţintă”. 

„A cere filosofului să-și modeleze construcţia teoretică pe 
calapodul experienţei si să-și consume interesul în verificări 
directe sau indirecte asupra experienţei ar însemna să-i interzici 
menirea pentru care el se simte chemat...” G 

Sunt afirmaţii revelatoare, nedezmintite de creația 
filosofică; ele explică de ce filosofiei îi e proprie gândirea 
„speculativă”, de ce niciun filosof nu concepe să-și supună creaţia 
probelor acceptate de omul de știință. 

Inevitabilitatea unui prim stadiu al cunoaşterii teoretice, în 
care ea se realizează doar cu mecanisme semantice primare, 
decurge din caracteristicile constituirii oricărui tip de mecanism 
semantic verbal; mecanismele semantice secundare fiind 
produse ale unor procese semantice primare, când mecanismele 
semantice primare ajung la un anumit stadiu al dezvoltării lor, 
cunoaşterea teoretică este inițial nesatisfăcătoare, construcţiile 
teoretice nu pot fi supuse unor teste; ele sunt însă prime 
construcţii care, obiectivate, generează căutări si confruntări ce 
pregătesc apariția unei noi generaţii de mecanisme semantice 
teoretice, capabile de performanţe tot mai bune. 

6 Lucian Blaga, Despre conștiința filosofică, Editura Facla, 
Bucuresti, 1974, p. 22, 23, 55,57. 

14.2. Caracterul teoretico-empiric al filosof arii 

În stadiul filosofic, procesele semantice teoretice fiind 
realizate de mecanisme semantice primare puţin evoluate, cărora 
omul încă nu le poate conștientiza specificul, produsele teoretice 
nu pot fi construcţii sistematice ample și obiectivate autonom, ele 
nu pot fi exteriorizate ca explicaţii (modele) ale domeniilor lor de 


referință. Omul fiind preocupat de probleme existenţiale, de 
găsirea unor alternative la situaţiile în care se află, de 
ameliorarea vieţii sale, construcţiile teoretice iniţiale sunt 
integrate în construcții semantice mai ample, care contin si 
referiri de natură evaluatoare şi opțională, deci empirice. Ceea ce 
dă totuşi specificul acestor construcții semantice, ceea ce le 
separă de construcțiile semantice anterioare, preteoretice, este 
utilizarea explicatiilor teoretice ca sistem de referință pentru 
procesele semantice empirice ce participă la elaborarea 
construcţiei filosofice. Într-o construcţie filosofică unele 
semnificații empirice pot decurge din semnificaţii teoretice 
adoptate deliberat ca premise, dar este mai probabil ca cel puţin 
initial semnificațiile teoretice să fundamenteze implicit 
demersurile empirice. Așadar, filosofarea fiind o procesualitate 
semantică în care procese teoretice se îmbină cu cele empirice, 
entitatea semantică obiectivată nu este, de regulă, doar teoretică, 
ci teoretico-empirică. Demersul teoretic nefiind încă autonom, 
fiind combinat cu procese empirice descriptive, evaluatoare si 
rezolvatoare, construcţia filosofică apare ca având o finalitate 
preponderent evaluatoare sau normativă. Evident, procesele 
semantice empirice având ca sistem de referință produse ale 
proceselor semantice teoretice, reprezintă un nou stadiu al 
procesualitatii semantice empirice, ele nu mai pot fi mistice; ca 
urmare, construcţiile filosofice nu pot fi compatibile cu cele 
mistice. 

14.3. Limite ale proceselor semantice filosofice 

Analizând contextul în care filosofarea se conturează si 
caracteristicile ei funcționale, se desprind noi concluzii, care 
delimitează mai  nuanţat posibilitățile funcționale ale 
mecanismelor semantice teoretice în primul lor stadiu. 

Schița genezei filosofiei confirmă că „gândirea speculativă 
emerge dintr-o matrice mitologică, înapoia lui Platon stând 
puternicele figuri ale lui Homer si Hesiod” 7, dar depășește 
afirmaţii de acest gen dezvăluind cum, în ce condiţii și de ce 
modul empiric de a realiza semnificaţii verbale rămâne implicat 


în construcțiile semantice filosofice. Avem în vedere cel puţin trei 
aspecte. 

a) Mecanismele semantice teoretice preiau inevitabil 
termeni din limbajul empiric; în acest caz primele procese 
semantice teoretice sunt dependente de anumite semnificații 
empirice ale termenilor utilizaţi. 

b) în primul stadiu mecanismele semantice teoretice fiind 
insuficient dezvoltate, codul figurativ şi mecanismele verbale 
empirice pot interveni în efectuarea anumitor procese semantice. 
Situaţia presupusă este ilustrată, de pildă, de prezența 
metaforelor în construcţiile filosofice8 pentru a susține anumite 
afirmații, atât teoretice cât şi empirice. 

c) Procesele semantice teoretice rămân dependente de 
mecanisme semantice empirice si pentru că despre de meniul de 
referință al filosofării, domeniu decupat inițial de procese 
semantice empirice, filosoful continuă să primească informații 
furnizate fie de codul său figurativ, fie de mecanismele sale 
verbale empirice, pe care le implică în filosofare fără a 
constientiza însă limitele lor. 

În condiţiile menţionate, cunoașterea teoretică nu poate 
să-şi decupeze domeniul de referință si să se finalizeze cu 
performanțe satisfăcătoare; construcţiile filosofice rămân doar 
explicaţii provizorii şi sunt inevitabile mai multe stadii până se 
obțin explicaţii corecte si nuantate ale unor domenii existenţiale 
corect decupate. În această evoluţie trebuie să se depășească 
ceea ce numim principala limită a filosofării: dată fiind natura 
proceselor semantice teoretice, accesul doar indirect la 
domeniile de referință, produsele lor semantice nu pot fi decât 
construcții ipotetice dar mecanismele semantice teoretice în 
primul lor stadiu - cel filosofic - nu sunt în măsură să 
conștientizeze această situație. Depăşirea atitudinii necritice este 
posibilă sub presiunea perceperii diversității explicatiilor date 
aceluiași domeniu de re 

7 M. Chatterjel, The Language o/ Philosophy, Martinus 
Nijhoff publishers, Hague, 1981, p. 8. 


8 Ibidem. 

ferinta, a caracterului necompatibil al unor explicaţii, a 
unor situaţii existenţiale ce contrazic construcţiile filosofice; 
teoreticianul care isi pune explicit problema corectitudinii 
rezultatelor propriilor procese semantice, a modalităților în care 
le poate proba nu mai filosofează, el realizează demersuri 
ştiinţifice. 

14.4. Indicii ale corectitudinii explicatiei dată stadiului 
filosofic al cunoașterii teoretice 

Afirmațiile prin care am delimitat primul stadiu al 
cunoaşterii teoretice sunt testabile, identificând filosofiile ca 
produse ale acestui stadiu se pot concepe studii care să probeze 
corectitudinea caracterizarii. În acest context ne limitam la 
câteva observații. 

Schița  conturării modului filosofic de manifestare 
semantică este compatibilă cu afirmaţiile referitoare la 
,conditionarea socială” a filosofării, la influenţele exercitate de 
mediul cultural, tradiţii, contactul dintre culturi etc, dar le explică 
posibilitatea şi aduce în prim plan dependenţa transformărilor 
din spaţiul creaţiei semantice de transformările ce se produc în 
interiorul codurilor psihice. Ea explică de ce filosof ia reprezintă 
o ruptură sau, în alti termeni, un salt calitativ, în raport cu modul 
anterior de manifestare semantică, dar și în ce constă această 
ruptură și limitele ei. 

Schița  conturării modului filosofic de manifestare 
semantică a omului, dezvăluind natura proceselor ce intervin în 
filosofare, dependenţa creaţiilor filosofice de constituirea unor 
mecanisme semantice specializate, dacă este corectă, ar trebui să 
reprezinte alternativa capabilă să închidă diversele dispute 
privitoare la natura filosofiei şi originile ei, să facă posibilă) o 
nouă istorie a filosofiei, de fapt o istorie a cunoașterii teoretice. 

O posibilitate de ilustrare a caracteristicilor atribuite 
proceselor semantice de natură filosofică în antroposfera noastră 
o oferă analiza problematicii „universalelor”. Disputele privind 
natura conceptelor generale, faptul că ele au loc în perioada în 


care se naşte „gândirea teoretică”, multitudinea soluţiilor și 
succesiunea lor confirmă că mecanismele semantice teoretico în 
primul lor stadiu au caracteristicile atribuite filosofării. 

Dacă filosofarea apare, cum am argumentat, ca o 
desprindere de ceea ce omul percepe prin intermediul codului 
figurativ si al proceselor semantice empirice, filosoful interogând 
acum semnificaţiile termenilor folosiţi, este explicabil să rețină 
atenția îndeosebi acei termeni care nu desemnează entități 
perceptibile figurativ. Termenii pe care îi avem în vedere sunt de 
tipul „concret”, „singular”, ,general”, „universal” dar şi „om”, 
„apă, „număr” etc. Faptul că problema universalelor apare dupa 
ce Platon distinge între obiectul concret și ideea-obiect iar 
Aristotel analizează proprietăţi ale limbajului prin care omul se 
pronunţă asupra relaţiilor de apartenenţă, apare a fi o evoluţie 
normală din perspectiva modului prin care am explicat geneza 
filosof arii. Conturarea doar treptată a mecanismelor semantice 
capabile să se raporteze la semnificaţiile verbale ce nu mai 
denumesc perceptibilul figurativ este ilustrată de modul în care 
Porfir, în Introducerea la categoriile lui Aristotel - Isagoge -, se 
pronunță asupra conceptelor generale. 

„Despre genuri si specii voi evita să caut dacă există în ele 
însele, ori există numai ca pure noţiuni ale intelectului sau daca 
au o existență corporală sau încorporală si dacă au o existență 
separată de simțuri sau numai în lucrurile sensibile; este o 
enigmă foarte profundă care ar necesita o altă cercetare, mai 
întinsă decât aceasta” 9. 

Cum remarcă Anton Dumitriu, conceptele generale nu pot 
să nu retina atenţia deoarece scolasticii, în continuarea lui 
Aristotel, insistă că gândirea teoretică nu se raportează la 
existente singulare: 

„„„„ iată cum apare aceasta problemă extraordinară a 
universalelor. Aristotel spusese, după cum am văzut, că nu există 
ştiinţă decât a universalului. Teza este preluată de logicienii 
scolastici și ei nu vor înceta să repete: Scientia est de 
universalibus, existentia est singularium - „Ştiinţa este despre 


universale, existenţa este «a lucrurilor» - singulare”; sau într-o 
altă forma: Nulla este fluxorum scientia - „Nu există ştiinţă a celor 
tranzitorii (efemere)”. 

Se înțelege acum că universalul va fi problema centrală a 
oricărei ştiinţe, întreg fundamentul ei, punctul ei de pornire. Dacă 
ei au dat o asemenea amploare acestei chestiuni, aceasta se 
datorează faptului că au vrut să asigure, mai înainte de toate, 
fundamentele științei, fără de care știința însăși nu putea exista. 
În afară de aceasta, la începutul acestei mari dezbateri, apare un 
gânditor nominalist, Roscelin, care 

9 Anton Dumitriu, Istoria logicii, Editura Didactică și 
Pedagogică, Bucureşti, 1969, p. 329. 

prin concepția lui neagă universalul şi aceasta explică 
punctul de plecare al acestei discuţii, concepţia lui Roscelin 
apărând, în mediul aristotelic-latin, ca un paradox care soca 
bunul simţ”. 10 

Aşadar, se conştientizează desprinderea de „singular”, dar 
încă nu exista capacitatea semantică de a explica noua situaţie; ea 
urmează a se dezvolta - conform modelului devenirii codului 
verbal - prin confruntarea unor oameni cu această problematică. 
Acest proces este confirmat de conturarea numeroaselor soluții - 
treisprezece, semnalate de A. Dumitriu u - de-a lungul a mai 
multe secole. Fiind abordări filosofice, ele nu pot clarifica 
problema dar contribuie la evoluția modului filosofic de gândire; 
elucidarea acesteia, ne indică modelul, presupune descifrarea 
modului în care omul realizează procesele semantice. 

— Ibidem, p. 330.1* Ibidem, p. 331 - 333. 

CAPITOLUL 15 

CARACTERISTICI ALE DOMENIILOR PROFESIONALE 
TEORETICO-FILOSOFICE 

„Soluţiile filosofiei sunt frunzele ce cad casă îngraşe şi să 
fertilizeze huma în care rădăcinile problematicii spirituale se vor 
întinde tot mai vânjoase, cuprinzând încetul cu încetul tot mai 
mult spaţiu. 

Gândirea filosofică, prin construcțiile şi dărâmările ei, prin 


amăgirile şi dezamăgirile cent le pricinuieşte, prin bănuielile şi 
presimtirile ce ni le comunică, prin tot mai adânc-le 
problematizari ce le prilejuieste si le imbie, va. Insemna astfel 
pentru genul uman un necurmat spor de luciditate...” 

LUCIAN BLAGA, Despre constiinta filosofica 

S-au elaborat deja numeroase studii dedicate „filosofiei”, 
omenirea dispune de ample „istorii ale filosofiei” ca şi de lucrări 
consacrate marilor filosofi. Analiza lor dezvăluie în primul rând 
marea diversitate a perspectivelor din care au fost concepute și a 
interpretărilor ce se dau creaţiilor filosofice. Interogarea acestei 
diversitati interpretative dezvăluie caracterul preponderent 
filosofic al abordărilor; filosofarea și filosofiile nu sunt încă 
investigate științific. Această situație ar putea să justifice faptul 
că reflexiile care au ca obiect de referință creaţia filosofică nu 
semnalează constituirea domeniilor ontice umane pe care în 
modelul antroposferei le-am numit „domenii ale acţiunii 
teoretico-filosofice”. Sunt studii, îndeosebi cele realizate din 
perspectiva materialist-istorica, în care se fac referiri la 
conditionarea socială a creaţiei filosofice, dar nu se identifică 
domeniile semnalate de modelul antroposferei. Există, deci, o 
ruptură între concepţiile deja conturate despre filosofie şi 
ipoteza noastră referitoare la constituirea unor domenii 
profesionale teoretico-filosofice, în cadrul cărora se produce 
actul filosofic. Situaţia semnalată reprezintă pentru noi un 
interes deosebit deoarece am identificat un aspect care poate 
proba corectitudinea modelului pe care îl expunem. 

15.1. Geneza domeniilor profesionale teoretico-filosofice 

Activitatea teoretico-filosofică, prin conţinutul și destinația 
ei, deși se desfăşoară de către oameni ce acționează izolat, nu 
poate rămâne necomunicata, nepreluată de alti oameni, 
nedezvoltată de unii dintre ei. Performanţele teoretice ale unora 
dintre oameni sunt posibile în contextul dezvoltării capacităţii lor 
semantice în interiorul etnosistemelor; de aceea când se creează 
condiţiile favorabile, apar nu numai oameni ce generează 
construcții explicative teoretice dar și oameni care au capacitatea 


de a recepta și prelua creația semantică a primilor. 

Procesul la care ne referim este cel care determină 
constituirea a ceea ce am numit „domenii profesionale 
teoretico-filosofice”. Ele sunt consecinţa efectelor filosofiilor în 
etnosisteme, dar sunt posibile când etnosistemele satisfac 
anumite condiţii; nu este exclus ca o construcţie filosofică „să se 
piardă” dacă etnosistemul nu este pregătit să o recepteze. 

Domeniile filosofice se constituie ca complexitati ce contin 
cel putin: oamenii ce elaborează semnificaţii filosofice; 
construcțiile filosofice obiectivate; oamenii ce se raportează 
teoretic la filosofii. Oamenii ce aparţin acestor complexitati pot sa 
nu se afle în relaţii directe; ceea ce determină conturarea unui 
domeniu filosofic, ceea ce îi asigură evoluţia, sunt relațiile ce se 
dezvoltă între oameni și construcţiile filosofice. 

Insusirile mecanismelor semantice verbale sunt cele care 
departajează oamenii; criteriul de apartenenţă la un domeniu 
filosofic nu este simpla acceptare sau respingere a unor produse 
semantice filosofice, ci capacitatea de a realiza procese semantice 
teoretice, de a contribui constructiv la discuţiile filosofice. Este 
plauzibil ca oamenii care ajung în situația schitata să 
conștientizeze că au anumite preocupări comune, că se 
raportează la aceleași domenii existenţiale cu obiective si 
instrumente semantice de aceeași natură. Conștientizarea 
situației nu poate să nu determine atitudini favorabile 
conlucrării, să nu sporească detașarea de alte tipuri de 
manifestări semantice din etnosisteme, să nu fie implicată în 
apariția grupurilor informale în interiorul domeniilor filosofice si 
a ceea ce am numit instituţii (cum sunt, de pildă, bibliotecile, 
academiile, revistele teoretice). 

Prin constituirea instituţiilor - complexitati specializate în 
interiorul domeniilor profesionale filosofice - anumite relații 
semantice de natură teoretică se stabilizează, relaţiile dintre 
filosofi se amplifică şi se reglează prin noi mecanisme semantice, 
cele proprii instituţiilor. 

Studiile ce au precedat redactarea acestui volum au 


confirmat că domeniile acţiunii teoretico-filosofice si nu teoriile 
filosofice, considerate izolat, evoluează. Numai studiul acestora în 
antroposferă face posibilă înțelegerea corectă si nuanţată a 
succesiunii filosofiilor, sau a factorilor ce condiţionează creația 
filosofică, inclusiv a relaţiilor dintre o filosofie sau un filosof, pe 
de o parte, şi ceea ce traditional numim „societate”. Cu cât 
domeniile activităţii filosofice sunt mai dezvoltate, cu atât ele 
mediază mai puternic raporturile filosofului cu creația filosofică 
şi etnosistemele. Ca urmare, centrând investigaţiile pe domeniile 
activităţii filosofice, devine posibilă descifrarea raporturilor 
dintre evoluția mecanismelor semantice teoretice, creațiilor 
filosofice și instituţiilor ce se dezvoltă în cadrul domeniilor 
teoretico-filosofice. 

Acceptând caracterizarea dată domeniilor teoretice, este 
plauzibil ca domeniile filosofice să se constituie ca urmare a 
obiectivării primelor construcții filosofice, să grupeze creatori de 
filosofii, filosofii şi oamenii care se raportează la ele, fie 
acceptându-le, fie respingându-le. Ele se conturează în interiorul 
etnosistemelor, dar, având în vedere dimensiunile acestora și 
posibilitatea comunicării semantice între etnosisteme apropiate 
(vecine), nu este exclus ca un domeniu filosofic să cuprindă și 
oameni din etnosisteme ce intră în contact. 

Un domeniu filosofic nu se conturează prin includerea 
tuturor construcțiilor filosofice dintr-un etnosistem, ci doar a 
celor ce au același domeniu de referinţă sau, cel puti? i, domenii ce 
se suprapun partial; domeniul de referință comun este cel care 
generează şi întreține interesul pentru analize, comparații, 
confruntări, dezvoltări etc. Aşadar, în același etnosistem se pot 
contura mai multe domenii teoretico-filosofice, în funcție de 
domeniile existențiale abordate. 

Primele domenii filosofice au ca obiect de referință zone 
sau procese ce aparțin fie existenței abiotice, fie biosferei, fie 
antroposferei dar, din considerentele expuse anterior, abordările 
ar trebui să includă și relaţiile omului cu aspectele ce fac obiectul 
reflexiei filosofice. De asemenea, nu este exclus ca să apară mai 


multe: domenii filosofice care să abordeze zone disparate ale 
aceluiași domeniu existenţial. De pildă, pot funcţiona separat 
domenii care să se raporteze la aspecte social-umane și domenii 
care să reflecteze asupra unor aspecte semantice, fără să se 
conștientizeze apartenenţa lor la același domeniu existential - 
antroposfera. S-ar putea lua în considerare si posibilitatea ca un 
om să realizeze una sau mai multe teorii filosofice care, 
pronunțându-se asupra unor aspecte care în mod obiectiv 
aparțin unor domenii existenţiale diferite, să genereze treptat în 
etnosisteme mai multe domenii teoretico-filosofice. 

Propunându-ne sa obținem o primă detaliere a 
caracteristicilor domeniilor teoretico-filosofice, a apărut a fi 
necesar să studiem funcționalitatea mecanismelor semantice 
teoretice în interiorul domeniilor activității filosofice, 
caracteristici ale evoluției acestor domenii și limite ale 
domeniilor filosofice. 

În continuare expunem concluziile studiilor prin care am 
abordat cele trei aspecte. 

15.2. Funcții ale mecanismelor semantice teoretice în 
evoluția domeniilor filosofice 

Modificarea oricărui domeniu filosofic este inevitabilă, ea 
decurge din consecințele primelor filosofii și de faptul că 
mecanismele semantice teoretice au capacitatea de a se 
reorganiza. Dacă evoluția mecanismelor semantice s-ar reduce la 
acumularea a noi criterii și reguli semantice, evoluția filosofiilor 
nu ar fi marcată de modificări, s-ar reduce la diverse completări 
şi, ca urmare, domeniile filosofice s-ar caracteriza prin evoluţii 
lineare, nu prin stări conflictuale şi reorganizări periodice. 

La mecanisme semantice teoretice cu însușiri noi se ajunge 
atât prin modificarea unor criterii si reguli semantice ale 
mecanismelor semantice existente cât si prin apariţia unor 
filosofi ce au mecanisme semantice teoretice formate în contexte 
semantice si existenţiale noi. Deoarece mecanismele semantice 
teoretice nu pot fi funcțional similare, oamenii care pot filosofa 
constată diferente între modalităţile în care filosofează si între 


semnificaţiile pe care le obţin. Conștientizarea treptată a tot mai 
multe incompatibilitati semantice în interiorul de meniilor 
filosofice si polarizarea atitudinilor fata de diverse asertiuni 
exercita presiuni care directioneazd atat modificarile ce se 
produc in mecanismele semantice teoretice cat si formarea noilor 
capacitati semantice teoretice. 

Dacă primele mecanisme semantice teoretice au 
caracteristici puternic dependente de semnificații empirice „pe 
măsură ce domeniile filosofice se organizează, noile capacități 
semantice teoretice au caracteristici tot mai mult condiționate de 
aceste domenii; consecințele principale constau in 
reconsiderarea domeniilor ce fac obiectul filosofărilor şi în 
raportarea la ele în modalități mai pertinente şi mai nuantate. În 
acest flux, filosoful devine capabil să realizeze construcții 
semantice care trezesc un interes sporit şi determină efecte 
formatoare mai ample în domeniile filosofice. 

Dacă iniţial se abordează distinct, chiar izolat, diverse 
aspecte ale aceluiași domeniu existențial cu mecanisme 
semantice teoretice care au caracteristici diferite încât 
construcţiile teoretice nu pot fi compatibile, pe parcurs 
confruntările din interiorul domeniilor filosofice în curs de 
conturare exercită presiuni pentru a se realiza abordări fie mai 
cuprinzătoare, fie mai specializate si, întotdeauna, mai nuantate. 
Modul în care evoluează mecanismele semantice, inclusiv cele 
teoretice, are două consecințe: modificarea domeniului de 
referinţă inițial (extindere sau partajare); abordarea domeniului 
de referință într-o perspectivă nouă. Cele două. modificări 
trebuie să se manifeste concomitent şi să declanșeze ample 
transformări în domeniile filosofice conturate anterior: noi 
atitudini, noi dispute, noi grupări. 

Implicarea proceselor semantice empirice evaluatoare și 
rezolvatoare limitează posibilităţile filosofilor de a dialoga; 
făcând construcţiile filosofice dificil de analizat „procesele 
semantice empirice implicate în crearea şi aprecierea filosofiilor 
complică relațiile în domeniile filosofice. Caracterul 


evaluativ-optional al filosofiilor, corelat cu lipsa unei înţelegeri 
corecte a ceea ce este specific demersului filosofic, limitează 
posibilitățile de comparate și selecție a asertiunilor filosofice - 
deci eficacitatea discuţiilor - și condiţionează funcționarea 
instituţiilor conturate în interiorul domeniilor filosofice. Deşi 
domeniile filosofice sunt condiţionate de numeroși factori, 
creaţia filosofică este permanent factorul cel mai dinamic; 

O nouă construcţie filosofică poate declanșa nu numai 
procese transformatoare în interiorul unui domeniu filosofic, ci şi 
generarea altor domenii filosofice, chiar reorganizări ale 
domeniilor filosofice existente în cazul în care introduce 
modificări de amploare în modul de decupare și investigare a 
domeniului de referinţă. 

15.3. Influențe ale caracteristicilor domeniilor de referință 
asupra evoluţiei domeniilor filosofice 

Afirmațiile anterioare privitoare la factorii ce fac posibilă şi 
necesară activitatea teoretică (capitolul 13) fac plauzibilă 
ipoteza: domeniile filosofice evoluează inevitabil deoarece 
competența mecanismelor semantice teoretice se poate contura 
numai treptat, sub presiunea limitelor semnificatiilor filosofice, 
iar sensul evoluţiei lor este determinat în ultimă instanță de 
caracteristicile domeniilor existențiale la care omul se 
raportează, în care el este integrat funcțional. 

Pentru a ne pronunţa asupra domeniilor 
teoretico-filosofice ce tind să se constituie, am căutat în modelele 
de care dispunem repere pentru a elabora o ipoteză referitoare la 
tipurile de domenii ce se conturează în mod necesar dacă 
antroposfera are o evoluţie normală. Am adoptat această 
perspectivă de cercetare deoarece dacă vrem să operăm 
departajări în interiorul filosofiei ne confruntăm cu o situaţie 
derutantă; sunt posibile clasificări în numeroase variante iar 
analiza studiilor de istoria filosofiei atestă coexistenta a diverse 
clasificări, fiecare însă discutabilă. 

Din perspectiva modelului antroposferei este plauzibilă 
afirmația: în funcție de particularităţi ale etnosis-temelor si de 


problematica semantică ce se dezvoltă mai mult în stadiul 
preteoretic, initial se pot constitui mecanisme teoretice care să 
abordeze aspecte sau zone ale oricăruia din cele trei mari 
domenii existenţiale (existenţa abiotică, biosfera, antroposfera), 
dar omul nu poate decupa domeniile de referință astfel încât să 
corespundă unor zone ce au relativă autonomie funcțională și 
nici nu constientizeaza corect apartenenţa aspectelor abordate la 
domenii mai cuprinzătoare. 

Acceptând afirmaţia, discontinuitatile sunt numeroase si 
constau fie în modificarea domeniului de referință, fie în 
reorganizarea mecanismelor semantice si, ca urmare, a 
modalității de a filosofa, fie în reorganizarea domeniilor 
profesionale sub presiunea unor discontinuități de genul celor 
menţionate sau a extinderii lor în mai multe etnosisteme. În cazul 
oricărui domeniu filosofic, unele discontinuități au amploare mai 
mare; se detașează discontinuitatea determinată de trecerea de 
la filosofarea centrată pe diverşi termeni preluaţi din 
procesualitatea semantică empirică la filosofarea focalizată pe 
domenii ce rezultă din gruparea unor familii de termeni, 
filosofare care devine sistematică şi se soldează cu construcții 
semantice ample, relativ coerente. Construcţiile semantice la care 
ne referim sunt condiționate de caracteristici ale domeniilor de 
referință, vor aparţine inevitabil unuia din cele trei tipuri de 
existente, ale căror caracteristici vor determina evoluţia 
domeniilor filosofice. 

Pentru a identifica tendințele principale ale evoluţiei 
domeniilor teoretico-filosofice care se constituie treptat în 
antroposferă criteriul pertinent s-a dovedit a fi cel al domeniilor 
existențiale cu care omul se poate confrunta atât în stadiul 
preteoretic cât si ulterior. Plauzibilitatea afirmației decurge din 
datele oferite de modelul codului verbal, date care dezvăluie că 
primele mecanisme semantice teoretice - cel putin pentru că 
depind de deschiderile oferite de performanţele proceselor 
semantice empirice si de limbajul generat de ele - nu pot fi 
capabile să identifice domeniile ce trebuie abordate distinct 


pentru a se obține o cunoaștere pertinentă. Initial oamenii 
capabili de performanţe teoretice se pot raporta la diverse 
aspecte sau zone aşa cum sunt furnizate de procese semantice 
anterioare, pe care le „decupează” tratându-le izolat sau 
imaginând diverse raporturi între ele. În mod inevitabil primele 
teorii filosofice abordează acele aspecte ce sunt constientizate ca 
funcțional mai importante în perioada preteoretică a codului 
verbal. Însușirile domeniilor de referință, dependentele genetice 
şi funcționale dintre ele sunt cele care treptat impun 
reorganizarea mecanismelor semantice teoretice, le imprimă 
anumite sensuri si, concomitent, determină convergenta 
preocupărilor teoretice a unor oameni încât ei tind să adopte 
același domeniu de referinţă. 

Abordarea filosofică a unor aspecte funcționale sau zone 
aparținând celor trei mari domenii existenţiale nu poate să 
înceapă concomitent si nici să evolueze sincronizat. Nu apare a fi 
indispensabilă însă o anumită succesiune deoarece omul este 
capabil să perceapă empiric în numeroase variante diversele 
aspecte ale organizării si funcționării existenței abiotice, 
biosferei şi antroposferei. Oricare ar fi transformările ce se 
produc în domeniile filosofice, deoarece filosoful nu 
constientizeaza, nu poate constientiza corect de la început 
problematica ce se cere abordată separat, cercetarea filosofică 
evoluează în mod inevitabil de la abordări fragmentare, decupate 
sub influenţa caracteristicilor proceselor semantice pragmatice, 
spre tratări mai cuprinzătoare si mai nuantate, însoţite de 
regruparea repetata a domeniilor filosofice. 

In cazul filosofiilor centrate pe zone ale antroposferei este 
plauzibilă presupunerea ca initial se conturează mai multe 
domenii relativ autonome ca urmare a focalizării reflexiilor 
filosofice asupra acelor aspecte ce sunt mai puternic implicate în 
devenirea etnosistemelor și mai lesne de sesizat de către om; 
avem in vedere, de pildă, problematica Omului, a Cunoasterii, a 
unor tipuri de produse ale activității semantice sau 
pragmatico-practice. Nefiind satisfăcătoare, decupările vor fi 


periodic reconsiderate, acoperindu-se astfel zone tot mai largi 
din antroposferă. Din modelul anterior rezultă că iniţial 
antroposfera nu poate fi sesizată întrucât mecanismele semantice 
pertinente se pot constitui doar treptat, dar si pentru că ea este 
încă insuficient conturată; atât antroposfera cât şi domeniile pe 
care ea le înglobează trec prin stadii succesive de organizare fiind 
condiționate inclusiv de devenirea capacității semantice a celor 
trei tipuri de coduri psihice, de devenirea produselor lor 
semantice. De pildă, filosofarea poate cuprinde domenii ale 
creației muzicale, figurative sau ştiinţifice numai după ce aceste 
domenii reuşesc să se autonomizeze în antroposferă. 

În concluzie, devenirea domeniilor filosofice nu poate fi 
controlată din interior, de filosofi. Fiind dependente de presiuni 
exercitate de caracteristici ale domeniilor existenţiale în care 
aspectele la care filosofii se raportează sunt integrate genetic si 
functional (presiuni neconstientizate de filosof) şi de modificări 
necontrolabile ce se produc în capacitatea semantică a filosofilor, 
domeniile filosofice pot evolua în numeroase variante. Desi 
variantele nu sunt echivalente, ele contribuie în ultimă instanţă, 
desigur în modalități diferite, la dezvoltarea capacităţii de 
raportare teoretică la existență, la conturarea cunoașterii 
ştiinţifice. În acest caz este posibilă si necesară o modalitate noua 
de investigare a evoluţiei „gândirii filosofice” în antroposfera 
noastră, investigare care să dezvăluie caracteristicile variantei ce 
s-a dezvoltat, contribuţiile diverselor  „filosofii” la tendinţa 
majoră semnalată. 

15.4. Raporturi între etnosisteme și domeniile profesionale 
filosofice 

Deoarece mecanismele pragmatice nu se dezvoltă în 
modalități similare, domeniile teoretico-filosofice nu se pot 
constitui concomitent în toate etnosistemele; ele se constituie în 
acele etnosisteme în care unii oameni își formează involuntar, 
printr-un concurs de împrejurări favorabile, mecanisme 
semantice teoretice iar între ei şi produsele lor semantice, între 
aceste produse si alti oameni care sunt capabili să le recepteze, se 


realizează o rețea de relații cu caracteristici ce fac posibilă 
funcționarea ei relativ autonomă în raport cu alte grupuri de 
relații. 

Relaţiile și manifestările filosofice dintr-un etnosistem tind 
să se grupeze, să constituie ceea ce am numit un domeniu 
profesional filosofic sub presiunea efectelor de-clanșante de 
receptarea entităților filosofice si de conştientizarea 
incompatibilitatii acestora. Primele mecanisme teoretice, 
constituite, determină activități semantice și obiectivarea unor 
entități semantice care nu pot să nu fie receptate de alți oameni; 
dintre ei unii, sub influența noilor mesaje, devin capabili să le 
interpreteze dar în modalități diferite, deoarece codurile lor 
verbale sunt inevitabil rezultatul unor influențe de o mare 
diversitate. Aşadar, apariția oamenilor capabili să rezolve 
procese semantice teoretice nu poate să nu aibă efecte 
formatoare în etnosisteme. 

Prin filosofare, ca activitate distinctă de manifestările 
practice şi pragmatice, şi prin obiectivarea entităților filosofice se 
creează premise si pentru modificarea capacităţii semantice 
empirice. Semnificațiile filosofice contribuie la apariția unui nou 
stadiu al mecanismelor semantice empirice, stadiu care, prin 
intermediul proceselor semantice pragmatice și imaginare, 
determină modificări în activitatea oamenilor, în relaţiile dintre 
ei, în instituţiile sociale etc.; prin intermediul acestor modificări 
etnosistemele capătă proprietăţi noi. 

Dar domeniile filosofice exercită influențe asupra 
etnosistemelor şi pe altă cale. Este posibil ca aceeaşi zonă 
existențială să devină obiect de reflecţie filosofică în mai multe 
etnosisteme, iar ele să nu se afle decât în relaţii sporadice. Pe 
măsură ce domeniile filosofice se dezvoltă şi induc transformări 
în aceste etnosisteme, ele își pot amplifica relaţiile și pot avea 
evoluții convergente; treptat în acele etnosisteme se poate 
contura chiar un domeniu filosofic unic. O astfel de evoluţie are 
două genuri de efecte în antroposfera. a) Conturarea domeniilor 
profesionale filosofice ca complexitati unice în mai multe 


etnosisteme exercită presiuni formatoare complexe asupra 
acestora; în măsura în care domeniile filosofice conţin construcții 
semantice incompatibile cu anumite caracteristici ale 
etnosistemelor, inclusiv cu construcţii semantice ale altor 
domenii filosofice, efectele pot fi atât convergente, cât și 
divergente, b) Astfel de reorganizări tind spre conturarea unor 
domenii filosofice care să aparțină nu doar unui grup de 
etnosisteme, ci antroposferei; tendința decurge din unicitatea 
domeniului de referință pentru filosofi aflaţi în orice etnosistem. 
Nu se poate ajunge însă la această performanţă deoarece ea 
presupune ca antroposfera să fie în stadiul sistemic; conform 
modelului antroposferei, intrarea acesteia în stadiul sistemic 
depinde însă de efectele dezvoltării cunoașterii științifice asupra 
activităților pragmatico-practice si, prin ele, asupra 
etnosistemelor și relaţiilor dintre ele. Cunoașterea științifică, 
posibilă la un anumit stadiu al cunoașterii filosofice, găsește 
domeniul filosofic în expansiune în antroposfera si, preluându-i 
funcţiile, îi întrerupe evoluţia (detalii în cap. 17 şi 18). 

Descrierea evoluției raporturilor dintre domeniile 
profesionale filosofice şi etnosisteme este testabilă. Ea se infirmă 
dacă în antroposfera noastră se întâlnesc situaţii care să o 
contrazică si devine plauzibilă dacă studiile vor atesta raporturile 
semnalate, inclusiv evoluţia lor. 

15.5. Limite funcţionale ale domeniilor profesionale 
filosofice 

A. în domeniile filosofice consensul asupra corectitu câinii 
unei anumite construcţii semantice nu este posibil. 

Afirmația decurge din caracteristicile atribuite 
mecanismelor semantice care conlucrează în realizarea textului 
filosofic; la conceperea construcțiilor filosofice concură procese 
semantice empirice si teoretice, predomină procesele 
evaluatoare și rezolvatoare îndeosebi primare, în cât filosoful nu 
poate explicita suficient propriul demers și nici nu-l poate 
supune unui control riguros. 

B. Caracterul inevitabil individual al creaţiei filosofice și 


imposibilitatea obținerii consensului asupra unei teorii filosofice 
fac ca domeniile filosofice să nu poată ajunge la gradul de 
organizare şi de stabilitate pe care le pot atinge domeniile 
științifice cognitive. (A se vedea capitolul 22). 

C. Modelul codului verbal semnalează imposibilitatea ca 
abordările filosofice să ajungă la decuparea celor trei mari 
domenii existențiale: domeniul abioticului;  biosfe rele; 
antroposferele. Filosofarea tinde către această performanţă, dar 
în stadiul filosofic mecanismele seman tice teoretice nu pot 
identifica domeniile menţionate si nu pot dispune de criterii si 
reguli semantice adecvate pentru a le studia pertinent. Această 
performanţă nu ar putea fi atinsă chiar dacă, prin absurd, între 
timp cunoașterea științifică nu ar prelua studiul problematici 
deschise de filosofare. 

D. Evoluţia domeniilor filosofice este afectată de apariţia 
unor domenii științifice care preiau studiul unor zone sau 
aspecte funcţionale din existenţă, deci din de meniile de referință 
posibile ale filosofării. Abordând mai pertinent problematica 
deoarece dispun de instrumente semantice mai eficace si separă 
demersul cognitiv teo retic de cel empiric evaluativ si optional, 
oamenii de ştiinţă pot elabora teorii corecte. 

E. Domeniile ştiinţifice conturându-se treptat iar în primele 
etape entitățile științifice fiind doar partial corecte, nu se 
produce o reducere bruscă a domeniilor de referință pe care 
filosofii au reușit să le decupeze. Cât timp cunoașterea științifică 
nu ajunge la o explicație globală şi nuanţată a domeniilor 
existenţiale, cât timp nu se elaborează metodici în funcție de 
teorii ştiinţifice care să facă posibilă raportarea pertinentă a 
omului la domeniile respective, filosofarea are încă obiecte de 
reflecţie, se menţin aspecte la care omul se raportează teoretic in 
varianta filosofică. 

F. în perioada în care filosofiile sunt încă funcționale, 
progresele obținute în domeniile ştiinţifice determina reorientări 
ale demersului filosofic. Dezvoltarea domeniilor științifice pune 
filosoful într-o situaţie nouă; el nu se mai poate raporta doar la 


domeniul existenţial tradițional, include în domeniul său de 
referință rezultate ale cercetării științifice, le compară, se 
pronunță asupra unor aspecte cu care anterior nu se putea 
confrunta. Se produc astfel treptat mutații în obiectul și 
obiectivele filosofarii determinate de evoluții exterioare 
domeniilor filosofice. Situaţia semnalată este ilustrată, de pildă, 
de trecerea ce s-a produs cu secole în urmă de la „filosofia 
naturii” la „filosofia fizicii” sau de geneza epistemologiei, ca 
reflecţie filosofică asupra cunoașterii științifice. 

Remarca 1. Dacă modelul domeniilor profesionale filosofice 
redă dependenţa entităților semantice filosofice de însușirile 
unor tipuri de mecanisme semantice verbale, specializarea 
inerentă a mecanismelor semantice filosofice în funcţie de 
caracteristici ale domeniilor existenţiale la care se raportează, 
corelarea evoluţiei construcţiilor filosofice cu cea a domeniilor 
filosofice, atunci viziunile existente despre „filosofie” reușesc sa 
dezvăluie doar anumite caracteristici ale unor domenii mai 
ample, încă nesesizate. Astfel de viziuni au limite inerente, ce 
decurg din caracteristicile mecanismelor semantice care le-au 
generat, mecanisme care pot fi de tip empiric, filosofic sau 
stiintifico-presistemic. 

Remarca 2. În perspectivă organizațională „istoria 
filosofiei” nu se mai poate reduce la o trecere în revistă - fie si 
comentată - a construcțiilor filosofice si vieţii autorilor lor. Ca 
demers empiric ce isi propune consemnarea evoluţiei filosofiei în 
antroposfera noastră, istoria filosofiei dispune acum de o schiță 
teoretică ce poate fi adoptată pentru a se redimensiona obiectul 
de studiu; ea poate acum să încerce identificarea modului specific 
în care s-au conturat primele domenii filosofice în anumite 
etnosisteme, să semnaleze cum s-a realizat specializarea şi 
reorganizarea lor periodică, funcționalitatea lor în devenirea 
capacității semantice umane. Avem în vedere un demers 
istoriografie care să testeze corectitudinea modelului pe care 
l-am expus, să furnizeze informații ce-l pot infirma, confirma sau 
amenda. 


CAPITOLUL 16 

STADIUL FILOSOFIC AL GNOSEOLOGIEI 

„Cunoaşterea lucrurilor Le-a apărut primilor filosofi greci 
ceva de la sine înțeles, ceva ce nu constituie o problemă de 
cercetat şi de dezlegat. Ei nu se îndoiau că lucrurile erau aşa cum 
le presupuneau cu simţurile. Ei mai erau convinşi că mintea lor le 
putea arăta originea lucrurilor, scopul pentru care au luat ființă, 
ordinea, coexistenta si succesiunea lor în lume... aceste 
convingeri erau spontane, nu rezultau adică dintr-o lungă serie 
de reflexii... nu se întemeiau pe o lungă serie de probleme, mai 
mult sau mai puţin serioase. Primii filosofi greci au fost astfel 
stapaniti de un dogmatism spontan ce rezultă oarecum de la sine, 
din însăși funcționarea minţii lor...” 

P. P. NEGULESCU, Problema cunoașterii în capitolul 15, 
ilustrând modul în care filosofările se diversifică în funcţie de 
domeniile de referință, ne-am referit şi la gnoseologie, ca 
domeniu al filosofării ce interoghează posibilitatea cunoaşterii. 
Având în vedere obiectivul cărții, este justificat efortul de a 
aprofunda această problematică. 

Se impune în primul rând precizarea: modelul pe care îl 
expunem dezvăluie că problematica cunoașterii este abordată 
initial de om în modalități empirice (capitolul 12), apoi filosofice 
si, într-un al treilea stadiu, în modalităţi științifice. Fiind vorba de 
investigarea aceluiaşi domeniu - chiar dacă el se află în devenire 
-, considerăm potrivit să se utilizeze un singur termen pentru a 
denumi domeniul semantic care se dezvoltă odată cu conturarea 
capacităţii teoretice, în efortul omului de a clarifica posibilitatea 
cunoaşterii și modalităţile în care ea se realizează. Vom prelua 
termenul consacrat, gnoseologie, dar reținem atenţia cititorului 
că dacă în mod tradiţional acest termen este folosit pentru a 
desemna tratarea filosofică a problematicii cunoaşterii, noi îl vom 
întrebuința pentru a desemna domeniul teoretic ce are ca obiect 
de studiu cunoașterea, domeniu care doar într-un prim stadiu 
este „filosofic”, urmând apoi a se dezvolta și cunoașterea 
ştiinţifică a cunoaşterii. Pentru a evita eventuale rezerve 


generate de utilizarea termenului în noua acceptiune, am fi putut 
adopta termeni diferiți pentru a desemna stadiile menţionate; nu 
am procedat însă în acest mod considerând mai important să 
evidentiem atât natura lor comună - teoretică -, cât si faptul că 
au același domeniu de referință - cunoașterea. 

Asupra stadiului filosofic al gnoseologiei ne-am pronunțat 
şi în volumul Omul, cunoașterea, gnoseologia (capitolul XIV), în 
acel context însă am avut ca obiectiv doar să probăm 
posibilitatea folosirii modelului antroposferei pentru a clarifica 
unele aspecte teoretice încă controversate, cum ar fi 
problematica cunoaşterii. Acum elaborând un model al 
cunoaşterii, deci dispunând de noi repere, constatăm că schița 
anterioară rămâne valabilă în linii generale dar, pe lângă 
nuantari, se introduc si anumite corectii. 

La noua explicație am ajuns propunându-ne să clarificăm 
trei aspecte: factorii ce determina geneza gnoseologiei; 
caracteristicile cele mai generale (simple) ale gnoseologiei în 
stadiul filosofic; funcţii ale gnoseologiei în interiorul filosofiei, în 
geneza cunoașterii ştiinţifice şi în zona activităților empirice. 
Aspectele menţionate le tratăm în continuare doar la un prim 
nivel de generalitate. 

16.1. Geneza stadiului filosofic al investigării cunoaşterii 

La conturarea stadiului filosofic al abordării problematicii 
cunoașterii concură atât evoluţiile din spaţiul interogărilor 
empirice privind diferite aspecte ale cunoașterii (12.3) cât şi 
transformările ce se produc în ansamblul cunoașterii, inclusiv 
apariția cunoaşterii teoretice. 

Amplificarea capacității cognitive are ca urmare 
acumularea în spaţiul semantic a numeroase produse ale 
cunoaşterii empirice si teoretice care, dat fiind stadiul codului 
verbal, nu pot fi satisfăcătoare. Limite și erori ale proceselor 
cognitive nu pot să nu fie treptat sesizate atât în zona 
confruntărilor teoretice cât si în cea a activităților 
pragmatico-practice. Deoarece filosofările nu se reduc la procese 
cognitive teoretice, produsele lor devin obiect de referință pentru 


procese semantice atât empirice cât şi teoretice; fiecare preluând 
doar aspecte disparate, efectele construcțiilor filosofice nu pot fi 
decât eterogene. 

Situaţii semantice de genul celor semnalate exercită 
presiuni asupra codurilor verbale pentru a se dezvolta 
mecanisme semantice apte să descopere caracterul cognitiv al 
unora din manifestările semantice; odată conturate, astfel de 
mecanisme semantice adoptă ca domeniu de referință 
cunoașterea considerată generic, nu doar una sau alta din 
manifestările ei. Totuşi atât stadiul cunoașterii, cât si stadiul 
incipient al mecanismelor semantice teoretice ce se specializează 
pentru a interoga domeniul cunoașterii, nu permit o corectă 
delimitare de către gnoseolog a domeniului său de referință. El 
deține mecanisme semantice care fac posibilă o primă abordare 
teoretică - deci desprinderea de diverse manifestări concrete ale 
cunoașterii -, dar generalizările sunt pripite iar ambianța sa 
semantică nu-i oferă suficiente repere pentru a contura domeniul 
de referință, pentru a-i sesiza principalele caracteristici. În aceste 
condiții gnoseologii se vor raporta iniţial inevitabil doar la un 
domeniu al cunoașterii insuficient dezvoltat, din care vor decupa 
numai anumite zone; pe acestea le vor considera însă, 
generalizând pripit, ansamblul cunoaşterii. 

La confuzia semnalată, care marchează inevitabil geneza 
gnoseologiei, concură si caracteristicile stadiului filosofic al 
cunoaşterii teoretice, caracteristici la care ne-am referit anterior 
şi care nu pot să nu fie valabile si în cazul gnoseologiei. 

16.2. Caracteristici ale gnoseologiei în stadiul filosofic 

Cunoașterea fiind performanţa unor mecanisme semantice 
a căror principală caracteristică este devenirea prin reorganizări 
succesive, elaborarea unei construcţii teoretice care să-i 
descifreze proprietăţile este condiţionată de stadiul omului, 
îndeosebi de stadiul manifestărilor sale semantice și de 
reprezentările dominante despre propria organizare si 
funcționare. Formându-se sub presiunea problemelor ridicate de 
procese de cunoaştere insuficient dezvoltate dar tot mai 


complexe şi diversificate, gnoseologia nu poate inițial să se 
raporteze la o teorie corectă despre om; de fapt gnoseologia 
urmează să contribuie la o astfel de performanţă, posibilă doar în 
stadiul științific al cunoaşterii. În aceste condiţii, gnoseologii îşi 
dimensionează problematica şi construiesc explicații adoptând 
ca sistem de referință viziuni despre om care ulterior se 
dovedesc a fi simpliste şi eronate. 

Cum este bine cunoscut astăzi, de la Platon și Aristotel 
până la Kant si Hegel referirile la cunoaștere sunt elaborate în 
concordanţă cu o anumită viziune despre „facultăţile” omului; 
ceea ce se modifică de la un gânditor la altul este semnificația 
atribuită „facultăţilor”, îndeosebi raţiunii şi intelectului si, ca 
urmare, raporturilor dintre ele şi rolului lor în activitatea umană. 

Analize comparative ale lucrărilor gnoseologice atestă că 
pe măsură ce gândirea umană evoluează şi construcţiile filosofice 
dedicate posibilității cunoașterii sunt mai nuantate, în explicații 
se invocă mai multe facultăţi, acestora li se atribuie funcţii mai 
ample. Kant însuşi, când a elaborat Critica rațiunii pure, a preluat 
interpretarea psihicului uman ca o constelație de ,,facultati”. Asa 
cum Kant afirma despre Wolf, pe care îl considera „cel mai mare 
dintre gânditorii dogmatici”, că ar fi putut „să imprime metafizicii 
caracterul de ştiinţă, dacă i-ar fi trecut prin minte să-și 
pregătească mai întâi terenul prin critica organului, adică a 
rațiunii pure înseși'*, putem spune astăzi că explicaţiile date 
cunoașterii ar fi fost cu totul altele dacă gânditorii ce s-au dedicat 
acestei problematici ar fi pus la îndoială corectitudinea explicării 
psihicului uman prin apelul la facultăţi. Kant, de pildă, nu a mers 
atât de departe cu critica sa încât să pună la îndoială însăși 
corectitudinea invocarii raţiunii, intelectului și sensibilităţii 
pentru a explica posibilitatea cunoașterii. Deși trezit din „somnul 
dogmatic” de viziunea lui Hume despre om, vigilenta lui Kant a 
fost inselata de noile posibilități explicative deschise de distincția 
între „cunoștințe apriori” şi „cunoștințe empirice”, distincţie ce 
i-a sugerat noi scheme ale facultăților psihice. A trebuit ca 
procesul însuși al cunoașterii, în evoluţia lui, să dezvăluie 


relativitatea cunoștințelor iar 

1 Immanuel Kant, Critica rațiunii pure, Editura Științifică, 
Bucureşti, 1969, p. 34. 

psihologia genetică să demonstreze caracterul procesual al 
constituirii noţiunilor timp, spaţiu, cauzalitate etc. în structurile 
psihice pentru a se proba incorectitudinea premiselor adoptate 
de Kant si, ca urmare, a modelului prin care a sperat să dea o 
explicație definitivă a posibilităţilor rațiunii, atât a celei „pure”, 
cât şi a celei „practice”. 

În concluzie, pe fundalul inexistenţei unei teorii 
satisfăcătoare a organizării şi funcționării omului, concepțiile 
filosofice despre cunoaștere nu pot fi decât cel mult parţial 
corecte. 

Problematica oricărei gnoseologii include cu necesitate, 
acceptând specificul demersului filosofic, reflexii referitoare la 
natura, geneza și caracteristicile cunoaşterii dar, din 
considerentele semnalate, gnoseologul se va raporta doar la 
activități cognitive și la produse semantice ale acestora care 
ilustrează primele stadii ale cunoaşterii empirice şi teoretice. În 
măsura în care ele nu sunt relevante, abordările gnoseologice - 
desi se vor a fi tratări ale cunoașterii, în ansamblul ei - nu pot să 
se refere decât la aspecte disparate. În consecință, concepțiile 
gnoseologice filosofice pot să se pronunțe numai asupra 
anumitor proprietăţi ale cunoașterii, le vor trata unilateral și vor 
conține afirmaţii vagi, neverificabile si absolutizante despre 
natura si geneza cunoașterii. Aceste proprietăţi ale construcțiilor 
gnoseologice filosofice sunt inevitabile, fiind consecința 
preponderentei proceselor semantice primare si a stadiului 
nesatisfăcător - precritic - al mecanismelor semantice implicate, 
care nu permit gnoseologului să conștientizeze particularitatile 
obiectului său de studiu. 

Ca în orice alt domeniu filosofic si în gnoseologie se succed 
construcții semantice care concretizează speranța gnoseologilor 
de a rezolva definitiv aspecte constientizate ca problematice; în 
mod obiectiv de la o construcție semantică la alta se modifică 


domeniul de referință iar explicaţiile, evaluările și opţiunile nu 
numai că iau în considerare rezultate anterioare dar 
mecanismele semantice ce le-au elaborat se dezvoltă sub 
presiuni exercitate de consecinţele construcţiilor gnoseologice 
anterioare şi de evoluţia generală a cunoașterii, cunoaștere 
realizată însă de mecanisme semantice încă insuficient 
pertinente. Rezultă o ameliorare inevitabilă a performanţelor 
noseologice dar în variante nelineare şi cu conservarea limitelor 
A decurg din specificul demersului filosofic. Anterior ne-am 
referit la opera lui Immanuel Kant pentru a ilustra dependenţa 
gnoseologiilor de stadiul explicatiilor date omului, dar ea 
ceonfirmă şi caracterul evolutiv al gnoseologiei, încercarea 
fiecărui gnoseolog de a depăşi limitele conştientizate ale teoriilor 
anterioare. Critica raţiunii pure indică si dorinţa autorului nu 
numai de a depăși viziunile anterioare despre cunoaștere ci - 
ceea ce este important pentru modelul pe care îl expunem - și de 
a nega posibilitatea filosofiei (metafizicii) de a aborda pertinent 
această problematică. Opera lui Im. Kant reprezintă un moment 
crucial în efortul de explicare a posibilității cunoașterii; a 
contribuit la conturarea stadiului științific al gnoseologiei. 

Consecința firească a situaţiei descrise este dezvoltarea 
domeniului profesional al gnoseologiei, coexistenta în acest 
domeniu a tot mai multe teorii cel puţin parţial incompatibile, 
multiplicarea si reconsiderarea periodică a disputelor 
determinate si întreținute de incompatibilitatile dintre teorii si 
de limitele semantice ale oamenilor ce se pronunță asupra 
problematicii gnoseologice. 

Între domeniul profesional al gnoseologiei, domeniu ce se 
poate contura în mai multe etnosisteme dar tinde treptat să se 
dezvolte la nivelul antroposferei, și celelalte domenii 
profesionale semantice în curs de constituire în antroposferă se 
dezvoltă relații complexe, de o mare diversitate si contradictorii; 
coexistenta unor teorii gnoseologice incompatibile determină 
evoluţii contradictorii în câmpul cunoașterii teoretice și în toate 
domeniile manifestărilor empirice. La situația semnalată 


contribuie îndeosebi semnificaţiile evaluativ-normative din 
construcţiile gnoseologice, ele prezentând interes imediat pentru 
teoreticieni, fiind preluate în speranța ameliorării 
performanțelor cognitive. Pe de altă parte evoluțiile din orice 
domeniu semantic sau pragmatico-practic influențează domeniul 
gnoseologiei fie prin contribuţia lor la ameliorarea competenţei 
gnoseologilor, fie prin orientarea atenţiei acestora asupra unor 
aspecte ce necesită reconsiderări sau care reprezintă noi piste de 
cercetare pentru gnoseolog. Dependențele la care ne referim - 
reciproce dar asiinetrice - sunt confirmate de studiile efectuate 
în cadrul a numeroase discipline teoretice: istoria științei; 
epistemologia ştiinţei; sociologia si psihologia cunoaşterii; logica 
ştiinţei. Chiar raţiunea de a fi a acestor discipline teoretice este 
de a contribui - deocamdată în variante presistemice - la 
conştientizarea si ameliorarea raporturilor de dependenţă dintre 
domeniile semantice. 

16.3. Funcţii ale gnoseologiei în activitatea semantică în 
prelungirea referirilor la diversificarea şi amplificarea treptată a 
unor dependențe între domeniul semantic generat de studiile 
gnoseologice și celelalte domenii semantice, am considerat util să 
aprofundam problematica functionalitatii stadiului filosofic al 
gnoseologiei in activitatea semantică. Deși construcțiile 
gnoseologice filosofice nu reprezintă decât etape în procesul 
înțelegerii capacității de cunoaștere, ele contin afirmaţii care pot 
directiona activitățile semantice. Corectitudinea afirmației este 
atestată de impactul lucrărilor gnoseologice, fie ele ale lui 
Aristotel, Descartes, Bacon, Kant sau Hegel, asupra evoluţiei 
cunoașterii, impact deja studiat de istoricii cunoașterii. 

Construcţiile  gnoseologice filosofice, pronuntandu-se 
asupra unor aspecte care intră în sfera de preocupări a multor 
oameni, conținând explicaţii dar şi evaluări și prescriptii - reguli 
de cunoaștere - nu pot să rămână neobservate, să nu aibă efecte 
asupra manifestărilor semantice din diverse domenii si, prin ele, 
asupra practicii umane. Eterogenitatea și unilateralitatea 
concepțiilor gnoseologice trebuie să inducă o mare diversitate de 


orientări în modul de a concepe și realiza demersul teoretic. Cu 
alte cuvinte, stadiul nesatisfăcător al gnoseologiei concură la 
diversificarea modalitatilor de formare a mecanismelor 
semantice, îndeosebi a celor teoretice si, pe această cale, la 
diversificarea perspectivelor din care se realizează construcţiile 
filosofice. Dar conținând explicații ale demersului cognitiv, 
evaluări și opţiuni cu caracter normativ, gnoseologiile concură la 
dezvoltarea unor principii și procedee explicite de teoretizare, 
inclusiv de evaluare a corectitudinii demersului cognitiv si a 
construcţiilor teoretice, deci la conturarea modului științific de 
teoretizare (18.1. Şi 23.3.). 

Contribuţia diverselor construcții gnoseologice la 
constituirea capacităţii ştiinţifice de cunoaștere fiind eterogenă și 
neechivalentă, presupunem că gnoseologia con cură la apariţia 
cunoaşterii ştiinţifice în modalităţi de o mare diversitate, toate 
afectate de limitele construcţiilor gnoseologice. Oferind mai multe 
explicații ale cunoaşterii, schitand diferite metodologii de 
realizare a activității teoretice si de evaluare a teoriilor, 
gnoseologiile concură la crearea unor situații semantice ce 
generează confruntări, care stimulează evoluţia activităţii 
teoretice, inclusiv a celei gnoseologice. 

Concluzionând, putem afirma că în stadiul filosofic 
gnoseologia generează procese semantice cu efecte 
transformatoare în ansamblul cunoașterii - trecerea de la stadiul 
filosofic la cel ştiinţific al cunoaşterii -, inclusiv în gnoseologie. 
Posibilitatea efectelor transformatoare si sensul lor decurg din 
faptul că gnoseologiile induc modificări în cunoaştere care, prin 
efectele lor, determină nu doar reglări de tip cibernetic în 
mecanismele semantice, ci si constituirea unor mecanisme 
semantice cu caracteristici diferite de cele anterioare, care vor 
elabora noi teorii, inclusiv în gnoseologie. 

Influentand  filosofarea si contribuind la apariția 
cunoașterii ştiinţifice, gnoseologia exercită presiuni si asupra 
cunoaşterii empirice. Și aici efectele sunt de o mare diversitate, 
uneori divergente, coneretizând limite ale gno-seologiilor. 


Eterogenitatea şi unilateralitatea explicatiilor gnoseologice, 
precum si stadiul precritic al acestora induc - atât direct, cât si 
prin intermediul celorlalte construcţii teoretice - efecte care 
determină diversificarea manifestărilor pragmatico-practice şi a 
consecinţelor lor sociale si mențin atitudini netolerante fata de 
manifestari ce nu sunt compatibile cu cele proprii. 

Aspectele semnalate in 16.3. fac plauzibila ipoteza: in 
antroposferă se constituie fluxuri semantice cu efecte 
transformatoare în lant, ce contin si bucle care contribuie la 
dezvoltarea gnoseologiei; se dezvoltă astfel rețele de dependențe 
între gnoseologie și celelalte domenii teoretice, rețele care 
determină anumite corelaţii între stadiul gnoseologiei şi stadiul 
celorlalte domenii teoretice si concură la generarea stadiului 
ştiinţific al cunoaşterii teoretice. 

16.4. Indicii ale corectitudinii schiţei expuse: 

posibilitatea şi limitele gnoselogiilor empiriste, rationaliste 
intuitioniste si programatiste 

Afirmatiile prin care ne-am pronunțat asupra unor 
caracteristici ale stadiului filosofic al gnoseologiei sunt testabile. 
Ilustram posibilitatea verificării lor analizând caracteristici ale 
principalelor teorii gnoseologice ce s-au dezvoltat în 
antroposfera noastră. 

În 16.2., în contextul în care ne-am pronunţat asupra 
caracteristicilor abordării filosofice a problematicii cunoașterii, 
am semnalat necesitatea interogarii naturii, genezei si 
caracteristicilor cunoașterii și imposibilitatea ca răspunsurile să 
depăşească stadiul abordărilor speculative, unilaterale şi 
necritice. 

În cazul centrării pe problematica naturii cunoştinţelor, a 
posibilităţilor acestora de a dezvălui proprietăţi ale domeniului 
de referință al actului cognitiv, se disting la limită, două poziţii: 
teorii ce recunosc capacitatea cunoașterii de a dezvălui însușiri 
ale existenţei fizice - numite „realitate” - si teorii ce neagă 
această capacitate - numite „subiectiviste”. 

În cazul în care subiectul de dispută este modul de 


realizare a cunoașterii, acceptându-se o viziune despre om în 
care se distinge între „senzaţii” (ca produse ale organismului în 
contact cu ambianța sa) și „idei” (ca rezultat al proceselor 
psihice), s-au conturat de asemenea două poziţii, concretizate în 
concepţii empiriste şi rationaliste. În această clasificare criteriul 
de departajare este prioritatea acordată cunoștințelor obținute 
prin contactul direct cu ambianța (poziţia empiristă), sau 
cunoștințelor furnizate de ceea ce se denumește a fi „rațiune” si 
„intelect” (poziţia rationalista). 

În cazul centrării atenţiei pe „geneza” cunoştinţelor, de-a 
lungul timpului s-au conturat cel puţin cinci clase de răspunsuri: 
explicaţii platoniste, care susțin caracterul „înnăscut” al ideilor; 
explicaţii teologiste, care susțin implicarea „revelaţiei” divine în 
cunoaștere, atribuind omului doar rolul de receptacul al acestora; 
teorii intuitioniste, care aducând în prim plan contrastul dintre 
intuiție - considerată capacitatea de cunoaștere instantanee, 
netemporală - şi gândirea discursivă - considerată capabilă de 
cunoaștere prin argumentare pas cu pas, deliberată - indica 
intuiţia ca sursă a cunoaşterii; teorii pragmatiste, care aduc în 
prim plan rolul experienţei concepută ca o rezultantă a 
interacțiunilor organismului cu ambianța sa naturală și socială, 
rezultantă ce are existență obiectivă si este implicată în 
devenirea ansamblului existenţei. 

Semnalăm unilateralitatea şi incompatibilitatea 
principalelor concepţii gnoseologice elaborate în stadiul filosofic 
apelând la afirmaţii ce dezvăluie felul în care gnoseologii percep 
concepţiile cu care nu sunt de acord. 

Pentru empiriști datele furnizate de experienţa directă, 
imediată sunt singura fundamentare a cunoașterii. Această 
premisă este prezentă atât în cazul empirismului psihologic (D. 
Hume), cât şi în cel al neoempirismului, al empirismului logic (de 
pildă, B. Russell). Jean Piaget redă într-un mod sintetic si 
pertinent contribuţia empirismului psihologic la înțelegerea 
problematicii cunoașterii si, în același timp, limitele sale. Luând 
în considerare contextul în care Locke și Hume și-au conturat 


concepțiile, Piaget remarcă: 

„Empirismul a pus la îndoială ipoteza incitatii în numele 
unor argumente foarte noi și care, după cum a arătat 
desfășurarea ulterioară a istoriei, se aflau la punctul de plecare-al 
unei ştiinţe independente: psihologia bazată pe observația 
metodică si pe experienţă. Locke vrea să pornească de la fapte si 
să nu mai rezolve problemele prin deducție metafizică, iar Hume 
pune ca subtitlu al tratatului său - încercare de a introduce 
raționamentul experimental în subiectele morale” 2. 

Reproşul adresat de J. Piaget empirismului clasic - de a nu 
fi reuşit să se desprindă de modul filosofic de: abordare - este de 
asemenea edificator: 

„Dacă empirismul deschidea... calea unui întreg curent de 
cercetări fundamentale şi nespus de fecunde, el însuşi a procedat 
într-un fel cam rapid și multumindu-se cu un minimum de 
osteneli. De fapt, genul de observaţii și experienţe pe care le 
solicita şi-a făcut debutul în mod metodic abia în cursul secolului 
al XIX-lea si pentru majoritatea marilor probleme se află încă în 
faza lucrărilor pregătitoare. Empiristii înşişi s-au mulțumit să 
procedeze more philosophicoi. dacă ne putem exprima astfel, 
adică reflectând mult și invocând faptele cu titlu de exemple şi de 
justificări: în astfel; de cazuri faptele confirmă, firește, totdeauna 
ipotezele” 3. 

2 Jean Piaget, înțelepciunea și iluziile filosofiei, Editura şti 
intifica şi Enciclopedică, Bucuresti, 1970, p. 83. 

3 Ibidem, p. 84. 

Modelul codului verbal dezvăluie inevitabilitatea acestei 
situaţii, dependenţa ei atât de stadiul cunoașterii, în ansamblul ei, 
cât si de imposibilitatea ca mecanismele semantice tip S să treacă 
peste anumite stadii. 

Desi empiristii moderni nu mai examinează conţinutul 
vieţii psihice, ci conținutul propozitiilor, ei continuă să susțină ca 
ideile sunt cuvinte neexprimate care denotă (semnifică) senzaţii, 
percepții (impressions). Cum remarcă Mircea Flonta: 

„=. noul empirism este preocupat să determine modalităţile 


de întemeiere ale propozitiilor științifice si încearcă să formeze 
un criteriu de demarcaţie între ştiinţă și metafizică” 4. 

O contribuţie importantă la caracterizarea empirismului 
aduce Quine când afirmă: 

„Viziunii empiriste îi sunt proprii două dogme: una este 
credința într-o anumită ruptură fundamentală între adevăruri 
analitice, întemeiate pe semnificaţii independente de fapte, şi 
adevăruri sintetice, întemeiate factual; cealaltă dogma este 
reductionismul: credinţa că orice enunţ cu semnificaţie este 
echivalent cu o anumită construcție logică realizată cu termenii 
care se referă la experienţa imediată” 5. 

Cum remarcă Alan Pasch, din acceptarea caracterizării pe 
care Quine o face rezultă dependenţa corectitudinii concepției 
empiriste de viabilitatea distinctiei dintre enunturi analitice si 
enunturi sintetice: 

„= Yreductionismul nu poate fi afirmat in timp ce 
analiticitatea este negata desi analiticitatea poate fi afirmata era 
timp ce reductionismul este negat, cu alte cuvinte reductionismul 
implică analiticitatea, ea este o condiție necesară pentru 
reductionism” 6. 

Autorul citat, semnaland dependenta, retine atentia ca 
posibilitatea enunturilor analitice nu este inca dovedita, ceea ce 
submineaza fundamentele empirismului. Remarca nu poate fi 
ignorată deoarece existența, „adevărurilor necesare” este pusă la 
îndoială de numeroși cercetători. De pildă Mircea Flonta, în 
lucrarea intitulată Adevăruri necesare? a examinat dificultăţile pe 
care le 

4 M. Flonta, Adevăruri necesare? Editura Ştiinţifică şi En 
ciclopedică, București, 1975, p. 32. 

5 Quine, Willard van Orman, Două dogme ale empirismului. 

În Epistemologie - Orientări contemporane, Editura Politică. 

Bucureşti, 1974, p. 33. 

6 Pasch, Alan, Experience and the Analytic, The University 
of Chicago Press, Chicago, U.S.A., 1958, p. 16. 

209 i întâmpină încercările de a întemeia distincția 


analitic-sin-tetic referindu-se atât la definițiile implicite sau 
partial explicite si la aşa-numite postulate de înţeles, cât si la 
definițiile explicite. El a ajuns la concluzia că distincția se poate 
susține numai cu preţul reevaluării conceptul de analicitate dar, 
în acest caz, ,,... distincţia dintre enunturi analitice, de sinonimie 
strictă, si celelalte enunturi ale unei limbi devine, în cadrul 
acestei reevaluări a teoriei lingvistice a analicitatii, după chiar 
aprecierea lui Putman, banală (triviala), despuiată de acea 
semnificație filosofică majoră, care i-a fost atribuită de 
susținătorii distinctiei intuitive analitic-sintetic încă în perioada 
de ascensiune a empirismului logic’.7 Alan Pasch invocă 
argumentul menționat nu pentru a susține să se renunţe la 
concepția empirică, ci pentru a-i construi alte fundamente, 
pentru a argumenta nevoia de a se trece de la empirismul logic, 
care a urmat empirismul psihologic, la un empirism metodologic. 
Alan Pasch crede că se poate ajunge la acest al treilea stadiu al 
empirismului dacă ,,experienta” ca sursă a cunoașterii este mai 
bine delimitată, dacă ea este limitată la „experienţa științifică” 8 
şi dacă se ia în considerare intersubiectivitatea, ceea ce conduce 
la o abordare contextuală a cunoașterii, pe care autorul o 
asimilează concepției pragmatiste. Constatarea apropierii 
soluției sale de poziția pragmatistă îl determină să numească 
proiectul său „o reconstrucție pragmatică a empirismului”. 
„Reconstrucția pragmatică, susține A. Pasch, este o modalitate de 
a filosofa care promite, în lumina reconsideratiilor întreprinse, să 
ajute empirismul să depăşească dificultățile lui majore 
dezvoltând în acelaşi timp o mai mare sensibilitate la ceea ce este 
semnificativ în experiența umană”. 9 

Pentru rationalisti cunoştinţele empirice sunt doar 
probabile, nu pot fundamenta adevăruri necesare; numai 
cunoştinţele probate de logică au caracter absolut. Această 
poziție a fost clar formulată de pildă de A.I. Ayer: ,... dacă 
empirismul este corect, nicio propoziţie care are un conţinut 
factual nu poate fi necesară sau certă. Ca urmare, empiristii 
trebuie să se pronunţe asupra logicii 


7 Flonta Mircea, Adevăruri necesare? Editura Științifică si 

Enciclopedică, București, 1975, p. 249. 

8 Pasch Alan, Experience and the Analytic, The Univ. of 

Chicago Press, Chicago, S.U.A., 1958, p. 260, 261. 

9 Ibidem, p. 265. 

şi matematicii într-unul din cele două moduri: ei trebuie să 
spună că nu există adevăruri necesare și, în acest caz ei trebuie să 
dea socoteală de convingerile universale pe care le au; ei trebuie 
să spună că logica si matematica nu au conținut f actual şi atunci 
ei trebuie să explice cum o propoziţie care este goală de orice 
conținut factual poate fi într-adevăr utilă. Dacă niciuna din 
variante nu e satisfăcătoare suntem obligați să deschidem 
drumul raționalismului. Noi vom fi obligați să admitem că există 
anumite adevăruri despre lume pe care le putem atribui tuturor 
obiectelor, chiar dacă nu putem să efectuăm observaţii pentru a 
constata dacă toate obiectele le au. Și va trebui să acceptăm ca un 
fapt misterios, inexplicabil că gândirea noastră are această 
putere să ne dezvăluie cu autoritate natura obiectelor pe care nu 
le-am observat niciodată”. 10 

Raționalismul a evoluat de la considerarea cunoașterii ca o 
luare în posesiune de către un intelect anterior constituit a unei 
realități de asemenea în întregime constituită spre explicaţii în 
care cunoașterea se conturează progresiv, după schimbări 
reciproce survenite atât în subiect cât si în obiectul cunoașterii. 
Edificatoare sunt şi temele raționalismului de astăzi: dialogul 
dintre rațiune şi experienţă (G. Bachelard) sau ceea ce Gonseth 
numeşte „deschiderea la experienţă”. 

Pentru realiști experienţa noastră despre obiecte dezvăluie 
lucrurile așa cum sunt în realitate deoarece regulile gândirii 
decurg din principii ontologice, nu sunt derivate din alte zone 
decât din cele ale lumii fizice; ca urmare distincţia între „obiect în 
sine” şi „obiect pentru sine” nu are sens iar cunoștințele eronate, 
false se datorează unor greșeli în modul de a rationa. Constiinta 
fiind o relaţie obiectivă univocă între un subiect şi obiect în care 
obiectul determină în subiect „imaginea” acestuia, cunoaşterea 


nu înseamnă, nu poate însemna o creare, o producere ci, după 
expresia lui N. Hartman, o „prindere a ceva care există înainte de 
cunoaştere şi independent de ea H. Realismul a luat forme 
diferite, care sunt marcate în lucrările filosofice destinate 
problematicii cunoașterii prin termenii: „realism naiv”, cu 
referire la modul 

10 Ayer A.J., Language, în Truth and Logic, London, 
Gollanez, 1936, p. 265. 

11 Boboc Alexandru, Nicolae Hartman si realismul contem 
poran, Editura Stiintifica, Bucuresti, 1973, p. 18. 

de manifestare a realismului in antichitate; „realismul 
universaliilor”, cu referire la modalitatea de manifestare specifică 
scolasticii şi neotomismului; „neorealismul” ultimelor două 
secole şi „realismului ontologic” dezvoltat de N. Hartman. 

Intuitionismul, ca explicaţie a cunoașterii, indică intuiţia ca 
sursă a cunoașterii; el s-a conturat, cum a precizat Karl Popper, 
când, „cel puţin de la Platon, s-a dezvoltat un contrast între 
intuiţie, pe de o parte, şi gândirea discursivă, pe de altă parte”. 12 
În urma acestei distincții intuiţia este considerată „calea divină 
de a cunoaște totul dintr-odată, instantaneu. Gândirea discursivă 
este calea umană: într-un discurs argumentat pas cu pas, în 
timp”. Această primă distincţie a fost apoi modificată, laicizată, 
mentinandu-se doar credința că intuiţia este sursa cunoașterii, 
unica ei sursă. În varianta laică, intuiţia a primit mai multe 
interpretări: a fost considerată „manifestare a sensibilităţii” 
(Kant) sau a ,ratiunii’ (Hegel, Bergson); după ce o perioadă de 
timp a fost apreciată ca nedependentă de stadiul și rezultatele 
gândirii discursive, în prezent este interpretată ca o modalitate 
de gândire ce evoluează sub influența acesteia. Karl Popper, 
pronunțându-se asupra intuitionismului matematic dezvoltat de 
L.E.J. Brouwer, remarcă: „Intuiţia, oricare ar fi, este în mare parte 
produsul dezvoltării noastre culturale si al eforturilor noastre de 
gândire discursivă. Ideea lui Kant, a unui tip standard al intuitiei 
pure comună tuturor... poate fi cu greu acceptată, pentru că, după 
ce ne-am instruit în gândirea discursivă, pătrunderea noastră 


intuitivă devine absolut diferită de ceea ce a fost înainte”. 13 în 
acest secol, devenind evident că atât intuirea timpului cât si 
intuirea spațiului sunt dependente de contextul cultural si de 
anumite rezultate ale cunoașterii științifice, s-au conturat noi 
interpretări ale „intuiţiei” care au determinat elaborarea unor noi 
concepții gnoseologice, ce se prezintă ca „neointuiţioniste”. 
Alexandru Surdu, ana-lizându-i geneza si caracteristicile, reţine 
atenția asupra „eclectismului ontologic al neointuitionismului” vi 
asupra 

12 Karl Popper, Epistemologia fără subiect cunoscător, în 

varietatii „poziţiilor” adoptate de neointuitionisti, asupra 
caracterului subiectiv al dialecticii gândirii neointuitioniste, care 
devine o „dialectică a rațiunii”. 

Credem că Alexandru Surdu aduce în prim plan ceea ce 
este caracteristic interpretării neointuitioniste a cunoașterii cand 
semnalează că „La Brouwer punctul de plecare îl constituie chiar 
conștiința care revine asupra ei însăși și devine minte, respectiv 
revine asupra «distinctiei dintre prezent si trecut» datorată 
«senzatiei prezente» şi «senzatiei trecute», şi asupra «liniștii». 
Distincția dintre «conștiință» si «minte» o constituie deci (1) 
diferențierea senzatiei originare în senzaţie trecută și senzaţie 
prezentă şi, (2) revenirea asupra acestora şi a «liniștii». Mintea 
este deci o mișcare a conștiinței care este în acelaşi timp o mișcare 
a timpului. Altfel spus, mintea este mișcarea conștiinței în timp. 

Constiinta în calitate de minte, respectiv conștiința în 
mișcare... primeşte funcţia de subiect care experimentează 
senzația prezentă, ca si pe cea trecută, în calitate de obiect. Deci 
conștiința în calitate de minte devine subiect si obiect, obiectul 
fiind, pe de o parte, o înstrăinare a subiectului de sine însuși, pe 
de altă parte, un complex de senzaţii”. 15 


lată o explicaţie a funcționării psihicului uman net diferită 
de cea a empiristilor, rationalistilor si realistilor! Ea reprezintă 
un intuitionism evoluat, tarziu; se constata cu usurinta ca 
modificarile succesive ce au avut loc in viziunea intuitionista, la 
care ne-am referit succint anterior, nu au apropiat aceasta 
conceptie de una sau alta din conceptiile mentionate. 

În afara orientărilor filosofice care s-au confruntat în 
numeroase secole şi sunt acum considerate tradiționale, în acest 
secol s-a conturat o nouă viziune filosofică despre cunoaștere, 
deşi ea se vrea o filosofie a acțiunii. Ne referim la filosof ia 
pragmatistă, care conţine un răspuns complex la problematica 
cunoaşterii, deşi cunoaşterii îi este opusă ,,experienta”, concepută 
ca o finalitate a proceselor biologice ce au loc ca urmare a 
relațiilor dintre organismul uman şi ambianța sa. 

Datorită originalității premiselor și specificului 
obiectivelor urmărite, concepția pragmatică despre cunoaștere 
nu poate fi clasificată cu ușurință utilizând criterii ante 

15 Ibidem, p. 113. 

213; 

nor menționate dar reprezintă în primul rând un răspuns 
la problematica genezei cunoasterii. Pentru pragmatişti, de pildă, 
pentru Dewey, este esențial să se analizeze experiența umană în 
primul rând având în vedere aspectele ei biologice, sociologice si 
psihologice. Experiența nu e nicio construcţie subiectivă a 
conștiinței, nici ceva obiectiv; ea este o rezultantă a interacțiunii 
pragmaticului cu ambianța sa naturală si socială, interacțiune 
care este ea însăși o genuină lume obiectivă și determină 
caracterul dinamic al existenței obiective. În această viziune 
gândirea creşte odată cu experienţa, iar experiența, având 
propria ei logică, se restructurează prin intermediul gândirii. 
Problemele își au originea în experienţe, ca o expresie a nevoii de 
a elimina îndoiala, indeterminarea din diverse situaţii; ca urmare 
a faptului că organismul nu poate rezolva situaţiile prin acțiuni 
directe, acţiunea ia forma ideilor. Nedumeririle conduc la 
formarea problemelor iar cand o problema este bine localizata si 


formulată apare un plan de acțiune ce creează condiţii pentru ca 
omul să o soluţioneze. 16 

Ruptura pragmatismului cu teoriile menţionate anterior 
este dezvăluită și de interpretarea dată „adevărului” care pentru 
pragmatici nu mai este dat de corespondenţa ideilor noastre cu 
realitatea, deoarece ideile, în viziunea lor, nu mai îndeplinesc o 
funcţie de reflectare, ele doar oferă instrumente pentru acțiune. 
Rezultă că o idee este adevărată dacă are capacitatea de a ghida 
acțiunea în mod favorabil, eficace în raport cu un plan de acţiune. 

Din perspectiva acestei viziuni se reproşează empirismului 
că datele furnizate de experienţa directă nu sunt mai mult decât 
date senzoriale izolate, necorelate si, ca urmare, nu pot fi o bază 
pentru cunoaștere, care este contextuală; raționalismului i se 
reproşează că nicio cunoştinţă, fie ea relevată de dumnezeu sau 
postulată de rațiune, nu e demnă de încredere până nu e 
verificată într-un context experiential; realismului i se 
reproşează ilegitimitatea presupunerii că percepțiile despre 
obiecte sunt cauzate de obiectele-în-sine deoarece între obiect si 
percepţie se interpune experiența care, cum am semnalat, este 
considerată o rezultantă a interacțiunii dintre organism si 
ambianța naturală si socială; în sfârşit, intuitionismul nu este nici 
el acceptat în măsura în care se igno 

16 John Dewey, Experience and Nature, Second edition, 
New York, Dover Publications, 1958. 

ră că subiectul, omul cunoscător este el însuși produsul 
unor complexe raporturi cu ambianța naturală și socială, 
raporturi mediate de organism, deci condiţionate de însușirile 
acestuia. 

Şi viziunea pragmatista despre cunoaştere a făcut obiectul 
a numeroase critici, atacându-se îndeosebi relativismul ei 
teoretic, ce decurge din afirmația că toate cunoștințele și 
adevărul însuși sunt condiţionate de situaţiile practice în care 
apar, si faptul că se atribuie cunoștințelor doar rolul de 
instrument pentru soluționarea unor probleme practice. Astfel, 
despre cunoştinţele științifice se afirmă că sunt condiţionate 


social și cultural dar numai în ceea ce privește formularea 
problemelor si alegerea condițiilor cercetării deoarece 
validitatea conținutului științei este independentă de factorii 
extrateoretici. Rezerve față de pragmatism enunță și Charles 
Morris atunci când, introducând în Semiotică distincția dintre 
Sintaxă, Semantică și Pragmatică, nuanteaza viziunea despre 
conditionarea socială a cunoaşterii. Morris descrie astfel raportul 
dintre teoria sa şi pragmatism: 

„Dacă din pragmatism abstragem ceea ce prezintă interes 
pentru pragmatică, rezultatul poate fi formulat astfel: interpretul 
unui semn este un organism, interpretul este priceperea (habit) 
organismului de a răspunde prin intermediul semnului verbal la 
un obiect absent care devine relevant într-o situație prezentă 
problematică ca si cum ar fi prezent, în virtutea semiozei un 
organism ia în considerare proprietăţile relevante ale obiectelor 
absente sau proprietăţile observate ale obiectelor prezente; în 
aceasta rezidă semnificația generală instrumentală a ideilor”. 17 

Ludvig Gninberg, referindu-se la poziția adoptată de W. 
James, remarcă: 

„Deschizând drumul către teoria biologizantă a experienţei 
pe care o va inaugura Dewey, James aduce - într-o carte intitulată 
Voința de a crede - o inovaţie esenţială metodei sugerate de 
Peirce. Întrucât gândirea nu reflectă, ci - «lucrează» în vederea 
rezolvării cu succes a situaţiilor problematice, James consideră că 
ea îndeplineşte exclusiv două funcţii: a produce credință şi a 
provoca acțiune. Ca atare, vechii întrebări aristotelice privitoare 
la acordul ideilor cu o stare de fapt i se substituie alte două 
întrebări, corespunzătoare celor două funcţii ale ideilor: ce 
diferenţă apare în cursul 

17 Morris Charles, Foundatioas of the Theorie of Signs, 
International Enciclopedia of Unified Science, vol. 1, Univ. of 
Chicago Press, Chicago, 1938, p. 171. 

acțiunii dacă credem sau nu credem într-o idee? si ce 
consecinţe utile apar în cursul acțiunii dacă ea se desfășoară sau 
nu conform respectivei idei?” 18. 


Pentru a răspunde la întrebările puse, W. James, cum 
remarcă L. Griindberg în același context, „deturnează atenţia de 
la principii şi categorii filosofice” introducând conceptul pivot 
„cash-value”, termen metaforic ce poate fi tradus prin „valoare în 
monedă curentă”. 

Oprim aici  exemplificarea diversității de concepții 
gnoseologice filosofice; o considerăm suficientă pentru a ilustra 
ipoteza noastră referitoare la dependenţa lor de caracteristici ale 
mecanismelor semantice S teoretice. Din perspectiva modelului 
codului verbal este plauzibil ca mecanismele semantice teoretice 
conturate pentru a aborda vasta și complexa problematică a 
cunoașterii să se constituie initial în mai multe variante care, 
apoi, să fie dezvoltate si modificate succesiv. Ele sunt expresia 
centrării inițiale a criteriilor semantice asupra unor aspecte 
disparate: empiristii pe ,senzatii’, deci pe un gen de produse ale 
proceselor semantice primare vag sesizate; rationalistii pe 
activități cognitive deliberate controlate de „logică”, deci pe o 
parte a proceselor semantice realizate deliberat; realistii pe o 
evaluare, respectiv pe credinţa în capacitatea cunoașterii de a 
obține cunoștințe nedistorsionate despre domeniul de referinţă; 
intuitionistii pe „intuiţie”, care este de fapt tot o conștientizare ca 
şi senzația, numai că de alt gen, cu alte proprietăți. Fiind 
construcţii realizate cu concursul dominant al mecanismelor 
semantice teoretice primare, gnoseologiile filosofice nu pot 
beneficia de controlul sistematic, deliberat al afirmațiilor 
cognitive; în stadiul filosofic gnoseologul nu le adoptă ca ipoteze 
de lucru. El îşi expune rezultatele însoţite de argumente 
„partizane”, menite nu să le verifice de pe o poziţie neutră, ci să le 
susțină. Această poziție condiționează apoi modul în care filosofii 
se raportează la gnoseologii, climatul în care se realizează 
dezbaterile filosofice. 

Dacă ne raportăm la modul în care s-au realizat 
construcțiile gnoseologice filosofice în antroposfera noastră, 
constatăm de asemenea că gnoseologii au redus cunoaşterea la 
cea de tip descriptiv, făcând posibilă, la un mo 


13 Ludvig Grunberg, Opţiuni filosofice contemporane, 

ment dat conturarea unui domeniu teoretic - axiologia - 
care să abordeze separat evaluarea, ca si cum nu ar fi proces de 
tip cognitiv (capitolul 30). Această confuzie am preluat-o și noi şi, 
cum am semnalat deja, nu am reuşit s-o conştientizăm decât 
când, nuantind modelul cunoașterii empirice, am descoperit 
caracterul cognitiv al evaluării și acele caracteristici care o 
separă de cunoașterea constatatoare. Limitarea domeniului de 
referință al gnoseologiei filosofice la procese cognitive de tip 
constatator si înţelegerea incorectă a modului în care 
construcțiile semantice se conturează și funcționează se 
sesizează chiar şi la o analiză sumară a principalelor tipuri de 
construcții gnoseologice dezvoltate până în prezent (empiriste, 
rationaliste, intuitioniste). 

Deși autorii teoriilor gnoseologice de tipul celor 
menționate au avut viziuni eronate despre organizarea şi 
funcționarea codului verbal iar propriile lor mecanisme 
semantice S teoretice erau afectate de stadiul general al 
cunoașterii, explicațiile concepute de ei pot să conțină afirmaţii 
corecte, dar inevitabil vagi. Spre ilustrare analizăm câteva 
caracteristici ale concepțiilor semnalate, raportându-le la 
modelul codului verbal. 

Pretentia empiriștilor de a nu se admite nimic ce nu este 
dat prin percepţie decurge din presupunerea că procesele psihice 
cognitive se reduc la asociaţii de idei şi din suspectarea acestora 
că sunt vinovate de apariţia unor producţii semantice care ori nu 
sunt verificabile ori se dovedesc a fi eronate, „false”. Atunci când 
empiriştii speră să obțină cunoștințe „adevărate” dacă se bazează 
direct pe percepții, ei au o viziune eronată despre procesele ce 
conduc la percepții, ei cred că „experiența senzorială” este 
prepsihică, ca şi cum procesele psihice intervin numai în 
prelucrarea perceptiilor, în construirea rationamentelor. Modelul 
codului verbal si, anterior, psihologia genetică demonstrează însă 
că orice conștientizare, deci și cea realizată sub forma 


»propozitiilor de observaţie”, decurge dintr-un proces psihic. 
Modelul codului verbal semnalează că orice propoziţie este 
rezultatul unor procese semantice. Empiristii nu se înșală când 
susțin că ceea ce știu este dependent de experienţa senzorială 
deoarece cunoașterea teoretică este cel puţin inițial dependentă 
de cea verbală empirică si de procese semantice figurative care, 
la rândul lor, depind de mesaje furnizate de analizatori ai 
organismului. Ei greşesc însă: a) când, necunoscând natura 
diferită a proceselor semantice teoretice în raport cu cele 
empirice, cred că pot reduce orice propoziţie teoretică la una 
empirică şi verificabilă prin raportare la concretul perceptibil 
empiric verbal sau figurativ; b) când, necunoscând specificul 
celor două niveluri funcționale afecodului verbal, minimizează 
aportul rationamentelor în cunoaștere. Interpretarea incorectă 
pe care empiriștii o dau proceselor ce preced observaţiile a fost 
deja dovedită de eşecul pozitiviştilor în încercarea de a elabora 
definiţii ostensive și de a construi teorii ale căror propoziţii să fie 
reductibile la „propoziţii de bază”, adică la afirmaţii ce se referă 
la experiența senzorială. Din perspectiva modelului codului 
verbal, orice definiție, inclusiv cea ostensivă, este condiționată de 
un proces semantic, iar pretenția pozitivistă de a „reduce” o 
teorie la propoziţii de bază, deriva din neintelegerea atât a 
specificului proceselor semantice teoretice în raport cu cele 
empirice, cât şi a diviziunii funcționale ce se manifestă între cele 
două niveluri ale codului verbal. Dacă la nivelul secundar 
semnificaţiile furnizate de constientizari sunt supuse unor 
prelucrări complexe, în funcție de anumite criterii semantice, 
procesul de reducere la propoziţii de bază nu este posibil. 
Aşadar, modelul pe care îl testăm acum explică insuccesul 
pozitivismului și, implicit, al empirismului. 

Poziţia rationalistilor de subapreciere a „cunoştinţelor 
empirice” si supraapreciere a cunoștințelor probate de logică 
semnifică, utilizând modelul codului verbal, o încredere totală în 
procesele semantice secundare si neintelegerea aportului 
constientizarilor, al proceselor primare semantice, la orientarea 


actului cognitiv deliberat. Același model infirmă speranţele 
rationalistilor de a asigura caracterul valid al cunoaşterii 
utilizând riguros anumite logici. „Logicile” se dovedesc a fi 
moduri neadecvate de validare a teoriilor în măsura în care ele 
iau în considerare doar unele reguli semantice si le tratează 
izolat, ca şi cum ar fi singurele care intervin în activitatea 
cognitivă, ignorând implicarea inevitabilă a nivelului primar și 
funcţiile criteriilor semantice în reglarea proceselor cognitive. 
Dificultățile apărute când se încearcă utilizarea logicilor se 
datorează neintelegerii faptului că procesele cognitive sunt 
procese reglate de mecanisme semantice complexe, (vezi şi 
capitolul 28) 

Trebuie să spunem totuși că atât empiristii cât și 
rationalistii au meritul de a fi atras atenţia asupra implicării a 
doua niveluri funcționale diferite în procesul cunoașterii. 
Diferenţa dintre cele două niveluri a fost realizată si semnalată în 
variante diferite. Hume a introdus distincţia între relaţii dintre 
idei si probleme factuale; Leibniz a distins între adevăruri 
rationale si adevăruri de fapt, primele fiind propoziţii adevărate 
(adecvate) „în toate lumile posibile”; Kant a afirmat nevoia de a 
distinge între adevărurile analitice și adevărurile sintetice. Schița 
„psihicului” fiind însă vagă, permițând interpretări diferite, a avut 
ca urmare conturarea celor două variante care, la limită, 
minimizează aportul unei zone a psihicului în activitatea 
cognitivă, după ce îi evaluează eronat posibilitățile funcționale. 

Raționalismul, prin evoluţiile ce-i sunt caracteristice în 
acest secol, se dovedeşte a fi avansat mai mult ca celelalte 
concepții spre înțelegerea actului cognitiv. Avem în vedere 
poziția adoptată, de pildă, de Cassirer, pentru care cunoașterea 
nu mai este luarea în posesiune de către un spirit constituit 
anterior a unei realități ea însăși în întregime constituită, ea 
obținându-se printr-o formare progresivă, după schimbări 
reciproce ale subiectului și obiectului. Această poziţie, ca si 
deschiderea la experiență pentru care pledează Gonseth, indică 
sesizarea unor caracteristici ale proceselor semantice teoretice si 


caracterul evolutiv, ne-static al „gândirii'. 

Şi realiștii ignoră funcționarea „psihicului uman” ca 
mecanism semantic atunci când simplifică raporturile dintre om 
şi „obiect”. Cunostintele fiind mediate de caracteristicile 
criteriilor şi regulilor semantice, experiența noastră despre 
obiecte nu poate dezvălui lucrurile cum sunt în realitate. Deşi 
explicația este alta decât cea dată de Immanuel Kant, el nu s-a 
înșelat când a susținut nevoia de a distinge între „lucrul în sine” şi 
„lucrul pentru noi”; diferența se datorează - spunem acum - 
însuşirilor mecanismelor semantice și ea descrește treptat, pe 
măsură ce codul verbal parcurge etapele menţionate. 

Din aspectele relatate apare indreptatita rezerva pe care 
pragmatismul o manifestă fata de poziţiile adoptate de empiristi, 
rationalisti si realişti. Modelul omului confirmă: a) interpretarea 
experienței umane ca rezultantă a interacțiunii omului cu 
ambianța sa socială si natura la; b) evoluţia gândirii odată cu 
experiența si c) restructurarea ,experientei” prin intermediul 
gândirii. 

Explicația pragmatică se dovedeşte a fi însă 
nesatisfăcătoare cel puţin din trei considerente. 

În primul rând modelul omului infirmă corectitudinea 
centrării pe experienţă, care - de altfel - se dovedește a fi un 
termen prea vag. În cadrul acţiunii umane cunoaşterea are o 
autonomie funcțională și este realizată cu concursul mai multor 
tipuri de mecanisme semantice a căror constituire și evoluţie, 
deşi condiționată în ultimă instanţă de „interacțiunea omului cu 
ambianța socială si naturală”, este dependentă de mult mai multe 
variabile. Numai o abordare organizațională, în care se iau în 
considerare nivelurile de organizare implicate, mecanismele 
funcționale ale acestora și raporturile dintre ele poate conduce la 
o explicaţie a cunoașterii care să nu fie o viziune unilaterală. 

În al doilea rând, modelul omului, introducând distincția 
între nivelul „cod psihic” şi nivelul „om” și dezvăluind o parte din 
raporturile dintre cele două niveluri, oferă informaţii care 
sugerează falsitatea multor afirmaţii ce par a fi corecte din 


perspectiva pragmatică, îndeosebi a conceptului-pivot enunțat de 
W. James (,,cash-value”), si a concepției pragmatiste despre 
adevăr. 

În al treilea rând, dezvăluind caracterul distinct, specializat 
al proceselor constatatoare, evaluatoare și rezolvatoare realizate 
de codul verbal, modelul omului aduce în discuţie nevoia de a lua 
în considerare specificul proceselor psihice care intervin în 
reglarea manifestărilor omului. Se dovedește a fi prea vagă 
corelatia afirmata de pragmatisti dintre evoluţia gândirii si cea a 
„experienţei”. Cunoaşterea teoretică apare a avea o evoluţie 
proprie, care nu poate fi subordonată activității pragmatice, iar 
evoluția ultimei apare acum ca fiind rezultanta unor complicate 
procese dependente de sensul și ritmul devenirii domeniilor 
teoretice. 

În concluzie, coexistenta îndelungată a concepțiilor 
gnoseologice menționate, faptul că duelurile de idei dintre 
adepţii acestor concepţii nu au reușit să aducă în prim plan 
argumente care să determine succesul uneia dintre ele, confirmă 
explicația dată stadiului filosofic al studierii cunoașterii. 

PARTEA A V-A 

DOMENIILE PROFESIONALE ALE CUNOAȘTERII 
ŞTIINŢIFICE 

„Ceea ce aveau de făcut fondatori științei moderne, printre 
ei fiind Galilei, nu era o critică și o combatere a unor anumite 
teorii eronate și deci corectarea și înlocuirea lor, prin altele mai 
bune. Ei trebuiau să facă ceva cu totul diferit. Trebuiau să 
distrugă o lume şi s-o înlocuiască cu alta. Trebuiau să reformeze 
structura intelectului nostru însuși, să reformuleze și să 
reformeze conceptele lui, să dezvolte o nouă abordare a 
Existentei si un nou concept al științei - si chiar să înlocuiască un 
punct de vedere atat de natural, acela al simtului comun, cu un 
altul care nu este deloc natural”. 

ALEXANDRE KOYRE, Galilei si Platon 

Modelul antroposferei conţine o schiță a constituirii si 
evoluției cunoașterii ştiinţifice ce se pronunţă numai asupra unor 


caracteristici care, dacă modelul este corect, sunt „cele mai 
simple”, adică au gradul cel mai mare de generalitate. Din 
perspectiva lui, teoria științifică este produsul unor procese 
semantice mai complexe decât cele care generează construcții 
filosofice deoarece se realizează cu participarea ambelor niveluri 
ale mecanismelor semantice teoretice si sub controlul 
mecanismelor semantice teoretice secundare. 

Nevoia resimţită de teoretician de a vizualiza construcția 
semantică, apelul la imagini bisau tridimensionale în procesul 
demonstrațiilor etc, semnalează implicarea codului figurativ cel 
putin în unele etape ale elaborării şi verificării teoriilor științifice 
dar, datorită dezvoltării mecanismelor semantice teoretice 
secundare, activitatea ştiinţifică se caracterizează prin adoptarea 
deliberată a unor premise şi utilizarea unor metode de cercetare 
şi verificare a rezultatelor. Mecanismele semantice secundare nu 
sunt doar implicate în geneza teoriilor ştiinţifice; ele stimulează, 
orientează, coordonează si controlează ansamblul proceselor 
semantice ce participă la conturarea acestora. Omul de știință 
deliberează asupra obiectului de studiu, premiselor si metodelor, 
stimulează si orientează intuiţia sistematizand diverse informaţii, 
supune intuitiile la diverse probe, dezvoltă consecinţele 
ipotezelor intuite, compară diverse soluţii etc. Din contribuţiile 
codului figurativ și nivelului primar al codului verbal rămân, 
aşadar, acele semnificaţii care rezistă amplelor activităţi 
deliberate, activități realizate cu concursul mecanismelor 
semantice teoretice secundare. 

Deoarece mecanismele semantice teoretice nu pot conţine 
de la început criterii şi reguli semantice pertinente şi suficiente, 
teoriile ştiinţifice vor fi initial unilaterale si, cel putin partial, 
eronate. Evoluţia activităţii științifice este dependentă de 
transformările ce se produc în mecanismele semantice, deci de 
apariția unor noi generații de instrumente semantice; 
succesiunea stadiilor mecanismelor semantice teoretice nu este 
aleatoare; fiecare nou stadiu este dependent de deschiderile 
stadiului anterior, de teoriile elaborate și problemele pe care ele 


le generează în ansamblul activităților omului, fie ele teoretice, 
pragmatice sau practice. 

În acelaşi context am susținut că activitatea ştiinţifică se 
poate clasifica în funcție de specificul domeniului de referinţă si, 
identificând trei domenii (fizic, social-uman şi semantic), am 
presupus că domeniile științifice cognitive se specializează în 
funcţie de cele trei obiecte de studiu posibile. Noile modele ale 
acțiunii pragmatice şi ale domeniilor teoretico-filosofice, mai 
nuantate, contin date ce au făcut posibile studii prin care am 
urmărit sa aprofundam înţelegerea determinărilor specifice 
domeniilor acţiunii teoretico-stiintifice. 

Două corectii principale au fost aduse modelului anterior. 
Una decurge din luarea în considerare a autonomiei funcționale a 
biosferelor în raport cu existența abiotică; diferenţele de 
organizare si funcționale dintre cele două domenii ale Existentei 
fac ca omul să le investigheze cu mecanisme semantice teoretice 
distincte, specializate. A doua corecție intervine deoarece s-a 
conturat concluzia că studiul sistemic, global al antroposferei 
presupune mecanisme semantice nereductibile nici la cele tip S-U 
nici la cele tip S; mecanisme pe care le-am numit tip A 
(antroposferă). 

Nuantarile au dezvăluit raţiunea funcțională a cunoașterii 
teoretico-stiintifice în antroposferă, noi conditionari ale devenirii 
domeniilor acțiunii științifice, noi caracteristici ale evoluţiei 
organizării şi funcționării acestor domenii, ale rețelei de relaţii ce 
se constituie între ele si ale raporturilor ce se dezvoltă între 
aceste domenii și antroposferă. 

Noile investigații au identificat şi caracteristici mai de 
profunzime ale abordării teoretice; interesant este că 
mecanismele semantice teoretice tind către aceste caracteristici, 
ele se conturează numai treptat, în procesul devenirii cunoașterii 
ştiinţifice. Iniţial procesele teoretice pot avea caracteristici 
diverse dar ulterior acestea converg către stadiul în care 
cunoașterea ştiinţifică este în măsura să abordeze global un 
domeniu al existenţei ce are relativă autonomie funcțională, în 


modalități și cu instrumente semantice pertinente, controlând pe 
etape corectitudinea demersului. 

Investigatiile au confirmat dependenţa tuturor activităților 
teoretice de stadiul si rezultatele unor mecanisme semantice tip 
S, s-au identificat domenii teoretice tip S implicate în devenirea 
generală a cunoaşterii teoretice şi principalele raporturi genetice 
şi funcționale dintre toate domeniile teoretice care se conturează 
în antroposferă, în cazul evoluţiei sale normale. Printre 
domeniile cognitive tip S identificate se află şi cel al gnoseologiei; 
stadiul lui se dovedeşte a conditiona devenirea tuturor 
domeniilor ştiinţifice. 

CAPITOLUL 17 

RAŢIUNEA FUNCȚIONALĂ A AUTONOMIZĂRII 
CUNOAȘTERII ȘTIINȚIFICE 

„... Galilei, asemenea lui Descartes mai târziu și tocmai din 
aceeași cauză, a fost forțat să suprime noțiunea de calitate, să o 
declare subiectivă, s-o excludă din domeniul naturii. Aceasta 
implică în același timp că el a fost obligat să suprime percepţia 
sensibilă ca o sursă a cunoașterii şi să proclame cunoașterea 
intelectuală chiar a priori ca singurul mijloc de aprehensiune a 
esenței realului”. 

ALEXANDRE KOYRE, Galilei si Platon 

Expresia „rațiune funcţională” este un mod inexact, 
metaforic de a desemna existența unor presiuni în antroposferă 
pentru a se constitui mecanisme semantice științifice cognitive. 
Am apelat la această expresie deoarece suntem încă dependenți 
de un limbaj care este produsul stadiilor anterioare ale evoluției 
cunoașterii; noua explicaţie a devenirii cunoașterii se realizează 
în cadrele conceptuale anterior conturate, introducând doar 
treptat noi termeni pentru a desemna acele domenii, procese, 
stadii, relaţii care anterior nu au fost constientizate sau au fost 
constientizate cel putin partial incorect. 

Cand afirmăm existența unei ,ratiuni” funcționale a 
autonomizării cunoaşterii științifice avem în vedere ca 
mecanismele semantice verbale anterior conturate (atât cele 


empirice cât şi cele teoretico-filosofice) nu reuşesc să asigure un 
comportament eficace al omului în etno-sisteme dar deschid 
orizonturi cunoaşterii suficient de largi încât omul să-şi puna 
întrebări la care nu poate răspunde cu mecanismele semantice 
disponibile, să conştientizeze dependenţa ameliorării existenţei 
sociale de depășirea stadiului cunoașterii atins la un moment dat. 
Pentru ca omul să-și poată regla conduita în modalităţi eficace, 
atât caracteristicile Existentei cât si cele ale codurilor psihice, asa 
cum se prezintă ele în stadiul filosofic al devenirii codului verbal, 
fac funcţional necesară apariția unor mecanisme semantice 
cognitive capabile să realizeze modele nuantate ale existenței 
abiotice, biosferelor și antroposferelor. 

17.1. Presiuni ale existenţei fizice pentru constituirea 
mecanismelor semantice științifice 

Stadiul actual al cunoașterii existenței abiotice si a 
biosferei nu lasă nicio îndoială asupra complexelor reţele de 
relaţii ce fac ca orice entitate ce poate fi receptată de om și, cu 
atât mai mult, cu care omul poate interactiona să nu fie izolată, 
nedependentă funcțional. Modelul antroposferei a fost, de altfel, 
elaborat adoptandu-se ca premisă caracterul sistemic al 
existenței abiotice şi al biosferei iar din investigaţiile deja 
derulate si antroposfera apare a fi o complexitate al cărei grad de 
organizare creşte treptat. Cum am argumentat în 13.1., existența 
nefiind reductibilă la entități fără organizare, cu manifestări 
haotice, ea conținând complexitati organizate care se pot afla în 
diverse stări, în relaţii genetice sau funcționale de o mare 
diversitate, manifestările omului nu pot fi eficace decât când se 
îndeplinesc anumite condiţii. 

Acţiunile omului fiind reglate semantic, nu pot fi eficace cât 
timp codurile sale semantice nu dispun de modele corecte, 
cuprinzătoare si nuantate ale organizării şi funcționării 
domeniilor la care se raportează, dar astfel de modele nu pot fi 
elaborate decât de mecanisme semantice verbale teoretice 
funcțional superioare celor filosofice. Codul figurativ nu poate 
percepe decât anumite componente ale domeniilor existenţiale si 


doar unele din caracteristicile acestora, insuficiente pentru a 
constientiza corect situația omului si a face opţiuni care să se 
dovedească eficace. $i codul verbal, în stadiul preteoretic, nu 
poate realiza procese semantice care să satisfacă exigenţele 
menționate deoarece mecanismele empirice pot prelucra doar 
mesaje furnizate de analizatorii organismului, cele ale codului 
figurativ şi semnificații verbale empirice; astfel de prelucrări 
semantice verbale sunt inevitabil nesatisfăcătoare deoarece nu 
pot sesiza organizări, stadii, procese de care depind aspectele 
existenţei receptate. În ceea ce priveşte stadiul filosofic al 
activității teoretice, anterior am semnalat limite ce-i sunt 
inerente, care decurg din faptul că demersul teoretic rămâne 
implicit si e încorporat în procese cu finalitate empirică. 
Construcţiile filosofice nu numai că nu fac posibile raporturi 
eficace între om si ambianța sa, dar le complica; ele determină 
însă procese empirice şi acțiuni practice care pun omul în situația 
să conştientizeze şi limite ale capacității sale semantice. 
Conștientizările apar ca efecte secundare, nescontate, care, la 
rândul lor, generează conştientizarea necesităţii si posibilităţii 
semantice de a le depăși. În acest fel necesitatea funcţională 
obiectivă ca omul să intre în relaţii eficace cu zone ce-i sunt încă 
inaccesibile se manifestă ca necesitate-pentru-om. 

Mecanismele semantice ştiinţifice reprezintă 
instrumentele prin intermediul cărora omul se raportează la 
complexitati neperceptibile figurativ - dar care condiţionează 
funcționarea acestora - în modalități care fac posibile 
semnificaţii despre organizarea acestora, despre rețelele de 
dependențe şi procesele neperceptibile empiric si, cu atât mai 
mult, nereceptabile prin intermediul analizatorilor organismului. 

17.2. Creşterea presiunilor în antroposferă pentru 
realizarea cunoașterii științifice 

Anterior ne-am referit în mod explicit la presiuni exercitate 
de existenţa fizică asupra mecanismelor semantice verbale și 
doar implicit am avut în vedere complexitatile generate chiar de 
om. Pentru a se sesiza dramatismul situaţiei în care se află omul 


în primele stadii ale evoluţiei sale este însă util să aducem în 
atenţie si faptul că deschiderile provocate de constituirea codului 
verbal și de apariția capacităţii de a filosofa reprezintă în același 
timp factori ce cresc gradul de complicare a etnosistemelor. 
Fiecare modificare a mecanismelor semantice care amplifică 
sfera de cuprindere a acțiunii omului diversifică activitățile 
practice si, indirect, complică relaţiile sociale, extinde 
etnosistemele; aceste efecte au drept consecință creşterea 
gradului de problematizare a situației omului, a relațiilor 
interumane, a relaţiilor dintre comunități umane ce aparţin unor 
etnosisteme diferite. În aceste condiţii, conştientizarea unor 
„probleme sociale” este modalitatea specifică omului prin care 
existența exercită presiuni asupra codurilor psihice pentru a se 
dezvolta încât să devină capabile să crească gradul de eficacitate 
a manifestărilor omului în etnosisteme și antroposferă; putem 
spune, deci, că starea etnosistemelor și antroposferei este 
condiționată de parametri funcționali ai codurilor psihice şi, la 
rândul ei, favorizează sau împiedică devenirea activității 
teoretice. 

Conform modelului  antroposferei, este exclus ca 
etno-sistemele si antroposfera să ajungă la stadiul optim 
functional cât timp omul nu acţionează deliberat si sistematic în 
acest scop iar o astfel de performanţă este posibilă numai dacă 
omul dispune de o înţelegere cuprinzătoare, corectă si nuanțată a 
antroposferei. Nu este singura condiţie, dar este una dintre cele 
necesare. Așadar, exprimându-ne metaforic, omului îi este impus 
efortul de a-şi depăşi permanent orizontul cognitiv până obține 
performanţa maximă. Între timp viata lui este dramatică, dramele 
decurg din ignoranta sa, din cunoştinţele eronate considerate 
însă „adevărate” ce-l determină să elaboreze planuri ce se 
dovedesc apoi cel puţin parţial irealizabile. 

Când ne referim la presiunile ce se dezvoltă în 
antroposfera pentru a se constitui capacități semantice științifice 
nu putem să nu luăm în considerare și devenirea domeniilor 
filosofice. Deşi filosofiile nu se dovedesc a fi construcţii semantice 


invulnerabile, ele fac omul să conștientizeze posibilitatea 
descoperirii unor modalități mai pertinente de studiere a 
existenței. De asemenea, în demersul filosofic se concep şi se 
obiectivează termeni-semnificatii care îi deschid omului un 
orizont semantic inedit - avem în vedere, de pildă, termeni ca 
lege, cosmos, determinare - şi îi inspiră speranţa în posibilitatea 
înțelegerii determinărilor ce guvernează existența. Deoarece 
abordarea filosofică, indispensabilă ca etapă în devenirea 
capacității semantice teoretice, nu poate fi satisfăcătoare, soluția 
adecvată modului de a funcţiona specific codului verbal constă în 
separarea cunoaşterii teoretice de procesele semantice empirice 
şi în dezvoltarea unor mecanisme semantice teoretice capabile să 
realizeze deliberat cunoaşterea domeniilor existenţei şi să-și 
amplifice capacitatea semantică prin reorganizări succesive. 
Rezultatele cunoașterii științifice sunt funcțional necesare 
mecanismelor semantice empirice pentru ca ele să realizeze 
procese pragmatice care să poată orienta eficace conduita 
practică a omului. Această rațiune funcțională a cunoașterii 
teoretice se manifestă ca o presiune asupra omului, presiune 
generată de efectele limitelor propriului comportament, în 
variante condiționate de modalitățile în care ele sunt 
constientizate. In ultimă instanță, perfor manta ştiinţifică este 
funcțional necesară pentru ca antroposfera să devină o 
complexitate organizată în care omul nu mai e surprins si depășit 
de evenimente, nu mai dereglează complexitatile în care e 
înglobat funcțional prin manifestări neadecvate şi necompatibile. 
Această „rațiune funcţională” acţionează ca o presiune, ca un 
factor ce determină sensul evoluţiei codului verbal. Indiciul 
suficient al corectitudinii acestei dependențe este furnizat de 
faptul că în etnosistemele în care nu se întrunesc condiţii 
semantice favorabile, omul poate stagna în stadiul preteoretic 
sau în cel filosofic. Distingem astfel între evoluția normală a 
cunoaşterii și, ca urmare, a omului, a manifestărilor sale 
pragmatice şi practice si a etnosistemelor si evoluții capcană ale 
cunoaşterii, posibile în acele etno-sisteme ce rămân relativ 


izolate, în cazul în care mecanismele semantice evoluează în 
direcţii care se dovedesc a fi fundături semantice, care duc 
inevitabil la stagnare semantică și socială. 

— Detalii în O.C.G., capitolul III. 

CAPITOLUL 18 

PRECIZAM PRIVIND SPECIFICUL CUNOAȘTERII 
ŞTIINŢIFICE 

„Pentru a obţine claritatea asupra rationalitatii științei nu 
sunt necesare mai puţine eforturi decât în cazul formulării unui 
model adecvat al atomului sau al construirii unui sistem 
matematic a cărui consistență este asigurată prin metode 
demonstrative”. 

W. STEGMVLLER, Theorienstrukturen und Theoriendynamik. 

Termenul ,,stiinta” este produsul antichităţii, precedând de 
fapt apariţia activităţii ştiinţifice, iar ştiinţa si chiar reflectia 
asupra naturii ,,stiintei” au o istorie de câteva secole; totuși încă 
nu există o explicaţie satisfăcătoare a teoriilor științifice si a 
activităților care le generează. De altfel, problema ,,granitelor” 
ştiinţei face şi astăzi obiectul a numeroase studii (Al. Koyre, Th. 
Kuhn, A.C. Crombie, Ilie Pârvu, M. Flonta, George Gusdorf s.a.). 
Analiza lor semnalează că dificultățile elucidării naturii ştiinţei 
decurg din nedescifrarea caracteristicilor cunoașterii ştiinţei şi se 
prelungesc în lipsa consensului asupra criteriilor de departajare 
între teorie si știință, între „gândirea filosofică”, „gândirea 
empirică” şi „gândirea ştiinţifică”. Pentru stadiul atins de 
investigarea teoretică a ştiinţei sunt concludente preocupările 
din ultimele decenii de reorientare strategică a cercetărilor, de 
reconstrucție conceptuală a epistemologiei şi istoriei științei; 
asupra lor a atras atenţia Ilie Pârvu. lată un text edificator: 

„Dacă am folosi, cu toate rezervele necesare, conceptele 
propuse de Th. S. Kuhn pentru analiza dezvoltării științei, am 
putea caracteriza starea actuală a epistemologiei ca o fază de 
„cercetare extraordinară” ce urmează unei perioade de „criză”. Ca 
şi în cazul evoluţiei unei discipline științifice care a intrat cândva 
sub dominaţia unei paradigme, și în cazul acestei ramuri a 


metastiintei asistăm în perioada actuală la procese, tendinţe si 
evenimente de tip „extraordinar'”: punerea în discuție a 
fundamentelor și garantiilor ei de validitate; deblocarea unor 
orizonturi tematice şi formularea unor noi concepte și probleme 
epistemologice; un acut dialog al orientărilor și şcolilor de 
gândire; interesul deosebit pentru istoria disciplinei; 
problematizarea instrumentelor de investigație, nevoia unei 
analize critice a aplicabilitatii si valorii lor etc”. 1. 

Diversitatea explicatiilor se explică prin faptul că domeniul 
cunoaşterii științifice este încă obiectul reflectiei filosofice; desi 
s-au conturat câteva discipline care investighează anumite 
aspecte ale științei cu instrumente ştiinţifice (sociologia științei, 
psihologia activității ştiinţifice, istoria ştiinţei etc), ele nu 
abordează decât aspecte disparate. Multitudinea perspectivelor 
de abordare și lipsa compatibilitatii dintre soluțiile conturate 
reprezintă indicii că nu s-a identificat încă perspectiva corectă de 
cercetare. 

Din dezvoltările anterioare rezultă că specificul oricărui tip 
sau gen de activitate semantică se conturează doar treptat, fiind 
dependent de evoluții complexe. În cazul cunoaşterii ştiinţifice 
situația semnalată este atestată, la o apreciere cu totul generală, 
de faptul că de-a lungul multor secole se susține posibilitatea 
unor ştiinţe neteoretice, iar granița între „filosofie” şi ,,stiinta” 
rămâne obiect de dispută. Aceste aspecte rămân neelucidate de 
gnoseologie în primul rând deoarece obiectul ei de studiu 
parcurge încă stadii în care activitățile semantice nu se 
delimitează suficient. 

18.1. Natura obiectului cunoașterii ştiinţifice 

Aspectele relatate în capitolele 13 și 17 fac plauzibilă 
ipoteza: cunoașterea științifică se poate contura ca o alternativă 
la abordarea filosofică când se sesizează natura obiectelor 
cercetării teoretice. 

Mecanismele semantice teoretice se conturează sub 
presiunea caracterului sistemic al Existentei, ca urmare a 
limitelor funcționale ale proceselor semantice empirice. 


Cunoașterea teoretică are ca domeniu de referință domenii 
existenţiale de o mare complexitate ce au mai multe niveluri de 
organizare şi se află în evoluţie, cu scopul de a le descifra 
organizarea, mecanismele ce le guvernează funcționarea, stările 
în care se pot afla, succesiunea acestora, raporturile genetice şi 
funcționale cu alte domenii. Cunoașterea empirică, dependentă 
de codul figurativ şi 

1 Ilie Pârvu, Introducere în epistemologie, Editura 
Stiinti-fizica şi Enciclopedică, Bucuresti, 1984, p. 14. 

de finalitatile proceselor semantice pragmatice, nu 
reuşeşte să se raporteze decât la anumite manifestări ale 
componentelor perceptibile figurativ, manifestări condiționate 
de starea entității când este percepută, și în modalităţi 
condiționate de natura mecanismelor semantice empirice, care 
pot realiza doar o cunoaştere situantă (capitolul 6). 

Mecanismele semantice teoretice se raportează de la 
început - din stadiul filosofic - la alt tip de obiecte decât 
mecanismele semantice empirice dar iniţial nu sunt în măsură să 
interpreteze corect natura lor și, ca urmare, raporturile dintre ele 
şi obiectele la care omul are acces prin intermediul codului 
figurativ şi al mecanismelor semantice verbale empirice. Ca şi în 
cazul proceselor semantice verbale empirice, când numai treptat 
se ajunge la înțelegerea naturii obiectelor percepute 
(constientizate) şi a raporturilor dintre astfel de obiecte si 
codurile psihice, şi în cazul proceselor semantice teoretice la 
performanța menționată se poate ajunge numai treptat. Situaţia 
semnalată se datorează faptului că mecanismele semantice 
capabile să soluţioneze aceste aspecte se pot constitui numai sub 
presiunea problemelor pe care procesele semantice teoretice si 
produsele lor le ridică în noul spațiu semantic. 

Când procesele semantice teoretice primare devin capabile 
să interpreteze natura obiectelor la care se raportează apare o 
nouă situație semantică, se conturează ceea ce am numit 
cunoaștere științifică. 

Geneza și evoluția capacității semantice teoretice în 


antroposfera noastră furnizează mai multe indicii că în stadiul 
filosofic nu se constientizeaza corect natura obiectului de studiu. 
Un indiciu este confuzia din „gândirea filosofică” privind natura 
obiectului filosofiei, confuzie care se concretizează în apariţia şi 
coexistenta filosofiilor numite „idealiste” și „materialiste”. Alt 
indiciu al neputinței filosofării de a constientiza corect natura 
obiectelor la care se raportează si, ca urmare, raporturile dintre 
noile obiecte şi cele accesibile prin intermediul codului figurativ 
şi al mecanismelor semantice verbale empirice este furnizat de 
studiile care au abordat aspecte ale acestei problematici. Ne 
limităm la două ilustrări, considerându-le suficiente: L. 
Brunschvicg semnalează 2 că Aristotel, deci un pionier al 
filosofiei, acordă același statut entităților concrete (adică 
percepute prin procese semantice figurative) şi conceptelor, 
domeniilor desemnate prin procese semantice teoretice; de 
asemenea, K. Marx și Fr. Engels în mai multe scrieri 3 dezvăluie 
limite atât ale filosofiilor numite idealiste cât și a celor numite 
materialist-mecaniciste. 

Indiciul suficient al corectitudinii ipotezei că trecerea de la 
stadiul filosofic la cel al cunoașterii științifice implică intuirea 
corectă a naturii obiectelor ce urmează a fi studiate este furnizat 
de faptul că în cazul oricărei științe constituirea ei este marcată 
de decuparea unui obiect de studiu diferit de cel al ,,reflectiei 
filosofice” ce s-a raportat vag la acelaşi domeniu, pe care nu-l mai 
interpretează într-una din variantele filosofice; noua poziţie fata 
de obiectul de studiu teoretic marchează ruptura de modul 
filosofic de „gândire” si, în acelaşi timp, departajarea clara de 
obiectul proceselor semantice empirice, situarea explicită la alt 
„nivel de realitate”. Avem în vedere demersul realizat de omul de 
ştiinţă, nu interpretările pe care urmează să-l primească obiectul 
lui de studiu si demersul ştiinţific cognitiv când devin domeniu 
de referinţă al filosofării. 

Reconsiderarea semantică la care ne referim este lesne de 
sesizat în cazul demersurilor care marchează începutul cercetării 
ştiinţifice, investigând, de pildă, transformările pe care le 


introduc în gândirea teoretică Galilei, Descartes sau Newton, 
transformări partial constientizate si semnalate chiar de autori4 
si analizate ulterior de numerosi epistemologi 9 

Fizica elaborată de Aristotel este una filosofică, ea 
concretizează o concepţie asupra realităţii fizice ale cărei 
„trăsături principale” Al. Koyre afirmă că: 

2 L. Brunschvicg, Les ages des intelligence, Felix Alean, Pa 
râs, 1937. 

3 Sunt semnificative analizele întreprinse în lucrările: 
Sfânta iamilie, Ideologia germană şi Mizeria filosofiei. 

4 Este concludentă, de pildă, lucrarea lui Galileo Galilei Dia 
log asupra celor două mari sisteme ale lumii. 

3 Considerăm concludente pentru ipoteza avansată 
analizele întreprinse de Al. Koyre, (Galilei și Platon) şi de laakko 
Hin-tikka (Discurs asupra metodei lui Descartes), traduse în limba 
română în antologia Istoria științei și reconstrucţia ei conceptuală, 
Editura Științifică și Enciclopedică, Bucuresti, 1981. 

„=. par a fi: a) credinţa în existenţa unor «naturi» calitativ 
determinate și b) credința în existența unui Cosmos, deci 
credinţa în existenţa unor principii ale ordinii în virtutea cărora 
ansamblul existentelor reale formează un întreg ierarhic ordonat. 

Întregul, ordinea cosmică și armonia: aceste concepte 
implică faptul că în Univers lucrurile sunt (sau trebuie să fie) 
distribuite si dispuse într-o anumită ordine determinată; că 
localizarea lor nu este indiferentă (nici pentru ele, nici pentru 
Univers); că, din contra, fiecare lucru are, conform naturii lui, un 
«loc» determinat în Univers, care este într-un sens anume locul 
său propriu. Un loc pentru orice lucru si orice lucru în locul său: 
conceptul de «loc natural» exprimă aceasta exigenta teoretică a 
fizicii aristotelice. 

Concepţia «locului natural» se întemeiază pe o concepţie 
pur statică a ordinii. Într-adevăr, dacă fiecare lucru ar fi «in 
ordine», fiecare lucru ar fi la locul lui natural și, desigur, ar 
rămâne şi ar sta acolo pentru totdeauna. De ce ar trebui să-l 
părăsească? Dimpotrivă, el ar oferi o rezistență oricărei încercări 


de a-l expulza de acolo... 

Astfel, orice mișcare implică un anumit gen de dezordine 
cosmică, o deranjare în echilibrul lumii, fiind sau un efect direct 
al unei violențe sau, dimpotrivă, efectul efortului Existentei de a 
compensa această violență, pentru a-și regăsi ordinea și 
echilibrul ei pierdute si tulburate, pentru a readuce lucrurile la 
locurile lor naturale, locuri în care ele trebuie să fie şi să rămână 
în repaus. Tocmai această reîntoarcere la ordine constituie ceea 
ce am numit mișcare «naturală». 

A tulbura echilibrul, a reveni la ordine: este perfect clar că 
ordinea constituie o stare fermă și durabilă care tinde să se 
extindă indefinit. Nu există prin urmare o necesitate de a explica 
starea de repaus, cel puţin starea unui corp în repaus în locul său 
natural, propriu; propria sa natură o explică, ea explică, de 
exemplu, poziția de repaus a Pământului în centrul lumii. Este 
evident de asemenea că mișcarea este necesarmente o stare 
tranzitorie: mişcarea naturală se încheie natural atunci când ea 
îşi atinge obiectivul său” 6. 

Am redat această caracterizare, ea reușind să dezvăluie 
natura filosofică a gândirii celui care a produs-o, gândire ce se 
desprinde de „simțul comun” dar nu reușește să se supună 
controlului de tip ştiinţific. 

O astfel de performanţă realizează Galileo Galilei când 
constientizeaza necesitatea tratării matematice a fenome 

6 Al. Koyre, Galilei și Platon, în Istoria științei și 
reconstrucţia ei conceptuală, Editura Științifică şi Enciclopedică, 
Bucuresti, 1981, p. 170. 

nelor fizice si, ca urmare, necesitatea ca obiectele teoretice 
adoptate să fie compatibile cu investigarea matematică, deci să fie 
supuse controlului unor instrumente semantice folosite deliberat 
de om, instrumente care, cum vom argumenta ulterior, 
caracterizează cunoașterea științifică. Apelăm iarăși la un text din 
analiza întreprinsă de Al. Koyre, el redând concis și cuprinzător 
transformarea pe care Galilei a declansat-o în „gândirea 
teoretică”. 


„Suntem prea familiarizați sau prea obişnuiţi cu principiile 
şi conceptele mecanicii moderne, încât ne este aproape imposibil 
să vedem dificultăţile care trebuiau depășite pentru stabilirea lor. 
Ele ne par atât de simple, atât de naturale, încât noi nu mai 
observăm paradoxele pe care ele le implică si le contin. Totuși 
numai faptul că spiritele cele mai mari și mai puternice ale 
umanităţii - Galilei, Descartes - au avut de luptat pentru a-și le 
apropia este în el însuși suficient să indice că aceste noţiuni 
simple si clare - noţiunea de mișcare sau cea de spaţiu - nu sunt 
atât de clare si de simple cum par a fi. Sau ele sunt clare si simple 
numai dintr-un anumit punct de vedere, numai ca o parte a unei 
anumite mulțimi de concepte și axiome, în afara cărora ele nu 
mai sunt simple deloc. Sau, poate, ele sunt prea clare și prea 
simple: atât de clare si de simple încât asemenea noțiunilor 
prime, ele sunt foarte dificil de sesizat. 

Mişcare, spațiu - să încercăm... să ne plasăm în situația 
unui contemporan al lui Galilei, un om familiarizat cu conceptele 
fizicii aristotelice pe care el le învață la școala sa, si care 
întâlnește pentru prima dată conceptul modern de mișcare. Ce 
este acesta? De fapt ceva destul de straniu. Ceva care în niciun fel 
nu afectează corpurile care sunt înzestrate cu ea: a fi în mișcare 
sau a fi în repaus nu produce nicio diferență pentru, sau nicio 
schimbare în corpul în mişcare sau în repaus. Corpul, ca atare, 
este complet si absolut indiferent la ambele. De aceea nu suntem 
în stare să atribuim mișcare unui corp determinat considerat în 
el însuși. Un corp se află în mișcare numai în relaţie cu un alt corp 
anumit pe care-l presupunem a fi în repaus. Orice mișcare este 
relativă... 

Astfel, mișcarea pare a fi o relaţie. Dar în același timp ea 
este o stare, după cum repausul este o altă stare, complet si 
absolut opusă primei; între altele, ambele sunt stări persistente. 
Faimoasa primă lege a mişcării, legea inertiei, ne învață că un 
corp lăsat în sine persistă etern în starea de mișcare sau de 
repaus, şi că trebuie să aplicăm o forță pentru a schimba o stare 
de mișcare într-una de repaus şi viceversa. Totuşi, nu orice gen de 


mișcare este înzestrată cu o existentă eternă, ci numai mișcarea 
uniformă în linie dreaptă. Fizica modernă afirmă, după cum stim 
prea bine, că un corp pus în mişcare isi conservă etern direcţia si 
viteza, cu condiția desigur ca el să nu fie supus unei acțiuni a unei 
forte externe. De altfel, la obiectia unui aristotelician că desi el 
cunoaşte, de fapt, mișcarea eternă, mișcarea eterna circulară a 
sferelor cerești, el n-a întâlnit totuși niciodată o mişcare rectilinie 
persistentă, fizica modernă răspunde: desigur! mişcarea 
rectilinie uniformă este complet imposibilă, ea nu se poate 
produce decât în vid... 

Nu e de mirare că aristotelicianul se simte uimit și 
dezorientat de această încercare amuzantă de a explica realul 
prin imposibil - sau, ceea ce este același lucru, a explica existenţa 
reală prin existența matematică, deoarece, asa cum am menționat 
deja, aceste corpuri în mișcare rectilinie într-un spaţiu gol infinit 
nu sunt corpuri reale care se mișcă în spaţiul real, ci corpuri 
matematice care se mișcă într-un spațiu matematic. 

Încă odată, suntem atât de familiarizați cu ştiinţa 
matematică, cu fizica matematică, încât nu mai simțim 
stranietatea unei abordări matematice a Existentei, paradoxalul 
curaj al expresiei lui Galilei, «Cartea Naturii este scrisă cu 
caractere geometrice». Pentru noi, ea este o concluzie care vine 
de la sine. Dar nu si pentru contemporanii lui Galilei la urmare, 
dreptul la existenţă al științei matematice a naturii, în opoziţie cu 
cea nematematică a simțului comun și a fizicii lui Aristotel, mult 
mai mult decât cele două sisteme astronomice, este acela care 
formează subiectul real al Dialogului asupra celor două mari 
sisteme ale lumii” 7. 

Textul citat dezvăluie că pentru Galilei obiectul de studiu 
are o altă natură, el nu este compatibil nici cu obiecte ale 
proceselor semantice empirice (cu „simțul comun”), nici cu 
obiecte de genul celor care sunt supuse reflexiei filosofice, încă 
dependentă prin termeni şi premise de gândirea empirică. 

18.2. Mecanismele semantice implicate în cunoașterea 
ştiinţifică în volumul O.C.G. testarea modelului antroposferei a 


inclus încercarea de a-l folosi pentru a caracteriza activitatea 
ştiinţifică. Din acea abordare sumară rezultă rolul major al 
proceselor semantice teoretice efectuate deliberat; procesele 
semantice teoretice primare - neconstientizate - sunt si ele 
implicate dar nu mai sunt dominante, ca în cazul filosofării. Noile 
studii furnizează date care fac posibilă o înțelegere mai nuanțată 
a mecanismelor semantice implicate în cunoașterea științifică. 

Adoptând ca premisă schița anterioară a organizării şi 
funcționării codului verbal, studiile prin care am urmărit să 
aprofundam înţelegerea realizării cunoașterii ştiinţifice s-au 
soldat cu concluziile pe care în continuare le 

Ibidem, p. 177 - 179. 

expunem doar sintetic, urmând a fi detaliate în capitolele 
19 - 22. 

Activitatea ştiinţifică se desfășoară cu concursul mai 
multor tipuri de mecanisme semantice, fiecare îndeplinind 
anumite funcţii. Dacă în actul ştiinţific sunt implicate ambele 
niveluri funcționale ale codului verbal iar nivelul secundar tinde 
să exercite controlul global asupra proceselor cognitive și 
produselor sale semantice, atunci sunt funcțional necesare patru 
categorii de procese semantice verbale: 

— Procese semantice teoretice primare specializate în 
funcție de natura domeniului de referinţă; 

— Procese semantice teoretice secundare care orientează 
şi stimulează procesele semantice teoretice primare; 

— Procese semantice teoretice secundare care dezvoltă 
ipotezele utilizând instrumente semantice standardizate; 

— Procese semantice secundare care evaluează produse 
semantice ale nivelului primar (intuitii adoptate ca ipoteze), 
activități semantice deliberate şi produse ale acestora. 

Realizarea celor patru categorii de procese menţionate 
presupune tot atâtea feluri de mecanisme semantice. Deoarece 
orice mecanism semantic se formează sub presiunea unei nevoi 
funcționale, mecanismele semantice implicate în activitatea 
ştiinţifică nu se pot dezvolta decât treptat și în ritmuri diferite, 


fiecare fiind dependent de alte variabile. 

18.3. Conturarea treptată a caracteristicilor cunoașterii 
ştiinţifice 

Istoria omenirii atestă că omul începe să realizeze activități 
ştiinţifice şi doar după secole se întreabă sistematic și pertinent 
ce este cunoașterea științifică si cum se realizează. Este suficient 
să amintim că primele lucrări științifice se numeau „filosofii” 
(Newton), ca în secolul 18 încă nu se constientizau diferenţele 
între activitatea filosofică și cea ştiinţifică deşi erau deja 
elaborate teorii ulterior recunoscute ca „științifice” (Kant). 
Evolutiile din ultimele secole indica: 

— Modificarea succesiva a modului de a concepe si realiza 
actul stiintific; 

— Influente ale teoriilor ce au ca domeniu de referinta 
aspecte ale cunoașterii ştiinţifice asupra activităţii ştiinţifice; 

— Constituirea succesivă a unor explicaţii ale ,,stiintei”, din 
perspective diferite, fiecare abordând anumite aspecte ale 
cunoașterii ştiinţifice. 

Studiile noastre explică aceste evoluţii dezvăluind că 
performanţa științifică maximă nu este posibilă decât după ce 
omul dispune de o explicaţie corectă, cuprinzătoare si nuanţată a 
domeniilor cunoașterii. 

A. Mecanismele semantice teoretice primare cognitive se 
formează primele şi sunt în măsură să investigheze domenii la 
care omul poate avea acces doar partial prin intermediul 
analizatorilor organismului, codului figurativ şi mecanismelor 
semantice verbale empirice. Raportarea la astfel de domenii este 
functional necesară omului pentru a descoperi organizarea si 
funcționarea acestora precum si natura influențelor pe care ele le 
pot exercita asupra altor domenii sau pe care alte domenii le pot 
pot exercita asupra lor. 

Modul ştiinţific de cunoaștere nu este doar o delimitare, o 
separare a cunoașterii de filosofare, ca urmare a conturării 
capacităţii de a realiza si procese semantice deliberate. Trecerea 
la cunoașterea științifică trebuie să fie marcată de constituirea 


unor mecanisme semantice teoretice primare cu caracteristici noi; 
ele fiind capabile nu doar să se separe de mecanismele semantice 
primare implicate in filosofare dar si să genereze criterii si 
procedee care dezvoltă nivelul semantic secundar si funcționează 
în modalități dependente de activități semantice deliberate, în 
corelare cu ele. 

Mecanismele semantice teoretice cognitive primare 
implicate în activitatea științifică nu sunt similare nici celor 
empirice; ele se specializează astfel încât să devină capabile să 
emită ipoteze privind organizarea şi funcționarea anumitor tipuri 
de complexitati organizate. Complexitatile concrete, reale 
aflându-se inevitabil în anumite stări funcționale, deci în situații 
particulare, cunoașterea teoretică nu este reductibilă la studiul 
stării unei complexitati; pentru a se reconstitui stările posibile, 
succesiunea acestora, mecanismele ce le guvernează etc, se cere 
realizată o activitate cognitivă diferită de cea pragmatică, care 
este centrată doar pe anumite aspecte funcţionale si interesată să 
afle parametrii de stare utili pentru reglarea manifestărilor. 

Fiecare complexitate la care omul se poate raporta practic 
aflându-se într-o anumită stare, într-un anumit stadiu, fiind 
condiționată de caracteristici ale contextului, mecanismele 
semantice teoretice trebuie să fie capabile să prelucreze date 
furnizate de mai multe complexitati de același tip aflate în stări si 
contexte diferite. Situaţia este delicată deoarece problema nu 
este rezolvată în mod automat dacă, să zicem, se investighează 
toate complexitatile existente; ele pot fi insuficiente pentru a se 
identifica ansamblul stărilor posibile. La o primă apreciere am 
fost tentaţi să considerăm că complexitatile la care omul se poate 
raporta trebuie să fie suficiente pentru a permite generalizări, 
sesizând „serii”, „tendinţe” etc. dar o astfel de situaţie ar 
presupune evoluţii relativ simple ale domeniilor investigate; de 
fapt numărul complexitatilor de tipul celor investigate necesare 
pentru efectuarea studiilor este funcție atât de gradul de 
complicare al domeniului investigat cât și de caracteristicile, de 
performanțele cognitive ale mecanismelor semantice implicate. 


Dată fiind această dublă dependență cu cât mecanismele 
semantice teoretice sunt mai dezvoltate cu atât se poate reduce 
numărul exemplarelor studiate. 

Mecanismele semantice teoretice primare se dezvoltă 
treptat şi, sub presiunea raţiunii lor funcționale, tind să se 
specializeze si să producă proceduri semantice utilizabile 
deliberat, deci să dezvolte mecanisme semantice secundare. 

Thomas Kuhn, în Structura revoluțiilor științifice, oferă 
unele indicii privind existența mecanismelor primare teoretice 
cognitive şi modul în care ele sunt implicate în cunoașterea 
ştiinţifică. Avem în vedere una din semnificațiile atribuite 
termenului ,paradigma”, anume cea de realizare ştiinţifică 
exemplară pe care membrii unei comunități de specialiști o 
presupun în formularea si rezolvarea problemelor ştiinţifice. 
Pentru a preciza această semnificație a termenului paradigmă 
apelăm la caracterizarea pe care i-o face Mircea Flonta. 

„Există deci o cunoaştere cuprinsă în paradigme, 
cunoaștere pe care membrii unui grup de specialişti o utilizează 
în formularea și rezolvarea problemelor numite puzzles. Kuhn 
califică această cunoaștere drept tacită, şi calificarea poate fi 
apreciată drept esențială pentru înţelegerea părții celei mai 
originale a concepției sale asupra activităţii științifice. 
Cunoașterea tacită poate fi caracterizată în mod negativ ca o 
cunoaștere ce nu este şi nu poate fi prinsă în reguli și criterii 
formulate explicit. Este cunoașterea conținută în activități 
concrete cu valoare exemplară, cunoașterea pe care o poate 
căpăta, de pildă, ucenicul privind cum lucrează meşterul sau 
elevul când îl vede pictând sau îl aude cântând pe maestru. Sau 
este cunoașterea cuprinsă în soluţiile de probleme prezente în 
capitolele unui manual de fizică, soluţii după care studentul se 
conduce în rezolvarea problemelor care-i sunt propuse la 
sfârşitul capitolului” 8. 

Ceea ce Kuhn numește „cunoaștere tacită”, deoarece nu 
este si nu poate fi prinsă în reguli și criterii „formulate explicit”, 
indică intervenția mecanismelor semantice primare în procesele 


cognitive. Afirmând deci că membrii unei comunități științifice au 
o anumită paradigmă comună care se manifestă ca o cunoaștere 
obținută nu prin utilizarea explicită a unor criterii şi reguli, ci 
prin identificarea soluţiilor la diverse probleme pe care le-au 
studiat se afirmă, indirect, că în structurile neurocorticale se 
constituie mecanisme semantice care fac omul capabil de o 
cunoaştere diferită de cea obținută prin folosirea explicită a 
anumitor procedee. 

Cunoașterea „tacită” este o realitate deja recunoscută de 
numeroși cercetători, despre care Mircea Flonta, referindu-se la 
studiul The Natzire of a Paradigm elaborat de Margaret 
Masterman, se pronunta astfel: 

„Teoria lui Kuhn sesizează momente ale activităţii 
ştiinţifice reale în contrast cu analizele multor filosofi 
contemporani ai ştiinţei, care sunt centrate pe teorie concepută 
ca sistem ipotetico-deductiv, adică pe o formă târzie, îndelung 
elaborată și purificată de exprimare a rezultatelor cercetării”. 9 

Ne-am oprit asupra acestei caracterizări deoarece reţine 
atenția asupra nevoii de a se separa procesul efectiv al 
cunoașterii de cel al redactării rezultatelor pentru a ajunge la o 
corectă înțelegere a caracteristicilor procesului cognitiv. 

Teoria lui Th. Kuhn furnizează si un alt indiciu al implicării 
în cunoaștere a unor mecanisme semantice rămase pentru om o 
„cutie neagră”. Avem în vedere distinc 

8 Mircea Flonta, Thomas Kuhn si reconstructiile filosofice 
ale metodei cunoașterii ştiinţifice, studiu introductiv la culegerea 
de studii ale lui Thomas Kuhn Tensiunea esențială, Editura 
Științifică şi Enciclopedică, Bucuresti, 1982, p. 13. 

9 Ibidem, p. 15. 

ţi-a pe care o introduce între „cercetarea normală” si 
„revoluțiile științifice”. 

În perioada în care cercetarea este „normală”, paradigmele 
nu se schimbă, deci, spunem noi, mecanismele semantice 
primare nu suferă transformări, pe când revoluțiile științifice 
sunt marcate de apariția unor paradigme diferite, deci de 


restructurarea mecanismelor semantice primare sau de 
constituirea unor noi mecanisme semantice primare cognitive. O 
nouă paradigmă apare când cea anterioară se dovedește 
incapabilă să rezolve anumite probleme și se impune treptat 
dacă reuşeşte să rezolve sproblemele care au dus-o pe cea veche 
la criză” 10 sau „din consideraţii mai subiective și estetice”; dacă 
noua teorie este „mai ordonată”, „mai potrivită” sau „mai simplă”. 
„Importanţa consideratiilor estetice poate fi uneori decisivă” n 
remarcă Th. Kuhn. Sunt aspecte care derivă din dependenţa 
revoluţiei ştiinţifice de transformări ce au loc în „cutia neagră” a 
codurilor psihice. În concluzie, teoria elaborată de Th. Kuhn deşi 
oferă o schemă diferită a evoluţiei cunoașterii științifice, conţine 
elemente care sunt compatibile cu componente ale teoriei pe 
care o expunem în acest volum si care, cum remarcă Mircea 
Flonta, sunt confirmate de „practica științifică”. 

B. Dependenţa proceselor semantice secundare de 
produsele constientizate ale mecanismelor semantice primare 
face plauzibilă ipoteza: sub presiunea limitelor constientizarilor 
teoretice omul ajunge în situația de a-și pune deliberat problema 
îmbunătăţirii performanţelor nivelului primar. În capitolul 20 
vom argumenta că treptat omul devine capabil să exercite asupra 
nivelului primar al codului verbal influențe ample pentru a 
orienta procesele semantice primare - ceea ce presupune 
inclusiv scopuri formatoare - şi pentru a stimula nivelul primar, 
pentru a-i declanșa și întreține funcționarea. 

Încercarea teoreticienilor de formaţie științifică de a 
stimula şi orienta propriile procese cognitive primare cu scopul 
explicit de a obţine conștientizări corecte, poate fi probată. În 
acest context ne rezumăm la semnalarea 

10 Thomas Kuhn, Structura revoluțiilor, științifice, Editura 

Științifică si Enciclopedică, Bucuresti, 1976, p. 197. 

11 Ibidem, p. 200. 

unui singur caz, cel al lui Descartes 12, ale cărui merite în 
desprinderea de gândirea de tip filosofic sunt cunoscute și 
recunoscute. Afirmand prioritatea  intuiției pure asupra 


discursului deductiv, Descartes a sesizat diferența dintre 
procesele semantice teoretice primare și cele secundare, 
realizate deliberat; de asemenea, insistând asupra posibilităţii ca 
prin „îndoiala metodică” să se stimuleze procesul de generare a 
unor intuitii pure care să satisfacă anumite condiţii - să fie idei 
simple, clare si distincte -, ele urmând să facă apoi obiectul 
rationamentelor, Descartes sesizează raportul functional dintre 
cele două niveluri ale „gândirii” verbale, aportul lor specific la 
realizarea proceselor semantice teoretice. Din considerentele 
menționate, apreciem indreptatita afirmaţia: prin metoda sa, 
Descartes urmăreşte să influențeze pozitiv modul de funcționare 
al mecanismelor semantice teoretice primare, încât ele să 
depăşească stadiul filosofic, să devină mecanisme de tip științific. 

C. Cea de a treia categorie de procese semantice 
menționate - procesele prin care se dezvoltă în mod deliberat 
ipotezele generate de procesele semantice primare cognitive - 
sunt posibile dacă omul este capabil să le a boreze instrumente 
semantice adecvate. Activitatea cu rentă a oamenilor de știință 
atestă că ei dezvoltă în mod deliberat anumite produse ale 
proceselor semantice primare, de pildă ipoteze conștientizate, 
folosind diverse proceduri. 

Fiind vorba de prelucrarea unor entități de natură 
semantică, astfel de proceduri trebuie să fie produsul unor 
mecanisme semantice tip S. Nu insistăm în acest context asupra 
posibilității şi modalităţii în care se realizează categoria de 
activități științifice menţionată, ea fiind tratată în detaliu 
îndeosebi în capitolul 21. 

D. Din schița expusă rezultă că activitatea științifică trebuie 
să conţină şi procese semantice tip S specializate în evaluarea 
produselor semantice cognitive şi chiar a activității cognitive 
deliberate. Din perspectiva modelului codului verbal, 
cunoaşterea ştiinţifică este o activitate semantică de o mare 
complexitate, în care se succed su poziţii si evaluări; ele 
alternează fiecare având o functio 

12 Descartes, Reguli utile pentru îndrumarea minţii și 


cercetarea adevărului, Editura Ştiinţifică si Enciclopedică, 
Bucuresti, 1964. 

nalitate specifică. Evaluarea având funcţia de a furniza 
informaţii care să fundamenteze acceptarea sau respingerea 
supozitiei, face posibile selecții urmând ca numai supoziţia 
acceptată să devină o premisă pentru o altă supozitie, care 
urmează si ea să fie evaluată. 

Semnificatiile-ipoteze pot fi produsul nivelului primar - 
fiind, deci, constientizari - dar şi al proceselor semantice 
realizate deliberat; în ultimul caz fiind concluzii ale unor 
raționamente. În ambele cazuri, fiind dependente de datele 
utilizate dar și de caracteristici ale mecanismelor semantice 
implicate, ipotezele cognitive nu pot fi acceptate decât ca 
afirmaţii provizorii, până se clarifică gradul lor de izomorfism cu 
domeniul de referință. 

Evaluarea gradului de izomorfism al entității semantice cu 
domeniul ei de referință este un act tot cognitiv numai că se 
realizează cu mecanisme semantice tip S, deoarece acum 
cercetătorul nu se mai pronunţă asupra domeniului existenţial pe 
care l-a ales ca obiect de studiu, ci asupra propriei construcții 
semantice cognitive. 

Aşadar, procesele implicate în evaluarea cunoașterii 
ştiinţifice intervin pentru a verifica demersul cognitiv şi 
produsele acestuia. Trebuie verificate: 

a) produsele constientizate ale proceselor semantice 
primare, ceea ce oamenii de știință numesc intuitii si care sunt 
formulate de regulă sub forma ipotezelor; 

b) produse ale proceselor semantice deliberate exprimate 
fie sub forma unor ipoteze, fie ca parti ale viitoarei teorii; 

c) construcţiile teoretice, ca entități semantice finale, 
pentru a le verifica gradul de izomorfism cu domeniul de 
referință. 

Controlul domeniului cognitiv şi al produselor sale este 
indispensabil deoarece mecanismele semantice verbale se 
constituie sub influența unor informaţii anterioare, deci pot 


conţine criterii şi reguli semantice insuficiente sau cel putin 
partial inadecvate, iar rezultatele proceselor semantice sunt 
condiționate - pe lângă caracteristicile codului verbal - atât de 
corectitudinea și cantitatea informaţiilor disponibile, cât și de 
starea funcțională a organismului uman, îndeosebi a sistemului 
neuro-cor-tical. De asemenea, conform modelului codului verbal, 
în fluxul cunoașterii primele procese semantice sunt realizate de 
nivelul primar, deci în modalități pe care omul nu le poate 
controla direct, oferind constientizari care urmează a fi preluate 
şi dezvoltate de procesele semantice deliberate sau/și prin noi 
procese primare. În aceste condiţii erorile proceselor semantice 
primare sunt inevitabile. 

Dacă mecanismele semantice teoretice ar avea o altă 
organizare decât cea schitata, dacă criteriile si regulile semantice 
nu s-ar corecta si dezvolta treptat, cunoașterea realizată de om în 
antroposfera noastră nu ar avea o istorie, ar fi fost de la început 
corectă iar evoluţia ei ar fi doar cumulativă. Dar cei care sunt 
consideraţi astăzi pionierii cunoașterii științifice - Galilei, Bacon, 
Descartes, de pildă - ne-au lăsat preocupările lor pentru 
controlul demersului cognitiv: Galileifă a insistat asupra nevoii 
de a căuta eventuale erori, echivocuri sau circularitati căutând 
contra-exemple sau concluzii opuse; Fr. Bacon 14 și-a propus să 
opună scolasticii o nouă metodă de gândire, care să elibereze 
omul de tirania diversilor „idoli', a unor prejudecăţi și iluzii 
acceptate necritic; René Descartes15 a inaugurat ceea ce 
obisnuim să numim „îndoiala carteziană”, prin care, afirmandu-si 
încrederea în rațiune, a susținut necesitatea de a ne îndoi 
metodic de orice cunoştinţă, de datele oferite de simţuri, chiar de 
existența lumii, pentru ca prin „cugetare” să se poată ajunge la 
adevăruri mai profunde. 

Fenomenul la care ne referim a fost identificat deja de 
numeroși epistemologi. Stephen Toulmin, de pildă, remarcă: 

„În ştiinţele naturii oameni ca Kepler, Newton, Lavoisier, 
Darwin si Freud au transformat nu numai credinţele noastre ci, 
de asemenea, modul nostru de a argumenta și standardele 


noastre de relevanţă și probare; ei au îmbogăţit concomitent 
logica şi conținutul ştiinţelor naturii” 16. 

Exemplele la care am apelat atestă implicarea în activitatea 
ştiinţifică a unor procese semantice care au ca obiect de studiu 
nu domeniul de referință al investigaţiilor, ci propria activitate 
ştiinţifică şi produsele ei. 

u M.A. Finocchiaro, Galileo and the AH of Reasoning, Reidel 
Publishing Company, Dordrecht - Boston, 1980. 

14 Francisc Bacon, Noul organon, Editura Academiei R. S. 

România, Bucureşti, 1974. 

15 René Descartes, Discurs asupra metodei, Editura 
Academiei R.S. România, București, 1975. 

16 Stephen Toulmin, The Uses of Argument, Cambridge 

Univ. Press, 1958, p. 257. 

Aceste procese fiind de tip semantic, urmărind să 
controleze corectitudinea activității cognitive, se realizează cu 
alte mecanisme semantice (tip S) decât mecanismele ce 
investighează domeniul de referință al constructorului de teorie 
ştiinţifică. 

Din caracterizarea activităţilor tip S ce intervin pentru 
verificarea proceselor științifice cognitive rezultă că nu sunt de 
natură teoretică; ele sunt procese realizate de mecanisme 
semantice de tip empiric. Constatarea s-a dovedit importantă 
deoarece descoperirea naturii neteoretice a demersului S 
cognitiv implicat în evaluarea cunoașterii științifice, a condus la 
constatarea că indirect cunoașterea științifică în ansamblul ei 
depinde de dezvoltarea domeniilor S ştiinţifice cognitive, ele fiind 
cele care pot oferi criterii şi reguli de evaluare pertinente. 

Aşadar, activitatea cognitivă ştiinţifică este de o mare 
complexitate iar desfășurarea ei cu eficacitate presupune nu doar 
mecanisme semantice teoretice adecvate obiectului de studiu, ci 
şi alte mecanisme semantice de tip S. în următoarele trei capitole 
ne vom pronunța asupra unor factori care condiționează 
constituirea și evoluţia acestora, iar în ultimele două capitole ale 
cărții expunem metodologii de reglare a actului științific cognitiv 


şi a procesului de evaluare a corectitudinii unei teorii ştiinţifice. 

18.4. Delimitarea de „filosofie”. 

Distincția între „filosofie” şi „ştiință” se manifestă atât la 
nivelul activității teoretice cât şi la cel al entității semantice 
produsă de activităţile teoretice. 

Modelul expus până acum dezvăluie atât trăsături comune 
„filosofării” şi cunoaşterii ştiinţifice cât şi deosebiri, note specifice 
acestora. Trăsăturile comune provin din faptul că în ambele 
cazuri sunt implicate mecanisme semantice teoretice, din 
generarea mecanismelor semantice teoretice secundare de către 
nivelul primar al codului verbal, deci de mecanismele semantice 
teoretice primare, din implicarea inevitabilă a mecanismelor 
semantice teoretice primare în elaborarea teoriilor ştiinţifice şi 
din posibilitatea implicării mecanismelor semantice teoretice 
secundare în elaborarea construcţiilor filosofice. Ca urmare a 
rolului prim jucat de mecanismele semantice teoretice secundare, 
activității științifice îi este proprie explicitarea premiselor, 
ipotezelor si rationamentelor (fie ele inductive, analogice, 
deductive...); filosofarea este „speculativă” tocmai datorită 
caracterului implicit al structurii procesului de gândire. Filosoful 
nu poate „experimenta” sau construi modele pe care apoi să le 
testeze tocmai pentru că nu a deliberat asupra premiselor, nu a 
utilizat consecvent anumite procedee de rationare. Daca ar 
proceda astfel, demersul lui ar fi controlat de mecanisme 
semantice secundare, deci ar deveni științific. 

Comparând nu procesele de gândire ce delimitează 
filosoful de omul de știință, ci produsele acestora, constatăm alte 
deosebiri. În primul rând construcția ştiinţifică cognitivă are altă 
structură decât cea filosofică, diferenţa fiind dată de natura celor 
două tipuri de procese teoretice. Teoriile axiomatizate sunt 
expresii elocvente ale particularitatilor construcţiilor ştiinţifice 
în raport cu cele filosofice. A doua deosebire e dată de 
transparenţa construcţiei științifice în raport cu cea filosofică. O 
construcţie filosofică poate fi asemuită cu partea superioară a 
unui ghețar ce pluteşte pe ocean; cu cât conținutul ei este mai 


profund cu atât este mai mare partea proceselor semantice 
rămase „ascunse” cititorului. O construcţie științifică trebuie însă 
să-şi dezvăluie organizarea, este o rețea densă de raționamente, 
desi rămâne si ea dependentă de anumite procese semantice 
primare. 

Referindu-ne la cele două diferențe, am avut în vedere 
situaţiile tipice dar o construcţie teoretică prin finalitatea si 
structura ei poate fi „filosofică” si să conţină „insule” în care 
demersul este ştiinţific si poate fi ,,stiintifica” dar să conţină în 
articulaţia ei porțiuni abordate si soluționate „filosofic”, deci să 
includă opţiuni si evaluări furnizate de mecanismele semantice 
teoretice primare și încă neprelucrate critic de mecanismele 
semantice teoretice secundare. 

Admitand distincţia între stadiul filosofic al gândirii 
teoretice - caracterizat prin dominarea procesualitatii semantice 
de către mecanismele semantice teoretice primare şi dependenţa 
de încărcătura semantică a termenilor dată de procesele 
semantice figurative și verbal-empirice - şi implicarea nivelului 
primar în activitatea ştiinţifică de tip cognitiv - activitate 
semantică controlată de nivelul secundar al codului verbal -, 
ajungem la o mai nuanţată înţelegere a ceea ce în mod curent se 
numesc 

„Fundamentele filosofice ale ştiinţei”. Problema abordată 
nu prezintă doar un interes istoric, ea este de actualitate, ca orice 
problemă teoretică ce nu şi-a găsit încă un răspuns. Indiciul 
suficient este furnizat de numărul relativ mare al studiilor 
consacrate acestei problematici. Concludentă este lucrarea 
Perspectivă filosofică și rațiune științifică, 17 ce poartă subtitlul 
Presupozitii filosofice în știința exactă şi în care autorul pledează 
pentru „descoperirea infrastructurii filosofice a teoriilor 
ştiinţifice, ca dimensiune fundamentală a unei perspective 
istorice asupra gândirii științifice”. 

Din perspectiva modului în care am caracterizat filosofarea 
şi cunoașterea științifică apare ca posibilă si necesară distincția 
între trei situații: 


— Utilizarea deliberată de către un om de ştiinţă a unor 
afirmaţii (teze) preluate dintr-o anumită lucrare filosofică; 

— Intervenţia, (intercalarea) în procesul științific a unor 
semnificaţii de tip filosofic realizate de mecanisme semantice 
teoretico-filosofice de care dispune cercetătorul științific; 

— Aportul mecanismelor semantice teoretice primare de 
tip științific la realizarea activităţii ştiinţifice. 

Dacă prima situație nu poate fi confundată cu celelalte, în 
schimb identificarea celor două variante de procese semantice 
primare este un demers dificil, mecanismele semantice primare 
funcționând ca „cutii negre” pentru om. Dar dificultatea de a 
distinge situațiile, nu justifică tratarea lor globală, întrucât 
luându-le în considerare devin posibile două precizări. 

În primul rând, se infirmă supoziţia că o construcţie 
cognitivă științifică poate fi redusă la componente care pot fi 
supuse unui control semantic strict. În al doilea rând, se neagă 
implicarea inevitabilă a filosofiei în demersul științific; acea 
„filosofie spontană” a oamenilor de ştiinţă 18, apare acum ca 
putând fi doar o modalitate improprie de a denumi implicarea 
proceselor semantice teoretice primare în actul cognitiv științific. 

Din cele două afirmaţii rezultă că deși nu este exclusă 
dependenţa fata de construcţiile filosofice si chiar 

17 Mircea Flonta, Perspectiva filosofică și rațiune științifică. 

Editura Științifică si Enciclopedică, Bucuresti, 1985. 

18 L. Althusser, Philosophie et philosophie spontanee des 
savants, P.U.F., Paris, 1979. 

de procese semantice primare de tip filosofic, în schimb 
dependenţa demersului științific de procese semantice primare 
realizate de mecanismele semantice științifice apare ca fiind 
inevitabilă. 

Nuantarea introdusă dezvăluie că ceea ce se consideră a fi 
dependenţa construcției ştiinţifice de „filosofie”, poate si trebuie 
să fie analizată din altă perspectivă. Pe prim plan apare acum 
dependenţa teoriei științifice de nivelul primar al demersului 
științific, de procese semantice primare care nu pot fi considerate 


filosofice. 

Fără a exclude posibilitatea conditionarii filosofice a 
„gândirii ştiinţifice”, din noua perspectivă explicativă cel puţin o 
parte din ceea ce se consideră a fi „filosofia latentă’ sau 
„infrastructura filosofică a teoriilor ştiinţifice” 19 va trebui 
investigat, cel putin ca ipoteză de lucru, ca infrastructură 
intrinsecă modului științific de a realiza procese semantice. 
Evident, în acest caz „gândirea științifică” nu mai poate fi redusă 
la demersul realizat deliberat, cum rezultă când se atribuie 
filosofiei orice condiționare neexplicitată, iar o parte din ceea ce 
cercetători ca Al. Koyre, 20, St. Toulmin21, Th. S. Kuhn 22 sau M. 
Flonta consideră a fi condiţionare filosofică a ştiinţei reprezintă 
procese semantice realizate de mecanismele semantice primare 
fără a fi însă în mod inevitabil filosofice. 

La elucidarea raporturilor dintre filosofare şi cunoașterea 
ştiinţifică contribuie și luarea în considerare a faptului că 
mecanismele semantice ce guvernează procesualitatea de tip 
ştiinţific se modifică inevitabil sub presiunea limitelor primelor 
construcții ştiinţifice si a evoluţiei explicatiilor gnoseologice. În 
aceste condiţii este de presupus că inițial demersul ştiinţific este 
dependent de modul filosofic de teoretizare şi/sau de premise 
furnizate de filosofii, inclusiv de explicaţiile date cunoașterii în 
variante filosofice, dar pe parcurs se autonomizează, prin 
reconsiderări succesive. Dependenţa de filosofie este confirmată 
de realizarea inițială a demersului științific în 

19 M. Flonta, Perspectivă filosofică și rațiune științifică, 
Editura Științifică si Enciclopedică, Bucuresti, 1985, p. 36. 

2 ] Al. Koyre, Etudes galileennes, Paris, Hermann, 1966. 

21 St. Toulmin, Human Vnderstanding, vol. 1, Princeton, 
Nev. 

Jersey, Princeton Univ. Press, 1972. 

22 Thomas Kuhn, Structura revoluțiilor științifice, 
Bucureşti. 

Editura Științifică si Enciclopedică, 1976. 

varianta categorico-deductiva (modelul aristotelic al 


ştiinţei), iar autonomizarea demersului științific este ilustrată de 
discontinuitatea provocată de Critica rațiunii pure. Cum remarcă 
lie Pârvu, dupa Kant, cu contribuția metodei sale 
transcendentale, ştiinţa devine ipoteti-co-deductivă. s Această 
evoluție confirmă desprinderea treptată a cunoașterii ştiinţifice 
de filosofie, dezvoltarea  procesualitatii științifice prin 
reconsiderări metodice succesive. 

Analiza raporturilor dintre filosofie si cunoaşterea 
ştiinţifică nu poate să nu includă și problematica domeniilor lor 
de referință. Dacă distincţia între filosofare și cunoașterea 
ştiinţifică decurge din natura mecanismelor semantice implicate 
în realizarea lor iar filosofarea se dovedește a fi doar un prim 
stadiu în evoluţia procesualitatii semantice teoretice, apare ca 
legitimă aducerea în discuţie a presupunerii că există domenii 
existenţiale ce pot fi elaborate doar filosofic. De ce în cadrul 
gândirii teoretice, unele semnificaţii ar trebui să aibă „caracter 
filosofic”, de ce ele nu pot fi şi de natură științifică? De ce într-o 
analiză teoretică o parte din implicaţii trebuie să fie „filosofice”? 
De ce unele concluzii ale gândirii teoretice trebuie să fie de 
natură ,,filosofica’? Astfel de poziţii s-ar justifica numai dacă din 
ansamblul problematicii teoretice unele domenii, procese sau 
aspecte nu ar fi abordabile decât filosofic, dacă, deci, nu ar fi 
accesibile tratării științifice. 

Diviziunea între domenii abordabile filosofic si cele 
abordabile științific are caracter istoric, se datorează stadiului 
presistemic al cunoașterii științifice. Interpretam afirmația 
privind faptul că toate categoriile cunoașterii pot evolua de la 
stadiul formulărilor conceptuale calitative la stadiul formulărilor 
structural-cantitative - susținută cu argumente pertinente de Ilie 
Pârvu 2 i - ca un indiciu al corectitudinii ipotezei privind 
posibilitatea ca orice domeniu existenţial să devină obiect de 
studiu ştiinţific. 

23 Ilie Pârvu, Realism și apriorism în metodologia 
geometriei: 

Riemann versus Kant, în Immanuel Kant, 200 de ani de la 


apariţia Criticii raţiunii pure, Bucureşti, Editura Academiei R. S. 

România, 1982. 

24 Ilie Pârvu, Infinitul și infinitatea lumii, Editura Politică. 

București, 1985. 

18.5. Raportul dintre „teorie” și „ştiință”. 

Analizăm această problematică deoarece este încă de 
actualitate. În interpretarea diverșilor autori este posibilă o 
ştiinţă neteoretica si una teoretică. Edificatoare este aprecierea 
privind existenţa unui stadiu preteoretic al științei. lată cum se 
exprimă, de pildă, Mario Bunge cu numai două decenii în urmă: 

„= în stadiul semiempiric - preteoretic -, ideile unei științe 
nici nu se imbogatesc si nici nu se controlează reciproc” 25. 

În lucrarea citată Mario Bunge semnalează două concepţii 
asupra ştiinţei: una care nu ia în considerare teoretizarea şi una a 
cărei finalitate este elaborarea unei teorii; prima variantă 
caracterizând-o ca „concepţie asupra 
stiintei-ca-adunare-si-inmagazinare-de-date” 26. Clasificarea are 
în vedere existența unor preocupări care se consideră științifice 
fără a se solda cu construcţii care să fie teorii, cum ar fi cele 
incluse tradițional în sfera botanicii, zoologiei sau geografiei. Dar, 
cum ţine să precizeze autorul la care ne referim, atitudinea 
ne-teoretică în știință este încă prezentă și descurajează 
maturizarea unor ştiinţe: 

„... psihologia si sociologia, în ciuda stocului lor imens de 
date şi generalizări de nivel inferior, sunt considerate ca 
aflându-se încă într-un stadiu subdezvoltat, deoarece ele nu 
abundă în teorii cuprinzătoare și profunde, suficiente pentru a 
explica materialul empiric existent. Aici, ca şi în alte domenii 
subdezvoltate ale cercetării, teoretizarea este încă frecvent 
privită ca un lux, iar culegerea datelor - adică descrierea - ca 
singura ocupaţie decentă, în asa grad încât teoria (speculatia) 
este opusă cercetării (culegerea datelor). Această atitudine 
paleostiintifica, încurajată de un gen primitiv de filosofie 
empiristă, este în mare măsură răspunzătoare pentru rămânerea 
în urmă a ştiinţelor despre om”. 27 


Situația semnalată de Mario Bunge este reală si o 
menționăm în acest context pentru a ilustra nevoia de clarificare 
a specificului cunoașterii ştiinţifice; neconștientizând corect 
natura acestei activități omul tatonează, rătăcește pe cărări 
greşite, desfasurand o activitate 

23 Mario Bunge, „Teoria științifică”, în Epistemologie, 
orientări contemporane, Editura Politică, Bucuresti, 1974, p. 215. 

26 Ibidem, p. 218. 

27 Ibidem, p. 217. 

care, în lumina modelului pe care îl expunem, este 
preteoretică, cu speranţa că va ajunge la rezultate ce nu pot fi 
decât produsul demersului de tip ştiinţific. 

Pentru a ilustra importanţa clarificării semnificatiilor care 
se dau termenilor ,,teorie” si ,,stiinta’, aducem în discuţie si 
caracterizarea pe care Anton Dumitriu o dă logicii. Bun 
cunoscător al semnificatiilor inițiale, originare, ale celor doi 
termeni, Anton Dumitriu le foloseşte pentru a analiza situaţia 
logicii. În antichitatea grecească, unde se localizează apariţia 
celor doi termeni, „denumirea de teorie s-a dat acelor cunoștințe 
imediate, obținute direct de intuiţia intelectuală”, teoria fiind „un 
corp de adevăruri nedemonstrate, obținute direct, contemplate 
sau reflectate în oglinda intelectului omenesc, aşa cum se găsesc 
ele esenţial în realitate” 28; la rândul ei, știința „înseamnă 
ordonare ierarhică, stabilire ierarhică, ceea ce era în timpul 
grecilor, de exemplu, geometria: o ordonare ierarhică de 
adevăruri (sau propoziții adevărate). O asemenea construcție 
ierarhică trebuie să plece de la un grup de principii, după care, pe 
cale de demonstraţie, trebuie să se obțină celelalte adevăruri sau 
teoreme ale științei respective’. 29 Păstrând cele două 
semnificaţii, Anton Dumitriu semnalează că logica a fost până la 
sfârșitul evului mediu o „teorie”, devenind apoi ,,stiinta” si, într-o 
a treia etapă „sistem” și argumentează că prin trecerea de la o 
etapă la alta în logică a avut loc o involutie, deoarece studiile s-au 
centrat treptat doar pe aspecte particulare ale gândirii, care nu 
au mai fost „gândite teoretic”. După opinia autorului menţionat 


logica ar trebui să redevină „teorie”, în accepțiunea originară, 
pentru a fi gândire care se gândeşte pe sine. 

Clarificând relaţiile dintre „teorie” şi „știință”, ne putem 
pronunța asupra ipotezei formulate de Anton Dumitriu, ca si 
asupra distinctiei dintre „ştiinţa neteoretică” si „știința teoretică”, 
semnalată de Mario Bunge. Din datele furnizate până în prezent 
de modelul pe care îl elaborăm ceea ce anticii numeau „teorie” 
este rezultatul filosofării, este ilustrarea apariţiei unor 
mecanisme semantice verbale capabile să realizeze semnificaţii 
în modalităţi 

28 Anton Dumitriu, Teoria logicii, Editura Academiei R. S. 

Romania, Bucuresti, 1973, p. 5. 

29 Ibidem, p. 6. 

nereductibile la cele empirice, ceea ce a facut ca filosofarea 
să fie considerată de altfel în acea vreme „un miracol” 30. De 
asemenea, „ştiința” ilustrată prin geometrie, redă corect 
caracteristici ale cunoaşterii ştiinţifice. În modul în care A. 
Dumitriu a caracterizat accepțiunea antică a ştiinţei avem nu 
numai indiciul implicării nivelului secundar al codului verbal în 
realizarea construcției semantice, ci şi al controlului pe care el îl 
exercită asupra întregului demers semantic, prin intermediul 
,demonstratiei”. 

Ceea ce nu puteau descoperi anticii si nu se poate sesiza 
pana nu se descoperă organizarea codului verbal este faptul ca 
„teoria” şi „ştiința” sunt termeni prin care se desemnează 
produse ale aceluiași tip de mecanism semantic; când știm că 
filosofarea şi activitatea științifică sunt stadii succesive ale 
mecanismelor semantice numite „teoretice”, avem repere care 
permit clarificări ale problemelor abordate de Mario Bunge si 
Anton Dumitriu. Stiinta, din perspectiva modelului expus, nu 
poate fi „preteor etică”, „neteoretică'”, ,semiempirica” sau 
„empirică”. Activităţile neteoretice pe care le semnalează M. 
Bunge în zona de preocupări a cercetării ştiinţifice sunt reale, dar 
ele provin din neintelegerea specificului cunoașterii științifice; 
ele pot fi utile cunoaşterii ştiinţifice dar sunt activități cognitive 


de tip empiric. Dificultăţile care survin din neintelegerea 
caracterului „teoretic” al cunoașterii științifice au fost dezvăluite 
chiar de M. Bunge în textul redat; avem în vedere confuzia din 
ştiinţele sociale între abordarea teoretică şi cea empirică. În ceea 
ce priveşte pledoaria pe care o face A. Dumitriu în favoarea 
întoarcerii la interpretarea logicii ca abordare filosofică 
(„teoretică”) a gândirii în ansamblul ei, modelul codului verbal 
oferă indicii că soluţia este alta, chiar numai si pentru faptul ca 
nivelul primar funcționează ca „cutie neagră”, iar filosofarea nu 
poate fi o activitate semantică doar teoretică. Nu insistăm însă 
acum. asupra acestor aspecte, ele fiind tratate nuantat în 
capitolul 28; în acest context am intenţionat doar să semnalăm 
capacitatea clarificatoare a constatării privind natura comună, 
numită „teoretică”, a filosof arii și cunoașterii științifice dată de 
caracteristicile comune ale meca 

— 5 1 Anton Dumitriu, Philosophia mirabilis, Editura 
Enciclopedică Română, București, 1974. 

nismelor semantice care realizează performanţe filosofice 
şi ştiinţifice. Natura teoretică a filosofării şi activităţii ştiinţifice 
este caracteristica cea mai generală, deci cea mai simplă a acestor 
manifestări semantice, iar prin descoperirea ei am identificat şi 
calea ce trebuie urmată pentru a ajunge, prin nuanţări succesive, 
la o înțelegere globală şi unitară a cunoașterii ştiinţifice. 

18.6. Raporturi dintre „gândirea empirică” şi „gândirea 
teoretică”. 

Ne-am propus să analizăm cele două expresii deoarece, 
deși sunt utilizate frecvent, încă nu s-a conturat un consens 
asupra semnificației lor, iar clarificarea aspectelor referitoare la 
posibilitatea omului de a realiza procese semantice numite 
„empirice” şi  „teoretice” este necesară semantic; lipsa 
consensului asupra semnificației unor expresii ca „legi empirice”, 
„egi teoretice”, „propoziții empirice”, „propoziţii teoretice” 
afectează atât activitatea teoretică cât și valorificarea ei în sfera 
practicii. Actualitatea problematicii este atestată, printre altele, 
de discutarea „aspectelor teoretice și empirice ale științei” în 


cadrul unui „Congres internațional de logică, metodologie și 
filosofie a științei” (Standford, S.U.A., 1960), precum si de 
interesul cu care a fost primit proiectul epistemologic 
structuralist de analiză a ştiinţei. Criteriul de distingere între 
teoretic şi neteoretic elaborat de D.J. Sneed 31 si dezvoltat 
ulterior32 şi-a propus să înlocuiască modalitatea de 
dihotomizare între empiric și teoretic din abordarea standard 
(observational -  neobservational) dar preocupările de 
ameliorare a criteriului si criticile sau rezervele exprimate în 
literatura de specialitate atestă că problema rămâne deschisă. 
Detalii asupra evoluţiei problematicii în discuție oferă Ion 
Ceapraz într-o lucrare recentă 33. 

Dificultăţile apărute în identificarea notelor distincte ale 
celor două tipuri de cunoașteri survin din utilizarea unui fond de 
semne comun, din amalgamarea proceselor 

31 Sneed, D.J, The Logical Structure of Mathematical 
Phisics, Dordrecht, 1971. 

32 A se vedea, de pilda, Balzer W. and Moulines C.U., On 
teoreticity, in Synthése, 44/1980. 

33 Ion Ceapraz, Empiric și teoretic in cunoașterea științifică. 

Scrisul Românesc, Craiova, 1987. 

empirice şi teoretice cât timp cunoaşterea teoretică este 
insuficient conturată şi codul verbal nu este în măsură să o 
aprecieze corect. Modelul schiţat ar trebui să conţină o soluţie 
care să se dovedească pertinentă deoarece problematica 
cunoașterii a fost abordată global. 

În model procesele numite vag „gândire empirică” şi 
„gândire teoretică” sunt realizate de mecanisme semantice 
specializate. Procesele teoretice se raportează la domenii 
existenţiale distincte de cele empirice, cele două tipuri de 
procese semantice au finalitdti disjuncte iar produsele lor 
semantice au structuri reciproc nereductibile. 

Cunoașterea empirică precede pe cea teoretică, ea trebuie 
să evolueze într-o anumită variantă pentru ca cea teoretică să se 
poată contura. Fiecare stadiu al cunoașterii teoretice, prin 


produsele lui semantice, exercită presiuni asupra cunoașterii 
empirice. Anterior am argumentat caracterul situat, subiectiv și 
situant al cunoașterii empirice; cele trei caracteristici se menţin 
dar sunt modificate când mecanismele semantice empirice se 
constituie sub influența unor construcții teoretice sau utilizează 
deliberat teorii. Cunoașterea empirică rămâne situată dar 
localizarea sa spatio-temporala capătă alte caracteristici 
deoarece se utilizează sisteme de referință furnizate de teorii, se 
iau în considerare alte variabile, inclusiv niveluri existenţiale 
ignorate anterior, se modifică raporturile cu cunoașterea 
figurativă, nu se mai folosesc ca sistem de referință semnificații 
empirice derivate de tipul celor generate înaintea sau 
independent de cunoașterea teoretică. Şi caracterul subiectiv al 
cunoaşterii empirice se modifică sub impactul cunoașterii 
teoretice, îndeosebi al explicatiilor teoretice date omului; fiecare 
modificare intervenită în interpretarea propriei existente induce 
schimbări în atitudinea fata de sine si fata de semeni, schimbări 
ce au efecte transformatoare în zona sensibilităţii estetice, 
moralității, comportamentului sexual si echilibrului psihic. 
Folosind ca sistem de referință teorii, cunoașterea empirică 
rămâne situantă dar introduce omul în contexte si reţele de 
relații cu alte caracteristici; evaluările si soluţiile furnizate de 
procesele rezolvatoare orientează omul către finalitati de alt 
ordin. Cunoaşterea teoretică parcurgând mai multe stadii, 
cunoaşterea empirică își modifică succesiv caracteristicile 
(detalii în cap. 23 - 25) dar rămâne instrumentul prin care omul 
îşi identifică şi rezolvă problemele existenţiale. 

Dacă termenii „empiric” şi ,,teoretic’ denumesc tipuri 
diferite de procese semantice sau de produse ale acestora care 
pot utiliza un vocabular comun, acelaşi termen poate fi inclus în 
contexte si teoretice si empirice. Când e folosit în procese 
empirice denumește obiecte, procese, situaţii etc. singulare, iar 
când e utilizat în procese teoretice i se acordă o anumită 
semnificaţie, care decurge din construcţia teoretică. Când se 
foloseşte o teorie pentru a se soluţiona o problemă 


pragmatico-practică, termenii teoriei sunt preluaţi dar în cadrul 
aplicației ei capătă sensuri restrânse, denumesc anumiţi 
referentiali. Cu alte cuvinte, un termen, luat în sine, nu este nici 
teoretic, nici empiric, el poate fi doar generat într-un context 
semantic empiric sau teoretic şi, apoi, utilizat în ambele contexte. 

Delimitările menționate, raportate la disputele din 
epistemologie privind raporturile dintre concepte empirice și 
concepte teoretice sau între propoziţii empirice și propoziţii 
teoretice, este în contradicție atât cu poziția empiristilor cat si cu 
cea a rationalistilor—34. În schimb distincţia între activitatea 
cognitivă pragmatică si cea teoretică, justificată de existența unor 
mecanisme semantice cognitive distincte, confirmă punctul de 
vedere susținut de Stephen Korner în Experientd și teorie, când 
afirmă că „un sistem ipotetico-deductiv nu este legat de 
experiență în mod direct” 35. Aducem în discuție modul în care 
Stephen Korner se depărtează de viziunile clasice privind 
relaţiile dintre teorie şi experienţă, el furnizând argumente ce 
nuanteaza modul în care am delimitat activităţile teoretice de 
cele empirice. Stephen Korner remarcă: 

„Este uzual a figura un sistem ipotetico-deductiv ca o 
ierarhie având la capătul de sus postulatele logico-matematice si 
substantivale iar la cel de jos cel putin anumite propoziţii 
empirice. De asemenea, predicatele sistemului sunt formale sau 
substantivale, predicatele substantivale fiind la rândul lor sau 
empirice sau  neempirice. Cu alte cuvinte, un sistem 
ipotetico-deductiv care unifică un domeniu al expe 

34 Nu insistăm în acest context asupra problematicii, 
urmând a fi tratată pe larg într-o viitoare lucrare, în care vom 
detalia atât caracteristicile demersului teoretic cât si cele ale 
demersului empiric post mistic. 

35 Stephen Korner, Experienta și teorie, Editura Ştiinţifică. 

Bucureşti, 1969, p. 105. 

rientei conţine, din punct de vedere ortodox, trei feluri de 
propoziţii şi concepte: formale, empirice şi teoretice”. '56 

În continuare observă cu fineţe că acest mod de a concepe 


un sistem ipotetico-deductiv se datorează faptului că „cel puţin 
unele din propoziţiile şi conceptele de bz se presupun a fi 
empirice”. În mod corect se remarcă: 

»«. O Mare parte a discuţiei contemporane din îilosofia 
ştiinţei este o continuare, în lumina noilor idei logice, a 
controverselor tradiționale cu privire la diferitele funcţii ale 
Simturilor, Intelectului si Ratiunii. Sunt susținute două teze 
principale; fie că (1) propoziţiile și conceptele teoretice ar fi 
reductibile la funcţii logice de propoziţii și concepte empirice; fie 
ca (II) proporţiile si conceptele teoretice trebuie considerate nu 
ca reductibile la funcţii logice de propoziţii și concepte empirice, 
ci ca noțiuni strict auxiliare fără semnificație empirică” 37 

St. Korner, bazându-se pe ansamblul argumentatiei 
avansate în lucrare, respinge cele două poziţii schitate, în 
următorii termeni: 

++. eu resping ambele aceste doctrine în favoarea punctului 
de vedere că toate conceptele și propoziţiile care intervin în 
teoriile ştiinţifice sunt teoretice, deoarece logica bivalenta 
(nemodificată) în care sunt încadrate teoriile ştiinţifice nu admite 
predicate inexacte”. 38 

Această poziţie se bazează pe distincţia: 

„... între: a) concepte şi propoziţii teoretice şi b) concepte si 
propoziţii empirice, care pot să fie mai mult sau mai puţin 
interpretabile. Distincția nu implica că ar exista sau că n-ar exista 
concepte sau propoziţii pur descriptive. Conceptele si enunturile 
empirice pot fi interpretabile fără ca aceasta să însemne că ele 
sunt teoretice în sensul de a fi așezate în cadrul logico-matematic 
clasic sau într-o variantă a sa care impune idealizarea 
conceptelor inexacte”. 39 

Autorul a ajuns la aceste concluzii analizând modul în care 
se realizează trecerea de la empiric la teoretic, analiză ce l-a 
condus la identificarea unei rupturi, semnalată de înlocuirea 
noțiunilor empirice prin noţiuni neempirice, deci care au alte 
însuşiri. Această „ruptură” este confirmată de modelul codului 
verbal, explicată prin realizarea proceselor empirice și teoretice 


de către meca 

36 Ibidem, p. 104. 

37 Ibidem, p. 104 - 105. 

38 Ibidem, p. 105. 

39 Ibidem, p. 105. 

nisme semantice cu caracteristici diferite. Ceea ce Korner 
numeşte „concepte si propoziții empirice” sunt rezultate ale 
proceselor semantice empirice, în timp ce „conceptele și 
propoziţiile teoretice” sunt rezultate ale proceselor semantice 
teoretice; faptul că în contextul semantic empiric termenii pot fi 
inexacti, sau că în cazul proceselor semantice teoretice 
„conceptele inexacte sunt idealizate se datorează 
caracteristicilor funcționale ale mecanismelor semantice 
empirice şi, respectiv, teoretice. 

Stadiul ştiinţific al dezvoltării gândirii teoretice, 
accentuând caracteristicile modului teoretic de semnificare, nu 
putea să nu provoace cunoscutele dispute privind raportul 
empiric-teoretic, dacă avem în vedere dificultățile și complicațiile 
datorate neconstientizarii capacităţii omului de a realiza procese 
semantice atât empirice cât si teoretice. Creşterea 
performanţelor cunoașterii ştiinţifice presupune, cum am 
argumentat în capitolul 16, depăşirea disputelor dintre empirişti 
şi rationalisti, dispute ce decurg din neclarificarea raportului 
dintre teoretic și empiric şi a caracteristicilor celor două niveluri 
funcționale ale codului verbal. Dacă modul în care caracterizăm 
cunoaşterea empirică şi cunoașterea ştiinţifică este corect, 
modelul pe care îl expunem ar trebui să ofere repere pentru a se 
închide disputele declanșate şi întreţinute de lipsa unei explicaţii 
corecte a capacității cognitive; se deschide, aşadar, un câmp vast 
de cercetare, cu ample posibilități de testare a modelului 
devenirii cunoașterii. 

CAPITOLUL 19 

INFLUENTA DOMENIILOR EXISTENŢIALE ASUPRA 
EVOLUȚIEI ACTIVITĂȚII ŞTIINŢIFICE 

19.1. Consecințe în planul cunoașterii ale caracterului 


sistemic al Existentei 

Existenta, in ansamblul ei, nu este aleatoare, ci guvernata 
de anumite genuri de dependente intre componente care, la 
rândul lor, sunt complexitati organizate ce contin alte 
complexități organizate, coexistand mai multe niveluri de 
organizare. Conceptia organizationala adoptata a impus - ca 
restricție metodică - sa considerăm că fiecare nivel are organizări 
și mecanisme funcţionale distincte, iar între niveluri sunt 
dependențe genetice și funcţionale care fac indispensabile anumite 
grade de compatibilitate între stările lor. 

În aceste condiţii, cunoașterea științifică corectă nu poate fi 
decât una care reușește să se raporteze la complexitati organizate 
realizând o investigare globală a acestora; caracterul organizat al 
Existentei, concretizat în rețeaua de dependențe genetice si 
funcționale între complexitatile înglobate, face doar partial 
satisfăcătoare orice activitate științifică ce investighează aspecte 
disparate ignorând apartenenţa lor genetică sau funcțională la 
anumite complexitati. 

Dacă însă Existenţa are organizarea pe care am schitat-o pe 
baza indiciilor furnizate de actualul nivel al cunoașterii ei 
ştiinţifice, dacă, deci, biosferele apar și evoluează numai în 
anumite zone, care asigură anumite condiţii funcţionale, şi dacă 
antroposferele apar și evoluează, de asemenea, numai când 
biosferele întrunesc anumite condiţii, este posibil ca cunoașterea 
științifică să abordeze distinct cele trei mari domenii: existența 
abiotică; biosferele; antroposferele. 

Cele trei mari domenii existenţiale aflându-se în anumite 
raporturi de dependenţă, abordarea globală pertinentă a 
biosferei se poate face numai când studiul teoretic al abioticului a 
furnizat suficiente date despre modul în care el condiționează 
biosferele, iar abordarea globală pertinentă a antroposferei 
presupune identificarea modului în care organicul condiționează 
geneza și evoluția omului. 

Aceleași raporturi de dependenţă fac plauzibilă ipoteza că, 
în final, modelele celor trei domenii ale existenţei trebuie să fie 


compatibile si să explice posibilitatea generării biosferelor și 
antroposferelor. 

Anterior am semnalat eroarea comisă în volumul Omul, 
Cunoașterea, Gnoseologia când, considerând existența „fizică”, 
„social umană” si „semantică” autonome, am distins între 
mecanisme semantice tip F, S-U şi S. Si în cazul cunoașterii 
ştiinţifice specializarea mecanismelor semantice este alta decât 
cea presupusă în volumul menţionat. Biosfera fiind o 
complexitate organizată ce se dezvoltă şi funcționează relativ 
autonom in anumite zone ale existenței anorganice, are 
particularități ce determină apariția unor mecanisme semantice 
teoretice specifice, altele decât cele care pot investiga existența 
abiotică. Ca urmare, în continuare înlocuim clasa mecanismelor 
semantice teoretic tip F, cu două clase de mecanisme semantice: 
una în care includem mecanismele semantice ce investighează 
existența abiotică - pe care le denumim ,,Mc.s. tip Ab” -, alta în 
care includem mecanismele semantice ce investighează biosfera 
- pe care le denumim ,,Mc.s. tip B”. În ceea ce priveşte studiul 
antroposferei, anterior am identificat Mc.s. tip S-U si Mc.s. tip S si 
le-am presupus Mc.s. disjuncte, dar ele sunt mecanisme 
semantice ce investigheaza anumite tipuri de procese din 
antroposferă; de aceea în continuare, pentru a denumi 
mecanismele semantice ce investighează antroposferă vom 
utiliza expresia „Mc.s. tip A”. 

În cazul studierii antroposferei omul se află într-o situație 
pe care nu o întâlnim în cazul studierii existenţei abiotice sau a 
biosferei. Dacă mecanismele semantice teoretice tip Ab sunt 
precedate de mecanisme semantice empirice care se raportează 
la zone ale aceluiaşi domeniu de referință, putând, să-i furnizeze 
termeni si informații, în schimb mecanismele semantice teoretice 
tip A se raportează la un domeniu ce este generat si dezvoltat 
chiar prin activităţile declanșate de mecanismele semantice, mai 
precis spus, de toate mecanismele semantice, inclusiv de cele tip 
A. în acest caz, produsele semantice si derivatele lor în spaţiul 
practicii umane şi al structurilor sociale devin obiect de studiu. 


Mecanismele semantice empirice tip S-U si tip I, de pildă, se 
includ în obiectul de studiu al domeniului științific tip A, urmând 
a li se explica organizarea si funcționarea în contextul mai 
cuprinzător al studierii codurilor semantice și al funcției omului 
în antroposfera.  Conchizând, vom spune că evoluția 
mecanismelor semantice științifice tip A presupune dezvoltarea 
omului corelată cu cea a complexitatilor pe care el le generează 
(etnosisteme, domenii profesionale si, în final, antroposferă). 
Studiul antroposferei devine posibil pe măsură ce ea își 
conturează organizarea şi îşi amplifică efectele structurante 
asupra componentelor, inclusiv asupra domeniilor teoretice. În 
sfârșit, cunoaşterea cuprinzătoare a antroposferei implica 
includerea în obiectul de studiu si a mecanismelor semantice 
ştiinţifice tip A, performanţă care se realizează prin intermediul 
domeniului semantic ştiinţific specializat în descifrarea 
posibilității devenirii cunoaşterii (detalii în 20, 22). 

19.2. Stadii ale cunoașterii științifice condiționate de 
caracteristici ale domeniilor de referință 

Mecanismele semantice ştiinţifice constituindu-se sub 
influența semnificatiilor furnizate de mecanismele semantice 
anterioare, fiind, deci, condiționate de limitele acestora, 
cunoaşterea științifică poate începe doar prin abordarea unor 
aspecte funcționale sau zone ale unor domenii așa cum sunt ele 
sesizate de codul figurativ şi mecanismele semantice verbale 
filosofice. În această situație, primele modele cognitive nu pot fi 
decât provizorii; deoarece obiectul de studiu se decupează greşit 
şi se ignoră anumite dependențe, teoriile se dovedesc a fi 
inevitabil nesatisfăcătoare. 

Faptul că mecanismele semantice nu pot să dețină de la 
început criterii şi reguli semantice corecte şi suficiente, că la 
acest stadiu se poate ajunge numai prin reconsiderări succesive 
ale criteriilor si regulilor semantice, face ca omul de ştiinţă să se 
apropie însă treptat de sib-iver care obiectul său de studiu 
coincide cu un-iin +, „aţ la n tential ce are suficientă autonominur 
OV?? nin f-Z „l... - ,functionala incit să poată fi abordat pa + sesfe 


DeCUparea corectă a domeniu! 

lui de reunită fiind indispensabilă, la modelul explicativ nu 
se poate ajunge până la identificarea lui, dar cu cât se obține o 
apropiere mai mare de situația menţionată cu atât cresc șansele 
ca modelele ce se succed să aibă un grad mai mare de 
corectitudine. 

Deoarece studiile pot fi initial centrate pe aspecte sau zone 
disparate este posibil ca chiar în același etnosistem să se 
contureze mai multe domenii științifice tip Ab, B sau A înainte ca 
cercetătorii să conştientizeze că domeniile lor de referință sunt 
doar parti, fragmente ale unei complexitati organizate ce poate fi 
înțeleasă numai dacă este abordată unitar. Situatiile de pornire 
nefiind obligatorii, evoluţia obiectelor de studiu nu poate avea un 
singur curs, obligatoriu, dar specificul domeniului existenţial care 
înglobează funcţional aspectele ce fac deocamdată obiectul 
investigaţiilor teoretice imprimă un anumit sens acestei evoluţii. 
Caracterul organizat al domeniilor din care sunt abordate initial 
doar aspecte disparate face ca prin descoperiri succesive, 
obiectele de studiu să tindă să se extindă, să se suprapună, să 
dezvăluie unele din relaţiile lor genetice şi funcționale; se tinde 
deci spre abordări tot mai cuprinzătoare. Investigatiile ştiinţifice 
declanşează nu doar ameliorări ale teoriilor; se reorganizează 
mecanismele semantice, activitățile de cercetare, instituţiile 
ştiinţifice, de fapt domeniile ştiinţifice anterior conturate. 

Din perspectiva evoluţiei obiectelor de studiu, domeniile 
ştiinţifice parcurg trei stadii în devenirea lor spre capacitatea de 
abordare globală si unitară a existenței abiotice*, biosistemelor 
sau antroposferei: 

— Initial se investighează aspecte disparate, decupate în 
funcție de semnificaţii figurative şi verbal empirice; 

— Ulterior se realizează extinderi și regrupări ale unora 
din obiectele de studiu pe niveluri sau zone cu relativă 
autonomie funcțională din interiorul celor trei tipuri de 
existente; 

1 Proiecte prin care se incearca elaborarea unei teorii 


unitare a existenţei abiotice s-au realizat deja din mai multe 
perspective metodologice. Ele aparțin însă, din considerente care 
vor niu-ezentate în capitolele 20 - 22, celui de-al doilea stadiu. 
Avem fi”: px Jn sdfe pildă, abordările initiate din perspectiva 
set-teo în vedere, e iq Programatică a lui P. Suppes, Set Teoretical 
retică lucrarea **, „îfălP.17. Stanford Univ., 1970 .-, 
strate-Structures în Sciences, Jfi-si-T-samin Gal-Or în volumul 
Cos-e la de cercetare adoptată de Beuj «» o» «., „! «g 1983 sau stu. 

— La stadiul al treilea se ajunge când se conștientizează 
corect domeniile existenţiale ce au maximă autonomie 
funcțională si raporturile dintre ele; devin astfel posibile 
reconsiderări prin care se ajunge la abordarea unitară a 
Existentei. În acest cadru se studiază global existența abiotică, 
biosistemele şi antroposistemele. 

Ipoteza studierii celor trei domenii cu aceleași instrumente 
semantice nu este plauzibilă deoarece sunt complexitati de tip 
diferit. Deşi încă nu s-au conturat suficiente date pentru a le 
caracteriza global într-un mod falsificabil, este plauzibilă ipoteza: 
existența abiotică este guvernată doar de procese reglatorii 
spontane generate de proprietăţi intrinseci ale componentelor, 
procese declanșate în funcție de contexte, biosferele apar şi se 
mențin în anumite condiții ca urmare a apariţiei codurilor 
genetice, care fac posibile complexitati cu organizări şi 
functionari evolutive preprogramate iar antroposferele apar şi se 
mențin în anumite condiţii asigurate de biosfere, care fac posibile 
mecanisme semantice capabile să se autoorganizeze. Deci cu cât 
condiţiile sunt mai restrictive se conturează mecanisme 
funcţionale cu posibilităţi mai ample, dar și mai complicate. 

Dacă avem în vedere raporturile genetice și funcționale 
dintre cele trei domenii, este de presupus că omul, mai precis 
codul său verbal, reușește să abordeze cu instrumente semantice 
adecvate initial domeniul abioticu-lui, apoi biosfera si numai 
într-o a treia etapă - antroposfera. Succesiunea menţionată se 
datorează faptului că mecanismele semantice verbale, fiind ele 
însele în evoluţie, nu pot trece din orice stare în oricare alta; 


competențele cognitive se dezvoltă treptat, fiecare stadiu 
deschizând un con de posibilități din care urmează să se 
concretizeze varianta impusă de presiunile exterioare omului, 
presiuni în dezvoltare ca urmare a evoluţiei posibilităților 
actionale ale omului. 

Remarcă. Schița evoluţiei cunoașterii ştiinţifice conturată 
în acest capitol nu este compatibilă cu concepțiile existente 
privind această problematică. Ea infirmă diversele modalităţi în 
care au fost clasificate ştiinţele si semnalează caracterul temporal 
al unor departajări si tendinţa științelor de a se reorganiza 
succesiv, până se ajunge la abordarea unitară a celor trei mari 
domenii existenţiale: existența abiotică, biosferele, 
antroposferele. 

Schița expusă, raportată la concepţia dezvoltată de Ilya 
Prigogine si Isabelle Stengers. despre „metamorfoza ştiinţei” 2, 
sugerează că direcțiile semnalate de cei doi autori sunt modalități 
în care cunoașterea ştiinţifică realizată în antroposjera noastră 
tinde către stadiul sistemic. Trecerea de la cunoașterea științifică 
a proceselor reversibile la cea a proceselor ireversibile, de la 
investigarea proceselor aflate în echilibru la cea a complexitatilor 
aflate în stări  „departe-de-echilibru”, apariția capacității 
metodice de a studia „structurile disipative”, reprezintă evoluții 
în interiorul cunoașterii științifice prin care omul de știință se 
apropie de stadiul final. Conştientizarea faptului că procesele 
reversibile, stările de echilibru sau sistemele presupuse închise 
sunt „situaţii limită”, cazuri particulare care nu asigură o 
cunoaștere pertinentă a complexitatilor organizate si elaborarea 
unor instrumente semantice care fac posibilă investigarea 
ireversibilitatii sau a sistemelor aflate „departe de echilibru” 
reprezintă o evoluție compatibilă cu ipoteza pe care am 
avansat-o anterior privind tendința generală a evoluţiei 
cunoaşterii științifice, tendință impusă de proprietăţile cele mai 
generale ale Existentei. Se observă însă ca dacă ipoteza noastră 
este corectă, ceea ce autorii citați numesc „metamorfoza științei” 


PA 


este un proces de o mai mare complexitate, iar „noua alianță” în 


varianta schitata de autori va trebui reconsiderată. 

Pentru o mai bună delimitare a schiţei expuse apelăm și la 
o recentă abordare în care Anton Dumitriu, analizând unele 
raporturi dintre matematică si realitatea fizică, susține că 
cunoaşterea se reduce la descoperirea „transformărilor 
echivalente” ce au loc în natură. Anton Dumitriu, pe baza analizei 
modului în care matematica se implică în cunoașterea realității 
fizice, după ce avansează o explicaţie a posibilității matematizării 
fizicii, dezvoltă consecinţele ei în plan epistemologic şi, în acest 
context, distinge două orientări epistemologice. lată textul la care 
ne referim: 

2-llya Prigogine şi Isabelle Stengers, Noua alianță, Editura 
Politică, Bucuresti, 1984. 

„Apare foarte curios faptul că cercetările științifice au fost 
îndreptate - de la începutul Renașterii - printr-o sugestie de o 
putere formidabilă, în direcția căutării unei realități ascunse, sau 
ale cărei fenomene îi servesc numai de „acoperire”. Această idee 
a orientat toate investigaţiile științifice ale naturii si se găseşte la 
baza tuturor explicatiilor fenomenelor, anume în sensul unei 
„penetraţii” în domeniul de dincolo chiar de limitele investigației. 
A sonda natura înseamnă, graţie acestei sugestii, a ajunge la ceea 
ce nu mai este sensibil, la ceea ce depăşeşte însuși sondajul. 

Renuntarea la această concepţie directoare înseamnă a găsi 
adevăratul sens al ştiinţei si, în același timp, al fenomenelor 
fizice, recunoscând prin aceasta unitatea lor si valoarea 
independentă a fiecăruia dintre ele. Este vorba, deci, de o nouă 
epistemologie, pe care o vom numi orizontală, față de 
epistemologia verticală, dominantă, până acum, datorită sugestiei 
de care am vorbit. 

Realitatea fizică este astfel o devenire continuă, pe care o 
putem cunoaște pentru că nu presupune un substrat enigmatic, 
care ar fi destul să-i dea un fundament, dar care nu ar putea să se 
fundeze el însuși. Inteligența umană cunoaște aceste reflexe ale 
transformărilor, care spun toate același lucru dar în alţi termeni; 
dincolo de aceste transformări echivalente nu mai este nimic si 


de aceea nu putem spune ignorabimus, fiindcă nu mai e nimic de 
cunoscut. Nu vom cunoaște niciodată seria întreagă a tuturor 
transformărilor posibile, deoarece seria aceasta este infinită. Dar 
vom cunoaște totdeauna mai mult: devenirea unui lucru, 
transformarea lui creatoare într-un alt lucru. Şi în aceasta constă 
rolul cunoașterii matematice. Ea este, prin natura ei însăși, o 
cunoaștere orizontală”. 3 

Acceptând modelul genezei si evoluţiei cunoaşterii 
ştiinţifice, inclusiv schița expusă în acest capitol, cele două 
epistemologii apar ca tendințe posibile, chiar explicabile cât timp 
omul nu sesizează încă natura sistemică a existenţei și 
dependentele dintre cele trei domenii semnalate. Omul de ştiinţă 
poate avea iluzia că sensul evoluţiei cunoașterii este cel al 
descoperirii structurilor celor mai mici, a componentelor 
„elementare” ale existenței fizice până descoperă caracterul 
organizat al celor trei mari domenii existenţiale. De asemenea, 
poate părea corectă si supoziţia că întreaga cunoaștere se reduce 
la descoperirea unor „transformări echivalente”, dar numai până 
când omul de ştiinţă constientizeaza distinctiile dintre existența 
abiotică, biosfere şi antroposfere şi consecințele funcţionale ale 
organizării lor. 

3 Anton Dumitriu, Matematica și realitatea. Teze şi antiteze 
în gândirea contemporană, în „Forum”, nr. 2, 1985, p. 65. 

Cunoașterea ştiinţifică poate trece prin stadii în care este 
orientată de credințe epistemologice „verticale” sau „orizontale”, 
dar evoluează către un orizont al cunoașterii care dezvăluie că 
orientarea eficace este cea în care orice investigație cognitivă se 
reorganizează luând în considerare caracterul sistemic al 
existenței abiotice, biosferelor si antroposferelor; în acest caz se 
ajunge la abordări globale, în care se corelează investigarea 
nivelurilor existențiale cu preocuparea de a sesiza reţelele de 
dependentele dintre ele. Numim aceste abordări organizaționale. 

CAPITOLUL 20 

DEPENDENTA CUNOAȘTERII ȘTIINȚIFICE 

DE STADIUL EXPLICATIEI DATE PSIHICULUI 


UMAN ȘI CAPACITĂȚII COGNITIVE 

„În ceea ce priveşte un limbaj observational pur, nu este 
exclus să poată fi creat unul. Dar, la trei secole după Descartes, 
speranța noastră într-o asemenea posibilitate depinde încă 
exclusiv de o teorie a percepţiei si intelectului. lar experimentele 
psihologice moderne creează cu repeziciune o abundență de 
fenomene cărora o asemenea teorie cu greu le mai poate face 
față”. 

THOMAS KUHN, Structura revoluțiilor științifice 

Din modul în care am caracterizat cunoașterea ştiinţifică 
rezultă că ea devine o performanţă teoretică posibilă când 
mecanismele teoretice primare ating acel stadiu încât 
constientizarile contin obiective cognitive, premise si procedee 
de investigare si evaluare. Acestea sunt conditii minime, 
suficiente pentru a se desfăşura deliberat o activitate teoretică 
distinctă. Aşadar, declanşarea cunoaşterii științifice nu 
presupune cu necesitate și conştientizarea organizării şi 
funcționării psihicului uman. 

Activitatea ştiinţifică cu eficacitate maximă presupune însă 
înțelegerea corectă şi nuanţată a organizării psihice; numai o 
astfel de performanţă permite maximizarea controlului pe care 
nivelul secundar îl exercită asupra nivelului primar și 
optimizarea tuturor proceselor utilizate în actul cognitiv. Din 
același model rezultă că în mod necesar se tinde către acest 
stadiu al cunoașterii științifice deoarece primele stadii, prin 
succesele şi limitele lor, exercită presiuni pentru a se aborda 
sistematic şi problematica posibilității cunoaşterii, a 
modalitatilor în care ea se desfășoară iar cunoașterea, fiind o 
activitate „psihică”, nu poate fi înţeleasă dacă nu se elucidează 
problematica organizării si funcționării „psihicului”. Dar primele 
încercări de explicare teoretică a capacităţii cognitive nu pot 
beneficia de o teorie corectă şi cuprinzătoare a psihicului uman; 
pe fundalul inexistentei unei teorii satisfăcătoare a organizării şi 
funcționării psihicului uman, psihic care a ridicat preomul la rang 
de ființă capabilă să realizeze cunoașterea științifică, concepţiile 


despre cunoaștere nu pot fi decât partial corecte şi vagi. 

Dacă dependenţa afirmată este reală, ar trebui ca stadiul 
explicării psihicului uman să conditioneze stadiul gnoseologiei si 
ambele, stadiul capacității semantice teoretice. 

20.1. Stadii ale explicării psihicului uman 

Investigarea proceselor psihice presupune mecanisme 
semantice specializate care, dată fiind natura semantică a 
codurilor psihice, vor fi mecanisme semantice tip S. 

Iniţial omul utilizează mecanisme semantice preteoretice 
pentru a formula întrebări referitoare la activitatea psihică și a 
răspunde la ele; deci întrebările vor viza fenomene psihice 
concrete, abordate separat, iar procesele semantice nu vor fi doar 
constatatoare, se vor solda cu expresii semantice în care coexistă 
aspecte cognitive constatatoare, evaluatoare şi rezolvatoare 
puternic condiționate de caracteristici funcționale ale codului 
figurativ. 

Codurile psihice fiind de natură semantică, cunoașterea lor 
este mai dificilă ca cea a existentilor fizici; omul nu se poate 
raporta la procesele semantice verbale și, cu atât mai mult, la 
mecanismele ce le fac posibile prin intermediul analizatorilor 
organismului sau a codului figurativ, cum se întâmplă în cazul 
raportării la o parte din existența abiotică sau la componente ale 
biosferei, în cazul investigării domeniului semantic, inițial omul 
are doar indicii indirecte despre codurile psihice, furnizate de 
acele activități semantice pe care le poate realiza, de produse 
semantice ale acestora sau de activitățile practice. Cum acestea 
sunt afectate de stadiul mecanismelor semantice, interpretările 
empirice date indiciilor în perioada ce precede constituirea 
mecanismelor semantice S teoretice nu pot fi decât vagi si 
eronate. 

Situaţia la care ne referim este ilustrată de toate 
interpretările date codurilor psihice si posibilității cunoașterii în 
antichitate; localizarea proceselor psihice, descrierea lor, 
explicaţiile imaginate sunt preteoretice, chiar si la cei considerati 
a fi marii iubitori de înţelepciune ai antichităţii, Platon si 


Aristotel 2. Astfel, Platon se referă la suflet în numeroase 
dialoguri susținând fie anterioritatea sufletului față de corp 
(Legile, Sofistul), fie nemurirea sufletului (Fedon); în ceea ce 
priveşte „natura sufletului”, în funcție de context, se susţine fie 
unitatea. şi simplitatea sufletului (Fedon), fie că sufletul este o 
putere ce conține trei parti, care ar fi sediul raţiunii, voinţei si 
afectivității (Fedon, Timen, Republica). În discuţiile despre suflet 
sunt deseori invocati zeii (Timen) se afirmă existența unor 
suflete care plutesc înaripate în sferele cerești si a altora care îşi 
au sediul în corpul omenesc, a unui suflet nemuritor, care își are 
sediul în partea nobilă a corpului, în cap, și a unui suflet muritor, 
localizat în torace (Timen). În acest cadru semantic, evident 
neteoretic, cunoașterea, ca performanță umană capătă o 
explicație de asemenea empirică: adevărul este cunoscut de 
suflet în perioada ce precede localizarea lui într-un corp, deci 
cunoaşterea si învăţarea sunt, de fapt, reamintiri, actualizări ale 
unor cunoștințe anterioare (Menon). Numai lipsa de rigoare 
semantică explică folosirea expresiei „teoria anamnezei” sau 
„teoria reminiscentei” pentru a denumi opiniile dezvoltate de 
Platon, prin intermediul personajelor ce se confruntă în diversele 
sale dialoguri. Alexandru Posescu exprimă cu claritate rezerve 
fata de caracterul teoretic al dialogurilor3 semnalând „rezolvarea 
mitică” a problemelor abordate, deși încearcă să pună în evidență 
o „filosofie a dialogurilor”. 

Stadiului preteoretic al raportării la psihicul uman îi 
urmează stadiul teoretico-filosofic, care determină 
redi-mensionarea domeniului de referință. Se trece de la 
explicarea unor procese sau performanțe semantice care rețin 
atenția unor oameni datorită ineditului lor la întrebări privind 
posibilitatea „omului” de a realiza diverse tipuri de performanţe 
psihice, asa cum sunt ele constientizate și denumite. Dacă initial 
orice domeniu cu relativă outo-nomie funcțională nu poate fi 
corect identificat pentru 

1 Platon, oeuvres compl êtes, Gallimard, Paris, 1969. 

2 Aristotel, Parva naturalia, Editura Stiintifica, Bucuresti. 


1972. 

3 Al. Posescu, Platon, filosofia dialogurilor, Editura 
Ştiinţifică, București, 1973, p. 287, 294, 356. 

a fi studiat teoretic, dacă iniţial abordările teoretice vizează 
aspecte, zone, procese disparate urmând ca insuccesele să 
determine reconsiderări succesive ale obiectelor de studiu până 
se ajunge la dimensionarea corectă, această evoluţie ar trebui să 
caracterizeze şi abordarea teoretică a „psihicului uman”. De 
asemenea, conform modelului codului verbal, abordarea 
filosofică este incapabilă să contureze construcţii semantice, deci 
modele ale psihicului uman, ea se finalizează cu construcții 
semantice neverificabile. 

Dacă cititorul se întreabă cum s-a realizat abordarea 
filosofică a problematicii psihicului uman în antroposfera 
noastră, el constată cu relativă ușurință că datele consemnate de 
istorie nu contrazic modelul expus. Avem în vedere lucrări ca 
cele ale lui Fr. Bacon (Novum Organum), J. Locke (Eseu asupra 
intelectului omenesc), D. Hume (Cercetare asupra intelectului 
uman), Immanuel Kant (Critica raţiunii pure) si G.W.F. Hegel 
(Fenomenologia spiritului); lucrari a caror natura filosofica este 
recunoscută. Pe fundalul presupunerii existenţei unor „facultăţi 
psihice”, fiecare din filosofii menţionaţi le abordează din alte 
perspective iar construcțiile semantice elaborate sunt 
neverificabile. Deşi nicio soluție nu se dovedește a fi corectă, ele 
au fost tot mai nuantate si au contribuit la pregătirea condițiilor 
pentru abordarea ştiinţifică a problematicii omului, inclusiv a 
capacităţii sale cognitive. Cititorul poate proba afirmația noastră 
întreprinzând o analiză comparativă a lucrărilor menţionate. 

Conform schiţei generale, abordării filosofice îi urmează 
cea ştiinţifică, iar ea, în mod inevitabil, parcurge o primă etapă, 
presistemică, până când domeniul de referinţă va fi decupat şi se 
vor concepe instrumentele semantice care să facă posibilă 
investigarea cuprinzătoare şi corectă. În această primă etapă 
decuparea obiectului de studiu este dependentă de viziunile 
filosofice, dar demersul are caracteristicile activității 


teoretico-stiintifice. Se explicitează obiective de natură cognitivă, 
premisele adoptate, ipoteze de lucru, metode de investigare si 
evaluare. Studiile de „psihologie generală” ca și cele de psihologie 
socială” atestă că primele cercetări de natură ştiinţifică focalizate 
de „psihicul uman” au caracteristicile menţionate, ele preiau din 
concepțiile filosofice termeni ca intelect, gândire, afectivitate, 
motivaţie, voinţă, temperament etc. iar investigaţiile sunt astfel 
concepute încât se încearcă să se obțină explicaţii verificabile ale 
fenomenelor și proceselor presupuse de semnificaţii ale unor 
termeni de genul celor menționați. 

Și abordările ştiinţifice presistemice, ca şi cele filosofice, au 
drept consecință obiectivarea mai multor teorii, care nu pot fi 
decât unilaterale si cel mult partial corecte. Abordările 
presistemice ajung la confruntări, la schițe complementare sau 
opuse. Fiind abordări centrate pe aspecte disparate ale 
organizării şi funcționării codurilor psihice, nu pot să se soldeze 
cu construcții teoretice corecte. Limitele acestor explicaţii, 
disfunctiile ce apar când se încearcă utilizarea lor în activităţile 
cognitive, confruntările dintre explicaţii în interiorul domeniului 
specializat în studiul „psihismului uman” reprezintă presiuni 
pentru constituirea unor mecanisme semantice științifice 
capabile să abordeze cuprinzător şi pertinent problematica 
organizării psihice umane. Ele pregătesc condiţiile pentru a se 
realiza o explicaţie globală, unitară a omului-în-antroposferă. 

20.2. Stadii ale gnoseologiei ştiinţifice în capitolul 16 am 
schițat principalele caracteristici ale stadiului filosofic al 
gnoseologiei; cu acel prilej am insistat asupra dependenței 
gnoseologiei atât de stadiul cunoașterii cât si de cel al explicării 
omului, organizării sale psihice. 

Deoarece cunoașterea ştiinţifică a oricărui domeniu 
existenţial nu este posibilă cât timp domeniul ei de referință nu 
poate fi identificat corect, fie şi parţial, gno-seologia poate intra 
în stadiul ştiinţific doar după ce omul reușește performanţa de a 
realiza activități ştiinţifice; componentele explicite ale 
cunoaşterii ştiinţifice fac posibilă pentru prima oară identificarea 


unor tipuri de procese cognitive şi investigarea lor sistematică. 

Dependenţa de stadiul explicării omului este mai puţin 
puternică. Pentru a se realiza demersuri gnoseologice de tip 
ştiinţific nu este indispensabil ca cunoașterea omului, a 
structurilor sale psihice să intre în stadiul ştiinţific şi cu atât mai 
putin să se folosească o explicaţie globală a acestuia. Ca în cazul 
oricărui alt domeniu științific şi în cel gnoseologic, cunoaşterea 
poate fi ghidată într-o primă perioadă de explicaţii doar filosofice 
ale omului. 

Domeniul de referință al gnoseologiei nereducându-se la 
mecanismele si procesele semantice cognitive (meluzând 
instituțiile specializate pentru a regla activitățile cognitive si a 
facilita utilizarea produselor semantice ale demersurilor 
cognitive) iar gnoseologul neputând inițial să sesizeze caracterul 
organizat al domeniilor profesionale ştiinţifice, este plauzibilă 
ipoteza: într-un prim stadiu al gnoseologiei ştiinţifice se 
decupează și se abordează separat diverse aspecte, componente, 
„laturi” ale domeniilor cognitive, începând cu cele ce au o relativă 
autonomie si stabilitate în interiorul domeniilor, sau care sunt 
mai accesibile. Se conturează mai multe domenii științifice 
centrate pe diverse aspecte ale cunoașterii care nu pot evolua 
autonom deoarece pe parcurs apar noi aspecte problematice, se 
descoperă noi dependențe, au loc transferuri de informaţii. Astfel 
de evoluţii exercită presiuni pentru redimensionarea obiectelor 
de studiu. Principala caracteristică a acestui prim stadiu - 
presistemic - al gnoseologiei științifice este evoluţia treptată spre 
descoperirea şi abordarea globală, unitară a cunoaşterii. 
Caracteristicile domeniului semantic al cunoașterii sunt cele care 
impun acest sens al evoluţiei gnoseologiei. 

Modelul antroposferei semnalează dezvoltarea rețelei de 
dependențe între mecanismele semantice cognitive, activitățile 
ştiinţifice pe care le mijlocesc, rezultatele acestora (obiectivate în 
teorii ştiinţifice) şi instituţiile ştiinţifice; acelaşi model dezvăluie 
şi implicarea inevitabilă a mecanismelor semantice teoretice 


primare în producerea teoriilor ştiinţifice. În aceste condiţii 
mecanismele semantice S teoretice focalizate pe problematica 
cunoaşterii ştiinţifice evoluează de la abordări izolate ale unor 
aspecte ale cunoașterii științifice spre abordarea globală și unitară 
a ansamblului funcţional constituit de mecanismele semantice 
teoretice, procesele cognitive teoretice, produsele lor și instituţiile 
sociale (mecanismele sociale semantice) ce intervin în reglarea 
activității cognitive. 

Tendinţa semnalată s-a conturat deja în gnoseologie: 
analiza lucrărilor ce investighează cunoașterea ştiinţifică 
dezvăluie ca initial studiile s-au centrat pe teorii si au fost 
concepute în modalități condiționate de stadiul general al 
cunoaşterii; s-au abordat separat aspecte „sincronice” şi 
„diacronice” ale ştiinţei, ajungându-se să se contureze două 
discipline teoretice distincte: „logica științei” şi „istoria ştiinţei”. 
Pe parcurs însă, îndeosebi în ultimele decenii, succese ale 
sociologiei şi psihologiei, disputele din gnoseologie referitoare la 
evoluția cunoașterii si dificultățile apărute în interiorul logicii si 
al istoriei științei au determinat numeroși cercetători să 
investigheze influența pe care procesele sociale, 4 instituţiile 
ştiinţifice 5 şi mecanismele ce guvernează viata psihică6 o 
exercită asupra structurii si dinamicii activităţii științifice; 
diversificarea si amplificarea acestor investigaţii a făcut ca în 
ultimele decenii să se vorbească despre „sociologia ştiinţei” si 
„psihologia ştiinţei” ca despre discipline teoretice distincte. 

În interiorul fiecărei discipline menţionate se întâlnesc 
lucrări elaborate de pe poziţii ontologice şi metodologice diferite, 
chiar divergente, 7 dar analiza succesiunii lor dezvăluie o 
evoluție  nealeatoare, marcată de anumite tendințe. 8 
Concludentă este antologia realizată de Ilie Pâr-vu, 9 care 
dezvăluie rezultate si limite ale unor direcţii de cercetare si 
anumite tendințe ce se manifestă în studiul ştiinţei. Reţine 
atenția îndeosebi următorul aspect: Unii autori, constientizand 
marea diversitate a studiilor întreprinse de numeroasele 
discipline ce abordează explicit problematica științei şi 


dificultățile din interiorul fiecărei discipline, consideră legitimă 
întrebarea: sunt aceste perspective de cercetare adecvate, sunt 
ele capabile să ofere explicaţii care, reunite, să elucideze 
„misterul” capacității omului de a-şi regla raporturile cu 
ambianța prin intermediul construcţiilor teoretice, a ceea ce le 
place să creadă că sunt „modele”, „imagini” ale domeniilor de 
referință? Dacă în urmă cu câţiva ani un răspuns afirmativ 

4 Edificatoare sunt volumele editate de Reidel Publishing 

Company în seria Sociology of the Sciences; a se vedea, de 
pildă, volumul The Social Production of the Scientific Knowledge. 

5 De pildă: Hahn, R., The Anatomy of a Scientific Institution, 
The Paris Academy of Science, 1666 - 1803, Berkeley, Lon. 

don, 1971 si Ornstein, M., The Role of Scientific Societies in 
the 

Seventeenth Century, London: Archon Boks, 1938. 

6 Ian I. Mitroff, The Subjective Side of Science, Amsterdam. 

Elsevier Scientific Publishing Company, 1974. 

7 Lakatos I., Musgrave, A., (ed.) Criticism and Growth of 

Knowledge, Cambridge Univ., Press, 1970. 

8 Investigaţii revelatoare se găsesc, de pildă, in lucrările 
elaborate de Craig Dilworth, Scientific Progress, D. Reidel, 
Publishing Company, 1981 si Ilie Pârvu, Introducere în 
epistemologie, Editura Ştiinţifică şi Enciclopedică, Bucureşti, 
1984. 

9 Ilie Pârvu, istoria științei și reconstrucţia ei conceptuală. 

Editura Științifică și Enciclopedică, Bucuresti, 1981. 

era plauzibil, astăzi el nu mai este. Se argumentează că 
abordările sincronice s-au dovedit a fi neadecvate deoarece 
investigarea teoriilor „în sine”, izolându-le de geneza lor si 
contextul în care s-au conturat, reprezintă un cadru prea îngust 
pentru a dezvălui numeroase note specifice teoriilor ştiinţifice. Şi 
abordarea diacronică, izolată de cea sincronică, nu se poate solda 
cu rezultate apte să dezvăluie interdependentele dintre aspectele 
organizaționale şi cele funcționale. Desi atât logica științei cât si 
istoria științei s-au consacrat ca discipline distincte și, datorită 


originalității presupozitiilor, obiectivelor, metodelor utilizate şi a 
unora dintre rezultate, au câştigat numeroşi adepţi, cu cât 
studiile sunt mai profunde si nuantate, cu atât reţine mai 
puternic atenţia caracterul nesatisfăcător al fiecăreia din cele 
două perspective, considerată izolat. Deşi o parte din rezultatele 
cercetărilor şi perspectivele acestor discipline sunt convergente, 
totuşi nu se întrevede posibilitatea ca ele să furnizeze modele 
care, asamblate, să furnizeze o explicație unitară a problematicii 
cunoaşterii ştiinţifice. Ca o consecinţă firească a acestei situaţii se 
conturează tendința de studiere globală a aspectelor logice, 
istorice şi psihosociale ale cunoașterii științifice. De pildă, W. 
Stegmuller a semnalat deja că „numeroase detalii interesante 
asupra dinamicii ştiinţei pot fi descoperite numai prin 
combinarea cercetărilor de tip istoric, psihologic și sociologic”. El 
susține, mai mult, că fiecare din tipurile de cercetări menţionate 
„nu poate clarifica caracterul rational al stiintei’.10 De asemenea 
St. Amsterdamskin argumentează ca pentru a descifra 
cunoașterea ştiinţifică investigaţiile nu se pot limita la „lumea a 
treia”, cum susține K. Popper12, ci trebuie să cuprindă si 
subiectul cunoscător. 

Concludente pentru etapa primă a abordării stiinti-fie a 
problematicii cunoașterii sunt si cercetările initiate de Jean 
Piaget, care au conturat două domenii teoretice distincte ce 
confirmă ipoteza noastră referitoare la raporturile dintre studiul 
„psihicului” si cel al cunoașterii: 

10 Stegmiller Wolfgang, Dinamica teoriilor și înțelegerea 
logică, în Istoria științelor și reconstrucţia ei conceptuală, Editura 
Științifică şi Enciclopedică, Bucuresti, 1979, p. 418, 419. 

11 Amsterdamski, Contextul justificării, în Istoria științei si 
reconstrucţia ei conceptuală, Editura Ştiinţifică, Bucureşti, 1981. 

12 K. Popper, Obiective Knowledge: An Evolutionary 
Approach, Oxford, Claredon Press, 1973. 

avem in vedere psihologia genetică si epistemologia 
genetică. Ele conţin construcţii teoretice de tip ştiinţific care 
oferă soluţii alternative la cele conturate în orizontul abordărilor 


filosofice. Din perspectiva epistemologiei genetice, fructificând 
datele oferite de psihologia genetică, în relația obiect-subiect 
epistemic, subiectul este produsul unor operaţii cu efecte 
constructive, formatoare (denumite prin termenul „asimilări”) si 
se manifestă activ, astfel încât rezultatul cunoașterii ştiinţifice nu 
este o „reflectare”, ci o construcţie, un ,model” al obiectului, 
model condiționat de operaţiile ce au intervenit în producerea 
lui. Aşadar, acțiunea cognitivă generează structuri psihice care 
sunt responsabile de finalitatea actului cognitiv. Această schiță 
s-a dovedit aplicabilă pentru a se elabora epistemologii 
interioare ştiinţelor: epistemologia fizicii, 13 a biologiei, 14 a 
matematicii, 15 a logicii, 18 a psihologiei17 etc. Spre deosebire 
de doctrinele filosofice - care contin si explicaţii cognitive si 
opţiuni metodice - epistemologia genetică, fiind o construcţie 
cognitivă ştiinţifică, nu cuprinde şi metodologii. De pildă, în 
lucrările menţionate problematica evaluării nu se abordează 
explicit. Astfel de lucrări oferă însă date suficiente pentru a se 
elabora o metodologie de evaluare a demersului științific si 
produselor sale semantice diferită de cea generată de 
pozitivismul logic, care este metodologia cea mai dezvoltată 
dintre metodologiile inspirate de concepţiile filosofice despre 
procesele cognitive. 

Epistemologia genetică aparține etapei presistemice 
deoarece, cum am argumentat în volumul Omul, cunoașterea, 
gnoseologia, nu reuşeşte să fie o teorie cuprinzătoare a 
organizării și funcționării psihice; pe de o parte. 

13 Jean Piaget, în Logique et connaissance scientifique, 
Gallimard, Paris, 1967. 

14 Jean Piaget, Les deux problemes principaux de 
Vepistemologie biologique, in Logique et connaissance scientifique, 
Gallimard, Paris, 1967. 

15 J.B. Grize, Remarques sur l’épistémologie mathématique 
des nombres naturels, in Logique et connaissance scientifique. 

Gallimard, Paris, 1967. 


E.W. Beth et J. Piaget, Epistemologie mathématique et 


psychologie, P.U.F., Paris, 1963. 

16 E.W. Beth, J.B. Grize, R. Martin, B. Matalon et J. Pia get, 
Implication, formalization et logique naturelle, P.U.F., Pa râs, 
1964. 

17 P. Greco, Epistemologie de la psychologie, în Logique et 
connaissance scientifique, Gallimard, Paris, 1967. 

Ignoră diferenţele funcționale între procese psihice 
verbale, figurative şi muzicale, deci constituirea unor structuri 
semantice distincte pentru a realiza fiecare din cele trei genuri de 
procese psihice, iar, pe de altă parte, centrând investigaţiile pe 
geneza unor structuri psihice ale individului concret, presupune 
structurile identificate ca fiind constante ale speciei umane, desi, 
cum atestă modelul codului verbal, filogeneza diferă de 
ontogeneză. Ontogeneza nu parcurge aceleași etape în fiecare din 
stadiile pe care noi le-am identificat. În acelaşi timp, 
nesesizându-se că procesele psihice sunt de tip semantic, nu s-a 
urmărit identificarea proceselor de constituire a mecanismelor 
semantice care le fac posibile şi s-au preluat, încercându-se a se 
redefini, termeni generati de concepții filosofice și chiar de 
stadiul preteoretic al raportării la activitatea semantică a omului 
(„gândire”, ,imaginatie” etc), ceea ce nu a permis realizarea unei 
detasari suficiente de abordările filosofice. 

Principala concluzie ce se desprinde din investigarea 
tendințelor filosofiei ştiinţei, istoriei ştiinţei, sociologiei si 
psihologiei ştiinţei este: abordările de genul celor realizate de 
aceste discipline nu sunt pertinente deoarece se studiază separat 
ceea ce trebuie investigat unitar, se separă din considerente 
metodice ceea ce constituie un proces unic. 

Studiile întreprinse în oricare din disciplinele menționate 
au totuşi meritul de a concura la înțelegerea acestei situații și, 
prin aceasta, la negarea pertinentei abordărilor unilaterale. 
Studiile dedicate științei au, de asemenea, meritul de a fi reuşit să 
dezvăluie caracterul incorect al viziunii cumulationiste, 18 să 
pună sub semnul întrebării posibilitatea elaborării unui sistem 
de standarde si norme anistorice, aplicabile oricărei teorii 


ştiinţifice „mature”, (P. K. Feyerabend) şi să semnaleze caracterul 
neadecvat al centrării studiilor pe teorii, considerate în sine, 
izolate de activitatea ştiinţifică, de ambianța specială în care s-au 
conturat (Th. Kuhn, St. Toulmin). În acest fel s-a deschis drumul 
epistemologiilor evoluționiste 19 iar întrebarea: „cum se explică 
modificarea periodică a regulilor ce guvernează activitatea 
ştiinţifică. 

18 Th. Kuhn, Structura revoluțiilor științifice, Editura 
Științifică si Enciclopedică, Bucuresti, 1976. 

19 St. Toulmin, Human Undestanding, Princeton Univ. 
Press. 

1972. 

a modalitatilor de a face știință”, apare nu numai ca 
legitimă dar si de primă importanță pentru orientarea 
investigaţiilor în etapa următoare. 

În concluzie, evoluția reală a cercetărilor integrabile 
stadiul ştiinţific al gnoseologiei confirmă tendința dedusă 
modelul antroposferei. Există o convergență evidentă a 
concluziilor impuse de model cu orientarea studiilor și a 
preocupărilor cercetătorilor. Interpretăm această convergență ca 
un indiciu al plauzibilitatii modelului. De altfel, el reprezintă 
soluția ce vine în întâmpinarea exigenţelor epistemologiei 
evoluționiste: dezvăluie mecanismul și procesele ce determină 
activitatea cognitivă* fără a fi totuși numai „psihologie a 
cunoaşterii”; dezvăluie proprietăţi ale evoluţiei cunoașterii fără a 
fi totuşi numai „istorie a ştiinţei”; dezvăluie implicarea unor 
structuri sociale în reglarea actului cognitiv, fără a fi numai 
„sociologie a ştiinţei”. 

La stadiul sistemic al gnoseologiei nu se poate ajunge însă 
doar ca urmare a progreselor obținute în diverse domenii 
gnoseologice; această performanţă este realizată numai după ce 
studiul „psihicului” uman intră în stadiul în care i se 
constientizeaza organizarea şi funcționarea. Dependenţa apare 
ca necesară deoarece numai o teorie corectă si cuprinzătoare a 
„psihicului” face posibilă de-cuparea mecanismelor cognitive, 


sesizarea specificului lor funcțional, deci emiterea unor ipoteze 
de lucru care să deschidă orizontul abordării pertinente a 
ansamblului problematicii cunoașterii. Actualul demers 
ilustrează conditionarea semnalată; deschiderile oferite de 
descoperirea celor trei tipuri de coduri psihice si a funcţiilor lor 
în ansamblul manifestărilor umane au făcut posibilă focalizarea 
investigațiilor pe codul verbal şi, apoi, redimensionarea 
domeniului de referință al gnoseologiei și abordarea ei în 
varianta  organizaţțional-genetică, ce corelează studierea 
filogenezei și ontogenezei mecanismelor cogni. tive în contextul 
evoluției domeniilor semantice. 

— Desigur, sunt necesare încă numeroase studii pentru a 
se ajunge la un model care să dezvăluie organizarea si 
funcționarea celor trei tipuri de coduri psihice si relaţiile de 
dependenţă genetice și funcționale dintre ele, dar actualul stadiu 
s-a dovedit a conţine suficiente elemente pentru a elabora o 
metodologie de evaluare a teoriilor ştiinţifice sistemice, 
metodologie expusă în capitolul ultim al cărții. 

După intrarea gnoseologiei în stadiul sistemic, se crează 
premise favorabile ca în procesul aprofundării studiilor să se 
investigheze distinct cunoașterea realizată de codul figurativ, 
specializarea cunoaşterii empirice în funcție de natura 
domeniului de referință, evoluţia fiecărui tip de cunoaștere 
ştiinţifică etc. Rezultatele obținute în astfel de investigaţii vor fi 
însă, în final, confruntate cu modelul global; ele ar trebui să 
contribuie la nuantarea gnoseologiei, ca teorie unitară si, în 
măsura în care se descoperă aspecte incompatibile, la 
introducerea unor corectii. 

20.3. Stadii ale cunoaşterii ştiinţifice determinate de 
stadiul explicării psihicului uman şi capacităţii cognitive 

Abordam in acest capitol problematica dependenţei 
cunoașterii ştiinţifice de gradul de înțelegere a psihicului uman și 
a capacității omului de a realiza performanţe cognitive deoarece, 
cum am semnalat, valoarea capacităţii cognitive este dependentă 
de corectitudinea explicatiei dată organizării psihice. În aceste 


condiţii caracteristicile cunoașterii științifice depind atât de 
stadiul descifrării organizării şi funcționării codurilor psihice cât 
şi de stadiul gnoseologiei. La o primă estimare, pare plauzibilă 
presupunerea că celor patru stadii (preteoretic, filosofic, ştiinţific 
presistemic si științific sistemic) ce se parcurg în explicarea 
oricărui domeniu existenţial, deci și în cunoașterea psihicului 
uman si a capacităţii de cunoaștere, le corespund stadii distincte 
în devenirea cunoașterii științifice. O analiză mai detaliată 
furnizează informaţii ce sugerează însă că în stadiul preteoretic 
al explicării psihicului uman nu se pot contura mecanisme 
semantice ştiinţifice. Omul are nevoie de o viziune cel puţin 
filosofică despre propria funcționare psihică pentru a dezvolta 
procese semantice științifice. Afirmația are deocamdată caracter 
ipotetic; ea decurge din presupunerea că abordarea preteoretică 
oferă ,,explicatii” ce descurajează 

Posibilitatea elaborării metodologiei menționate si faptul 
că ea se dovedeşte mai cuprinzătoare ca metodologiile anterioare 
şi în măsură să dezvăluie limite ale acestora, reprezintă indicii că 
modelul genezei şi evoluţiei cunoașterii satisface cerințe impuse 
unei teorii sistematice. 

preocupările cognitive sistematice, în care se pune explicit 
problema verificării enunturilor. Astfel, când posibilitatea 
cunoaşterii este atribuită voinței unor zei, unor revelații sau 
iluminării datorate voinţei divine, omul poate ajunge la filosofare 
- în forme incipiente -, dar nu la cunoaștere științifică; ultima 
presupune cel putin credința în autonomia vieţii psihice, 
încrederea că omul poate orienta deliberat activitatea psihică 
spre anumite performanţe, conştientizarea faptului că rezultatele 
actului cognitiv pot fi corecte, dar şi eronate, adică atitudini ce 
pot fi generate de filosofare. Așadar, cunoaşterea ştiinţifică 
începe după ce omul dispune de explicaţii filosofice ale 
organizării psihicului său iar evoluţia ei este condiționată de 
trecerea inevitabilă a explicării omului prin cele trei stadii: 
filosofic; stiintific-presistemic; stiintific-sistemic. 

De asemenea, devenirea oricărui domeniu profesional 


ştiinţific este condiționată de cele trei stadii ale gnoseologiei. 
Conditionarea se manifestă prin deschiderile pe care fiecare 
stadiu le oferă atât efectuării cunoașterii cât și evaluării teoriilor 
obținute. În stadiul filosofic şi în cel ştiinţific presistemic 
gnoseologia - conținând în mod inevitabil mai multe teorii, iar 
acestea fiind cel putin partial divergente - acționează ca un factor 
ce afectează unitatea de concepţie a oricărui domeniu profesional 
ştiinţific şi, ca urmare, gradul şi modul de organizare al acestora. 
Intrând în stadiul final, gnoseologia generează condiţii favorabile 
evoluției domeniilor științifice si comunicării între ele. 
Constientizarea completa a mecanismelor implicate in 
cunoaştere are consecințe ample, face posibilă intrarea în stadiul 
în care omul cunoaște limitele funcționale ale fiecărui tip de cod, 
ale nivelului primar al codului verbal si devine capabil să 
orienteze şi să stimuleze procesele cognitive primare, să preia și 
să dezvolte rezultatele acestora (conșştientizările), să evalueze 
procesele semantice și semnificaţiile obţinute. Acest moment de 
ruptură este indispensabil pentru ca oricare din domeniile 
ştiinţifice să-și maximizeze performanţele, el marchează ultimul 
stadiu al trecerii de la evoluţia „naturală” a cunoașterii, la 
evoluția conștientă, proiectată a cunoașterii si are ca urmare 
accelerarea devenirii cunoașterii, orientarea ei spre performanța 
finală teoretică. 

Mai mult sau mai puţin, toate clasele de proceduri 
implicate în cunoașterea științifică menţionate în capitolul 

18 se află sub influenţa stadiului explicatiei dată psihicului 
uman și capacităţii cognitive. Autonomia cea mai mare o au 
procedurile de realizare deliberată a activității cognitive, 
deoarece astfel de proceduri sunt elaborate de domenii teoretice 
specializate si asimilate prin exercițiu; dependenţa este mai mare 
în cazul procedurilor de evaluare și, îndeosebi, a celor de 
influențare a nivelului primar al codului verbal. Așadar, conform 
ipotezei enunțate ar trebui să se poată identifica corelaţii între 
stadiul explicatiilor date psihicului uman și capacității cognitive 
şi stadiul claselor de proceduri menționate. Pentru a testa 


această presupunere sunt necesare investigaţii laborioase, la care 
să participe istorici ai ştiinţei, epistemologi şi psihologi ai 
cunoașterii, deoarece creatorii de teorii ştiinţifice cognitive nu au 
făcut publice decât rareori și doar parţial demersurile cognitive, 
ei neconstientizand decât anumite aspecte ale activităţii lor si în 
variante dependente de viziunea lor despre procesualitatea 
psihică. 

Dacă ne raportăm la datele existente despre evoluţia 
problematicii cunoașterii ştiinţifice în antroposfera noastră, 
identificăm cu ușurință aspecte care confirmă parcurgerea 
primei etape din succesiunea menționată. 

Dependenţa cunoașterii științifice, încă de la începuturile ei 
de anumite explicaţii filosofice date capacităţii cognitive este 
ilustrată, de pildă, de implicarea concepțiilor empiriste, 
intuitioniste si rationaliste în activitatea cognitivă. Galileo Galilei, 
Francisc Bacon, Rene Descartes sau Immanuel Kant, de pildă, 
aparțin acestei etape, deoarece opțiunile lor metodice au ca 
sistem de referință explicit viziuni despre structurile psihice care, 
după criteriile enunțate, se includ în sfera modului filosofic de 
interpretare a posibilității cunoaşterii. Descartes, prin 
cunoscutele Reguli utile și clare pentru îndrumarea minţii în 
cercetarea adevărului, John Loke, prin Eseu asupra intelectului 
omenesc, George Berkeley, prin Tratatul asupra principiului 
cunoașterii omenești sau Im. Kant, prin Criticile sale, explicitează 
concepții filosofice despre cunoaștere care au fundamentat 
modalitățile de concepere a activităţii ştiinţifice realizate de 
numeroase generații de cercetători. 

CAPITOLUL 21 

CONSTITUIREA UNOR DOMENII ȘTIINȚIFICE ALE CĂROR 
PRODUSE DEVIN INSTRUMENTE SEMANTICE ÎN CUNOAȘTEREA 
ȘTIINȚIFICĂ 

„=. intelectul, prin puterea sa nativă, isi făureşte unelte 
intelectuale prin care câştigă noi puteri pentru alte lucrări 
intelectuale, iar din aceste lucrări scoate alte unelte sau 
posibilităţi de a cerceta mai departe si, astfel, paseste, din treaptă 


în treaptă, până ajunge la culmea înțelepciunii”. 

B. SPINOZA, Tratat despre îndreptarea intelectului 

Anterior am menţionat printre caracteristicile cunoașterii 
ştiinţifice, utilizarea unor procedee specializate pentru a dezvolta 
deliberat produse ale proceselor semantice primare 
constientizate sub forma intuitiilor. Pentru omul de știință o 
intuiție constituie o pistă de cercetare; fiind adoptată ca ipoteză 
de lucru ea poate declanşa demersuri prin care se urmăreşte 
dezvoltarea unor schițe explicative sau elaborarea unor variante 
care să nuanteze conştientizarea inițială, s-o completeze, încât 
s-o ducă într-un stadiu în care devin posibile analize 
comparative, testări şi opțiuni. 

Operații semantice prin care cunoașterea științifică se 
extinde sunt posibile în măsura în care omul dispune de anumite 
proceduri utilizabile deliberat. De aceea pentru înțelegerea 
modului în care se realizează cunoaşterea științifică este 
important să se clarifice problema: astfel de proceduri sunt 
produse de fiecare cod verbal, deci de fiecare om în domeniile în 
care se specializează sau ele sunt generate de domenii teoretice 
specializate şi apoi preluate și utilizate selectiv în alte domenii 
teoretice? 

Observarea procedurilor implicate în mod curent în 
cunoașterea științifică pentru a realiza activități de genul celor 
menționate indică apelul cercetătorilor din domeniile cele mai 
diverse, îndeosebi ale fizicii, la instrumente matematice. Cum 
matematicile reprezintă produsul unor cercetări distincte, un 
domeniu teoretic nereductibil la fizică sau altă știință, cum 
matematicienii au o competență aparte, recunoscută, răspunsul 
plauzibil pare a fi: procedurile de dezvoltare a ipotezelor 
constientizate nu se concep în interiorul fiecărui domeniu al 
ştiinţei si, cu atât mai putin, de către fiecare cercetător; ele sunt 
produsul unor domenii teoretice specializate şi, apoi, preluate si 
utilizate selectiv de cercetătorii din anumite domenii teoretice. 

Având în vedere metoda adoptată, răspunsul pertinent la 
întrebarea formulată nu este însă cel sugerat de raportarea la 


situaţii disparate din sfera domeniului vizat; metoda ne impune 
să obținem răspunsul folosind reperele furnizate de modelul 
elaborat si să-l supunem apoi la diverse probe în care se include 
şi raportarea la situaţiile furnizate de antroposferă. Investigatiile 
concepute în acest mod au conturat răspunsul pe care îl expunem 
în continuare. 

21.1. Constituirea domeniilor S teoretice generatoare de 
instrumente semantice utilizate în cunoașterea ştiinţifică 

Nu este posibil ca fiecare om de știință să-și elaboreze 
instrumentele semantice la care ne referim, cel putin din două 
considerente. 

1. - Cercetătorul decupând initial obiectul de studiu în mod 
neadecvat, acest obiect nu-i poate furniza repere pentru a 
elabora instrumente semantice de investigare adecvate. 

2. - Codul verbal nu se poate constitui în orice variantă; la 
mecanisme semantice eficace se ajunge doar prin reorganizări 
succesive, deci există anumite conditionari interne ale codului 
verbal care fac ca instrumentele semantice să nu poată fi 
elaborate în orice succesiune. 

Caracterizarea activității științifice prin utilizarea 
deliberată a unor instrumente semantice şi constatarea că aceste 
instrumente nu pot fi elaborate de fiecare domeniu științific a 
generat ipoteza: dacă realizarea demersului științific, în orice 
domeniu este condiţionată de existența unor instrumente 
semantice care nu pot fi elaborate decât de un domeniu 
specializat, atunci trebuie să existe cel putin un domeniu teoretic 
care își poate produce singur instrumente semantice. Ipoteza este 
plauzibilă deoarece infirmarea ei ar presupune o dependenţă de 
alt domeniu la infinit, ceea ce ar exclude posibilitatea apariţiei 
cunoașterii ştiinţifice. 

Cele două conditionari sugerează că omul poate elabora 
instrumente semantice utilizabile deliberat în realizarea 
cunoaşterii teoretice numai dacă reușește să se centreze pe 
obiecte de studiu ale căror proprietăţi fac ca investigarea lor să 
se poată solda cu entități semantice care să întrunească anumite 


condiţii, încât să fie apoi preluate și utilizate deliberat ca 
instrumente semantice. 

Evident, astfel de obiecte de studiu nu pot fi decât de 
natură semantică deoarece numai în acest caz produsele 
demersului semantic se pot încorpora în același domeniu și pot 
contribui la ameliorarea proceselor semantice anterioare. 
Această constatare a sugerat întrebarea: orice domeniu 
teoretico-cognitiv ce are ca obiect de studiu zone ale existenţei 
semantice întruneşte condițiile pentru a-și autodezvolta 
instrumente semantice? 

Răspunsul care s-a dovedit a fi plauzibil este restrictiv: se 
pot constitui domenii științifice tip S nedependente de alte 
domenii ştiinţifice numai dacă omul se poate raporta la zone 
semantice care contin instrumente semantice ce sunt nu numai 
utilizabile în demersul științific dar şi suficiente pentru a se 
investiga anumite entități (parti) ale acelor zone. Deci domeniul 
de referință adoptat ca obiect de studiu trebuie să ofere prime 
instrumente semantice pentru a se declanşa demersul cognitiv 
ştiinţific. Această condiţie face ca initial cunoașterea științifică să 
nu poată avea orice domeniu de referinţă. 

Adoptând concluziile expuse ca ipoteze de lucru, am 
focalizat atenția asupra activităţii semantice verbale empirice si 
produselor ei. Investigatiile s-au soldat cu constatarea că dintre 
toate activitățile semantice verbale empirice pot furniza 
instrumente semantice generatoare de demersuri științifice 
numai cele care realizează calcule aritmetice, calcule geometrice 
şi analiza proceselor cognitive verbale. În antroposfera noastră 
ele au făcut posibile gnoseologia si domeniile ştiinţifice numite 
„matematici” si „logici. 

21.2. Contextul semantic în care se constituie matematicile 
în capitolul 12 am semnalat modul în care codul verbal 
generează primele instrumente semantice utilizabile deliberat în 
cadrul proceselor semantice pragmatice. Primele activități 
semantice deliberate sunt realizate de mecanisme semantice 
empirice utilizând produse semantice ale nivelului lor primar; ele 


constau în calcule ce sunt posibile deoarece codul verbal 
generează entități semantice formate sub influența produselor 
semantice figurative de genul unităților de măsură, numerelor, 
figurilor geometrice. 

Sunt create deci condiţii pentru a se realiza deliberat 
anumite operaţii semantice care prelungesc, dezvoltă rezultatele 
proceselor semantice primare. Omul constientizeaza apropierea 
unor animale și, dispunând de un sistem de numărare, le numără, 
omul merge la vânătoare în grup şi, apoi, împarte prada realizând 
anumite acțiuni în funcţie de operaţii semantice acceptate de 
membrii grupului. 

Operatiile semantice la care ne referim sunt procese de tip 
pragmatic deoarece au finalitati concrete, dar ele au ca efect 
secundar generarea şi diversificarea unor entităţi semantice care 
nu au un corespondent. În existenţa fizică sau socială, care nu 
desemnează astfel de entități, proprietăţi, procese sau relaţii ale 
acestora. Termeni ca „doi', „patru'”, ,patrime”, ,adunare” contin 
semnificaţii ce servesc ca instrumente semantice verbale, ca 
mijloace prin care omul reușeşte să realizeze operaţii semantice 
ce se dovedesc utile în ghidarea acțiunilor practice. 

Ansamblul entităților semantice verbale, prin prezenţa lor 
în ambianța omului, îi ridică acestuia noi probleme, diferite de 
entitățile semantice figurative sau de existenţa fizică sau socială, 
încât omul, prin codul verbal, ajunge treptat să-și pună întrebări 
referitoare nu numai la diverse situaţii sau entităţi fizice, nu 
numai la diverse reprezentări figurative, ci si la entitățile 
semantice verbale. După ce au dat denumiri unor entităţi, 
proprietăți sau procese conștientizate figurativ (măr, piatră, om, 
foc, lung, greu, curgere, creştere), unor senzaţii sau stări ale 
organismului (rece, greu, moale), unor acţiuni practice pe care le 
realizează (prindere, rupere, tăiere) și unor acţiuni semantice 
(adunare, numărare), omul se raportează la domeniile 
desemnate, cum se raportează și la desene, ca produse ale 
codului figurativ, sau la entităţi fizice din ambianța sa. Din 
enumerarea anterioară rezultă însă că entitățile semantice au 


proprietăţi care îl dirijează pe om pe piste distincte. Astfel putem 
distinge: 

a) entități semantice care vizează entităţi, procese, relaţii 
etc. presupuse ca fiind caracteristice unor domenii existenţiale 
abiotice sau biotice; 

b) entități semantice ce denumesc acțiuni umane, diverse 
manifestări ale omului şi grupurilor umane; 

c) entități semantice care nu au astfel de corespondenți, 
utilizate doar ca instrumente în realizarea proceselor semantice. 

Distincția între cele trei categorii de entități semantice se 
dovedește a fi pertinentă deoarece raportarea omului la 
produsele sale semantice este cea care determină specializarea 
diverselor tipuri de mecanisme semantice verbale. Dacă 
raportarea la entități semantice ce desemnează entități abiotice 
determină constituirea mecanismelor semantice tip Ab, 
raportarea la entități semantice ce desemnează entităţi biotice 
determină constituirea mecanismelor semantice tip B, iar 
raportarea la entități semantice ce desemnează acțiuni umane 
generează mecanisme semantice tip S-U, în schimb raportarea la 
entități semantice ce denumesc procese semantice, instrumente 
semantice sau entități semantice generează mecanisme 
semantice tip S. 

Am argumentat deja cum s-a conturat calculul aritmetic şi 
cel geometric în varianta pragmatică (capitolul 12) si apoi 
preocupările teoretice matematice în varianta filosofică 
(capitolul 15). Cele două etape au generat condiţiile pentru a se 
trece la investigarea ştiinţifică a entităților matematice anterior 
conturate: raportarea figurativă la entităţi abiotice a generat 
semnificaţii care, denumite verbal, au făcut posibile primele 
calcule aritmetice și geometrice iar raportarea omului în 
continuare la entitățile semantice de genul numerelor, figurilor 
geometrice si la diverse proprietăţi ale acestora sesizate empiric, 
se află la originea dezvoltării teoriilor matematice, care 
reprezintă instrumente semantice noi, mai eficace, utilizabile 
deliberat în devenirea ulterioară a matematicii. 


Să presupunem că nu am identificat încă în antroposfera 
noastră domeniul teoretic generator al primelor. instrumente 
semantice necesare celorlalte domenii teoretice si ne rezumăm 
doar la o analiză de principiu. Omul de ştiinţă ce are ca domeniu 
de referință obiecte matematice investighează termeni cu virtuți 
instrumental-se-mantice utilizând termeni disponibili de acelaşi 
tip deja conturati iar rezultatele proceselor semantice primare si 
secundare matematice constau în identificarea unor noi 
proprietăţi ale acestor obiecte sau a unor relaţii dintre ele. În 
felul acesta se produce o extindere, o dezvoltare a entităților 
semantice investigate, iar rezultatul, la rândul lui, poate deveni 
obiect al cercetării teoretice, de astă dată însă utilizându-se un 
evantai mai larg de instrumente semantice, deoarece toate 
rezultatele anterioare devin instrumente potenţiale. Procesul se 
poate relua deoarece de fiecare dată clasa 
termenilor-instrumente ce devin obiecte de studiu generează 
mecanisme semantice primare noi care, sub forma unor 
constientizari, pot genera noi termeni, noi criterii si reguli 
semantice utilizabile deliberat, deci un nou stadiu în investigarea 
termenilor-instrumente semantice. O clasă de instrumente poate 
deci exercita presiuni pentru constituirea unor mecanisme 
semantice S teoretice care, studiind acele „instrumente” ca 
entități semantice, să genereze o nouă clasă de instrumente 
ş.a.m.d. 

Din modul în care am descris devenirea acestui domeniu S 
cognitiv rezultă că în evoluţia lui, el generează atât entități 
semantice de tipul teoriilor, cât și instrumente semantice utilizate 
pentru a construi sau evalua construcţia teoretică. Concluzia este 
confirmată de activitatea matematică, ea obiectivează teoreme 
dar şi modalităţi de demonstrare a teoremelor, construcții 
algebrice axiomatizate dar şi modalități de axiomatizare s.a.m.d. 
Distincția se dovedeşte a fi importantă deoarece primele 
modalități de a construi sau proba o teorie matematică se 
integrează în teoriile respective, ele sunt exteriorizate și ambele 
produse ale demersului teoretic se obiectivează, devin utilizabile 


ulterior atât în cunoașterea matematică cât si în alte domenii 
ştiinţifice. 

Odată cu această remarcă ajungem la aspectul de fond al 
explicatiei: cunoașterea teoretică a unor entități semantice de 
tipul celor pe care, având în vedere destinaţia lor, le-am numit 
„instrumente semantice”, este o cunoaștere constructivă, ea îşi 
edifică treptat obiectele pe care urmează apoi să le cunoască. 

Devenirea domeniului semantic S teoretic la care ne-am 
referit, identificat în antroposferă ca fiind domeniul matematic, 
este posibilă deoarece fiecare stadiu generează obiectul de studiu 
şi instrumentele semantice pentru stadiul următor. În felul acesta 
gradul de complexitate al domeniului cognitiv creşte treptat, 
fiind pregătit de stadiile anterioare. Domeniul semantic S teoretic 
centrat pe „entități-instrumente semantice” poate genera treptat 
noi clase de entități semantice doar prin raportarea la propriile 
produse, deci domeniul are o mare autonomie funcțională în 
raport cu oricare alt domeniu semantic teoretic. Această situație 
nu o poate avea niciun domeniu teoretic tip Ab, B sau A; 
domeniile lor de referință fiind de altă natură, evoluţia lor 
depinde de achiziționarea unor instrumente semantice care să le 
permită investigații tot mai cuprinzătoare și nuantate, 
instrumente pe care nu le pot produce singure. 

Domeniul profesional al matematicii se conturează treptat, 
pe măsură ce construcțiile matematice se acumulează și devin 
obiect de referință pentru noi cercetări. Deoarece la conștiința de 
sine a domeniului nu se poate ajunge decât după ce se dezvoltă o 
anumită organizare sub presiunea unor nevoi funcţionale 
disparate, după ce producţia teoretică atinge un anumit grad de 
diversificare, într-o primă perioadă cercetarea teoretică 
matematică se desfăşoară inevitabil într-un context care îmbină 
cercetarea teoretică cu cea aplicativă fără ca teoreticianul să 
distingă natura diferită a activităților sale, apartenenţa lor la 
diverse domenii profesionale. * Evolutiile obiective ce au loc în 
domeniile profesionale - deci și în cel matematic - duc inevitabil 
la autonomizarea lor, la separarea competenţelor și la 


conştientizarea apartenenţei la un domeniu profesional. 

Scenariul expus, compatibil cu modelul antroposferei, este 
falsificabil. Dacă el nu ar fi corect ar trebui să nu se poată 
identifica în antroposferă un domeniu profesional care să posede 
proprietățile menţionate. Nu numai că în prezent orice om 
familiarizat cu situația matematicii, cu evoluţia ei, sesizează 
existența domeniului, dar funcționarea unor instituţii 
specializate la nivel national 

1 Situaţia semnalată ca o caracteristică a evoluţiei 
domeniului matematicii este confirmată, de pildă, de Morris Kline 
în Mathematics: The Loss of Certainty, Oxford Univ. Press, 1980. 

şi a unor foruri internaţionale cu funcţii reglatoare atestă 
că domeniul a ajuns la conştiinţa de sine. Şi numeroasele lucrări 
ce abordează problematica „istoriei matematicii” sau a 
„sociologiei matematicii” confirmă stadiul avansat al evoluţiei 
domeniului profesional al matematicii. 

21.3. Contextul semantic în care se constituie logicile 

Pe măsură ce activitatea semantică verbală se dezvoltă se 
amplifică şi presiunile ei asupra codului verbal. Este de presupus 
că în această situație omul isi pune tot mai multe întrebări 
privitoare la natura unor activități semantice, la corectitudinea 
lor si la posibilitățile de a le ameliora. Dacă ne raportăm la 
evoluția umanității și utilizăm termenii consacraţi, constatăm că 
omul a sesizat posibilitatea ca „gândirea” să-l conducă la 
concluzii ce se dovedesc a fi eronate (false, ineficace, vagi) şi s-a 
întrebat: cum este posibilă gândirea si diversele modalităţi în 
care ea se realizează?; care sunt regulile gândirii corecte?; cum 
este posibilă cunoașterea? Cu timpul „având indicii că primele 
sale răspunsuri nu sunt satisfăcătoare, omul a început să se 
întrebe si dacă răspunsurile sale sunt corecte, dacă nu ar trebui 
adoptate alte piste de cercetare. Astfel de preocupări s-au soldat 
cu constituirea mai multor domenii S teoretice ce au ca obiect de 
studiu aspecte funcționale sau zone ale „psihicului uman”, 
denumire dată domeniului care se presupune că realizează 
procesele cognitive. 


Din perspectiva modelului pe care îl dezvoltăm, astfel de 
preocupări teoretice într-o primă etapă se desfăşoară însă pe 
piste inevitabil eronate deoarece obiectele de studiu nu pot fi 
decupate cât timp omul nu dispune de o înţelegere corectă a 
„întregului”.  Necunoașterea existenței codurilor psihice, 
imposibilitatea de a distinge între cele două niveluri funcționale 
ale codului verbal, determină abordări care adoptă ca obiect de 
studiu diverse manifestări verbale şi produse ale acestora. 

Astfel de abordări, prin rezultatele lor, se includ funcțional 
în devenirea capacităţii semantice a codului verbal; dependente 
de caracteristicile stadiului în care se formează, ele contribuie la 
depăşirea lui. Dintre domeniile științifice cognitive care vor 
investiga diverse aspecte ale funcţionării „psihicului” uman, 
primul care se poate constitui este cel care are ca obiect de studiu 
procesele semantice verbale deliberate, deoarece ele permit 
depistarea unor criterii si reguli utilizate (utilizabile) în 
realizarea rationamentelor, criterii si reguli care - descoperite - 
devin instrumente semantice ale cercetătorului, ameliorează 
demersul științific. Domeniul la care ne referim este, în 
antroposfera noastră, cel care a generat logicile. Datele obținute 
până în prezent indreptatesc ipoteza: Logicile sunt inevitabil 
dependente atât de stadiul codului verbal cât și de cel al 
înțelegerii codurilor psihice, dependenţa manifestându-se în 
modul de decupare a obiectului de studiu, în modalităţile de 
concepere a cercetărilor logice, în rezultatele studiilor efectuate 
şi modul în care ele sunt evaluate și utilizate. Caracterul stadial al 
evoluției capacității semantice verbale va determina extinderea 
şi diversificarea succesivă a obiectelor de studiu ale logicienilor, 
iar coexistenta unor interpretări filosofice date „psihicului” uman 
va avea ca urmare conturarea unor logici din perspective 
semantice diferite, chiar necompatibile. În aceste condiţii este 
plauzibil ca în sfera activităţii teoretice să se contureze, iniţial în 
varianta filosofică, un domeniu teoretic ce are ca obiect de studiu 
logicile, care se pronunţă îndeosebi asupra domeniului lor de 
referință, naturii teoriilor logice și posibilităților de a utiliza 


teoriile logice în activitățile semantice. Răspunsul satisfăcător la 
problematica enunțată, de fapt clarificarea globală, unitară a 
situaţiei logicilor depinde însă de înțelegerea organizării psihice, 
înțelegere posibilă numai când omul este studiat sistemic, în 
varianta organizațională. 

În ultima parte a volumului - capitolele 28 si 29 - revenim 
pentru a testa valabilitatea afirmației utilizând ca sistem de 
referință actualul model; în acel cadru vom evalua si schiţa 
devenirii logicilor raportând-o la evoluţia reală a cercetărilor 
logice și la diversele studii care au avut ca domenii de referință 
logicile. 

CAPITOLUL 22 

CARACTERISTICI ALE DEVENIRII DOMENIILOR 
ŞTIINŢIFICE 

„Comunitățile științifice au proprietăţi - probabil legate de 
genul produselor lor - care le diferențiază într-un fel interesant 
de alte tipuri de grupuri sociale. Ele interacționează într-un mod 
specific cu ansamblul societății. De-a lungul timpului, ca rezultat 
atât al factorilor interni cât şi externi, ele apar, se fragmentează, 
fuzionează și dispar. 

J. D. SNEED, Philosophical Problems in the Empirical Science 
of Science 

În capitolele 17 - 21 am investigat numai aspecte disparate 
ale cunoașterii ştiinţifice, urmărind să dezvăluim anumite fluxuri 
de dependențe. Constatările reprezintă însă indicii ale dezvoltării 
cunoașterii în interiorul unor domenii profesionale, domenii ce 
se constituie și funcționează ca o consecință a manifestării 
capacității semantice teoretice. Aceste domenii reprezentând 
complexitatile in care cunoașterea teoretică se desfășoară, 
clarificarea raporturilor ce se dezvoltă între ele și activitatea 
cognitivă este indispensabilă pentru a obține o explicaţie 
cuprinzătoare a caracteristicilor cunoașterii. 

Studiul pertinent al domeniilor profesionale științifice este 
cel ce se focalizează pe descifrarea caracteristicilor devenirii lor. 
Fiind complexitati în care se desfășoară activităţi creatoare ce 


valorifică tezaurul semantic si care influențează proprietăţile 
mecanismelor semantice implicate în activitatea ştiinţifică, 
domeniile ştiinţifice isi modifică periodic organizarea iar 
modificările nu sunt aleatoare. 

Evoluţia acestor domenii fiind nu numai consecința unor 
procese interne, ci si a reţelelor de relaţii prin care ele se 
integrează functional în etnosisteme si în antroposferă, ne-am 
propus ca în această etapă să investigăm problematica enunțată 
global. 

Propunându-ne sa realizăm o prezentare unitară a 
problematicii, inițial preluăm din O.C.G. acele afirmații pe care 
le-am adoptat ca premise, s-au confirmat si au fost nuantate. 

22.1. Schița anterioară a domeniilor științifice în volumul 
menționat am numit domeniu profesional acea complexitate ce 
devine o organizare ca urmare a dezvoltării unor reţele de relații 
între oameni ce exercită un anumit tip de activităţi, între ei și 
entităţi fizice sau semantice ce fac obiectul tipului respectiv de 
activități si, după apariţie, între ei si instituţii ce tind să constituie 
cadrul în care omul realizează acel tip de activităţi. Domeniile 
ştiinţifice sunt astfel de complexitati; ele sunt consecinţa creșterii 
interdependentelor dintre oameni ce participă la creația 
ştiinţifică, a raportării lor la aceleași teorii, a apariţiei unor 
instituţii ce se specializează pentru a facilita diferite manifestări 
ce favorizează cunoașterea teoretică. 

Domeniile ştiinţifice încep prin a se constitui în unele 
etnosisteme însă cercetarea științifică putând avea același 
domeniu de referință pentru oameni ce trăiesc în etnosisteme 
diferite, ele tind să se reconstituie ca urmare a colaborării 
oamenilor de știință din mai multe etnosisteme si, în cele din 
urmă, la nivelul antroposferei. Când se spune că „ştiinţa nu are 
graniţe”, când constatăm că oameni de știință şi laboratoare de 
cercetare din diverse tari colaborează pentru a soluţiona o 
problema care este a „biologiei' sau a ,,fizici’, când aceleași 
simboluri sunt utilizate de matematicieni din întreaga lume ele, 
avem indicii că domeniile pe care le presupunem tind să se 


constituie la nivel planetar. 

Particularitatile funcționale ale codului verbal, mai precis, 
specializarea mecanismelor semantice în funcție de 
particularitatile domeniului de referință si de genul proceselor 
semantice realizate, au sugerat ipoteza că se conturează mai 
multe domenii ştiinţifice, fiecare grupând oameni ce studiază 
aceeaşi problematică, produse semantice teoretice ale activității 
lor, instituțiile de profil conturate pe măsură ce demersul 
cognitiv se dezvoltă şi se complică. Ilustrăm afirmația 
menționând constituirea domeniilor științifice care au ca obiect 
de studiu diverse fenomene sau procese numite „fizice” care, 
fiind mai puternic dezvoltate, sunt mai lesne de sesizat. Mecanica, 
termodinamica sau microfizica sunt termeni ce denumesc nu 
numai teorii, ci şi complexe relații conturate între oamenii ce 
participă la dezvoltarea acestor teorii, între ei și teorii ca și între 
ei si obiectul de studiu. Putem vorbi de comunităţi stiintificei 
conturate în interiorul unor etnosisteme și care se dezvoltă la 
nivel planetar. 

Teoriile din domeniile fizicii sunt bunuri ale umanităţii, 
circulația informaţiei ştiinţifice se realizează la nivel planetar, 
institutele de cercetare și activitățile de cercetare fundamentală, 
deliberat sau nu, constituie azi reţele de dependențe la nivel 
planetar; nu isi construiește fiecare tara „fizicile” ei. Domeniile la 
care ne-am referit sunt, din perspectiva modelului pe care îl 
expunem, domenii științifice tip Ab, deoarece studiază fenomene, 
procese sau zone ale existenţei abiotice. 

În modelul la care ne referim se afirmă că domeniile 
profesionale, deci și cele ştiinţifice apar într-o anumită 
succesiune, determinată de ordinea în care se pot constitui 
diversele tipuri şi genuri de mecanisme semantice. În cazul 
domeniilor teoretice, care ne interesează acum, domeniile 
filosofice le preced pe cele ştiinţifice, iar domeniile științifice tip 
Ab se dezvoltă înaintea celor ce studiază biosfera și antroposfera. 

Când susţinem că domeniile profesionale științifice sunt 
complexitati organizate avem în vedere nu numai raporturile pe 


care oamenii de știință le intretin în mod voluntar, ci ansamblul 
dependentelor ce se dezvoltă între componentele menţionate, 
presiunile ce transformă mecanismele semantice teoretice, 
modificările ce se produc în instituţiile ştiinţifice si în relaţiile 
dintre oamenii de ştiinţă sub presiunea evoluţiei competenţelor 
şi performanţelor semantice. Așadar, domeniile științifice au o 
procesualitate proprie şi evoluţii determinate de necesităţi 
funcționale specifice. 

Din perspectiva aspectelor aduse în discuţie, un domeniu 
ştiinţific initial conţine mecanisme semantice, activităţi științifice 
şi teorii necompatibile dar tinde către un stadiu în care toate 
componentele sale fac posibilă 

1 Concludente sunt rezultatele de-acum notabile ale 
studiilor ce se efectuează în sfera numită „sociologia ştiinţei”. A 
se vedea, de pildă, W.O. Hegstrom, The Scientific Community, N.Y., 
Basic Boock, 1975 şi Diana Crane, Invisible Colleges: Diffusion of 
Knowledge în Scientific Communities, Univ. of Chicago Press, 
1972. 

abordarea globală a unui domeniu existențial decupat 
corect. Deoarece acel stadiu este unul ce realizează o soluţie 
unitară - soluţie care înlătură abordările unilaterale - l-am numit 
sistemic. Aşadar, în stadiul presis-temic orice domeniu științific 
va fi eterogen, va conţine teorii concurente iar instituţiile sale vor 
fi afectate de această situaţie. 

Pentru evoluția domeniilor profesionale științifice, 
începând de la un anumit grad de complexificare, sunt functional 
necesare instituțiile sociale; constituirea lor favorizează 
circulația informațiilor, sistematizarea şi conservarea lor, 
dezvoltarea mecanismelor semantice teoretice, creşterea 
performanțelor acestora si a contribuției lor la soluționarea 
problemelor cu care omul se confruntă în antroposferă. Evoluția 
cunoașterii în acest secol atestă că de la un anumit grad de 
complicare a proceselor cognitive, evoluția mecanismelor 
semantice verbale devine posibilă numai cu concursul si în 
contextul unor mecanisme sociale adecvate. Această dependență 


este clar evidenţiată de situația apărută, de pildă, în domeniile 
fizicii, unde cunoaşterea teoretică nu se mai poate dezvolta în 
lipsa unor instituţii specializate, care nu numai că asigură condiţii 
pentru efectuarea unor experimente de amploare dar creează 
condiţii şi pentru coordonarea eforturilor de cercetare a 
numeroși oameni, care şi-au dezvoltat mecanisme semantice Ab 
teoretice puternic specializate pentru a contribui „în echipă” la 
soluționarea unor teme de cercetare „fundamentală”. 

În schița devenirii capacităţii cognitive un moment de 
răscruce a apărut a fi cel în care codul verbal reușește 
performanța de a conștientiza corect si în detaliu propria 
organizare si funcționare; acest stadiu este o condiţie 
indispensabilă pentru ca omul să-și maximizeze capacitatea 
cognitivă iar domeniile ştiinţifice să intre în stadiul ultim, 
sistemic al evoluţiei lor. Cu alte cuvinte, teoria despre om și 
gnoseologia în mod inevitabil intră, în stadiul sistemic înaintea 
teoriilor tip Ab, B şi A. 

În continuare, folosind noile date, vom nuanţa schița 
expusă dezvăluind îndeosebi acele rețele de dependenţă dintre 
domeniile științifice care sunt puternic implicate în devenirea 
ansamblului cunoașterii. 

22.2. Constituirea primelor domenii științifice în capitolele 
17 - 21 am caracterizat activitatea ştiinţifică ca un demers care 
treptat îşi dezvoltă mai multe clase de instrumente semantice 
specializate pentru a regla actul cognitiv teoretic şi am 
argumentat că fiecare clasă de instrumente este elaborată în 
contexte teoretice distincte, iar procedurile de influențare și 
stimulare a cunoașterii la nivelul primar ca și cele de evaluare a 
constientizarilor adoptate ca ipoteze sunt dependente de stadiul 
înțelegerii organizării psihice. În această situaţie este legitimă 
presupunerea că initial nu se poate constitui orice „ştiință”. 

În capitolele 12, 15 și 21 am argumentat că evoluţia 
activității semantice empirice şi teoretico-filosofice generează 
condiţii minime pentru constituirea a doua domenii științifice 
numite în antroposfera noastră „matematici” si „logici”. 


Matematicile se pot contura autonom deoarece numai în 
cazul raportării empirice a omului la obiectele matematice 
inițiale - numerele naturale și figurile geometrice elementare -, 
pe parcursul proceselor empirice se obiectivează instrumente 
semantice (procedee de calcul) și noi obiecte de aceeași natură 
(tot matematice) ce dezvoltă capacitatea cognitivă matematică; o 
asemenea evoluţie creează premise minime pentru trecerea la 
abordarea matematică ştiinţifică. Așadar, procesele empirice 
matematice oferă nu doar entități semantice abordabile teoretic, 
ci şi prime instrumente de investigare, iar primele rezultate și 
procedurile prin care au fost obţinute devin obiecte de studiu și, 
respectiv, instrumente semantice, pentru noile etape de 
cercetare. 

Logicile se pot constitui deoarece activitățile semantice 
verbale empirice şi  teoretico-filosofice, îndeosebi prin 
proliferarea raționamentelor, furnizează repere pentru 
identificarea unor criterii şi reguli de constituire a unor tipuri de 
raționamente, criterii si reguli utilizabile apoi pentru dezvoltarea 
cercetărilor logice. 

Niciun domeniu științific nu se poate dezvolta izolat; 
domeniile ştiinţifice tip Ab si B nu-şi pot elabora singure 
instrumente de investigare deliberată, ele fiind produsul unor 
procese specializate tip S iar domeniile tip A presupus în 
prealabil apariția domeniilor tip S, AB şi B care, prin rezultatele 
lor, exercită presiuni pentru dezvoltarea antroposferei încât să 
poată deveni subiect de studiu. 

Nici domeniile științifice ale matematicii și logicii nu pot 
evolua izolat deoarece din caracterizarea făcută activităţii 
ştiinţifice rezultă implicarea inevitabilă a mai multor tipuri de 
activități semantice, iar ele presupun dezvoltarea altor domenii 
ştiinţifice. De pildă, implicarea nivelului primar al codului verbal 
în actul matematic rămâne un factor pe care matematicianul nu-l 
înțelege, generează întrebări a căror clarificare presupune 
dezvoltarea altui domeniu ştiinţific, iar lipsa răspunsurilor 
corecte afectează performanța matematică. Dar cele două 


domenii ştiinţifice nu pot evolua izolat și pentru că teoriile 
matematice si logice, precum și procedurile ce le-au generat, 
odată obiectivate, sunt receptate si utilizate pentru soluționarea 
unor aspecte problematice de natură practică, pragmatică sau 
teoretică. Stimulând transformări în alte domenii semantice, 
matematicile si logicile actionea-zaza implicit în direcția propriei 
lor dezvoltări. 

22.3. Funcţii ale matematicilor și logicilor în constituirea și 
evoluția unor domenii ştiinţifice 

Din modul în care am caracterizat cunoașterea ştiinţifică 
(capitolul 18) rezultă că prin apariția unor construcții 
matematice şi logice se creează condiţii favorabile genezei altor 
mecanisme științifice, capabile să investigheze anumite domenii 
existențiale. Deoarece matematicile si logicile se dezvoltă stadial, 
ne-am pus problema identificării domeniilor cognitive a căror 
geneză este favorizată inițial şi a modului în care devenirea lor se 
corelează cu stadiile matematicilor și logicilor. 

Din datele expuse rezultă că logicile nu pot furniza, singure, 
instrumente semantice pentru constituirea unui anumit domeniu 
ştiinţific; teoriile logice oferă doar criterii si reguli semantice ce 
pot contribui la formarea mecanismelor semantice, inclusiv a 
celor primare, sau pot fi folosite pentru verificarea corectitudinii 
unor tipuri de raționamente”. 

Matematicile, în schimb, constituindu-se prin preluarea și 
investigarea unor entități semantice generate de raportarea 
figurativă şi verbal-empirică la entități tip Ab, pregătesc 
condiţiile pentru apariția mecanismelor semantice științifice tip 
Ab. Ele se dezvoltă preluând atât rezultate ale cercetării 
matematice, cât şi proceduri de rationare dezvoltate de 
matematici, inclusiv proceduri de evaluare. În felul acesta se pot 
contura treptat mai multe domenii științifice tip Ab, fiecare 
investigând anumite componente și procese din domeniul 
abioticului. 

Rezultatele fiecărui stadiu al cunoașterii matematice 
conditionand obiectul de studiu al stadiului următor, matematica 


oferă treptat teorii despre obiecte matematice tot mai 
complicate. Putem vorbi de generaţii diferite de construcţii 
matematice și, ca urmare, de generaţii succesive de instrumente 
matematice, fiecare oferind alte posibilități - mai mari - de 
investigare ştiinţifică a existenței abiotice. Corelatia la care ne 
referim a fost sesizată de Ilie Pârvu și semnalată, ca „ipoteză 
preliminară”, în contextul în care analizează modalităţile de 
interpretare a structurii și dinamicii științei conturate în acest 
secol. Semnalând existența mai multor tipologii ale științei si 
analizând insuficientele lor, Ilie Pârvu propune „o tipologie 
ştiinţifică a teoriilor matematizate” pornind „de la un grup de 
parametri interconectati” în care „modalitatea matematizarii” 
reprezintă „factorul integrator”.2 

Prin „modalitatea matematizării”, autorul „înțelege două 
aspecte corelate ale folosirii matematicii în construcţia științei: 
(I) un anumit tip de matematică folosit în conceptualizarea 
problemelor... (II) un anumit nivel de pătrundere a 
instrumentului matematic în organizarea interioară a structurii 
conceptual-teoretice și în determinarea funcţiilor teoriilor”. 3 

Ipoteza este susținută de autor argumentând că aritmetica 
şi geometria fac posibil primul tip de matematizare a ştiinţei, 
realizarea teoriilor instrumentale în care 

— Asupra evoluţiei logicilor şi funcţiilor lor în cunoașterea 
teoretică ne pronuntam în capitolul 28. 

2 Ilie Pârvu, Teoria științifică, Editura Științifică şi Enciclo 
piedică, București, 1981, p. 224. 

3 Ibidem, p. 225. 

se „matematizează aspectul empiric al cunoașterii fizice” 4; 
analiza si teoria ecuaţiilor diferenţiale cu derivate parţiale fac 
posibil al doilea tip de matematizare a ştiinţei, realizarea teoriilor 
deterministe în care se produce „în primul rând o matematizare a 
părții teoretice a științei, reprezentată de legile sau ipotezele ei” 
5; calculul probabilităților face posibil al treilea tip de 
matematizare a științei, realizarea teoriilor statistice, in care 
mecanismul explicării este nou - explicaţie statistică - ceea ce face 


ca teoriilor să le „corespundă genuri distincte de funcţii 
(explicaţie, predictie, sistematizare etaj, de exigente structurale şi 
metodologice, de consistență și completitudine, de criterii de 
realitate” 6; teoriile structurilor, algebrele abstracte, spațiile 
Hilbert fac posibile teorii în care „se matematizează o structură 
teoretică conceptuală complexă luată ca întreg, ca sistem unitar” 
7, deci o „matematizare structurală”, în care „un rol fundamental 
nou revine axiomatizării” 8; în sfârşit, teoria matematică a 
sistemelor, teoria catastrofelor, teoria categoriilor fac posibil al 
cincilea tip de matematizare a teoriilor - ,,organizational” - care 
permite omului de știință să studieze cu instrumente matematice 
sisteme ce evoluează: „timpul, cu trăsăturile lui ireductibile, 
precizează Ilie Pârvu, este considerat acum un parametru 
esențial în descrierea teoretică a fenomenelor” 9. 

Se observă că tipologia elaborată de Ilie Pârvu dezvăluie și 
o etapizare a devenirii ştiinţei; cele cinci tipuri de matematizări 
ale teoriilor cognitive nu se pot realiza decât succesiv, în ordinea 
constituirii tipurilor respective de matematici. Fiecare nou tip de 
matematică fiind o modalitate de teoretizare mai cuprinzătoare 
si mai profundă, aptă să cuprindă complexitati si procese tot mai 
complicate, clasificarea-etapizare o considerăm un indiciu al 
corectitudinii modelului pe care l-am expus. 

4 Ibidem, p. 228. 

6 Ibidem, p. 229. 

8 Ibidem, p. 234. 

7 Ibidem, p. 237. 

8 Ibidem. 

9 Ibidem, p. 246. 

22.4. Dependente genetice și funcționale dintre domeniile 
ştiinţifice 

Pentru a înţelege caracteristicile generale ale genezei și 
evoluției ansamblului cunoaşterii științifice a trebuit să 
clarificăm problema: în ce măsură matematicile, deși sunt 
generate de raporturile omului cu entitățile abiotice, furnizează 
instrumente semantice utilizabile de către domeniile ştiinţifice ce 


investighează biosfera şi antroposfera? 

Pentru a ne pronunța asupra deschiderilor pe care 
matematicile le oferă domeniilor științifice cognitive tip B şi A, 
am luat în considerare principalele caracteristici ale acestor 
domenii. 

Biosferele apar deoarece în anumite condiţii, în modalități 
nedirijate de anumite mecanisme sau coduri, în existența abiotică 
se constituie organizări ce au capacitatea de re-producere și 
auto-reglare funcţională în funcţie de variația ambianţei. Codurile 
genetice sunt produsul variației condiţiilor abiotice dar, odată 
constituite, ele declanșează procese ce se soldează cu organizări 
capabile să se reproducă și să se regleze funcțional. 

Antroposferele apar deoarece, în anumite condiţii, în 
biosfere apar entităţi biotice, care dispun de mecanisme capabile 
să se autoorganizeze, deci să-și amplifice capacitatea funcțională 
în raport cu ambianța prin modificarea propriei organizări. 

Dacă domeniul abioticului nu dispune de mecanisme 
specializate pentru a realiza reproduceri, autoreglări si 
autoorganizări, biosferele dispun doar de mecanisme de 
reproducere şi autoreglare iar antroposferele si de mecanisme 
capabile să se autoorganizeze, domeniul abioticului este cel care 
are gradul de complicare mai mic ca biosferele şi antroposferele 
şi, ca urmare, poate fi mai lesne investigat de om. 

Date fiind diferenţele dintre cele trei tipuri de existență pe 
care omul este pus în situaţia să le cunoască, este de presupus că 
domeniile ce se constituie pentru a le investiga ştiinţific vor 
funcționa ca instrumente semantice distincte. În acest caz 
problema iniţială se poate concretiza astfel: sunt matematicile 
cele care, în evoluţia lor, elaborează toate cele trei tipuri de 
instrumente semantice sau se constituie câte un domeniu 
ştiinţific pentru a elabora instrumente semantice adecvate 
pentru investigarea fiecărui domeniu existenţial, respectiv a 
existenței abiotice, biosferelor şi antroposferelor? Deoarece 
matematicile apar prin studierea unor caracteristici statice 
(numere, figuri geometrice) iar studierea pertinentă a biosferelor 


şi antroposferelor presupune instrumente de altă natură, 
adecvate pentru studierea proceselor de reproducere, 
autoreglare şi, respectiv, autoorganizare - procese dirijate de 
mecanisme specializate -, considerăm plauzibilă ipoteza: 
instrumente semantice adecvate studierii fiecărui tip de domeniu 
existenţial se elaborează de către domenii profesionale științifice 
distincte, ce se dezvoltă pentru această performanță 
semantică10. Luând în considerare însă dependentele genetice si 
funcționale dintre domeniul abiotic, biosfere si antroposfere, este 
putin plauzibil ca cele trei domenii teoretice generatoare de 
instrumente semantice pentru investigarea lor să nu fie în 
anumite raporturi de dependenţă. Presupunem că domeniul care 
elaborează instrumente semantice pentru investigarea 
complexității ce nu încorporează mecanisme de autoreglare și 
autoorganizare se poate constitui primul, iar o parte din 
instrumentele pe care le elaborează sunt utile si celorlalte două 
domenii semantice; de asemenea presupunem că domeniul care 
elaborează instrumente semantice capabile să servească la 
studierea mecanismelor ce realizează re-produceri şi autoreglări 
precede domeniul științific S ce elaborează instrumente 
semantice utilizabile în studiul mecanismelor ce asigură 
autoorganizarea complexitatilor si îi furnizează anumite 
instrumente semantice. 

În concluzie, datele disponibile în acest stadiu al 
investigaţiilor fac plauzibil următorul scenariu al evoluției 
raporturilor dintre domeniile științifice. 

a) Iniţial se pot contura două domenii semantice științifice: 
matematicile si logicile. Ele sunt singurele care 

10 Peter Gould, într-un studiu în care interoghează 
posibilităţile si consecinţele utilizării matematicilor în științele 
social-umane, reține atenţia că folosirea matematicilor pentru a 
explica existența socială presupune reducerea omului la mașina 
lui Tu-ring, ignorarea capacităţii lui de a constientiza, care îi 
permite să fie autoreflexiv, să aleagă între soluţii oferite de 
calculul matematic sau să contrazică consecințele unui 


raționament logic. Peter Gould, Allouioing, Forbidding, but not 
Requiring: A mat-hematic jos Human World, in Complexity, 
Language and Life; Mathematic Approaches, Springer-Verlag, 
Berlin, 1986. 

Isi pot produce propriile proceduri semantice, inclusiv cele 
de validare a ipotezelor si a propriilor construcţii teoretice. 

b) Următoarele domenii ştiinţifice ce se pot constitui Mnt 
cele de tip Ab. 

c) Existenţa biotică, constituită în biosisteme în anumite 
zone favorabile ale existenței abiotice, fiind o complexitate 
dominată de capacitatea de reproducere si de autoreglare a 
componentelor biotice, necesită instrumente teoretice de alta 
natură decât cele produse de matematici prin studierea 
proprietăților numerelor şi figurilor geometrice furnizate de 
constientizarile realizate de codul figurativ. Instrumentele 
semantice adecvate pentru investigarea biosferelor este plauzibil 
să fie elaborate de mecanisme semantice tip S, mecanisme care 
pot fi generate de anumite rezultate ale proceselor semantice 
empirice tip B. Avem în vedere semnificații empirice care 
dezvăluie anumite proprietăţi ale proceselor de reproducere și 
autoreglare biotică. Procesele de reproducere și autoreglare 
nefiind sesizabile prin intermediul analizatorilor organismului si 
codului figurativ, pot fi identificate numai de mecanisme 
semantice verbale empirice mai evoluate; dacă presupunerea 
este corectă, într-o primă etapă a evoluţiei domeniilor științifice 
cognitive tip B, omul utilizează doar instrumente logice și 
matematice pentru a studia sistematic zone, procese sau 
manifestări din biosferă; în acest caz se pot aborda, desigur, doar 
aspecte care nu dezvăluie cele două caracteristici ce determină 
specificul biosferei, deci nu se pot elabora teorii pertinente. 
Numai după ce mecanismele semantice teoretice tip B devin 
capabile să investigheze procesele de reproducere şi autoreglare 
se intră în etapa în care biosfera poate fi investigată pertinent. 

d) în mod similar evoluează şi cunoaşterea teoretică a 
antroposferei, numai că intervenind și mecanismele ce fac 


posibilă autoorganizarea succesivă a mecanismelor semantice ce 
reglează funcțional antroposfera sunt plauzibile trei etape: 

— O primă etapă, când cunoașterea teoretică se realizează 
doar cu instrumente semantice adecvate pentru studiul 
complexitatilor abiotice; 

— O a doua etapa, când se utilizează și instrumente 
semantice apte să studieze mecanisme si procese de tipul celor 
specifice bioticului; 

— Etapa a treia, când omul de ştiinţă dispune si de 
instrumente semantice ce fac posibilă cunoașterea mecanismelor 
semantice capabile să se autoorganizeze. Dacă mecanismele 
semantice sunt responsabile de autoorganizarea nu doar a 
domeniilor semantice, ci sia antroposferei, în ansamblul ei, apare 
ca inevitabil un decalaj între cunoaşterea ştiinţifică tip S si cea tip 
A, trebuind ca domeniul științific tip S să intre în stadiul final 
pentru a furniza instrumente semantice pertinente investigării 
mecanismelor sociale ale autoorganizării antroposferei. 

Concluzionând asupra influențelor exercitate de 
caracteristicile domeniilor științifice generatoare de instrumente 
semantice asupra devenirii ansamblului domeniilor științifice vom 
spune că stadiul oricărui domeniu științific, performanţele sale 
depind de calitatea instrumentelor semantice pe care omul de 
ştiinţă le poate utiliza deliberat în procesul construirii modelelor 
obiectelor de studiu. Ca urmare, orice domeniu științific depinde 
de stadiul domeniilor științifice tip S care îi furnizează 
instrumente semantice. Astfel, dacă în cazul domeniilor științifice 
tip Ab dependenţa este doar de stadiul matematicii, în cazul 
domeniilor ştiinţifice tip B dependenţa este si fata de stadiul 
ciberneticii (detalii în 26.6). 

Aprofundând studiul relaţiilor de dependență al 
domeniilor științifice tip Ab fata de matematici, se constată ca 
deoarece primele demersuri științifice matematice au ca obiect 
de studiu entități semantice obiectivate de activități pragmatice 
tip Ab, (figuri geometrice simple si sisteme de numerare), 
primele lor rezultate pot fi utilizate numai în domeniile teoretice 


Ab ce au obiecte de studiu cu proprietăţi similare; avem în 
vedere că atât instrumentele cât și teoriile generate de 
investigațiile matematice devin elemente standardizate la care 
cercetătorul din alte domenii științifice apelează ori de câte ori 
proprietăţile obiectului lui de studiu fac posibilă utilizarea lor, 
ceea ce presupune anumite corespondențe. Deci teoriile 
matematice trebuie să aibă proprietăți care să fie similare 
proprietăților complexitatilor studiate sau unor componente ale 
acestora pentru ca ele sau instrumentele semantice conturate cu 
ocazia elaborării lor să fie utilizabile într-un anumit domeniu 
ştiinţific. Această concluzie s-a dovedit a fi de mare importanță 
pentru clarificarea problemei în discuție; ea semnalează că 
investigaţiile realizate de diverse domenii științifice tip Ab 
progresează în măsura în care progresează matematicile. 

Generalizând, vom spune că fiecare domeniu semantic 
teoretic, odată ajuns într-un anumit stadiu, poate semnala nevoia 
funcțională a unor noi instrumente semantice, dar nu şi le poate 
produce; la rândul lor domeniile semantice S teoretice 
specializate în elaborarea instrumentelor semantice, dată fiind 
dependenţa internă anterior menţionată, nu pot produce în orice 
stadiu s-ar afla orice instrument „solicitat” de domeniile 
semantice. Cu alte cuvinte, pot apărea decalaje mai mari sau mai 
mici între momentul în care o teorie-instrument devine necesară 
şi momentul în care poate fi elaborată. 

Decalajele identificate între cele trei domenii care ar trebui 
să elaboreze teorii S si proceduri utilizabile ca instrumente 
semantice, ar trebui să aibă ca urmare decalaje similare între 
domeniile științifice care studiază existența abiotică, biosferele si 
antroposferele. 

Etapizarea este plauzibilă și din altă perspectivă. Odată cu 
constituirea codului verbal omul poate să conștientizeze domenii 
şi procese disparate din antroposferă dar iniţial nu numai că nu 
dispune de mecanisme semantice pentru a le investiga în mod 
pertinent dar înseşi domeniile antroposferei nu oferă suficiente 
repere cercetătorului. Fiind o complexitate ce se 


autoorganizează, pentru a fi investigată pertinent antroposferă 
necesită mecanisme cognitive care nu se pot constitui decât când 
cunoaşterea teoretică a avansat suficient încât realizează 
cunoașterea globală a existenței abiotice si a biosferelor. 
Performanța menționată este o condiţie a constituirii 
mecanismelor semantice apte să investigheze antroposferă 
deoarece omul, devenind capabil să descifreze domenii cu 
organizare stabilă şi domenii capabile să se autoregleze „își 
amplifică şi  diversifică activitățile, dezvoltă organizarea 
antroposferei. În noile condiţii, antroposferă devine un obiect de 
studiu care își dezvăluie mai multe stadii „mai multe 
caracteristici funcționale, dar care, în același timp, oferă omului o 
gamă mai cuprinzătoare de instrumente semantice teoretice. 

22.5. Stadiul final al domeniilor ştiinţifice 

Datele expuse anterior, adoptate acum ca sistem de 
referință, sunt suficiente pentru a ne pronunţa asupra tendinței 
generale a evoluţiei domeniilor ştiinţifice. Este evident că 
evoluţia lor nu poate fi aleatoare dar, în același timp, nici lineară. 
Sensul evoluţiei cunoașterii teoretice apare ca o rezultantă a 
influențelor exercitate de numeroși factori cu relativă autonomie 
sau cu evoluție decalata, încât domeniile științifice se 
reorganizează periodic iar noile domenii au capacități 
funcționale mai mari decât cele anterioare. 

În această evoluție modificările într-un domeniu semantic 
- nu avem în vedere doar elaborarea unor noi teorii, ci si apariţia 
unor instituții sau sporirea capacităţii de informare științifică şi 
ameliorarea procesului de formare a cercetătorilor - pot crea o 
situaţie nouă, noi raporturi dintre acest domeniu și alte domenii 
ştiinţifice. De altfel, numai prin modificarea succesivă a 
raporturilor dintre domenii se pregătesc condiţiile pentru 
elaborarea acelor teorii sistemice care reprezintă modele 
nuantate ale celor trei mari tipuri de complexităţii: existenţa 
abiotică; biosferele; antroposferele. 

Trecerea de la domenii ştiinţifice ce investighează aspecte 
disparate spre domenii profesionale capabile să realizeze 


abordări globale, competenţă specifică stării finale a cunoaşterii 
teoretice, se face prin regrupări succesive care nu sunt 
predeterminate; fiind condiționate de mai multe variabile, ele se 
pot realiza în diverse variante. 

Capitolele anterioare oferă repere pentru a ne pronunţa 
asupra condiţiilor în care domeniile ştiinţifice se pot reorganiza 
pentru a intra în stadiul în care sunt în măsură să abordeze 
global și sistemic existența abiotică, biosferele și antroposferele. 
Toate domeniile ştiinţifice existente se regrupează pentru a se 
constitui doar trei domenii, specializate în studiul celor trei 
sisteme existenţiale când: 

— Omul reuşeşte să conștientizeze caracterul sistemic, 
unitar al existenței abiotice, biosferelor și antroposferelor, 
precum şi raporturile genetice dintre ele; 

— S-au elaborat instrumente semantice specializate în 
investigarea deliberată a fiecăreia din cele trei zone existenţiale; 

— S-a ajuns la un model suficient de nuantat al devenirii 
cunoaşterii, care dezvăluie dependentele dintre caracteristicile 
mecanismelor semantice cognitive, activităţile cognitive şi 
caracteristicile teoriilor; 


LEGENDA 


> Relaţii de determinare 

E> Alte determnân si conditionari din antroposfera Schema 
6 - s-au conceput metodologii de cercetare ştiinţifică care permit 
omului să orienteze deliberat procesele semantice de la nivelul 
primar al codului verbal, să controleze sistematic ipotezele de 
lucru conștientizate şi să dezvolte deliberat ipotezele construind 
modele cognitive ale obiectelor de studiu; 

— S-au conceput metodologii pertinente de evaluare a 
teoriilor elaborate. 

Prima dintre condiţiile enunțate presupune un anumit 
orizont de cunoaștere oferit de domeniile științifice tip Ab, B şi A. 
Cea de a doua condiţie presupune ca cele trei domenii științifice 


tip S care elaborează instrumentele semantice să ajungă în 
stadiul final al dezvoltării lor, de pildă, matematicile să ofere 
instrumente semantice care să facă posibilă modelarea 
matematică a caracteristicilor si stărilor existenţei abiotice. Cea 
de a treia condiţie presupune ca gnoseologia să ajungă, de 
asemenea, în stadiul final, încât să ofere omului de știință repere 
pentru elaborarea metodologiilor menționate în condiţiile patru 
şi cinci. În sfârşit, ultimele două condiţii presupun ca domeniile 
praxiologice să elaboreze metodologiile menţionate, încât 
cercetătorul să-şi regleze eficace propria activitate științifică, în 
toată amploarea ei. 

Dacă activitatea științifică este condiționată de amploarea 
posibilităţilor de orientare și stimulare a proceselor semantice 
primare si de gradul de corectitudine al metodelor de dezvoltare 
şi evaluare a intuitiilor și construcţiilor semantice obţinute, iar 
acestea sunt dependente de stadiul gnoseologiei, atunci, având în 
vedere şi dependența capacităţii gnoseologiei de a furniza 
informaţii pentru a se soluţiona corect aspectele menţionate de 
stadiul  explicării psihicului uman, succesiunea intrării 
domeniilor ştiinţifice în stadiul sistemic nu poate fi decât cea 
expusă în schema 6. 

22.6. Indicii ale corectitudinii uneia din ipotezele enunțate 

Stadiile parcurse de cunoașterea științifică în antroposfera 
noastră furnizează suficiente repere pentru a ne pronunța asupra 
măsurii în care varianta în care ea a evoluat până în prezent 
infirmă sau confirmă ipotezele enunțate. Am considerat deci utilă 
o astfel de analiză în cazul ipotezei care ni se pare mai puţin 
plauzibilă; cea a constituirii a trei domenii teoretice pentru a 
elabora instrumentele semantice necesare investigării existenței 
abiotice, biosferelor si antroposferelor. 

Dacă ne raportăm la domeniul matematic, care elaborează 
primul tip de instrumente semantice, constatăm că s-a constituit 
şi a trecut deja prin numeroase stadii. 

Cel de al doilea domeniu științific tip S care ar trebui sa 
furnizeze instrumente semantice adecvate studiului biosferei 


(căreia îi sunt proprii mecanisme de reproducere şi autoreglare), 
sunt indicii că este în curs de constituire: avem în vedere 
deschiderile oferite de cibernetică. Este concludenta comparatia 
pe care W. Ross Ashby o face între geometrie și cibernetică 
pentru a preciza „în ce constă noutatea” introdusă de cibernetică. 

„Faţă de o maşină reală, fie ea electronică, mecanică, 
neuronală sau economică, cibernetica se află cam în aceeași 
relaţie în care se găseşte geometria față de un obiect real din 
spaţiul nostru terestru. A fost o vreme când prin „geometrie se 
înțelegea numai acele relații care puteau să fie demonstrate în 
legătură cu obiecte tridimensionale sau cu figuri bidimensionale. 
Formele care se puteau întâlni pe pământ, fie ele animale, 
vegetale sau minerale, erau mai numeroase și mai bogate în 
însușiri decât cele pe care le oferea geometria elementară. Totuşi, 
pe vremea aceea, o formă care ar fi fost sugerată de către 
geometri, dar pentru care nu s-ar fi putut găsi o demonstrație în 
spațiul obișnuit, ar fi fost suspectă sau inacceptabilă. Spaţiul 
obișnuit domina geometria. 

Astăzi situaţia este cu totul diferită. Geometria există ca o 
ştiinţă de sine stătătoare şi prin propriile sale puteri. Ea poate sa 
trateze acum cu precizie şi în mod coerent o gamă de forme şi 
spaţii care depăşesc cu mult tot ceea ce poate oferi spaţiul 
terestru. În zilele noastre, geometria este aceea care conţine 
formele terestre, și nu invers, deoarece formele terestre nu sunt 
decât cazuri speciale într-o geometrie atotcuprinzătoare. 

Progresele realizate prin dezvoltarea geometriei aproape 
că nu au nevoie să fie relevate... 

Cibernetica se află într-o relație similară cu mașinile 
existente. Obiectul preocupărilor sale îl constituie domeniul 
tuturor maşinilor posibile, iar eventuala afirmaţie că unele dintre 
ele încă n-au fost realizate nici de om nici de natură o interesează 
doar în mod secundar. Ceea ce oferă cibernetica este un cadru 
pentru clarificarea, tratarea şi înțelegerea; fiecărei maşini în 
parte”. 11 

Când Ashby declară că cibernetica studiază „toate mașinile 


posibile” el are în vedere studiul complexitatilor organizate, mai 
precis elaborarea unor modele ale proceselor de „control” 
(conducere, dirijare, ghidare sub multiplele lor aspecte), modele 
care să poată servi ca în 

11 W. Ross Ashby, Introducere în cibernetică, Editura 
Tehnică, Bucureşti, 1972, p. 12. 

strumente pentru studiul „mașinilor”. Cu alte cuvinte, 
cibernetica își propune să studieze mecanismele ce guvernează 
reglările în sisteme, aşa cum geometria studiază proprietăţile 
figurilor bi- şi tridimensionale. 

Ross Ashby, de altfel, remarcă importanţa ciberneticii 
pentru studiul bioticului. lată un text edificator: 

„Al doilea merit deosebit al ciberneticii constă în faptul că 
oferă o metodă pentru tratarea ştiinţifică a oricărui sistem în care 
complexitatea este atât de mare și de importantă, încât nu poate 
să fie ignorată. Astfel de sisteme, după cum prea bine știm, se 
întâlnesc atât de frecvent în lumea biologică!” 12 

Cel de al treilea domeniu științific tip S, care ar trebui să 
furnizeze instrumente semantice pentru studierea mecanismelor 
autoorganizării încă nu s-a constituit si antroposfera, fiind o 
complexitate ce dispune de astfel de mecanisme, nu poate fi 
studiată în detaliu în lipsa acestor instrumente. Sunt totuşi indicii 
că un astfel de domeniu științific este în curs de constituire. Avem 
în vedere teoria sistemelor, în cadrul căreia se face deja distincţia 
între sisteme inerte, sisteme cu autoreglare și sisteme cu 
autoorganizare.13 

Dacă matematicile furnizează instrumente semantice 
pentru studiul primei categorii de sisteme iar cibernetica pentru 
cea de a doua categorie de sisteme, rămâne să se dezvolte un 
domeniu științific pentru a elabora instrumente pertinente în 
cazul investigarii sistemelor care sunt capabile să se 
autoorganizeze. Noi am început studiul complexitatilor de tipul 
antroposferei abordând deocamdată aspectele cele mai generale, 
am ajuns la identificarea mecanismelor ce guvernează 
autoorganizarea, le-am sesizat funcţiile în antroposferă si 


anumite caracteristici funcționale, încât a fost posibil să le 
clasificăm, dar aprofundarea în continuare a problematicii 
evoluției antroposferei necesită instrumente semantice 
pertinente pentru studiul organizării si funcționării 
mecanismelor semantice, atât a celor psihice cât şi a celor sociale, 
ele fiind cele care guvernează autoorganizarea antroposferei. 

Într-o lucrare prezentată la cel de al 9-lea Congres Mondial 
al Federației internaționale de Automatizare - Dezvoltarea 
științei sistemelor: trecut, prezent și viitor - 12 Ibidem, p. 15. 

13 B.G. ludin, Probleme metodologice ale cercetării 
sistemelor cu autoorganizarea, în Metoda cercetării sistemice, 
Editura Științifică, Bucuresti, 1974. 

J. Zaborszky prezintă ştiinţa sistemelor ca un domeniu ce 
studiază problematica reglării complexitatilor organizate (a 
„sistemelor”). El distinge „trei epoci” în evoluţia științei 
sistemelor (susținând că au fost parcurse deja primele două 
epoci): prima - a „servomecanismelor”; a doua - a „spaţiului 
stărilor”; a treia - a „sistemelor mari”. Autorul are în vedere 
evoluţii în teoria matematizată a sistemelor, stimulată de 
problematica proiectării noilor generaţii de calculatoare şi, la o 
primă apreciere, s-ar părea că atât conținutul cât si evoluţia 
ştiinţei sistemelor contrazice distinctiile introduse între cele trei 
domenii științifice care elaborează instrumente semantice: teoria 
sistemelor este matematizată și are rezultate de tipul celor 
specifice iniţial ciberneticii. O analiză mai nuanţată, care ia în 
considerare limitele constientizate de specialiștii în domeniu si 
obiectivele care deja îi animă, credem însă că pledează în 
favoarea distinctiilor pe care le-am dedus. Avem în vedere cel 
putin următoarele aspecte. 

— Teoria sistemelor nu este o componentă a 
matematicilor, ci se serveşte de matematici ca instrument 
semantic. 

— În teoria sistemelor s-a conştientizat deja că 
instrumentul de natură matematică nu este adecvat pentru a 
soluţiona probleme specifice oricăror complexitati. lată o 


reflecţie concludentă a autorului studiului la care ne raportăm: 

„Într-o ipotetică Epocă 3 care s-ar putea dezvolta pentru a 
răspunde problemelor ridicate de sistemele mari, s-ar părea că 
complexitatea şi rigurozitatea din punct de vedere matematic va 
supravieţui si chiar se va intensifica, dar sferele de cuprindere a 
descrierii sistemului şi a generării acțiunii de comandă vor trebui 
să se extindă. Calculele propriu-zise și ecuaţiile diferenţiale vor 
constitui doar componente ale unor descrieri complexe mai 
cuprinzătoare, ce nu vor fi obligatoriu legate de un concept de 
stare precisă, iar deciziile vor folosi calcule în cadrul unor funcţii 
de tipul inferentelor si rationamentelor”. 14 

— Teoria sistemelor a început prin a studia sisteme relativ 
simple, de tipul celor ce deţin „servomecanisme”, dar evoluţia ei 
internă indică tendinţa de a se studia 

14 J. Zaborszky, Dezvoltarea științei sistemelor: trecut, 
prezent și viitor, in Automatică, management, calculatoare, nr. 48, 
Editura Tehnică, Bucureşti, 1985, p. 87. 

sisteme guvernate de mecanisme tot mai complexe. J. 
Zaborszky, remarcă: 

„Pentru sistemele mai complexe sunt necesare abordări 
mult mai sofisticate. O primă cerinţă se referă la necesitatea unor 
volume mari de cunoştinţe specifice înmagazinate despre sistem 
şi mediul în care operează, cum și despre interacţiunile sale 
interne și externe. O parte din aceste cunoștințe vor trebui să fie 
sub formă numerică şi nu sub formă de ecuaţii. În sensul în care 
intervin în cazul de fata> toate acestea reprezintă de fapt o banca 
de date de ordin superior, care cunoaște ierarhia modurilor de 
reprezentare si combinaţiile datelor, realizată pentru o utilizare 
eficientă. O a doua cerinţă s-ar referi la utilizarea cunoștințelor 
dincolo de efectuarea de calcule, care să permită manipularea si 
sortarea informației simbolice, căutarea unor soluţii folosind 
deductia, inducția, căutarea si testarea pentru găsirea unor 
soluţii”. 15 

Se prevede, deci, conceperea unor modele ale unor 
complexitati organizate ce depasesc caracteristicile 


complexitatilor biotice, prin care teoria sistemelor își deplasează 
obiectul de studiu în antroposferă. De ce atunci să nu 
presupunem că într-o „a patra etapă”, după ce oferă modele ale 
capacităţii de folosire a „informaţiei simbolice”, teoria sistemelor 
va furniza modele-instrumente pentru studierea capacităţii de 
autoorganizare, capacitate specifică antroposferei? 

Rezerve fata de posibilitatea matematicii de a oferi 
instrumente semantice pentru efectuarea cunoașterii științifice 
tip B şi A se pot formula și din alte perspective. 

1. Dacă se compara etapizarea matematicii realizată de Ilie 
Pârvu, la care ne-am referit în secțiunea anterioară, cu ipoteza pe 
care am dezvoltat-o, se constată o diferență, în timp ce noi 
susţinem că studiul pertinent al biosferei presupune alt tip de 
instrumente semantice decât cel matematic, care este capabil să 
asigure investigarea mecanismelor ce guvernează re-producerile 
şi autoreglările, în tipologia elaborată de Pârvu se apreciază că 
tipul organizational de matematici - în care include teoria 
matematică a sistemelor, teoria catastrofelor și teoria 
categoriilor - ar face posibilă investigarea sistemelor complexe 
deschise simultan spre mediu, geneză şi evoluţie, adică nu doar a 
complexitatilor abiotice, ci si a celor biotice, chiar si a celor 
sociale. Rezervele noastre sunt doua: 1) in ceea ce priveste teoria 
matematizata a 

15 Ibidem, p. 87. 

sistemelor: a) ea nu aparține matematicilor, ci doar 
folosește instrumentul matematic; b) cum am argumentat deja, 
matematizarea nu se dovedește a fi suficientă pentru obţinerea 
performanţelor finale. 2) În ceea ce priveşte teoria catastrofelor, 
care aparține matematicilor, ea este utilă pentru studiul unor 
procese din biosferă dar nu se poate susține că face posibil 
studiul pertinent al proceselor de autoreglare de tip biotic. 

2. Limite ale utilizării matematicii în studiul biosferei pot fi 
constatate şi dacă analizăm critic ipoteza avansată de I. Prigogine 
privind posibilitatea deschisă de ceea ce el numește 
„termodinamica generalizată”, al cărui obiect de studiu afirmă că 


îl formează structurile disipative, acele complexitati create si 
menținute grație schimbului de energie cu lumea exterioară, în 
condiții de neechilibru 16, în care include şi organizarea 
biologică. Anterior am susținut existența unor diferenţe între 
complexitatea abiotică, biosfere si antroposfere datorate modului 
în care sunt generate si se mențin; din punctul nostru de vedere, 
a caracteriza organizarea biotică o structură disipativă creată şi 
menținută grație schimbului de energie cu lumea exterioară, în 
condiţii de neechilibru, cum procedează Ilya Prigogine, înseamnă 
a adopta o perspectivă improprie de studiu, a extinde nejustificat 
modul de a gândi specific termodinamicii în biosferă. Extinderea 
nu este pertinentă deoarece în cazul complexitatilor biotice 
determinante sunt mecanismele ce realizează reproducerea si 
autoreglarea iar ele nu se pot studia cu instrumente matematice, 
fie ele de tipul celor folosite în cazul investigării structurilor 
disipative. Astfel de structuri sunt totuși „obiecte ideale” - adică 
„simple” în raport cu organizarea biotică. 

Suntem de acord cu autorii „Noii alianţe” când susţin: 

„Termodinamica proceselor ireversibile a descoperit că 
fluxurile care traversează anumite sisteme fizico-chimice 
îndepărtându-le de echilibru, pot alimenta anumite fenomene de 
autoorganizare spontană, rupturi de simetrie, evoluţii spre o 
complexitate si o diversitate crescândă. Acolo unde se opresc 
legile generale ale termodinamicii, se poate revela rolul 
constructiv al ireversibilitatii; este domeniul unde lucrurile se 
nasc şi mor sau se transformă într-o istorie singulară care ţese 
caracterul întâmplător al fluctuatiilor si necesitatea legilor” 17. 

16 Ilya Prigogine şi Isabelle Stengers, Noua alianță, Editura 

Politică, Bucureşti, 1984. 

17 Ibidem, p. 385. 

Considerăm însă că organizările spontane ce au loc în stări 
departe de echilibru se produc în alt mod decât re-producerile si 
reglările din biosferă. Ni se pare mai plauzibilă ipoteza că o 
biosferă este o complexitate generată spontan în univers în 
anumite condiţii - deci departe de echilibru - ale cărei 


caracteristici funcționale pot fi investigate construind o clasă 
aparte de instrumente semantice, nereductibile la cele pertinente 
pentru înțelegerea stărilor prebiotice. 

Aceeași autonomie este plauzibilă și în raporturile dintre 
instrumentele semantice ce studiază biosferele si cele ce pot 
studia antroposferele. Discontinuitatii 
organizatio-nal-functionale dintre existenta abiotica, biosfere si 
antroposfere este plauzibil să-i corespundă o discontinuitate în 
cunoaştere. Ipoteza presupune ca în cazul în care 
discontinuitatea ontologică s-ar dovedi iluzorie, ar fi plauzibilă 
posibilitatea elaborării unui set de instrumente semantice 
cognitive utilizabile pentru investigarea oricărui tip de 
complexitate, oricât de aproape sau de departe ar fi de „starea de 
echilibru”. 

Aşadar, am identificat o zonă în care modelul devenirii 
cunoașterii ştiinţifice nu este compatibil atât cu concepţia în care 
se realizează anumite teorii ştiinţifice cât și cu un aspect al 
tipologiei elaborată de Ilie Pârvu. Am adus în discuţie aceasta 
constatare, ea putând genera studii care să falsifice o poziţie sau 
alta, în beneficiul gnoseologiei și al activităţii ştiinţifice. 

Remarca 1. Dacă modelul a cărui expunere o încheiem aici 
este corect, odată cu intrarea gnoseologiei în stadiul ultim se pot 
elabora metodologii care să fundamenteze proiecte prin care să 
se acționeze deliberat pentru a se organiza domeniile ştiinţifice 
astfel încât ele să ofere cadrul favorabil obținerii performanţei 
cognitive maxime în timp cât mai scurt; avem în vedere, de 
asemenea, conceperea unor strategii prin care omul să obțină cât 
mai repede cele trei teorii care vor furniza instrumentele 
semantice pentru elaborarea modelelor celor trei sisteme 
existenţiale. 

Remarca 2. Din relatările anterioare se desprinde concluzia 
că la stadiul final nu se poate ajunge prin reconstrucția teoriilor 
existente sau prin gruparea lor, ci prin elaborarea unor noi teorii, 
care să reprezinte explicaţii globale, unitare ale domeniilor de 
referință. În acest demers raportarea la teoriile existente nu 


poate fi decât critică, se realizează cu scopul de a evalua 
diferenţele şi pentru a fructifica acele explicaţii care se dovedesc 
a fi corecte. Precizarea se impune pentru a ne departaja de 
încercările din ultimele decenii de reconstrucţie a unor științe. 
Atât varianta empirist-logică (propusă de Tarski și Carnap, care 
încearcă axiomatizarea teoriilor din „științele empirice” prin 
„formalizarea standard”) cât şi cea set-teoretică, ansamblistă 
(propusă de P. Suppes, în care axiomatizarea cuprinde mai multe 
teorii şi se realizează prin explicitarea teoriilor ce urmează a se 
analiza, prin formularea noţiunilor primitive și semnalarea 
capacităţii lor de a fi comune teoriilor grupate, prin formularea 
unor axiome proprii noii teorii si construirea interpretării 
empirice a noii teorii obținute) nu pot deschide acea perspectivă 
de cercetare care să determine reconsiderarea obiectului de 
studiu, încât el să coincidă cu un domeniu existenţial ce are 
relativă autonomie funcţională. 

Remarca 3. Dacă raţiunea funcţională a unui domeniu 
ştiinţific este de a crea condiţiile pentru a se ajunge la o abordare 
sistemică cuprinzătoare şi nuanţată a unui domeniu de referință, 
este legitimă întrebarea: ce se întâmplă cu un domeniu științific 
după ce reușește performanţa sa maximă? Răspunsul pe care îl 
găsim plauzibil în acest stadiu al investigaţiilor este: după ce 
realizează performanțele ce-i justifică existența domeniul 
ştiinţific se dezintegrează, rămânând antroposferei doar ultimul 
său produs semantic, care urmează să devină sistem de referință 
atât pentru alte domenii teoretice, încă în devenire, cât şi pentru 
activitățile pragmatico-practice. 

Remarca 4. Anterior, schitand obiectul de studiu al 
gnoseologiei pe baza datelor furnizate de modelul antroposferei, 
am semnalat că el include si gnoseologia, ca autocunoastere. 
Dezvoltările din această parte a volumului ilustrează nu numai 
posibilitatea de a realiza o gnoseologie de tipul celei doar schitate 
în volumul menţionat dar și corectitudinea acelei schițe. Actualul 
model al genezei şi evoluţiei cunoaşterii cuprinde şi o schiță a 
genezei preocupărilor gnoseologice, a contextului în care ele au 


devenit, funcțional vorbind, necesare şi a evoluţiei wsfulfw i 

gnoseologiei, precizând funcționalitatea produselor 
gnoseologiei în devenirea ansamblului cunoasterii teoretice. Prin 
dezvoltările din acest volum se confirmă că gnoseologia reușește 
să includă în obiectul ei de studiu propriile mecanisme 
funcționale. 

Remarca 5. Modelul genezei și evoluției cunoaşterii expus 
în acest volum nu este încă suficient nuantat si nu este exclus ca 
investigaţiile ulterioare să impună introducerea unor corectii. 
Probele prin care l-am testat, la care ne referim în ultima parte a 
cărții, atestă că el conţine totuși suficiente repere pentru a 
rezolva aspecte problematice importante în acest stadiu al 
antroposferei noastre. 

PARTEA A VI-A 

DEVENIREA CUNOAȘTERII ÎN ANTROPOSFERĂ 

„Fiecare epocă se caracterizează prin câmpul posibilului, 
pe care îl definesc nu numai teoriile sau concepţiile curente, ci 
însăși natura obiectelor accesibile analizei, echipamentului 
folosit pentru a le studia, maniera de a le observa și de a vorbi 
despre ele”. 

FRANQOS JACOB, Logica viului in mod îndreptăţit, 
confruntând titlul volumului cu problematica abordată în 
capitolele anterioare, cititorul ar putea afirma: tratând succesiv 
cunoaşterea empirică în perioada ce precede constituirea 
mecanismelor semantice teoretice, caracteristici ale cunoaşterii 
teoretice în stadiul filosofic şi caracteristici ale stadiului științific 
al cunoașterii teoretice nu s-a realizat o abordare globală a 
evoluției cunoașterii. Remarca ar fi justă deoarece devenirea 
cunoaşterii nu se reduce la procesele menționate. Schitarea 
acestei deveniri, în ansamblul ei, implică luarea în considerare a 
modului în care evoluează atât cunoaşterea empirică cât si cea 
teoretică, a genezei și evoluţiei dependentelor funcționale dintre 
ele, precum și a raporturilor ce se dezvoltă între cunoaștere, 
considerată în ansamblul ei, și antroposferă. O astfel de tratare 
este posibilă acum, după clarificarea problematicii din capitolele 


parcurse. Desfășurarea investigațiilor în succesiunea marcată de 
secțiunile si capitolele anterioare s-a dovedit a fi necesară 
deoarece în acest fel s-au acumulat date care fac posibilă 
aprofundarea problematicii genezei şi devenirii dependenței 
funcționale dintre toate modalitățile în care se realizează 
cunoașterea, precum si cea a stadiilor pe care ea le parcurge. 
Spunem „aprofundare” deoarece o primă schiță a acestor procese 
am expus-o în volumul anterior şi a servit ca ipoteză de lucru pe 
parcursul actualelor investigaţii. 

Aşadar, considerente de ordin metodic sunt cele care ne-au 
determinat să grupăm în această a șasea parte a volumului 
problematica ansamblului cunoașterii. Metoda de investigare 
folosită - cea organizaţională - ne-a impus să precizăm 
caracteristicile principale ale cunoașterii în contextul evoluţiei 
antroposferei, luând în considerare că omul este cel care 
realizează actul cognitiv dar CUNOAȘTEREA este o procesualitate 
ce se dezvoltă în antroposferă ca rezultantă a interacțiunilor 
dintre acele pro -, ce se semantice si sociale care generează 
modele si instrumente semantice iar între CUNOAȘTERE și 
practica umană se dezvoltă numeroase dependențe. Această 
perspectivă metodică a sugerat gruparea rezultatelor în varianta 
prezentată în capitolele 23 - 25. 

CAPITOLUL 23 

CARACTERIZAREA GLOBALĂ A CUNOAȘTERII 

23.1. Câmpurile semantice 

Anterior ne-am referit la CUNOAȘTERE ca la un domeniu 
ce se dezvoltă treptat în domeniul ontic al umanului și care 
conține construcții semantice ce tind 

— În modalităţi nelineare - să fie tot mai izomorfe cu 

Existenţa. Dacă schițele expuse în capitolele anterioare 
sunt corecte, cunoașterea are o evoluţie stadială. Caracterul 
nealeatoriu al stadiilor decurge din proprietăţile 

Existentei si din faptul că mecanismele semantice pot 
ajunge la capacitatea de a realiza procese cognitive cu 
prinzătoare şi corecte numai prin reorganizări succesive, de 


fiecare data sub presiunea deschiderilor și limitelor 
semnificatiilor obiectivate, deschideri și limite ce se dezvăluie 
treptat. 

Interogând rațiunea funcțională a cunoaşterii în domeniul 
ontic al umanului identificăm o nouă caracteristică a evoluţiei ei. 
Îndeosebi prin construcţiile semantice pe care le conţine, 
cunoaşterea constituie pentru oameni 

— Pentru mecanismele lor semantice -, ca si pentru în 
stitutii un cadru semantic, ea oferă sisteme de referință atât 
pentru realizarea şi evaluarea proceselor semantice empirice cât 
şi pentru evaluarea produselor acestora. Cunoaşterea instituie un 
mediu al oamenilor și instituţiilor ce condiționează ansamblul 
relațiilor din antroposferă, modalitățile în care oamenii intră în 
contact, întreaga organizare a domeniului ontic al umanului. Din 
considerentele menţionate numim acest mediu semantic câmp 
semantic. 

Iniţial, când domeniul ontic al umanului conţine mai multe 
etnosisteme cu evoluţii necorelate, în acestea se constituie 
câmpuri semantice autonome; cu cat interacţiunile şi 
interdependentele dintre comunități sunt mai reduse, cu atât 
particularitatile câmpurilor semantice sunt mai ample. În stadiul 
presistemic al antroposferei câmpurile semantice se influențează 
reciproc, pot dezvolta proprietăți comune sau similare în măsura 
în care comunităţile interacționează. Evident, dacă cunoașterea 
parcurge mai multe stadii şi câmpurile semantice au o evoluție 
stadială. Evoluţia stadială a cunoașterii teoretice - procesualitate 
decentrată în raport cu problemele concrete ale oamenilor - are 
consecințe în câmpurile semantice. Generatiile succesive de 
teorii fiind elaborate cu instrumente semantice doar partial 
adecvate, oferind numai explicaţii ale acelor zone ale existenţei 
ce au putut fi conștientizate într-un anumit stadiu al cunoașterii, 
uneori coexistând fără a putea fi evaluate induc în câmpurile 
semantice perspective numeroase, eterogene, care generează 
incompatibilitati atât orizontale - între oameni, între anumite 
grupuri sau între anumite instituții - cât şi verticale - între 


oameni, grupuri şi instituţii ce se află în raporturi de dependenţă 
funcțională. Dar succesiunea stadiilor cunoașterii 
caracterizându-se prin decuparea mai corectă a obiectelor de 
studiu si prin ameliorarea înţelegerii lor, induce evoluții 
nealeatoare în câmpurile semantice și, prin intermediul lor, în 
procesele semantice empirice (atât în cele pragmatice, cât şi în 
cele imaginare). Sub presiunea rezultatelor cunoașterii teoretice, 
cunoaşterea empirică tinde - în variante neliniare - spre 
competențe constatatoare, evaluatoare şi rezolvatoare care induc 
tot mai puţine disfuncţii în antroposferă. 

În raport cu Cunoaşterea, câmpurile semantice nu sunt 
pasive; dacă cunoașterea determină stadiul şi caracteristicile 
câmpurilor semantice, în schimb câmpurile semantice 
condiționează cunoaşterea; particularitatile lor favorizează 
anumite evoluții în cunoaştere sau afectează procesele cognitive. 

Prin consecințele lor reglatoare şi formatoare în zona 
practicii, câmpurile semantice sunt implicate în evoluția 
antroposferei spre starea sistemică și, la rândul lor, sub 
presiunea transformărilor din antroposferă, se reorganizează 
periodic. Evolutiile corelate ale antroposferei și cunoașterii 
determină în câmpurile semantice procese ce tind spre 
constituirea unui câmp semantic unic, apt să ofere repere pentru 
reglarea optimă a antroposferei. Atât ritmul evoluției cunoaşterii 
cât şi cel al antroposferei sunt condiționate de numărul 
câmpurilor semantice ce se constituie si funcționează initial 
relativ independent, de gradul de diversitate al condițiilor în care 
ele se constituie si evoluează, de amploarea relațiilor ce se 
dezvoltă între câmpurile semantice. 

Aşadar, câmpurile semantice dezvoltă relații complexe cu 
cunoaşterea, atât direct cât si prin intermediul consecințelor lor 
în antroposferă. Interdependentele funcționale si formatoare 
dintre diversele zone ale cunoașterii teoretice și câmpurile 
semantice orientează evoluția CUNOAȘTERII către stadiul în care 
dispune de modele globale corecte si nuantate ale EXISTENȚEI, 
modele care, având un grad ridicat de izomorfism cu domeniile 


lor de referință, oferă oamenilor posibilitatea să-și optimizeze 
existența în antroposferă și, prin intermediul ei, în biosferă. 

23.2. Stadiile câmpurilor semantice 

Câmpurile semantice sunt generate de mecanismele 
semantice figurative, mecanisme care inițial realizează indistinct 
procese de tip pragmatic şi de tip imaginar. Deşi în acest stadiu 
procesele semantice rămân integrate în manifestările prin care 
omul se străduiește să-și satisfacă nevoi existenţiale primare, 
câmpurile semantice se conturează în comunități ca urmare a 
exteriorizării semnificatiilor cognitive, îndeosebi evaluatoare și 
rezolvatoare, a obiectivării lor în ritualuri și obiecte-simbol. 
Existenţa lor este semnalată de funcţiile pe care le îndeplinesc în 
interiorul comunităţilor: conservând semnificaţii figurative 
(îndeosebi derivate), ele au efecte formatoare asupra noilor 
mecanisme semantice şi acționează - ca un factor de coeziune în 
interiorul grupurilor, determinând organizări diferite de cele 
induse de proprietăţi biotice ale oamenilor. 

Câmpurile semantice cognitive intră într-un nou stadiu nu 
când se constituie codurile verbale, initial ele fiind dependente 
de semnificaţiile figurative, ci când mecanismele semantice 
empirice devin capabile să efectueze separat şi să distingă 
procesele semantice de tip imaginar, în noua situație câmpurile 
semantice contin semnificaţii diferite de cele anterioare, 
incompatibile cu ele; 

obiectivarea separată a semnificatiilor pragmatice si a 
celor imaginare, conservarea si transmiterea lor in modalitati noi 
modifică proprietățile câmpurilor semantice. Mecanismele 
semantice dezvoltându-se sub influenţa situaţiei existenţiale a 
omului, în noul stadiu câmpurile semantice se particularizează 
mai puternic si au o dinamică interioară mai accentuată. Având 
aceste caracteristici, câmpurile semantice au efecte mai ample în 
etnosisteme, sunt mai puternic implicate în organizarea, 
funcționarea si evoluția acestora, determină o creştere a 
diferenţelor dintre ele. 

Al treilea stadiu al câmpurilor semantice este inaugurat 


când codul verbal devine capabil să se raporteze empiric la 
produsele sale semantice pentru a le investiga proprietăţile; noua 
competență generează stadiul empiric al aritmeticii, geometriei, 
logicii, lingvisticii şi gnoseologiei. Noile tipuri de performanţe 
semantice transforma ansamblul capacității cognitive şi 
determină transformări în câmpurile semantice. În măsura în 
care câmpurile semantice aflate în al treilea stadiu comunică 
între ele, competențele semantice menţionate facilitează 
transferuri semantice si evoluţii ulterioare corelate. 

Stadiul următor, al patrulea, rezultă din dezvoltarea 
primului stadiu al cunoașterii teoretice. Filosofarea si filosofiile 
generează primele domenii profesionale teoretice și, prin 
intermediul lor, transformări în cunoașterea pragmatică şi în 
creația semantică imaginară. Caracterul inevitabil divergent al 
filosofiilor, incapacitatea lor de a oferi activității pragmatice 
sisteme de referință satisfăcătoare determina evoluții 
contradictorii în interiorul câmpurilor semantice și în relațiile 
dintre câmpurile semantice. Filosofarea nu poate determina 
decât transformări ale unora din competențele semantice 
empirice dezvoltate anterior; celelalte continuă să se manifeste 
în câmpurile semantice confruntându-se cu noile competențe 
empirice. 

Situația cognitivă dezvoltată de filosofare exercită presiuni 
pentru a se contura cunoaşterea științifică presis-temică, 
cunoaștere care generează domenii profesionale ştiinţifice şi 
provoacă transformări în câmpurile semantice, intrarea lor 
într-un nou stadiu. Acum proliferează vaste rețele de relații între 
domeniile profesionale filosofice si cele științifice, relații care 
induc evoluții complexe şi contradictorii în competențele 
empirice. În stadiul presistemic, cunoașterea științifică nu poate 
înlocui cunoașterea filosofică dar coexistenta lor contribuie la 
dezvoltarea cunoașterii teoretice, pregătind intrarea ştiinţei în 
stadiul sistemic. Şi câmpurile semantice aflate în acest stadiu nu 
sunt în măsură să elimine stările semantice conflictuale din 
interiorul lor şi din relaţiile dintre ele, și acum cunoașterea 


pragmatică nu reuşeşte să intervină decât în zone şi procese 
disparate din  antroposferă si în modalități partial 
nesatisfăcătoare, generând efecte imprevizibile. 

Limitele câmpurilor semantice aflate într-unul din stadiile 
menționate influențează contactul dintre ele; el devine dificil şi 
sursă potenţială de stări conflictuale. Informaţii utile privind 
raporturile dintre cunoașterea teoretică si cea empirică conține 
capitolul 18, care schiteaza modul de diversificare a zonelor 
cunoașterii pragmatice pe măsură ce se dezvoltă atât domenii 
filosofice ce au noi domenii de referinţă, cât si domenii științifice 
care preiau domenii de referință ale filosofiilor. Indicând si 
aportul metodicilor elaborate în prelungirea teoriilor ştiinţifice la 
reglarea anumitor procese semantice pragmatice, schița 
sugerează caracterul neechivalent al cunoașterii empirice pe care 
o fac posibilă construcţiile filosofice şi cele ştiinţifice. Avem în 
vedere nu doar eficacitatea mai redusă a cunoașterii empirice 
dependente de rezultate ale filosofării în raport cu cea realizată 
în funcţie de modele si metodici oferite de cercetarea științifică, 
ci şi generarea de către evaluările si opțiunile conținute în 
diverse filosofii - inevitabil parţial incompatibile - a unor 
presiuni pentru a apărea procese evaluatoare si rezolvatoare 
pragmatice si imaginare incompatibile. 

Stadiul sistemic al cunoașterii științifice declanșează 
transformări ample în câmpurile semantice, încât ele tind să nu 
mai conțină semnificații incompatibile; entităţile semantice 
teoretice ce aparțin stadiilor anterioare sunt acum depășite și, ca 
urmare, relațiile dintre cunoașterea teoretică si cea empirică se 
simplifică, deşi domeniile de competenţă ale cunoașterii empirice 
se extind cuprinzând ansamblul antroposferei si biosferei. Toate 
câmpurile semantice pot trece în stadiul care asigură o 
cunoaştere empirică cuprinzătoare, unitară, atât corectă cât si 
nuanțată. Acum se întrunesc condiţiile pentru ca în antroposfera 
să nu mai coexiste câmpuri semantice cel puţin parţial 
incompatibile, tipuri de activităţi cognitive empirice şi teoretice 
ce aparțin stadiilor anterioare, situații semantice generatoare de 


manifestări practice incompatibile și de procese sociale 
disfunctionale. Evoluţiile convergente începute anterior în unele 
din câmpurile semantice acum se extind, cuprind întreaga 
antroposfera. În orice etnosistem ar fi, omul se poate raporta 
acum la produsele semantice ale cunoașterii ştiinţifice sistemice, 
el poate concepe procesele pragmatice utilizând noul sistem de 
referință. Situaţia echivalează cu unificarea câmpurilor semantice 
din antroposfera. 

Acceptând schița celor șase stadii ale cunoașterii, devine 
posibilă şi necesară distincţia între evoluţia proceselor cognitive 
propriu-zise - fie ele de natură pragmatică, imaginară sau 
teoretică - şi devenirea câmpurilor semantice, câmpuri ce 
reprezintă cadrul în care capacitatea de cunoaștere se dezvoltă si 
în care domeniile profesionale semantice, pe măsură ce 
evoluează, au funcţii organizatoare tot mai pronunţate. 

Descoperirea proceselor prin care se ajunge la un câmp 
semantic unitar în antroposfera, identificarea unor reţele de 
dependențe genetice, funcționale şi formatoare între diversele 
genuri si tipuri de procese cognitive şi a factorilor ce determină 
evoluția nealeatoare a cunoașterii în antroposfera asigură doar 
un cadru explicativ general. Stadiile menționate semnalează doar 
marile transformări succesive ce pot avea loc în cunoaștere. Cum 
rezultă deja din capitolele anterioare, devenirea cunoașterii este 
însă o procesualitate de mare complexitate. Câmpurile semantice 
se dezvoltă, parcurg stadiile menţionate deoarece procesele 
cognitive se pot diferenția. Am argumentat anterior 
funcționalitatea fiecărui tip şi a fiecărui gen de procesualitate în 
interiorul CUNOAȘTERII, modul în care ele contribuie la 
devenirea capacităţii de cunoaștere. Dacă luăm în considerare 
specializarea domeniilor profesionale ştiinţifice tip Ab, B, S si A, 
decalajele dintre ele ce decurg din raporturile de dependenţă 
funcțională în care se află (capitolele 15 si 19), precum si 
transformările din interiorul fiecărui tip de cunoaștere științifică 
ce conduc treptat la cunoașterea globală, unitară a existenţei 
abiotice, biosferelor și antroposferelor, câmpurile semantice apar 


a avea o evoluție complexă, caracterizată prin mari decalaje între 
stadiile cunoașterii pragmatice tip Ab, B, S-U, S-I si A. În 
capitolele în care această problematică a fost tratată nuantat a 
rezultat dependența modalitatilor în care cunoașterea evoluează 
de caracterul organizat al existenței abiotice, biosferelor și 
antroposferelor, precum si de raporturile existente în mod 
obiectiv între ele. Complexa interdependenta dintre domeniile 
existenței omul o poate descifra doar treptat, ea este însă cea 
care exercită presiuni pentru generarea reţelelor de mecanisme 
semantice specializate și pentru ca ele să-și amelioreze succesiv 
performanţele, să tindă spre starea în care se obține acea 
cunoaștere teoretică globală, cuprinzătoare, ce-i permite omului 
să-şi înţeleagă nuantat situaţia în univers. 

23.3. Evoluţia şi funcţiile gnoseologiei în câmpurile 
semantice 

Anterior, în mai multe capitole, am prezentat aspecte 
disparate privind raporturile ce se dezvoltă între cunoaștere si 
gnoseologie. Putem acum să ne pronuntam asupra consecinţelor 
evoluției stadiale a gnoseologiei asupra devenirii câmpurilor 
semantice. Cele patru stadii ale gnoseologiei - empiric, filosofic, 
stiintific-presistemic şi  ştiinţific-sistemic - deschizând 
cunoașterii posibilități diferite de autoreglare, determina 
inevitabil o anumită sta-dializare a cunoașterii: deci schiță 
anterioară se cere nuanţată. 

Iniţial gnoseologia orientează eronat procesele cognitive și 
limitează orizontul cunoaşterii; ea exercită influențe 
contradictorii şi în stadiul filosofic iar în stadiul ştiinţific 
presistemic condiţionările ei încep să fie pertinente dar limitate. 
Odată cu stadiul filosofic al gnoseologiei, influența ei asupra 
cunoaşterii empirice se exercită atât direct cât și prin intermediul 
conditionarilor induse în ansamblul cunoașterii teoretice. 
Cunoașterea teoretică nu poate să-şi maximizeze performanţele 
decât după ce gnoseologia reuşeşte să dimensioneze corect 
domeniul cunoașterii şi, studiindu-l global, să ofere omului o 
explicație cuprinzătoare şi nuanţată a cunoașterii. Nu numai că 


cunoașterea științifică globală şi corectă a unuia din cele trei mari 
domenii existențiale nu este posibilă până nu se obţine o 
cunoaştere cuprinzătoare si nuanţată a câmpului semantic al 
cunoaşterii, dar nici cunoaşterea empirică nu poate să-și 
maximizeze competenta până când omul nu dispune de o 
înțelegere corectă a cunoașterii empirice și a condiţiilor în care 
relațiile dintre cunoașterea teoretică și cea empirică se pot 
optimiza. 

Dar şi gnoseologia, fiind o componentă a cunoașterii, este 
marcată de discontinuitățile menţionate. Gnoseologia nu poate fi 
teoretică decât în contextul capacității de abordare teoretică a 
altor zone si procese ale existenţei; pentru a intra în stadiul 
ştiinţific, trebuie ca obiectul ei de studiu să includă cunoașterea 
ştiinţifică. Gnoseologia nu poate intra în stadiul sistemic decât 
când omul dispune de o explicaţie sistemică a antroposferei 
deoarece ea indică dimensiunile cunoașterii și dezvăluie 
implicarea mecanismelor semantice in  autoorganizarea 
antroposferei. 

În concluzie, cunoașterea evoluează stadial sub presiunea 
unor determinări complexe ce includ si gnoseologia: în interiorul 
marilor stadii ale cunoașterii, trecerea gnoseologiei dintr-un 
stadiu în altul determină noi discontinuități, benefice pentru 
evoluția cunoaşterii, care contribuie si la descoperirea 
câmpurilor semantice. Când gnoseologia  conștientizează 
existența în antroposferă a câmpurilor semantice ea are un nou 
obiect de studiu. 

Acceptând dezvoltarea unor rețele de dependențe între 
cunoaştere și câmpurile semantice, ele trebuie incluse în 
domeniul de referință al gnoseologiei și studiate sistematic. O 
primă investigare a acestei problematici o realizăm în capitolele 
24 şi 25; particularizând-o, deocamdată aducem în prim plan 
raporturile de determinare ce se dezvoltă între cunoaștere și 
practica socială şi între cunoaştere si organizarea antroposferei. 

CAPITOLUL 24 

DEVENIREA OMULUI ÎN PERSPECTIVA DEVENIRII 


CUNOAȘTERII 

„Omul, aşa cum e în fiecare epocă, reprezintă produsul și 
rezultatul tuturor epocilor an 

[terioare”. 

FUSTEL DE COVLANGES. 

Cetatea antică 

Istoria antroposferei noastre consemnează succedarea a 
numeroase construcții semantice prin care OMUL a încercat să-şi 
explice (să înțeleagă) raporturile dintre propria existenţă si cea a 
complexității ce-l înglobează functional. Propria noastră 
construcție se înscrie în acest flux și, cum cititorul constată, 
conține si o explicaţie a acestui travaliu; dacă modelul expus este 
corect, devine de înţeles atât insistența omului pentru a-și 
înțelege situaţia, cât şi imposibilitatea de a obţine de la început o 
explicație cuprinzătoare. 

Modelul dezvăluie, de asemenea, dependenţa 
caracteristicilor omului ca şi a organizării „societăţii omenești” 
de stadiul CUNOAȘTERII. Este o dependenţă sesizată vag sau 
partial de numeroşi teoreticieni. Menţionăm, remarcându-se prin 
claritatea formulării, un text ce aparține unui filosof al secolului 
XIX - Fustel de Coulanges. Susținând „necesitatea de a studia cele 
mai vechi credințe ale anticilor pentru a le putea cunoaște 
instituțiile”, el investighează „principiile si regulile care au 
guvernat societatea greacă şi romană” şi conchide generalizând: 

„Marile schimbări ce apar din timp în timp în constituirea 
societăţilor nu pot fi nici efectul hazardului si nici numai al forţei. 
Cauza care le produce trebuie să fie puternică, si această cauză 
trebuie să rezide în om. Faptul că legile societății omenești nu 
mai sunt aceleași ca în antichitate se explică prin aceea că în om 
s-a schimbat ceva. Într-adevăr, o parte din ființa noastră se 
modifică de la secol la secol: inteligența. Ea este mereu în 
mişcare, aproape întotdeauna în progres si din pricina ei 
instituţiile si legile noastre sunt supuse schimbării”. 

1 Fustel de Coulanges, Cetatea antică, Editura Meridiane, 
1984, București, p. 21. 


Modelul devenirii omului dezvăluind si influenţa stadiului 
etnosistemelor si antroposferei asupra omului, confirma si acele 
construcții teoretice în care se susține dependența omului de 
diverse caracteristici ale existenţei sociale (Karl Marx, M. Weber, 
K. Parsons...) dar această dependență apare a fi înserată într-o 
devenire mai amplă. Actuala înţelegere a acestei deveniri 
confirmă afirmaţia: „transformările sociale au urmat întotdeauna 
transformărilor inteligenţei” 2, dar o si nuanteaza. Modificările ce 
apar în unele coduri psihice, manifestările unor oameni care 
realizează procese semantice în modalităţi diferite de cele 
anterioare au consecințe transformatoare în etnosisteme, 
inclusiv în instituţiile sociale; aceste transformări exercită apoi 
presiuni pentru a se modifica treptat tot mai multe coduri 
psihice, pentru ca noile generaţii de oameni să-şi formeze 
mecanisme semantice cu caracteristici diferite de cele anterioare. 

Considerând practica umană o raportare nemijlocită a 
omului la zone ale antroposferei, sunt justificate două asertiuni: 
a) fiecare stadiu al practicii este dependent de stadiul 
antroposferei, dar prin intermediul câmpurilor semantice, al 
gradului înțelegerii organizării si funcționării zonelor la care 
omul se raportează; b) practica condiționează stadiul 
antroposferei prin transformările ce le declanșează și întreține în 
zonele ce fac obiectul practicii dar şi prin efectele ei în câmpurile 
semantice. 

24.1. Stadiile practicii din perspectiva stadiilor cunoașterii 

Anterior am indicat principalele evoluţii în raporturile de 
dependenţă genetice și funcționale din interiorul cunoașterii, dar 
am făcut abstracţie de raporturile dintre cunoaștere, procesele 
semantice pragmatice şi practica umană. Cum am argumentat 
însă în mai multe capitole, cunoașterea este condiţionată şi, la 
rândul ei, condiționează procesele semantice pragmatice şi, prin 
ele, activitatea practică; în schema nr. 7 indicăm evoluţia acestor 
dependențe. Am apelat la schemă încercând să cuprindem într-o 
abordare unitară ansamblul transfor 

2 Ibidem, p. 23. 


mărilor prin care trec manifestările practice și pragrna tice 
sub influenţa devenirii capacităţii semantice vor bale, devenire ce 
face posibilă autonomizarea proces-ior cognitive teoretice şi 
pragmatice. 

În cazul etapizării manifestărilor pragmatice si pt>ac tice 
reglate verbal am folosit, între paranteze, denumiri sugerate de 
raportarea la evoluţia reală a manifestărilor de acest gen din 
antroposfera noastră. Considerăm utile anumite precizări. 

a) Am numit ritualică activitatea pragmatico-practică 
reglată de codul figurativ în perioada ce precede tson stituirea 
codului verbal, luând în considerare denu, mi rea dată de 
antropologi manifestărilor de acest gen ale populațiilor tribale; 
„ritualul” este un comportament factual încărcat de semnificaţii 
figurative prin care omul îşi reglează nevoi funcționale, prin care 
acționează asupra unui obiect sau reglează anumite relații 
interurriane sau de grup. 

b) Am numit magică activitatea inițială 
pragmatico-practică  figurativ-verbală, deoarece termenul 
denumește în limbajul antropologilor utilizarea indistinctă a 
rr\ani festărilor verbale şi factuale, atribuirea acelorași 
proprietăți vorbei şi faptei, adică situaţia în care se află omul în 
prima etapă a constituirii mecanismelor semantice verbale, când 
nu poate constientiza specificul mar\ifes ţărilor semantice în 
raport cu cele factuale. 

c) Expresia mitico-mistice am folosit-o pentru a. Tie numi 
primele manifestări semantice relativ autonomfn raport cu 
comportamentul practic, deoarece sunt confirmate de 
construcțiile mitice și, apoi, mistice; caracteristicile construcțiilor 
de acest tip sunt explicate de moejeiui codului verbal prin 
dependenţa proceselor semantice empirice verbale de produsele 
semantice figurative. 

d) Am adoptat expresia practică dogmatico-religioasă 
pentru a denumi practica dependentă de activitatea pragmatică 
mitico-mistică, mecanismele semantice empirice în acel stadiu 
având cele două caracteristici: nu au ca pacitatea de a se 


auto-corecta - capacitatea ce Presupune intervenţia atitudinii 
ştiinţifice - si realizează procese semantice ce determina 
comportamentul practic cunoscut în istoria omenirii ca fiind 
„Teligios”, adicdependent de credințe mitice sau mistice. 

e) Am numit ideologică activitatea verbală pr-gma tica 
dependentă de creații de natură filosofică pentru a 

Activitate pragmaticopractica figurativa 

(ritualica) cunoaştere figurativi tnpbcita - ttadiut 1 

Actratalea oreg co g baU 

Schema 7 

sugera dependența de o anumită clasă de „idei” elaborate 
teoretic. Retinem atenția ca în expresia „comportament 
ideologic” dăm termenului „ideologic” o semnificaţie diferită de 
cele aflate acum în circulaţie. În accepțiunea noastră 
comportamentul ideologic este numai acei comportament 
pragmatic care se realizează sub influenţa produselor semantice 
teoretice filosofice. Comportamentului pragmatic ideologic îi este 
specifică raportarea la afirmaţii teoretice provizorii, care sunt 
preluate ca „teze” şi adoptate ca premise semantice. În stadiul 
manifestărilor pragmatice ideologice omul nu dispune încă de 
mecanisme semantice verbale care să-i permită să se îndoiască 
metodic de propriile procese semantice si de rezultatele lor; el 
este fără voia sa părtinitor, prizonierul propriului mod de a 
„gândi”. 

În stadiile magic, mistic, religios şi ideologic mecanismele 
semantice verbale au încă o organizare internă care permite 
autocorectii doar la nivel primar, deci în mod nedeliberat. În 
aceste stadii evoluţia codurilor verbale scapă controlului omului 
şi se realizează îndeosebi prin modul în care se structurează 
codurile psihice ale noilor generaţii, care se constituie în condiţii 
modificate în raport cu generaţiile anterioare. Numai 
mecanismele semantice teoretice intrate în stadiul științific devin 
capabile să se îndoiască metodic de propriile produse. Faptul că 
Descartes a impus principiul îndoielii metodice într-o perioadă 
pe care acum o apreciem ca fiind cea care a marcat prima 
revoluţie ştiinţifică în istoria omenirii ilustrează plauzibilitatea 
departajării semnalate. 

f) în ceea ce privește activitatea practică pe care o 
patronează procesele pragmatice de tip ideologic am numit-o 
dogmatico-laică pentru a semnala atât caracterul ei nereligios cât 
şi menținerea caracterului exclusivist, propriu si filosofării care, 
ca prim stadiu al proceselor semantice teoretice, nu are 
capacitatea de autotestare, acceptă necritic construcţiile 
semantice pe care le realizează. 


g) Am delimitat o perioadă ideologico-scientizată in 
evoluția activității pragmatice verbale luând în considerare 
caracteristicile primului stadiu al cunoașterii ştiinţifice, când 
domeniile de referință ale teoriilor nu reușesc să fie suficient de 
cuprinzătoare. In aceste condiţii, mecanismele semantice 
empirice se constituie și funcționează sub influenţe atât filosofice 
cât si ştiinţifice; stadiul este posibil ambele influenţe fiind de 
aceeaşi natură - teoretică. 

h) Am numit semifunctionald practica reglată de procese 
semantice pragmatice ideologico-scientizate, ea fiind afectată 
inevitabil, în ultimă instanţă, de limitele filosofiilor și ale modului 
ideologic de ,,gandire”, inclusiv de faptul că o parte din procesele 
pragmatice cognitive nu sunt realizate sub controlul nivelului 
semantic secundar, deci rămân ne verificabile. 

I) Am numit scientizată activitatea pragmatică ce se 
dezvoltă când cunoașterea științifică realizează obiectivele finale 
deoarece în acel stadiu procesele semantice pragmatice 
beneficiază de modele globale, cuprinzătoare ale domeniilor de 
referință în care omul se manifestă, având posibilitatea să ia în 
considerare ansamblul factorilor implicaţi în acţiunile pe care le 
pregătește. Spre deosebire de manifestările pragmatice 
ideologice, cele pragmatico-scientizate au capacitatea de a se 
raporta critic la modelele furnizate de știință, să le utilizeze 
explicit în procesul reglării relaţiilor pragmatice, să se îndoiască 
metodic de corectitudinea sau eficacitatea propriilor procese 
semantice. Aceste caracteristici sunt evidenţiate cu claritate de 
modul în care omul proiectează și reglează producţia industrială 
de vârf în acest sfârşit de secol. Aici intervin modele și algoritmi 
ce includ autoreglarea conștientă: un proces de producţie - sa 
zicem a unei rachete - nu poate fi guvernat de o construcţie 
filosofică sau de teorii pe care le-am numit „presistemice” si nu 
poate fi realizat ca manifestare pragmatico-ideologică sau 
ideologi-co-scientizată. Dacă stadiilor presistemice ale activității 
pragmatice le sunt specifice modalități  neanalitice de 
manifestare ar trebui ca până ce intră în stadiul sistemic relaţiile 


sociale să fie afectate de rezistenţe la nou şi tensiuni între diverse 
grupuri umane, iar confruntările sociale să ia forme violente. 
Modelul antroposferei justifică o atitudine optimistă privind 
evoluția umanităţii deoarece stadiului stiintifico-aplicativ al 
activității pragmatice îi este propriu un tip nou de raționalitate; 
odată cu comportamentul pragmatico-scientizat se înlocuiește 
apelul la forță, la putere, cu forța argumentului. 

j) Am numit funcțională practica proiectată de activităţile 
pragmatice scientizate, ea fiind o concretizare a posibilităților de 
acțiune deschise omului de înțelegerea globală, în același timp 
unitară si nuanțată a existentei ioticc, biosferei şi 
antroposferei. În această situație, practica umană nu ar trebui să 
mai fie generatoare de disfuncţii, ca în stadiile anterioare, care 
sunt afectate de limitele capacității cognitive. 

Schema indică şi căile prin care practica umană 
influențează evoluția capacității semantice, luând în considerare 
conlucrarea dintre codul figurativ si cel verbal. Mecanismele 
semantice sunt cele care receptează transformările ce se produc 
la nivelul practicii umane, inclusiv transformările pe care 
practica le declanşează în etno-sisteme; sub influența acestora se 
constituie noi criterii şi reguli semantice, se modifică structuri 
semantice, codurile semantice capătă noi competențe, care, la 
rândul lor, indică noi capacități actionale si o nouă receptivitate 
față de existență. Ambele generează posibilitatea conturării unor 
noi întrebări în plan semantic, a unor noi evoluții în câmpurile 
semantice. 

Am inclus în schemă și activitatea empirică de tip imaginar 
ea fiind o variantă de manifestare a mecanismelor empirice care, 
atât direct cât si prin produsele ei, are ample influențe în 
antroposferă, asupra practicii umane, din care s-a desprins, dar şi 
asupra câmpurilor semantice. 

În acest stadiu al investigaţiilor nu ne-am pronunţat asupra 
caracteristicilor activităților pragmatico-practice figurative, 
lipsindu-ne informaţiile privind natura modificărilor ce se 
produc în mecanismele semantice figurative sub influența 


devenirii codului verbal. Am emis însă ipoteza trecerii codului 
figurativ prin cele şase stadii, considerând-o mai plauzibilă decât 
ipotezele alternative, având în vedere conlucrarea inevitabilă 
între codul veribal si cel figurativ în soluționarea problemelor de 
ordin practic cu care omul se confruntă, în toate stadiile pe care 
codul verbal le parcurge. 

De asemenea, desi am semnalat că în cazul relaţiilor 
interumane anumite manifestări pragmatice, exteriorizate, pot 
orienta direct procese semantice şi practice ale altor oameni, 
având deci o funcționalitate de natură practică, în schema pe care 
am expus-o nu am introdus această nuanță. Am procedat astfel 
deoarece aprofundarea acestei problematici vom încerca să o 
realizăm într-o etapă ulterioară, când vom focaliza studiile pe 
manifestările prag-jmatico-practice. 

24.2.  Devenirea omului în perspectiva evoluției 
raporturilor dintre cunoașterea teoretică si practică 

Interes deosebit prezintă descoperirea reţelelor de 
dependențe care au principalele efecte formatoare în 
antroposferă după constituirea domeniilor teoretice (schema 8). 
Dependențele genetice si funcționale dintre procesele teoretice, 
pragmatice si practice si efectele lor transformatoare în 
antroposferă sunt cele care imprimă sensul evoluţiei organizării si 
funcţionării acesteia. Prin săgețile punctate indicăm circuitele 
prin care, în etapele ulterioare, se exercită influenţe formatoare 
asupra domeniilor teoretice, respectiv asupra mecanismelor 
semantice teoretice, asupra condiţiilor în care se desfășoară 
activitatea teoretică, inclusiv asupra instituţiilor integrate în 
diverse domenii teoretice. Cunoașterea este implicată în aceste 
fluxuri formatoare; cea teoretică prin elaborarea de modele 
explicative, cea empirică prin diagnosticarea situaţiilor în care 
omul se află si a şanselor sale de acţiune eficace, ca si prin 
proiectarea modalitatilor de acţiune. 

Caracteristicile cunoașterii, în prim plan situându-se 
capacitatea ei de a evolua, modalităţile în care evoluează, 
succesiunea necesară a stadiilor menționate, funcțiile 


mecanismelor teoretice in aceasta complexă devenire 
condiționează caracteristicile devenirii omului în antroposferă. 
Dacă, prin absurd, cunoașterea s-ar reduce la cea realizabilă în 
limitele codului figurativ, omul, comunitățile umane, 
etnosistemele n-ar mai avea evoluția schitata, antroposferă nu 
s-ar constitui ca o complexitate organizată. De asemenea, dacă 
prin absurd, codul verbal nu ar fi în măsură să depăşească modul 
empiric de organizare şi funcționare, evoluția omului s-ar opri la 
stadiul mitico-mistic, cu toate consecințele pentru structurile 
sociale. În concluzie, omul evoluează în antroposferă prin 
intermediul transformărilor petrecute în cunoaştere. În fiecare 
stadiu, limitele capacității cognitive dau limitele manifestărilor 
umane si ale antroposferei. 

Dependența semnalată nu este lineară; cunoaşterea 
teoretică evoluând în interiorul unor domenii profesionale, ce se 
dezvoltă ca părți ale antroposferei, iar cea pragmatică 
realizându-se în cadrul altor domenii profesionale, între 
devenirea cunoașterii si cea a omului există rețele de dependențe 
a căror devenire este de tip probabilist. Din schițele cuprinse în 
capitolele 1 - 22 se desprind câteva caracteristici ale influențelor 
pe care cunoașterea, în evoluția ei complexă, marcată de 
discontinuități, le exercită asupra omului. 

Schema 8 

A. Constituirea succesivă, decalată în timp, a activităților 
ştiinţifice matematice, tip Ab, B, S-U, gnoseologice etc. determină 
o situație complexă în sfera activităților pragmatice şi practice şi, 
ca urmare, în etnosisteme şi antroposferă. Inevitabil, până se 
intră în stadiul practicii funcţionale, în antroposferă vor exista 
activități semantice mitico-mistice, ideologice şi 
stiintifico-cognitive, iar in sfera practicii activități 
dogmatico-religioase, dogmatico-laice, semifunctionale. 

B. Faptul ca activitatea S-U este dependenta de activitatea 
semantica a oamenilor si institutiilor si de stadiul antroposferei 
face ca procesele teoretice S-U sa fie puternic dependente de 


stadiul proceselor teoretice tip 

S şi tip A; ca urmare, teoriile S-U nu pot avea efecte asupra 
activității S-U pragmatico-practice comparabile cu cele pe care 
teoriile tip Ab si B le au asupra manifestărilor pragmatice tip Ab 
si, respectiv, tip B. 

C. Evolutia practicii umane este conditionata de evolutiile 
ce se produc succesiv în primul rând in domeniile 
teoretico-stiintifice ce au un corespondent în domeniul 
proceselor empirice (Ab, B sau S-U) si numai apoi, prin ele, în 
ansamblul „organizării teoretice”. Schema celor două fluxuri prin 
care cunoaşterea ştiinţifică influenţează activitatea pragmatică 
(capitolul 19) dezvăluie medieri ce intervin între rezultatul 
cunoaşterii ştiinţifice de un tip oarecare, să spunem Ab, si 
cunoașterea pragmatică de același tip. 

D. Ample modificări în modul de realizare a cunoașterii 
pragmatice si, deci, a practicii umane se produc (ar trebui să se 
producă, dacă modelul la care ne raportăm este corect) odată cu 
dezvoltarea cunoașterii științifice tip 

A, cu descoperirea mecanismelor ce guvernează evoluţia 
antroposferei. Raporturile omului cu structurile ce-l în globează 
funcțional sunt marcate de numeroase discontinuități dar 
transformarea cea mai amplă a acestor raporturi se produce 
când cunoașterea științifică tip A îi oferă omului modelul 
cuprinzător si nuantat al antroposfereiân acel stadiu omul devine 
conștient de situaţia sa în antroposferă, dispune de date care îi 
permit să-și opt mizeze opţiunile, dispar premisele de natură 
cognitivă ale situaţiilor conflictuale. 

E. Odată cu intrarea mecanismelor semantice empirice tip 
A în stadiul functional, omul poate să înlăture si ultimele surse 
ale manifestărilor sale disfunctionale, să se raporteze cu 
competenţă și responsabilitate la complexitatile antroposferei. 
Dispunând de o explicaţie globală unitară și nuanțată a 
domeniului ontic al umanului, omul se află într-o nouă situaţie nu 
doar semantică; practica socială câştigă coerenţă şi perspectivă, 
se poate extinde cuprinzând ansamblul antroposferei, deci si 


acele zone care anterior evoluează inevitabil doar sub influențele 
consecinţelor diverselor acţiuni realizate de oameni și instituţiile 
sociale. Această performanţă marchează ultima etapă în evoluţia 
performanţelor omului, ea devine suficientă pentru a face din om 
o ființă liberă în accepțiunea lui Hegel. Intrarea omului în stadiul 
în care dispune de mecanisme semantice empirice tip A formate 
în funcție de rezultatele cunoașterii teoretice ajunse în stadiul 
final presupune că toate tipurile şi genurile de mecanisme 
semantice pot fi compatibile, ele beneficiind de teorii ajunse în 
stadiul sistemic; ca urmare, omul va avea posibilitatea să 
realizeze un comportament functional în orice împrejurare si 
dispar presiunile existenţiale pentru dezvoltarea competenţei 
sale cognitive. 

Încercând o apreciere a devenirii omului sub influenţa 
caracteristicilor cunoașterii, se poate spune că ea este marcată de 
trecerea omului de la stadiul în care se manifestă în funcţie de 
aprecieri şi instituiri teleologice inevitabil greșite, puţin eficace, 
ce pot avea doar domenii de referinţă restrânse, la stadiul în care 
el poate acționa în funcție de aprecieri și instituiri teleologice, 
eficace şi care pot avea ca obiect nu doar diverse procese 
abiotice, biotice, sociale sau semantice, ci si antroposfera si 
biosfera. Limita actionala a omului rămâne existenţa abiotica; 
omul nu va fi în măsură să regleze, de pildă, starea sistemului 
solar în interiorul galaxiei dar, conştiinţa acestei limite ca si a 
determinismului ce guvernează biosfera și antroposfera va da 
drama și măreţia omului, va face din libertatea sa, una rațională, 
diferită de cea a entităţilor reglate de mecanisme biotice. 

Dacă procesele semantice eronate pot lua forme de o mare 
diversitate si determină poziţii inevitabil contradictorii, ce 
generează și intretin relații conflictuale între oameni, între ei si 
instituţii si între instituţii, în schimb în stadiul în care toţi 
oamenii pot realiza procese semantice corecte, limitele 
cunoaşterii constatatoare, evaluatoare si rezolvatoare nu mai pot 
fi surse ale poziţiilor conflictuale. Omul devine o entitate 
funcțională care nu mai poate să se situeze pe poziţii care să-l 


opună altui om; se vor menţine deosebiri între oameni, dar ele isi 
vor avea sursa în caracteristici ale organismului şi ale codurilor 
psihice (de pildă, în caracteristici estetice) care, în mod inevitabil, 
variază de la un om la altul si la același om în cursul vieţii sale. 
Astfel de variaţii se pot menţine sub controlul codului verbal în 
limite ce nu generează antagonisme; ele vor fi sursa unor relații 
preferentiale, nu a unor conflicte. Nici raportarea oamenilor la 
componente ale antroposferei sau la resurse necesare 
organismului nu poate fi sursă a situaţiilor conflictuale deoarece 
abordarea competentă va genera soluţii viabile în același timp 
pentru toți oamenii si pentru complexitatile ce-i înglobează 
functional. Aşadar, umanizarea omului e dependentă de 
ajungerea cunoașterii în stadiul sistemic. 

CAPITOLUL 25 

CORELAȚII INTRE DEVENIREA CUNOAȘTERII ȘI CEA A 
ANTROPOSFEREI 

„Numai conştiinţa ființei poate da o adevărată conștiință a 
devenirii; şi numai un existent care are această conștiință a fiinţei 
e în stare s-o aibă si pe cea de-a doua. Daca deci omul este, ființa 
este; nu în sensul că omul mărturiseşte de realitatea prestabilită, 
imuabilă a fiinţei, ci în sensul că, prin conştiinţa fiinţei pe care o 
are, se realizează o conștiință a devenirii, care trece în devenire 
conștientă. Așa putem deci spune: conștiința devenirii întru ființă 
este devenire conștientă întru ființă”. 

CONSTANTIN NOICA, Devenirea întru fiinţă 

Devenirea antroposferei noastre a fost constientizata de 
om cu milenii în urmă dar vag si cel putin partial eronat; aceeași 
afirmatie e valabila si daca ne referim nu la descrierea devenirii 
antroposferei, ci la explicarea posibilității devenirii ei. 
Istoriografia - în accepțiunea cea mai generală a termenului - 
semnalează că astfel de referiri au fost succesiv mitice, mistice, 
filosofice şi științifice, dar gnoseologia nu s-a pronunțat încă 
asupra caracterului necesar sau accidental al acestei succesiuni, 
de fapt încă nu a identificat-o, raporturile dintre cele patru 
modalități de gândire încă nu au fost abordate global. 


Modelul devenirii cunoașterii explică de ce şi cum a fost 
posibilă această succesiune, el dezvăluie nu numai 
inevitabilitatea acestei succesiuni - care marchează principalele 
stadii parcurse de capacitatea de cunoaștere - dar oferă si repere 
pentru o nouă descriere a devenirii antroposferei în care 
corelatia dintre stadiile cunoașterii si cele ale antroposferei 
apare în prim plan, explicând posibilitatea și mecanismele 
acesteia. De asemenea, din perspectiva noilor studii devin 
evidente limitele diverselor domenii teoretice ce s-au specializat 
în studierea unor aspecte disparate ale „socialului”. De pildă, sunt 
tot mai numeroase studiile care dezvăluie diferite modalităţi în 
care contextul social a influenţat evoluţia reală a unor zone ale 
cunoaşterii, îndeosebi a filosofiei şi științelor. Sunt și lucrări care, 
plecând de la date de genul celor menționate anterior, încearcă să 
identifice caracteristici, regularitati, chiar și tendințe în 
raporturile dintre ştiinţă sau creaţia artistică si contextul social. i 
Lucrări de acest gen, deși utile, nu au şansa să ajungă treptat la 
modele cuprinzătoare ale raporturilor dintre câmpul semantic al 
cunoaşterii si antroposferă, deoarece trebuie sa se identifice 
raporturi între o complexitate aflată într-un proces de organizare 
- antroposferă - si o componentă a acesteia care este, de 
asemenea, o complexitate organizată în devenire. O astfel de 
performanță nu se obține prin cuplarea diferitelor rezultate 
parțiale şi umplerea treptată a golurilor dintre ele prin noi 
cercetări de același gen; ea presupune o altă metodă de abordare, 
care să înceapă prin a identifica determinările globale cele mai 
simple, urmând a nuanţa succesiv schița explicativă iniţială. 
Această poziție metodologică explică modul în care schitam în 
continuare raporturile dintre antroposferă și cunoaștere. 

Într-o primă apreciere, foarte simplificată, stadiul 
antroposferei, al marilor ei componente condiționează stadiul 
cunoaşterii, favorizând sau stânjenind procesele de cunoaștere, 
conservarea și valorificarea entităţilor semantice, orientând 
procesele cognitive pragmatice și imaginare, oferind cunoașterii 
teoretice anumite obiecte de studiu. Dar fiecare stadiu al 


antroposferei este produsul a numeroase procese interne între 
care procesele cognitive sunt cele ce orientează practica umană 
şi îi determină performanţa. În continuare detaliem această 
descriere. 

25.1. Influențe ale stadiului antroposferei asupra stadiului 
cunoaşterii 

Antroposferele se constituie oriunde biosferele au 
caracteristici ce fac posibile ființe ce pot avea coduri semantice 
capabile să se dezvolte prin re-organizare si să genereze 
activități practice constructive si procese semantice autor 
eflexive. 

1 Este concludentă lucrarea lui Robert K. Mârton, The 
Sociology of Science, Chicago, Univ. of Chicago Press, 1973. 

Anterior, referindu-ne la evoluția antroposferei, am 
descris-o ca o complexitate a cărei organizare este în devenire, 
tinzând către un stadiu sistemic, în care nu numai că se ajunge la 
o reţea diversificată de relații între etnosisteme și între acestea si 
domeniile profesionale ce se dezvoltă ca o consecință a 
amplificării capacității de cunoaştere, dar se creează si 
mecanisme sociale specializate în reglarea globală a unor procese 
din antroposferă. Am numit presistemică perioada în care 
antroposferă evoluează către starea sistemică, nefiind necesare 
nuantari; acum însă problematica abordată solicită unele 
detalieri. 

Starea inițială nu poate fi decât una în care ființele 
umanizabile trăiesc în comunități guvernate de mecanisme 
biotice şi procese informaţionale ale unor coduri figurative aflate 
în stadii preconstructive, incapabile de constientizari si instituiri 
teleologice; între astfel de comunităţi relaţiile nu pot fi decât 
aleatoare. 

Constituirea etnosistemelor ca o consecință a 
comportamentului reglat de mecanisme semantice figurative 
capabile să realizeze constientizari si instituiri teleologice, 
marchează primul stadiu al antroposferei; dimensiunile 
inevitabil reduse ale etnosistemelor, posibilitățile reduse de 


comunicare și aria restrânsă a manifestărilor practice fac 
plauzibilă doar ipoteza unor relaţii sporadice între comunități 
aflate în aceeași arie geografică, în care configuraţia terenului 
facilitează contactele. 

Al doilea stadiu al antroposferei se dezvoltă pe măsură ce 
capacitatea semantică se amplifică și, ca urmare, manifestările 
practice se diversifică și devin mai eficace. Noile condiţii exercită 
presiuni pentru ca în etnosisteme să se contureze anumite criterii 
și reguli de conduită privind raporturile cu alte etnosisteme; este 
de presupus ca ele să difere de la un etnosistem la altul și 
diferențele să genereze stări conflictuale şi presiuni pentru 
modificarea lor. 

Un al treilea stadiu al antroposferei se poate contura când 
unele etnosisteme, sub presiunea unor evoluţii interne și în 
relaţiile dintre ele, ajung în situația în care sunt de acord ca 
anumite norme să guverneze raporturile dintre ele. În noua 
situaţie, relaţiile dintre etnosisteme se modifică, devin de alt tip, 
stimulează reorganizări zonale care la rândul lor, determină alte 
reorganizări în antroposferă. 

Al treilea stadiu este depășit când se trece la relații între 
etnosisteme guvernate de criterii şi reguli stabilite prin consens 
general si se constituie instituții specializate la nivelul 
antroposferei pentru a le regla. La intrarea antroposferei în al 
patrulea stadiu concură extinderea domeniilor profesionale 
teoretice, autonomizarea relativă a evoluţiei lor în raport cu cea a 
etnosistemelor. Acest stadiu face posibile acțiuni coordonate care 
pregătesc stadiul sistemic al antroposferei. 

Schema celor cinci stadii ale antroposferei, adoptată ca 
ipoteză de lucru, s-a dovedit a fi adecvată pentru a schiţa 
modificările din antroposferă ce pot influența evoluția 
cunoaşterii. 

În primele două stadii ale antroposferei, raporturile dintre 
etnosisteme pot stimula doar întâmplător evoluţia cunoașterii; 
contribuţii majore la dezvoltarea cunoaşterii au doar acele 
etnosisteme care evoluează în variante ce fac posibilă „gândirea 


filosofică” si care sunt receptive2 la produsele acestora. 

Amplificarea contactelor dintre etnosisteme are ca urmare 
presiuni semantice ce pot determina modificări convergente ale 
codurilor psihice, transferuri si asimilări de semnificații sau 
criterii şi reguli semantice. 

În cazul în care etnosistemele în care se dezvoltă activități 
teoretice realizează transferuri semantice între ele, domeniile 
teoretice pot tinde sa se constituie ca complexitati funcţionale 
într-un grup de etnosisteme.3 

Începând cu cel de al treilea stadiu al antroposferei, 
evoluţia raporturilor dintre etnosisteme favorizează tot mei mult 
dezvoltarea cunoașterii, dar diferenţele dintre etnosisteme 
acumulate în stadiile anterioare sunt amplificate în stadiul trei, 
fiind favorizate acele etnosisteme care au deja un avans în 
dezvoltarea capacității cognitive. 

Câmpurile semantice sunt stimulate când domeniile 
ştiinţifice cognitive, ca entități funcționale ale etnosistemelor, au 
condiţii favorabile de dezvoltare. Avem în vedere 

2 Evul mediu latin atestă posibilitatea ca și în situaţia în 
care filosofarea apare, ea să fie blocată iar modul științific de 
gândire întârziat de anumite caracteristici ale etnosistemelor, în 
cazul menţionat, de forma şi intensitatea manifestărilor 
religioase. 

3 Faptul că Renașterea a avut loc nu într-o singură tara, ci 
în „lumea latina” confirmă afirmaţia noastră. 

atât neinterventii stânjenitoare în interiorul acestor 
domenii, cât si menţinerea unui climat informational în interiorul 
etnosistemelor care stimulează formarea oamenilor de știință, 
cercetarea științifică şi confruntarea rezultatelor ei în zona 
acțiunii pragmatico-practice. Cu cât etnosistemul sau grupul de 
etnosisteme este mai vast si mai complex, cu atât se pot 
desfăşura activități pragmatice și practice mai diversificate care, 
pe de o parte, semnalează mai multe probleme cercetării 
teoretice iar, pe de altă parte, pot prelua și utiliza rezultate ale 
cercetării ştiinţifice în mai multe situaţii și cu scopuri mai 


diversificate. Așadar, pe măsură ce un domeniu ştiinţific 
acționează în contexte mai cuprinzătoare şi mai favorabile „se 
creează premise favorabile accelerării producţiei științifice. 

Numai în al patrulea stadiu antroposfera devine o 
organizare în care se poate acționa sistematic, deliberat la nivel 
global pentru a stimula dezvoltarea câmpului cunoaşterii. 4 

Devenirea cunoașterii științifice determină dar este și 
favorizată de tendința antroposferei de a evolua spre starea 
sistemică. Dacă, prin absurd, raporturile dintre etnosisteme nu 
s-ar extinde, dacă ele ar continua să evolueze izolate, cunoașterea 
ştiinţifică nu ar putea să depășească acele stadii impuse de 
limitarea accesului cercetătorului la domeniul său de referinţă; 
nu s-ar putea contura câmpul unic al cunoașterii iar domeniile 
ştiinţifice nu ar reuși să ajungă la abordarea globală a biosferei, 
antroposferei sau existenței abiotice. Fiecare din cele trei 
domenii ale cunoașterii științifice nu poate ajunge în stadiul în 
care se elaborează teorii sistemice cuprinzătoare si nuantate 
dacă cercetătorii nu au acces la informații despre ansamblul 
domeniilor; este evident, de pildă, că biosfera nu poate fi studiată 
pertinent cât timp se abordează doar diverse procese biologice 
accesibile în interiorul unor etnosisteme, cât timp nu se pot 
corela datele la nivel planetar. 

4 Sunt numeroase studiile care dezvăluie dependențe ale 
evoluției cunoaşterii teoretice, îndeosebi a științei, de 
caracteristici ale contextului social. Avem în vedere, de pildă, 
lucrările: Roger Krohn, The Social Shaping of Science, Institutions, 
Ideology and Careers în Science, Greenwood Press, Westport, 
Conn. 1971; P.L. Berger and T. Luckmann, The Social Construction 
of Reality, London, Penguin Univ. Books, 1971; Epistemological 
and social Problemes of the Sciences in the Early Nineteeuth 
Century, Reidel Publishing Company, Dordrecht, 1981. 


25.2. Funcţia organizatoare a câmpului cunoașterii în 
antroposferă în acest sfârşit de secol este unanim recunoscută 
influenţa ,,stiintei” asupra ,,societatii” şi se studiază diverse efecte 


sociale ale „revoluțiilor științifice”. De cele mai multe ori se 
investighează consecinţele sociale ale anumitor teorii științifice, 
mai rar se semnalează influențe sociale ale unor instituţii 
ştiinţifice sau ale comunităţilor ştiinţifice. Modelul devenirii 
câmpului semantic al cunoașterii semnalează modalităţile în care 
stadiile cunoașterii influențează comportamentul omului, 
performanțele sale si organizarea socială, rolul cunoașterii 
pragmatice și a celei imaginare (artistice) în modelarea 
antroposferei, amplificarea treptată a funcţiei organizatoare a 
cunoașterii în antroposferă. 

Considerând un nou stadiu al cunoaşterii ca o bifurcatie în 
cunoaștere, iar bifurcația ca sursă a creșterii gradului de 
eficacitate si complexitate al sistemului în care se produce5, 
putem spune că fiecare nou stadiu al cunoașterii generează un 
nou stadiu al manifestărilor omului și, prin el, un nou stadiu al 
antroposferei. 

Dacă influenţele câmpurilor semantice empirice se exercită 
de regulă în interiorul etnosistemelor în care s-au format, 
apariția cunoașterii teoretice declanşează procese formatoare în 
acea zonă a antroposferei în care acționează câmpurile teoretice 
şi se extind în ansamblul antroposferei, transformând 
etnosistemele. Constituirea domeniilor profesionale teoretice în 
anumite etnosisteme şi dezvoltarea lor în grupuri de etnosisteme 
reprezintă procese de o mare complexitate, care nu pot să nu 
declanșeze si să nu întrețină ample transformări în antroposfera. 
Însăşi cercetarea științifică este un proces social 6 şi dezvoltă 
numeroase relaţii cu alte tipuri de procese sociale. 

5 Detalii asupra acestei problematici oferă John L. Casti, în 

On sistem complexity: identification, mesurement and 
management, din volumul Complexity, Language and Life, 
Mathematical 

Approaches, Springher Verlag, Berlin, 1986. 

6 Sunt concludente, de pilda, studiile publicate in lucrarea 
colectiva The Social Process of Scientific Investigation, Reidel 

Publishing Company, 1980. 


Având in vedere capacitatea de autoorganizare a 
domeniilor cunoasterii, ratiunea lor functionala si deschiderea 
lor permanentă la ambianta socială, este plauzibilă ipoteza: 
funcțiile organizatoare ale câmpului cunoașterii în antroposferă 
se amplifică treptat, îndeosebi prin creșterea influențelor sociale 
pe care teoriile cognitive, instituţiile ştiinţifice, oamenii de știință 
le exercită si prin raporturile ce se dezvoltă între cele trei mari 
componente ale domeniilor științifice. 

Nu numai că influența câmpului semantic al cunoașterii 
asupra evoluţiei antroposferei nu se reduce la cea a teoriilor 
cognitive, dar ele exercită presiuni transformatoare asupra 
etnosistemelor şi antroposferei printr-o amplă constelație de 
medieri. Înțelegerea corectă şi nuanţată a modului în care o 
teorie condiționează  antroposferă presupune studierea 
modalitatilor în care domeniul profesional ce a generat-o 
relationeaza cu antroposferă. Apariţia unei teorii științifice 
declanşează transformări sociale, cum vom argumenta ulterior, 
prin intermediul transformărilor pe care le provoacă iniţial în 
propriul domeniu profesiona17. Odată acceptată și preluată de 
ceilalți cercetători, nuantand-o, corectand-o,  folosind-o, 
explicitând-o ei multiplică posibilitățile de „ieşire” a teoriei în 
afara domeniului ei științific. 

Acţiunea umană pragmatico-practică, activitatea 
instituţiilor din diverse domenii profesionale și, în consecinţă, 
starea etnosistemelor si a antroposferei se modifică ori de câte 
ori se produc modificări în domeniile ştiinţifice 8. Prin 
intermediul entităților semantice generate de procesele 
cognitive, domeniile stiintifice9 oferă oamenilor și instituţiilor 
sociale mecanisme semantice, sisteme de referință (modele) și 
instrumente semantice ce sunt utilizate în 

7 Studiile consacrate marilor teorii indică posibilitatea ca 
într-o primă perioadă de timp o teorie să nu fie recunoscută, 
acceptată în propriul domeniu profesional, această situație având 
consecințe multiple asupra modului în care ,,nespecialistii” sau 
specialiștii din alte domenii se raportează la acea teorie. 


8 Aspecte importante privind procesele menţionate sunt 
deja furnizate de numeroase studii. Sunt concludente, de pildă, 
lucrările ce se referă la consecințe sociale ale „revoluțiilor 
ştiinţifice”. 

9 D. Bernal, The social Functions of Science, New York, 
Macmillan Co., 1939. 

procesele cognitive pentru diagnosticarea unor entități sau 
a unor situaţii localizate spatio-temporal. Teoriile, oamenii de 
ştiinţă JO, instituţiile ştiinţifice exercită presiuni transformatoare 
asupra mecanismelor semantice empirice, îndeosebi asupra celor 
verbale, încât anumite tipuri sau genuri de mecanisme semantice 
capătă noi caracteristici, funcţional superioare celor anterioare. 
Transformările din interiorul codului verbal modifică capacitatea 
de acțiune pragmatico-practică, au efecte inițial în domeniile de 
referință ale teoriilor ştiinţifice, dar ele se disipează în etape 
succesive în ansamblul antroposferei, îndeosebi prin intermediul 
modificărilor induse în instituţiile sociale. 

Domeniile profesionale științifice extinzându-se în cât mai 
multe etnosisteme,  amplificându-și relațiile cu aceste 
etnosisteme, populându-le cu produsele lor semantice, dezvoltă 
şi Intretin noi tipuri de procese semantice empirice si, prin ele, 
acțiuni practice ce fac compatibile organizările etnosistemelor, 
înlesnesc, diversifică şi rationalizeaza relaţiile dintre etnosisteme 
11. 

Domeniile profesionale ştiinţifice care au ca domeniu de 
referință existența abiotica si  biosferele fiind deschise 
informational în  antroposferă, determina reorganizarea 
cunoașterii pragmatice si a practicii productive ori de câte ori 
sunt produse noi generaţii de teorii; dezvoltând posibilitățile 
omului de a intra în relaţie cu zone ale existenţei abiotice si cu 
biosfera, ele contribuie la extinderea şi creșterea gradului de 
organizare a antroposferei. Generând posibilități tot mai mari de 
a relationa cu niveluri de organizare a existenței anterior 
inaccesibile, CUNOAȘTEREA pune omul în noi situații critice, îi 
oferă noi orizonturi, noi sisteme de referință spatio-temporale, 


noi instrumente de acţiune. 

Domeniile profesionale ştiinţifice ce au ca domeniu de 
referință antroposferă exercită influențe transformatoare în 
modalități condiţionate de stadiul lor şi de zonele antroposferei 
pentru care construiesc teorii ştiinţifice. Antroposferă neputând 
fi obiect de studiu decât la capătul 

10 Joseph Ben-David, The Scientist's Role în Society, A Com 
parative Study, Englewood Cliffs, New Jerssy: Prentice-Hall Inc. 

1971. 

11 Robert K. Merton, The Sociology of Science, Chicago, 
Univ. 

of Chicago Press, 1973. 

dezvoltării cunoașterii ştiinţifice, iar teoriile ce au ca obiect 
de studiu doar anumite procese, parti sau stadii ale antroposferei 
neputând fi satisfăcătoare deoarece antroposfera se dezvoltă ca o 
complexitate capabilă să se auto-organizeze, deci cu relaţii 
generative, funcționale și transformatoare între componentele ei, 
domeniile profesionale ştiinţifice ce studiază antroposfera în 
stadiile intermediare nu au, nu pot avea efecte organizatoare 
similare cu cele exercitate de domeniile profesionale ce studiază 
existența abiotica si  biosferele; ele exercită influenţe 
contradictorii, orientează evoluţia socială în direcții divergente, 
fiecare inițial fiind considerată corectă. Dacă practica productivă 
sancţionează imediat corectitudinea unei teorii ştiinţifice, 
practica socială orientată de teorii științifice tip A își poate 
dezvălui limitele numai pe măsură ce se dezvoltă consecinţele ei 
succesive, deci pe „termen lung”. Această particularitate decurge 
din gradul de toleranță funcțională mai mare al mecanismelor 
semantice psihice şi sociale si, prin ele, al oamenilor si 
instituţiilor sociale, comparativ cu cel al entităţilor abiotice si 
biotice ce fac obiectul practicii umane. 

Aceleași considerente - dar nu numai ele - pun domeniile 
profesionale științifice tip A într-o situaţie ontică diferită de cea a 
domeniilor profesionale științifice tip Ab sau B. Dacă ultimele 
sunt percepute ca utile social când încep să furnizeze teorii 


aplicabile, primele întâmpină rezistențe mai mari; practicile 
sociale prescientizate fiind dominate de viziuni globale 
netolerante, constituirea unor zone pragmatico-practice S-U, I si 
A orientate de produse ale cunoasterii stiintifice este un proces 
dificil. 

25.3. Modalităţi în care cunoasterea ştiinţifică exercită 
funcția organizatoare în antroposfera 

Câmpurile semantice, în evoluţia lor, trec de la influenţe 
nedeliberate si indirecte asupra antroposferei în stadiul 
preteoretic al cunoașterii, la influenţe deliberate şi directe asupra 
unora din componentele antroposferei dar fără un control real al 
efectelor declanşate în antroposfera, în stadiul filosofic al 
cunoaşterii teoretice. În sta 

«diul ştiinţific omul începe să exercite influenţe 
premeditate şi directe iniţial asupra unor componente ale 
antroposferei, obținând efecte parţial controlabile în stadiul 
presistemic al cunoașterii ştiinţifice iar ulterior asupra 
ansamblului antroposferei, extinzând controlul efectelor într-un 
asemenea grad încât se obțin evoluţii previzibile în antroposfera 
- în stadiul sistemic al cunoașterii ştiinţifice. 

Odată cu apariția cunoașterii științifice complexitatea 
câmpurilor semantice creşte; într-o primă perioadă coexistă 
semnificații empirice preteoretice, teorii filosofice şi ştiinţifice 
dar se manifestă tendinţa de diversificare atât a construcţiilor 
filosofice cat şi a celor ştiinţifice. Rațiunea de a ființa a domeniilor 
ştiinţifice fiind cea de a genera teorii ştiinţifice tot mai 
cuprinzătoare si nuantate, teoriile științifice tind să exercite 
principalele influenţe în antroposferă. 

Teoriile ştiinţifice declanşează efecte formatoare in 
antroposferă prin două reţele, care se dezvoltă treptat. 

Una din reţele se constituie prin deschiderile pe care 
teoriile ştiinţifice le oferă pentru a se elabora metodici care, la 
rândul lor, deschid noi perspective activităților pragmatice si 
practice (schema 9). 

Teorii ştiinţifice 


Metodici scientizate 

Acţiuni pragmatice scientizate v 

Acţiuni practice funcționale 

Schema 9 

Rețeaua se conturează însă treptat, sub presiunea 
problemelor pe care încercările de utilizare directă a teoriilor 
ştiinţifice le ridică în zona activităților pragmatice. Pe măsură ce 
se conturează, metodicile mediază tot mai pronunţat raporturile 
dintre domeniile ştiinţifice şi domeniile pragmatico-practice. În 
această rețea limitele teoriilor afectează eficacitatea acțiunilor 
pragmatico-practice iar caracterul necumulativ al evoluției 
cunoașterii ştiinţifice determină modificări succesive în fiecare 
verigă a reţelei; fiecare nouă etapă în dezvoltarea reţelei are ca 
efect final creșterea eficacitatii acțiunilor practice. Prin 
intermediul acestei rețele se amplifică nu doar eficacitatea 
acțiunilor pragmatice, ci şi sfera acestora, pe măsură ce domeniul 
de referinţă al teoriilor se extinde. 

Cea de a doua reţea se constituie ca urmare a problemelor 
teoretice generate în antroposferă de teoriile ştiinţifice şi 
activitatea ştiinţifică. Ele exercită presiuni pentru a se contura 
noi domenii teoretice. Iniţial noile abordări teoretice sunt de 
natură filosofică şi produsele lor, pe de o parte, declanșează noi 
domenii ale acțiunii pragmatice, cu influențe asupra domeniilor 
practicii, iar pe de altă parte, pregătesc condiţiile pentru 
conturarea unor noi domenii ştiinţifice. Schematic rețeaua a doua 
se prezintă în schema 10. Teoriile si activităţile științifice 
generează domenii filosofice cu caracteristici diferite de cele ale 
domeniilor filosofice conturate sub presiunea dezvoltării 
activității semantice empirice în stadiul preteoretic al codului 
verbal. Această a doua reţea inițiază noi domenii de activităţi 
pragmatice, extinde manifestările pragmatico-practice ce au ca 
obiect existența semantică, inclusiv mecanismele semantice. 

Combinând cele două reţele obținem o schiță care 
sugerează evoluția raporturilor dintre domeniile menţionate 
(Schema 11). 

Se observă că în cele din urmă toate transformările din 
rețelele menţionate au efecte asupra practicii umane și prin ea 
asupra antroposferei. Cele două reţele se dezvoltă nu în 
interiorul fiecărui etnosistem ci în antroposferă. Putem acum să 
sesizăm mai bine modul în care dezvoltarea CUNOAȘTERII 
exercită presiuni formatoare în ansamblul antroposferei. 

Rezultatele pe care cercetarea științifică le oferă omenirii 
acționează ca factori de transformare a etnosistemelor, 
determină apropierea modurilor de soluționare a problemelor 
specifice etnosistemelor si favorizează  conlucrarea dintre 
etnosisteme. Prin evoluţia imprimată activităților pragmatice 
(care devin cercetări aplicative) si, prin ele, activităţilor sociale, 
în ansamblul lor (nu doar a celor din sfera producţiei materiale), 
domeniile ştiinţifice generează in etnosisteme trăsături similare. 
Utilizarea în proporţii tot mai mari a posibilităţilor deschise de 
rezultatele cercetării științifice are ca urmare conștientizarea 
nevoii de a se coordona la nivel planetar tot mai multe acţiuni 


teoretice si practice, în funcţie de criterii si reguli semantice 
corecte şi unanim acceptate. 

25.4. Umanizarea socialului i 

Dacă procesul cunoașterii are tendinţele semnalate, dacă el 
poate umaniza omul si în stadiul sistemic îl face capabil sa 
descifreze organizarea existenței abiotice, a biosistemelor și 
antroposferelor, dacă modelele acestor domenii existenţiale îi 
oferă omului repere pentru a face diagnoze cuprinzătoare și 
pentru a proiecta acţiuni eficace inclusiv la nivelul biosferelor si 
antroposferelor, este legitimă întrebarea: care este sensul 
transformărilor pe care omul le poate determina în 
antroposferă? Cu alte cuvinte, dacă omul ajunge treptat, prin 
amplificarea capacităţii sale de cunoaștere, în situaţia în care 
poate interveni deliberat la orice nivel si în orice proces din 
biosfera si antroposferă sa, ce va face cu această posibilitate? 


noi zone ale activități pragmatice noi zone ale practici 
umane noi zone ale activități pragmatice noi zone ale practici 
umane metodici scientizate acțiuni pragmatice ce folosesc teorii 
ştiinţifice zone ale practicii funcționale acțiuni pragmatice ce 
folosesc teorii ştiinţifice si metodici scientizate 

Schema 11 

Acceptând că determinarea biotică induce dorința omului 
de a supravieţui, de a-și asigura securitatea, răspunsul plauzibil 
este: va utiliza rezultatele cunoaşterii ştiinţifice pentru a proiecta 
acea variantă de organizare a antroposferei şi de reglare a 
relaţiilor cu biosfera care îi asigură condiţii de viață optime; 
deoarece cunoașterea îi va dezvălui că astfel de soluţii sunt cele 
care nu generează opoziții între oameni, antroposfera va deveni 
mediul propice OMULUI! Numim acest proces umanizarea 


socialului, a antroposferei. 

O strategie de umanizare a socialului apare ca singura 
variantă de supravieţuire a umanităţii în condiţiile maximizării 
posibilităților omului de a interveni în biosferă și antroposfera, 
deoarece o evoluţie în care omul nu intervine deliberat nu mai 
este posibilă iar oricare altă variantă de acțiune, în care anumite 
grupuri ar încerca să controleze antroposfera, să-și subordoneze 
oamenii, să-i manipuleze, ar avea consecințe nefaste, reacţii şi 
efecte pe termen lung care ar periclita supraviețuirea omenirii. 
Tendința ca un om să-și subordoneze alti oameni în stadiul 
cunoașterii sistemice este descurajată de imposibilitatea efectivă 
de manipulare a unei fiinţe care dispune de posibilităţi similare 
de cunoaştere şi acţiune, în stadiile anterioare, decalajele 
cognitive şi actionale, limitele construcţiilor pragmatico-practice 
fac tentante și posibile relaţiile de dominare între oameni și 
inevitabile stări conflictuale cu consecinţe disfunctionale in 
complexitatile sociale înglobante; amploarea lor este initial 
redusă dar în creştere pe măsură ce cunoașterea ştiinţifică, 
amplificându-se, extinde zona competenţelor 
pragmatico-practice a unor grupuri. 

Conştientizarea tendinței de globalizare a disfunctiilor ce 
decurg din decizii ce duc la relaţii de opoziţie între oameni, ca și a 
celor care nu iau în considerare efectele induse la nivelul 
biosferei sau antroposferei, nu poate să nu declanșeze si să nu 
impună treptat strategii de acțiune socială care tind să evite 
efectele secundare disfunctionale. În acest fel, relaţiile de respect 
între oameni si preocuparea fiecărui om pentru starea 
antroposferei şi biosferei se impun treptat. Ele nu pot fi ignorate 
în scenariile ce proiectează deciziile umane, pe măsură ce sunt 
elaborate în funcţie de teorii ştiinţifice tot mai cuprinzătoare, 
chiar dacă cunoașterea ştiinţifică nu oferă încă repere suficiente. 

În concluzie, dacă inițial limitele capacităţii de cunoaştere 
fac manipularea unui om de către alt om sau de instituţii sociale 
ca și ignorarea unor efecte negative ale practicii, nu numai 
posibile dar si inevitabile, în stadiul sistemic situația semantică a 


omului face nu numai posibilă dar și necesară trecerea la un nou 
tip de manifestări practice, caracterizat prin respect reciproc 
între oameni si preocupare comună pentru starea tuturor 
nivelurilor antroposferei. 

Dacă existența socială e cognoscibilă - ceea ce studiul 
nostru confirmă -, dacă gnoseologia în evoluţia ei poate ajunge la 
acel stadiu în care furnizează cunoașterii posibilitatea să 
evolueze deliberat şi să obțină modele unitare ale celor trei 
domenii existențiale, putem spune, cu Constantin Noica, 
„conştiinţa devenirii celei bune este devenire bună” 12. 

12 Constantin Noica, Devenirea întru ființă, Bucuresti, 
Editura Științifică si Enciclopedică, 1981, p. 142. 

PARTEA A VII-A 

TESTAREA MODELULUI CUNOAȘTERII 

„Metoda testării critice a teoriilor, a selecţiei lor pe baza 
rezultatelor testelor este, după părerea mea, întotdeauna 
următoarea: din ideea nouă... sunt derivate, pe cale 
logic-deductivă, consecințe. Aceste consecințe sunt comparate 
unele cu celelalte si cu alte enunturi, stabilindu-se astfel ce relații 
logice (de exemplu echivalență, derivabilitate, compatibilitate, 
contradicție) există între ele”. 

KARL R. POPPER, Logica cercetării 

Cu decenii în urmă R. Carnap afirma cu evident optimism, 
preluat apoi de numeroşi cercetători: 

„Este posibil să se facă abstracţie într-o cercetare a 
enunturilor ştiinţifice de persoanele care le aserteaza și de 
condiţiile psihologice si sociologice ale acestor asertiuni. Analiza 
expresiilor lingvistice ale ştiinţei în condiţiile unei asemenea 
abstracții este logica ştiinţei”. 4 

Limitele acestei poziții epistemologice sunt deja bine 
conturate iar sesizarea lor a contribuit la diversificarea pistelor 
de cercetare. Diversele variante interogate au semnalat noi 
deschideri şi limite care, constientizate, au pregătit noi concepții 
epistemologice. Analiza succesiunii lor dezvăluie trecerea de la 
teorii care pledează pentru investigarea construcțiilor ştiinţifice 


considerate ca structuri lingvistice spre teorii care propun 
abordarea globală a teoriilor și a contextului psihosocial în care 
s-au dezvoltat. Jalonăm evoluția menţionând că în centrul 
dezbaterilor epistemologice din acest secol s-au aflat succesiv 
concepțiile: empirist-logică (R. Carnap); rationalist-critica (Karl 
Popper); psihosociologică și istorică (Th. Kuhn); set-teoretică 
(ansamblistă) (P. Suppes). Pe fluxul acestei evoluţii se renunţă la 
imitarea modelului matematicii, nu 

1 R. Carnap, Logical Foundations of the Unity of Science, în 
Internati onal Encyclopedia of Uniffed Science, vol. I, Chicago, 
Univ. of. Chicago Press, 1951, p. 219. 

se mai reduc teoriile stiintifice la sisteme de enunturi, se 
abandoneaza conceptia monista asupra rationalitatii stiintei iar 
obiectul de studiu devine tot mai cuprinzator. 

Modelul pe care l-am expus nu numai că se încorporează în 
acest flux dar și explică situația semnalată prin evoluţia stadială a 
cunoaşterii, indică apropierea treptată a stadiului în care 
investigarea domeniului cunoaşterii se poate realiza cu criterii şi 
reguli semantice pertinente şi suficiente, dezvăluie că acel stadiu 
- final - poate fi atins numai când gnoseologia se include pe sine 
în sfera obiectului său de studiu. 

Am fi putut opri aici demersul nostru dar printre opţiunile 
expuse la începutul volumului sunt si cele referitoare la 
modalitățile de evaluare a teoriei cunoașterii. Ineditul acestor 
opțiuni constă în deducerea lor dintr-o metodică dedusă din 
modelul cunoașterii, pe care o supunem acum la o primă testare. 
În această perspectivă evaluarea unei teorii ştiinţifice este o 
complicată acțiune cognitivă, care pentru a fi realizată corect 
trebuie să ia în considerare atât specificul domeniului existenţial 
căruia îi aparţine obiectul studiat, cât și natura mecanismelor 
semantice verbale teoretice care realizează actul cunoașterii. 

Modelul cunoașterii expus anterior dezvăluie caracteristici 
ale codului verbal care, cunoscute, nu pot fi neglijate nu numai în 
procesul cunoașterii teoretice, ci şi în cel al evaluării rezultatelor 
ei. Dezvăluind caracterul unilateral al diverselor modalități de 


evaluare a teoriilor ştiinţifice conturate de-a lungul timpului, 
explicând de ce evaluarea unei construcţii științifice presupune 
probe concepute din mai multe perspective, identificându-le, ne 
aflăm într-o nouă situaţie semantică. 

Metodica evaluării unei teorii ştiinţifice schitata în ultimul 
capitol al volumului indică necesitatea ca evaluările să fie 
realizate atât în sfera teoretică cat și în cea pragmatico-practică. 

În spaţiul teoretic, modelului cunoaşterii i-am pus trei 
întrebări: 

— Este el compatibil cu modelul antroposferei? 

— Integrat în modelul antroposferei, indică obiectivele 
generale ale următoarei etape de studiu? 

— Comparându-l cu teorii care au ca obiect de studiu 
domeniul cunoașterii sau parti ale acestuia, reuseste să ofere 
soluţii la aspecte considerate problematice în perspectiva acelor 
teorii şi să conducă la descoperirea a noi situaţii în domeniul de 
referință? 

În spaţiul pragmatico-practic, cum am menţionat deja când 
am precizat opțiunile noastre metodice, ne-am pus problema 
dacă modelul cunoașterii conține suficiente repere pentru a ne 
pronunța asupra a două aspecte metodice aflate în atenţia 
epistemologilor şi cercetătorilor ştiinţifici: posibilitatea 
conceperii unei metodici a cunoașterii științifice şi a unei 
metodici de evaluare a corectitudinii teoriilor ştiinţifice. 

La primele două întrebări răspundem în capitolul 26, celei 
de a treia întrebări îi rezervăm patru capitole (27 

30) iar cele două metodici le expunem în ultimele două 
capitole. În acest context considerăm utile câteva precizări 
privind conţinutul capitolelor 27 - 30. 

Iniţial am intenţionat să investigăm unele probleme care 
fac obiectul disputelor în domeniul matematicii și logicii: 
posibilitatea matematicii, proveniența acordului ei cu realitatea, 
natura logicilor etc. Am sesizat însă că a ne limita la clarificarea 
unor aspecte de genul celor menționate ar însemna o lipsă de 
consecvență metodică, ignorarea perspectivelor de studiu 


deschise de modelul genezei și evoluţiei cunoaşterii. Abordarea 
pertinentă este cea care se centrează nu pe aspecte izolate, ci pe 
domeniile profesionale care includ acele aspecte problematice. De 
pildă, pentru a explica posibilitatea matematicilor trebuie 
investigate complexitatile ce s-au constituit în antroposferă pe 
măsură ce anumiți oameni și-au centrat atenția asupra 
numerelor şi figurilor geometrice simple apărute în sfera 
constientizarilor figurative şi denumite verbal. Cum atestă 
modelul pe care l-am expus, teoriile apărute succesiv referitoare 
la un anumit domeniu, în cazul nostru teoriile matematice, capătă 
o înțelegere nouă când investigaţiile includ mecanismele 
semantice si activitățile ce le generează, instituţiile care 
facilitează aceste activități. În acelaşi mod am reconsiderat si 
strategia studierii aspectelor menționate ca problematice din 
sfera logicii; în consecinţă nu ne limităm la căutarea unor repere 
în modelul devenirii cunoașterii pentru a explica doar ,,inferenta 
logică” sau problematica posibilităţii apariţiei logicilor, ci 
abordăm, de fapt, posibilitatea constituirii domeniilor 
profesionale în care logicile se diversifică. Pe parcursul studiilor 
astfel concepute, dacă modelul expus este corect, ar trebui să se 
contureze răspunsuri si la diversele probleme aflate în dispută. 

Pentru a crește gradul de dificultate al testării am abordat 
şi problematica genezei și evoluţiei domeniului teoretic care are 
ca obiect de studiu logicile, diversificarea lor, raporturile dintre 
ele, domeniu care include studiile de „istoria logicii”, „filosofia 
logicii”, „ştiinţa logicii”, „epistemologia logicii” etc. De fapt, daca 
logicile sunt produsul unor activități semantice cognitive, 
investigarea lor în varianta teoretică cu scopul de a le descifra 
caracteristicile aparține gnoseologiei. 

Se observă că studierea celor trei domenii profesionale 
menționate reprezintă activităţi teoretice ce se încorporează în 
sfera gnoseologiei; punându-ne problema elaborării unor modele 
ale genezei și evoluţiei domeniilor matematicii, logicii şi 
gnoseologiei logicii din perspectiva reperelor oferite de modelul 
devenirii cunoașterii, încercăm să dezvoltăm zone ale acestui 


model. Dacă modelul adoptat ca sistem de referinţă este incorect, 
ar trebui sau să nu putem elabora schițe ale domeniilor 
menționate, sau schiţele realizate să fie infirmate; dacă însă 
modelul este corect, schițele reprezintă prime contribuţii la o 
viitoare nuantare a gnoseologiei. 

In capitolul 30 revenim asupra unei problematici abordate 
şi în volumul Omul, valorile si axiologia pentru a proba 
corectitudinea rezultatelor primului stadiu al investigaţiilor 
noastre. Avem în vedere problematica tradițională a axiologiei, 
cea a genezei valorilor şi a funcţiilor lor. Revenim din două 
considerente: nuantarea succesivă a modelului initial trebuie sa 
permită si un răspuns mai nuantat la problematica valorilor; 
modificările aduse schiţei iniţiale fac posibile noi interpretări, cu 
ample consecințe nu numai pentru cercetarea axiologică, ci şi în 
spațiul pragmatico-practic, inclusiv educaţional. 

CAPITOLUL 26 

MODELUL CUNOAȘTERII, RAPORTAT LA MODELUL 
ANTROPOSFEREI, SATISFACE CRITERIILE DE CORECTITUDINE? 

În primele pagini ale volumului am precizat dependenţa 
actualelor studii de deschiderile oferite de stadiul anterior al 
investigaţiilor, respectiv de modelul antroposferei expus în 
volumul Omul, cunoașterea, gnoseologia. Nu numai că modelul 
antroposferei a semnalat că nuantarea sa presupune clarificarea 
posibilității cunoaşterii şi a însușirilor ei, dar în el am găsit 
repere pentru a dimensiona obiectul de studiu și pentru a emite 
numeroase ipoteze de lucru. 

Pe baza datelor furnizate de modelul devenirii 
antroposferei, ne-am pronunţat asupra apariţiei si evoluţiei 
preocupărilor de a înţelege actul cognitiv, am delimitat într-un 
mod nou obiectul gnoseologiei, am presupus trei mari stadii în 
evoluția gnoseologiei, am susținut că în evoluţia sa gnoseologia 
trebuie să devină capabilă să se includă pe sine în sfera obiectului 
de studiu și am condiţionat posibilitatea de a se ajunge la o 
explicație cuprinzătoare a cunoașterii de descifrarea modului în 
care se realizează cunoaşterea cunoașterii. 


Cum am semnalat în consideratiile prealabile, am adoptat 
noul obiect al gnoseologiei ca premisă pentru conceperea 
studiilor ce au precedat redactarea actualului volum; ca urmare, 
modelul expus în capitolele 1 - 25 ne oferă repere pentru a ne 
pronunța nu numai asupra corectitudinii premisei, ci şi asupra 
celorlalte afirmaţii adoptate ca ipoteze. Putem spune acum că 
opțiunile metodice sunt confirmate. 

Totuşi, proiectarea noilor studii în funcţie de deschiderile 
etapei anterioare si confirmările menţionate nu presupun 
obținerea unor rezultate în mod necesar compatibile cu 
modelul-cadru. Cum am semnalat în ultimul capitol, sunt posibile 
rezultate care să-l confirme sau să-l infirme, parţial sau total, iar 
în cazul unor infirmări parțiale apare problema consecinţelor lor 
asupra ansamblului modelului-cadru. lată de ce în concepţia 
organizațională, fiecare studiu realizându-se ca o etapă în cadrul 
strategiei generale de elaborare a unui model global şi cât mai 
nuantat al antroposferei, este legitimă compararea noilor 
rezultate cu cele anterioare înainte de a declanșa un alt studiu. 

În metodologia evaluării (ultimul capitol) se mai 
formulează o cerință; după integrarea noului model în 
modelul-cadru, ultimul să ofere repere suficiente pentru a se 
delimita obiectivele generale ale etapei următoare de studiu; 
cerința decurge din ipoteza că o complexitate organizată ierarhic 
nu poate fi investigată pertinent oricum s-ar decupa obiectul de 
studiu. 

Să urmărim în continuare dacă modelul expus în capitolele 
1 - 25 satisface cele două cerinţe. 

26.1. Este compatibil modelul cunoașterii cu modelul 
antroposferei? 

Cititorul a putut să-şi facă deja o părere despre această 
problematică deoarece în numeroase capitole ne-am referit la 
raporturile dintre componente ale celor două modele. Uneori 
referirile au fost prilejuite de acele rezultate ale noilor 
investigaţii care au impus modificări în modelul antroposferei. 
Modificările însă nu l-au infirmat, ele constând în nuantari (ca în 


cazul introducerii distinctiei între Mc.s. tip Ab si Mc.s. tip B) şi în 
reconsiderări care vizau domeniul cunoașterii, anterior schiţat 
doar foarte sumar (ca în cazul descoperirii naturii cognitive a 
evaluărilor). 

Modelul cunoașterii confirmă modelul antroposferei. 

1. El confirmă ipoteza anterioară a devenirii stadiale a 
cunoașterii. Dacă ipoteza ar fi fost greșită ar fi trebuit să nu se 
poată obţine schița nuanţată a succesiunii stadiilor parcurse de 
cunoaștere în evoluţia antroposferei. 

2.  Identificându-se modalitatea în care câmpurile 
semantice se  autoorganizează, s-a confirmat ipoteza 
auto-organizării antroposferei cu participarea proceselor 
cognitive. 

3. Noul model al cunoașterii conține date care confirma 
ipotezele anterioare referitoare la funcţiile cunoașterii în 
devenirea omului, etnosistemelor și antroposferei. 

Cele trei remarci sunt suficiente pentru a conchide că 
modelul cunoaşterii se integrează în modelul antroposferei si 
contribuie la corectarea şi nuantarea lui. 

26.2. Noul model al antroposferei indică obiectivele 
următoarei etape de studiu? 

Modelul antroposferei, în noua sa variantă, conţine date 
care sugerează mai multe piste de cercetare. A rezultat 
posibilitatea și necesitatea de a se studia global, unitar atât 
existența abiotică cât şi biosistemele, ca obiecte nereductibile la 
ansamblul componentelor lor. Includem modelul existenţei 
abiotice şi cel al biosferelor în această enumerare deoarece, deși 
domeniile vizate sunt exterioare antroposferei, cele două modele 
apar ca indispensabile pentru devenirea antroposferei, oferind 
repere pentru optimizarea unor zone largi ale practicii umane, si 
pentru o mai nuanţată înțelegere a organizării antroposferei. 

Datele existente justifică studierea în continuare a 
antroposferei prin centrarea pe acele componente care sunt 
implicate în devenirea ei: fiecare din cele trei tipuri de coduri 
psihice si funcţiile lor în devenirea omului; domeniile 


profesionale; instituţiile sociale; etnosisteme-le; omul şi, desigur, 
câmpul semantic al cunoașterii]. 

Omul fiind entitatea fundamentală în organizarea și 
devenirea  antroposferei, considerăm potrivit să numim 
microantropologie domeniul ştiinţific care va studia entitatea 
umanizabilă; marcăm astfel, în modalități similare microfizicii şi 
microbiologiei centrarea teoretică pe nivelul micro al 
antroposferei. Aspecte funcționale ale omu' 

1 Teoria cunoașterii schitata în acest volum reprezintă 
numai o teorie-cadru deoarece nu numai că numeroase aspecte 
problematice din sfera cunoașterii au rămas neabordate, dar 
modelul devenirii cunoașterii semnalează noi aspecte ce se cer 
clarificate: de pildă, ce caracteristici funcționale au procesele 
cognitive figurative după dezvoltarea codului verbal, cum este 
condiționată cunoașterea empirică de evoluţia cunoașterii 
teoretice, ce semnificaţie are verbul a fi în fiecare stadiu al 
cunoaşterii empirice si în evoluţia cunoașterii teoretice, ce funcții 
îndeplinesc procesele estetice şi cele imaginare în cunoaştere şi 
în devenirea antroposferei? 

lui ca cele denumite prin termeni ca afectivitate, voinţă, 
temperament, atitudine, convingere vor trebui clarificate de 
microantropologie nefiind reductibile la funcționarea 
„psihicului”, cum susțin fără a reuşi să dovedească psihologii. 

Simpla enuntare a unor domenii care pot fi studiate din 
perspectiva deschisă de modelul antroposferei nu este însă 
suficientă pentru orientarea investigaţiilor; modelul semnalează 
anumite raporturi de dependenţă între domeniile care trebuie 
luate în considerare. Astfel, abordarea globală a existenţei 
abiotice şi a biosferelor presupune ca cercetătorii să dispună de 
ansamblul instrumentelor semantice pe care trebuie să le ofere 
teoria structurilor şi relaţiilor si, respectiv, teoria mecanismelor 
autoreglabile (a se vedea capitolele 16 și 21). De asemenea, 
aprofundarea studiului instituțiilor sociale presupune o 
prealabilă înțelegere mai nuanțată a cunoașterii pragmatice şi a 
omului care, la rândul lor, pot fi clarificate numai după ce se 


reuşeşte să se descifreze creația imaginară, procesele estetice şi 
cunoașterea figurativă, iar astfel de studii presupun nuantarea 
metodei organizaționale de cunoaștere. 

Aşadar, modelul antroposferei, în noul stadiu, nu numai că 
indică obiective posibile ale următoarei etape de studiu, dar 
oferă şi criterii pentru a sesiza anumite raporturi de dependență 
dintre ele, raporturi a căror cunoaștere este utilă pentru a 
proiecta viitoarele investigații; el satisface astfel al doilea criteriu 
de apreciere a corectitudinii teoriei ştiinţifice. 

CAPITOLUL 27 

CE SUNT MATEMATICILE? 

„„. teoria cunoașterii a apărut la Platon dintr-o reflexie 
asupra matematicilor și n-a încetat de la Descartes, Leibniz si 
Kant până la lucrările contemporane, să se centreze asupra a 
două probleme a căror diversitate de soluţii propuse semnalează 
că ele nu sunt încă rezolvate; cum sunt posibile matematicile si 
de unde provine acordul lor cu realitatea?” 

JEAN PIAGET, Logique et connaissance scientifique 

Aprecierea pe care Jean Piaget o face privind stadiul 
explicării posibilității matematicii şi acordului ei cu realitatea 
este de neignorat, continuă să fie actuală: capacitatea unei teorii 
gnoseologice de a oferi răspunsuri la cele două întrebări 
reprezintă un test concludent. Considerăm chiar că o analiză a 
răspunsurilor date succesiv la întrebările menţionate, a limitelor 
şi progreselor obţinute de la o etapă la alta sunt indicii ale 
modului în care gnoseologia matematicii evoluează. 

Modelul genezei si evoluției cunoaşterii confirma 
aprecierea sintetică pe care ]. Piaget o face modului în care omul 
poate ajunge la înțelegerea genezei matematicii şi logicii: 

„Obiectul nu este niciodată cunoscut decât prin gândirea și 
acțiunile unui subiect, iar subiectul nu se cunoaște pe sine decât 
adaptându-se la obiect. Astfel universul (natura) nu este 
cunoscut de om decât prin logică și matematică, produse ale 
spiritului său, dar omul nu poate înțelege cum a construit 
matematica şi logica decât studiindu-se pe el însuși, psihologic şi 


biologic, adică în funcţie de universul întreg” 2. 

Dar modelul pe care acum îl evaluăm semnalează că un 
răspuns corect la întrebarea privitoare la posibilitatea 
matematicii presupune identificarea domeniului profesional 
generat de activitățile matematice, în care se 

1 Aspectele semnalate sugerează o pistă de cercetare: 
identi ficarea limitelor domeniului matematicii, a stadiilor 
acestuia ce decurg din modificarea succesivă a explicatiilor date 
cunoaşterii matematice, din erorile pe care ele le induc în 
cunoașterea matematică. 

2 Jean Piaget, Psychologie et epistemologie, Paris, Gouthier. 

1970, p. 145. 

produc teorii matematice, si studierea lui organizational 
genetică deoarece conturarea unui domeniu profesional ştiinţific, 
deci și cel al matematicii, presupune în prealabil o etapă în care 
domeniul este filosofic, iar premisele abordării filosofice se 
dezvoltă în interiorul unor procese semantice empirice. Dacă 
entitățile matematice sunt generate de mecanisme semantice 
aflate succesiv în stadii empirice, filosofice și ştiinţifice, la o 
explicație cuprinzătoare a cunoașterii matematice se poate 
ajunge investigând initial posibilitatea stadiului empiric al 
matematicii. 

Dată fiind funcția matematicii în devenirea cunoașterii 
ştiinţifice tip Ab, modelul genezei şi evoluţiei cunoașterii conține 
numeroase detalii referitoare la etapele acesteia. Considerăm 
totuşi util, pentru a realiza o prezentare unitară si a face unele 
detalieri, să nu ne limităm doar la trimiteri la o secvenţă sau alta 
din modelul cunoașterii, ci să schițăm devenirea domeniului 
profesional matematic. 

27.1. Stadiul empiric al matematicilor 

Asupra acestui aspect ne-am pronunţat în capitolul 12, 
argumentând constituirea mecanismelor semantice tip S 
specializate pentru ca omul să se poată raporta la entităţi 
semantice de tipul numerelor şi figurilor geometrice. 

Pe parcursul elaborării modelului antroposferei a rezultat 


că primele entități matematice sunt posibile datorită unui 
complex de factori. Geneza primelor entități matematice - a 
numerelor şi figurilor geometrice - apare în model ca posibilă 
datorită: 

—  Însuşirilor dimensionale ale entităţilor fizice şi 
perceperii lor de către codul preverbal, cod de natură figurativă; 

— Proprietatilor analizatorului vizual, care fac ca procesele 
semantice figurative să se soldeze cu conștientizarea unor 
entităţi discrete, unor aspecte cantitative; 

— Modalitatilor în care omul intră în relaţie cu entități pe 
care codul figurativ le percepe ca fiind discrete, fiind delimitate 
spatio-temporal (asocieri, grupări, serieri); 

— Capacitatii codului verbal de a denumi operaţii realizate 
de codul figurativ, printre care cele de numărare si apreciere 
cantitativă. Dacă în perioada preverbală procese de natură 
figurativă reușesc să realizeze anumite operaţii cantitative pe 
baza unor corespondențe dintre obiecte ce trebuiau apreciate și 
parti ale corpului, (de cele mai multe ori degetele mâinilor), după 
constituirea mecanismelor semantice tip Ab reperele utilizate 
pentru a realiza corespondentele cantitative primesc anumite 
denumiri și apar, astfel, noi posibilități de a efectua operaţii 
semantice şi, îndeosebi, de comunicare inter-umană. Calculul este 
realizat cu concursul codului figurativ; indiciul suficient este 
utilizarea degetelor si mâinilor în procesul numărării, dar 
concludent este și faptul că primele operaţii cantitative verbale 
constau în adăugiri sau duplicări. Aceste procedee sunt 
semnalate ca fiind cele mai „primitive” de către toţi cercetătorii 
genezei gândirii matematice la diverse popoare. 

Din perspectiva reperelor furnizate de modelul 
antroposferei este plauzibilă următoarea etapizare în conturarea 
aritmeticii: 

— Operații cantitative realizate fără aportul codului verbal, 
deci de codul figurativ; 

— Operații cantitative verbale realizate în diverse sisteme 
de numerație, care vizează întotdeauna entități concrete 


constientizate de codul figurativ; 

— Operații cantitative verbale realizate ca exercițiu de 
calcul; 

— Analiza unor proprietăţi ale numerelor, considerate ca 
entităţi distincte; 

— Apariția termenului ,numar’, ca expresie a 
constientizarii naturii numerelor anterior utilizate si a 
deschiderii unei noi etape, în care interogatiile vizează mulțimea 
numerelor, raporturilor dintre ele, proprietăţile lor. 

Detalii asupra etapelor găsindu-se în capitolul 12, reluăm 
doar aprecierea lui Matila C. Ghyka referitoare la geneza 
termenului „număr”, el exprimând concis și clar ceea ce se afirmă 
în orice lucrare dedicată acestei problematici. 

„... Mai înainte de greci, care au studiat temeinic numerele 
întregi şi fractionare si au descoperit, apoi, cu ajutorul diagonalei 
pătratului (+ 2 pentru un pătrat cu latura 1) si a teoremei 
ipotenuzei, numerele iraționale, trebuie să-i menţionăm încă o 
dată pe caldeeni şi egipteni; cu toate că aceștia n-au căutat - cum 
au făcut-o mai târziu pitagoricienii - să degajeze ideea abstractă 
a Numărului din utilizarea lui practica, ei au făcut să se realizeze 
pentru aritmetica şi geometria practică (cea a arpentorului, 
însăşi etimologia cuvântului geometrie) progrese de care au 
profitat grecii”. 3 

Etapizarea devenirii aritmeticii este în principiu valabilă și 
în cazul studiului empiric al geometriei. Este semnificativ că 
Oskar Becker începe analiza geometriei egiptene şi babiloniene 
cu precizarea: „Mai întâi trebuie să remarcăm faptul fundamental 
că toate geometriile preelene nu sunt o știință «pură» sau 
«independentă», ci o știință «aplicativă», anume «arta» calculării 
şi măsurării dimensiunilor spaţiale, ariilor şi volumelor etc, care 
nu trebuie considerate altfel de cum se consideră măsurarea și 
calcularea greutăților, a gramezilor de monede etc”. 4. 

Precizarea pe care o face Oskar Becker nu este contrazisă 
de niciun studiu al istoriei matematicii; caracterul preteoretic al 
acestui stadiu este însă atestat și de existența unei mistici a 


figurilor, în care se atribuie unor figuri geometrice însușiri 
oculte: de pildă, sfera este considerată de greci, și nu numai de ei, 
simbol al divinului. 

27.2. Stadiul filosofic al matematicii 

Stadiul teoretic al matematicii începe odată cu distincția 
între existența matematică ce este demonstrată prin construcție 
- caracteristică matematicii empirice, tributară proceselor 
figurative - şi existența matematică abstractă. Acest aspect l-am 
semnalat când ne-am referit la distincţia pe care Platon o face 
între „obiectele intuitive” și imaginile acestora, considerate ca 
figuri „în sine”, dar revenim deoarece, analizând modul în care 
sunt concepute inițial entitățile matematice abstracte, sesizăm 
modul filosofic de abordare. 

Din modelul devenirii cunoaşterii decurge că modul 
filosofic de dezvoltare a matematicii se constituie ca o consecință 
a evoluţiei modului empiric de a face matematică. 

3 Matila C. Ghyka, Estetica și teoria artei, Editura Ştiinţifică 
şi Enciclopedică, Bucureşti, 1981, p. 414. 

4 Oskar Becker, Fundamentele matematicii, Editura 
Științifică, Bucuresti, 1968, p. 37. 

Conturarea unor sisteme de numerație, atribuirea unor 
proprietăți anumitor numere, conceperea a numeroase procedee 
de calcul aritmetic și geometric pentru soluționarea unor 
probleme de natură empirică (comerţ, construcții, navigaţie etc.) 
au ca efect secundar dezvoltarea în etnosisteme a unei realități 
semantice distincte, ce nu poate rămâne neconștientizată de om. 

Obiectele de studiu ale matematicii, în stadiul empiric 
numerele întregi pozitive si figurile geometrice elementare, spre 
deosebire de entitățile abiotice sau de cele biotice, sunt aceleași 
care sunt percepute şi figurativ. 

După ce au fost într-o primă etapă studiate prin 
intermediul codului figurativ, se ajunge la o limită a 
posibilităților cognitive verbal-empirice. Demersul teoretic se 
realizează preluând rezultatele anterioare, dar noile posibilități 
semantice verbale determină reorganizarea lor, apariţia altor 


modalităţi - nefigurative - de rationare, extinderea posibilităților 
de a sesiza proprietățile numerelor şi figurilor geometrice, 
trecerea de la obiectele de studiu iniţiale la alte obiecte de studiu, 
mai complexe, realizate cu concursul codului verbal, nu cu al 
celui figurativ, ca în cazul primelor obiecte ale matematicii 
empirice. 

Sunt falsificabile aceste afirmaţii deduse din modelul 
general al devenirii cunoașterii? Răspunsul este afirmativ dacă 
putem identifica în evoluţia matematicii, aspecte care să le 
infirme sau să le confirme. Afirmațiile ar fi infirmate: 1) dacă în 
evoluția matematicii nu s-ar identifica o primă perioadă în care 
procesele semantice sunt dependente de procese semantice 
figurative; 2) dacă nu s-ar putea identifica manifestările 
semantice care atestă desprinderea de semnificaţiile figurative; 
3) dacă desprinderea semantică, realizată, nu ar avea ca urmare 
evoluţia schitata anterior. 

Asupra primei condiții nu considerăm necesar să revenim, 
fiind concludente relatările referitoare la geneza termenilor ce 
desemnează numere întregi pozitive şi figuri geometrice, ca și 
cele referitoare la caracteristicile primelor operaţii matematice, 
care au dezvăluit dependența de anumite procese semantice 
figurative. Insistăm, în schimb, să testăm a doua condiţie 
formulată. Pentru aceasta vom apela la lucrarea lui Oskar Becker, 
Fundamentele matematicii, care face ample trimiteri la antici 
pentru a caracteriza în detaliu ceea ce el numește 

„Fundamentarea matematicii ştiinţifice de către greci” 5, La 
Oskar Becker nu întâlnim afirmaţia pe care urmează să o testăm 
- manifestări semantice matematice care atestă desprinderea 
matematicilor de semnificaţiile realizate de codul figurativ -, dar 
în contextul în care susține că grecii „au întemeiat matematica ca 
ştiinţă” el furnizează indicii că afirmaţia este corectă, deoarece 
„ei sunt primii care au sesizat cu pătrundere conceptele 
fundamentale ale infinitului și conţinutului; lor li se datorează 
descoperirea irationalelor, fiind pe deplin conștienți de 
problemele fundamentale pe care le pune acest concept” 6. 


Oskar Becker semnalează că ascensiunea gândirii 
matematice greceşti isi are originea în „aritmetica pietricelelor” 
şi îl citează pe Aristotel care, în Metafizica, se referă la „numerele 
figurative” ale pitagoreicilor. 

Aşezând pietricele în formă de triunghi, dreptunghi sau 
pătrat (schema 12), grecii descoperă vizual anumite proprietăţi 
ale 

123 U 

Schema 12 

numerelor. Iată un exemplu extras din textul lui O. Becker: 

„Dacă formăm şirul numerelor patratice unul după altul, se 
vede ușor că fiecare număr rezultă din precedentul prin bordare: 

0000 

Oooo 

00090 

«000 

10916 

Schema 13 

Această bordare, care din punct de vedere geometric este o 
figura reprezentand diferenta a doua patrate, dreptunghiuri sau 
paralelograme oarecare cu unghiurile egale, se numeste, in limba 
greacă, gnomon, adică «arătător» „7. 

5 Ibidem, p. 42. 

6 Ibidem, p. 43. 

Ibidem, p. 55. 

În felul acesta ei descoperă „învățătura despre par şi 
impar”, la care Platon face aluzie, expusă la sfârșitul cărții a noua 
a Elementelor lui Euclid şi, îmbinând geometria cu aritmetica, 
ajung la problema „incomensurabilităţii laturii cu diagonala 
pătratului”, aflându-se astfel la limita cunoașterii mediată de 
procese figurative. Grecii au constientizat această limită, 
formulând „problema irationalelor’. 

Această problemă ca și cele ale infinitului mare (ca număr) 
şi a infinitului mic (ca mărime) au generat căutări care au atras 
atenția asupra semnificației termenilor matematici utilizaţi si 


asupra metodelor de gândire. lată un text edificator dintr-unul 
din pretioasele dialoguri ale lui Platon (Statul). 

„SOCRATE... Cred în ştiinţa cum o fac cei care au de-a face 
cu geometria, aritmetica si alte ştiinţe înrudite. Ei presupun în 
orice procedeu de demonstraţie parul şi imparul, figurile, cele 
trei feluri de unghiuri şi alte lucruri de același gen și, tratându-le 
ca si cum ar fi înțelese perfect, le pun la baza demonstrațiilor lor 
fără a se simți în vreun fel obligați să dea o justificare despre 
aceasta pentru ei sau pentru alţii, deoarece ar fi pentru fiecare 
evident; mai curând ei trec de la aceste ipoteze imediat la o 
dezvoltare şi ajung până la urmă pe calea consecinţelor la acel 
punct, a cărui clarificare o intentionasera. 

GLAUKON. Da, acest procedeu îmi este bine cunoscut. 

SOCRATE. Şi mai ales că ei se servesc de figuri vizibile și 
vorbesc mereu de ele, în timp ce nu acestea constituie obiectul 
propriu-zis al gândirii lor, ci acele entităţi ale căror copii aceste 
figuri sunt. Căci lucrurile despre care ei discută sunt pătratul în 
sine si diagonala în sine, nu ceea ce ei schiteaza prin desen, și tot 
aşa și în celelalte cazuri; chiar figurile înseşi, pe care le 
modelează sau le desenează, care au umbre și care produc 
imagini în apă, ei le folosesc tot ca imagini, cu ajutorul cărora 
caută să cunoască ceea ce nimeni nu poate cunoaște altfel decât 
prin rațiune. 

GLAUKON. Ai dreptate. 

SOCRATE. Aceasta am denumit-o eu ca o clasă a lucrurilor 
inteligibile, dar aşa încât sufletul este silit să pună la baza 
cercetării simple supozitii, nu ridicându-se pana la principii - 
căci dincolo de propriile sale premise nu poate trece - ci folosind 
ca imagini obiectele intuitive, ale căror copii sunt lucrurile 
inferioare şi care pe de altă parte, după părerea generală, posedă, 
fata de acele lucruri inferioare (de exemplu, fata de umbre), 
avantajul de a putea fi mai bine cunoscute” 8. 

Am identificat astfel una din desprinderile gândirii 
matematice de „figurile vizibile”, în care se conștientizează că 
„lucrurile despre care ei discută sunt pătratul 


8 Platon, CEuvres completes, Gallimard, Paris, 1969, p. 385. 

În sine și diagonala în sine, nu ceea ce ei schiteaza prin 
desen, şi tot așa și în celelalte cazuri...” 

Contribuţia lui Platon la desprinderea de gândirea 
figurativă este însă accentuată prin distinctiile pe care el le 
introduce între domeniul sensibilului, care cuprinde obiectele 
vizibile ale cunoașterii, și domeniul inteligibilului, în care distinge 
între folosirea imaginilor obiectelor cunoaşterii sensibile 
(vizibile) şi cunoașterea care foloseşte idei nemediate de imagini, 
folosind principii care dau certitudine cunoaşterii. În Republica, 
Platon susţine că această cunoaștere, în care demersul nu mai 
apelează la domeniul sensibilului (pe care o numeşte „dialectică”) 
este superioară, pe când cunoașterea în care intervine sensibilul, 
proprie ,stiintelor’ din perioada lui Platon, este o cunoaștere 
inferioară. În termenii utilizaţi în modelul antroposferei, ceea ce 
Platon numește „cunoaşterea științifică”, reprezintă de fapt 
cunoașterea empirică, controlată de constientizari figurative, iar 
ceea ce el denumește „cunoaștere dialectică” este începutul 
modului teoretic de a realiza semnificații. 

Acest ultim mod de a realiza semnificaţii este lesne de 
evidenţiat în cazul conturării teoriei proporțiilor. Ana-lizând 
această problematică, O. Becker semnalează că „proporţiile au 
fost luate în consideraţie încă în epoca preelenă a matematicii, de 
pildă, la triunghiurile asemănătoare 1 <J, dar „demonstrațiile 
trebuiau făcute separat pentru fiecare fel de mărime (numere, 
drepte, suprafețe, corpuri, timpuri, greutăţi etc”) j0. Odată cu 
Eudoxos, teoria proprietăţilor „se referă, din contră, la mărimi în 
genere, subordonate numai axiomei măsurii” n. Se realizează, 
spunem noi, trecerea de la matematica empirică, la cea teoretică, 
sau, păstrând termenii utilizați de Platon, se trece de la 
„domeniul sensibilului” la „domeniul inteligibilului”. 

Aşadar, în evoluția matematicii se pot identifica 
manifestări semantice care atestă desprinderea de semnificaţiile 
realizate de codul figurativ. 

Să urmărim în continuare dacă se confirmă a treia condiţie 


pusă pentru a confirma schița devenirii matematicii. 

9 O. Becker, Op. cit., p. 99. 

10 Ibidem, p. 106. 

11 Ibidem, p. 106. 

Conturarea modului teoretic de a face matematică respectă 
oare etapizarea indicată de modelul devenirii cunoașterii? Putem 
identifica în devenirea matematicii aspecte care să justifice 
distincţia între o primă etapă, în care matematica se realizează în 
varianta filosofică, şi o a doua etapă, în care se dezvoltă o 
matematică ale cărei caracteristici îndreptăţesc includerea ei în 
categoria produselor activităților științifice? 

Partea a treia a volumului conţine o caracterizare a 
stadiului filosofic al domeniilor teoretice; ea se referă la 
caracteristici atât ale entităților filosofice, cât şi ale organizării şi 
funcționării domeniilor. Astfel, entitățile filosofice contin 
afirmaţii de natură atât teoretică cât și empirică si nu sunt 
elaborate sub controlul proceselor semantice deliberate, chiar 
dacă contin si rezultate ale unor raționamente, iar domeniilor 
filosofice - ca complexitati sociale specializate - le sunt proprii 
dispute fără explicitarea criteriilor şi procedurilor, constituirea 
de grupuri ce se confruntă, negându-se reciproc. Primele domenii 
teoretico-matematice posedă aceste caracteristici! 

Textele matematice teoretice, începând cu cele din 
antichitate si până în acest secol sunt de tip filosofic deoarece 
contin, alături de afirmaţii demonstrate, deci supuse controlului 
unui raționament, afirmaţii care sunt susținute „speculativ” si 
opţiuni care orientează global poziția autorilor. Este suficient să 
luăm în considerare indelungatele dispute privind natura 
entităților matematice (nu a matematicii!), problematica 
infinitului, ipotezele care stau la baza geometriei, natura 
numerelor iraționale, interpretările date unor concepte ca 
mărime, limită, aranjament, funcție pentru a sesiza că aspectele 
fundamentale ale construcțiilor teoretice matematice scapă 
controlului activităţii deliberate. Coexistenta în matematică a 
unor concepții considerate ca  „idealiste'”, „em-piriste', 


intuitioniste, logiciste etc. confirmă, de asemenea, natura 
filosofică a activităţilor teoretico-matematice şi a produselor lor. 

Dacă  deplasăm atenția asupra modului în care 
matematicienii se raportează la construcţiile 
teoretico-matematice, constatăm atitudini specifice filosofului: 
acceptări sau respingeri motivate speculativ, constituirea unor 
„Şcoli” care isi dispută interpretările, lipsa criteriilor explicite 
pentru a decide asupra problemelor ce fac obiectul disputelor. 

Considerăm aceste remarci suficiente pentru a susține 
plauzibilitatea afirmației privitoare la caracterul filosofic al 
primului stadiu al matematicii teoretice. 

27.3. Stadiul ştiinţific al matematicilor în modelul devenirii 
cunoaşterii (capitolul 21) se afirmă că primul domeniu ştiinţific 
care se poate constitui este cel matematic. Se are în vedere că 
cunoaşterii științifice îi este specifică activitatea deliberată 
pentru dezvoltarea produselor proceselor semantice teoretice 
primare si testarea demersului ştiinţific si a produselor sale 
semantice, iar matematica este singurul domeniu cognitiv care isi 
poate produce singur instrumente semantice pentru a realiza 
cele două tipuri de performanţe. Performanţa este posibilă 
deoarece în procesul cunoașterii unei entități matematice se 
dezvoltă instrumente semantice tot de natură matematică iar 
produsele actului cognitiv, fiind tot de natură matematică, 
diversifică entitățile matematice. Această situaţie nu o întâlnim în 
niciun alt domeniu ştiinţific; de pildă, obiectul de studiu al fizicii 
este o componentă a existenţei abiotice pe când teoria care 
rezultă din actul cognitiv este de natură semantică. 

Acumularea treptată a tot mai multe entități matematice 
generează condiţii pentru ca matematicienii să-şi formeze 
mecanisme semantice capabile să identifice relaţii între diverse 
entități matematice, structuri matematice noi si să le adopte ca 
obiect de studiu. Pentru studierea proprietăţilor lor se pot utiliza 
initial instrumente matematice anterior elaborate dar ele nu pot 
fi satisfăcătoare; noile instrumente sunt generate în procesul 
identificării proprietăţilor noilor obiecte de studiu. Acest proces 


este ușor de recunoscut dacă ne raportăml la activitatea reală a 
producătorilor de teorii matematice; avem în vedere că 
activitatea matematică ori de câte ori se soldează cu o teorie 
matematică produce (obiectiveaza) şi modalităţi de calcul sau 
variante de probare a corectitudinii ei, deci noi instrumente 
semantice matematice. Fiecare stadiu al investigației matematice 
contribuind la generarea unor noi obiecte de studiu matematice 
şi a unor noi instrumente matematice, cunoașterea matematică 
se dovedește a fi un proces autoconstructiv; ea îşi edifică obiecte 
pe care urmează a le studia ulterior și procedee semantice care 
se vor utiliza ulterior ca instrumente pentru a investiga alte 
entități matematice: 

În felul acesta, treptat creşte gradul de complexitate al 
domeniului profesional al matematicii; cu cât sunt mai multe 
entități matematice obiectivate, cu atât vor fi mai multe 
posibilităţi de a fi investigate, mai multe piste de cercetare, deci 
mai multe cercetări, mai multe confruntări și schimburi de 
informaţii care vor determina constituirea unor instituţii sociale 
care să le faciliteze, care să pregătească noi matematicieni sau să 
conserve entitățile matematice produse de-a lungul timpului. 

Procesele la care ne-am referit pot caracteriza doar prima 
etapă a cunoașterii științifice matematice, deoarece modelul 
devenirii cunoașterii semnalează că nu se poate ajunge la stadiul 
sistemic decât când se îndeplinesc mai multe condiţii, dintre care 
unele depind de diversificarea entităților matematice, dar altele 
de elaborarea unor teorii care să dezvăluie organizarea și 
funcționarea mecanismelor semantice cognitive. 

Stadiul sistemic, final al matematicii, din perspectiva 
modelului global al devenirii cunoașterii presupune maximizarea 
capacității cognitive matematice, încât demersul cognitiv să 
elaboreze teorii matematice care să dezvăluie ansamblul 
proprietăților spatio-temporale ale obiectelor matematice ce se 
pot dezvolta plecând de la studiul numerelor întregi pozitive și al 
figurilor geometrice elementare, generate de codul figurativ. 

Astfel de performanţe ar trebui să ofere instrumente 


semantice pertinente si suficiente pentru studiul global şi unitar 
al existenţei abiotice si să contribuie la studiul biosferelor si 
antroposferelor. 

Aşadar, în stadiul științific domeniul matematicii si, în 
interiorul lui, activitatea matematică şi entitățile matematice 
parcurg două mari stadii. Până se întrunesc condiţiile menţionate 
pentru a intra în stadiul sistemic, domeniul matematicii se află în 
stadiul presistemic, caracterizat prin dezvoltarea relativ 
independentă a mai multor competențe matematice în domenii 
restrânse şi prin activități matematice limitate, stânjenite de 
lipsa unei înțelegeri nuantate a demersului cognitiv matematic, 
de care depinde interpretarea corectă a naturii obiectelor 
matematice, a ceea ce J. Piaget numeşte „acordul lor cu realitatea” 
şi reglarea demersului matematic. 

Scenariul expus este falsificabil; chiar dacă matematica nu 
a parcurs ambele stadii, se pot concepe investigații care să 
probeze corectitudinea sa. Nu am încercat să realizăm un astfel 
de demers, din două considerente: 

1) confirmarea stadiului empiric si a celui filosofic este 
suficientă pentru a face plauzibil modelul devenirii matematice, 
în ansamblul lui; 

2) realizarea unor investigaţii de acest gen presupune o 
amplă competență matematică, ce ne lipsește. 

Pentru a testa totuși scenariul, ne-am pus problema 
răspunsului care se conturează la cele două probleme care au 
preocupat multi epistemologi: cum sunt posibile matematicile si 
de unde provine acordul lor cu realitatea, în secțiunile următoare 
expunem succint o analiză comparativă a răspunsurilor 
formulate adoptând modelul devenirii matematice ca sistem de 
referință cu cele formulate de Jean Piaget, din perspectiva 
reperelor oferite de psihologia si epistemologia genetică. 
Procedăm astfel deoarece explicațiile date de J. Piaget 
posibilității matematicii şi acordului ei cu realitatea din 
perspectiva psihologiei genetice si în contextul epistemologiei 
genetice constituie un mare succes; deşi, cum vom argumenta, 


explicaţiile nu reprezintă soluţia finală, ele au meritul de a fi 
argumentat convingător incorectitudinea pozițiilor empiriste şi 
conventionaliste si de a fi deschis noul orizont al studiilor 
genetice, semnalând caracterul promițător al concepției 
constructiviste în studierea cunoașterii matematice 12. 

27.4. Critica concepţiei lui J. Piaget privitoare la 
posibilitatea matematicilor 

Numeroși gânditori s-au întrebat de-a lungul secolelor cum 
sunt posibile matematicile și au dat răspunsuri diferite, 
condiționate de stadiul general al devenirii cunoașterii si, în acel 
context, de interpretarea dată entităților matematice. Sunt bine 
cunoscute, de pildă, poziţia logicistă - care acordă obiectelor 
matematice existența în sine, independentă de construcţiile 
noastre conceptuale si de limbaj dar nelocalizabile în spaţiu si 
timp -, poziția formalistă - care reduce existența matematică la 
limbaj, la configurații finite de semne - şi poziția intuitionista - 
care consideră entităţile materna 

12 O analiză pertinentă a acestei problematici realizează 
Mircea Flonta în studiul „Problema acordului structurilor 
matematice cu datele experienţei”; Teorie și experiment, Editura 
Politică, Bucuresti, 1971. 

tice doar construcții mentale, creaţii ale activităţii noastre 
conceptuale, abstracții care nu au realitate în sine. Dintre 
răspunsurile formulate ne-am oprit însă asupra celui dat de Jean 
Piaget, el fiind conceput în funcție de rezultatele studiilor de 
psihologie genetică, studii proiectate şi realizate ştiinţific şi în 
contextul preocupărilor de a elabora o epistemologie genetică. 
Jean Piaget și colaboratorii săi explică posibilitatea entităților 
matematice prin activitatea constructivă a structurilor psihice 
umane, argumentând că activitatea matematică nu este nici 
invenţie, nici descoperire. Activitatea matematică, consideră J. 
Piaget, procedează prin abstracții reflectante1>3 plecând de la 
elementele ce o determină dar adăugându-le o organizare de 
ansamblu situată la un nou nivel, care le integrează. Rezultă că de 
la un nivel la altul structurile constituite sunt din ce în ce mai 


bogate, dar ele nu sunt create ex nihilo deoarece nu sunt opera 
subiectului individual, a deciziilor sale libere sau arbitrare: ele 
sunt determinate de activitățile subiectului epistemic, adică de 
nucleul funcțional comun tuturor subiecţilor individuali. Aceste 
activități constau în coordonări generale ale acțiunii, adică sunt 
subordonate unei funcționări atât de permanente și atât de 
rezistente cât poate fi funcționarea vitală, în caracteristicile ei 
cele mai generale. Construcţiile subiectului sunt deci atât 
reflexive cât si constructive, în sensul că ele se ridică la aceste 
coordonări generale, prin reconstruirea și recombinarea 
elementelor lor la un nivel superior. Aceasta nu semnifică în 
niciun caz că toate structurile erau preformate în organizările 
inițiale, cu atât mai mult că în mod formal structurile forte sunt 
conținute dinainte în structurile slabe. Dar aceasta nu semnifică 
nici că noile construcţii sunt libere sau arbitrare, deoarece ele 
sunt obligate să se coordoneze cu toate construcțiile anterioare, 
până la coordonări - «iniţiale», și că cu cât crește ansamblul 
construcţiilor, sporesc prin aceasta exigenţele de coerenţă prin 
coordonarea necesară a structurilor noi cu ansamblul 
structurilor anterioare, până la sursele lorli. 

13 Jean Piaget, Biologie și cunoaștere, Editura Dacia, 
Cluj-Napoca, 1971, p. 336. 

14 Jean Piaget, Les problem.es principaux de Vepistemologie 
des mathématiques, în Logique et connaissance scientifique, 
Gallimard, Paris, 1967. 

Explicatia data de Jean Piaget contine numeroase afirmatii 
compatibile cu cea schitata de noi anterior. Avem in vedere 
aprecierile: 

— Matematica nu este nici invenţie, nici descoperire, ci o 
activitate constructivă a structurilor psihice umane; 

— Activitatea matematică pleacă de la elemente ce o 
determină dar adăugându-le o organizare de ansamblu situată la 
un nou nivel, care le integrează; 

— De la un nivel la altul, structurile! constituite sunt din ce 
în ce mai bogate, dar ele nu sunt create ex nihilo deoarece nu 


sunt opera subiectului individual, a deciziilor sale libere sau 
arbitrare; 

— Structurile matematice nu sunt preformate în 
organizările iniţiale iar structurile forte nu sunt conținute 
dinainte în structurile slabe, ele nu sunt însă nici libere sau 
arbitrare deoarece sunt obligate să se coordoneze cu toate 
construcțiile anterioare până la sursele lor. 

Dar există si incompatibilitati între explicația elaborată de 
autorii epistemologiei genetice si explicaţia schitata de noi. 

Acestea sunt următoarele: 

1. - în timp ce J. Piaget afirmă că activitatea matematică 
este determinată de coordonări generale ale acțiunilor, modelul 
nostru oferă o schemă mai detaliată în care intervine codul 
figurativ; proprietăţile lui sunt cele care determină inițial 
modalitățile de numărare, primele calcule, proprietăţile 
sistemelor de numerare apărute în diverse etnosisteme. 

2. - Activitatea matematică procedează nu prin abstracții 
reflectante, ci prin procese semantice care analizează 
proprietăţile entității matematice decupate ca obiect de studiu, 
utilizând proceduri specializate, partial elaborate în stadiile 
anterioare ale cunoașterii matematice. J. Piaget susține astfel 
afirmația sa privind evoluția matematicii prin „abstracții 
reflectante”: 

»+. e vorba de a „reflecta” (în sensul fizic al termenului) 
acțiunea remarcată, proiectând-o pe un plan nou, de exemplu 
planul gândirii în opoziție cu acțiunea practică, sau planul 
sistematizării abstracte în raport cu gândirea concretă (cum este 
algebra în raport cu aritmetica). În al treilea rând, ea trebuie 
integrată într-o structură nouă, adică trebuie construită această 
structură nouă, dar aceasta nu este posibil decât cu două condiții: 
a) noua structură trebuie în primul rând să fie o reconstrucție a 
celei precedente, căci altfel dispar şi coerenţa și continuitatea: 
noua structură va fi deci produsul celor precedente, pe noul plan 
ales; b) dar totodată ea trebuie să extindă structura precedentă, 
generalizând-o prin combinare cu elementele proprii noului plan 


de reflectare, căci altfel n-am avea nimic nou. Aceste două 
condiţii caracterizează deci o „reflectare” dar de astă dată în 
sensul psihologic al termenului, adică o refacere prin intermediul 
gândirii a unei materii care anterior fusese oferită în stare brută 
sau imediată. De aceea am propus denumirea de „abstracţie 
reflectantă” (în dublu sens, fizic şi mental, al termenului de 
reflectare) a acestui proces de reconstruire cu combinații noi, 
care permit integrarea unei structuri operatorii de la o etapă 
anterioară sau de la un nivel anterior, într-o structură mai 
bogată, de nivel superior” 15. 

Dezacordul cu modelul expus de noi se referă la explicarea 
construcției matematice prin „reflectare”; nu are loc „o refacere 
prin intermediul gândirii a unei materii care anterior fusese 
oferită în stare brută sau imediată”. Conform modelului codurilor 
psihice, acțiunea practică este limitată de caracteristicile 
proceselor semantice, nu le precede; numerele, figurile 
geometrice ca semnificaţii verbale apar când se acordă denumiri 
verbale unor operaţii (semnificaţii) realizate de codul figurativ 
iar evoluţia ulterioară a matematicii, de pildă, trecerea de la 
aritmetică la algebră, se realizează prin conturarea unor noi 
mecanisme semantice verbale. 

3. - În orice stadiu al matematicii, acordul cu stadiile 
anterioare decurge nu din faptul că noile construcții matematice 
sunt obligate să se coordoneze cu toate construcţiile anterioare, 
ci din faptul că orice nouă construcție matematică este rezultatul 
cunoașterii altor construcţii matematice. Retrospectiv, acest 
acord se realizează selectiv cu acele construcții semantice 
figurative care au reuşit să genereze sistemul zecimal de 
numera-tie; ceea ce pune sub semnul întrebării afirmaţia privind 
acordul cu „coordonările generale ale acțiunii” „subordonarea” 
fata de „funcționarea vitală” a organismului, în felul acesta, 
într-un plan mai general explicația noastră pune sub semnul 
întrebării determinarea biotica a cunoașterii, în varianta 
susținută de Jean Piaget1G. 

Explicaţia elaborată de noi este mai plauzibilă ca cea 


elaborată de J. Piaget în măsura în care se confirmă coexistenta 
mecanismelor verbale și a celor figurative și raporturile genetice 
şi funcționale dintre ele afirmate în modelul expus. 

15 Jean Piaget, Biologie și cunoaștere, p. 336. 

16 Ibidem. 

27.5. Critica concepţiei lui J. Piaget privitoare la „acordul 
matematicii cu realitatea”. 

Acordul matematicii cu realitatea a fost explicat în cadrul 
abordărilor filosofice, îndeosebi prin geneza empirică a 
entităților matematice şi prin armonia prestabilită a celor două 
domenii. 

R. Descartes afirmă „paralelismul” între „întindere” și 
„gândire”, ceea ce presupune, cum remarcă J. Piaget, „un fel de 
natură dublă: de o parte existente fizice, matematizabile în 
întregime dar fără ca un cadru logico-matematic să intre în 
contact cu ele, deci să le ia în posesiune prin experienta...; de alta 
parte «ființele» matematice situate în plan și adaptabile la 
realitatea fizică” 17. 

În acord cu concepţia globală privind relaţiile dintre 
reglările organice şi procesele cognitive expusă în volumul 
Biologie și cunoaștere, ]. Piaget afirmă „armonia genetică între 
subiectul-sursă a construcţiilor deductive şi realul din care el 
face parte” 18. El susține că „dacă structurile logico-matematice 
sunt construite plecând de la coordonările cele mai generale ale 
acțiunii subiectului, acestea depinzând la rândul lor de 
coordonări nervoase şi în fond organice, în aşa fel încât ele 
trebuie să urce până în planul biofizic, atunci structurile 
logico-matematice apar în cele din urmă ca expresia întregii 
realități, într-un sens fizic, dar prin intermediul proceselor 
interne bioneuro-psihice si nu graţie experiențelor sărace si 
limitate efectuate de subiectul individual prin intermediul 
perceptiilor și tatonarilor sale senzori-motorii si mentale”. Cum 
remarcă în același context J. Piaget, aceasta explicaţie face 
„constructivismul  logico-matematic solidar cu întreaga 
morfogeneză vitală”, ceea ce presupune că „toată realitatea 


exterioară matematicii este matematizabilă” 19. 

Ipoteza de bază a explicării „armoniei genetice”, după 
expresia utilizată de J. Piaget, dintre matematici si realitate este: 
structurile logico-matematice sunt abstrase 

17 Ibidem, p. 579. 

18 Jean Piaget, Les  problemes principaux de 
Vepistemologie, des mathematiques, în Logique et connaissance 
scientifique, Gallimard, 1967, p. 587. 

19 Ibidem, p. 578. 

din legile generale ale coordonării acţiunilor şi, deci, din 
operații ce derivă prin interiorizarea acţiunilor, fiind conectate la 
modalitățile de organizare a vieţii, modalități ce presupun o 
relaţie cu structurile fizice înglobate în structura organismului. 

»« nu este nimic incomprehensibil, în acest caz, că 
deductiile cele mai abstracte întâlnesc realitatea fizică, deoarece, 
din aproape în aproape, ele sunt abstrase (cu toată îmbogățirea 
lor considerabilă, dar în continuarea surselor lor) dintr-o 
organizare condiţionată la start de zonele biofizice ale acestei 
realități generale” ™. 

In volumul Omul, cunoasterea, gnoseologia am realizat o 
sumară analiză comparativă a modelului codurilor psihice 
elaborat de noi şi a modelului elaborat de J. Piaget, pe care o 
considerăm însă concludentă. În acel context am argumentat că 
lipsa distinctiei între codul figurativ si codul verbal, distincție 
justificată atât de specializarea funcţională a emisferelor 
cerebrale cat și de nereductibilitatea reciprocă a creaţiei plastice 
şi a celei științifice, care utilizează vocabulare distincte si 
modalități neechivalente de semnificare, pune sub semnul 
întrebării valabilitatea modelului procesului de structurare 
psihică elaborat de Jean Piaget. În acest cadru ne limităm însă la 
analiza ipotezei armoniei genetice dintre matematici și realitate 
(ca să păstrăm termenul utilizat încă de Gonseth21 pentru a 
denumi această problematică). Dacă, cum susține Jean Piaget, 
construcțiile matematice ar fi posibile deoarece omul este o 
realitate biotică, iar structurarea succesivă a psihicului uman nu 


face decât să asigure, prin cele cinci etape, o armonie progresivă 
între organism și structurile fizice globale, omenirea ar fi avut o 
evoluție lineara, iar procesele semantice realizate cu concursul 
structurilor psihice ce aparţin aceluiași nivel nu ar putea fi 
incompatibile. Modelul pe care l-am expus semnalează 
independenţa relativă a mecanismelor semantice în raport cu 
organismul, cu structurile neurocorticale, structuri ce jac posibile 
structurări psihice în numeroase variante. Conform ipotezei 
armoniei genetice, structurile psihice decurg din coordonări 
generale ale acțiunii, coordonări guvernate de legi biofizice; cum 
apar însă diverse sisteme de nume - JO Ibidem, p. 589. 

21 Fr. Gonseth, Les Mathématique et la réalité, P.U.F., Paris. 

ratie dacă „structurile logico-matematice apar în cele din 
urmă ca expresia întregii realităţi, într-un sens fizic, dar prin 
intermediul proceselor interne bioneuro-psihice și nu graţie 
experienţelor sărace si limitate efectuate de subiectul individual 
prin intermediul perceptiilor si tatonărilor sale senzori-motorii şi 
mentale” 22. 

Modelul codului verbal, în primul rând, separă net 
structurile matematice de cele logice (a se vedea și capitolul 
următor), în al doilea rând, el explică apariția numerelor, ca 
entități semantice, prin denumirea dată proceselor semantice 
figurative prin care omul care încă nu dispune de codul verbal 
rezolvă anumite nevoi funcționale determinate de aspecte 
cantitative ale existenţei fizice; denumirile date numerelor si 
operațiilor semantice cantitative, în variantele realizate de codul 
figurativ, devin obiect de analiză semantică verbală. Marea 
varietate în care s-au conturat inițial posibilitățile de calcul 
aritmetic şi etapele semnalate în devenirea matematicii, aspecte 
ignorate de explicația dată din perspectiva psihologiei genetice, 
fac mai plauzibilă explicaţia cuprinsă în modelul codului verbal. 

Într-o exprimare concisă, acordul construcţiilor semantice 
matematice, ca al oricărei construcții semantice cognitive, cu 
existența obiectivă decurge din proprietățile mecanismelor 
semantice, din capacitatea lor de a realiza procese cognitive care 


se soldează cu entități semantice ce pot avea un grad ridicat de 
izomorfism cu domeniul de referință. În cazul cunoaşterii 
existenței abiotice, biosferelor şi antroposferelor creşterea 
gradului de izomorfism se obține pe măsură ce mecanismele 
semantice teoretice devin capabile să decupeze corect obiectele 
de studiu şi să le abordeze în mod sistematic, cu instrumente 
semantice adecvate pentru a realiza o cunoaștere globală și 
unitară a complexitatilor organizate. 

O analiză detaliată a modului în care se realizează acordul 
construcțiilor matematice cu realitatea dezvăluie însă unele 
particularități. 

Iniţial, în stadiul în care încă nu deţine codul verbal, omul 
descoperă caracteristici ale existentilor fizici prin intermediul 
codului figurativ, în limite şi variante condiționate de însușirile 
analizatorului vizual: aspecte dimensionale, cantitative, forme, 
anumite relaţii. Codul 

22 Jean Piaget, op. cit., p. 578. 

figurativ realizează procese semantice preluând mesaje 
receptate vizual iar rezultatul lor se poate solda, pe lângă 
reglarea propriu-zisă a manifestărilor practice, care îi asigură 
omului supraviețuirea, si cu obiectivarea unor desene, redând 
semnificaţii, de pildă cercul-simbol sau incrustatii pe diverse 
materiale pentru a memora sau transmite semnificaţii 
cantitative. Cum semnalează numeroase lucrări de antropologie 
şi istoria matematicii, omul a efectuat operații aritmetice înainte 
de a utiliza termeni verbali. Emitem ipoteza că în acest fel omul 
reuşeşte să posede instrumente semantice care permit 
cunoaşterea mai detaliată a unor caracteristici dintre cele mai 
simple - deci de maximă generalitate - ale existenţei abiotice. Ele 
generează semnificaţii de tipul figurilor geometrice elementare 
(cerc, pătrat, triunghi...), unităților de măsură a dimensiunilor, 
procedeelor de desemnare a cantităților etc. Avem în vedere că 
semnificaţii de tipul figurilor geometrice construite intuitiv - 
cerc, pătrat, triunghi... - si a numerelor fac posibile operaţii 
semantice prin care omul apreciază caracteristici dimensionale, 


cantitative sau relationale ale entităților perceptibile folosind 
codul figurativ. Astfel de operații au ca efecte secundare 
conştientizarea unor unități de măsură si a unor procedee de 
calcul, deci si a unor termeni prin care omul realizează noile 
performanţe cu concursul codului verbal. 

Trecerea de la desemnarea unor cantităţi utilizând parti ale 
corpului la desemnarea verbală reprezintă o mare extindere a 
posibilităților semantice; atât a celor de calcul, cât și a celor de 
comunicare. 

În măsura în care procesele semantice figurative au reușit 
să identifice caracteristici dintre cele mai simple ale existentilor 
receptati de analizatorul vizual, prin extinderea verbală a 
posibilităților de calcul, omul are de fapt acces la alte 
caracteristici ale existentilor cu care intră în relaţie. Conlucrarea 
codului verbal cu cel figurativ si finalitatea de ordin practic a 
proceselor semantice, reprezintă modalități de probare 
nedeliberată a corectitudinii noilor procese semantice, numite 
ulterior matematice, în acest fel se diversifică unităţile de 
măsură, se dezvoltă sistemele de numerație si procedeele de 
calcul aritmetic si geometric: ele sunt utilizate de om în situații 
tot mai diverse și, putând fi obiectivate - datorită proprietăților 
codului verbal -, devin sisteme de referință. 

Dacă inițial omul, raportându-se la o piatră, un copac sau la 
soare, utilizează termeni ca „cerc”, ,rotund” sau „sferă” pentru a 
desemna o proprietate a acestor entităţi fizice, ulterior el poate 
să se raporteze la forma geometrică numită „cerc” sau la cea 
numită ,sfera” pentru a-i descoperi proprietăți. Așadar, 
proprietățile codului verbal sunt cele care îi permit omului să 
decupeze din realitate unele caracteristici, ale existenţei şi să le 
studieze. Dar ele sunt acum entități semantice, au o existență 
semantică, nu mai sunt percepute ca proprietăţi ale unor obiecte 
percepute figurativ. 

Procesul pe care îl semnalăm are o mai mare extindere, nu 
vizează doar termenii ce se constituie ca nucleu al viitoarelor 
matematici. Omul se raportează în perioada pe care o avem în 


vedere nu numai la termeni ca „unu”, „doi', „cerc”, „pătrat” dar si 
la termeni ca „umed”, „cald”, „moale”, „dulce” etc. sau la termeni 
ca „apă”, „foc”, ,soare” (dialogurile lui Platon ilustrează aceste 
interogatii într-un mod pe care îl considerăm concludent în ceea 
ce priveşte ipoteza enunțată). Semnificațiile acestor termeni, 
respectiv proprietăţile pe care le desemnează sunt însă de altă 
natură si, ca urmare, au alte deschideri. Termeni ca ,umed”, 
„cald”, „moale” exprimă, de fapt, senzaţii ale omului în raport cu 
anumite entități, dezvăluind doar indirect proprietăți ale 
entităţilor, iar termeni ca „foc”, „apă”, „soare” focalizează atenția 
omului asupra unor existenți din ambianța sa. Deci interogând 
semnificația termenilor utilizaţi, în funcție de natura lor, omul 
dezvoltă treptat competențe diferite. Investigarea proprietăţilor 
primelor semnificații utilizate ca instrumente semantice 
generează noi semnificaţii care, la rândul lor, devin instrumente 
semantice care deschid noi posibilități de cunoaștere si acţiune. 
Aşadar, faptul că acele entităţi semantice care intră în sfera 
matematicilor reușesc să surprindă proprietăţi de o maximă 
generalitate ale existenței, reprezintă explicația acordului 
matematicilor cu „realitatea”; prin procesele semantice de natură 
matematică omul elaborează succesiv instrumente semantice 
prin care descoperă alte proprietăți ale existenței, prin derivare 
din primele proprietăți. Ceea ce am numit, respectând tradiția, 
„acordul matematicii cu realitatea”, apare acum a fi o 
compatibilitate a matematicilor, ca instrumente semantice, cu 
anumite proprietăți ale unor domenii existențiale, 
compatibilitate care permite omului să realizeze procese 
semantice atât empirice cât si teoretice. Cum am precizat 
anterior, matematicile se dezvoltă ca construcţii semantice tot 
mai complexe, fiecare stadiu devenind obiect de studiu pentru 
stadiul următor iar aceste construcţii devin „instrumente 
semantice în demersul teoretic. Fiecare stadiu al matematicii, 
cum a argumentat Ilie Pârvu 23, face posibile performanțe 
teoretice diferite: abordarea altor zone ale existenței abiotice, la 
un alt nivel de detaliere, în alte modalităţi. Schița evoluţiei 


matematicii indică tendinţa matematicii către un stadiu care, 
realizat, oferă instrumentele semantice pentru a se obține o 
înțelegere globală și unitară a existenţei abiotice. Cu alte cuvinte 
„acordul matematicii cu realitatea” se amplifică treptat. 

În concluzie, explicația „acordului matematicii cu 
realitatea” dedusă din modelul genezei și evoluţiei cunoașterii 
este preferabilă teoriei armoniei genetice deoarece odată cu 
distincția dintre codul figurativ şi cel verbal, cu descrierea 
raporturilor dintre ele, se conturează stadii ale devenirii gândirii 
matematice nesesizate de enunturile realizate în cadrul 
psihologiei genetice, stadii care dezvăluie specificul 
mecanismelor semantice, relativa lor independență funcțională 
în raport cu organismul. Ipoteza acordului bioneuropsihic, ca 
fundament al acordului matematicii cu realitatea nu este 
plauzibilă din perspectiva schiţei stadiilor devenirii matematicii, 
stadii confirmate de tipologia matematizării ştiinţei descoperită 
de Ilie Pârvu. Mecanismele semantice (sau, ca să păstrăm 
expresia folosită de J. Piaget, structurile logico-matematice ale 
subiectului) nu aparţin unei realități biofizice care este capabilă 
să asigure din interior acordul dintre organism şi structurile 
fizice, conform unei armonii care este stabilită progresiv. Dacă 
modelul codului verbal ca complexitate de natură semantică 
capabilă să se auto-organizeze este corect, omul reușește să aibă 
un comportament tot mai funcţional în raport cu existența 
abiotică datorită nu „armoniei genetice”, ci devenirii capacităţii 
sale semantice. 

2 J Iie Pârvu, Teoria științifică, Editura Ştiinţifică si 
Enciclopedică, București, 1981. 

CAPITOLUL 28 

CE SUNT LOGICILE? 

„=. obiectul cercetării noastre... este demonstraţia, iar 
domeniul căruia ea îi aparține este ştiinţa demonstrativă”. 

ARISTOTEL, Analitica primă 

„Logica este întreaga ei devenire, este însumarea tuturor 
momentelor istoriei ei”. 


ANTON DUMITRIU, Istoria logicii 

Modelul devenirii cunoașterii dezvăluie procese ce au făcut 
posibilă si functional necesară elaborarea construcțiilor 
semantice numite de secole „logici”. Astfel de referiri sunt în 
capitolele 10, 12, 21. În model, dat fiind gradul său actual de 
generalitate, nu se aprofundează însă problematica statutului 
logicilor. Multe aspecte fiind controversate, am apreciat 
utilizarea modelului pentru a încerca să solutionam o parte din 
controverse, începând cu cele mai generale, o modalitate de 
testare a corectitudinii sale. 

28.1. Controverse privind „logica”. 

Termenul „logică” are numeroase acceptiuni, dezvăluite de 
marea diversitate a expresiilor semantice în care este folosit. 
Astfel, se vorbeşte de „logica științei”, „logica discursului”, „logică 
naturală”, „teoria logicii”, „necesitate logică” etc. Această situație 
semantică este o moştenire a diverselor stadii ale evoluţiei 
omenirii și un indiciu că sunt oportune clarificări. 

Chiar si logica, ca domeniu teoretic distinct, în pofida 
amplelor dezvoltări din acest secol si a proliferării studiilor ce 
adoptă ca obiect de sudiu diverse aspecte ale teoriilor logice, cum 
ar fi cele de filosofia logicii, epistemologia logicii sau istoria 
logicii, a rămas un domeniu teoretic care nu şi-a clarificat încă 
aspecte de fond; nu numai că se discută încă semnificația unor 
concepte ca ,,inferenta logică” şi „necesitate logică”, dar lipsa de 
consens include şi natura logicii, posibilitatea apariţiei logicilor, 
raporturile dintre Logică şi alte domenii teoretice, în primul rând, 
dintre logică si matematică. 

După ce se crezuse că Analiticele elaborate de Aristotel 
rămân singurul sistem de referință, că omul poate vorbi doar de 
o Logică, s-a descoperit posibilitatea de a se elabora diverse 
logici. Coexistenta mai multor construcţii logice a generat dispute 
privind corectitudinea acestora; se confruntă nu numai 
cercetătorii ce susțin că numai un sistem logic poate fi corect cu 
cei care argumentează posibilitatea de a se elabora mai multe 
sisteme logice corecte; sunt şi cercetători care se situează pe 


poziții instrumentaliste, afirmând că în cadrul sistemelor logice 
nu este pertinentă utilizarea conceptului adevăr (corectitudine). 
O analiză pertinentă a acestei problematici o realizează, de pildă, 
Susan Haack în Philosophy of Logics, susținând că nu se justifică 
poziția  monistă deoarece argumentele informale pot fi 
reprezentate formal în mai multe felurii. 

Dificultățile decurg din faptul că nu există încă un consens 
asupra obiectului logicii 2; logicienii se întreabă și în acest secol 
dacă logica studiază gândirea sau exprimarea verbală a gândirii. 
Dificultăţile acestei probleme sunt dezvăluite cu subtilitate de 
Ludwig Wittgenstein: 

„Propoziţiile pot să reprezinte întreaga realitate, dar nu pot 
să reprezinte ceea ce trebuie să aibă în comun cu realitatea 
pentru a putea reprezenta - anume forma logică. Pentru a putea 
reprezenta forma logică, ar trebui să ne plasăm cu propoziția în 
afara logicii, adică în sfera lumii. Propoziția nu poate să 
reprezinte forma logică: aceasta se oglindeşte în ea. Ceea ce se 
oglindeşte în limbă nu se poate reprezenta. Ceea ce se exprimă în 
limbă, nu putem să exprimăm prin limbă. Propozitiile indica 
forma logică a realităţii” 3. 

Amploarea dificultăților cu care se confruntă cel ce 
încearcă să clarifice problematica naturii logicii decurge şi din 
modificarea acceptiunilor ei de-a lungul secolelor. Anton 
Dumitriu argumentează că logica a primit succesiv trei 
acceptiuni: 

1 Susan Haack, Philosophy of Logics, Cambridge Univ. Press. 

1979, p. 231. 

2 Constantin Noica, Scrisori despre logica lui Hermes, 
București, Cartea Românească, 1986. 

3 Ludwig Wittgenstein, Tractatus Logico-Philosophicus, 
prop. 

4.12, London, 1922. 

„1 ca teorie a principiilor tuturor ştiinţelor, adică ca o 
disciplină care studiază aceste principii obţinute prin 
contemplare” directă, sau aşa cum se reflectă ele nemijlocit în 


intelectul omenesc; 

2. ca știință, prin urmare ca disciplină care are aceeași 
structură ca şi celelalte științe (fără să se vorbească despre 
această structură); 

3. ca sistem, în care logica se înfățișează drept o serie de 
propoziţii legate corect, idee care va culmina în timpul nostru 
prin concepția matematicilor, care fac din logică un sistem formal, 
construcție din semne şi din formule compuse din semne, a cărei 
principală condiţie este necontradictia ei” 4. 

Interesanta este si opinia sa ca nu suntem in fata unei 
evoluții, ci a unei involutii. „Logica, afirmă Anton Du-mitriu în 
Teoria logicii, nu poate fi o știință deductivă, niciun sistem (în 
sensul modern al conceptului), ci o teorie, adică un corp de 
cunoștințe obţinut printr-o intuiţie intelectuală directa” 5. 

În aceste condiţii, elaborând modelul devenirii cunoașterii, 
am considerat că raportarea sa la problemele în dispută în zona 
logicilor este o modalitate pertinentă de a-i proba capacitatea 
explicativă. Dacă modelul este suficient de nuantat, el ar trebui să 
conțină repere pentru a explica situaţia din logică si a clarifica 
principalele aspecte controversate, adică acele aspecte care, 
clarificate* pot declanșa clarificări în lanţ. Punându-ne problema 
identificării acestor aspecte a apărut a fi crucială explicarea 
posibilității construirii teoriilor numite „logici”, a rațiunii lor 
funcţionale în ansamblul devenirii capacităţii semantice verbale, 
precum si descoperirea etapelor pe care logicile le pot parcurge, 
dat fiind că răspunsurile la aceste aspecte, asupra cărora, cum a 
argumentat Anton Dumitriu, încă nu există un consens, 
condiționează probleme ca relaţiile dintre sistemele logice, 
raporturile dintre logică şi matematici, rolul logicilor în 
cunoașterea ştiinţifică, raportul dintre logică și psihologie etc. 
Ne-a reținut atenţia, de asemenea expresia „inferenţă logică”, a 
cărei clarificare presupune atât univocitatea semnificației 
termenului „logic” (logică) cât şi descoperirea posibilității şi a 
specificului proceselor „logice”. 

4 Anton Dumitriu, Teoria logicii, Editura Academiei R. S. 


România, 1973, p. 372. 

5 Ibidem, p. 377. 

Ca si în cazul raportării la matematici, răspunsurile la 
problemele controversate privind Logicile pot fi date numai dacă 
investigaţiile se dimensionează astfel încât să se abordeze în mod 
unitar ansamblul domeniilor profesionale teoretice în care sunt 
elaborate logici. Dispunând de un model al acestor domenii, în 
evoluția lor, ar trebui să avem repere pentru clarificarea 
aspectelor controversate menționate anterior. 

Pentru a testa corectitudinea soluţiilor conturate la 
problemele menționate, am considerat necesar să le comparam 
cu soluţii elaborate anterior din alte perspective teoretice. 

28.2. Posibilitatea şi rațiunea funcțională a apariţiei logicii 
începem prin a ne referi la problematica genezei logicilor 
deoarece clarificarea ei s-a dovedit utilă pentru descifrarea unor 
caracteristici ale devenirii logicilor. 

Din perspectiva modelului devenirii codului verbal, 
elaborarea construcțiilor semantice numite „logici” devine 
posibilă si necesară când mecanismele semantice verbale își 
dezvoltă nivelul secundar, deci când proliferează activitățile 
semantice deliberate. Posibilă deoarece demersurile semantice 
deliberate, de genul celor numite judecăți şi raționamente 
generează un domeniu semantic în extindere, care nu poate să nu 
rețină atenția omului atât prin implicarea lor în activitatea 
practică, în orientarea manifestărilor umane, cât si prin 
neconcordantele și incompatibilitatile dintre unele semnificaţii. 
În aceste condiţii, omul presupune că ameliorarea demersurilor 
verbale deliberate este condiţionată de utilizarea explicită a unor 
criterii și reguli semantice; în consecinţă el va persevera sperând 
să depăşească acele dificultăți semantice pe care le 
constientizeaza. Gândind functional, preocupările de a depăși 
dificultăţile semantice sunt inevitabile în procesul devenirii 
mecanismelor semantice verbale; logicile nu pot să nu apară, ele 
sunt funcțional necesare, implicându-se în modificarea criteriilor 
şi regulilor semantice, în ameliorarea performanţelor lor 


semantice. 

În modelul codului verbal se argumentează că posibilitatea 
realizării activităților semantice deliberate este condiționată de 
constituirea unor criterii și reguli semantice care să regleze ceea 
ce obisnuim să numim raționamente. Situaţia este concludent 
ilustrată de raționamentul matematic; pentru a efectua calcule 
aritmetice omul utilizează anumite procedee, iar un eventual 
partener îl poate verifica numai apelând la aceleași procedee. 
Omul care nu le cunoaște nu poate nici să realizeze, nici să 
verifice raționamente matematice. Situaţia este similară în cazul 
oricărui raţionament, al oricărui demers semantic verbal realizat 
deliberat. 

În devenirea codului verbal, astfel de procedee semantice 
apar la diverşi oameni și, dacă sunt corecte, ele determină un 
ascendent in raport cu alți oameni. Procedeele fiind 
constientizate, pot fi comunicate altor oameni, pot fi deci 
preluate, comparate cu alte procedee, grupate etc. Preluarea si 
utilizarea lor fiind functional necesară pentru creşterea 
capacității semantice, este plauzibil ca, în anumite condiţii, unele 
coduri verbale să se structureze astfel încât să devină capabile să 
studieze deliberat aspecte ale ameliorării capacității semantice 
verbale. Aşadar, apariția unui om care elaborează o logică 
reprezintă un moment în care se acționează deliberat pentru a 
oferi un grup omogen de reguli în scopul ameliorării 
performanțelor semantice verbale. Dacă anterior geneza unor 
astfel de reguli este un proces necontrolat de om - el doar 
constientizeaza că respectând o anumită regulă reuseste o 
anumită performanţă - de asta dată creatorul de logică este un 
om care îşi propune o performanţă, tatonează și își evaluează 
rezultatele. Un astfel de demers este posibil si necesar deoarece 
în ambianța semantică a unui etnosistem coexistă numeroase 
reguli semantice care, fiind eterogene, derutează omul dar îl si 
solicită. 

Din perspectiva modelului cunoaşterii, dezvoltarea 
activității umane cognitive generează inevitabil trei probleme: 


1. - ce însușiri trebuie să aibă procesele semantice pentru a 
se obține semnificații corecte? 

2. - cum se apreciază dacă o construcție semantică 
cognitivă nu este afectată de erori semantice comise în procesul 
realizării ei? 

3. - cum se explică posibilitatea proceselor cognitive 
corecte sau eronate? 

Neavând o înţelegere corectă a funcţionării codurilor sale 
psihice, abordând problematica initial în modalități empirice, 
omul nu poate să distingă cu claritate și, ca urmare, să trateze 
distinct si global cele trei probleme; el va constientiza doar 
aspecte particulare ale acestora și va încerca să le ofere soluţii. La 
primele două întrebări răspunsurile se conturează în zona 
logicilor, în timp ce gnoseologiile si psihologiile includ a treia 
preocupare; cum vom argumenta ulterior astfel de soluții nu pot 
fi decât parţial corecte, nedefinitive. Abordând indistinct aspecte 
din sfera întrebărilor 1 şi 2, nefăcând distincţia între codul verbal 
şi cel figurativ, ca şi între cele două niveluri funcţionale ale 
codului verbal, logicienii nu pot să cadă de acord asupra 
domeniului de referinţă și obiectului lor de studiu. 

Acceptând reperele oferite de modelul pe care l-am expus, 
domeniul pertinent de studiu al logicilor nu poate, îl decât cel al 
nivelului secundar al codului verbal. Limităm destinația 
construcţiilor numite ,,logici” la nivelul secundat al codului verbal 
deoarece nivelului primar, funcționând ca o „cutie neagră”, nu i se 
pot prescrie norme funcţionale de genul celor conţinute în ,,logici” 
iar în cazul în care o logică ar vrea să se constituie într-o instanță 
evaluatoare a funcționării codului verbal, ea nu poate fi 
pertinentă deoarece nu distinge între procesele semantice ce fac 
posibile constientizarile si cele realizate deliberat; dacă nu ar 
avea caracteristici funcţionale diferite, disjunctia lor nu s-ar 
justifica funcțional. Mărturiile ce le avem despre preocupările ce 
au precedat si stimulat elaborarea Analiticilor de către Aristotel 
semnalează că el a fost mai aproape de dimensionarea corectă a 
domeniului de referință al logicii decât multi logicieni ai secolelor 


următoare. În Despre Respingerile sofistice, el afirmă: 

„Unul din motivele [care provoacă sofisme], cel mai natural 
şi cel mai obişnuit este acela care tine de intrebuintarea 
cuvintelor. Fiindcă într-o discuție nu este posibil să aducem 
lucrurile înseși, ci trebuie să ne folosim, în locul lor, de cuvintele 
care le simbolizează, noi credem că ceea ce este valabil pentru 
cuvinte este valabil și pentru lucruri. Cei ce nu cunosc puterea de 
semnificație a numelor... fac paralo-gisme, fie discutând cu ei 
înşişi, fie discutând cu alţii” 6. 

Afirmația este susținută si de constatarea că în intenţia lui 
Aristotel, Analiticele sunt lucrări al căror obiect de studiu este 
demonstraţia, adică demersul verbal rea 

6 Aristotel, Despre Respingerile Sofistice, I. 165 a., Editura 
Științifică, Bucuresti, 1961. 

lizat deliberat. Fie că are in vedere situația în care 
premisele sunt adevărate si prime, ca în cazul Apodicticii, fie ca 
analizează situaţia în care premisele sunt doar probabile, ca în 
cazul Dialecticii, fie că analizează predicatia făcută prin judecată 
şi exprimată în propoziţii (De Interpretatione) etc, Aristotel 
analizează logosul, adică vorbirea, fiind conștient, cum rezultă din 
textul citat mai sus, de existenţa unor dificultăţi în intrebuintarea 
cuvintelor. 

Concluzionând, vom spune că în timp ce matematicile 
generează instrumente semantice utilizabile în procesul 
raportării omului la anumite obiecte de studiu, logicile tind să 
genereze instrumente semantice ce vizează reglarea activității 
verbale sau verificarea corectitudinii rezultatelor unor procese 
psihice verbale; căutările logicianului, spre deosebire de cele ale 
matematicianului, sunt afectate de perceperea vagă a obiectului 
de studiu. 

Jean Piaget a semnalat deja distincția menţionată între 
matematici şi logică; el argumentează că în timp ce matematicile 
reprezintă „formalizarea conţinutului conştiinţei”, logica este o 
„axiomatizare a structurilor operatorii ale gândirii subiectului” 7, 
axiomatizare care „începe ca formalizare a rezultatelor obținute 


A 


intuitiv” în procesul gândirii. 

Presupunerea că logica poate fi o „ştiinţă a universului” nu 
este plauzibilă. O astfel de poziție presupune, de pildă, ca 
principiile identităţii și non-contradictiei, fundamentale in 
construcţiile logice, să fie aplicabile si existenţei fizice, să aibă 
caracter necesar în „existența obiectivă”; cum remarcă Jean 
Ullmo, această situație ar trebui să facă posibilă analiza 
ansamblului existenței prin intermediul acelorași concepte, 
stabile8, ceea ce nu se poate susține 9. 

Preocuparea de extindere a logicilor încât să includă și 
„acțiunea umană”, apare şi ea ca urmare a stadiului 
nesatisfăcător al antropologiei si în interiorul acesteia, al 
gnoseologiei, deoarece nu se distinge încă între acti 

7 Jean Piaget, Epistemologie de la logique, în Logique et 
connaissance scientifique, Gallimard, Paris, 1967, p. 382. 

8 Jean Ullmo, La pensée scientifique moderne, Flammarion. 

Paris, 1969, p. 231. 

9 F. Gonseth, Qu’est-ce que la Logique? P.U.F., Paris, f.a. 

vitatea omului si cea doar semanticd, a codului verbal. Daca 
logica se conturează ca domeniu teoretic ce urmărește în ultimă 
instanță să amplifice corectitudinea demersului semantic, 
extinderea sferei de preocupări a logicienilor în afara proceselor 
semantice decurge din ignorarea specificitatii mecanismelor 
semantice. Acțiunea umană include si se fundează pe procese 
semantice si rezultate ale acestora dar nu se reduce la ele; 
problema ei este cea a criteriilor de eficacitate si a sistemelor 
referentiale în care criteriile de eficacitate sunt elaborate. 
Logicile au putut să apară după conturarea proceselor semantice 
deliberate ca urmare a problemelor complexe generate atât de 
marea varietate a modalitatilor de gândire şi de lipsa reperelor 
pentru a aprecia corectitudinea rationamentelor, cât si de 
interpretările eronate ce se dau posibilității cunoașterii. 
Caracterul eronat al premiselor pe care se construiesc logicile 
este elocvent dovedit de antipsihologismul de regulă implicit al 
logicienilor dar explicit la unii dintre ei10 (Gottlob Frege, Rudolf 


Carnap). Teoretizat de Husserl când vrea să fundeze o „logică 
pura” n încrezător în existența unei „raţiuni pure, 
antipsihologismul - prezent de altfel si în epistemologie (de 
pildă, la K. Popper) - indică incompatibilitatea demersului logic 
cu constructivismul mecanismelor semantice, cu evoluţia lor 
stadială, cu specializarea lor în variante de o mare diversitate, 
dependente de domeniile de referinţă si explică limitele utilizării 
efective a logicilor în demersurile semantice, îndeosebi în cele 
constructive, care deşi încorporează și unele „principii logice” 
sunt guvernate de criterii si reguli semantice de o mare 
complexitate. 

28.3. Criterii de etapizare a devenirii logicilor 

Logicile, ca expresii ale preocupărilor sistematice ale 
omului de a-și ameliora capacitatea semantică, nu pot să nu fie 
condiționate 1) de stadiul domeniului de referință, adică de 
stadiul codului verbal, 2) de explicația disponibilă a organizării si 
funcționării „psihicului” uman 

10 Vezi, de pildă, analiza acestei problematici realizată de 

Mark Amadeus Notturno: Objectivity, Rationality and the 
Third 

Realm; Justification and the Grounds of Psychologism, 
Nijhoff 

International Philosophy, Series 16, Dordrecht, 1985. 

11 Edmund Husserl, Recherches logiques, P.U.F., Paris, 
1969. 

si 3) de evoluţia inevitabil stadială a oricărui mecanism 
semantic verbal, deci şi a celor care se specializează pentru a 
elabora logici. 

Ultima condiționare face ca problematica în discuţie să fie 
initial abordată empiric, apoi succesiv în modalităţi filosofice, 
stiintifico-presistemice şi  stiintifico-siste-mice. Aşadar, dacă 
modelul devenirii cunoaşterii este corect, elaborarea logicilor, ca 
activitate ştiinţifică, este precedată de două etape: prima, 
preteoretică, în care se elaborează reguli pentru activitatea 
semantică deliberată cu concursul mecanismelor semantice de 


tip empiric; a doua, filosofică, în care regulile sunt produse de 
demersul de tip filosofic. 

Etapizarea este falsificabilă iar istoria oferă numeroase 
date pentru a se realiza studii menite să-i testeze corectitudinea; 
avem în vedere informaţiile ce le avem despre gândirea 
religioasă, despre culturile antice, îndeosebi greacă, în perioada 
presocratică, despre sofisti si creaţia lui Platon si Aristotel, 
despre logica stoicilor şi cea scolastică. 

Cea de a doua condiţionare - gradul de înțelegere a 
organizării si funcţionării psihicului uman de care beneficiază 
logicianul - are drept consecinţă în primul rând delimitarea vagă 
a obiectului de studiu și a obiectivelor cercetării. Cât timp omul 
dispune doar de o viziune empirică despre capacitatea semantică 
nu sunt posibile decât abordări empirice ale problematicii 
gândirii. Numai după ce se conturează imagini filosofice despre 
psihic se poate dezvolta abordarea teoretico-filosofică numită 
„logică”. Aceeaşi dependenţă se menţine si în cazul trecerii logicii 
în stadiul ştiinţific. Cât timp lipseşte o explicaţie corectă a 
capacității semantice, sunt de presupus atât delimitări diferite ale 
obiectului de studiu al logicilor cât și obiective diferite, deci 
căutări pe piste care nu pot conduce la soluții corecte. Această 
concluzie derivată din modelul la care ne raportăm este 
confirmată de coexistenta logicilor numite ,,intuitioniste”, „for) 
maliste”, „fenomenologice” ato. Relevantă este si interpretarea pe 
care Jean Piaget o dă logicii, interpretare condiționată de modelul 
său psihic, expus în cadrul teoriei numite „psihologie genetică”. 
În concepţia lui J. Piaget logica este o axiomatizare a „gândirii 
operatorie”. El susține că gândirea operatorie este „logică” 
deoarece a devenit reversibilă, nu mai este dependentă de timp 
şi, de aceea, este formalizabilă 12. Jean Piaget atribuie logicilor 
capacitatea de a axiomatiza gândirea operatorie în ansamblul ei, 
inclusiv a proceselor semantice care rămân neconstientizate. lată 
texte care exprimă această interpretare: 

„... logica este o axiomatizare a structurilor operatorii ale 
gândirii subiectului, structuri studiate de altfel ca fapte (a titre de 


faits) de către psihologia inteligenţei... într-un cuvânt, ceea ce 
axiomatizează logicienii nu se reduce la raționamentele 
conștiente ale subiectului, ci cuprinde și operaţiile care le fac 
posibile și care sunt la rândul lor coordonate în structuri” 13. 

Aşadar, în raport cu evoluţia tipului explicatiilor date 
organizării şi funcționării psihicului uman, logicile nu pot să nu 
parcurgă patru etape; vor folosi succesiv explicaţii: empirice; 
filosofice; ştiinţifice presistemice; stiintifico-sistemice. 

Faptul că domeniul de referință al logicienilor evoluează 
complică însă evoluţia logicilor. Dacă iniţial raportarea se face 
doar la activități semantice empirice şi la produse semantice ale 
acestora, ea urmează să se extindă succesiv asupra manifestărilor 
filosofice si activităţilor științifice. Etapizarea schitata este 
confirmată de succesiunea logicilor obiectivate în antroposfera 
noastră. Astfel, Analiticele lui Aristotel ilustrează încercarea de 
rationalizare a relaţiilor de apartenenţă specifice „gândirii 
empirice”. Logica lui Hegel este un demers ce se raportează 
evident la „gândirea filosofică”, iar logica matematică, are ca 
obiect raționalitatea matematicilor ajunse în stadiul elaborării 
ştiinţifice. 

În sprijinul localizării silogisticii aristotelice în sfera 
empiricului și a logicii hegeliene în cea a filosoficului se poate 
invoca tipul de abstractizare ce le este specific, dezvăluit cu 
subtilitate de Radu Stoichită în contextul în care analizează 
Natura conceptului în Logica lui Hegel. Afirmând existenţa a două 
„categorii de abstracții”, procesul de abstractizare empirică este 
caracterizat astfel: 

„Întâi, sunt acele abstracții care se obțin prin eliminarea 
din diversele reprezentări a ceea ce nu le e comun, fiind reţinut 
numai acesta. Atari abstracții sunt propriu-zis tot reprezentări, 
caracterul lor general nedepășind cu nimic sfera empiricului, 
dacă - potrivit criteriului hegelian - definim 

13 Jean Piaget, Epistemologie de la logique, în Logique et 
connaissance scientifique, Gallimard, Paris, 1967.13 Ibidem, p. 
396. 


cunoștințele de natură empirică drept cunoştinţe principial 
limitate la ceea ce e doar constatabil, deci la constatarea unei 
anumite stări date net delimitată fata de alte stări date si ele. 
Evident că, în această acceptiune, empirice sunt și formaţii cu 
totul abstracte, cum ar fi, de pildă, noţiunea de copac sau mai 
bine zis reprezentarea generală de copac, de masă, de creion şi 
altele; iar obiectele înregistrate „hic et nunco” de cunoaștere 
constituie doar o speţă a empiricului - si anume, singura speță 
accesibilă si acceptabilă numai pe baza percepţiei, a senzorialului 
„14. 

Abstractizarea teoretică, pe care o numeşte „funcțională”, 
R. Stoichiţă o caracterizează astfel: 

„De îndată ce trecem însă cu cunoașterea dincolo de simpla 
constatare, nu mai catalogăm și ordonăm doar diverse stări fie 
concomitente, fie în succesiunea lor, ci dezvăluim momentele, 
etapele unui proces unic - si anume, unic nu atât prin 
succesiunea etapelor sale, cât îndeosebi prin derivarea lor unele 
dintr-altele, derivare care, de altfel, le şi justifică existența - mai 
bine zis necesitatea - nu atât prin locul pe care l-ar ocupa în 
cadrul procesului, ci mai degrabă prin funcția pe care o 
îndeplinesc în formarea, în constituirea procesului însuși. Aici își 
află explicația faptul că gnoseologic aceste momente, aceste etape 
nu sunt și nici nu pot fi adecvat redate de formaţii destinate a 
reda o anume stare - ce-și menține îndârjit identitatea tocmai 
prin izolarea ei de orice ar fi altceva decât ea - și, prin urmare, si 
faptul că modul în care ele sunt obţinute e ireductibil la modul de 
obținere a expresiilor adecvate redării stării date. Ele reprezintă 
formaţii - e drept tot abstracte - dar formaţii a căror esenţă se 
reduce la funcția pe care o au de îndeplinit si la nimic altceva. 
Deci ele sunt, conform naturii lor, entităţi funcționale - sau mai 
precis formulat - expresii pur funcționale, evident ţinând strict 
seama de ceea ce ele sunt chemate să exprime „15. 

Dacă omul este capabil să realizeze cele două tipuri de 
abstractizări, devin de înțeles preocupările de a elabora logici 
adecvate. 


Nu întrevedem aspecte care să justifice sincronizarea 
etapelor dezvoltării Logicii din perspectiva celor trei criterii; se 
pot presupune însă anumite decalaje. Deși în cazul fiecărei 
conditionari se parcurg aceleași etape: empirică; filosofică; 
stiintifico-presistemica si stiintifico-sistemica, ritmul evoluţiilor 
din interiorul fiecărei conditionari fiind diferit, etapele 
condiționate de stadiul domeniului de referinţă le vor devansa pe 
cele condiționate de modul de înţelegere a psihicului uman 
(înşele 

14 Radu Stoichiţă, Natura conceptului in Logica lui Hegel. 

Editura Științifică, Bucureşti, 1972, p. 39. 

15 Ibidem, p. 39. 

gere la rândul ei condiționată de devenirea generală a 
cunoaşterii), iar secundele vor preceda etapele condiţionate de 
evoluția inevitabil stadială chiar a mecanismelor semantice 
specializate în elaborarea logicilor. 

28.4. Logicile în stadiul cunoaşterii corecte a capacităţii 
semantice în secțiunea a doua a acestui capitol am argumentat că 
apariția preocupărilor de a elabora criterii şi reguli de realizare a 
demersurilor verbale, adică a ceea ce numim „logici”, răspunde 
unei necesități funcționale, se conturează ca o modalitate de 
ameliorare a capacității semantice verbale. 

În secțiunea a treia am argumentat însă că „logicile” nu pot 
fi răspunsuri satisfăcătoare cât timp nu se parcurg anumite 
etape, inclusiv cât timp logicienii nu dispun de o cunoaștere 
corectă a organizării şi funcționării „psihicului uman”, adică a 
celor trei tipuri de coduri psihice şi a raporturilor dintre ele. Ceea 
ce nu înseamnă că logicile, în evoluţia lor, nu reprezintă 
contribuţii efective la devenirea codului verbal, la ameliorarea 
performanțelor semantice verbale; logicile sunt însă afectate de 
limite induse de conditionarile menţionate. 

Dacă modelul expus în acest volum reprezintă stadiul 
înţelegerii globale corecte a mecanismelor semantice atunci este 
pertinentă întrebarea: ce caracteristici au logicile după ce omul 
reuşeşte să-şi construiască un model al capacităţii sale 


semantice? 

Pentru a răspunde, vom reveni la cele două probleme care 
din perspectiva modelului au generat logicile: 

— Ce însușiri trebuie să aibă procesele semantice pentru a 
se obține semnificații corecte? 

— Cum să se aprecieze dacă o construcție semantică nu 
este afectată de erori semantice comise în procesul realizării ei? 

Pentru a soluţiona prima problema logicienii au acum 
numeroase repere, deşi s-ar putea ca ele să nu fie încă suficiente. 
Modelul, în primul rând, confirmă posibilitatea ca logicile să nu 
se raporteze la gândirea oamenilor concreti, ci la scheme 
inferentiale. Dintr-o anumită perspectivă situația logicii este 
similară matematicii. Dacă matematicile încep prin a studia 
proprietățile unor entități semantice - numere şi figuri 
geometrice - generate de procese semantice empirice, logicile 
încep prin a studia proprietăţile unor tipuri de inferente; astfel 
de studii se soldează cu scheme inferentiale care pot fi utilizate 
de om pentru a realiza anumite inferente sau pentru a verifica 
dacă inferentele sale sunt corecte. 

Spre deosebire de matematici, logicile nu pot să se dezvolte 
însă prin simpla adoptare ca obiect de studiu a produselor 
etapelor anterioare. Tipurile de inferente diferentiindu-se în 
funcție de tipul şi genul proceselor semantice ce se dezvoltă 
treptat, în fiecare caz în parte apare în mod obiectiv problema 
schemelor corecte de inferenta. De pildă matematicile au ridicat 
probleme semantice și, în același timp, au furnizat informaţii care 
au făcut posibile „logicile matematice”. 

Ilustrarea aleasă sugerează că logicile ar trebui să se 
specializeze în funcție de modul în care se diversifică tipurile şi 
genurile de mecanisme semantice în stadiul sistemic al 
capacității semantice verbale. 

În stadiul actual modelul cunoaşterii nu oferă însă indicii 
ale rațiunii funcționale a logicilor în stadiul sistemic al 
cunoaşterii. Dacă din perspectiva modelului devenirii cunoașterii 
este de înţeles preocuparea pentru a identifica modalităţi de a 


asigura corectitudinea proceselor semantice verbale și a 
produselor lor semantice, același model dezvăluie și factorii ce 
fac doar partial fructuoase cercetările în spaţiul numit „logici”: 
avem în vedere nu doar imposibilitatea de a delimita clar 
domeniul de referință și, deci, obiectul de studiu și obiectivele 
investigaţiilor în lipsa unei înțelegeri corecte a organizării şi 
funcționării codurilor psihice - la care ne-am referit anterior -, ci 
şi faptul că soluţii la problematica menționată pot fi construite 
numai prin elaborarea unor instrumente semantice care să poată 
fi utilizate ca metode de realizare deliberată a inferentelor; 
instrumente care trebuie să fie adecvate domeniului de referință 
al proceselor semantice. Această performanță presupune, în 
varianta ei optimă, delimitarea domeniilor la care omul se 
raportează si cunoaşterea organizării şi funcționării codurilor 
psihice. Aşadar, domeniul logicii este funcțional în spaţiul 
semantic cât timp omul nu are o înțelegere corectă a organizării, 
funcționării si evoluţiei codurilor psihice; studiile logice se 
diversifică şi se modifică succesiv sub presiunea problemelor 
generate de evoluţiile ce au loc în activitatea semantică verbală, 
îndeosebi în cea teoretică, sunt utile pentru rezolvarea anumitor 
aspecte ale procesualității semantice, dar nu se mai justifică 
funcțional după ce omul dispune de o explicație nuanţată a 
capacităţii sale semantice. Problemele pe care și le asumă 
logicienii sunt solutionabile în procesul devenirii gnoseologiei şi al 
acelor domenii teoretice care elaborează instrumente semantice 
utilizabile ca metode de realizare a unor tipuri de procese 
cognitive. 

O primă ilustrare a dependenţei soluționării problemelor 
logicii de înţelegerea capacității semantice se află în volumul 
O.C.G., capitolul XII, în care se argumentează imposibilitatea de a 
se ajunge la o înţelegere corectă a problematicii „adevărului” în 
spaţiul logicilor și se propune un grup de termeni pentru a 
aprecia gradul de izomorfism al unei construcții cognitive cu 
domeniul ei de referință si raporturile semantice dintre o 
construcție semantică de acest tip şi omul ce o apreciază. Dar 


tendința de înlocuire a logicilor cu diverse construcţii teoretice 
ce îndeplinesc funcții metodice în diverse tipuri de procese 
semantice a început deja să se manifeste în antroposfera noastră; 
fenomenul este însă apreciat de unii cercetători ca un triumf al 
logicii, ca un indiciu că „păşim desigur în era logicii” 16. Avem în 
vedere dezvoltarea mai multor domenii teoretice care preiau 
(îndeplinesc) funcţii ale logicii în anumite domenii: s-a sesizat că 
matematica este o metodă logică17, despre cibernetică s-a spus 
că reprezintă „mecanismul care a făcut posibil triumful logicii în 
acțiune” 18. Referindu-se la alt gen de studii teoretice, M. 
Markovic susține: 

„.„. toate metateoriile aparţin într-un anumit sens logicii; 
ele servesc la rezolvarea problemelor logice ale corespondentei 
teoriilor. Logica nu este concepută aici într-un sens îngust, în 
sens formal, ca studiul regulilor formale ale gândirii sau ale 
condiţiilor de consistenţă ale unui sistem simbolic. Aici logica se 
referă la studierea condiţiilor cunoaşterii adevărate. În măsura în 
care condiţiile includ comunicarea, adică înțelegerea socială a 
semnificației unei expresii lingvistice. 

16 P. Botezatu, Semiotica si negatie, Editura Junimea, lași. 

1973, p. 19. 

17 L. Wittgenstein, Tractatus logico-philosophicus, London. 

1922, 

18 P. Botezatu, op. cit., p. 19. 

fiecare metateorie este în fapt o logică specială sau o parte 
a logicii” 19. 

Noi considerăm matematicile, cibernetica, metateoriile nu 
logici speciale sau parti ale logicii, ci concretizarea tendinței de a 
se elabora metodici ale diverselor tipuri de procese semantice, ca 
o alternativă la încercările de a elabora o logică valabilă în cazul 
oricărui tip şi oricărui gen de procese semantice. Când a 
constientizat că „gândeşte”, că gândirea nu este neapărat corectă, 
omul a sperat să identifice un mănunchi de criterii si reguli de 
orientare a gândului pe calea cea dreaptă; pe măsură însă ce 
gândirea a evoluat, omul i-a descoperit diversitatea şi a sperat 


să-şi poată îndeplini proiectul inițial construind nu o logică, ci 
logici. Între timp însă diversele domenii semantice, în evoluţia 
lor, construiesc propriile instrumente cu care amplifică puterea 
cognitivă, capacitatea de a afla răspunsuri la probleme 
existenţiale presante, omul nefiind o ființă contemplatoare - un 
vizitator într-un muzeu imaginar -, ci o entitate înglobată in 
Existenţă. În acest caz, descoperirea modalității în care 
capacitatea semantică evoluează întrerupe unele elanuri și 
speranțe dar semnalează noi piste de cercetare. Nu-i pentru 
prima oară când omului i se întâmplă să-şi reconsidere drumul. 

Această concluzie ne-a obligat să adoptăm o poziţie 
prudentă, să supunem la noi probe modelul cunoașterii, 
capacitatea sa de a explica situaţia logicii. De pe această poziție 
am abordat problemele la care ne vom referi în secțiunile 28.5 şi 
28.6. 

28.5. O explicate a limitelor formalizării construcţiilor 
ştiinţifice 

Unii logicieni au sperat ca prin formalizare să sporească 
implicarea logicii în cunoaștere şi să ofere procedee pentru a 
evalua dacă o construcție ştiinţifică este afectată de erori „logice”. 
Pentru realizarea acestor obiective s-au elaborat şi experimentat 
mai multe tehnici de formalizare; avem deci posibilitatea să 
comparăm concluziile ce pot fi desprinse din modelul cunoașterii 
cu cele oferite de experimentele întreprinse. 

19 Mihailo Markovic, Dialectical Theory of Meaning, D. 
Reidel, London, 1985, p. 12. 

Un demers semantic cognitiv fiind dependent intotdeauna 
de criterii si reguli semantice ale nivelului primar al codului 
verbal si chiar ale codului figurativ - care diferă de cele ale 
nivelului secundar al codului verbal -, utilizarea formalizării 
pentru a verifica corectitudinea semantică a construcţiei 
semantice obiectivate, nu poate îi pertinentă; folosindu-se 
procedee semantice specifice nivelului secundar al codului 
verbal, pentru ca formalizarea să fie edificatoare ar trebui ca 
principiile funcționale ale codului figurativ şi cele ale nivelului 


primar al codului verbal să fie reductibile la principiile nivelului 
secundar, respectiv la cele ce pot fi folosite în procesul 
formalizării - ceea ce nu este plauzibil, deoarece în acest caz 
performanţele lor ar fi similare si, ca urmare, ele nu s-ar justifica 
funcțional. 

Formalizarea apare ca o procedură utilizabilă doar în 
anumite situaţii, pentru a dezvolta și corecta rezultate ale unor 
demersuri inferentiale realizate cu mijloace semantice mai 
simple. Într-un proces semantic ştiinţific cognitiv este inevitabilă 
o etapă în care cu contribuţia majoră a nivelului primar al 
codului verbal şi, eventual, a codului figurativ se realizează o 
construcție semantică neformalizată, si este posibilă o a doua 
etapă în care rezultatele anterioare sunt supuse la noi prelucrări 
semantice, obținându-se anumite dezvoltări. Procesele semantice 
realizate deliberat si rezultatele lor pot fi evaluate utilizând 
procedee oferite de logici, pentru a se evalua corectitudinea 
demersului semantic-în-raport-cu-logicile-adoptate. Un astfel de 
demers, care poate include și axiomatizarea, din considerentele 
expuse anterior nu are însă capacitatea de a proba ansamblul 
construcției, de a-i garanta corectitudinea semantică. 

Interpretarea data formalizarii si axiomatizarii din 
perspectiva modelului cunoasterii concorda cu puncte de vedere 
dezvoltate de logicieni care le-au analizat posibilităţile (limitele). 
R. Blanche. În lucrarea l’axibmati-Que afirmă: 

„O axiomatică rămâne zadarnică dacă nu se construieşte pe 
o teorie deductivă prealabilă, care ea însăși n-are valoare 
ştiinţifică dacă nu organizează un vast ansamblu de legi 
dobândite inductiv, în urma unei îndelungi explorări a 
fenomenelor” 20. 

R. Blanche, L’axiomatique, P.U.F., Paris, 1950, p. 84. 

Textul sugerează o etapizare si dependenţa efectelor 
axiomatizării de rezultatele obţinute anterior printr-un demers 
deductiv. 

În ceea ce priveşte dependenţa de procese semantice 
realizate la nivelul primar este edificatoare și următoarea 


remarcă; 

„Ordinea cea mai perfectă, în lume, constă nu în a defini 
orice sau a demonstra orice, nici în a nu defini şi a nu demonstra 
nimic, ci în a tine calea de mijloc si a nu defini lucrurile clare si 
înțelese de toată lumea, dar a defini pe toate celelalte; a nu 
dovedi toate lucrurile cunoscute de oameni, dar a dovedi pe toate 
celelalte. Contra acestei ordini păcătuiesc aceia care caută a 
defini şi a proba totul şi cei ce neglijează a o face în cazul 
lucrurilor care nu sunt evidente prin ele însele” 21. 

Este o cugetare exprimată de Blaise Pascal, care solicită 
acceptarea unei origini în construirea demersului cognitiv 
oferind drept criteriu de selecţie „lucrurile clare și înţelese de 
toată lumea”, adică acele semnificații asupra cărora există un 
acord semantic, acord explicabil în modelul ce l-am dezvoltat 
prin ceea ce au comun mecanismele semantice figurative şi 
verbale, prin ceea ce permite rezolvarea unor procese semantice 
similare (semantic echivalente). 

În axiomatica modernă, formalistă s-a renunţat la criteriul 
formulat de Pascal, ajungându-se la relativizarea axiomelor si 
termenilor primitivi în cadrul construcţiilor axiomatizate, 
adoptându-se în schimb criterii de economicitate si de 
comoditate semantică, dar dependenţa de procesele inductive a 
rămas, ea fiind dezvăluită de autorii care au analizat limitele 
formalizării. Avem în vedere în primul rând cunoscuta concluzie 
la care ajunge Godel când analizează dacă într-un sistem logic 
formal există probleme care nu pot fi soluționate: în orice clasă de 
formule necontradictorii există propoziţii nedecidabile. Cu alte 
cuvinte se demonstrează incompletitudinea oricărui sistem logic 
formal. Date fiind amplele consecinţe ale concluziei, care impun 
abandonarea speranţei în posibilitatea si utilitatea formalizării, 
ca demers logic, problematica a fost reluată şi, folosindu-se alte 
metode, s-a 

21 Blaise Pascal, Scrieri alese, Editura Ştiinţifică, București 
1967, p. 149. 

ajuns la concluzii similare22. Pentru problema care 


interesează acum - cea a posibilității şi utilității logicilor, ca 
construcţii teoretice apte să valideze rezultate ale proceselor 
semantice umane - este semnificativă una din concluziile la care 
ajunge J. Ladriere în studiul menționat: există o dualitate 
ireductibilă între formal și intuitiv, producţia semantică intuitivă 
nu poate fi niciodată complet formalizată. Este concluzia care se 
degajă si din modelul nostru, care indică specificul proceselor 
semantice primare în raport cu cele secundare si ireductibilitatea 
nivelului primar al codului verbal la posibilitățile activității 
semantice deliberate. 

De altfel, axiomatizarea si formalizarea reprezintă 
modalități de obiectivare a rezultatului demersului teoretic 
ipotetico-deductiv; se obține un obiect semantic căruia i se poate 
studia structura. Se realizează astfel în prelungirea demersului 
anterior, o nouă cunoaștere care se raportează însă la aspecte 
sintactice. Cum remarcă Ladriere, în acest caz: 

„=. analiza nu este decât indirectă: ea nu mai poartă asupra 
conținuturilor semnificative care se elaborează în intuiţie, ci 
asupra reprezentării lor formale, elucidarea sensului devenind 
investigație metateoretica” 23. 

Procesul menţionat de Ladriere fiind un proces cognitiv se 
realizează însă şi el cu concursul ambelor niveluri ale codului 
verbal. Această situaţie, care si ea atestă limitele formalizării a 
fost dezvăluită de Petru loan în următorii termeni: 

„= Şi axiomatica este marca unei procesualitati a 
cunoașterii. Una este ordinea construcţiei, a invenţiei sistemului, 
ordine teleologică, a căutării fundamentului tezelor propuse, a 
„devenirii” axiomelor din teoreme, a corelării acestora în țesătura 
unor demonstraţii. Alta este ordinea expunerii, a prezentării 
sistemului, ordine strict deductivă, opacă, sau cel puţin discretă 
până la un punct în privinţa aportului intuitiei. Criteriul intuitiei 
se va articula într-un fel la axiomatică elaborată, validată, şi altfel 
la metoda ca atare a axiomatizării, a edificării sistemului riguros 
deductiv” 24. 

22 Sunt concludente studiile efectuate de Ch. Perelman, 


L'antinomie de M. Godel, Bruxelles, 1936; J. Ladriere, Les 
limitations internes des Jormalismes, Louvain - Paris, 1957. 

23 Ladriere, Op. cit., p. 439. 

24 Petru loan, Axiomatica, Editura Ştiinţifică si Enciclope 
dică, Bucureşti, 1980, p. 29. 

Aspectele semnalate sunt suficiente pentru a conchide că 
formalizarea, inclusiv în varianta axiomatizării, reprezintă un 
instrument semantic util pentru realizarea cunoașterii științifice 
şi depistarea unor eventuale erori strecurate în procesul 
cunoaşterii, dar „idealul” formalizării totale, al verificării teoriilor 
ştiinţifice pe această cale nu poate fi susținut. 

În concluzie, răspunsul conturat pe baza reperelor oferite 
de modelul cunoaşterii este: logicile pot elabora procedee 
semantice de evaluare doar a demersului inferential, deci a 
activității semantice pe care omul o realizează deliberat; astfel de 
proceduri îi pot semnala nu doar erori semantice, ci şi posibilități 
inferentiale încă nefolosite, având astfel si o funcţie constructivă; 
logica nu poate concepe modalități de evaluare globală a 
corectitudinii ansamblului proceselor semantice ce concură la 
construirea unei teorii ştiinţifice si, cu atât mai mult, a uneia 
filosofice. 

28.6. Semnificația expresiei ,,inferenta logică”. 

Termenul „inferență” este utilizat pentru a desemna o 
acțiune de natură semantică prin care se derivă un enunţ din 
altul: un om infera q din p utilizând anumite reguli semantice si 
,sustine” corectitudinea inferentei considerând corecte regulile 
utilizate. Orice sistem logic conţine astfel de reguli dar omul 
realizează inferente utilizând nu doar reguli furnizate de logici; 
de pildă, calculele matematice conţin lanţuri de acţiuni semantice 
de genul celor numite inferente. În acest caz sunt justificate două 
întrebări: 1) cum sunt posibile inferentele? 2) ce sunt inferentele 
logice? 

Pentru a răspunde, am început prin a ne întreba care este 
complexitatea ce realizează inferente. Inferentele fiind activităţi 
semantice, nu pot fi realizate decât de mecanisme semantice sau, 


folosind expresia tradițională, ele sunt procese psihice si anume 
procese psihice realizate deliberat. Conform modelului expus, 
procesele psihice sunt realizate de trei tipuri de coduri, pe care 
le-am numit verbale, figurative şi muzicale. Daca inferentele 
aparțin clasei proceselor semantice realizate deliberat, numai 
codul verbal le poate realiza. În acest caz inferenta logică va 
trebui să fie un caz particular al inferentelor; este o inferenta 
care satisface anumite condiţii (schema 14). 

Care pot fi aceste condiţii? 

Avem șanse de a ajunge la un răspuns corect numai dacă 
detaliem caracteristicile inferentelor folosind reperele furnizate 
de modelul codului verbal. Investigatiile s-au soldat cu 
următoarele constatări: 

— Codul verbal poate să aibă sau să nu aibă capacitatea de 
a realiza inferente; 

— Inferenta se realizează utilizând deliberat anumite 
reguli semantice; 


procese 
si tuce 


inferente 


Schema 14 ,,— <:ţ; 

— Regulile de inferare pot fi generate de nivelul primar al 
codului verbal ce le utilizează sau pot fi preluate). - în cazul în 
care sunt preluate, regulile semantice pot fi asimilate cu prilejul 
însușirii unei construcţii teoretice, inclusiv logice sau pot fi 
receptate ca reguli izolate; 

— Regulile de inferare, indiferent de proveniența lor pot fi 


corecte sau greşite; 

— Regulile de inferare pot fi utilizate corect sau greşit; 

— Oamenii, receptand inferentele în funcţie de propriile 
criterii semantice, pot aprecia corect sau incorect corectitudinea 
inferentelor; 

— Odată cu elaborarea teoriilor numite „logici”, ele pot fi 
utilizate nu numai pentru a realiza anumite inferente, ci si pentru 
a aprecia corectitudinea unor inferente. 

Se observa ca din perspectiva acestor aprecieri expresia 
„inferență logică” nu poate desemna corectitudinea unei 
inferente, ci acordul ei cu normele „logicii”. 

adoptată ca sistem de referință. Adoptarea unei logici ca 
sistem de referință nu poate garanta corectitudinea unei 
inferente cel putin din următoarele considerente: a) o „logică” 
poate fi o construcție semantică corectă sau greşită; b) ea poate fi 
adecvată sau nu pentru a realiza anumite inferente; c) omul 
poate folosi în mod corect sau greşit teoria logică pentru a realiza 
inferente sau* pentru a aprecia corectitudinea unei inferente. Am 
ajuns astfel la constatări care justifică afirmaţiile: pentru a 
aprecia o inferenta sunt necesare mai multe criterii; distincția 
între expresiile „inferență corectă” si ,inferenta logică” se 
justifică deoarece face posibilă evitarea unor confuzii; expresiile 
„inferență corectă” şi „inferenţă logică” sunt sinonime numai în 
cazul în care inferenta logică este si corectă 25. 

Am ţinut să includem în acest context și referirea la 
semnificația ce poate fi atribuită expresiei ,,inferenta logică” daca 
adoptăm ca sistem de referință modelul cunoașterii, ea fiind o 
probă a deschiderilor oferite de model în cazul unei problematici 
ce nu poate fi ocolită când se încearcă elaborări în domeniul 
logicilor. 

Privind retrospectiv orice bun cunoscător al istoriei logicii 
ar putea să semnaleze numeroasele confuzii și dispute ce s-au 
succedat deoarece nu s-a sesizat coexistenta în structurile 
neurocorticale a codului figurativ şi a celui verbal, nu s-au 
localizat inferentele la nivelul secundar al codului verbal și s-a 


utilizat termenul „logic (a)” pentru a desemna atât procese 
semantice realizate de codurile psihice, în general, cât şi 
construcțiile teoretice bine cunoscute.  Intuiționismul, 
empirismul, raționalismul sau  pozitivismul (inclusiv 
neopozitivismul) sunt perspective teoretice care s-au putut 
dezvolta ca urmare a stadiului nesatisfăcător al cunoașterii 
codurilor psihice. 

Distincţiile introduse în cazul inferentelor semantice 
verbale rămân valabile si daca analiza se focalizează pe anumite 
modalități de inferare, de pildă pe deductii. De asemenea, ele 
retin atenţia asupra nevoii semantice de a nu se confunda 
domeniul ce studiază mecanismele semantice verbale cu 
domeniul logicilor, ultimele sunt creaţii ale unor mecanisme 
semantice verbale care chiar dacă s-ar 

25 Pentru o abordare mai nuanţată a acestei problematici 
vezi capitolul XII din volumul Omul, cunoașterea, gnoseologia, în 
care am analizat semnificaţiile termenului ,adevar’ din 
perspectiva reperelor furnizate de modelul codurilor psihice. 

dori, nu pot fi modele ale funcționării codului verbal. 
Logicile pot fi utilizate în anumite cazuri dar pentru a dezvolta 
sau verifica parti ale unor construcţii semantice verbale realizate 
cu alte mijloace semantice. Logicile pot fi folosite în cadrul unor 
metode de demonstrare, de pildă, pentru a sistematiza scheme de 
demonstraţii 26, pentru a se realiza ceea ce Petru loan numește 
„sistematizare deductivă”, dar nu pentru a realiza descoperiri, 
unde intervine intuiţia, pe care Hans Selye o numește inspirat 
„rațiune inconștientă” 27, sau pentru a ghida deductia intuitivă 
propusă de R. Descartes, care a sesizat că procesele semantice 
intuitive preced si susțin inferentele semantice. 

26 Petru loan, Op. cit. 

27 Hans Selye, De la vis la descoperire, Editura Medicală. 

Bucuresti, 1968. 

CAPITOLUL 29 

EVOLUȚIA STADIALA A EPISTEMOLOGIEI LOGICII 

Logica a fost de mai multe ori obiectul unor reflecţii și 


investigații epistemologice; nu se putea să nu fie, problemele 
generate de cercetările logice şi de analiza şi utilizarea 
rezultatelor ei diversificându-se si acumulându-se continuu. De 
pildă, întrebările privind obiectul axiomatizării sau posibilitatea 
formalizării generează problema epistemologică a relaţiilor 
logicii cu obiectul ei de referinţă. ]. Piaget, remarcând că fiecare 
disciplină științifică se prelungeşte de la sine într-o 
„epistemologic internă” care este teoria propriilor ei fundamente, 
susține: 

„= în cazul logicii, epistemologia internă a acestei 
discipline se confundă cu logica deoarece, logica fiind ştiinţa 
condiţiilor de validare formală, ea vizează fundamentele tuturor 
ştiinţelor deductive, inclusiv propriile ei fundamente” 1. 

Preocupat să elucideze posibilitatea cunoașterii, geneza și 
evoluția capacității de cunoaştere, Piaget nu se limitează la 
investigarea epistemologică a logicii, el întreprinde şi o analiză a 
„soluţiilor posibile” 2, construiește o clasificare a 
epistemologiilor logicii şi argumentează că epistemologia sa se 
include în clasificarea realizată, în acest caz, am considerat că 
supunem la o probă mai dificilă modelul cunoașterii dacă ne 
propunem să-l utilizăm pentru a ne pronunța asupra 
următoarelor aspecte: 

1 Jean Piaget, Epistemologie de la logique, in Logique et 
connaissance scientifique, Gallimard, Paris, 1967, p. 373. 

2 ibidem, p. 376. 

— Clasificarea efectuată de Piaget este satisfăcătoare? 

— Care este răspunsul la problematica abordată de Piaget 
din perspectiva modelului devenirii cunoașterii? 

— Ce loc ocupă explicația pe care am dat-o logicii în* 
capitolul anterior în evoluţia epistemologiei logicii? 

29.1. Critica concepției lui J. Piaget privind interpretările 
epistemologice posibile ale logicii în Epistemologie de la logique, 
Piaget clasifică epistemologiile logicii folosind „un tabel cu dublă 
intrare în care o dimensiune corespunde interpretărilor fie 
«transcendentale» fie «naturale», iar celei de a doua dimensiuni îi 


corespund interpretări în funcție de datele experienţei, de 
structurile constituite ale subiectului sau de interacțiuni și de 
construcţii”. De unde „șase variante posibile” 3. Le expunem 
succint. 

1. - Interpretarea transcendentala centrată pe date 
obiective, ilustrata de teoria platoniciana a fiintelor logice, asa 
cum o sustinea B. Russel la inceputul carierei sale. Ideile 
,subzista” asa cum „există” datul perceptibil si aceste idei sunt 
descoperite de o facultate specială, ,conceptia’, asa cum 
existentii fizici sunt receptionati prin „percepţie”. Deoarece 
subzistă idei false și idei adevărate, logica trebuie să furnizeze 
regulile pentru a distinge ideile false de cele adevărate. 

2. - Interpretarea transcendentală centrată pe structurile 
subiectului, despre care Piaget afirmă doar că este „ilustrată prin 
apriorism”. 

3. - Interpretarea centrată pe „interacțiunea 
transcendentală a subiectului și obiectelor”, ilustrată de 
fenomenologie, care caută sursele logicii într-o intuiţie „pură” * a 
esentelor. 

4. - Interpretarea „naturală” ce tinde sa raporteze sursele 
logicii la o interpretare a datelor experienţei, întrebuințând 
diverse limbaje. Jean Piaget semnalează că aceste „limbaje” pot fi 
surse de neînțelegere deoarece ele pot fi ale unei experiențe în 
sensul larg al termenului „sau ale unei experienţe doar mintale. 
În cazul în care interpretarea constă în trecerea de la fapte la 
norme si 

3 Ibidem, p. 376. 

403: 

logica e concepută ca o axiomatizare a datelor psihice, 
logicile derivă dintr-o poziţie reductionista empiristă. În cazul în 
care se ia în considerare subiectul dar accentul se pune pe 
operații constructive ce nu depind de conștientizări sau de decizii 
individuale ale subiectului, nici de experiența căpătată în relaţiile 
sale cu mediul fizic, logicile derivă dintr-o poziție formalistă. 

5. - A doua poziţie nontranscendentală invocă structuri ce 


aparțin subiectului, ce nu rezultă însă din coordonări ce intervin 
între acţiunile subiectului și obiecte. Este vorba de structuri 
lingvistice sau chiar de convenţii propriu-zise; astfel, pentru 
pozitivismul logic, logica e concepută ca axiomatizare a 
sintaxelor şi semanticilor generale, raportate la limbaj. 

6. - Al treilea tip de interpretare „naturală” este cea care 
concepe logica o axiomatizare a activităților şi structurilor 
operatorii ale subiectului, fiind vorba nu de un subiect individual, 
ca în cazul „empirismului logic”, ci de subiectul epistemic. 

Jean Piaget apreciază că cele şase clase de interpretări sunt 
singurele posibile și include propria sa interpretare dată logicilor 
în ultima din clasele menţionate. 

Adoptând modelul genezei si devenirii cunoaşterii ca 
sistem de referință rezultă: clasificarea expusă de Piaget reușește 
să grupeze anumite explicaţii date Logicii, dar departajările nu 
sunt cele principale deoarece se folosesc criterii neadecvate. 
Clasificarea pe care o analizăm utilizează două criterii ce nu 
decurg dintr-o concepție teoretică unică: distincția între 
interpretări „transcendentale” şi „naturale” este sugerată de 
filosofie iar cea dintre cele trei surse ale logicilor, de propriul său 
demers epistemologic. Procedându-se astfel, nu este posibil să se 
obțină o clasificare aptă să dezvăluie caracteristicile cele mai 
generale ale domeniului investigat. Dovada suficientă este 
furnizată de faptul că interpretarea pe care am dat-o logicilor în 
capitolul anterior nu se include în niciuna din cele şase clase 
semnalate de Piaget; ea nu este transcendentală, în niciuna din 
cele trei variante ilustrate de Piaget, dar nici „naturală”, într-una 
din variantele menţionate, în cadrul teoriei pe care am expus-o, 
logicile sunt o consecință a devenirii capacității semantice 
verbale în modalități care includ stadii în care mecanismele 
semantice nu sunt în măsură să realizeze procese cognitive 
corecte; dificultăţile generate de stadiile nesatisfăcătoare ale 
codului verbal au drept consecință preocupări de a produce 
criterii şi reguli semantice care, adoptate, să depăşească situaţiile 
contradictorii constientizate.  Logicile, ca produse ale 


preocupărilor de acest gen, nu vor satisface așteptările, dar vor 
contribui la devenirea codului verbal și a domeniilor semantice 
teoretice; ele sunt deci funcţionale, dar în modalități mai 
complexe decât cele preconizate de creatorii lor. S-ar putea 
spune că logicile sunt produsul „natural” al evoluţiei omenirii, 
dar în acest caz termenul capătă o acceptiune diferită de cea 
folosită de ]. Piaget. 

29.2. Compararea epistemologiei logicii realizată de J. 
Piaget cu explicaţia logicilor dedusă din modelul devenirii 
cunoaşterii 

Adoptând ca sistem de referință modelul devenirii 
cunoașterii este plauzibil ca explicaţiile date logicilor să parcurgă 
patru etape: empirică; filosofică;  ştiinţifico-presistemică; 
stiintifico-sistemica. Etapele decurg din caracteristicile 
mecanismelor semantice verbale, care nu se pot forma de la 
început astfel încât să se obțină explicația corectă și 
cuprinzătoare, şi din caracterul evolutiv al domeniului de 
referință; omul se întreabă care este situația logicilor, cum se 
explică anumite limite ale acestora când ele se află încă în stadii 
incipiente, sperând pe această cale să contribuie la dezvoltarea 
lor. 

Etapizarea menționată permite o înțelegere mai amplă a 
efortului omului de a-şi explica natura logicilor decât clasificarea 
realizată de Piaget: a) explică posibilitatea apariţiei concepțiilor 
despre logici în variantele menționate de Piaget; b) dezvăluie 
caracterul necesar și al altor clase de explicaţii date logicilor decât 
cele deduse de Piaget; c) indică - ceea ce nu decurge din 
clasificarea pe care o analizăm - succesiunea modalitatilor în care 
pot fi studiate logicile. 

Dacă se iau în considerare caracteristicile mecanismelor 
semantice ce studiază logicile, cele şase clase de abordări 
semnalate de Piaget apar a fi realizate cu concursul unor 
mecanisme semantice verbale aflate în stadiul teoretic: primele 
cinci clase de explicaţii sunt de natură filosofică iar cea de a șasea 
- de natură stiintifico-pre-sistemica. 


Modelul devenirii cunoașterii, dezvăluind caracterul 
necesar al stadiului filosofic în evoluţia oricărui domeniu 
teoretic, sugerează o explicaţie a faptului că, atunci când omul s-a 
raportat teoretic la logici, el a făcut-o initial - timp de secole, cum 
atestă evoluţia acestei problematici în antroposfera noastră - în 
modalităţi filosofice. Dar același model sugerează că abordarea 
filosofică a fost precedată de una empirică iar cea 
stiintifico-presis-temica este urmata de etapa 
stiintifico-sistemica. În clasificarea realizată de Piaget ambele 
etape nu sunt menționate. S-ar putea obiecta că interpretările 
teiste - generate, conform modelului adoptat ca sistem de 
referință, de mecanisme semantice empirice - se pot include în 
clasa explicatiilor numite de Piaget „transcendentale”; modelul 
evoluției cunoaşterii semnalează însă diferente de neignorat 
între produsele proceselor semantice de tip empiric si cele ale 
proceselor semantice de tip filosofic, care au generat 
interpretările incluse în clasa celor transcendentale. În cazul 
explicatiilor empirice de genul celor teiste se constată o 
„transcendere”, dar ea se localizează în zona concretului 
semantic de tip imaginar dependent de semnificații figurative. O 
astfel de transcendere este diferită de cea din domeniul 
teoreticului, pe care o semnalează Piaget. 

În ceea ce priveşte etapa ştiinţifico-sistemică a explicării 
logicilor, ea nu putea fi sesizată în cadrul epistemologiei genetice, 
fiind afectată de limitele psihologiei genetice. Explicaţia pe care 
am dat-o logicilor în capitolul anterior, fiind dedusă din modelul 
devenirii ansamblului cunoasterii, aparţine stadiului 
stiintifico-sis-temic si, dacă) premisele ei nu contin erori, ar 
trebui să nu fie infirmată, să se dovedească aptă să orienteze 
preocupările teoretice menite să optimizeze activităţile 
semantice. 

Afirmația nu este hazardată, ea este indreptatita inclusiv 
de faptul că dezvăluie ratiunile funcţionale ale succedării 
logicilor şi explicatiilor date acestora în cadrul devenirii 
cunoaşterii. Modul în care am caracterizat stadiul filosofic al 


mecanismelor semantice teoretice şi stadiul filosofic al logicilor 
explică cum a fost posibil ca omul să se pronunţe asupra logicilor 
în primele cinci variante din clasificarea dedusă de Piaget; lipsind 
un model al codului verbal, demersul teoretic nedispu e 
procedee de autoverificare pertinente se conturează diverse 
variante, fiecare inevitabil unilaterală și cel puţin parţial eronată. 
În ceea ce priveşte explicaţia elaborată de Piaget, de natură 
ştiinţifică presistemică, ea devine posibilă deoarece autorul - 
constientizand unele limite ale filosofiei * - a conceput în 
prealabil un model al genezei psihicului uman, îndeosebi al 
structurilor cognitive, cu preocuparea constantă ca demersul său 
să includă testări ale principalelor ipoteze și rezultate. Explicarea 
logicilor din perspectiva unei teorii psihologice concepută 
ştiinţific este, în devenirea cunoașterii, nu doar posibilă; ea 
devine necesară datorită presiunilor exercitate atât de limitele 
reflexiei filosofice asupra construcţiilor logice, cât și de 
progresele cunoaşterii ştiinţifice în alte domenii. 

În sfârşit explicația pe care am dat-o logicii fiind una 
globală, dacă este corectă, ar trebui să poată oferi repere pentru a 
se concepe investigaţii care să clarifice orice aspect controversat 
atât în domeniul logicilor cât si în domeniile conturate până in 
prezent pentru a elucida situaţia logicilor (filosofia logicilor, 
istoria logicilor etc.); aşadar, includerea ei în stadiul 
sistemico-stiintific este o afirmaţie nu doar plauzibilă, ci si 
falsificabilă. 

4 «tean Piaget, înțelepciunea și iluziile filosofiei, Editura 
Științifică, Bucuresti, 1970. 

CAPITOLUL 30 NATURA VALORILOR 

Cercetarile care ne-au condus la elaborarea modelului 
antroposferei au fost declansate de problematica valorilor: ne 
interesa natura valorilor, geneza valorilor si functiile lor in 
comunitatile umane. Constientizand impasul la care au ajuns 
axiologiile in care valorile sunt analizate ca entități în sine*, am 
considerat plauzibila ipoteza ce afirma natura sociala a valorilor 
si, In consecinta, am decis sa investigam domeniul ontic al 


umanului cu scopul de a obține un model al organizării si 
funcționării lui. Procedând astfel am sperat ca în procesul 
construirii acestui model să identificăm mecanismele care sunt 
generatoare de valori în comunitățile umane si funcţiile sociale 
ale valorilor. 

Investigatiile efectuate în perspectiva opțiunilor enunțate 
s-au soldat cu constatări care au confirmat așteptările, furnizând 
prime repere pentru a ne pronunța asupra problematicii 
valorilor. Ipoteza existenţei celor trei tipuri de coduri psihice şi a 
funcționării lor ca mecanisme semantice și nuantarea modelului 
codului verbal a sugerat existența unor mecanisme semantice 
specializate în realizarea evaluărilor. 

Procesele de evaluare verbală sunt cele care fac posibilă 
apariția unor termeni specializaţi pentru a exprima rezultatul 
proceselor de evaluare; bun sau rău, util sau inutil, adevărat sau 
fals, cinstit sau mincinos etc. sunt termeni prin care omul 
evaluează. Termenii ce desemnează rezultate ale proceselor de 
evaluare se întâlnesc 

1 Ludvig Grunberg, Axiologia şi condiția umană, Editura 
Politică, Bucureşti, 1972. 

În limbaj în două variante: ca adjectiv (X este frumos); ca 
substantiv (libertatea, adevărul, binele sunt virtuţi), în cazul 
termenilor din a doua variantă, dependența de procesele 
evaluatoare este mai putin evidentă deoarece a intervenit 
substantivarea, care lasă impresia existenței de sine stătătoare a 
domeniului desemnat prin termeni ca cinste sau libertate. 
Capacitatea nivelului primar al codului verbal de a realiza 
constientizari gen „X este prietenos” dar si de genul „prietenia 
trebuie pretuita” explică apariţia în spaţiul semantic a celor două 
genuri de termeni evaluanti. Prin termenul „prietenos” evaluarea 
se centrează pe un obiect exterior mecanismului de evaluare iar 
prin termenul „prietenie” evaluarea este centrată, cum ar spune 
Hegel, pe „idealitatea obiectului”. Se obține O 
imagine-pentru-sine a evaluării ce poate fi obiectivată si 
receptată ca entitate. Consecințe? Devin posibile evaluări de 


genul „X este întruchiparea frumuseţii” care vor să afirme că X 
posedă însușirile atribuite entității frumuseţe; în felul acesta se 
ascunde dependența semnificației atribuite frumuseţii de 
criteriile de evaluare utilizate de cel ce realizează enunţul. 

Dacă încercăm să clasificăm termenii ce desemnează 
evaluări - avem în vedere ambele variante - sesizăm 
posibilitatea de a-i împărți simetric după criteriul 
de-ziderabilitatii; unii desemnează ceea ce se evaluează a fi 
dezirabil, favorabil, cel puțin admisibil, ceilalți exprimă ceea ce se 
evaluează a fi indezirabil, nefavorabil, inadmisibil. Situația 
semnalată a sugerat o explicație a modului în care omul a ajuns 
să proclame existența valorilor. Deoarece evaluările pozitive în 
numeroase prilejuri au generat manifestări care i-au fost 
favorabile omului și, uneori, au avut efecte pozitive şi asupra 
stării organismului (posibile ca urmare a variației stărilor 
emotive în funcție de evaluări), nivelul primar al codului verbal, 
la un anumit stadiu al evoluției sale, a devenit capabil să sesizeze 
aceste procese şi să le evalueze. Pentru a evalua natura 
evaluărilor pozitive, ea însăşi pozitivă, s-a utilizat termenul 
valoare. 

Dualismul conştientizărilor oferind în limbaj varianta 
substantivată a evaluărilor iar această variantă conținând 
evaluările-în-sine, s-a ajuns la focalizarea atenției cercetătorilor 
asupra valorilor. Din perspectiva modelului codului verbal ceea 
ce axiologii au considerat a fi valori reprezintă acea clasă a 
entităților semantice care. 


DN 


printr-un proces de idealizare, desemnează rezultate ale 
evaluărilor pozitive, considerate în sine. 

Valorile, ca entități semantice, conțin atât termeni cât şi 
semnificaţiile ce le corespund. Precizarea este necesară deoarece 
ca urmare a variației criteriilor şi regulilor semantice, este posibil 
ca aceluiași termen diferite mecanisme semantice să îi asocieze 
semnificații diferite. Binele, frumosul, utilul etc. au primit si 


primesc semnificații diferite; situaţia este semnalată în 
numeroase studii publicate de sociologi, antropologi și psihologi. 
De asemenea, variația semnificatiilor termenilor evaluanti este 
atestată şi de tratatele de etică și estetică. 

În volumul la care ne referim am argumentat că deoarece 
constanta termenilor decurge din caracterul constant al tipurilor 
de situaţii, procese sau entități ce fac obiectul evaluărilor, 
termenii se preiau de la o generaţie la alta, ei continuă să exprime 
aceleași tipuri de situaţii evaluante dar semnificaţiile termenilor 
se modifică ori de câte ori intervin noi criterii și reguli de 
evaluare sau când unele din criteriile şi regulile de evaluare își 
pierd actualitatea ca urmare a evoluţiei contextelor în care omul 
se formează si acționează. 

Odată precizată semnificația şi originea semantică a 
valorilor prin raportarea la modelul codurilor psihice, ne-am 
întrebat dacă numai codul verbal generează valori. Sub rezerva 
că dispunem deocamdată de schițe foarte sumare ale celorlalte 
tipuri de coduri psihice si ale mecanismelor semantice sociale, 
considerăm plauzibile afirmaţiile: 1. Atât codul figurativ cât şi cel 
muzical pot evalua dar nu pot realiza conștientizări de tipul 
valorilor, adică nu pot substantiva evaluările, ele nu pot nici să 
conştientizeze si să obiectiveze distinct rezultate ale proceselor 
de evaluare; evaluările rămân implicite în manifestările muzicale, 
respectiv figurative. 2. Mecanismele semantice sociale sunt 
capabile să genereze evaluări proprii, altele decât cele ale 
oamenilor implicaţi în funcționarea instituţiilor, iar acești oameni 
nu pot să nu fie dependenți de însușirile criteriilor si regulilor de 
evaluare ale instituției respective. Faptul că instituţiile sociale 
susțin explicit anumite „valori” sau resping anumite „valori”, că 
utilizează anumite criterii şi reguli de evaluare a personalului lor 
sau a relaţiilor cu alte instituţii etc, confirmă specificul 
evaluărilor sociale si prezența substantivarilor în procesele 
evaluante. Posibilitatea substantivărilor în evaluările realizate de 
instituţiile sociale decurge din natura vocabularului întrebuințat 
şi din implicarea codului verbal în funcționarea instituţiilor. 


30.1. Corectarea si detalierea explicatiei valorilor din 
volumul Omul, valorile și axiologia 

Modelul codurilor psihice adoptat anterior ca sistem de 
referință pentru a ne pronunţa asupra problematicii valorilor a 
fost suficient de nuantat pentru a identifica principalii factori 
care au făcut posibilă situarea axiologilor în perspective greșite 
de abordare a capacităţii omului de a realiza evaluări şi de a le 
folosi în reglarea manifestărilor sale sociale. Acel model apare 
acum însă ca insuficient nuantat pentru ca răspunsul să fie 
satisfăcător. Explicaţia dată cunoașterii în capitolele anterioare, 
adoptată ca sistem de referință, conţine detalii care indică 
necesitatea de a introduce anumite corectii în răspunsul schițat 
în volumul Omul, valorile și axiologia. Avem în vedere trei 
aspecte. 

a) în acel volum am semnalat dependența semnificatiilor 
considerate valori de procesele evaluatoare dar nu am reușit să 
sesizăm natura cognitivă a evaluărilor. Cum vom argumenta 
ulterior, descoperirea caracterului cognitiv al evaluării schimbă 
statutul axiologiei și pune omul într-o nouă situație semantică 
(30.6 şi 30.7). 

b) în investigaţiile anterioare, după descoperirea celor trei 
tipuri de coduri psihice ne-am centrat atenţia asupra codului 
verbal și, atribuindu-i capacitatea de a conștientiza și explicita 
semnificații evaluante, am presupus că celelalte tipuri de coduri 
psihice efectuează doar evaluări care rămân implicite în 
manifestările umane pe care le determină. Acum dispunem de 
date care fac posibilă înțelegerea funcțiilor reactivitatii selective 
a organismului la stimuli exteriori omului şi a influențelor pe 
care reglarile biotice le exercită asupra proprietăţilor și 
funcționării codurilor psihice. Aceste aspecte reprezintă repere 
utile pentru a explica posibilitatea evaluărilor figurative, verbale 
şi muzicale si dificultăţile cu care s-au confruntat axiologii care au 
încercat să identifice resorturile ce fac ca valorile să fie în același 
timp perene si în evoluţie. 

c) în textul la care ne referim, sesizând că termenii 


evaluanti se întâlnesc în limbaj ca adjective şi ca substantive, am 
semnalat posibilitatea apariţiei unor confuzii ca urmare a 
substantivării evaluărilor; în acel stadiu al investigaţiilor nu am 
sesizat însă eroarea semantică prin care de la exprimarea 
evaluărilor în varianta substantivată se ajunge la credința în 
existența de sine stătătoare a valorilor, eroare care constă în 
fetisizarea semnificatiilor evaluante. De fapt atât substantivarea 
cat si fetisizarea reprezinta erori semantice. Prin substantivare 
se ontologizeaza o semnificatie ce denumeste doar o proprietate 
posibilă a unui  existent-în-raport-cu-omul, cu anumite 
proprietăți ale acestuia. Ontologizarea termenilor evaluanti 
ascunde natura semnificatiilor atribuite valorilor, faptul că 
pronunțându-se asupra binelui, frumosului etc, omul expliciteaza 
criterii şi reguli de evaluare caracteristice mecanismelor 
semantice ce realizează evaluarea. Astfel devin de înţeles atât 
varietatea semnificatiilor atribuite valorilor cât si modificarea lor 
succesivă în orice comunitate umană. Dacă explicația dată 
cunoașterii este corectă, valorile trebuie dezontologizate; 
termenii evaluanti substantivati se pot utiliza în continuare dar 
constientizand că semnificaţiile ce li se acordă decurg din 
caracteristicile mecanismelor semantice evaluatoare, exprimă 
capacitatea lor de evaluare și, în același timp, reprezintă 
modalități de a indica criterii şi reguli evaluatoare. Explicitate, 
semnificaţiile pot face obiectul analizelor pentru a se evita 
variante cu consecinţe sociale negative si a obține eventuale 
consensuri sociale, în ceea ce priveşte fetişizarea semnificației 
ontologizate, prin care i se acordă un statut nenatural, ea e 
posibilă ca urmare a faptului că omul nu-și înţelege propria 
capacitate de cunoaștere. Se ştie că în secolul trecut Karl Marx a 
descoperit procesul de fetisizare a mărfii si a argumentat ca 
fetisizarea este consecința obiectualizarii (reificării) unor relații 
sociale. Relaţiile dintre oameni fiind percepute ca relaţii 
obiectuale, ca relaţii dintre lucruri, iar caracteristici ale muncii 
oamenilor apărând ca proprietăţi ale lucrurilor, astfel de relații si 
proprietăți devin inexplicabile, misterioase, nenaturale. Marx a 


numit acest proces semantic fetisizare, comparându-i cu 
fetişurile primitivilor2, obiecte cărora li se atribuiau însușiri 
supranaturale. 

2 Karl Marx, Capitalul, volumul 1, Editura Politică, 
Bucuresti, 1962. 

Acum constatăm că „fetișismul mărfii” este un caz 
particular al unei erori semantice cu un spectru mult mai larg. 

Fetișizarea conţine în sine cel puţin două capcane: 

—  Absolutizarea unei anumite semnificaţii cognitive, 
proclamarea ei ca semnificație indubitabilă etern valabilă; 

— Semnificaţia evaluantă, absolutizată, se transmite de la 
om la om, de la o comunitate la alta si, neintelegandu-i-se geneza, 
oamenii se raportează la ea în modalități neadecvate, ce 
generează interpretări incorecte, complică situația omului, îl 
derutează. 

Evoluţia omenirii confirma ca fetisizarea semnificatiilor 
evaluante substantivate a generat comportamente de genul celor 
menționate mai sus; odată cu perioada mitică, când omul 
reuşeşte să separe funcțional comportamentul verbal de cel 
factual, se absolutizează anumite afirmaţii evaluative iar când 
omul trece la conduita mistică, el dă şi prime explicaţii - desigur 
eronate - afirmațiilor evaluante. Istoria omenirii atestă că 
interpretările eronate date valorilor se succed de mii de ani. 

30.2. O explicaţie a fetişizării termenilor evaluanti 

Modelul antroposferei oferă repere pentru a înţelege 
posibilitatea producerii erorii semantice semnalate. 

Initial omul a realizat evaluări utilizând doar codul 
preverbal, de natură figurativă. Evaluarea, ca proces semantic, 
era inevitabil neconstientizata, ea influentandu-i: doar conduita, 
atitudinea față de diverse obiecte, fenomene, acțiuni din 
ambianța perceptibilă figurativ. Evaluarea se concretizează în 
gesturi, mimică, desene, ritualuri, nu se poate autonomiza încât 
omul să se rapor „teze apoi la ea interogativ. 

Când s-a conturat codul verbal, a apărut posibilitatea 
exprimării verbale a rezultatelor proceselor evaluative realizate 


de nivelul primar al mecanismelor semantice cognitive, deci a 
unor procese pe care nu le conștientizăm. În acelaşi timp, 
dependenţa codului verbal de semnificaţiile furnizate de codul 
figurativ a facut ca unii termeni evaluanti să desemneze doar 
rezultatul evaluării figurative. Termeni ca „frumos”, „urât”, 
„sublim” sau „lung”, „strâmb”, „subţire” indică implicarea unor 
procese semantice realizate de codul figurativ. 

Dar evaluarea verbală poate fi condiționată si de mesaje 
furnizate de organism, sau să exprime reacţii psihice la diverse 
stări ale organismului. O astfel de situaţie intervine când omul isi 
exprimă, speriat, „teama” - sau, încântat, „plăcerea”. Așadar, 
odată cu constituirea codului verbal, omul se află într-o situaţie 
semantică mai complicată, pe care nu are cum s-o conştientizeze 
corect si cu atât mai mult, nuantat. 

În capitolul 9 am argumentat că exprimarea rezul, atelor 
proceselor cognitive utilizând termeni de genul celor pe care îi 
numim evaluanti a avut consecințe ample si diverse. În cazul 
unor termeni ca „lungime”, „lățime” „greutate”, „mare” nu au fost 
posibile fetisizari deoarece omul a sesizat că astfel de termeni 
denumesc proprietăți ale entităților percepute figurativ şi, 
elaborând numere şi unități de măsură, a conceput modalități de 
apreciere mai nuanţată a acestor proprietăţi. Nu aceeași este 
situaţia în cazul unor termeni ca „bine”, ,adevar’, „frumos”. 

Dificultăţile de înţelegere a naturii evaluărilor decurg si din 
imposibilitatea de a constientiza initial corect diferențele dintre 
procesele semantice cognitive tip Ab, B, S-U si S. Astfel, în cazul 
cunoașterii unor entități fizice, evaluarile includ efecte, consecințe 
ale unor procese, pe când în cazul cunoașterii unor entități 
semantice, evaluările pot viza compatibilitatea construcţiilor 
semantice cu domeniile lor de referință sau caracteristici ale 
acestora care nu pot fi percepute şi figurativ, măsurate 
ete-Diferentele pe care le semnalăm sunt intuitiv evidente și dacă 
se compară valori morale, juridice, economice (deci valori ce 
vizează activitatea socială) cu valori intelectuale si artistice (deci 
valori din sfera semantică). 


Rămânând neînțeles, „ascuns”, atât caracterul cognitiv al 
evaluării, cât si procesul de substantivare a termenilor evaluanti, 
este explicabil cum o parte din procesele de evaluare, prin 
substantivări, au ajuns la ipostazierea valorilor; eroarea fiind 
comisă, raportarea la valori ca la existente exterioare omului a 
venit de la sine. 

Este posibil ca initial fetişizările să includă numeroși 
termeni evaluanti, dacă nu chiar toți termenii prin care evaluarea 
este exprimată într-o formă substantivată. În perioada inițială 
omenirea s-a raportat la substantivările cărora nu le-a perceput 
figurativ semnificaţiile nu ca la semnificaţii substantivate, ci ca la 
existente misterioase care sunt implicate in viata oamenilor, le 
directioneaza actiunile. Avem in vedere, de pilda, ca in perioada 
mitică se invocă zei nu numai pentru termeni-valori ce - s-au 
păstrat în epoca modernă (frumusețe, dreptate, adevăr etc), ci si 
pentru termeni ca fertilitate, forță, curaj, cinste etc. Dacă 
afirmaţia este corectă, defetișizarea evaluărilor este un proces 
lent, ce se produce pe măsură ce mecanismele semantice 
evoluează. 

Explicaţia fetișizării termenilor evaluanti schitata în aceste 
pagini concordă cu schema prin care Radu Stoi chita explică 
modul în care Hegel ajunge la fetisizarea 

„Conceptului”; 3 concordanța este relevantă deoarece, în 
cazul abordării teoretice, valorile sunt „concepte”, deci, cazuri 
particulare ale Conceptului. Radu Stoichiţă începe prin a dezvălui 
cum se ajunge la afirmarea Conceptului, prin abstractizare. 
Conceptul, ca abstracție este apoi oniologizat prin două operaţii: 
„ontologizarea abstractiei se manifestă mai întâi sub forma 
ipostazierii ei” 4. Pa sul, următor constă în ,,substitutia integrală a 
abstractiei hipostaziate în locul realului” 5. Astfel ontologizat, 
conceptul devine fetis: 

,(1) Prin ipostaziere se realizează trecerea de la sensibil la 
inteligibil. Dar ce se obţine în acest mod are un echilibru instabil. 
E asemanator cu ceva ce ar pluti fara sens ca si corabia care 
niciodata n-ar fi plecat din niciun port si care niciodata n-ar 


ajunge în niciun port, căci portul din care ar fi plecat nici n-a fost 
vreodată, iar cel spre care pluteşte nu e oare cumva doar o 
simplă nălucire - rodul sterp al unei straduinte vane și fără rost? 
Entitatile hipostaziate își pierd orice reazem în lumea faptelor, 
reduse prin simpla lor prezenţă la neant, şi nu-și găsesc nici 
măcar în ele însele, în simpla lor existenţă, rostul propriei lor 
existente. (2) Datorită imposibilității de reîntoarcere la sensibil 
ca dat originar, odată ce procesul de ipostaziere a avut loc, se 
impune trecerea de la aceste abstracții, întrucât sunt abstracții 
hipo-”; staziate”, la abstractia abstractiilor (subiectul absolut) 
drept sursă a lor si, deci, a realităţii în genere. Astfel ia naștere 
subiectul absolut, iar entitățile hipostaziate devin predicatele 
absolute ale absolutului - fenomen tipic de fetişizare”. e 

Explicaţia pe care am dat-o devenirii codului verbal 
confirmă atât „trecerea de la sensibil la inteligibil” cât și 
caracterul precar al abstractiilor, faptul că ele „îşi 

3 Radu Stoichiţă, Natura conceptului în Logica lui Hegel. 

Editura Științifică, Bucureşti, 1972. 

4 Ibidem, p. 73. 

5 Ibidem, p. 75. 

6 Ibidem, p. 76... 

pierd orice reazem în lumea faptelor”. În aceste condiţii 
fetişizarea apare ca o eroare posibilă cât timp omul nu reușește 
să înțeleagă natura conceptelor. 

30.3. Consecințe ale fetişizării termenilor evaluanti 

Dacă explicația genezei valorilor si a naturii lor desprinsă 
din modelul evoluţiei cunoașterii este corectă, ar trebui să putem 
deduce anumite consecințe ale  fetișizării  evaluărilor 
substantivate care să fie falsificabile, a căror incorectitudine s-o 
putem testa raportându-ne la evoluţia reală a antroposferei. 

În primul rând fetisizarea, fiind posibilă deoarece codul 
verbal, când începe să realizeze evaluări, nu este în măsură să-și 
conștientizeze corect funcționarea, ar trebui să fie un fenomen 
frecvent, identificabil în orice etnosistem: ca urmare și 


consecinţele fetisizarii ar trebui să se manifeste în orice 
etnosistem. 

Conform explicatiei expuse, în orice comunitate umană a 
funcționat şi încă funcționează procesul fetișizării iar acceptarea 
fetişizărilor a declanșat și declanșează încă atitudini condiţionate 
de caracteristici - greşite - ale mecanismelor semantice ce 
realizează evaluări; nereușind să interpreteze natura semantică a 
valorilor și eroarea semantică prin care s-a ajuns la ele, 
acceptând, deci, fetişurile, ele sunt sursa complicării organizării 
etnosistemelor, polarizării unor atitudini, generării succesive a 
unor conflicte sociale neîntâlnite în etnosisteme până la apariția 
unui anumit fetis semantic. Dacă valorile sunt consecința 
fetişizării unor termeni ce exprimă evaluări, fetisizare de care 
omul nu este conștient, raportarea omului la valori a fost și 
rămâne o eroare semantică cu consecințe de un mare dramatism. 
Deoarece omul se raportează la valori folosind mecanisme 
semantice empirice incapabile să descopere fetişizarea, valorile 
sunt considerate „reale” iar oamenii îşi pun doar problema cum 
să le asimileze, cum să le „respecte”, cum să-și ordoneze viata în 
funcție de cerințele lor, eventual cum să „distrugă” anumite valori 
pentru a „impune” alte valori. Se pot concepe studii care să 
probeze afirmaţiile dar indiciul suficient al corectitudinii lor este 
furnizat de datele oferite de istorie atunci când se referă la 
modificările ce survin în relaţiile interumane odată cu trecerea 
omului de la un mod de fetisizare la altul, odată cu renunţarea la 
unele fetisuri şi cu adoptarea altora. Avem în vedere succedarea 
fetisizarilor mitice, mistice si ideologice 7. 

Consecințe ale fetișizării termenilor evaluanti pot fi 
dezvaluite si in cazul in care studiile se centreaza pe institutiile 
sociale. Fiind generatoare de semnificatii, institutiile nu pot sa nu 
functioneze in modalitati similare rodului verbal, sa nu fetisizeze. 
Ele ar trebui să producă „valori”, să modifice semnificaţii ale 
valorilor, să proclame diverse ierarhizări ale valorilor, să exercite 
presiuni asupra omului pentru a accepta necritic valorile lor. 
Procesul la care ne referim este lesne de sesizat în cazul 


instituțiilor religioase dar dacă modelul antroposferei este 
corect, orice instituție ar trebui să fie afectată de procesul 
fetişizării până când cunoașterea teoretică reușeşte să realizeze 
defetisizarea. 

30.4. Ce au studiat axiologii? 

Dacă descrierea modului în care se dezvoltă capacitatea de 
evaluare este corectă, omul este derutat de propriile erori 
semantice, sub presiunea evaluărilor si a consecinţelor lor, îşi 
formează mecanisme semantice verbale pentru a le investiga. 
Consecințele ontologizării si fetişizării evaluarilor îi retin mai 
puternic atenţia decât procesele evaluante; oricum, el nu are 
posibilitatea să le abordeze unitar. Istoria consemnează că omul 
începe prin a se raporta empiric la diversi termeni evaluanti 
ontologizati pronuntandu-se asupra naturii sau originii lor: astfel 
de referiri cuprind toate religiile dar se găsesc și în folclorul 
popoarelor. 

Dacă termeni ca lungime sau greutate nu pot genera 
fetişizări deoarece utilizarea lor orientează procesele semantice 
către proprietăţi perceptibile ale unora din entităţile fizice din 
ambianța omului, termeni ca frumuseţe, bine, adevăr pun codului 
verbal probleme mai subtile, proprietăţile pe care le desemnează 
fiind de altă natură decât cele ale termenilor menţionaţi anterior. 
În perioada în care omul se raportează empiric la termeni 
consideraţi ulterior valori, el nu poate face presupune 

7 Sunt edificatoare si remarcile critice privind 
semnificaţiile „conştiinţei” - care este o ontologizare -, avansate 
de reprezentanţi ai „Cercului de la Viena”, de pildă, de M. Schlick 
în General Theory of Knowledge, Springer-Verlag, Wien. 

rea că ei denumesc un domeniu distinct și unitar al 
existenţei, referirile sunt disparate. 

Ca urmare a obiectivării răspunsurilor empirice la 
întrebări referitoare la natura binelui sau frumosului situaţia se 
complică deoarece acum omul se raportează si la astfel de 
răspunsuri, descoperă diversitatea și incompatibilitatea lor iar 
constatările devin noi surse de erori semantice și de conflicte 


sociale. Sporesc astfel presiunile pentru ca atunci când se 
dezvoltă capacitatea semantică teoretică diverse valori să devină 
obiectul reflexiilor teoretice. Initial abordările teoretice sunt de 
natură filosofică; ele generează explicaţii de alt tip decât cele 
empirice, dar ele nu pot fi decât tot eronate; cât timp nu se 
constientizeaza erorile generate de substantivare, domeniile lor 
de referință apar ca având o existenţă indubitabilă, dar dificil de 
descoperit. 

Şi în stadiul interogării teoretice inițial omul se raportează 
la diverse valori  considerându-le entități distincte, dar 
acumularea reflectiilor filosofice despre diverse valori poate, în 
anumite condiții semantice, să sugereze natura lor comună şi, ca 
urmare, să determine raportarea „generică” la ele. Acest stadiu 
este marcat în antroposfera noastră de apariția axiologiei, ca 
disciplină filosofică, care urmează eticii, esteticii, logicii, care 
ilustrează primul stadiu al abordării valorilor în varianta 
teoretică. 

Din argumentarea anterioară rezultă, așadar, că axiologia 
apare nu întâmplător după ce filosofii se centrează pe diverse 
familii de termeni evaluanti ontologizati si fetisizati. Dubla 
eroare semantică produsă de procesul evaluării fiind derutantă, 
este plauzibil ca inițial să se contureze axiologii în numeroase 
variante iar ele să fie incompatibile și să orienteze cercetările 
ulterioare pe diverse piste greşite8. Dificultăţile întâmpinate însă 
de axiologi sunt considerate doar un indiciu al complexităţii 
problemei de solutionat, nu al caracterului eronat al premisei 
ontologice: existența „continentului valorilor”. Impasul 
cercetărilor filosofice centrate pe studierea generică a valorilor 
este deci inevitabil. Necunoscându-se modalitatea în care s-a 
ajuns la conştientizări privi 

8 Este concludentă analiza întreprinsă de Ludwig Grunberg 
în Axiologia ti condiția umană. 

toare la existența valorilor, necunoscându-se modul în care 
funcționează mecanismele semantice ale omului, nu se pot 
formula răspunsuri corecte la problematica abordată de axiologi. 


Ei se raportează la un domeniu semantic apărut printr-o eroare 
semantică. 

În actualul stadiu al investigațiilor devine evident că 
identificarea erorii semantice care a generat fetișizarea numită 
valoare nu este posibilă decât într-un anumit stadiu al descifrării 
organizării şi funcționării mecanismelor semantice. Până se 
obține această performanţă, diversele domenii filosofice ce s-au 
conturat pentru a se raporta la valori perseverează deoarece 
obiectele lor de reflecţie nu numai ca se menţin în spaţiul 
semantic al antroposferei dar valorile, ca ontologizări şi fetișizări 
ale proceselor semantice evaluante, sunt surse ale unor complexe 
şi dramatice evoluții sociale care nu pot să nu retina atenţia. 

30.5. Consideraţii privind viitorul statut al axiologiei 

În Omul, valorile și axiologia, pe baza deschiderilor oferite 
de primul stadiu al modelului antroposferei, am susținut că nu se 
justifică existența unui domeniu teoretic care să studieze doar 
valorile şi am schițat un alt domeniu de referință al axiologiei. 
Am afirmat posibilitatea și necesitatea semantică de a se 
constitui un domeniu științific care să investigheze mecanismele 
psihice ce realizează evaluările, mecanismele sociale ce au 
aceeaşi destinație, raporturile lor cu celelalte genuri de 
mecanisme semantice, fie ele ale omului sau ale instituţiilor 
sociale. 

Din noua perspectivă teoretică oferită de modelul devenirii 
cunoașterii se justifică în continuare investigarea proceselor de 
evaluare dar, având în vedere caracterul lor cognitiv, studiile 
trebuie să fie întreprinse în cadrul gnoseologiei, ca o componentă 
a acesteia. Vor trebui studiate aspectele enumerate în volumul 
menționat, inclusiv valorile, dar defetisizate. Pentru a se 
descoperi devenirea organizării si funcționării mecanismelor 
semantice evaluatoare și, în acest cadru, funcţiile proceselor 
evaluatoare în antroposferă, investigaţiile ar trebui să fie de tip 
organizational. Astfel de investigaţii se impun deoarece nu se 
poate ajunge la o corectă si nuanțată înţelegere a devenirii 
antroposferei dacă nu se descifrează si mecanismele prin care 


omul adoptă atitudini selective, inclusiv devenirea acestora. În 
noua concepţie, axiologia va deveni acea parte a gnoseologiei 
care investighează capacitatea omului si a instituţiilor sociale de 
a realiza cunoaşterea evaluantă. 

Deoarece procesele de evaluare sunt cele care fac posibilă 
orientarea manifestărilor oamenilor, care fac din om o ființă al 
cărui comportament nu se explică prin „cauze”, considerăm că si 
în noua concepţie studiile axiologice trebuie considerate de primă 
importanţă socială. Elucidarea problematicii mecanismelor 
psihice si sociale prin care se reglează atitudinea omului este 
indispensabilă pentru a aduce această zonă a determinismului 
social în spaţiul acţiunilor deliberate, al opţiunilor nu doar bine 
intenționate ci şi competente. 

Nu numai că o explicație corectă și nuanțată a 
mecanismelor ce guvernează evaluările și funcționalitatea 
acestora în sfera social-umană este dezirabilă dar, având în 
vedere intrarea evoluţiei sociale în stadiul în care oamenii, 
comunităţile isi propun să regleze în mod deliberat devenirea 
socialului în ansamblu, să orienteze acest proces spre un mod 
optim de organizare socială, nevoia de a dispune de această 
explicație este acută. De existența acestei explicații și, desigur, de 
utilizarea ei corectă, depinde succesul demersului uman, cursul 
real pe care îl iau evenimentele în urma deciziilor ce vizează 
edificarea noului tip de orânduire socială. Așadar, pentru a se 
obține cât mai repede rezultate utilizabile în practica socială, 
cercetarea axiologică trebuie considerată unul din domeniile 
prioritare ale gnoseologiei. 

30.6. Perspective deschise acțiunii sociale de defetișizarea 
valorilor 

Natura cognitivă a evaluărilor, înțeleasă și acceptată, 
deschide o nouă perspectivă nu numai cercetării științifice, ci si 
practicii, deoarece acum omul, intelegandu-si 

capacitatea de evaluare, poate să-și constituie mecanisme 
semantice empirice cu caracteristici noi... 

Din perspectiva modelului antroposferei, fiecare om și 


fiecare instituţie este o entitate evaluantă și problema care se 
pune este cea a ajungerii tuturor entităților evaluante la stadiul 
în care realizează evaluări corecte, care nu orientează greșit 
opțiunile, încât să declanșeze disfuncţii în antroposferă sau în 
diversele ei componente. 

Disputa privind „valorile” dezirabile social acum poate fi 
reformulată astfel: „ce proprietăţi trebuie să aibă mecanismele 
cognitiv-evaluative pentru a realiza astfel de evaluări încât 
opţiunile umane să nu fie orientate greșit, să nu genereze 
disfuncţii în etnosisteme si antroposfera?” 

Când omenirea va dispune de răspunsuri la această 
întrebare oamenii vor putea păstra termenul „valoare” pentru a 
denumi ceea ce evaluează pozitiv în orice domeniu (fizic, social, 
semantic), dar vor fi conștienți că evaluarea este dependentă de 
caracteristici ale propriilor mecanisme semantice. 

Omul care și-a înțeles organizarea nu mai are de ce să se 
prosterneze în fata vreunei valori, el constientizeaza că 
raportarea necritica, dogmatică la „valori” îl situează într-o 
poziție ce nu concordă cu posibilităţile sale funcționale, cu 
„natura” lui. 

Dacă dogmatismul, fie el mitic, mistic sau ideologic, este 
consecinţa firească a subdezvoltării codurilor psihice, înțelegerea 
naturii valorilor face oportune studii si în domeniul teoriei si 
metodologiei educaţiei, pentru a se reconsidera principiile si 
procedeele de organizare a activității educaționale; în noua 
perspectivă teoretică educaţia poate deveni un proces semantic 
şi practic prin care se urmărește ca omul să-și dezvolte 
mecanisme semantice cu caracteristici ce-l fac apt să utilizeze 
rezultate ale cercetării ştiinţifice în activitatea 
pragmatico-practică curentă. 

Dacă modelul devenirii cunoașterii este corect si omenirea 
va reuși să soluţioneze problemele de care depinde intrarea 
cunoaşterii în stadiul ultim se vor crea premise pentru a se 
obține compatibilitatea între mecanismele evaluative al 
oamenilor, între ele şi mecanismele evaluative sociale (ale 


instituţiilor sociale), între mecanismele evaluative ale 
instituţiilor sociale. Se vor putea astfel evita situaţiile, până în 
acest secol frecvente, în care aceeași entitate, situaţie etc. 
primeşte evaluări ce se opun şi, ca urmare, pot fi surse de 
conflict. Diferenţele de evaluare vor rămâne, sunt inevitabile 
deoarece codurile psihice nu pot fi identice, dar ele vor decurge 
din poziția diferită a oamenilor în etnosisteme, din stadiul de 
nuantare al codurilor psihice, din influențe exercitate de 
organismul uman etc. Va dispare, deci, conflictul social generat 
de incompatibilitatea dintre mecanismele semantice 9, dar va 
rămâne o mare diversitate de atitudini, de preferinţe. 

9 Vezi studiul nostru Conflicte sociale și conflicte militare, 
din volumul Tipologia conflictelor militare, Editura Militară, 
Bucuresti, 1988. 

CAPITOLUL 31 

CONSIDERAȚII METODICE REFERITOARE 

LA CONCEPEREA INVESTIGAŢIILOR ȘTIINȚIFICE 

„=. cu cât mintea ştie mai multe, cu atât îşi cunoaște mai 
bine forţele proprii şi ordinea naturii; cu cât însă ea își cunoaște 
mai bine forțele proprii, cu atât poate să se conducă mai lesne pe 
sine însăși şi să-şi propună reguli; şi cu cât cunoaște mai bine 
ordinea naturii, cu atât mai lesne se poate feri de încercări 
zadarnice”. 

SPINOZA, Tratatul despre îndreptarea intelectului 

Modelul devenirii cunoașterii dezvăluie dependenţa 
modului în care este realizat actul cognitiv atât de viziunea 
omului despre organizarea si funcționarea „psihicului” uman, cât 
şi de imaginea sa despre caracteristicile generale ale existenţei. 
Ca urmare, capacitatea cognitivă se amplifică ori de câte ori omul 
ajunge la o înțelegere mai corectă a celor două domenii. Istoria 
umanității confirmă această descriere, atestă că omul şi-a 
modificat modul de a concepe actul cognitiv când a dispus de o 
nouă viziune despre zonele ce-l interesau sau despre 
posibilitatea sa de a le investiga. 

Deoarece modelul cunoașterii a fost dezvoltat în interiorul 


modelului antroposferei, nuantandu-l, dispunem acum de o noua 
explicație atât a Existentei, în accepțiunea cea mai cuprinzătoare 
a termenului, cât și a organizării psihice; noile repere ar trebui să 
facă posibilă o nouă amplificare a capacităţii cognitive, 
desprinderea anumitor invataminte de ordin metodologic. Pe de 
altă parte raportarea la modelul antroposferei generează o 
situație aparte, pe care o semnalăm cititorului pentru ca vigilenta 
să se amplifice: dispunând de un model organizational al 
antroposferei, presupunând că el aduce acest domeniu al 
cunoaşterii în stadiul ultim, ar trebui ca metodica cunoașterii 
ştiinţifice conturată din perspectiva lui să aibă acea deschidere si 
eficacitate încât ulterior ea să fie doar nuanţată, nu și corectată. 
Eventuala modificare a modelului antroposferei ar: trebui să 
determine reconsiderarea metodicii, iar identificarea unor fisuri 
în metodică ar trebui să declanșeze studii menite să amelioreze 
modelul. Ne aflăm deci în fata unei modalităţi de probare a 
corectitudinii rezultatelor demersului nostru cognitiv. 

Constientizand conditionarea semnalată am întreprins 
analize pentru a identifica acele aspecte referitoare la 
organizarea Existentei si la proprietăţile activității cognitive care 
pot fi adoptate ca repere pentru a elabora o metodică a 
conceperii cunoașterii științifice. 

Cum vom semnala în continuare, celor două grupuri de 
repere le corespund pachete de opţiuni metodice distincte; ele 
sunt însă compatibile și, împreună, constituie o schiţă unitară 
deoarece omul - rea autor al actului cognitiv - este el însuși 
component al Existentei, iar cunoașterea teoretică se înglobează în 
antroposferă ca un tip de activitate umană cu o funcţionalitate 
specifică. 

31.1. Opţiuni metodice ce decurg din caracteristici 
cunoscute ale Existentei 

Din studiile realizate am desprins un pachet de 
caracteristici ale Existentei cu caracter de maximă generalitate: 

1. - Existența nu este haotică, ea conţine complexitati 
organizate cu autonomie funcțională relativă: existenţa abiotică; 


biosferele; antroposferele. 

2. - Cele trei tipuri de domenii se află în raporturi de 
generare care, în varianta cea mai sumară, pot fi descrise astfel: 
abioticul, în anumite condiţii, generează bioticul care, la rândul 
lui, în anumite condiţii, generează entităţi biotice ce fac posibile 
coduri semantice cu proprietăți care determină manifestări 
constructive, ce declanșează organizarea antroposferei. 

3. - între cele trei domenii se manifestă: anumite 
dependențe funcționale, dependențe ce decurg din raporturile de 
înglobare dintre ele; biosferele depind de menţinerea abioticului 
între anumite limite funcţionale iar antroposferele depind de 
menținerea biosferelor între anumite limite funcționale. 

4. - Autonomia funcțională a fiecărei complexitati decurge 
din caracteristicile organizării ei. 

5. - Relativitatea autonomiei complexitatilor decurge din 
raporturile de generare dintre ele si din dependentele 
funcționale ce se conturează și evoluează în funcţie de starea 
complexitatilor. 

6. - Cele trei complexitati organizate au caracteristici 
diferite: 

— Existența abiotică este o complexitate ale cărei stări 
variază sub presiunea unor legi de echilibru: o numim 
complexitate cu evoluţie naprogramată; 

— Biosferele sunt complexitati a căror geneză devine 
posibilă odată cu apariţia, în anumite condiţii abiotice, a unor 
complexitati ce contin programe genetice. În continuare, 
procesualitatea biotică se desfăşoară în limitele deschiderilor 
oferite de caracteristicile codurilor genetice, coduri care 
generează organizări capabile să se reproducă, ce conţin 
mecanisme specializate în realizarea unor reglări care menţin 
integritatea și funcționarea întregului între anumite limite în 
condiţiile în care mediul nu este invariant. Codurile genetice fiind 
constante, nedispunând de mecanisme specializate care să facă 
posibile reorganizări interne care să sporească funcționalitatea 
complexității înglobante în funcție de modificări care se produc 


în biosferă, numim biosferele complexitati cu autoreglare. 

— Antroposferele sunt complexitati a căror geneză de vine 
posibilă ca urmare a constituirii unor coduri psihice ce realizează 
constientizari şi se pot autoreorganiza; 

aceste proprietăți psihice determină apariția omului, ca 
entitate constructoare cu reglare semantico-biotică, generatoare 
de complexitati reglate semantic ce-l înglobează fu-nctional. 
Complexitatea generată de manifestările omu' lui - antroposfera 
- evoluează nealeator, stadiile ei se modifică în modalităţi ce 
includ transformarea (reorganizarea) mecanismelor ce-i reglează 
funcționarea. De aceea numim antroposferele complexitati 
capabile să se autoorganizeze; 

7. - Fiecare tip de complexitate are o organizare ce 
cuprinde mai multe niveluri și componente (domenii), între care 
există raporturi genetice şi funcționale. 

„Fiecare nivel de organizare are anumite proprietăți 
funcționale care împreună, îi determină specificitatea. Nivelurile 
de organizare se conturează ca rezultante cel putin ale 
proprietăţilor nivelurilor înglobate (dacă există), componentelor, 
raporturilor posibile dintre componente, nivelurile înglobante 
(dacă există). Rezultă că nivelurile de organizare, fie ele ale 
existenței  abiotice, biosferelor sau  antroposferelor, se 
condiționează reciproc dar în modalități asimetrice: nivelurile 
înglobate sunt cele care, în anumite condiţii, generează nivelurile 
înglobante; un nou nivel, odată constituit, devine mediu al 
nivelurilor înglobate si le impune reguli funcționale noi. 

Adoptând caracteristicile menţionate ca sistem de referință 
se desprind anumite consecinţe de natură gnoseologică ce pot fi 
concretizate în reguli de concepere şi realizare a activităţilor 
ştiinţifice. 

1. Dacă cele trei tipuri de domenii au proprietăţile 
menționate, studierea lor ştiinţifică trebuie concepută astfel încât 
să se obțină modele globale, unitare ale organizării lor, modele 
capabile să dezvăluie ceea ce este specific fiecărui tip de domeniu 
existențial şi natura raporturilor genetice și funcționale dintre 


ele. 

2. Studierea oricăruia din cele trei tipuri de complexitati 
este pertinentă dacă începe prin a identifica determinările cele 
mai simple, acestea fiind caracteristicile ce fundamentează 
organizarea şi funcționarea ansamblului complexității. 

3. Orice investigare ulterioară este pertinentă, putând 
genera modele corecte şi cuprinzătoare, numai dacă este 
concepută din perspectiva modelului global, astfel încât să 
reprezinte o contribuţie la nuantarea și verificarea lui. 

4. Diferitele componente ale oricăreia dintre cele trei tipuri 
de complexitati pot fi studiate separat numai dacă sunt abordate 
în ordinea indicată de raporturile de generare dintre ele. 

5. Studierea pertinentă a oricărui nivel de organizare al 
unei complexitati presupune luarea în considerare a raporturilor 
acelui nivel cu celelalte niveluri; nivelurile înglobate fiind cele 
care au generat nivelurile înglobante, se cer a fi studiate cu 
prioritate şi mai nuantat. 

6. Existenţa abiotică poate fi studiată independent de 
biosfere şi antroposfere, ele fiind doar cazuri particulare, stări 
derivate ale acesteia; studierea globală a biosferelor presupune 
un anumit stadiu al descifrării existenței abiotice; studierea 
globală a antroposferelor presupune un anumit stadiu atins în 
înțelegerea biosferelor și, ca urmare, și a existenţei abiotice. 

7. În cazul studierii antroposferelor, o abordare pertinentă 
presupune şi investigarea reţelelor de dependențe funcționale ce 
se dezvoltă între antroposfere, biosfere și existența abiotică; dacă 
se studiază biosferele, se cer identificate şi dependentele fata de 
existența abiotică. 

8. Obiectivele intermediare şi metodele de investigare a 
fiecărui tip de complexitate depind de caracteristicile acestuia. 

a. Abioticul fiind o complexitate ce nu conţine mecanisme 
cu funcţii reglatorii, ale cărei stări variază doar în funcție de 
anumite raporturi de echilibru, studiile se cer centrate pe 
elaborarea unui model capabil să semnaleze nivelurile posibile 
de organizare, stările lor, raporturile ce guvernează relaţiile 


dintre nivelurile identi ficate și proprietăţile funcționale ale 
fiecărui nivel. 

b. Biosferele fiind complexitati cu mecanisme de 
programare genetică și funcțională ce se pot doar autoregla, nu si 
autoreorganiza, studierea lor presupune identifica rea cu 
prioritate a acestor mecanisme de reglare, apoi a modului în care 
ele guvernează constituirea şi funcționarea entităților biotice şi a 
fiecărui nivel al biosferei. 

c. În cazul antroposf erelor, fiind complexitati a căror 
devenire este posibilă ca urmare a capacității mecanismelor 
reglatorii de a se autoorganiza, investigaţiile trebuie să identifice 
inițial aceste mecanisme; ulterior, studierea lor se cere corelată 
cu cea a proceselor structurante si a evoluţiei raporturilor dintre 
toate nivelurile complexităţii, pe măsură ce ele se conturează. 
Trebuie deci desfășurat un proces semantic complex în care se 
îmbină o cunoaştere orizontală - avem în vedere investigarea 
raporturilor dintre componentele unui anumit nivel al antroposf 
erei, ca şi cum acel nivel ar fi o complexitate organizată 
autonomă - și o cunoaștere vor ticală - avem în vedere 
descifrarea raporturilor dintre nivelurile  antroposferei. 
Identificarea mecanismelor ce fac posibilă autoorganizarea 
antroposferei este o rezultantă a îmbinării cunoaşterii orizontale 
cu cea verticală, în care demersul începe prin a se centra pe 
caracteristicile cele mai generale ale antroposferei. Fiecare stadiu 
al antroposferei deschizând un con de posibilități, (făcând ca 
procesele să nu fie nici liniare, nici haotice), se cer investigate cu 
prioritate variantele care se dovedesc a nu fi fundături, pentru a se 
identifica varianta de evoluție cea mai favorabilă sistemului, 
care-i permite să parcurgă toate stadiile ce îi sunt specifice, în 
condiții cât mai puțin dramatice pentru om. În antroposferă 
determinările cele mai simple fiind cele genetice, iar ele fiind de 
natură semantică, investigațiile trebuie să se focalizeze inițial 
asupra omului. 

Metoda schitata nu este reductibilă la metodele structurale 
sau funcționale, reprezintă o variantă a analizei sistemice care, 


fiind centrată pe descoperirea organizării unui tip de 
complexitate, o numim organizațională. Ceea ce explică 
funcționarea si evoluția unei complexitati, integritatea şi 
autonomia ei este modul specific în care se îmbină procese 
genetice, funcționale, structurale, cauzale şi chiar aleatoare; 
termenul organizare denumeşte aceasta complicată 
procesualitate ce caracterizează si face posibilă o complexitate. 
În acest caz, o investigare științifică nu poate fi satisfăcătoare 
decât dacă reuşeşte să descopere organizarea complexităţii. În 
raport cu metoda organizaţională, metodele de cunoaștere 
analitice (cauzale), structurale, funcționale, genetice sau 
statistice apar ca fiind unilaterale. 

31.2. Opţiuni metodice ce decurg din caracteristici ale 
proceselor cognitive 

Dacă premisele ce ne-au condus la elaborarea metodei 
organizaționale sunt corecte, însuși demersul metodic poate și 
trebuie să fie conceput în aceeași perspectivă. Cercetătorul își 
amplifică posibilitățile de cunoaştere dacă se raportează în 
varianta organizațională nu doar la domeniul de referință, ci si la 
propriul demers semantic. Modalitatea de concepere a activității 
de cunoaștere fiind dependentă de reprezentările teoreticianului 
despre capacitatea de cunoaștere, un model al cunoașterii 
elaborat în varianta organizațională oferă repere pentru o 
strategie de cercetare care să includă acțiuni deliberate focalizate 
pe procese genetice, funcționale și structurale ce au loc în 
propriile mecanisme semantice. 

Modelul modului în care omul realizează procesele 
cognitive expus în actualul volum semnalează suprastructurarea 
în reţelele neurocorticale a celor trei tipuri de coduri psihice şi, în 
cazul codului verbal, a unor mecanisme psihice specializate 
pentru a realiza activități cognitive utilizând limbajul articulat, 
numite mecanisme semantice (Mc.s.). Pentru problematica 
abordată acum, importante s-au dovedit a fi distinctiile: 

— Între Mess. cognitive specializate pentru a realiza 
cunoașterea teoretică si Mc.s. cognitive capabile să efectueze 


doar procese centrate pe entități singulare, pe cazuri particulare 
(numite Mc.s. cognitive empirice); 

— Între două niveluri funcţionale ale Mc. ş. cognitive: unul 
care precede conștientizările (numit „nivel primar”) si altul care 
preia constientizarile si realizează prelucrarea lor deliberată, 
realizând raționamente (numit „nivel secundar”); 

— Între Mc.s. specializate pentru a cunoaşte cele trei tipuri 
de domenii ale existenței sau componente ale acestora. 

Pentru opţiunile metodice este utilă si explicația data 
funcționării Mc.s. verbale în varianta ştiinţifică, în care omul 
reuşeşte prin Mc.s. secundare teoretice să orienteze procese 
semantice primare verbale si figurative, să probeze si să dezvolte 
informaţii furnizate de  conştientizări, să controleze 
corectitudinea construcţiilor teoretice obţinute. 

Cunoașterii ştiinţifice, cum argumentam în capitolul 18, îi 
este specifică investigarea unor complexitati organizate la care 
omul nu poate avea acces decât parţial prin intermediul 
analizatorilor organismului şi codului figurativ, cu scopul final de 
a descoperi organizarea și funcționarea acestora, precum si 
natura dependentelor dintre ele. Din modelul antroposferei 
rezultă că modalitatea științifică de cunoaștere omul o realizează 
utilizând mecanisme semantice verbale specializate, care folosesc 
atât semnificaţii verbale teoretice anterior obiectivate cât si date 
furnizate de analizatori ai organismului si de celelalte mecanisme 
semantice. Specializarea mecanismelor semantice teoretice se 
realizează „de la sine” în primele stadii, dar treptat omul devine 
capabil să influențeze aceste procese, calitatea influenţei fiind 
dependentă de gradul de corectitudine și nuantare a imaginii sale 
despre organizarea structurilor psihice şi despre specificul 
domeniului existenţial ce-i înglobează funcțional obiectul de 
studiu. 

Din modelul dezvoltat rezultă că omul care elaborează o 
teorie de fapt desfăşoară activități complexe în care se disting 
două tipuri de procese semantice. 

1) Activitatea teoretică propriu-zisă, care constă în 
elaborarea unui model al domeniului de referință folosind 
mecanisme semantice specializate în funcție de natura 
domeniului de referință dar şi de caracteristicile funcționale ale 
codurilor psihice. 

2) Activitatea de evaluare a ipotezelor si diverselor 
componente ale modelului, pe măsură ce ele sunt elaborate: 
deoarece obiectul evaluării este unul semantic, această activitate 
presupune procese semantice tip S evaluatoare; deoarece se 
studiază o anumită construcţie semantică cu scopul de a o 
diagnostica, evaluarea nu este un proces teoretic, ci empiric. 

Aşadar, omul care acționează pentru a îndeplini obiective 
ştiinţifice îşi constituie iniţial doar parţial deliberat trei tipuri de 
competenţe semantice - ele nu se suprapun nici în cazul în care 
obiectul de studiu este tip S - una pentru studierea domeniului 
de referință; una pentru influențarea propriei capacităţi 
semantice; una pentru evaluarea demersului științific. 

Din modelul la care ne raportăm - si la care trimitem 
cititorul interesat să aprofundeze această problematică - mai 
reținem ca Mc.s. verbale cognitive sunt constituite din criterii si 
reguli semantice care se formează în structurile neurocorticale 
sub influenţa contextului şi acțiunilor omului, inclusiv în procesul 
cunoașterii, dând ceea ce putem numi competență cognitivă. 
Conform modelului, mecanismele semantice care realizează actul 
cunoaşterii teoretice se structurează în procesul conceperii si 
desfășurării cunoașterii teoretice, fiind puternic condiţionate de 
date furnizate de construcţii semantice teoretice anterioare 
(teorii gnoseologice, psihologice etc.) dar modificate pe parcursul 
construirii mecanismelor cognitive teoretice chiar de procesul 
cognitiv si de rezultatele sale. Cu alte cuvinte, in mod inevitabil în 
procesul cunoașterii competenţa cognitivă se modifică deoarece 
concomitent cu conturarea unei explicaţii teoretice într-o 
structură semantică verbală, pe care o numim „model al 
obiectului de studiu”, se dezvoltă si mecanismele semantice 


participante la actul cognitiv. 

Modelul expus dezvăluie, de asemenea, că activitatea 
ştiinţifică initial generează domenii profesionale ce se 
specializează în funcție de modalităţile de decupare a obiectelor 
de studiu, dar ele se reorganizează succesiv datorită presiunilor 
ce decurg din caracterul organizat al domeniilor existenţiale, 
conducând treptat la abordarea unitară a uneia din 
complexitatile menţionate. 

În cap. 31 ne pronunțăm asupra regulilor metodice de 
cercetare ce decurg din specificul obiectului de studiu; acum ne 
vom pronunța asupra modalitatilor în care pot fi dezvoltate 
celelalte competenţe, pe baza datelor furnizate de modelul 
cunoaşterii. 

1. Intervenţia primului nivel funcțional ai mecanismelor 
semantice teoretice în activitatea cognitivă și particularitatile 
sale funcţionale indică cercetătorului utilitatea de a acționa 
deliberat pentru a orienta și stimula procesele semantice 
realizate de nivelul primar. Cercetătorul poate interveni însă 
doar indirect, nivelul primar al codului verbal rămânând o „cutie 
neagră”. 

Considerăm că se poate maximiza aportul nivelului primar 
la actul cognitiv teoretic dacă: 

— Se delimitează cât mai clar obiectivul final și obiectivele 
intermediare; 

— Se etapizează investigațiile în funcție de obiectivele 
intermediare; 

— Se acumulează şi sistematizează informațiile 
preexistente despre obiectul de studiu stabilit pentru fiecare 
etapă; 

— Se formulează liste de întrebări, de aspecte asupra 
cărora ar trebui să se enunte ipoteze de lucru. 

Regulile metodice enunțate vizează acțiuni semantice ce 
este de presupus că au efecte structurante pozitive asupra 
mecanismelor semantice primare şi le orientează funcțional 
într-un mod economicos. 


2. În ceea ce priveşte nivelul secundar al mecanismelor 
semantice, pentru a se realiza o activitate științifică, deci pentru 
ca el să controleze ansamblul demersului cognitiv se impun 
opțiuni care să facă posibile acțiuni deliberate orientate spre: 

— Testarea ipotezelor constientizate; >. - dezvoltarea 
ipotezelor admise; 

— Evaluarea soluţiilor conturate în fiecare etapă a 
investigaţiilor. 

3. În cunoaşterea ştiinţifică omul poate utiliza şi rezrit-te 
ale proceselor semantice figurative, dar ele treb le să fie preluate 
critic în funcţie de criterii şi reguli a> mecanismelor verbale 
ştiinţifice şi luând în considerare particularitatile funcționale ale 
celor doua tipuri de coduri psihice.: 

4. Daca explicatia de principiu pe care am dat-o evolutiei 
organizării şi funcționării codurilor psihice si ți purilor 
mecanismelor semantice verbale implicate în pre> 

cesul de cunoaştere este corectă, competența cognitivă 
teoretică evoluând inevitabil pe timpul derulării actului cognitiv, 
este posibil si necesar ca cercetătorul să actio neze deliberat 
pentru ca pe parcursul pregătirii si desfăşurării investigaţiilor 
să-şi dezvolte propriile structuri semantice. Avem în vedere în 
primul rând preocuparea pentru asimilarea a noi instrumente 
semantice și ame liorarea modului de folosire a instrumentelor 
semantice utilizate deliberat. 

Când ne referim la asimilarea instrumentelor semantice 
avem în vedere acele proceduri care urmează a fi utilizate 
deliberat pentru dezvoltarea ipotezelor, cu care se construiesc 
modele ale obiectului de studiu. În capitolul 21 am precizat că 
aceste instrumente sunt elaborate prin acţiuni teoretice tip S si 
diferă în funcție de natura domeniului de referință; de pildă 
matematicile elaborate până în prezent sunt pertinente pentru 
elaborarea modelului existenţei abiotice. 

5. Activitatea ştiinţifică implică, de asemenea etape în care 
se adoptă o atitudine critică fata de rezultatele propriilor 
investigaţii si fata de modul in care au fost realizate, acea 


„îndoială metodică” pe care o susține Descartes, făcând în acest 
fel un pas important în contu rarea modului științific de realizare 
a cunoașterii teore tice. De-a lungul timpului modalităţile de 
evaluare uti lizate în actul științific au evoluat în funcţie de 
stadiul înţelegerii naturii cunoașterii științifice. Adoptând ca 
sistem de referință explicația oferită de modelul expus în acest 
volum s-a conturat nevoia de a aborda în mod distinct 
problematica evaluării ipotezelor generate de procesele 
semantice primare - conștientizate de regulă sub forma unor 
intuitii - şi cea a verificării ipotezelor el a borate prin 
raționamente controlabile. 

În primul caz, caracterul ipotetic al afirmației decurge din 
faptul că nu se pot controla procesele semantice ce au generat-o. 
În consecință evaluarea ei poate fi doar indirectă. Considerăm 
concludente, deci suficiente trei criterii: 

— Compatibilitatea cu celelalte componente ale teoriei ce 
se conturează; 

— Capacitatea de a soluţiona probleme teoretice anterior 
constientizate; 

— Confirmarea consecinţelor ipotezei în plan teoretic, în 
cazul acceptării ei. 

Atunci când condiţiile permit, se pot utiliza și alte procedee 
care furnizează informaţii concludente. Avem în vedere, de pildă: 
a) deducerea unor ipoteze alternative, supunerea lor la aceleași 
probe si, apoi, compararea rezultatelor; b) dezvoltarea 
consecințelor teoretice ale ipotezei până se ajunge la aspecte pe 
care omul le poate verifica prin intermediul codului figurativ, 
adică prin experimente pe cazuri particulare. 

În cazul în care ipoteza este produsul unor raționamente, 
considerăm utilă în primul rând analiza premiselor ei și a 
rationamentelor ce au generat-o; după această examinare, dacă 
afirmația are în continuare caracter ipotetic, este utilă centrarea 
pe acele aspecte care dau totuși caracterul ipotetic al afirmației, 
care exclud certitudinea. Dacă cercetătorul nu dispune încă de 
informații suficiente despre mecanismele ce guvernează aspectul 


ce face obiectul ipotezei, pentru testarea ei se poate apela la 
criteriile enunțate pentru primul caz, obținându-se o evaluare 
indirectă, sau la tehnicile de formalizare și axiomatizare a 
schemelor ipotetico deductive. 

6. Faptul că performanţele cognitive sunt dependente de 
caracteristicile mecanismelor semantice implicate trebuie luat în 
considerare nu doar pentru a ameliora activitatea ştiinţifică, dar 
şi pentru a înlesni receptarea rezultatelor investigaţiilor. În acest 
scop, din perspectiva modelului codurilor psihice, este indicat ca 
cercetătorul să nu se limiteze la comunicarea rezultatelor, ci să 
expliciteze şi premisele adoptate, strategia cercetării, strategia 
evaluării rezultatelor, rezultate ale testărilor întreprinse. 

Remarcă. Primul pachet de reguli metodice a semnalat că 
în mod inevitabil cunoașterea științifică a existenţei abiotice 
precede investigarea biosferelor care, la rândul ei, precede 
stadiul antroposferelor. Cunoașterea științifică începe prin a se 
centra pe anumite parti ale existenţei, asa cum au fost accesibile 
- semnalate fie de cunoașterea empirică, fie de alte abordări 
teoretice, inclusiv filosofice; cu timpul studiile devin tot mai 
diversificate şi cuprinzătoare, pregătind condiţiile pentru a se 
identifica determinările cele mai simple ale marelui sistem 
integrator - existența abiotică, biosferele sau antroposferele - si 
a se declanșa abordarea sistemică finală. 

Metodica expusă semnalează că stadiul final al cunoașterii 
ştiinţifice presupune o strategie de cercetare diferită de cele 
anterioare. Din al doilea pachet de reguli rezultă că abordarea 
organizațională a unei complexitati sau alteia cu șanse de succes 
implică prealabila înțelegere cuprinzătoare, corectă și nuanțată a 
modului în care funcționează cunoașterea ştiinţifică, ea fiind 
condiția indispensabilă a optimizării actului cognitiv. Așadar, 
intrarea gnoseologiei în stadiul ultim generează noi condiţii de 
realizare a demersului teoretic tip Ab şi B, oferă informaţii utile 
pentru organizarea optimă a domeniilor ştiinţifice, favorizând 
astfel si studiul antropos-ferei. 

Evoluţia cunoașterii ştiinţifice în antroposfera noastră 


confirmă că într-o primă etapă teoriile științifice nu se dovedesc 
satisfăcătoare si au ca obiect de studiu doar zone sau procese 
disparate. Urmează a se proba dacă metodica schitata este în 
măsură să ghideze strategii de abordare globală a existenţei 
abiotice, biosferelor şi antroposferelor care să conducă la 
înțelegerea cuprinzătoare, corectă şi nuanţată a celor trei tipuri 
de domenii existenţiale si a relaţiilor dintre ele. 

CAPITOLUL 32 

CONSIDERAȚII METODICE REFERITOARE LA EVALUAREA 
UNEI TEORII ȘTIINȚIFICE 

32.1. Perspective posibile de raportare critică la o teorie 
ştiinţifică 

O teorie, odată obiectivată, devine inevitabil obiect al unor 
analize, al unor evaluări si, în ultimă instanţă, cititorul se 
confruntă cu problema acceptării sau respingerii sale. O astfel de 
opțiune poate fi realizată în modalităţi diferite, în funcţie de 
perspectiva în care cititorul se situează deliberat sau nedeliberat. 
Acceptând reperele furnizate de modelul antroposferei se 
întrevăd patru situaţii. 

În primul rând, avem în vedere posibilitatea aprecierii 
teoriei de către un om cu o formație științifică, ce-i permite o 
analiză realizată după criterii explicite, mai mult sau mai puţin 
pertinente şi suficiente. 

A doua situație posibilă este cea în care cititorul se 
raportează la o teorie dintr-o perspectivă filosofică; ea îi oferă o 
conceptie-cadru de receptare si interpretare a textului științific, 
dar nu si instrumente semantice care să facă posibilă o analiza de 
tip ştiinţific. 

A treia situaţie este cea în care aprecierea teoriei se face 
dintr-o perspectivă ideologică; acceptarea sau respingerea se face 
în funcţie de modul în care cititorul conștientizează raporturile 
dintre teoria ce o studiază si poziția sa ideologică, ultima fiind 
considerată indubitabilă. 

A patra situaţie posibilă din perspectiva modelului 
antroposferei este cea în care omul ce receptează o teorie nu 


dispune de mecanisme semantice pentru a o interpreta; este 
situația în care omul nu înţelege teoria si, ca urmare, el nu-şi 
poate face singur o părere despre ea. 

Atât în varianta filosofică, cât si în cea ideologică de 
raportare la știință, neexplicitarea criteriilor si reou M- 
analiză are ca Urmare acceptarea sau respingerea unei 
construcții ştiinţifice în modalități ce nu lasă loc discuțiilor 
argumentate, experimentelor sau reconsiderării premiselor şi 
criteriilor folosite în actul evaluativ. 

Evident, modalitatea ştiinţifică de evaluare este cea care 
generează condițiile minime pentru receptarea unei construcții 
ştiinţifice. De altfel, am argumentat că odată cu conturarea 
modalităţii științifice de raportare critică la o construcție 
teoretică se produce o modificare de amploare în antroposferă, 
ea reprezentând una din condiţiile indispensabile ale devenirii 
domeniilor profesionale ştiinţifice. În capitolul 22, detaliind acest 
aspect, am argumentat însă imposibilitatea de principiu ca prima 
variantă de evaluare științifică a teoriilor să fie pertinentă, 
inevitabilitatea conceperii mai multor strategii ştiinţifice de 
evaluare, posibilitatea ajungerii la o strategie pertinentă și 
dependenţa acestei performanţe de obținerea explicatiei globale 
a capacității semantice cognitive. O astfel de explicaţie este 
indispensabilă, ea furnizând reperele necesare si suficiente 
pentru a stabili modalităţile pertinente de evaluare a produselor 
proceselor cognitive. În capitolul 16 am semnalat dependenţa 
poziţiilor care s-au dovedit deja cel putin unilaterale - de pildă, a 
empirismului, raționalismului si intuitionismului - de limitele 
explicatiilor capacității semantice adoptate ca premise de către 
susținătorii lor. 

În acest caz este legitimă întrebarea: actualul model al 
cunoașterii face posibilă o metodologie de evaluare a teoriilor 
ştiinţifice care să satisfacă raţiunea ei de a fi, deci care să ofere o 
strategie de evaluare pertinentă, suficientă pentru a ne pronunța 
asupra unei construcţii ştiinţifice? Studiile efectuate s-au soldat 
cu răspunsul pe care îl expunem în continuare; desigur el nu 


poate fi adoptat decât ca ipoteză. 

32.2. Prime consideraţii privind metodica evaluării unei 
teorii ştiinţifice 

A. Din perspectiva teoretică adoptată, problema evaluării 
unei teorii ştiinţifice este cea a estimării gradului de izomorfism 
dintre modelul elaborat și domeniul său de referinţă. 
Cunoașterea nefiind o „reflectare ca în oglindă”, fiind 
condiționată de caracteristicile mecanismelor semantice 
implicate, problema evaluării afirmațiilor cognitive este 
inevitabilă. Dacă actul cognitiv este descris corect de modelul pe 
care l-am expus, evaluarea unei teorii utilizând coordonat 
„adevăr - fals” se dovedește a fi o modalitate neadecvată de 
apreciere deoarece: „a) raporturile dintre o construcție teoretică 
cognitivă şi domeniul ei de referință sunt prea complexe pentru a 
fi apreciate utilizând un singur criteriu; b) nu se ia în considerare 
posibilitatea ca în actul de evaluare a unei teorii cognitive, fiind 
implicate mecanisme semantice verbale, afirmaţia „teoria A este 
adevărată” să exprime doar gradul ridicat de compatibilitate al 
mecanismelor semantice ale evaluatorului cu cele ale omului care 
a elaborat construcţia teoretică ce face obiectul aprecierii. 

B. Dezvăluind caracteristicile cunoașterii științifice în 
raport cu cea empirică, modelul cunoașterii semnalează 
imposibilitatea estimării gradului de izomorfism dintre un model 
teoretic şi domeniul său de referință prin compararea nemijlocită 
a celor două complexitati; la domeniul de referinţă, ca „lucru în 
sine”, nu se poate ajunge altfel decât prin intermediul unui 
proces semantic iar actul estimării este dependent de 
caracteristicile unui mecanism semantic. Corectitudinea 
afirmației decurge din modul în care am caracterizat atât 
cunoaşterea teoretică cât si domeniile ei de referință; în 
procesele semantice teoretice omul se raportează nu la entități 
perceptibile vizual sau la „ideia-obiect” ci, cum am argumentat în 
modelul antroposferei, la domenii existenţiale, aşa cum sunt ele 
decupate de procese semantice verbale. 

Acceptând că abordării teoretice îi este proprie raportarea 


nu la entități perceptibile figurativ, considerate în sine, ci la 
domenii existențiale mai cuprinzătoare, se pot face anumite 
precizări referitoare la posibilitatea verificării unei teorii prin 
confruntarea ei cu domeniul de referință. Dacă domeniul de 
referință al unei teorii nu este, nu poate fi o entitate, un proces, 
un fenomen etc. aşa cum e perceput figurativ, testarea modelelor 
teoretice nu se poate realiza prin raportare doar la zonele 
percepute figurativ ale domeniului investigat. Modelul vizând un 
domeniu mai cuprinzător, informaţiile ce pot fi obţinute prin 
intermediul codului figurativ se cer raportate la schema generală, 
confruntate cu informaţii la care omul a ajuns pe alte căi, fără ca 
vreo sursă să 

— Detalii în O.C.G., cap. XII. 

aibă un statut preferenţial. O raportare nemijlocita a teoriei 
la domeniul ei de referință nefiind posibilă, rămân deschise 
modalităţi indirecte. 

C. Metodele de evaluare nu pot să nu fie condiționate de 
stadiul cercetării ştiinţifice. Adoptând ca sistem de referință 
modelul devenirii cunoașterii apare ca necesară, încă de la 
început, luarea în considerare a celor două mari stadii ale 
cunoașterii ştiinţifice: 

— Primul stadiu, în care cercetătorii se centrează asupra 
unor aspecte (zone, procese) disparate, investigându-le ca si cum 
ar fi autonome, neintegrate functional în complexitati care, la 
rândul lor, pot fi integrate în alte complexitati; 

— Al doilea stadiu, în care cunoașterea științifică se 
desfășoară urmărindu-se deliberat elaborarea unor modele cât 
mai nuantate ale celor trei tipuri de complexitati existenţiale 
(existenţa abiotică, biosferele si antroposferele). 

Al doilea stadiu se deosebește de primul prin faptul că 
investigaţiile încep prin a realiza modele care să dezvăluie 
determinările cele mai simple ale unuia din cele trei domenii 
existențiale, ulterior desfășurându-se după o strategie ce 
urmărește nuantarea succesivă a modelului initial. Evident, cel de 
al doilea stadiu face posibile alte proceduri de evaluare decât cele 


aplicabile în primul stadiu. Astfel, numai în al doilea stadiu 
devine posibilă raportarea teoriei ce face obiectul evaluării la 
teoria ce are ca obiect de studiu domeniul ce înglobează obiectul 
de studiu al noii teorii. 

D. Domeniul existential abiotic, biosferele si antroposferele 
avand tipuri diferite de organizari, evaluarea modelelor lor este 
de presupus ca ridică unele probleme metodice specifice. De 
pildă, capacitatea de autoorganizare, dând specificul devenirii 
antroposferei, face ca evaluarea unei teorii al cărui obiect de 
studiu se include în antroposferă să ridice alte probleme decât 
evaluarea unei teorii ştiinţifice al cărui obiect de studiu aparține 
existenței abiotice, unde omul se centrează pe descoperirea unor 
legi de echilibru, sau a unei teorii ce oferă un model al biosferei, 
în care în prim plan apar mecanismele de autoreglare şi 
reproducere. Așadar, evaluarea teoriilor ce se pronunţă asupra 
unor aspecte (zone, procese) din cele trei domenii existenţiale 
trebuie să solicite strategii specifice, strategii care însă sunt 
elaborate din aceeași perspectivă metodică, după aceleași reguli 
metodice. 

32.3. Evaluarea teoriilor-cadru în stadiul sistemic al 
cunoaşterii ştiinţifice, problematica evaluării se poate aborda din 
două perspective: 

— A teoriilor-cadru, care conțin modelul global, unitar al 
existenţei abiotice, biosferelor sau antroposferelor; 

— A teoriilor care au ca domeniu de referință zone situate 
în interiorul obiectelor de studiu al teoriilor-cadru și decupate în 
funcție de indicaţiile acestora. 

Fiecare din cele două perspective presupune o altă 
metodică de evaluare. 

Având în vedere caracteristicile atribuite celor trei mari 
domenii existenţiale şi strategia de investigare schitata anterior, 
apar a fi pertinente trei modalităţi de evaluare a teoriilor-cadru. 

A - Identificarea într-o teorie-cadru a obiectivelor 
următoarei etape de cercetare si a domeniilor care pot fi 
abordate, desfășurarea efectivă a investigaţiilor în funcţie de 


aceste deductii si obținerea unor teorii care nu o infirmă, ci o 
nuanteaza și, eventual, introduc anumite corectii, reprezintă una 
din modalităţile de probare. Teoria-cadru constituindu-se prin 
nuantari succesive si prin includerea treptată a teoriilor ce 
nuanteaza componente ale acesteia, posibilitatea acestor etape, 
faptul că ele nu au ca urmare apariţia unor incompatibilitati 
interne reprezintă indicii ale corectitudinii construcţiilor 
semantice. 

B - Utilizarea teoriei-cadru pentru a soluţiona acele 
aspecte care în perspectiva unor teorii presistemice sunt 
considerate problematice si pentru care ea conţine - d-ja repere, 
reprezintă o altă modalitate de evaluare; în acest caz teoria-cadru 
se poate considera corectă dacă, rezolvând aspectul problematic, 
nu generează alte probleme teoretice. 

C - Existenţa abiotică, biosferele si antroposferele 
aflându-se în anumite relații de dependenţă, analiza 
compatibilitatii dintre cele trei teorii-cadru apare ca fiind, de 
asemenea, o modalitate de evaluare pertinentă. 

Fiecare din cele trei modalități enunțate poate furniza 
indicii ale corectitudinii sau incorectitudinii unor afirmaţii 
cuprinse în modelul supus evaluării, dar nu poate atesta 
corectitudinea modelului în ansamblul său. Modelul fiind 
construit inevitabil prin nuantari succesive, evaluarea lui 
reprezintă un proces complex si de durată, ce se corelează cu 
evaluarea modelelor diverselor componente ale domeniului 
existențial, pe măsură ce ele sunt elaborate. 

Când un model-cadru devine suficient de nuantat pentru a 
fi utilizabil în diagnosticarea şi reglarea domeniului său de 
referință, apare posibilitatea de a-l verifica utilizându-l în 
scopurile menţionate; dacă este corect, modelul ar trebui să 
permită acțiuni pragmatico-practice care să se dovedească a fi 
eficace şi să nu genereze disfuncţii. În cazul modelelor biosferelor 
şi antroposferelor, acțiunile pragmatico-practice ar trebui să 
poată avea ca obiect o biosferă, respectiv o antroposferă în 
ansamblul ei. 


32.4. Evaluarea teoriilor elaborate din perspectiva 
generată de teoriile-cadru în stadiul sistemic modelul fiecărui 
domeniu existential, cum am argumentat anterior, schiteaza un 
orizont al cunoaşterii teoretice, indică acele zone sau aspecte 
funcționale care trebuie studiate cu prioritate. Ele pot deveni 
obiecte de studiu relativ independente iar rezultatele 
investigaţiilor pot fi raportate la teoria al cărui domeniu de 
referinţă include obiectul de studiu al noilor teorii. 

Nu intrevedem niciun argument care să se opună 
presupunerii că în stadiul sistemic evaluarea teoriilor, fie ele de 
tip Ab, B sau A, se poate realiza prin analiza: 

—  Compatibilităţii modelului cognitiv obținut cu 
modelul-cadru; 

— Posibilităţilor explicative ale noii teorii în raport cu cele 
ale teoriilor anterioare, presistemice, care au acelaşi domeniu de 
referință sau parti ale acestuia; 

—  Deschiderilor teoretice pe care noua teorie si 
modelul-cadru nuantat prin asimilarea ei le fac posibile; 

— Performantelor pragmatice și practice pe care noua 
teorie le face posibile. 

Astfel de analize ar trebui să conducă la concluzia că teoria 
ce face obiectul evaluării satisface cel putin următoarele condiţii: 

— Raportată la teoria-cadru, ea furnizează date care sunt 
pertinente pentru a se conchide asupra justetei pistelor de 
cercetare şi ipotezelor enunțate din perspectiva acesteia). 

— raportată la teorii ce au același domeniu de referinţă sau 
parti ale acestuia elaborate în stadiul presis-temic al cunoaşterii 
ştiinţifice, să fie mai cuprinzătoare, să explice aspectele ce rămân 
problematice în acele teorii si să nu mai deschidă noi probleme; 

— Raportată la teorii elaborate în stadiul sistemic ale căror 
domenii de referință se află în relaţii genetice sau funcționale cu 
domeniul ei de referință, să nu se constate incompatibilitati sau 
să furnizeze argumente suficiente pentru ameliorarea acelor 
teorii; 

— Utilizată pentru a regla manifestări pragmatica-practice, 


să facă posibile acţiuni cu efecte controlabile, fără să apară si 
efecte neprevizibile și necontrolabile. 

Performanţele menţionate constituie indicii suficiente că 
obiectul de studiu a reuşit să acopere un domeniu relativ 
autonom funcţional, iar modelul elaborat este nu numai corect ci 
şi suficient de nuantat. 

Se observă că primele trei criterii de evaluare localizează 
analizele în zona semantică teoretică pe când ultima din 
modalitățile menționate presupune demersuri pragmatice si 
practice. De asemenea, se constată că orice domeniu al 
cunoașterii teoretice fiind doar relativ autonom, intrând într-o 
rețea de dependențe care îi circumscrie „spaţiul de libertate”, 
evaluarea gradului de corectitudine al unei teorii este un proces 
ce presupune raportarea ei la mai multe sisteme de referinţă. 

Când afirmăm posibilitatea și necesitatea de a evalua o 
teorie în spaţiul teoretic raportând-o la mai multe sisteme de 
referință avem în vedere că, acceptând caracterul ierarhic 
organizat al domeniilor existenţiale, orice model cognitiv trebuie 
să aibă nu doar un grad de izomorfism cât mai mare cu domeniul 
de referință ci să fie compatibil şi cu modelele cognitive ale 
domeniilor înglobate şi înglobante, sau să ofere repere pentru a le 
corecta sau nuanța. Dacă se constată incompatibilitati, noua 
teorie ar trebui să conţină informaţii care să facă posibilă 
identificarea unor erori semantice fie în premisele teoriilor care 
se compară, fie în metodele de cercetare folosite pentru 
elaborarea lor, fie în acele construcţii teoretice. 

Dacă noua teorie este compatibilă cu teoriile anterioare 
înglobate în modelul-cadru, ea ar trebui să furnizeze date care, 
adoptate ca premise, să facă posibilă soluționarea unor probleme 
teoretice rămase nesolutionate datorită insuficientei nuantari a 
modelului-cadru. În plus ar trebui ca noua teorie, inclusă în 
schema globală, să contribuie la identificarea acelor unități 
funcționale a căror cunoaștere aprofundată a devenit posibilă, 
date fiind reţelele de dependențe genetice şi funcționale din 
antroposferă deja cunoscute. Cerinta ca o etapă de studiu, 


finalizată, să conţină repere pentru a deduce obiectivele de 
studiu ale următoarei etape decurge din presupunerea că fiecare 
etapă este bine dimensionată dacă abordează global şi unitar un 
anumit domeniu ce are relativă autonomie funcțională în 
interiorul domeniului existențial global. Numai în acest caz 
studiile au şanse să se soldeze cu rezultate corecte, să nu se 
centreze pe aspecte periferice sau să nu lase nedescifrate aspecte 
care aparțin functional acelui domeniu; cu alte cuvinte, numai o 
abordare cuprinzătoare a unei unităţi funcţionale are sansa sa 
reprezinte stadiul final al cunoașterii ei teoretice. 

În cazul raportării noii construcţii teoretice la teorii 
anterioare ce au același domeniu de referință, putem spune că ea, 
fiind un produs al unor procese semantice verbale, deci fiind 
dependentă de criteriile și regulile semantice implicate, nu poate 
doar să nuanteze teoriile anterioare. Această remarcă, prin care 
se confirmă caracterul necumulativ al cunoașterii teoretice - 
caracter explicat de modelul codului verbal - atestă 
corectitudinea poziției metodologice a cercetătorilor care au 
căutat criterii de comparare a posibilităților explicative ale 
teoriilor ce au același domeniu de referință. Soluţiile date de Karl 
Popper 1 şi ]. Lakatos 2 atunci când au pledat pentru compararea 
indirectă a teoriilor, analizând deschiderile acestora, apar a fi 
pertinente, cu precizarea însă că ele vizează numai una din cele 
patru modalități de evaluare menţionate. 

Anterior am semnalat că în stadiul sistemic, o teorie 
ştiinţifică ar trebui să poată fi utilizată pentru a re 

1 Karl Popper, Logica cercetării, Editura Ştiinţifică si En 
ciclopedică, București, 1981. 

2 J. Lakatos, A. Musgrave, Criticism and the Growth of 
Knowledge, Cambridge Univ. Press, 1970. 

gla manifestări pragmatico-practice si, în acest caz, să facă 
posibile acţiuni cu efecte controlabile fără să apară și efecte 
neprevizibile si necontrolabile. Această modalitate de evaluare a 
unei teorii se realizează în mod curent și capacitatea ei de 
diagnoză a fost deja sesizată și afirmată. Astfel, în diverse lucrări 


de gnoseologie se susține rolul practicii în confirmarea teoriilor 
ştiinţifice, chiar se afirmă că practica este „criteriul ultim, 
suprem” de apreciere a rezultatelor științei. Modelul 
antroposferei oferă repere pentru o abordare mai nuanţată a 
acestei problematici. Am în vedere în primul rând distincția între 
activitatea pragmatică și cea practică, din perspectiva căreia o 
teorie ştiinţifică poate fi raportată la practică doar prin 
intermediul proceselor semantice pragmatice. Astfel de procese 
pot utiliza teorii științifice pentru a soluţiona diverse aspecte ale 
practicii umane, aspecte care pot fi constatatoare (diagnosticarea 
şi explicarea unor fenomene, procese, tendinţe etc.) evaluatoare 
sau rezolvatoare (proiectarea unor soluții). 

În starea finală, o teorie ştiinţifică fiind în măsură să ofere 
suficiente repere pentru a realiza procese pragmatice care să 
asigure o practică eficace în domeniul ei de referință e putem 
recunoaşte urmarindu-i consecințele pe termen lung și 
colaterale. In cazul analizelor comparative considerăm 
pertinente și suficiente trei criterii de evaluare în spațiul 
pragmatico-practic: 

— Extinderea sferei de aplicabilitate a teoriei în raport cu 
teoriile elaborate anterior; 

— Creșterea performanţelor de ordin practic în raport cu 
cele obținute utilizând alte teorii; 

— Controlarea sau, cel putin, explicarea unor efecte 
secundare ale practicii care rămân necontrolabile și neexplicabile 
în perspectiva altor teorii. 

Aşadar, si în cazul evaluării unei teorii prin analiza 
deschiderilor pe care le face posibile în plan pragmatico-practic, 
compararea cu deschiderile oferite de alte teorii este pertinentă, 
putând să furnizeze date concludente. Se observă că sunt 
necesare numeroase aplicații pragroatico-practice pentru a se 
inventaria limitele teoriei evaluate. 

SUMMARY 

The volume „The Emergence and Evolution of Knowledge” 
comprises a theory of knowledge drawn up from the standpoint 


of the conclusions which have been reached and deseribed by the 
author in his previous books „Man, Values and Axiology” (1982) 
and „Man, Knowledge, Gnoseology” (1984). 

The author pursued his investigations in the field of 
knowledge due to the fact that his latter volume and revealed an 
interdependence between the possibility of acquiring a deeper 
understanding of the structure of the socio-human domain - i.e. 
of the anthroposphere, on the one hand - and on the other, the 
comprehension of knowledge, of its possibilités and features. 

That interdependence is to be accounted for by the 
functions of knowledge in point of orientation and performahce 
of man’s manifestations; knowledge has got an impact on all the 
processes occurring within the antroposphere, considering its 
development in stages, the specific openings and limitations of 
every stage. 

Drawing up a new explanation of knowledge has become 
possible by appealing to the pattern of the antroposphere, such, 
as it was set forth in the above-mentioned volumes, as a sistem of 
reference for reconsidering the obiect of gnoseology, the social 
localization of knowledge and the drawing up bi other manners 
of approach - of an organizational type - able to lend gnoseology 
scientific features... 

Here is one characteristic of the. investigations which 
preceded the present volume: after the fjrst stage, when the 
author studied the problems of knowledge by means of 
traditional methods, he” proved the validity of the pattern obta 
încă, by employing it in sketching a methodology of scientific - 
inve-ti-gation and a methodology for valuing scientific. theories. 
He did so, supposing that, if the explanation attained were n.o. t 
co-rrect, such methodologies would be inefficient, or 
ineb-eeivable altogether. Sketches of the two types of methods 
hsv» been provided in the last chapters of this book. After they 
bad been drawn up, the two methodologies could be successfully 
emplo-yed in investigations, leading to more detailed and retined 
considerations and results. 


The very structure of this book reflects the author's 
out-look on the specific features of scientific knowledge, his 
conception as regards the fact that a research worker should not 
only account for the results of his investigations, but also for his 
premises and means; that he should, moreover, check his 
conclusions through tests experimentally falsifying them - 
be-fore making them known to the public. 

The field of knowledge is in progress, and that is wyt the 
attempt at establishing ist more general features has rezulted in 
a pattern comprising sketches of the stages of knowledge along a 
line of evolution unaffected by cosmic or human accidents. The 
great stages have been described in separate chap-ters, and the 
table of contents of the volume has listed the main characteristics 
of the progress of knowledge. The investigations have shown 
numerous instances of interdependence bet-ween the evolution 
of semantic mechanisms characteristic of the cognitive 
performance, the social structures within which man attains 
knowledge and the semantic constructions embo-dying the 
process of knowledge. That is an extremely complex kind of 
evolution, governing the cognitive act through a vast network of 
interdependences. 

The author provided a new explanation of scientific 
knowledge, by singling out the variables which determine its 
evolution. Other criteria have been shown, efficiently helping în 
drawing the distinction between empiric and teoretic knowledge. 
There is also to be found a consideration on the nature of the 
processes that determine the appearance and the development of 
teoretical knowledge in its philosophical variant; a special 
emphasis has been placed upon the features of scientific 
knowledge. Here are considerations concerning the stages of 
scientific knowledge; the inevitability of successively 
reconsidering the domains of reference, as well as the ways to 
conceive and echieve knowledge in any scientific field; the 
repeated change in the relation of dependence among various 
scientific bran-ches, which will be not only interesting for 


gnoseologists - whom such considerations should challenge 
foremost for they imply a negation of the existing patterns of 
explanation. Research workers in any field can fiind în this 
pattern of the evolution of knowledge a sistem of reference 
applicable to their own scientific discipline, regarded within the 
whole framework of knowledge; they can thus define the limits 
of their present stage, pertinently reconsider the field of 
reference from the new standpoint and assimilate the 
organizational methodology of investigation. If this explanation 
given to knowledge is corect, that methodology will provide an 
optimum frame for achieving scientific knowledge. 

A reader conversant with research in epistemology can 
me-rely have a look at the contents, and he will fiind a 
perspective, meaning to go beyond empirical, rationalistic and 
intuitionist approaches, to confirm, assimilate and au ptass the 
researches of Th. Kuhn, St. Toulmin, P. Suppes. J.D. Sneed, W. 
Stegmuller. This theory of knowledge has on the one hand 
considered the evolution of the capacity of knowledge within the 
evolution of the anthroposphere, and on the other hand it has 
revealed a complex process of internai organization of 
knowledge within which mathematics, the various types of logic, 
psychology, cy-bernetics, the theory of sistems and gnoseology 
are parts bea-ring multiple functions. 

The pattern of the evolution of knowledge offers d-etails 
regarding the dependence of knowledge on the stage of certain 
fields of knowledge, of gnoseology inclusively; the existence of 
stages in the evolution of knowledge, of scientific knowledge 
included; the functions of man’s representation as concems his 
own cognitive power of orientation, achievement and 
appreciation of his own cognitive acts, and consequently the 
inevitabilitv of some limits and errors in the empiric knowledge 
and in man’s practice, while a corect understanding of nature. of 
the possibilities and mechanisms of knowledge is not yet 
avai-lable. 

Singliog out the characteristic features of the evolution of 


knoxvledge has not only entailed a novei sketching of the stages 
followed up to the late 20 century, but also of the possible futtire 
evolution of knowledge, of the prospects which gnoseology 
offers, providing an accurate and comprehensive explanation of 
the capacity of knowledge. A conclusion arises în such a context: 
it is necessary to have a global, unitary and detailed explanation 
of the field of knowledge as soon as possible. În order to promote 
fundamental research in all branches, and to avoid, in the social 
practice, contradictory manifestations and disfunctions brought 
about by the limitations knowledge. 

The theory expounded is merely a sketch of such an 
explanation. which appars nevertheless suficiently developed to 
be subiect to consideration and adopted as a sistem of reference 
în future investigations. 

The value of the explanation drawn up în this book has 
been proved by tests made in chapters 26 - 32. It is worth 
mentioning the possibility of getting at a new comprehension of 
nature, of the potentialities and developments of mathematics 
and logics; the possibility of discovering the cognitive character 
of the processes so far approached by axiologists; the possibility 
of drawing up methodologies for scientific research and the 
valuation of theories in accordance with data supplied by the 
pattern of knowledge. There are tests able to increase the degree 
of plauzibility of the new theory of knowledge, and stimulate 
further investigation. 

